
Unde-mi sînt amintirile rănite, 
Pe care mi le-ai mîngiiat pîn’la uitare? 
Dă-mi-le, să fiu din nou răzvrătitul! 
Mă aşteaptă soarta, 
Nerâbdarea mă sugrumă. 
Tremuriînd, îmi iau viața în miîini 
Şi plec spre viitor, spre mine-veşnicul! 
LUCIAN BLAGA: Zamolxe 

CAPITOLUL I 
FRĂMINTARE ŞI CHEMARE 


1 


™n anul 682 de la întemeierea Romei!, stăpîn al cetăţii Tibiscum şi al 
plaiurilor, pădurilor şi munţilor din jur era tarabostele? Oroles. La 

daci, în vorbirea obişnuită, cetăți se numeau şi aşezările locuite de 
tarabosti, toate construcțiile ce formau conacul moşiei — un loc cu 
împrejmuire puternică pe virful unei coline, uşor de apărat în caz de pericol 
— ce se deosebeau de cetăţile întărite aparţinind regelui, cu ziduri de piatră 
legate cu birne, străjuite de cete de luptători, înălțate în poziții între 
povirnişuri de munți, unde putea fi oprit duşmanul pornit să cotropească şi 
să prădeze. Cetatea Tibiscum domina valea rîului Tibisis3 de pe timpla 
rotunjită a unui deal prelung, în urcuş uşor către crestele ce se profilau 
spre apus. În trecut şi ea fusese cetate de apărare, întărită cu val de pămînt 
şi turnuri de pază, aşezată la răscrucea drumurilor ce se întilneau acolo 
venind dinspre răsărit, apus, miazăzi şi miazănoapte. Numai de cîțiva ani 


1 Anul 71 î.e.n. 
2 Nobil dac, moşier 
3 Timişul 


regele Burebista o dăruise tarabostelui drept răsplată pentru faptele de 
vitejie săvirşite în luptele cu tribul celtic scordiscilor, opriți prin părțile unde 
se împreunau cele două ape mari: Pathissus şi Dunarist, întărind astfel 
încrederea ce i-o acorda încă de pe vremea copilăriei, înălțindu-l la rangul 
de căpetenie militară şi de stăpin al acelor plaiuri. 

După ce sărea peste apa Tibisisului pe podul de lemn, drumul pornea 
spre cetate urcînd cu şerpuiri lungi printre copacii bătrîni ce îmbrăcau 
povirnişul muntelui, oprindu-se în fața celor două porți grele, întărite cu 
piroane de fier, păzite de străji zi şi noapte. Înăuntru se întindea clădirea 
lungă din biîrne groase, bine rostuite la colțuri, cu cerdac tot aşa de lung 
prin faţa celor patru încăperi în care locuia tarabostele. În spatele ei se 
înşirau alte construcții: cazarma străjilor, hambarele cu bucate şi chiliile 
sclavilor, dincolo de care se zăreau staulele cailor. Jos, în vale, între deal şi 
riu erau îngrămădite magaziile, atelierele şi saivanele, împrejmuite de un 
gard puternic cu bulumaci groşi, înfipți adînc în pămînt şi împletitură 
deasă din mărăcini, iar împrejur, împrăştiate pină pe povirnişuri, erau 
colibele comatilor legaţi de moşie din tată în fiu, a căror soartă era în totul 
la bunul plac al tarabostelui, deşi se bucurau de oarecare libertate în 
mişcări, aveau căminul şi familia lor, deosebindu-se mult de sclavi, oameni 
priviți ca nişte ființe ce făceau parte din rindul animalelor. De fapt sclavia 
pe meleagurile dace era ceva proaspăt, se răspîndise numai de cîteva zeci de 
ani. De cînd negustorii greci şi romani pătrunseseră în Dacia, devenise un 
fel de modă, era totodată un semn de bogăţie, ca tarabostii să cumpere 
sclavi sau să-i primească drept răsplată de la rege dintre captivii luaţi în 
lupte. Modul de viață al comatilor şi sclavilor depindea în egală măsură de 
sufletele celor ce le erau stăpîni; la unii trăiau în oarecare îndestulare ca şi 
dacii liberi, iar la alții ca simpli robi, înfometați. 

Tarabostele Oroles dădea dovadă de alese porniri spre omenie, se purta 
cu supugşii săi ca şi cum i-ar fi fost egali, iar aceştia păstrau distanţa şi 
respectul cuvenit, fără să fie stăpiniți de teamă, deşi cel ce greşea era 
pedepsit cu străşnicie. De altfel, mulți se înfiorau numai privindu-i 
înfăţişarea. De talie potrivită, cu pieptul lat, braţele puternice şi vocea ca 
tunetul, cînd vorbea începeau să vibreze lucrurile din apropiere. Ajuns în 
puterea vîrstei, abia trecuse de patruzeci de ani, călit în lupte, mînuia 
sulița, spada, arcul şi ghioaga cu mult curaj şi măiestrie. În luptele cu 
scordiscii îi culcase la pămînt pe toţi ce se apropiaseră de el. De multe ori se 


4 Tisa şi Dunărea 


aruncase în mijlocul învălmăşelilor şi lovise cu sete, despresurindu-l pe 
rege. Dar cine îl cunoştea bine, nu vedea în el un om fioros, ci mai degrabă 
îl asemuia cu un comate care trăia alături de pădure, cu trupul întărit 
doboriînd copacii şi scurtind bugştenii. Cînd alerga în galopul calului, cu 
pletele şi barba blonde, de nuanță uşor castanie, jucindu-i în bătaia 
vintului, se simțea în elementul său, mai ales de cînd mersul pe jos îi era 
greu, stinjenit de piciorul drept, pe care nu-l putea îndoi destul, betegit într- 
o bătălie cu scordiscii, în toiul căreia se prăbuşise cu calul într-o prăpastie. 

Soarele îmbrăca zările într-o lumina veselă. Plaiurile, văile şi munții se 
estompau pierzindu-se în picla uşoară a zilei de vară. Era către vremea 
prinzului. Tarabostele ieşi în cerdac, cobori încet treptele scării din lespezi 
de piatră, înaintă spre poartă cîțiva paşi, apoi se opri. Strigă pe căpetenia 
gărzii, străduindu-se să-şi stăpinească vocea, nu voia să se arate supărat: 

— Gethulis, unde eşti? 

— Aici, stăpîne! răspunse acesta, ieşind în fugă din turnul ce străjuia 
poarta. 

— Ce ai făcut cu sclavul acela, l-ai biciuit aşa cum ţi-am poruncit? 

— Nu, stăpine. Cînd l-am căutat, era plecat în vale la ateliere; am zis să 
aştept pînă se întoarce... 

— Ai zis să aştepţi... repetă murmurînd tarabostele. Poate că zeii lui 1- 
au ajutat... sau tu ai gîndit că am să uit... 

— Fug în vale, stăpine, acolo îl... 

— Stai! îi strigă, văzindu-l că se întoarce, gata să pornească spre 
poartă. M-am răzgîndit, l-am iertat, mi-am adus aminte de fapta lui bună 
din primăvară. Tu de ce nu i-ai luat apărarea? 

Gethulis rămase descumpănit, privindu-l mirat, niciodată stăpinul nu 
revenise asupra unei porunci, mai ales cînd pedepsea, îl ştia om bun şi 
drept, însă nu-l văzuse vreodată trecînd cu vederea peste o greşeală. Căută 
să spună ceva, încercă să pună parte sclavului, pe care îl cunoştea vrednic 
şi cinstit, dar nu avu timp, de dincolo de porți se apropiau ropote de călăreți 
ce urcau în galop. După cîteva clipe Comosicus şi Andra strinsera friiele şi 
caii se opriră aruncînd cu potcoavele jerbe de scîntei pe plăcile de piatră ce 
pavau curtea. Erau amindoi numai tinereţe şi sănătate. Tarabostele uită de 
cele petrecute, îşi privi cu dragoste şi mîndrie feciorul şi fiica, numai cu ei 
doi mai rămăsese. Comosicus era un flăcău abia ieşit din adolescenţă, 
blond, cu obrajii rozalii şi pletele larg ondulate, căzute pe umeri. Avea 
porniri de luptător, alerga cu calul fără şa, sărea cu uşurinţă peste şanţuri 

şi garduri, ştia să-l oprească şi să-l întoarcă fulgerător, întocmai ca un 
călăreț pe cîmpul de bătaie. De cîte ori îi privea, sufletul tarabostelui se 
umbrea, o durere surdă se trezea în el, tot aşa arătase şi feciorul cel mare, 
căzut luptînd vitejeşte cu scordiscii. Acum pentru el Comosicus era fala şi 
speranța vieţii sale. Nu şi-a regăsit liniştea pînă nu şi-a învăţat feciorul să 
minuiască spada cu măiestrie, să arunce sulița fără greş şi să trimită 
săgeata la locul dorit. Dar şi de fată era mindru, o sorbea din ochi, alături 
de băiat era ca o floare care abia îşi deschisese petalele, lacomă după 
lumina soarelui. Andra moştenise gingăşia mamei şi vigoarea tatălui. 
Întocmai ca mama, avea obrazul alb, fruntea înaltă, faţa ovală, pe care 
jucau ochii mari, lucitori, de culoarea cerului senin, toate încadrate de 
buclele bogate, blonde, de nuanţa spicului de grîu pirguit, ce-i cădeau pe 
umeri strînse în două cosițe groase, iar din partea tatălui primise temeri- 
tatea şi îndirjirea; ca un bărbat alerga cu calul, sărind peste tot ce-i ieşea în 
cale, mînuia cu dibăcie sulița şi arcul şi nu dădea înapoi din fața primejdiei. 
Se lua deseori la întrecere cu Comosicus, călărea pe cîmpie ca o amazoană, 
urmărită de privirile pline de uimire ale comatilor. 

— Tată, de la podul de peste Tibisis l-am lăsat în urmă pe Comosicus, 
rosti Andra îmbujorată, strunind calul. 

Băiatul încropi un suris, ştia ce gîndea tatăl. 

— Aşa, fata mea, să te ţii tare, să nu te creadă nevolnică nici un 
flăcăiandru. 

Tarabostele oftă. Rămăsese numai cu o fată, celelalte două fuseseră 
luate de zeul cel mare. Urmase apoi îmbolnăvirea soției; de mult timp nu 
mai putea să umble, o ţinea la pat o suferință la picioare. 

— Am făcut un ocol pe după casele comatilor, am urcat pînă la Peştera 
Ursului şi ne-am întors pe la saivane, reluă ea plină de viață. Ne-am oprit 
sus, la marginea pădurii, linga căsuţa lui Siporus. Am văzut la el o veveriță, 
se juca într-o colivie; a spus că mi-o dă mie, mi-o aduce astăzi. Ce om bun 
este bădia Siporus! Ştii că pe Ina am făcut-o surata mea? 

Fața tarabostelui se umbri şi mai mult. Înţelesese multe lucruri, 
pricepuse că între Comosicus şi Ina se înfiripase o legătură nevinovată, o 
dragoste de adolescenți, însă se prefăcuse că nu o lua în seamă. 

— Bine, copiii mei, descălecaţi şi intrați în casă, mama doreşte să vă 
vadă, le spuse pornind spre poartă. 

Aşadar Siporus se înapoiase, gîndea el călcînd rar. Îl trimisese la 
cetatea Arcidava, la rege, să ia parte la o vinatoare ce se organiza în cinstea 


unui oaspete străin, venit tocmai de la Dionysopolis, cetate de pe țărmul 
Pontului Euxin. Pe el îl avea cel mai dibaci vinător, îşi formase o ceată de 
oameni isteți, numai însoțit de el pornea după vinat. Urmat de Gethulis 
dădu roată cetăţii, se opri pe la chiliile sclavilor, îşi aminti că poruncise să 
le repare, să facă învelitori mai groase pentru iarnă, dublate cu cîte o blană 
mare de berbec, apoi intră în grajdurile cailor şi se convinse că erau bine 
îngrijiţi. Cînd se întoarse la poartă, îl găsi pe Siporus. Aştepta. 

— Mă rog Marelui zeu pentru sănătatea stăpinului! salută acesta 
aplecîndu-se supus. M-am înapoiat, stăpîne. 

— Vino după mine, îi spuse pornind să urce spre cerdac. Vreau să-mi 
povesteşti tot ce ai făcut şi ce ai văzut. 

Porunci unei sclave să aducă două ulcele cu vin şi se aşezară în capul 
dinspre vale al cerdacului, de unde se vedea lucind apa Tibisisului şi 
plaiurile pină departe, pierzindu-se în picla ce se îngroşa către virfurile 
munților dinspre răsărit. 

— Ia spune-mi, ce face regele, e sănătos? îl întrebă pe comate după ce 
sorbiră din ulcele. 

— Marele zeu să-l ţină, că tare bun om este! Nu-l mai văzusem din anul 
trecut, de cind a venit aici şi v-am însoțit la vinătoare. Este plin de 
sănătate, cînd îl priveşti vezi în el numai putere şi povară. Zic povară, 
fiindcă nu ştiu de ce mi se pare că, parcă poartă în spate întreg neamul 
dacilor. Mergeam în urma lui prin pădure cînd l-am auzit spunîndu-i acelui 
străin, pe care îl omenea cu multă grijă: „Poporul dac este mare, dar 
trăieşte neunit. Cînd va avea un singur conducător, atunci Roma îi va căuta 
prietenia.” Au vorbit ei despre multe, dar nu prea le-am priceput. Eu, 
stăpine, abia îndrăznesc să-l privesc pe rege, pentru mine el este ca un zeu, 
în mintea mea îl văd stind alături de Zamolxis. 

— Aşa, Siporus, îmi place cum vorbeşti. Aşa trebuie să-l vezi pe rege! 

— Sint un comate nevolnic, stăpîne, spun şi eu ce am în suflet. Trei zile 
a durat vinătoarea. Cu cît urca mai sus, în munte, cu atit regele se 
înveselea mai mult. Eram mulți, am doborit vînat să încarci carele: urşi, 
cerbi, căprioare şi multe alte jivine de-ale pădurii. Străinul acela — tînăr, 
frumos, cu privire vie — se bucura şi se minuna. Dar acolo în munte eu nu 
prea am avut linişte, m-am frămîntat întruna cu gîndul la stăpîna... 

— De ce? Ai avut vreo presimţire, vreun semn? Crezi că suferința ei se 
va înrăutăţi? 

— Nu, stăpîne. În fiecare clipă mă rog Marelui zeu pentru însănătoşirea 
ei. La asta m-am gîndit, să se facă sănătoasă, şi asta mi-a venit acolo sus, 
pe virf de munte. Urcasem pe podişul cel mare, din care se ridică trei 
virfuri, nu prea înalte, dar făloase, le spune: celui dinspre răsărit, 
Semenisis, celui dinspre mizănoapte, Goznis, iar celui dinspre miazăzi 
Piatra Nedeiei, asta fiindcă în jurul acestei stinci are loc şi o petrecere în 
miez de vară. Între vîrful Goznis şi cel al Nedeiei am dat peste o scobitură în 
piatră, plină cu apă, adică un mic lac de munte în care se scurge un piriiaş, 
ca şi cum s-ar opri să se odihnească, apoi porneşte mai departe în vale. Din 
toate părțile veneau poteci şi toate se opreau pe malul lacului. Acolo am 
întîlnit un bătrîn încărcat de ani, dar cu gură vrednică. A început îndată ce 
m-a văzut: „Bag seamă că nu eşti de pe aici, că nu te semui să te mai fi 
văzut — mi-a spus el, dornic să intre în vorbă. Ai venit să-ţi lecuieşti vreun 
beteşug?” „Nu, i-am răspuns, unde, cum să-mi lecuiesc?” „Aici în lacul ăsta, 
s-a pornit el din nou. Din bătrîni i se spune Baia Vulturului, dar acum 
lumea îi zice Izvorul Tămăduirii. Aşa merge povestea, cică ar fi fost văzut un 
vultur bătrîn, plin de bube, fără fulgi, bălăcindu-se în apa lui, de unde a 
ieşit sănătos, viguros, cu pene frumoase. Unii cred că toți vulturii de prin 
munții vecini îşi aduc puii şi îi scaldă în lac, pentru a-i face puternici, să 
trăiască viaţă lungă. Să vezi ce o să fie aici peste vreo zece zile! Dau năvală 
cei cu beteşuguri, vin cu carul, călare sau tirindu-se pe jos, aduşi de alții 
sănătoşi. Tot plaiul se umple de oameni ologi, de copii plăpînzi, de femei cu 
boli de ale lor. În ziua cînd cade miezul verii, cine se scaldă de şapte ori în 
Baia Vulturului se înzdrăveneşte. Anul ăsta miezul verii va fi cică de 
poimiine într-o săptămînă. Am văzut şi eu pe mulți lecuiți. Asta o fi voia 
Marelui zeu, face minunea asta numai într-o singură zi din an”. A mai 
vorbit el despre multe, dar eu nu prea îl mai ascultam, nu-mi mai ieşea din 
gind minunea cu tămăduirea. Eu zic că ar fi bine să încercăm cu stăpina, 
poate se face bine, o vedem iarăşi mergînd pe picioare. 

— Da... ar fi de încercat!... murmură tarabostele. Nici vraciul pe care l- 
am adus nu ştia de Baia Vulturului, altfel m-ar fi îndemnat să o duc acolo. 
Să mă încred în tine, Siporus? Nu aş vrea să o chinuim degeaba... 

— Cum e voia stăpinului... Fac cum zice stăpinul... Sint gata să 
însoțesc pe stapina acolo! O ducem într-un car cu fin mult. 

— Bine, aşa vom face. Să te pregăteşti din vreme. la goleşte ulcica, ai 
uitat de ea. Cînd ai pornit încoace, regele nu ţi-a spus nimic? 


— Da, m-a luat deoparte şi mi-a şoptit: „Să spui tarabostelui Oroles că 
vreau să-i vorbesc. Simt nevoia să mă mai sfătuiesc cu el.” 

Tarabostele se mişcă frămîntat: 

— Asta înseamnă că iarăşi mai porneşte ceva. Este un om care parcă 
nu-şi încape în el, veşnic chinuit, într-o neîncetată căutare. 

Tăcu. Afară se auzeau glasuri ce nu păreau de sfadă, ci de panică, 
amestecate cu ropote de cal pe lespezile ce pavau curtea. Se săltă în 
picioare să iasă, dar nu avu timp, înăuntru intră Gethulis, urmat de baciul 
de la stină. Amîndoi erau palizi, agitaţi, îngrijorați. 

— Ce supărare mi-aţi mai făcut, Rostris? îl întrebă pe baci. 

— Nenorocire mare, stăpine! Sint îngrozit de cele ce s-au întîmplat. Poţi 
să porunceşti să mă omoare, stăpine! Dar acum nu e vreme de tinguire, ci 
de apărare... 

— Spune o dată, nemernicule, altfel îți crap capul î 

—  Stăpine, alaltăieri, pe plaiul ce se lasă spre Tapae, ciobanii 
tarabostelui Burrennus ne-au furat una din turmele de oi. Noi am prins de 
veste la vreme, am pornit după ei şi i-am prins tocmai cînd băgau turma în 
ocolul de la stina lor. N-am stat pe gînduri, ne-am pus pe ei cu bitele. A fost 
bătaie mare, au căzut şi de la noi doi sclavi — de la ei mai mulți — pînă la 
urmă am luat turma, dar nu pot să-mi dau seama cum s-a făcut că stina 
lor a luat foc şi s-a făcut scrum. Astăzi de dimineață, noi am prins că 
tarabostele şi-a strins oamenii: garda, comatii şi sclavi de încredere şi a 
pornit spre stina noastră. Abia am avut vreme să ascund turmele în 
văgăuna ce se înfundă în Valea Vinturişului. Ei ne-au înconjurat stina, au 
ars-o, apoi au pornit încoace. Poate că tarabostele Burrennus are de gînd să 
ne atace cetatea, stăpîne! Eu le-am luat-o înainte, am tinut-o numai în 
galopul calului. Aşa s-a pornit nenorocirea. Dacă am greşit, să mă trimiți la 
Marele zeu, stăpine! 

Tarabostele îl ascultase frămîntindu-şi barba. O ştia, era veche 
duşmănia între el şi tarabostele Burrennus. Nu erau supugşii aceluiaşi rege. 
Moşia sa, cu cetatea Tibiscum, ce se întindea pînă dincolo de Tapae, 
aparținea de ţinutul dac ce avea ca rege pe Burebista, a cărui cetate de 
scaun era Arcidava, iar moşia tarabostelui Burrennus, cu cetatea Rasidava, 
ce se întindea spre răsărit de Tapae pînă în cimpia înconjurată de înălțimi 
de sub Muntele cel Mares, aparţinea de ţinutul ce avea ca rege pe Duras, a 
cărui cetate de scaun era Sargedava, aşezată la intrarea în valea îngustă şi 

lungă ce urca pînă pe Kogaion, muntele sfint al dacilor, unde era marele 
altar al lui Zamolxis. Ciobanii lor se mai sfădiseră şi bătuseră, însă 
niciodată nu ajunsese ca acum la o adevărată luptă între doi taraboşti, 
aşezaţi la margini de ținuturi, pentru că totul ar fi putut degenera într-o 
înfruntare sîngeroasă a celor doi regi. Deseori altceva se întîmpla şi nu avea 
urmări grave: deoarece un taraboste era stăpîn pe moşia şi supuşii săi, 
dacă era aşezat la o margine de ţinut, putea să se desprindă de regele său şi 
să se alipească la ţinutul regelui vecin. Pentru asta mărginaşii se bucurau 
de multă atenţie, trebuiau să fie oameni de încredere. Văzind că tarabostele 
tace, baciul reluă îngrozit, bănuind că va fi ucis, iar cei doi vecini puternici 
se vor împăca: 

— Să mă omori numai pe mine, stăpine! Jur în numele Marelui zeu că 
ceilalți ciobani nu sînt vinovaţi; toți au fost obişnuiţi să mă asculte orbeşte. 

Tarabostele porni spre ieşire, vorbind din mers: 

— Gethulis, spune să sune străjile din tulnice şi cornuri ca pentru 
plecare la război. Garda şi toți comatii luptători să se adune degrabă jos, pe 
drumul ce coboară din cetate. Vor merge cu noi toți călăreții şi pedestraşii. 
Tu, Rostris, ne însoţțeşti pînă întîlnim pe vecinul duşmănos, apoi te grăbeşti 
spre locul unde ai ascuns turmele. Pe urmă vom vedea ce va mai fi de făcut. 

Străjile sunară ca pentru primejdie, de adunare. Sus, în cetate, şi jos, 
la ateliere şi saivane, şi printre colibele comatilor se dezlănțui mişcare. 
Cîțiva luptători din gardă porniră în galopul cailor spre satele mai apropiate 
de drumul spre Tapae, cu poruncă să stringă comatii pregătiți de luptă şi să 
iasă cu ei în calea tarabostelui. Se lăsau umbrele înserării cînd iscoadele 
trimise înainte vestiră că erau aproape de tabăra dușmanului. Burrennus 
se oprise cu cetele sale pentru odihnă peste noapte. Tarabostele Oroles 
alese un loc ascuns vederii, porunci ca toți să se odihnească, fără să 
aprindă nici o licărire de foc, iar el însoțit de Gethulis, Rostris şi iscoada 
care adusese vestea porniră prin pădure să cerceteze împrejurimile locului 
unde poposeau oaspeţii nepoftiți. Prin amurgul ce se lăsa, mai mult auziră 
decît văzură ce se petrecea, îl ştia pe Burrennus mare iubitor al vinului. În 
timp ce oamenii de rînd se odihneau, el şi căpeteniile ce-l însoțeau se 
porniseră să chefuiască. Cu mult înainte de ivirea zorilor dădu lovitura, mai 
întîi sperie şi împrăştie caii, apoi atacă tabăra. Se petrecu un lucru la care 
nu se aşteptase, comatii şi sclavii ce-l însoțeau pe Burrennus fugiră în 
pădure, iar tarabostele rămase înconjurat numai de gardă. Era tocmai ceea 
ce dorea Oroles, să evite cît mai mult vărsarea de singe şi supărarea celor 


doi regi ai ținuturilor ce se învecinau. Făcu în aşa fel mişcările cu oamenii 


săi, încît opri încercuirea adversarului, lăsă un loc pe unde acesta să poată 
fugi. În câteva clipe Burrennus şi garda sa pieriră în desişuri. Era mulțumit 
că totul se desfăşurase astfel, ceea ce avea să urmeze era treaba celor doi 
regi, ei se puteau război sau împăca, pedepsind pe vinovat. Pînă seara 
Oroles urmări cetele lui Burrennus, nu se opri decît cînd le văzu alungate 
de pe moşia sa. Noaptea se odihni la stina arsă, pe care baciul Rostris şi 
ciobanii se apucaseră să o refacă încă din cursul zilei. 

În dimineaţa următoare tarabostele porni înapoi spre Tibiscum, după ce 
lăsă pentru un timp o ceată de comati luptători care să apere stina şi 
turmele. Mergea în pasul calului, avîndu-l alături pe Comosicus. Nu-şi 
oprise feciorul de a-l însoți, avea grijă să-l călească în luptă. Se gindea la 
ceea ce va spune regele cînd va auzi de cele petrecute. 

— Tată, cît este de mare neamul dacilor? rupse băiatul tăcerea, 
apropiindu-se cu calul. 

Tarabostele tresări, scos din gînduri. Răspunse, privindu-şi feciorul 
mirat: 

— Mare... mai mare decit al tuturor neamurilor care îl înconjoară. Dar 
de ce mă întrebi? 

— Nu înţeleg un lucru, aud vorbindu-se cînd de daci, cînd de geti, 
sintem două neamuri care vorbesc aceeaşi limbă? Asta am auzit-o de la 
sclavul grec care m-a învățat să scriu şi să citesc. Dacă nu murea aşa de 
repede, aflam mai multe de la el. 

— Nu, feciorul meu, dacii şi geții sînt acelaşi neam, despre care străinii 
vorbesc folosind nume diferite. Am auzit şi eu de la rege, cică grecii ne 
numesc mai mult geţi, pe cînd romanii ne spun daci. 

— Pai, tată, dacă sîntem un singur neam, care este aşa de mare, de ce 
peste daci sint mai mulți regi? 

— Asta e slăbiciunea noastră, feciorule — şi aş spune prostia noastră. 
Am ajuns să ne batem între noi. Neamul mare al dacilor cuprinde multe 
triburi, cele dintr-un ţinut s-au unit şi fiecare are un rege. Aşa se face că 
peste daci sînt mai mulți regi. Dar neamul dacilor nu este numai atit cît se 
găseşte acum sub stăpînirea regilor, mai sînt mulți frați de-ai noştri supuşi 
unor neamuri vecine care le-au cotropit pămîntul. 

— Şi regele nostru, Burebista, se împacă aşa, se mulţumeşte să fie 
căpetenie numai peste o mînă de daci? 

— Nu pot să-mi dau seama ce nutreşte el în suflet... Tarabostele tăcu. 
În față se deschidea o vale adîncă. 
Strinse friul calului şi începu să coboare. 


2 


Jetatea Arcidava era aşezată pe o colină rotunjită de ape de-a 
lungul vremurilor, marcînd un loc singular în larga şi întinsa vale 
a rîului al cărui nume, pierdut în negura trecutului, a fost acela 
de Apus Flumen6. Nu se ştia de cînd, moşnegii o povesteau doar ca pe o 
legendă, spuneau că marele mamelon ce susținea cetatea ar fi fost înălțat 
de oameni, de captivii aduşi de o căpetenie dacă de dincolo de Dunaris, 
faptă săvirşită în timpuri străvechi. Ceea ce cunoşteau fără îndoială cei mai 
bătrîni, mulți apucaseră să o vadă, era faptul că în acel loc se pomenise o 
cetate de lemn, construită din biîrne de o grosime ce uimea, însă tatăl 
regelui Burebista, care se numise tot Burebista, adusese un constructor 
dintr-o cetate de pe țărmul Pontului Euxin şi-l însărcinase să dea focului pe 
cea veche şi să zidească în locul ei alta din piatră, mai încăpătoare, mai 
impunătoare şi mai rezistentă la atacuri din afară. Era înconjurată de ziduri 
groase din blocuri de piatră bine fasonate, între care se înălțau din loc în 
loc turnuri de apărare şi de pază, iar curtea frumos pavată cu lespezi 
netede. Între ziduri erau mai multe clădiri: cea mai arătoasă servea de 
locuință regelui, alături de aceea din care se purtau treburile ţării, una ce 
avea destinaţia de cazarmă pentru gardă, alta cu chiliile pentru sclavii 
slujitori ai curții, veneau apoi magaziile, iar mai departe grajdurile. La 
poalele colinei, jur-împrejur, se înşirau casele căpeteniilor militare şi civile, 
acelea ale comatilor legaţi de moşia cetății de scaun a regelui, ale 
negustorilor străini aşezaţi pe acele meleaguri, precum şi magaziile, ate- 
lierele şi saivanele regale. La Arcidava avuseseră reşedinţa toate căpeteniile 
ce fuseseră regi ai dacilor din acel ținut în vremuri ce se pierdeau în negura 
trecutului. 

Casa în care locuia regele era întocmai ca aceea a unui arhonte bogat 
dintr-o cetate greacă de pe ţărmul Pontului Euxin sau chiar de la Atena. Pe 
vremea cînd se construise cetatea prea puţini romani se încumetau să 
ajungă pînă acolo. Dar mai era o piedica, dacii se temeau de Roma, ale cărei 

legiuni pătrunseseră mult în Tracia. În anul Romei 6797, generalul C. 
Screbonius Curio, guvernatorul Macedoniei, făcuse o expediție pînă la 
Dunaris, oprindu-se la cetatea Singidunum&. Acea înaintare a romanilor îl 
neliniştea pe regele Burebista, puterea Romei putea deveni un pericol 
pentru daci. Singur, în încăperea din care conducea treburile ţării, se 
gîindea îngrijorat la trecut şi viitor. Ce vor face dacii, aflați sub mai mulți 
regi, în fața puhoiului de legionari trimişi de Roma? Neamul dacilor era 
mare, populaţia, vorbea aceeaşi limbă pe o întindere uriaşă, de la răsărit la 
Tyras? pînă la apus de Pathissus, iar la miazăzi pînă la munții Haemus!0. 
Vedea nenorocirea în împărăția lor, erau numeroase triburi: în partea de 
răsărit trăiau piefigii, costobocii, carpii, tirageţii, în ţinutul dintre munți — 
ratacensii, la miazăzi — siensii şi burii... Nu mai continuă să le numească 
în gînd, ştia că erau multe, unele nici nu-i veneau în minte. Se înfioră şi se 
mişcă în scaun. Pentru ce să fie mai mulți regi, dacă exista un singur 
popor? Dar nu reprezentau întregul neam numai dacii ce aveau căpetenii 
regi, mulți alții se găseau sub stăpînirea unor străini veniți de aiurea: la 
răsărit — bastarnii şi sarmații, la apus — celții şi scordiscii, iar la miazăzi 
— odrişii. Dacă la toți aceştia îi mai adăuga pe romani, îşi dădea seama că 
poporul dac se afla în primejdie. Alta ar fi situaţia, dacă toate triburile dace 
s-ar uni şi-ar arunca înapoi dincolo de hotare pe străinii cotropitori, 
murmură săltindu-se în picioare. Regii daci în loc să se unească şi să apere 
pămîntul pe care poporul dac este stăpîn se bat între ei din pricini mărunte, 
continuă oftînd. În primii ani ai tinereţii fusese trimis de tatăl său la Roma, 
stătuse acolo mai mult timp. Îi explicase odată sclavul înţelept, pe care îl 
cumpărase pentru a-l învăța să scrie şi să citească limba romanilor, că 
politica dintotdeauna a Senatului roman față de popoarele vecine a avut la 
bază dictonul: Divide et impera!!. Înţelegea acum că în cazul dacilor numai 
era nevoie de nici o acțiune politica a Romei pentru a-i împărți, puteau fi 
bătuți pe rînd şi stăpiniți uşor. Gindul său alergă spre Marele preot. Pînă 
atunci singurul lucru ce-i unise spiritual pe daci, le menţinuse trează 
conştiinţa că formau un singur popor, fusese credința în Marele zeu 
Zamolxis, ascultarea de Marele preot şi prosternarea în fața Marelui altar de 
pe muntele sfint Kogaionul, în zilele de mari sărbători, cînd se aducea 

11 Împarte şi stăpîneşte. 

barbă. Făcuse o descoperire: acela care îi va uni pe daci într-o singură ţară 
nu-i va putea conduce uşor, decit dacă ar fi ajutat de Marele preot. Koga- 
ionul nu se găsea în ţinutul pe care îl stăpînea el, ci în cel vecin, al cărui 
rege era Duras, iar acum nici nu aveau un Mare preot, pregăteau alegerea 
altuia în locul bătrinului împovărat de ani, pe care zeul cel mare îl chemase 
la el, sus în cer. De va fi să pornească lupta de unire a tuturor dacilor într-o 
singură țară, va trebui să înceapă întîi cu Duras, fie să-l învingă, fie să-l 
facă ajutor la conducerea poporului, apoi să pună pe Kogaion un Mare 
preot care să fie în totul alături de rege. Toate aceste reflecţii îi intensificau 
înfiorarea, totul părea ceva prea frumos, vedea cu mintea Dacia mare, cu 
un singur rege, iar pe Marele preot alături de el, o Dacie mai puternică decit 
toate ţările vecine, care nu se va speria de puterea Romei. De talie mijlocie, 
arăta potolit în mişcări, dar cu privire ce săgeta. Nimeni nu bănuia că 
sufletul său era ca un vulcan gata să arunce flăcări şi lavă. Barba şi pletele, 
blonde, crescute în voie, dădeau capului său o înfăţişare ce se asemăna cu 
aceea a haiducului pornit să lupte împotriva lăcomiei şi nedreptății. 
Dogoarea ce-i mocnea în inimă îi menținea o stare de frămîntare ce nu se 
potolea niciodată. De cînd era rege, scordiscii — vecinii dinspre Pathissus — 
nu i-au dat pace, iar de cînd romanii au ajuns pînă la Dunaris, îngrijorarea 
despre soarta dacilor nu-l mai părăsise. Dacă ar avea un ajutor în care să 
se încreadă, ar porni lupta de unire a dacilor. Cine ar putea să fie pus Mare 
preot? Poate că acolo, pe Kogaion, Duras va şi fi ales unul şi pregătea Marea 
adunare a capnoboțţilori? pentru a-l unge ca trimis al Marelui zeu printre 
daci. Din nou scutură capul şi se apropie de fereastră, copleşit parcă de o 
mare greutate, de neputinţă şi de îndoială: dacă noul Mare preot, prin 
capnoboţii săi, va îndirji poporul împotriva sa? Ei, capnoboţii, puteau 
umbla pretutindeni, stringeau luptători — preoţii aveau o oaste a lor — 
judecau peste capul regilor, pedepseau, întemnițau, omorau. Tara sa era 
mică, se întindea de dincolo de Tapae pînă aproape de apa Pathissusului, 
între Dunaris şi Maris!5, iar aceea a lui Duras mai mare, cuprindea între 
hotarele ei mai mulți daci, lupta cu el ar fi fost inegală, greu de purtat, cu 
puţini sorți de izbindă. Totul ar fi stat în ajutorul capnoboțţilor, al Marelui 
preot, în armata preoților. Nu simți cînd se deschise uşa, auzi numai o 
şoaptă: 


12 Grad ierarhic în rîndul preoților. 
13 Mureş. 


— Tata este singur. 


Se întoarse şi văzu fetele. Pentru el Carpina şi Serena erau soarele, 
viața. Ciţi băieți îi dăruise Theia, regina, toți fuseseră luați de marele zeu 
încă din faşă. Fața sa se lumină, pentru ele nu era niciodată îngrijorat, 
împovărat. De cîte ori le privea era copleşit de un sentiment de mîndrie şi 
mihnire: de mindrie, pentru frumusețea şi vioiciunea lor; de mihnire, 
pentru că Zamolxis nu se îndurase să-i lase nici un fecior, care să-l urmeze 
în cetatea de scaun. Spunea deseori în glumă, celor ce nu se abţineau să le 
admire cu murmure de uimire, că fata cea mică, Serena, cu părul blond de 
nuanță mai închisă, cu irizaţii spre castaniu, fusese născută la umbră, iar 
despre cea mare, Carpina, cu parul de culoarea frunzelor îngălbenite la 
început de toamnă, că fusese adusă de zei la lumina vie a soarelui de 
primăvară, în rest, fetele aveau multă asemănare: aceeaşi talie de înălțime 
potrivită, la fel de repezi în mişcări, cu feţele ovale şi nasurile uşor săltate în 
vînt, iar ochii ca cerul senin. Cine le privea bine observa că fața Carpinei 
aducea către forma rotundă, iar aceea a Serenei părea mai prelungă. Se 
apropie de ele şi le strînse la piept cu dragoste. 

— Ce doresc fetiţele mele dragi? 

— Tată, ne-a trimis mama. A venit iarăşi negustorul acela grec de la 
Tomis... A adus lucruri minunate... Ne dai voie să cumpărăm ceva? îndrăzni 
Carpina. 

— Cum să cumpăraţi, voi vreți să mă sărăciți? şopti în glumă, 
îndepărtindu-le de la piept şi privindu-le cu căldură părintească, apoi le 
strînse din nou. 

— Tată, tu aşa faci întotdeauna!... murmură Serena. 

— Vă dau voie să luați tot ce doriți, dacă îmi promiteţi ceva... 

— Orice, tăticule! rostiră amîndouă. 

— Acum sînteți destul de mari, vă pot vorbi ca unor fete care în curind 
vor porni în viaţă alături de bărbaţii care le vor fi soţi. Vreau să-mi faceți 
legămînt ca mă veţi asculta, veţi îndeplini voia mea, păstrind convingerea că 
tatăl vostru ţinteşte în egală măsură binele fiicelor sale, al ţării şi al 
întregului popor dac. 

Carpina se grăbi să dea răspunsul: 

— Da, tată, mă leg! Nu eşti tu tăicuțul meu drag? 

— Şi eu, tată! Nu voi ieşi niciodată din cuvîntul tău! murmură Serena. 

— Aşa-mi place! Am două fete cuminţi. Spuneţi-i mamei că are voie să 
vă cumpere orice doriți! 

Uşa se deschise printr-o mişcare scurtă şi din prag şeful gărzii rosti cu 
supunere: 


— Mărite rege, un preot, spune că se numeşte Deceneu, cere să intre 
să-ți vorbească! Îi dăm voie? 

— Plecaţi, fetelor! Da, îl primesc, să vină! răspunse stăpinit de 
curiozitate, alergind cu mintea către Kogaion, unde urma să fie ales un nou 
mare preot. 

Preotul intră sfios, aplecîndu-se cu supunere în fața regelui: 

— Mărite rege, mă rog Marelui zeu Zamolxis să-ți dea sănătate şi viață 
lungă, pentru propăşirea dacilor! Pe mine nu mă cunoşti, Mărite rege, nici 
n-ai de unde. Sint un umil preot al cultului lui Zamolxis, trimis de pe 
Kogaion din fragedă tinereţe să învăţ cele ce ştiu alte popoare despre lume, 
despre pămînt şi cer, despre zei, viață şi moarte. Mă numesc Deceneu. 
Precum vezi, nu sînt prea în vîrstă, deşi peregrinarea a lăsat pe fața mea 
unele semne de îmbatrinire înainte de vreme. 

— Fii binevenit, Deceneu! După modul cum vorbeşti bănuiesc că voi 
afla multe lucruri noi de la tine, iar ca dovadă că nu-ţi voi grăbi plecarea, 
voi cere să ne aducă o măsură cu vin şi două cupe. 

Avea în față un bărbat destul de tînăr, cu mantie largă de preot pe 
umeri, veche, prăfuită, semn că venea de la drum lung. Era slăbuţț, puţintel 
la trup, cu privire arzătoare şi înfăţişare de ascet. Părul blond-roşcat îi 
cădea pe umeri în şuvițe răvăşite, iar în ochii albaştri, limpezi, avea o lucire 
ce-i dădea un aer de profundă meditaţie. Barba rară, strinsă într-un smoc 
îngust sub bărbie, îi prelungea fața, accentuîndu-i slăbiciunea de schimnic. 

— Mărite rege, Marele zeu aranjează lucrurile ca ele să corespundă cu 
soarta oamenilor, cu aceea ce le este dat să săvirşească. Încă de cînd mă 
aflam la Delfi îmi pusesem în gînd ca, înainte de a mă înapoia pe Kogaion, 
să trec pe la tine; nu bănuisem că în drumul meu voi fi rugat cu insistență 
să fac acest lucru. Am plecat de la Atena cu o corabie care venea la 
Dionysopolis!+, cetatea de pe ţărmul Pontului Euxin... 

— Acolo l-ai întîlnit pe Acornion... 

— Da, Mărite rege. M-a dus la el stăpinul corăbiei. Cînd a auzit că vin 
în Dacia s-a bucurat. Mi-a vorbit cu multă însuflețire despre tine, spunea 
că tu eşti o speranţă pentru ei, pentru greci, căci o Dacie puternică va ţine 
piept Romei şi, cu ajutorul zeilor, Elada lor va scăpa de jugul roman. 


14 Balcic 

— Ai spus că el te-a îndemnat să treci pe la mine... De ce? Acornion 
este omul meu de încredere, prin el aflu ce se mai petrece la Roma şi prin 
alte părți. 


— Întocmai, Mărite rege! El se înapoiase de curînd de acolo. După cîte 
am înțeles, este nu numai un bogat negustor, ci şi un isteț om de legătură, 
ştie să se descurce în afacerile politice. Mi-a povestit ce s-a întîmplat la 
Roma, de curind, şi m-a rugat ca tot ce aflu de la el să-ți aduc la 
cunoştinţă. Timp de doi ani Senatul roman a fost în panică. Spunea că un 
gladiator din Capua numit Spartacus, de neam trac, a reuşit să pornească o 
răscoală. A strîns cetele de sclavi fugiți de la ferme, ce stăteau ascunşi prin 
păduri, şi, ajutat de o mulțime de gladiatori, a format o armată puternică, a 
purtat lupte şi a înfrînt multe legiuni romane, punînd în pericol Roma şi 
statul roman. Văzindu-se în fața unei primejdii atit de mari, Senatul a 
însărcinat pe unul din cei mai înverşunaţi duşmani ai sclavilor, pe gene- 
ralul Licinius Crassus să ducă războiul cu Spartacus. Aruncînd în luptă o 
armată de zece legiuni, l-a înfrînt; pe el şi pe căpeteniile ce l-au ajutat i-a 
prins şi i-a răstignit de-a lungul unui drum numit via Appia de la marginea 
Romei. Dar sacrificiul celor ce s-au răsculat n-a fost fără folos: lipsa de 
sclavi, provocată de decimarea lor după înfrîngere, a forțat pe marii fermieri 
să împartă pămîntul în loturi mici, să-l dea plebeilor să-l muncească, şi să- 
şi ia o parte din recoltă, sau, în schimbul unei plăţi, în fiecare an. 

— Aşadar, Roma este acum ca un urs bolnav care îşi linge rănile, 
murmură regele, apoi continuă, satisfăcut că făcuse o descoperire: aşa cum 
fermierii romani au dat pămînt plebeilor, la fel am putea încerca şi noi, 
tarabostii să-l dea comatilor şi să primească ceva în schimb. Acum comatii 
muncesc ca nişte robi pe moşiile lor. Îţi mulțumesc pentru vestea adusă, voi 
continua să mă mai gîndesc la asta. După ce mai sorbim cîte o cupă de vin, 
aş vrea să-mi vorbeşti despre tine. Noi, dacii, nu prea avem oameni învățați. 

Preotul se săltă de pe scaun şi îşi potrivi mai bine mantia, apoi se aşeză 
la loc. 

— Mărite rege, nu mi-e ruşine să-ți spun că nu prea sînt prieten cu 
vinul, şi nici cu altă băutură, în afară de apa limpede de izvor. Am călătorit 
mult — la Atena, Delfi, Olimp, Alexandria Egiptului — şi am învățat multe. 


Am ascultat prelegeri ale unor filozofi pe care îi socotesc mai presus decit 
zeii. Dacă ai cunoaşte, Mărite rege, ce comori de înțelepciune au lăsat lumii 
cițiva învăţători de-ai lor, de care n-ai avut de unde să auzi: Pitagora, 
Aristotel, Socrate, Platon, Arhimede, Hipocrate, ai privi oamenii şi viața cu 


alți ochi. Pentru asta mă simt nu numai preot, ci şi geometru, filozof, retor 
şi vraci — am învăţat să vindec unele suferințe ale omului. Să nu te mire, 
Mărite rege, cele ce auzi, sînt preot al cultului lui Zamolxis, însă să ştii că în 
adîncul sufletului meu am ajuns să înțeleg că nu are nici un sens să crezi 
în puterea vreunui zeu — zeii sînt plăsmuiri ale minţii omeneşti. Nutresc în 
mine convingerea că tot ce se petrece în jurul nostru purcede de la oameni, 
în sufletele lor sălăşluiesc în egală măsură răutatea şi bunătatea. M-am 
înapoiat în Dacia cu pornirea de a istovi zbătindu-mă să îndrept oamenii pe 
drumul cel bun, al înfrățirii, întrajutorării, milosteniei. La noi, Mărite rege, 
numai credinţa în Marele zeu şi limba ce o vorbim fac să se ştie că există un 
numeros neam al dacilor. M-am întrebat adesea, în clipele mele de 
meditație chinuită: de ce să nu fie o singură ţară, o Dacie Mare, a tuturor 
dacilor? Acesta sînt eu, plăpindul Deceneu, preotul modest al Marelui zeu, 
aşa m-am înapoiat după atita peregrinare prin lume. 

Regele îl privea cu ochii înflăcărați, în sufletul său se pornise o răscolire 
pe care nu şi-o mai putea stapini. Se săltă de pe scaun, se apropie de el şi-l 
îmbrățişa, rostind tulburat: 

— Ce putere a cerului te-a îndemnat să-mi vorbeşti astfel? Parcă ai fi 
sălăşluit în inima mea. De mult sînt chinuit de tot felul de gînduri. Dacii se 
cade să fie uniți, să trăiască într-o singură ţară. Poporul trebuie pus să 
înveţe, să scrie şi să citească, să înalțe cetăți puternice, să fie îndemnat să 
facă negustorie, să prindă curaj pentru a ieşi în lume, să cutreiere mările şi 
țările. De mult visez să fac o Dacie Mare, care să stringă la sînul ei toate 
triburile dacilor, tot neamul ce se întinde spre răsărit dincolo de Tyras, pînă 
la apus, dincolo de Pathissus, şi de la munţii păduroşi din miazănoapte 
pînă la poalele Haemusului ce se lasă la miazăzi. Pentru a desăvirşi acest 
vis am nevoie de un ajutor energic, de un bun sfetnic, şi acesta n-ar putea fi 
decît Marele preot. Tu, Deceneu, tu plăpîndul preot care porţi în suflet atita 
învățătură şi înțelepciune vei fi sfetnicul meu. Tu, ca Mare preot, vei 
îndemna poporul la unire, învățătură şi cumpătare. Noi amindoi vom înălța 
pe Kogaion un mare sanctuar al dacilor şi vom construi o puternică cetate 
de scaun, dar pentru asta trebuie să mergem acolo. Cu tine alături de mine, 
voi porni lupta! Nu se poate ca poporul să nu fie dornic de unire. 

Preotul se ridică şi se trase cîțiva paşi înapoi. Era palid. Murmură: 

— M-ai copleşit de tot, Mărite rege! N-am bănuit că venind încoace 
calea destinului meu va fi alta. Sînt gata din tot sufletul să te urmez, dar nu 
ca Mare preot... 


— Dacă cineva vede în ce parte este binele, trebuie să aibă şi puterea 
să-l săvirşească. Cînd eu voi ajunge să fiu rege şi peste ţinutul în care se 
află Kogaionul, tu vei deveni Marele preot al Marelui zeu Zamolxis! La venire 
ai spus că Zeul cel mare aranjează lucrurile ca ele să corespundă cu 
destinul oamenilor, cu ceea ce le este dat să săvirşească. El, Zamolxis, ţi-a 
îndreptat drumul încoace, el l-a îndemnat pe Arconion să te folosească 
drept trimis al său. 

Regele tăcu adînc tulburat. Umplu cupele şi-l îndemnă pe preot să bea. 
Chemă apoi pe căpetenia gărzii: 

— Să pregătiți cea mai bună încăpere pentru odihna acestui preot! Va fi 
găzduit la noi mai multe zile. 

— Mărite rege, tocmai vroiam să intru, a venit tarabostele Oroles, mi-a 
spus că vrea să-ţi vorbească neîntirziat. 

Preotul se îndreptă spre uşă. 

— Stai, Deceneu, e bine să auzi şi tu ce-mi spune tarabostele. Nu eşti 
de astăzi înainte sfetnicul şi ajutorul meu? 

Oroles intră şi se închină în fața regelui cu supunere. 

— Mă rog Marelui Zamolxis pentru sănătatea ta, Mărite rege! salută el 
cu fața împietrită, lucru ce-l miră pe Burebista, copilăriseră doară 
împreună, întotdeauna tarabostele intra la el în plină vervă. Mărite rege, s-a 
petrecut ceva care te va supăra mult, dar nu puteam să fac altfel, nu era 
vreme să aştept încuviințarea ta: tarabostele Burrennus cu oamenii săi a 
năvălit pe moşia mea, iar eu i-am răspuns cum se cuvenea, l-am lovit şi 
alungat! 

— Nu înţeleg de ce a făcut asta, poate că a fost îndemnat de regele său, 
de Duras?!... 

Tarabostele povesti tot ce se întimplase, de cînd ciobanii lui Burennus îi 
furaseră o turmă, pînă la încercuirea şi alungarea cetelor acestuia pornite 
să-i atace cetatea. 

— Şi din asta tu ai rămas aşa de speriat, Oroles? Crezi că se va pregăti 
să te lovească iarăşi? 

— Eu, Mărite rege, nu mă tem de el. Îngrijorarea mea este alta: mă 
întreb dacă regele Duras nu va porni un război împotriva ta. 

— Fii liniştit, taraboste, cred că nu se va încumeta el să facă asta, 
numai dintr-atit. Totuşi se cade să fim cu băgare de seamă. Doar s-au mai 
văzut certuri şi hărțuieli între doi taraboşti vecini şi nu s-a ajuns la o luptă 
între regii lor. Vezi că nu m-am supărat? Uită şi tu necazul. Ţi-a ars stina, 


dar vei face alta mai frumoasă şi mai mare. Acum priveşte pe omul acesta. 
Este preot de-al Marelui zeu. Îl vezi? Pe cît arată de puţintel la trup, pe atît 
este de mare la minte. El va fi ajutorul şi sfetnicul meu. Se numeşte 
Deceneu. Şi tu, Oroles, vei fi alături de mine, în tine am multă încredere. Va 
veni o răscolire ca o furtună, vom alerga, vom lupta, nu vom cunoaşte 
odihna, apoi peste toată Dacia se va întinde linştea, propăşirea, înfrățirea! 

Tarabostele îl privea mirat, nu înțelegea ce voia să spună, mintea nu-l 
ajuta să iasă în calea gindurilor regelui, îl bucura numai însuflețirea cu 
care vorbea. După ce regele tăcu, se întoarse spre preot şi se prosternă: 

— Mă plec în faţa unui trimis al Marelui zeu pe pămînt. Eu întotdeauna 
privesc pe cel ce este preot ca şi cum ar fi Mare preot. Rugămintea mea ar fi 
ca atunci cînd porneşti de la Arcidava spre Kogaion, să-mi faci cinstea să te 
opreşti cîteva zile la cetatea mea, Tibiscum. Aş vrea să-mi vezi feciorul şi să- 
mi dai o povaţă. 

upă trei zile, preotul Deceneu plecă spre Kogaion. Începuse vara, 

cu vreme frumoasă şi căldură multă. Regele se frămîntase mult 

în căutarea unei căi pe care să pornească în aşa fel, încît pînă la 

capătul ei să înfăptuiască marea unire a dacilor într-o singură țară. Cele 
petrecute între tarabostii Oroles şi Burrennus puteau constitui un pretext 
pentru a năvăli cu oastea în ţinutul regelui Duras, a cărui cetate de scaun 
era Sargedava, în apropiere de Kogaion, însă nu voise să-l folosească, îşi 
dădea seama că începutul trebuia să-l facă după o pregătire bine chibzuită, 
cu mulți sorți de izbindă. Duras ar fi putut să ridice împotriva sa şi alte 
căpetenii — pe ceilalți regi ai ținuturilor dace — şi, cum pe pămîntul stă- 
pinit de acesta se afla şi Kogaionul, exista pericolul ca împotriva oastei sale 
să lupte şi cetele preoților şi capnoboțţilor, deşi un mare preot încă nu 
fusese ales în locul bătrinului ce fusese luat de Marele zeu. Mai era apoi o 
primejdie, din partea scordiscilor: ştiindu-l pornit cu oastea spre răsărit, ei 
puteau năvăli dinspre apus, prădind şi arzînd satele vecine cu hotarul lor. 
Tot aşa se temea că va face şi regele Cotiso, ce stăpinea ţinutul dac de la 
miazăzi de Muntele cel Mare, el s-ar fi putut arăta gata să sară în ajutorul 
lui Duras, înaintind cu oastea de-a lungul văii Dunarisului pină la 
Arcidava. Şi totuşi Burebista îşi dădea seama că momentul era prielnic, în 
marea acţiune ce o întreprindea, Roma nu l-ar fi putut stinjeni, acolo 
22 

răscoala lui Spartacus era încă proaspătă, iar războiul civil încă se 
continua. Nu se îndoia, ştia că romanii n-ar fi privit cu ochi buni 
întemeierea unui singur stat al dacilor, mare şi puternic. Hotărirea o luase 
după ce stătuse mult de vorbă cu un bătrîn înțelept, care se pricepea ca 
nimeni altul să dreseze caii pentru călărie şi pentru luptă. Îi spusese ce 
gînduri nutrea, în ce stare de frămîntare chinuitoare se găsea, iar acesta îl 
îndemnase: 


— Trebuie să încerci, Mărite rege! în orice lucrare mare e bine să se 
înceapă printr-o încercare, păstrind grija de a putea da înapoi oricind. Eu, 
cînd dresez un minz, întîi încerc şi, dacă văd că este prea zburdalnic, îl mai 
las, aştept să mai crească. Încercînd, îţi dai seama de greutăţile ce-ţi stau în 
cale, de curajul şi hotărîrea celui pe care vrei să-l faci să ţi se supună. Să 
ştii că şi calul cînd te poartă călare înseamnă că a învăţat să te asculte, se 
teme de puterea ta. Eu, Mărite rege, n-aş vrea decit ca Marele zeu să-mi dea 
zile numai pină văd o Dacie a tuturor dacilor. Şi să mai ştii un lucru: cînd 
pretutindeni se va întinde printre daci vestea că vrei să-i uneşti, te va urma 
întreg poporul. Încearcă, Mărite rege! 

Cuvintele acelui bătrîn fuseseră ca o scînteie care aprinde un foc ce nu 
mai poate fi stins! Pornise pe Oroles la regele Duras, în cetatea Sargedava. 
Trimisul său fusese primit cu răceală. Abia începuse să povestească cele 
întimplate, cînd Duras îi strigase de răsunase încăperea: 

— Minti, taraboste Oroles! De mult Burrennus a venit şi mi s-a plins că 
ciobanii tăi i-au atacat stina, i-au dat-o pirjolului şi s-au retras luindu-i 
două turme. Pornind să-şi ia oile înapoi, prin asta el nu a făcut o faptă de 
război împotriva ținutului stăpinit de Burebista, ci să-ți ceară socoteală 
pentru cele săvirşite de oamenii de la stina ta. Tu, în loc să potoleşti 
lucrurile, l-ai împresurat şi ai dat o adevărată bătălie. Spui că regele 
Burebista îl cere pe Burrennus pentru a-l judeca şi pedepsi, dar eu ca rege 
al său nu mă pot învoi la asta. Dacă este cineva în drept să-l ceară pe 
vinovat, acela sînt eu! Eu aş putea să te cer pe tine, căci de la tine a pornit 
totul! 

Tăcuse un timp, încropind un zimbet rece, săgetindu-l pe taraboste cu 
privirea, apoi continuase satisfăcut ca de o descoperire mare: 

— Dar de ce să te mai cer, taraboste Oroles, dacă te am în mîna mea? 
Te voi reține la Sargedava pînă ce pe Kogaion capnoboţii vor alege un nou 
Mare preot; după aceea te voi da judecății lui Zamolxis în fața Marelui altar. 

Tarabostele fusese zguduit de un fior, sfirşitul nu putea fi decit 
moartea. Cel judecat pe Kogaion era aruncat în sulițe: dacă murea îndată ce 
trupul îi era străpuns, însemna că nu fusese vinovat; în celălalt caz, în timp 
ce victima se zbătea în chinuri, un capnobot îi dădea citeva lovituri cu 
spada scurtîndu-i suferința, luîndu-i viaţa. Întotdeauna poporul dac se 
îngrozise de dreptatea preoților, deşi ei continuau să susțină că aşa era voia 
marelui zeu. 


Preotul Deceneu, aflat pe Kogaion, auzise de la un capnobot că în fața 
marelui altar va fi judecat tarabostele Oroles, îndată ce va fi ales marele 
preot, şi se grăbise să trimită vestea regelui Burebista. Preotul era hotărit să 
împiedice pe orice cale săvîrşirea dreptăţii lui Zamolxis, pe care în 
conştiinţa sa o socotea drept un mod necinstit de a pedepsi al capnoboţilor. 
În cazul lui Oroles, răzbunarea ar fi venit din partea regelui Duras. 
Lucrurile luaseră o întorsătură la care Burebista nu se aşteptase: Duras îl 
înfrunta, făcuse gestul de a-l reține şi da judecății pe Oroles pentru o faptă 
de care era sigur că nu este vinovat. Acesta ar fi fost pentru el un al doilea 
motiv, mai puternic, de a simula că era hotărît să pornească războiul; ar fi 
fost încordarea maximă în încercarea la care îl îndemnase bătrinul dresor 
de cai. Zvonul de război între Burebista şi Duras se întinse pe la toate 
cetățile taraboştilor şi prin toate satele. Se aflase şi cauza înfruntării dintre 
cei doi regi. De-a lungul cărărilor, riurilor şi văilor alergau călăreţi anunţind 
comatii să se adune la cetatea tarabostelui lor, pregătiți de luptă. Şi, în 
mare grabă, tarabostii se adunară cu cetele la cetatea de scaun a regilor lor. 
Pornite de la Arcidava şi Sargedava cele două oşti se întilniră şi se opriră de 
o parte şi de alta a curmăturii numită Poarta de Fier, dincolo de Tapae, 
locul de unde drumul începea să coboare spre cîmpia largă ce se deschidea 
la poalele Muntelui cel Mare. Încercarea urmărită de regele Burebista era 
către sfirşit: dacă Duras ataca, trebuiau lăsate armele să vorbească, însă 
acesta nu se încumeta să pornească lupta, aştepta. 

Tabăra lui Duras era aşezată pe o colină, la mică depărtare de drumul 
ce cobora cu şerpuiri largi spre Tapae. El nu-şi găsea liniştea, începuse să 
se îndoiască de cele spuse de tarabostele Burrennus şi de vinovăția 
tarabostelui Oroles. Cunoştea apucăturile lui Burrennus, auzise de faptele 
sale săvirşite în timpul chefurilor şi de asprimea ce o dovedea față de 
comatii legaţi pe viață de moşia sa, însă îi era greu să mai dea înapoi. 
Stătea pe trunchiul unui copac doborit de furtună, frămîntat de ceea ce va 
urma. Îl mira şi faptul că iscoadele aduseseră vestea că în tabăra lui 


Burebista nu se vedeau pregătiri de luptă. Pe tot plaiul erau împrăştiați 
tarabostii înconjurați de cetele lor de luptători. Îi atrase atenţia o mişcare 
dinspre drum, apoi văzu una din străji apropiindu-se în fugă: 


— Mărite rege, un preot — spune că se numeşte Deceneu — cică vrea 
să-ți vorbească. 

Porunci să-l aducă. Se gîndi că poate pe Kogaion capnoboţii reuşiseră 
să aleagă pe unul dintre ei mare preot şi că oastea preoților ar putea 
interveni în încordarea ce se crease între el şi Burebista. 

— Mă rog Marelui zeu pentru sănătatea ta, Mărite rege! salută preotul 
apropiindu-se. Sînt un umil preot al lui Zamolxis, care nu şi-a mai putut 
stăpini inima, văzînd ca doi regi daci vecini au strîns oaste şi sînt gata să se 
înfrunte cu armele. Mărite rege, destinul fiecărui om şi al întregului popor 
este sorocit de Marele zeu şi ce este dat să vină nu poate fi zădărnicit nici de 
tine, nici de regele Burebista. 

— Tu eşti Deceneu, preotul acela care a umblat departe pe alte 
meleaguri? Ai văzut cetăţi şi noroade, ai cunoscut credinţe în alți zei şi ai 
ascultat învăţăturile înțelepţilor de pe acolo? 

— Eu sînt, Mărite rege! Am umblat mult, am văzut multe şi am învățat 
cite ceva de la geometri, filozofi şi retori... Se petrec în lume fapte, Mărite 
rege, încît te uimeşti că ele sînt făcute de oameni, nu poți să înţelegi cum 
pot sta alături atita bunătate şi atita răutate. 

Regele asculta, măsurîndu-l cu privirea pe preotul puţintel la trup, care 
dovedea multă învățătură şi înțelepciune. Dar şi preotul vorbea fără grabă, 
cercetindu-l pe rege, ca şi cum se străduia să-i pătrundă în suflet. Avea în 
față un dac tinăr, cu pletele şi barba blonde, ca oricare altul din rangul 
taraboştilor, cu cămaşa încrețită la gît, acoperită de un pieptar de zale, şi cu 
încălțări din piele grosă strînse pe picioare. Părea lipsit de energie, o fire 
care nu suporta prea mult încordarea, frămiîntat întruna de o grea 
neîmpăcare. Ca rege peste ţinutul în care se afla Kogaionul, puterea lui 
fusese umbrită de aceea a marelui preot, a cărui autoritate se întindea 
peste toate ținuturile locuite de daci. La cei treizeci de ani ai săi încă nu-şi 
legase viața de o soţie, deşi trăia într-o neîncetată căutare. Numai de cîteva 
luni, de cînd murise bătrinul mare preot se simțea mai liber în mişcări, 
devenise mai hotărit. Poate că de aceea împinsese lucrurile pînă la 
înfruntarea cu armele a regelui vecin, era dornic să se simtă rege: puternic, 
stăpin, neşovăitor. 

— Bine, cred că nu ai venit să-mi spui pe unde ai umblat şi ce se 
petrece în lume... 


— Mărite rege, cunoscînd țări şi noroade, inima mea a început să bată 
cu mai multă putere pentru poporul dac. Noi sîntem trecători, plecăm la 
Marele zeu după un număr de ani mai mare sau mai mic, însă neamul 
acesta dac nu trebuie să piară niciodată. Triburi venite de aiurea, ce stau 
oprite la hotar, privesc cu lăcomie spre pămîntul nostru. Şi ei văd că nu 
sintem uniți. Tot neunit a fost şi poporul grec, de aceea a căzut de peste 
şaptezeci de ani sub jugul Romei, deşi a dat cei mai buni gînditori ai lumii: 
filozofi, geometri, retori. Dacă legiunile romane vor ajunge la Dunaris, 
neunirea noastră va face să le cădem pradă uşoară. 

Duras se mişcă înviorat, învăluindu-l pe preot într-o privire plină de 
prețuire, în timp ce pe fața sa se contura un zîmbet. 

— Pentru asta ai venit? Te poartă gîndul că eu aş putea să-i unesc pe 
daci? 

— Nu tu, Mărite rege! Altul are această chemare şi este hotărit să o 
înfăptuiască. Umblind prin lume, am învăţat să privesc adînc în sufletele 
oamenilor, să le descifrez destinul. Cu sau fără voia ta, Mărite rege, poporul 
dac tot se va uni, îl va urma cu însuflețire pe acela ales de Marele zeu să ne 
stringă neamul într-o ţară mare, frumoasă şi bogată, care să poată ţine 
piept oricărui vecin lacom, pornit pe cotropire şi jefuire. 

— Vrei să spui că acela care va fi Mare preot este ursit... 

— Nu merge cu gîndul într-acolo, Mărite rege, credința în Zamolxis 
leagă numai spiritual poporul... 

— Dar spune o dată, pe cine ai în gînd? 

— Pe Burebista, Mărite rege! El este bărbatul brav ales de Zeul cel 
mare, al cărui destin se contopeşte cu al poporului dac. 

— Şi ce pot să fac eu, să-i dau ţara, fugind cu oastea din fața lui? 

— Este un fel de a vorbi... Îi dai ţara... Eu zic, Mărite rege, că altfel 
trebuie spus: țara îl va urma! rosti preotul rizînd. 

— Dar pentru ce rizi? Mă crezi chiar atit de slab? 

— Nu, Mărite rege. Am avut în minte că se potriveşte aici un frumos joc 
de cuvinte: Tu îi dai, iar el la rindul său îţi va da... 

— Ce? Nu înţeleg ce vrei să spui... 

— Mărite rege, de fapt țara nu i-o dai, iar el nu o va lua aşa ca pe un 
lucru, ea rămîne a dacilor; el însă totuşi va da ceva, îți va da pe Carpina de 
soție. Ce va fi mai departe?... Nu se va schimba prea mult situația ta, vei ră- 

mine căpetenie a ținutului peste care acum eşti rege. Regele Burebista va 
avea nevoie de ajutoare bune, supuse, viteze, care să-l urmeze pină la 


sacrificiu. 

Ascultindu-l, fața lui Duras deveni tot mai palidă. Ceea ce auzea îi 
răscolea sufletul. De mult se gindise să ceară pe Carpina de soţie, o văzuse 
o singură dată la o sărbătoare a marii jertfe pe Kogaion, însă nu luase 
hotărîrea să facă încercarea, aştepta un moment prielnic. Cele petrecute 
între tarabostii Oroles şi Burrennus, care împinseseră lucrurile către un 
război cu regele Burebista, îl făcuse să piardă orice speranţă. 

— Pentru cele ce mi-ai vorbit despre ţară şi pentru propunerea ce-mi 
faci sînt gata să te îmbrăţişez, iar dacă se va dovedi că totul a fost o înşelare 
plină de batjocură, voi pune să fii ars de viu! 

— Aşa să faci, Mărite rege! Acum saltă capul, scutură toate grijile ce le 
porți în suflet, pentru că ele vor trece asupra altuia. De acum înainte te vei 
simți mai liber, vei fi fericit şi vei sta alături de un bărbat aprig, care-ţi va fi 
stilp ocrotitor. 

Plăpiîndul preot n-a încetat să alerge. S-a îndreptat degrabă spre tabăra 
lui Burebista, cu o undă de nesiguranţă în suflet. Tot ce întreprinsese o 
făcuse din propria-i pornire. De altfel ştia în amănunt ce urmărea regele, 
hotărit să aducă la îndeplinire, iar el tocmai asta făcuse, cu o singură 
deosebire: nu fusese vorba să dea pe Carpina lui Duras. Această idee îi 
venise preotului îndată ce-l văzuse atît de tînăr şi plin de viață. Aflind 
condiţiile în care ajungea la împăcare, Burebista îl îmbrăţişase cu 
recunoştinţă pe Deceneu şi adusese mulțumiri Marelui zeu pentru că îl 
ajuta să înceapă marea acţiune de unire a dacilor fără să verse nici o 
picătură de singe. Pentru el acest lucru era un semn bun. Carpina primise 
vestea în tăcere, voind să arate prin aceasta că se supunea dorinței tatălui, 
deşi în suflet se bucura; şi ei îi plăcuse pe regele Duras cînd îl văzuse la 
sărbătoarea marii jertfe pe Kogaion. 

Ceea ce a urmat s-a desfăşurat ca într-un vis. Cele două oşti unite, 
avind în frunte pe Burebista şi Duras s-au îndreptat spre Sargedava, 
devenită cetatea de scaun a Daciei ce se întindea cît cele două ţinuturi 
unite. De la început regele Burebista se arătă hotărît şi energic. Pentru a-i fi 
pe plac, capnoboţii se grăbiră să aducă o mare jertfă lui Zamolxis, ştiind 
totodată că astfel îl vor face pe rege să urce pe Kogaion şi să se roage 
marelui zeu în fața marelui altar. După ceremonia de aducere a marii jertfe, 
care arătă că Zeul cel mare era binevoitor regelui — victima îşi dăduse 


fulgerător sfirşitul cînd trupul îi fusese străpuns de virfurile sulițelor — 
Burebista săltă mîinile şi ceru linişte. Rosti apoi cu vocea ca tunetul: 
— Toţi cei de față — şi prin voi va afla poporul — să luaţi aminte, din 


acest moment dacii au o singură țară: Dacia, şi un singur rege! Vom avea 
mult de luptat pînă ce țara noastră va deveni Dacia Mare, care va cuprinde 
pe toți dacii. Cer tuturor: capnoboțţi, preoţi, taraboşti şi comati să se 
supună cuvîntului regelui. De cîtva timp însă nu avem un Mare preot, 
pentru că nu s-au hotărît capnoboţii pe cine să aleagă. De astăzi înainte 
trebuie să se ştie un lucru: pe Marele preot îl alege regele! El, Marele preot, 
va fi ajutorul meu la conducerea treburilor țării. Acum iarăşi să luați aminte 
cu toții. Hotărăsc: Mare preot al Daciei va fi preotul Deceneu! Cine nu va 
asculta de el înseamnă că nu se supune mie! Dar la Dacia mai avem de 
alipit şi alte ţinuturi, de aceea aminăm pe mai tirziu, cînd va sosi 
momentul, să sărbătorim adevărata creare a statului dac care să-i cuprindă 
pe toți dacii. Pînă atunci să ne rugăm Marelui zeu să ne dea ajutor să ieşim 
învingători în luptele cu toţi duşmanii! Urez tuturor sănătate şi bucurie! 

Scurt timp după aceea s-a desfăşurat după ritual nunta lui Duras cu 
Carpina. A fost pentru prima oară cînd noul mare preot a apărut în mulțime 
în odăjdiile cultului lui Zamolxis şi a unit în fața marelui altar pe cei doi 
soți. A urmat un ospăț bogat, cu belşug de bucate şi prăpăd de vin. Au luat 
parte şi tarabostii Oroles şi Burrennus, au uitat duşmănia. Totuşi un 
cuvint nepotrivit a avut Burrennus cînd a spus: „Duras şi-a vindut ţara 
pentru a-şi lua soţie”, însă în toiul chefului nu a fost luat în seamă sau nu 
a fost auzit de nimeni. 

Totul se pornise ca o avalanşă ce nu se mai putea şi nici nu trebuia 
oprită. Regele devenise neobosit, alerga şi organiza, se pregătea pentru un 
nou pas mai departe, mai erau două ţinuturi dace cu regii lor, pe care 
trebuia să le alipească ţării, înainte de a porni lupta cu triburile duşmane 
vecine: boii, tauriscii, scordiscii, bastarnii şi odrişii care cotropiseră 
pamiînturile dace de la răsărit, apus şi miazăzi. Unul din regi era Cotiso, cu 
cetatea de scaun la Pelendava, stăpînea întreg ținutul dintre Muntele cel 
Mare şi apa Dunarisului, pînă în cîmpia întinsă şi netedă de dincolo de 
Alutus!15, iar celălalt Sagitulp, cu cetatea de scaun la Porolissum, în partea 
de miazănoapte a Daciei, stăpinea un ținut mai mic, retras, neatins de 
drumurile mari, era un fel de taraboste independent care se socotea rege. 


Burebista alerga în galopul calului, urmat de garda sa, pe drumul ce o f 
ținea de-a lungul văii care lega Kogaionul de cetatea Sargedava. În minte 
frăminta multe: unde să înalțe o cetate de scaun, care să rămînă de-a 
lungul veacurilor mărturie de unire a tuturor dacilor într-o ţară mare şi 
puternică, unde să construiască cetăți de apărare, de care să se izbească 
noroadele vecine pornite să cotropească şi să jefuiască, cîte ajutoare să-şi 
ia, pe care să le pună căpetenii de ţinuturi, să stringă oaste, şi să poarte 
grijă ca toţi tarabostii să respecte cuvintul regelui, cuvînt ce trebuia să fie 
lege pentru toţi. La o cotitură a drumului văzu înainte trei călăreți ce 
mergeau vorbind în pasul cailor. Pe măsură ce se apropia de ei, păreau tot 
mai agitati, apoi săriră de pe cai şi scoaseră căciulile. Regele strînse friul şi 
calul se opri în fața lor. 

— Mă rog Marelui Zamolxis, pentru sănătatea ta, Mărite rege! Eu sînt 
Sagitulp, stăpînul cetăţii Porolissum... 

— Adică regele ținutului de la Porolissum... Şi eu mă rog Marelui zeu 
pentru tine, Sagitulp! Ai pornit pe Kogaion, vrei să ai binecuvintarea 
Marelui preot? 

— Nu, te caut pe tine, Mărite rege. Cînd am auzit că ţara are un rege, 
care vrea să unească tot neamul dacilor, din clipa aceea mi-am zis că nu 
mai sînt regele micului meu ținut, ci un taraboste ca oricare altul. Am venit 
să mă plec în fața ta, Mărite rege, să-ți spun că voi fi un supus gata oricind 
să-ți îndeplinească voia, să nu iasă din cuvintul tău. Acum noi cei de la 
Porolissum nu ne vom mai simți singuri, nu vom mai fi îngrijorați că din 
pădurile nesfirşite ce se lasă spre miazănoapte vom fi atacați fără veste şi 
prădați. 

— Sagitulp, cîte zile îi trebuie unui călăreț să ajungă de aici pînă la 
Porolissum? 

— Dacă merge întins, trei zile, Mărite rege. 

— Cam mult, nu pot să mă rup de aici pentru o săptămînă. Rămine să- 
ți fiu oaspete mai tirziu, cînd ne vom mai linişti. Tu, Sagitulp, rămii 
căpetenie a ținutului de la Porolissum. Ai spus că te-ai bucurat cînd ai 
auzit că vreau să string între aceleaşi hotare întreg neamul dacilor. 

— Da, Mărite rege! 

— Atunci caută să te grăbeşti. Alergi înapoi la Porolissum, stringi 
oastea şi vii cu ea încoace. Nu-ţi spun acum pentru ce, dar vei fi lingă mine 
cînd vom porni acolo unde trebuie. Mai sînt şi alte ţinuturi pe care trebuie 
să le alipim țarii. 

— Pornesc îndată, Mărite rege! 


— Nu, astăzi mă vei însoți pînă la Sargedava, ne vom ospăta împreună, 
te vei odihni puţin, apoi vei pleca însoţit de o gardă. 


4 


Joti cei care slujeau sus în cetatea Tibiscum — sclavi de curte, 
comati şi străjeri — erau în mare fierbere: se aranjau lucruri, se 
măturau şi se spălau lespezile pavajului, se curățau încăperile şi 

cerdacul, se pregăteau bucatele cele mai gustoase de toate felurile şi se 
coceau aluaturi împănate cu dulciuri. Un trimis de pe Kogaion sosise cu 
două zile în urma şi vestise ziua cînd va veni marele preot. Tarabostele 
Oroles se sculase de dimineaţă, îşi aranjase frumos barba şi pletele, 
îmbrăcase veşminte de sărbătoare, apoi ieşise în cerdac, de unde încerca să 
prindă cu privirea pînă departe de-a lungul drumului orice mişcare, 
nerăbdător să vadă ivirea alaiului, îşi revenise greu din panica prin care 
trecuse. Dat de Duras pe mîinile capnoboțţilor pentru judecare, se văzuse 
aruncat într-o hrubă cu gratii de fier de sub Kogaion. Pierduse orice 
speranţă, ştia că dovedirea nevinovăţiei sale prin întrebarea lui Zamolxis, 
arunciîndu-l în sulițe, însemna moartea. Regele nu l-ar mai fi putut salva, 
chiar dacă ar fi pornit îndată cu oastea să se bată cu Duras, n-ar fi făcut 
altceva decit să-i grăbească plecarea la marele zeu. Fusese spre amurg, 
văzuse prin crăpătura stincii cum se sfirşea încet ziua, cînd auzise zgomot 
apropiindu-se după colțul coridorului. Se ridicase de pe blocul de piatră ce-i 
servea drept scaun, pregătit să dea lupta, hotărît să scape din mîinile 
capnoboțţilor, cînd auzise o voce care îi păruse cunoscută: 

— Curaj, taraboste Oroles! Cît timp voi fi eu prezent pe Kogaion, nu ţi 
se va întimpla nimic! 

— Deceneu?! Tu eşti, bunule preot? 

— Eu, taraboste. La fel cum se urmăresc ziua cu noaptea, pretutindeni 
am văzut lupta dintre bine şi rău. Să ştii că nu numai în Dacia slujitorii 
zeilor sînt aşa, peste tot pe unde am umblat am văzut că sînt la fel şi fac la 
fel: caută să afle adevărul nimicind, nu îndreptind. 

— Mai este vreo speranță, Deceneu? Ce face regele Burebista? 

— Speranța ne-o creăm noi, ea nu poate veni de la zei sau duhuri, 
trebuie să avem tărie sufletească. N-am venit să te scot, căci nu pot desface 
încuietorile cătuşelor, ci numai să-ţi alung din suflet disperarea. Sper că în 

curind voi reuşi să-l ajut pe rege, iar o dată cu aceasta să te salvez şi pe 
tine. 

Privea în depărtări, vedea podul ce sărea peste apa Tibisisului, iar 
dincolo de el drumul ce se arcuia pînă pierea în picla dintre dealuri, 
depănînd în minte momentele grele prin care trecuse în zilele cînd stătuse 
întemnițat în hruba din sînul Kogaionului. Mai întîi zări un val de praf ce 
alerga ca un şarpe pe deasupra drumului, apoi distinse călăreţi ce se 
apropiau în galopul cailor. leşi din cerdac, porunci la străji să sune din 
tulnice, sări pe cal şi porni în vale ca o nălucă, urmat de gardă. Jos, acolo 
unde drumul începea să urce spre cetate în ocoluri largi, întilni alaiul 
marelui preot. Strinse friul, sări din şa şi se prosternă, uimit de schimbarea 
ce se desăvirşise în înfăţişarea preotului pe care îl ştia slăbuț şi palid: 

— Mă plec cu supunere şi credinţă în fața Marelui preot al Marelui zeu 
Zamolxis! Fii binevenit, Mare preot, pe săraca mea moşie! În fiecare clipă 
mă rog Zeului cel mare pentru sănătatea ta! 

— Şi eu mă rog lui Zamolxis pentru tine, taraboste Oroles! răspunse 
salutului de primire marele preot. M-am mai rugat lui, ştii în care 
împrejurare, şi el mi-a ascultat rugăciunea. Acum sări la loc în şa, treci 
alături de mine şi haide să ne urmăm drumul. 

La intrarea în cetate, alaiul fu primit de comatii, străjerii şi sclavii 
cetății cu flori şi urale, însoţite de sunetele prelungi, grave, repetat 
modulate ale tulnicelor. 

După ce s-au ospătat, avind lingă ei pe Andra şi Comosicus — 
suferindă, mama copiilor nu putea părăsi patul, deşi Siporus o dusese la 
Baia Vulturului de pe muntele Semenisis — marele preot şi tarabostele au 
ieşit să facă un înconjur plaiului pe care se afla cetatea. Era o zi frumoasă 
de sfirşit de august, cu soare vesel şi căldură potrivită. Mergeau pe la 
marginea pădurii, încîntați de mireasma florilor din fineață şi de ciripitul 
păsărilor, cînd marele preot se opri şi, privindu-l adînc în ochi, îl întrebă: 

— Pentru ce ai ținut atît de mult să viu în cetatea ta, taraboste Oroles? 
Acum regele şi cu mine ne zbatem neobosiți, pînă la căderea iernii avem 
multe de făcut şi mult de umblat. 

— Nu am găsit altă cale prin care să-ţi arăt recunoştinţa mea, Mare 
preot. Am socotit că ai nevoie de citeva zile de odihnă. Aici la Tibiscum tot 
ce te înconjoară e frumos şi bun pentru sănătate. 

— Odihnă?!... Nu e vreme de tihnă, bunule şi viteazule taraboste, Dacia 
noastră este acum ca o casă căreia abia i se pune temelia, dar nimeni nu 

ştie cît de înaltă şi cît de mult se va întinde. Regele se grăbeşte să pună 
oarecare rinduială în ţară, să-i aducă la ascultare pe toți tarabostii, iar eu 
să dau o nouă orînduire cultului lui Zamolxis. Să ştii că nu este uşor să-i 
faci pe taraboşti şi capnoboţi să-ți asculte cuvintul, şi mai ales să se 
dezbare de unele apucături urite, pline de lăcomie şi cruzime față de popor. 
Cît priveşte recunoştinţa, află că tot ce am săvirşit nu a fost decit datoria 
față de rege. Cînd am revenit în țară, după îndelungata peregrinare pe 
meleaguri străine, îmi ardea inima de dorul oamenilor şi al plaiurilor 
noastre, adînc mihnit că neamul acesta mare al dacilor nu este unit, nu 
trăia între aceleaşi hotare. Cum să nu-l admir, să nu-l slujesc pe Burebista, 
dacă şi în sufletul său pilpiie aceeaşi vilvătaie? Avem atit de multe de făcut, 
bunule taraboste, încît, în unele momente, mă simt copleşit. Dacii trebuie 
să prindă din urmă în învățătură, artă şi ştiinţă pe greci şi romani, apoi să-i 
întreacă. Ce ştiu să facă tinerii noştri? Mînuiesc cu măiestrie sulița şi arcul, 
sint ageri călăreți, dovedesc mult curaj la vînătoare, dar asta nu este destul. 
Dacă te-ai duce la Atena şi ai vedea templele de pe Acropole nu ţi-ar veni să 
crezi că acele minuni sînt făurite de mîna şi mintea omenească. Trebuie să 
înălțăm şi noi dacii un Acropole al nostru, bunule taraboste, care să 
dăinuie peste veacuri, să fie ca o stea călăuzitoare pentru urmaşii acestui 
neam. 

— Tinerii... Ai spus bine, Mare preot, flăcăii noştri au rămas la obiceiul 
pămîntului, mai mult n-au avut de unde să înveţe. De mult mă frămîntă o 
grijă: Ce mă fac cu Comosicus? L-ai văzut, arată că va deveni un bărbat fru- 
mos, isteț şi viteaz, însă numai atît. Cum aş putea să-i dau mai multă 
învățătură? Dar mai este ceva care mă îngrijorează şi mă mihneşte: feciorul 
meu, mindreţțea aceea de băiat, a pus ochii pe fata unui comate, pe care îl 
am pe moşie cel mai iscusit vinător, s-a înfiripat între ei o dragoste pu- 
ternică, nevinovată, copilărească, aşa cum ştim că se întîmplă cu oricare în 
anii răscolitori ai tinereții neîmplinite. Nu port nici un gînd rău copilei, aş 
supăra pe Marele zeu care i-a dat atita frumusețe, dacă m-aş porni să-i 
urgisesc părinţii, şi pe ea... Ce mă îndeamnă înțelepciunea ta să fac, Mare 
preot? 

Deceneu se opri şi se propti cu spatele de trunchiul gros al unui copac. 
Zimbea. Începu să povestească: 

— Cînd mă aflam în Alexandria Egiptului, mă împrietenisem cu un 
sclav care trăise mulți ani cu stăpînul lui la Roma, avea un suflet minunat. 
El mi-a vorbit despre o întimplare adevărată — aşa susținea — cică acolo 


tot aşa feciorul unui patrician bogat se îndrăgostise de fiica unui plebeu 
sărac lipit pămîntului. Este drept că şi fata îl iubea pe tînăr. Amîndoi erau 
frumoşi, cînd îi priveai puteai să juri că nu erau o pereche de oameni, ci a 
unui zeu cu o zeiță. Patricianul nu voia să audă de dragostea lor şi, cum era 
un om cu multă vază acolo, şi-a pus în joc toată influenţa şi a alungat din 
cetate pe sărmanul plebeu cu întreaga lui familie. Dar zeii sorociseră altfel: 
scurt timp după aceea peste cetate a căzut o molimă pustiitoare de ciumă. 
Boala a început să secere bărbaţi şi femei, tineri şi copii, patricieni sau 
plebei, fără alegere. Îngroziţi, cei ce vedeau de treburile cetăţii au luat 
hotărîrea ca bolnavii să fie scoşi în afara zidurilor şi părăsiți acolo. Zăceau 
nefericiții fără nici un fel de ajutor, numai ciinii umblau printre ei şi le 
lingeau bubele. Printre aceştia se găsea şi feciorul patricianului. Chiar din 
ziua în care fusese scos din cetate şi aruncat pe maidan, s-a ivit acolo fata 
plebeului, care, fără să fie îngrozită de molimă, a luat pe tînăr în brațe, s-a 
îndreptat cu el spre pădure şi s-a oprit în apropierea unui rîu. Nu ştia 
nimeni cît şi cum l-a îngrijit, dar minunea s-a săvirşit, amindoi au scăpat 
cu viață. Se înțelege că de atunci nu s-au mai despărțit, au făcut voia 
zeului, au rămas soț şi soţie. Este uluitoare puterea dragostei; bunule 
taraboste, şi atit de curată, încît comite un mare păcat cel care încearcă să 
o întineze. 

— Cum, Mare preot, să-mi las feciorul să ia ca nevasta pe fata unui 
comate de pe moşia mea? 

— N-am spus asta, taraboste Oroles. Cel mai înțelept lucru este să nu 
te amesteci de-a dreptul în dragostea lor, pentru ca nu te-ai putea alege 
decit cu ura lor puternică. Ceva totuşi se poate încerca, iar dacă iubirea 
care îi leagă iese învingătoare, atunci s-a făcut dovada că aşa au sortit zeii. 

— Ce să încerc? Dă-mi un sfat!... 

— Ti-am spus că eu şi regele căutăm tineri pe care să-i punem să 
înveţe. Avem nevoie de cîțiva dintre cei mai ageri la minte, vrem să facem 
din ei oameni abili pentru treburile politice, să-i folosim ca trimişi ai noştri 
pe lingă alți regi sau pe lingă Senatul de la Roma. Sînt situații cînd un 
astfel de trimis obţine mai mult decît o întreagă oaste pe cimpul de luptă. 
Uite care este sfatul meu, bunule taraboste — cred că el va fi cu totul pe 
voia regelui — primeşte să-ți trimitem feciorul la Dionysopolis, o cetate 
greacă de pe ţărmul Pontului Euxin, este acolo un om de încredere al lui 
Burebista, se numeşte Acornion. Vrem să facem din Comosicus un dac 
învățat, un om de mare ajutor pentru rege. Cit timp va sta acolo va 


deprinde alte gusturi, va întilni alte fete, va înțelege altfel lumea, astfel că 
ceea ce te îngrijorează acum se va spulbera ca fumul în vînt. 


Tarabostele îl privea cu ochii măriți, uimit de înțelepciunea preotului 
slăbuţ ce-i vorbea cu atita linişte şi convingere. 

Spre seară, stăteau amîndoi în cerdac, gustind la răstimpuri vin din 
cupele ce le aveau în față. Cu voia marelui preot, tarabostele îl chemă pe 
Comosicus. 

— Fiule, de acum eşti flăcău împlinit, aş vrea să stăm de vorbă toți trei 
aşa ca bărbaţii. l-am vorbit Marelui preot despre tine, i-am spus cît de ager 
eşti în mînuirea suliței şi arcului, cît de bine stăpineşti calul, sărind peste 
orice îți iese în cale, şi cu cîtă uşurinţă ai învățat cîte ceva de la sclavul 
acela pe care zeii ni l-au luat. Înțeleptul Deceneu te întreabă: Vrei să-l ajuţi 
pe rege? 

Comosicus privi mirat cînd spre preot, cînd spre taraboste. 

— Tată, nu văd rostul întrebării, tu ştii că sînt hotărît să lupt cu prețul 
vieții pentru Burebista. Sint nerăbdător să vină vremea ca el să mă 
primească în rîndul celor mai de încredere luptători ai săi. Am început şi eu 
să înțeleg ce vrea să facă regele pentru daci. 

— Numai în rîndul luptătorilor? îl întrebă marele preot. 

— Dar al cui? 

— Regele şi cu mine am dori să-ți ajuţi ţara altfel, reluă marele preot. 
Am vrea să devii omul de încredere pe care să-l putem trimite oriunde, chiar 
şi la Roma, iar acolo să vorbească în numele nostru. Pentru asta, 
Comosicus, va trebui să pleci la Dionysopolis, unde în doi sau trei ani vei 
învăța să vorbeşti frumos limba elinilor şi limba romanilor, să cunoşti ceva 
istorie, poezie şi filozofie, să poți sta cu cinste alături de un patrician, 
magistrat sau senator de la Roma. Vei merge la un bun prieten al regelui, te 
vei simţi la el ca şi acasă. 

Comosicus se tulbură. Murmură: 

— Tată, dar tu ai rămîne singur... Andra nu te poate ajuta... 

— Îţi mulţumesc, feciorul meu, pentru grija ce-mi porţi. Nu trebuie să 
uiţi însă că noi, cei din neamul Oroles, am fost întotdeauna gata să 
răspundem la orice chemare a regelui. 

— Dar şi aici în ţară pot să fac orice îmi va cere!... 

— Tu întotdeauna mi-ai spus, Comosicus, că nu vei ieşi niciodată din 
cuvîntul meu. M-am legat față de Marele preot că vei merge la Dionysopolis 

şi, cum toamna se apropie, va trebui să porneşti cît mai curînd, nu e bine 
să te prindă iarna pe drum. De miine te sfătuiesc să începi pregătirile. 

Îşi cunoştea tatăl, ştia că era iute la mînie, o încercare de opunere n-ar 
fi făcut altceva decît să-l îndîrjească şi mai mult. 

— Mă rog Marelui zeu pentru sănătatea ta, Mare preot! salută 
murmurînd, apoi se întoarse şi se îndreptă spre uşă. 

— Curaj, Comosicus! Numai Zamolxis cunoaşte destinul fiecărui om şi 
ceea ce ne va aduce viitorul. Poate că va veni o vreme cînd prin tine se va 
salva Dacia. 

Tînărul se simți străbătut de un fior. Erau cuvinte rostite de marele 
preot; fiecare dac păstra convingerea că acesta stătea de vorbă cu zeul cel 
mare. Îl mai privi o dată pe Deceneu şi ieşi din cerdac. În curtea cetăţii se 
opri dezorientat, în jur toate îi păreau schimbate. Se îndreptă spre porţile 
mari, trecu pe lingă strajă şi începu să coboare pe poteca ce ducea de-a 
dreptul spre casele comatilor. Mergea fără ţintă, prin minte gîndurile se 
succedau cu repeziciune, fără să le poată stăpini, numai imaginea Inei 
rămiînea neschimbată, aşa cum o avea în suflet din clipa cînd o zărise în 
poiana plină cu flori ce se întindea la marginea pădurii. Atunci alergase în 
galopul calului, pătrunsese printre copaci, o văzuse şi strinsese friul 
săgetat. Rămăsese un timp locului, privind-o cu uimire şi încîntare, convins 
că surprinsese o zeiță zburdînd printre flori. În jocul de lumini şi culori al 
cerului şi pădurii, avea impresia că în trupul ei razele se concentrau şi 
prindeau viață. Dacă în locul lui ar fi fost un om care văzuse Erehteionul de 
pe Acropole de la Atena, acela nu s-ar fi îndoit să creadă că avea în față o 
cariatidă, care purta fotă dacă din lină de culoare albastră şi cămaşă albă 
cu mîneci scurte, înflorată peste piept şi pe umeri. 

Cosiţele blonde-aurii adunate în două cozi groase îi cădeau printre sîni, 
ajungînd pînă spre cingătoare. Cînd zimbea, două gropițe rotunde se 
conturau în obraji, dindu-i un aer de neînfrintă veselie, de lacomă poftă de 
viață. Ina avea trupul viguros, oțelit de muncă, era nelipsită de lingă tatăl ei 
în țarină şi în livadă, ca toate fetele comatilor care trudeau pe moşia 
tarabostelui. De multe ori el, tatăl — Siporus — cu sufletul tulburat de 
frumusețea şi blindețea fetei, căuta să o cruțe, o trimitea cu vaca şi cele 
două capre la păşune. După ce aflase de legătura ce se înfiripase între fiica 
sa şi feciorul tarabostelui, se întrebase deseori: era între ei dragostea naivă 
a adolescenţei, lipsită de profunzime, sau simțămîntul adînc ce contopeşte 
pentru totdeauna două suflete, pe care numai puterea zeilor l-ar mai face să 


piară. De citeva ori o îndemnase să nu-şi chinuie sufletul, să nu se mai 
gindească la feciorul tarabostelui, să țină seamă că ei sînt comati săraci ce 
muncesc aproape ca nişte robi pe moşia cetății Tibiscum. 

Comosicus continuă să coboare povirnişul cu tulburarea în suflet. 
Pentru cît timp va pleca? Ce va face Ina cît el va lipsi? Ce fapte noi se vor 
petrece pînă se vor revedea? întrebările se urmau una după alta, fără să 
încerce să găsească răspuns la vreuna. De multe ori în rătăcirile lui 
singuratice pe plaiuri, arzind de dorul fetei, luase hotărîrea ca la prima 
bătălie la care va lua parte să lupte cu vitejie, să doboare duşmanii din 
jurul regelui cum culcă firele de grîu cosaşul, iar cînd acesta va voi să-l 
răsplătească, să nu-i ceară altceva decit să încuviințeze ca el să ia de soție 
pe Ina. La ieşirea dintre copacii împrăştiați pe coasta dealului întilni pe 
Axia. Bătriîna trăgea de curmei o capră îndărătnică ce nu voia s-o urmeze, 
behăia neîncetat, chemîndu-şi ieduțul rămas acasă, închis în ocol. Văzind- 
o, se învioră, întotdeauna îşi descărcase sufletul față de ea. Se simțea legat 
de bătrină tot aşa de strîns ca şi de mamă. Ea îl alăptase şi îl crescuse pînă 
se făcuse băiat mare. 

— Marele zeu se bucură numai văzindu-te, feciorul mamei, că tare arăţi 
voinic şi chipeş. În fiecare dimineaţă mă rog lui să te ţină sănătos şi să-ţi 
dea noroc în viață. 

— Tot aşa mă rog şi eu pentru tine, mamă Axia. Mi-e sufletul 
împovărat, aş vrea să-ți vorbesc. Marele zeu îmi pune răbdarea la grea 
încercare. Nu vreau să o pierd pe Ina, mamă Axia! 

— Stai, numai să leg capra lîngă un tufăriş, şi am să te ascult. 

Se aşezară pe două buturugi de la marginea pădurii. Povesti bătrinei 
cele spuse de Marele preot, primite cu bucurie de tatăl său, că urma să 
pornească în curind spre o cetate îndepărtată, trimis la învățătură. 

— Ce fac cu Ina, mamă Axia? Sînt gata să-mi dau viața, decit să o pierd 
pe ea! 

Bătrina clătină capul, privindu-l cu adînca înțelegere, murmurînd: 

— Feciorul meu, amindoi sînteți copiii mei: pe tine te-am alăptat şi 
crescut, iar ea este fata fiicei mele, sînge din sîngele meu. De multe ori, 
gîndindu-mă la voi, mi se fringe inima de milă. Bătrină cum sînt, cunosc 
bine sufletele oamenilor. Vei pleca departe, Comosicus, vei vedea multe lu- 
cruri, te vei lega de alţii, iubirea ta va începe să pălească şi... cine poate 
şti... ea să se piardă în uitare... 

— Mamă Axia, jur în numele Marelui zeu că nu voi... 

— Taci, copilul meu, nu jura! Nu te lega în fața Zeului cel mare cu ceva 
pe care nu ştii dacă vei putea să-l îndeplineşti. Numai el, Zamolxis îţi 
cunoaşte destinul... Cît despre ea, Ina va suferi crunt. Să nu te îndoieşti, 
dragostea ei este curată, ţie ţi-a dat inima, te va aştepta sărmana. Toate 
astea vin de la zei, noi oamenii nu putem face nimic. Poate că va rămîne ca 
o poveste, printre cei ce trudesc pe moşia cetății Tibiscum, dragostea dintre 
feciorul tarabostelui şi fiica unui biet comate!... Dar să nu-ți mai împovărez 
şi eu sufletul, ci să te ajut. Eşti dornic să o vezi, vrei să-ți iei rămas bun de 
la ea? 

— Vreau, mamă Axia! Ina trebuie să rămînă liniştită, să mă aştepte 
încrezătoare. Nu voi sta prea mult printre străini, mă voi grăbi să revin 
acasă. 

— Toate se fac după voia Marelui zeu, nu a noastră. Am să ţi-o aduc. 
Să vii mîine pe la vremea prinzului în Poiana Cerbului. Fata te va aştepta 
acolo. 

După ieşirea lui Comosicus, marele preot şi tarabostele au continuat să 
vorbească despre cele ce se petreceau prin toate ținuturile locuite de daci şi 
despre rege. Trăiau vremuri de răscruce, fiecare avea o neiîmpăcare în 
suflet, un amestec de înflăcărare şi îngrijorare, neştiind ce va aduce viitorul. 
Îngrijorarea lui Deceneu îşi avea obiîrşia în puterea Romei, în ea vedea un 
pericol pentru Dacia, iar tarabostele era neîmpăcat din pricina plecării 
feciorului într-o cetate atit de îndepărtată, să trăiască alături de străini. 
Tulburarea lui Oroles se înteți din clipa cînd află de la marele preot că 
regele se gîndea să-i ceară să părăsească cetatea Tibiscum, să se găsească 
în preajma sa în cetatea de scaun de la Sargedava, la care se adăugă vestea 
că un trimis de-al lui Acornion venise în Dacia, astfel că la înapoiere îl va 
putea lua pe Comosicus la Dionysopolis. În cele din urmă găsiră nimerit ca 
peste două zile Marele preot să părăsească Tibiscumul însoţit de fiul 
tarabostelui. 

În dimineaţa ce urmă, Comosicus stătu mult timp lîngă patul de 
suferință al mamei. Toată noaptea ea plinsese, nu-şi putea stăpîni durerea 
că singurul ei fecior va pleca departe printre străini. Ca să treacă mai uşor 
peste momentul greu al primirii vestei — se aşteptase ca soția să 
izbucnească în lacrimi — tarabostele îi spusese că totul se făcea din voia 
regelui, că nu-i stătea în putere să se opună cuvintului său. Ea prinse 
capul feciorului între mîini şi îl strînse la sîn suspinind. Îi vorbi mult, 
sfătuindu-l cum să se poarte pe acolo pe unde va umbla, să nu lege 

prietenie cu oameni răi, să fie respectuos cu cei din casa în care va fi 
găzduit şi să se grăbească să se înapoieze acasă. În clipele acelea simţi 
izbucnind în sufletul său mîndria bărbăţiei, se strădui să o liniştească, se 
arătă bucuros de faptul că fusese ales de rege pentru a-i deveni om de 
încredere. Vorbindu-i, ca un val în toată ființa sa se săvirşea o prefacere, îi 
creştea dirzenia, se întărea în el voința de a ieşi învingător în toate 
încercările prin care îi va fi dat să treacă; era ca un luptător înainte de 
începerea unei bătălii. Îşi părăsi mama lăsînd-o mai împăcată cu ea însăşi. 
leşi din cetate şi porni pe poteca ce ducea spre Poiana Cerbului. De departe 
o văzu pe Ina, culegea flori la capătul celălalt al poienii. Întocmai ca atunci 
cînd o văzuse pentru prima oară o asemui cu o zeiță coborită printre 
oameni. Alergă spre ea, o prinse în braţe şi o sărută. Ochii fetei erau înecaţi 
în lacrimi. 

— Ina, dragostea mea, tu ai plins!... Întotdeauna mi-ai spus că te vei 
dovedi tare alături de mine, în orice împrejurare ne vom găsi, prin orice 
încercare vom trece. 

Şi, aşa sînt! răspunse, încropind un zîmbet, dedesubtul căruia 
mocnea durerea. Mi-a povestit bunica tot... Vei pleca departe... Dar sînt 
mîndră de tine, dragul meu! Mă voi ruga Marelui zeu în fiecare clipă să 
slujeşti cu cinste şi bărbăţie pe rege. 

— Să nu te îndoieşti de iubirea mea, Ina, ea va dăinui cît timp îmi va 
bate inima în piept. Îl voi sluji pe rege cu bună-credinţă şi voi obţine 
încuviințarea să-mi devii soție. 

— O fiică de comate, soața unui taraboste... murmură rizînd. 

— Da, Ina, aşa va fi! izbucni el, stringînd-o la piept şi sărutind-o. 

O luă apoi de mînă şi porni cu ea spre un buştean de la marginea 
poienii. O privea cu lăcomie, era toată numai frumuseţe şi sănătate. 

— Port în inima mea o linişte grea, începu ea, după ce se aşezară. Poate 
că aşa a vrut Marele zeu, ca eu să trec prin suferință. Nu mi-e ruşine cu 
dragostea ce-ţi port, deşi mulți din jurul meu socotesc că nu se cade... Nici 
tata nu este împăcat în sufletul lui, dar pentru asta nu te urăşte. Tu vei 
pleca, vei pribegi, Comosicus... pe daca de la Tibiscum poate că o vei uita... 
dar ea te va păstra în inima ei toată viaţa, nu va fi niciodată a altui 
bărbat!... 

— lar eu nu voi fi niciodată al altei femei! Mă crezi, Ina? 

— Nu-ţi răspund. Bunica mi-a spus că fetele nu se pricep destul la 
bărbați, se încred în ei cu uşurinţă şi de cele mai multe ori cad victime. Dar 


s EELS I er 
SSA OA 


A EN se 


să lăsăm asta, nu ne foloseşte la nimic acum. Tu vei pleca, iar eu te voi 
însoți cu mintea pretutindeni pe unde vei umbla. Orice se va întîmpla, orice 
vei face, Ina ta va gîndi numai frumos despre tine. Dacă tu te vei înapoia 
bătriîn, iar eu voi fi o babă, ne vom privi ca doi moşnegi neputincioşi şi vom 
ride. 


Fata îi vorbea astfel spre a-şi frînge durerea din suflet, deşi ochii încă 
luceau umezi de lacrimi. El o asculta şi se bucura de tăria ei, de a cărei 
dragoste nu se iîndoia. Soarele coborise către crestele munţilor cînd 
amindoi, cu inimile bătind în piepturi gata să se spargă, cu sufletele 
contopite, s-au strîns într-o îmbrăţişare plină de speranţă, întărind le- 
gămiîntul printr-un ultim sărut. 

Sosi şi cea de-a patra zi de la venirea marelui preot. Din zori, 
tarabostele nu-şi mai găsi stare. Soarele se ridicase citeva sulițe pe cer cînd 
întregul alai — gardă, slujitori şi care — se puse în mişcare. Călare, între 
Deceneu şi Comosicus, tarabostele îi însoți pînă dincolo de podul ce trecea 
peste apa Tibisisului. La despărțire strigă către marele preot: 

— Să spui regelui că, dindu-i băiatul, a primit din partea mea şi 
sufletul! Marele zeu să-i dea sănătate lui Burebista! 

enise toamna, frunzele din copaci începuseră să cadă. La 

Sargedava se pornise multă mişcare, oameni veneau şi plecau 

spre toate cetăţile celor trei ţinuturi ale căror căpetenii ascultau de 
rege, adică ale celor trei țări dace ce avuseseră ca regi pe Burebista, Duras 
şi Sagitulp. Dar acestea împreună nu erau Dacia, nu se întindeau pe tot 
pămîntul locuit de daci. Burebista se grăbea, îşi îndreptase privirea spre 
ținutul dintre Muntele cel Mare, Dunaris şi Alutus, al cărui rege era Cotiso, 
urmărea ca pînă la căderea iernii să-l alipească țării mari pe care se 
străduia să o întemeieze. Lăsa pentru mai tirziu eliberarea celorlalte 
ținuturi şi alungarea cotropitorilor: boii, tauriscii, scordiscii, bastarnii, 
sarmațţii şi odrişii, pe care nu-i vedea înfrinți decît prin lupte grele. 
Poruncise ca toți tarabostii să vină degrabă la Sargedava, însoțiți de cetele 
lor de luptători — călăreţi, sulițaşi şi arcaşi. În acelaşi timp, de pe Kogaion 
plecau şi veneau preoți din toate părțile, Deceneu grăbea stringerea şi 
întărirea oastei marelui zeu — de fapt a marelui preot — ale cărei căpetenii 
erau capnoboţii. Pe la începutul lui octombrie, oastea regelui şi aceea a 

marelui preot, unite, se îndreptară spre cheile rîului Rabo!6. Pentru a nu 
întiîrzia au ales calea mai uşoară, dar mai lungă, cu un mare ocol prin valea 
Alutusului, urmăreau să iasă din munţi dincolo, chiar în apropierea 
Pelendavei, să-l surprindă pe Cotiso şi să-l determine să se supună. Ştiau 
că vor întimpina obstacole grele, că luptătorii vor trebui să înainteze de-a 
lungul cheilor mergînd mai mult prin apă, însă persistaseră în hotărire, 
voiau să verifice dirzenia noii armate a dacilor. În fond, nici regele, nici 


marele preot nu erau mulțumiți că unităţile lor de luptă erau nişte cete de 
oameni purtind diferite arme — sulițe, arcuri, topoare, coase, măciuci — 
strinse în grabă de taraboşti şi capnoboți. Aminaseră pentru mai tirziu 
organizarea unei armate a cărei structură să se asemuie aceleia a legiunilor 
romane, cu formații speciale de luptă comandate de grade militare bine 
instruite. Între Burebista şi Deceneu înțelegerea era deplină, aveau 
încredere unul în celălalt, prin firile lor se completau fericit: unul reprezenta 
voința dirză, însuflețirea, celălalt — inteligența vie, prevederea, iar amindoi 
purtau în suflet aprinsă, dragostea pentru poporul dac, pentru țara pe care 
în mintea lor o vedeau injghebată în întregime, mare cît se întindea tot 
neamul geto-dacilor. 

După ieşirea din munți cele două oşti se opriră în loc deschis, în 
mijlocul unei văi largi. Preoţii înjghebară un altar, se înălțară rugăciuni 
către marele zeu şi se aduseră jertfe: un berbec şi un ied; socotiră că nu era 
cazul să se treacă la o mare jertfă, să fie sacrificat un om. De altfel nici 
regele şi nici marele preot nu ţinteau războiul cu orice chip, nu doreau să se 
verse sînge dac, sfirtecîndu-se frații între ei. Nu grăbiră înaintarea spre 
Pelendava, cetatea de scaun a lui Cotiso, aşteptară să vadă ce va face 
tarabostele Oroles, pornit să încerce o cale de înțelegere. Evitarea luptei i-ar 
fi bucurat mult, ar fi fost un semn de bunăvoință din partea marelui zeu 
pentru unirea poporului dac. Ajuns în apropierea cetăţii, însoţit de o mică 
gardă, Oroles se trezi înconjurat de o ceată de luptători. Nu văzu la ei 
căutături aspre, pe fețele lor plutea un aer de bucurie reținută. Căpetenia îl 
luă şi îl duse în fața regelui. Încă tînăr, abia trecut de treizeci şi cinci de ani, 
Cotiso era un dac chipeş, bine legat, energic, însă nestatornic, întotdeauna 
părea cuprins de un fel de nelinişte, izvorită parcă dintr-o dorință neîm- 
plinită. Cine îi pătrundea în suflet, înțelegea uşor pentru ce era astfel: îl 
chinuia dorul de mărire. Era rege al ținutului cuprins între Dunaris, Alutus 
şi Muntele cel mare, însă ar fi vrut ca țara sa să fie şi mai mare, deşi nu 

vedea cum şi cît să-şi întindă puterea. Cu fața aproape pătrată, cu privirea 
vie, cu pletele şi barba încadriîndu-i frumos chipul, arăta ca un cavaler gata 
în orice clipă să se întreacă în luptă. Dorinţa lui de mărire nu era legată de 
unirea tuturor dacilor într-o singură ţară, nu vedea poporul dac ca pe un 
tot unitar, ci ca pe o mulțime de oameni din care o bună parte — şi cît mai 
mare — putea fi stăpinită de el. Auzise de ceea ce făcuse Burebista dincolo 
de Muntele cel Mare şi se pregătise, hotărît să nu cedeze. 

— Marele zeu să-ți dea sănătate, Mărite rege! salută tarabostele Oroles 
intrînd. Am fost trimis cu gînduri bune. 

— De ce n-aţi stat acolo la voi în țară, dacă aveţi gînduri bune? Eu nu 
am călcat hotarul să trec la voi! 

— Frumos, Mărite rege, îmi place cum rosteşti vorbele în limba noastră 
strămoşească. Aşa este că sintem frați? 

Cotiso îi aruncă o căutătură rece, privindu-l încurcat. 

— Pentru asta ați trecut cu oastea încoace, să-mi spuneți că sîntem 
frați? 

— Şi pentru asta, Mărite rege, dar mai mult pentru a face ca oastea ta 
şi a noastră să se unească, apoi aflat în fruntea unei armate puternice, 
regele să pornească să elibereze şi pe ceilalți frați ai noştri subjugaţi de 
triburi celtice, germanice şi sarmatice. 

— Care rege? 

— Burebista! El e hotărît să unească pe toţi dacii. 

Regele pufni pe nas şi se frecă în barbă. Murmură cu pornire: 

— Să facă ce vrea cu ţara şi oastea lui, eu nu o dau pe a mea! Burebista 
vrea ca eu să ajung un taraboste oarecare, supus lui? 

— Dar nu va fi aşa, Mărite rege! Dacia nu va putea fi condusă de rege 
fără ajutoare de nădejde. Fiecare ţinut va avea căpetenia lui, prin aceste 
căpetenii se va statornici o ordine nouă în țară, se va crea o armată 
puternică, bine înarmată, care să poată țină piept legiunilor romane. L-am 
auzit pe rege spunînd, înainte ca eu să pornesc încoace, că ţinutul de aici 
ce se întinde de-a lungul Dunarisului, este cel mai în pericol să fie cotropit 
de Roma. Vei putea tu singur să te baţi şi să arunci înapoi cohortele 
romane? Nu simți o mîndrie în suflet să vezi Dacia Mare, cu întreg poporul 
strîns în jurul regelui, cu toți dacii legați prin credința în Zamolxis, cu o 
armată puternică şi cu cetăţi întărite, apărate de ziduri tari din piatră, cu 
un Mare sanctuar pe Kogaion şi un Mare preot? 

— Aşa te-au învăţat ei, Burebista şi Deceneu, să-mi vorbeşti? Să te duci 
să le spui că nu-mi dau țara, şi le cer să părăsească neîntirziat pămîntul 
meu. Dacă vor război, eu sînt gata să lupt! 

— Rămine de văzut dacă toți tarabostii şi comatii tăi sînt gata... 

— Ce ai îndrăznit să spui, taraboste Oroles? Vrei să te pun în lanţuri 
sau să te arunc în sulițe? 


— Prin asta n-ai săvirşi decît trimiterea la zei a unui om, Mărite rege! Pe 
Burebista şi Deceneu tot nu-i vei putea opri de pe drumul pe care au pornit. 
Aşadar, acesta e cuvintul tău: eşti gata de luptă. Atunci, facă-se voia 
Marelui zeu! Mă voi ruga lui pentru sănătatea ta, Mărite rege! 

Cotiso se apropie de el fluturînd un zîmbet. În ochi îi răsărise o lumină 
ce părea că ardea, întocmai ca la un om care a făcut o descoperire la care 
nu se aştepta. 

— Te grăbeşti, taraboste? 

— Trebuie să duc regelui răspunsul tău... 

— N-ai să mai poți pleca, te opresc aici drept zălog. Trimit un sol la 
regele tău să-i spună că, dacă nu-mi părăseşte ţara, pe tine te va pierde! 
Acum ai prilejul să te convingi cît de mult te prețuieşte Burebista. 

Tarabostele izbucni în ris: 

— Asta înseamnă că va ieşi victorios. Şi Duras m-a închis într-una din 
hrubele Kogaionului, dar pînă la urmă s-a împăcat cu regele. Ce ştiu eu 
care este voia Marelui zeu?!... 

Trimisul lui Cotiso sosi a doua zi spre seară în tabăra lui Burebista, 
aducînd condiţiile în care va fi eliberat Oroles. Regele se tulbură, din nou 
viața tarabostelui era în primejdie. Era hotărît să nu cedeze, dar nici să 
grăbească prea mult deznodămîntul. Marele preot îi spusese că în unele 
cazuri neprevăzutul poate salva cele mai grele situaţii. Pentru a nu da 
semne de slăbiciune, puse oastea în mişcare înceată spre Pelendava, atent 
să vadă ce va face adversarul. Nu se temea de o înfrîngere, avea armată 
puternică, însă nu voia să se verse sînge dac nici de o parte nici de alta. 
Opri înaintarea îndată ce iscoadele aduseră vestea că din față se apropia 
oastea lui Cotiso. Ordonă să se aşeze tabăra, împrăştiind cetele de luptători 
în aşa fel, încît să poată porni la atac în orice clipă, dacă situația ar fi impus 
aceasta. Dar zilele treceau fără ca vreuna din părți să întreprindă ceva. Cele 
două tabere erau destul de aproape, le despărțea o vale prelungă şi largă, 
îmbrăcata de zăvoaie cu tufişuri rare, mărunte, prin mijlocul căreia şerpuia 
un piriu ce se vărsa mai jos în riul Rabo. Luptătorii celor doua tabere luau 

apă din acelaşi rîu, însă din locuri deosebite, păzite cu grijă. De cind aflase 
că tarabostele Oroles fusese luat zălog de Cotiso, comatele Siporus — 
încercatul vînător — nu-şi mai găsea stare. Într-o zi se răzleţi cu ceata lui 
prin tufărişuri, încercînd să intre în legătură cu oameni din tabăra cealaltă. 
Nu se aşteptase să întilnească tot o ceată, pornită de dincolo să facă acelaşi 
lucru. 


— Stati jos, fraţilor, să nu vă vadă vreo căpetenie! strigă unul. 

Siporus se apropie de ei, încordat ca la vinătoare, pregătit pentru a face 
față unei lovituri din oricare parte. Se temea să nu fie şi alții ascunşi prin 
boschetele din jur. Rămase dezorientat cînd se văzu primit cu braţele 
deschise. 

— Marele zeu să fie cu voi! salută el încurcat, neîncrezător. 

— Şi cu tine, frate, venit de dincolo! răspunse unul mai în vîrstă, cu 
barba stufoasă, ce părea a fi căpetenia. Ce face regele? Este adevărat ce se 
vorbeşte? 

— Adică ce se vorbeşte? întrebă la rîndul său, trecîn-du-şi privirea de la 
o față la alta. 

— Că Burebista este pornit să-i unească pe toți dacii într-o țară mare şi 
puternică. Aşa s-a întins zvonul pe la noi. 

Siporus se linişti. Făcu semn la cei din ceată să se apropie. 

— Vă răspund îndată, după ce ne aşezăm într-un loc mai ferit vederii. 
Da, unele căpetenii — taraboşti şi capnoboţi — nu prea văd cu ochi buni 
ceea ce vrea să facă regele. 

Găsiră o poiană înconjurată de desişuri şi se aşezară cu toţii în cerc. 

— Uite ce frumos ne stă aşa, începu Siporus, trecîndu-şi degetele prin 
barbă. Pentru ce să ne batem fraţii între noi? Dar sînteți nerăbdători să 
aflați răspunsul la întrebare: da, fraților, aşa este, regele Burebista este 
hotărît să-i unească pe toți dacii. Dincolo de munţi a şi făcut-o cu o bună 
parte. Tara s-a mărit, în loc de trei regişori, avem unul înțelept şi puternic. 
Cică după ce vă cuprinde şi pe voi în hotarele Daciei pe care o întemeiază, 
va porni pe rînd spre răsărit, spre apus şi spre miazăzi să bată şi să alunge 
triburile de năvălitori care acum stăpinesc pe ceilalți frați ai noştri. Regele 
se gîndeşte să înalțe o cetate mare, întărită, acolo, pe undeva pe lingă 
Kogaion, care să fie scaunul de domnie, cu case mari din piatră, cu ziduri 
groase, unde să se adune sfatul țării. El şi Marele preot Deceneu vor să 
ridice pe Kogaion Marele sanctuar al dacilor, care va fi un fel de templu, 
cum am auzit că au în cetăţile lor grecii şi romanii... Vom avea şi noi Marele 

templu al lui Zamolxis. Hei, dar văd că mă priviți miraţi, unii dintre voi 
poate credeţi că vă toc minciuni, vă întrebaţi de unde ştiu eu un biet 
comate ce au de gînd să facă regele şi Marele preot. Aflaţi că tot ce ați auzit 
mi-au fost spuse de stăpiînul meu, tarabostele Oroles. 

— Oroles?! murmură cel pe care îl asemuia a fi căpetenie. 

— Da, Oroles! De ce te miri atita? Tarabostele a copilărit cu regele. 

— Păi, pe el l-a oprit Cotiso ca zălog, cică vrea să-l omoare, dacă 
Burebista nu pleacă înapoi cu oastea. 

— Ştiu, de aceea am pornit încoace, mă căznesc să aflu dacă se găseşte 
adus aici în tabăra voastră. Aş încerca să-l scap. 

— Noi sîntem plecaţi pentru altceva. Am dori să trecem între cetele 
voastre. La noi sînt mulți care n-ar vrea să lupte împotriva lui Burebista. 

— Aşa zici!... murmură Siporus frămîntat, scărpinîndu-se-în barbă. 
Atunci n-ai cum să mă ajuţi... Dar nu mi-ai spus dacă regele vostru l-a 
adus cu el pe tarabostele Oroles, ştii cumva? 

— Ştiu, l-a adus, tarabostele este păzit de o ceată a cărei căpetenie este 
fratele meu. 

— Şi n-ar putea să-l facă scăpat? se grăbi Siporus.. 

— Ne-am gîndit noi la asta, dar ne-am dat seama ca nu e bine, i-am 
face pe cei doi regi să înceapă lupta; aşa poate că vor găsi o cale de 
înțelegere. 

Siporus tăcu mult timp privind în jos, apoi săltă capul şi-l săgeta cu 
privirea pe cel ce vorbise. 

— Tu şi cu mine am putea să facem o treabă bună. Eu aş zice ca tu şi 
ceata ta să nu treceţi acum în tabăra noastră. Să vă duceti înapoi printre ai 
voştri şi să vorbiți cu cît mai mulți ca, în clipa cînd va începe lupta, toți să 
arunce sulițele, arcurile, topoarele, măciucile şi să treacă de partea noastră. 
Şi tot în acea clipă, tu şi fratele tău să-l dezlegaţi pe taraboste şi să-i dați 
drumul. Eu voi căuta să fiu prin apropierea lui, să-l ajut, dacă va fi nevoie. 
După asta să vezi ce repede se vor împăca cei doi regi. 

— Ştii că nu e rău ce spui tu? Cum te cheamă, frate, să-i spun 
tarabostelui numele tău, să se încreadă că nu-i vrem răul. 

— Siporus. Dar pe tine? 

— Rubobostes. 

— Tu ai nume de viteaz luptător, frate Rubobostes, ti-ar sta bine să fii 
taraboste, mare căpetenie... 


— Să lăsăm asta, nu e vreme de glumă! Am să fac aşa cum ai spus tu. 
Ce se va întîmpla după aceea vom vedea. Poate că asta este voia Marelui 
zeu! În fiecare zi, spre seara, ne întîlnim tot aici, pînă cînd cei doi regi vor 
porni lupta. De-abia atunci vor deschide ochii... 

— Aşa să faci, frate Rubobostes! se însufleți Siporus. Acum îmi dau 


bine seama că Marele preot vede bine lucrurile... 

— Cum le vede? Ce, ţi-a prezis el că o să mă întilneşti? 

— Era vorba de puterea noastră, a comatilor. Atunci cînd l-am auzit 
vorbind nu era Mare preot, ci numai un biet preot care sosise de la drum 
lung, de departe, de pe la greci parcă spunea. Porniseră la vinătoare 
amindoi, tarabostele Oroles şi el, preotul Deceneu. Eu îi însoțeam, mergeam 
la cîțiva paşi în urma lor. Dar nu erau plecați să prindă neapărat ceva vînat, 
ci mai mult aşa ca să treacă timpul, în liniştea pădurii desluşeam bine ce 
vorbeau ei. L-am auzit pe preot spunînd: „Să ştii, taraboste, că ei, comatii, 
sint o mare putere. Dacă s-ar uni şi s-ar răscula, nu le-ar mai sta nimeni în 
cale. Aşa au făcut la Roma sclavii, s-au revoltat. Ei bine, au fost atît de tari, 
încît zece legiuni de-abia au putut să-i înfringă. La noi din cine este formată 
oastea regelui? Din cîteva căpetenii, taraboşti şi capnoboți, şi din mulțimea 
de comati. Cînd ei, comatii, se vor uni şi nu vor mai voi să lupte, regele va fi 
pierdut.” Cam asta i-a spus preotul tarabostelui, şi găsesc că avea multă 
dreptate. Acum ce vedem? Oastea lui Cotiso este alcătuită numai din 
comati, iar a noastră tot aşa. Dacă miine-poimiîine comatii voştrii întind 
braţele spre ai noştri, în loc de luptă va fi o adevărată sărbătoare, semnul 
unirii dacilor sub regele Burebista. Eu zic că ne-am înțeles, frate 
Rubobostes. Miine spre seară ne vedem tot aici. Acum să ne despărțim. 
Pentru gîndul vostru bun, mă rog Marelui zeu să vă dea sănătate şi viață 
lungă! 

Trecură după aceea cîteva zile în linişte. În cele doua tabere nu se 
observa nimic, nici o pregătire care să prevestească apropierea momentului 
cînd cele două oşti vor porni la atac. În fiecare seară Siporus se întilni cu 
Rubobostes. Nu a îndrăznit să se ducă la rege să-i spună, se temea că nu va 
fi crezut, sau mai rău, că, pentru a-şi scăpa stăpînul, devenise o iscoadă în 
slujba lui Cotiso. De fapt regele Burebista trecea printr-o puternică 
încordare, era hotărit să nu-l piardă pe tarabostele Oroles. Şedeau în fața 
adăpostului din frunzare, el şi Marele preot. Deceneu se oferise să se ducă 
la Cotiso, să se dea drept zălog în locul tarabostelui, dar regele nu se 
învoise, ar fi fost o încercare fără sorți de izbindă, fiind totodată şi un semn 


de slăbiciune din partea sa. Nu se îndoia că rezultatul va fi refuzul, Cotiso 
nu putea îndrăzni să-l țină ostatic pe Marele preot, pentru că ridica 
împotriva sa întreg poporul dac. Tăceau. Fiecare îşi framînta gindurile. 
După un timp regele se mişcă neliniștit, prin trup îl străbătea un fior. Îşi 
amintise de îndemnul bătrinului de la Arcidava, cel ce se pricepea minunat 


să dreseze caii pentru călărie, el îi spusese că în orice lucrare mare este 
bine să se înceapă cu o încercare. Aşa făcuse cu Duras şi pînă la urmă totul 
se descurcase mai bine decît se aşteptase. Aşadar, şi cu Cotiso va trebui să 
încerce. Se ridică în picioare şi porunci şefului gărzii să cheme pe toate 
căpeteniile, taraboşti şi capnoboţi. Cei dintii veniră Duras şi Sagitulp, 
amindoi se dovedeau ajutoare de nădejde ale regelui. Marele preot privea 
liniştit, hotărît să se opună dacă regele pornea pe o cale greşită. 

— Sinteţi pregătiți de luptă? întrebă regele cînd văzu că toți cei chemaţi 
erau de față. Miine vom porni atacul, continuă el zimbind, după ce auzi 
răspunsul lor, dar va fi un atac în care nu trebuie să facem vărsare de 
singe. Dincolo, în tabăra cealaltă sînt tot frați de-ai noştri. Pornim la atac în 
chiote şi sunete de tulnice şi cornuri, iar dacă vedem că şi de partea 
cealaltă se face la fel, noi ne vom retrage în grabă, părăsind cîmpul de 
luptă. Numai dacă ei ne vor urmări şi se vor arăta porniţi să lovească şi să 
ucidă, atunci —să ne ierte Marele zeu — vom întoarce şi noi armele, ne vom 
bate cu străşnicie. Să nu vă temeți că vom fi înfrînți, noi sintem mai 
numeroşi decît ei, călăreții noştri vor năvăli la vreme şi-i vor pune pe fugă. 
Fiecare să-şi pregătească cetele, să facă întocmai cum am spus. Miine în 
zori toți luptătorii să fie aşezaţi în linie. Cînd va răsuna semnalul din tulnice 
şi cornuri, să porniţi la atac! 

Ceea ce s-a petrecut în ziua următoare a stirnit admiraţie şi 
recunoştinţă în tabăra lui Burebista, în timp ce Cotiso, buimăcit de 
întorsătura pe care o lua întreaga situaţie, a sunat încetarea şi a făcut act 
de supunere. Se pornise atacul din ambele părți, liniile de luptători se 
apropiau cînd, în partea lui Cotiso, sulițele, arcurile şi măciucile au început 
să fie aruncate, braţele să fie ridicate, fluturind în vînt cămăşile, bundele, 
sumanele şi căciulile toţi au continuat fuga spre cealaltă parte, unde, în 
urale ce umpleau cerul, au fost primiți cu îmbrăţişări. Regele privea cu 
înfiorare şi însuflețire momentul atit de înălțător, care dovedea dorința 


fierbinte a poporului dac: unirea. Se văzuse apoi în față cu Cotiso şi cu 
tarabostele Oroles. 


— Marele zeu a vrut să fie aşa! Mă rog lui pentru sănătatea ta, Mărite 
rege! a rostit Cotiso, revenit din buimăceală — înţelesese abia atunci că aşa 
trebuia să se întimple. Sint supusul tău, Mărite rege, gata să te slujesc în 
orice clipă cu tot devotamentul! 

— lar eu am nevoie de căpetenii, altfel nu pot conduce singur Dacia 
Mare. Vei putea uita că ne-am înfruntat? Dar mai întîi să-mi faci dovada că 
eşti de bună-credinţă. Îţi vei strînge oastea şi o vei uni cu a mea, apoi vom 
porni împreună pină dincolo de Alutus, în cîmpia cea mare ce se întinde 
către răsărit. Spune-mi, Cotiso, cetatea Argedava făcea parte tot din ţinutul 
stăpinit de tine? 

— Cîteodată da, dacă ajungeam cu oastea pînă la ea. Trecea dintr-o 
mină în alta. Acolo, în cîmpia cea mare, e greu să te faci ascultat, fiecare 
taraboste este ca şi un rege. 

După zece zile, oastea mărită a lui Burebista sosi la Argedava, cetate pe 
malul drept al rîului Ordessos!7, întărită, cu şanţuri şi val înalt de pămînt. 
De acolo trimise căpetenii pînă departe să cerceteze împrejurimile: spre 
miazănoapte pe Duras, spre răsărit pe Sagitulp, iar spre miazăzi către 
Dunaris pe Oroles. Se apropia sfîrşitul toamnei, trebuia să se grăbească. La 
plecare regele spuse lui Cotiso: 


— Îmi pun multă nădejde în tine, Cotiso. Te las căpetenie a acestui 
ținut, ce se întinde din părțile Pelendavei pînă în cîmpia cea mare, departe 
spre răsărit. La Argedava vom face cea de a doua cetate de scaun a ţării, de 
aici vom trece cu oastea dincolo de Dunaris să eliberăm pe frații noştri de 
sub odrişi, pînă la munții Haemus. Pentru că a dovedit multă dragoste de 
țară, vei avea ca ajutor pe Rubobostes, pe care l-am înălțat la rangul de 
taraboste şi căpetenie de oaste. 


CAPITOLUL II 


ZIDURI NOI, ÎNDEMNURI NOI 

rimăvara anului 08318 de la întemeierea Romei venise potolită, 
p caldă, frumoasă, luminoasă. Cetatea Sargedava nu mai cunoştea 
liniştea de altădată, de acolo plecau şi acolo veneau trimişi, soli, 
iscoade, negustori din toate părțile țării, de la cetățile greceşti de pe țărmul 
Pontului Euxin şi de la triburile străine vecine. Nu se împlinise încă un an 
de cînd devenise cetatea de scaun a regelui Burebista şi se dovedea 
neîncăpătoare. Aşezată la înălțime pe un virf de munte izolat, rotund, cu 
povirnişuri repezi, se întindea pe tot plaiul neted de deasupra, înconjurată 
de un val de pămînt înalt de cinci şi gros de opt paşi. Pornind din vale, pe 
unde alerga piriul Sargetia, ce curgea năvalnic din sus dinspre Kogajon, 
drumul urca pieptiş cu pante grele şi întoarceri iuți pînă se oprea în fața 
porților mari, din dulapi groşi de lemn, întărite cu plăci, scoabe şi piroane 
de fier. Sargedava fusese din cele mai vechi timpuri cetate de reşedinţă a 
căpeteniei triburilor dace care stăpiîneau ţinutul ce se întindea peste munții 
din jur şi de-a lungul văii riului Maris. De la început regele Burebista 
văzuse că cetatea nu era îndestulătoare pentru nevoile conducerii unei țări, 
ale cărei hotare aveau să se lărgească an de an, totuşi se instalase acolo din 
trei motive: era în apropierea Kogaionului, se găsea mai spre mijlocul 
pămîntului stăpînit de daci şi putea fi apărată uşor cu ajutorul munţilor. De 
la Sargedava pînă la Kogaion drumul şerpuia alături de piriul Sargetia, 
urmînd valea ce se îngusta tot mai mult pe măsură ce urca şi se apropia de 
muntele pe care — spunea legenda — se urcase Zamolxis la cer. Un călăreț 
pornit în galop de la cetatea de scaun a regelui ajungea la reşedinţa marelui 
preot în răstimpul dintre două cîntări ale cocoşilor. 


18 Anul 70 î e.n. 


Încă din iarnă, tarabostele Oroles părăsise cu întreaga familie cetatea 
Tibiscum, care redevenise cetate de apărare luată în pază de o puternică 
formaţie de luptători, ca şi Arcidava. Moşia cetăţii şi satele cu comatii lor 
trecură în grija tarabostelui Burrennus, care era vecin. În schimb, Oroles 
primise de la rege toată Valea Carsia, unde pregătea să înalțe o cetate nouă, 
căreia se gîndise să-i dea numele de Carsidava. Burebista se grăbea să 
stringă în jurul său oameni destoinici, supuşi, de bună-credinţă, care să-l 
ajute la conducerea țării. Căuta ca aceştia să fie tineri, viteji, neobosiți. 
Ciîteodată vedea că are atît de multe de făcut, încît nu se putea hotărî cu 
care să înceapă. Țara nu înjghebase o cancelarie domnească, nu avea legi 
care să fie cunoscute şi respectate de întreaga populaţie, tarabostii îşi creau 
drepturi şi împărțeau dreptatea după cum fiecare considera datina. Aşa 
cum era ţara mărită, mai departe nu se putea merge dacă nu se statornicea 
ordinea. Erau zile frumoase de mai cînd regele strinse la Sargedava toate 
căpeteniile. Pentru prima oară în Dacia, el se giîndise să înfiripeze un sfat al 
ţării. În încăperea cea mai mare a cetăţii, unde înainte avea cazarmă garda, 
construită din biîrne groase de lemn, legate prin încheieturi puternice, 
susținută de temelie din piatră, se făcuse curăţenie, se puseseră bănci lungi 
din scinduri frumos netezite cu barda şi două jilțuri lustruite, îmbrăcate cu 
velințe albastre, se decoraseră pereții cu ramuri de brad şi flori, iar în cele 
patru colțuri, pe patru stilpi de lemn, rotunjiți ca nişte coloane, se înălțau 
patru făclii ale căror flăcări luminau şi împrăştiau o atmosferă de 
solemnitate în toată sala de sfat. Cei chemaţi sosiră la vreme şi aşteptară. 
Priveau miraţți pregătirile, fără să înţeleagă ceva. 

În dimineaţa sorocită, era a opta zi după calendele lunii mai, regele 
intră însoțit de marele preot Deceneu şi de celelalte căpetenii ale ţării: 
Duras, Cotiso, Sagitulp şi Oroles. După ei veneau gărzile: a regelui şi a 
marelui preot. Sala de sfat era plină de taraboşti şi capnoboţi. În cele două 
colțuri din spatele jilțurilor stăteau tulniceri şi cornişti. Regele şi marele 
preot se aşezară fiecare pe locul său, iar gărzile se aliniară în spatele lor. O 
astfel de solemnitate nu mai văzuseră căpeteniile dace. În sală se făcu 
linişte, domnea o atmosferă ce infiltra în inimile celor de față însufleţire şi 
nerăbdare. La un semn al regelui, tulnicerii şi corniştii începură să sune 
uşor, duios, prelung, acordurile lor aduceau cu răsunetul repetat al văilor şi 
munţilor, apoi sala se cutremura umplută de vocile profunde ale 
capnoboților, care intonară un imn de slavă pentru ţară şi rege, pregătit din 
vreme de marele preot. 


Burebista se ridică în picioare. În sală se întinse liniştea. Peste tunica 
din țesătură de lină albă, trupul îi era strîns într-o armură lucitoare de zale, 
iar deasupra, agățată de umeri, mantia albastră de rege. Avea fața 
împietrită într-un zîmbet slab ce nu-i ascundea tulburarea. Sub sprincenele 
stufoase, ochii luceau aruncînd flăcări. Era în plină putere a vîrstei, cei ce îl 
priveau încercau un sentiment de teamă, supunere şi admiraţie. Începu să 
vorbească rar, apăsat, cu o înflăcărare ce făcea pe cei din sală să se 
înfioare, să le tresalte inimile. 

— Mulţumim Marelui zeu că ne-a sorocit pe noi cei prezenți aici să 
trăim această clipă înălțătoare! Este Ziua cea Mare, Ziua cea mai sfintă a 
neamului dac, astăzi ne întemeiem țara, Dacia, între hotarele căreia va 
cuprinde toate triburile ce se ştiu de acelaşi sînge, care vorbesc aceeaşi 
limbă. Întreg poporul dac se uneşte într-o singură ţara, sub un singur rege, 
cu o singură oaste. Nu vor mai fi mai multe căpetenii ce-şi spuneau regi, 
care împărțiseră pămîntul şi neamul nostru, înfruntindu-se adesea în 
bătălii singeroase. Acum ţara noastră se întinde de la Porolissum pînă la 
Dunaris, de dincolo de Arcidava pînă la munţii de la răsărit. Ştim că nu 
acesta este tot pămîntul locuit de daci, ştim că Dacia Mare trebuie să 
cuprindă între hotarele ei tot neamul dacilor, pentru că unde sînt frați de-ai 
noştri acolo e țara. Pentru asta va trebui să batem şi să alungăm triburile 
venite de aiurea, care au cotropit, prădat şi subjugat. Noi nu trebuie să ne 
găsim liniştea pînă nu ne vom întinde hotarele dincolo de Pathissus, de 
Tyras şi de Dunaris, spre munţii Haemus şi spre Pontul Euxin. Acum 
Duras, Cotiso şi Sagitulp nu mai sînt regi ci căpetenii destoinice ale 
ținuturilor lor, ajutoare de nădejde ale regelui. Trăim vremuri noi, se cade 
să privim cu grijă cele ce se petrec în apropierea țării noastre. Ştim că nu 
au trecut decit trei ani de cînd legiunile romane au ajuns la Dunaris, 
oprindu-se la Singidunum. 

Marele preot mi-a povestit ce a văzut în Elada, cotropită de Roma cu 
mai mult de şaptezeci de ani în urmă, unde un popor iscusit se zbate sub 
stăpinire străină. Dacă Roma este puternică, vom face şi noi o Dacie mai 
puternică. Pentru asta ne trebuie o oaste mare, bine înarmată, avem nevoie 
de cetăți întărite, de care să se lovească duşmanul. Armata noastră va fi 
împărţită pe mănunchiuri şi pilcuri de luptă, cu căpetenii mai destoinice 
decît decurionii, centurionii şi legaţii romani, cu unități anume întocmite pe 
arme: călăreți, arcaşi, sulițaşi şi prăştiaşi, care să lovească fulgerător cu 
toată tăria. Dar pentru a putea să săvirşim toate astea, avem nevoie de 


oameni aprigi, dornici să înveţe măiestria armelor. Tot aşa, ca să construim 
cetăți bine întărite ne trebuie meşteri mult încercați, pricepuţi în înălțarea 
zidurilor de piatră. Fiecare cetate de taraboste va deveni un loc unde să se 
înveţe minuirea armelor, unde vor fi ateliere pentru făurirea lor, unde se vor 
stringe bucate pentru vremuri de grele răzbateri. Şi mai avem nevoie de 
ceva, de un simbol care să ne amintească de țară şi de rege, la vederea 
căruia dacii să se simtă mai uniți, mai hotăriți, mai puternici. Acel simbol 
este steagul țării, al poporului dac. M-am gîndit ca steagul nostru să fie 
asemenea unui cap de lup cu botul căscat, de care să fluture în bătaia 
vîintului o coadă ca un balaur. Cînd pedestraşii şi călăreții noştri vor porni 
în iureş spre liniile duşmane, steagurile mănunchiurilor şi pilcurilor de 
oaste să sloboade urlete ca fiarele din codru, îngrozind pe cotropitori. La 
vederea steagului nostru vecinii să se înfioare, să înțeleagă că îi vom 
încolăci ca şerpii şi sfişia ca lupii, că luptind cu noi vor avea o moarte 
cumplită. Ca să putem savirşi toate acestea, este necesar ca în Dacia să fie 
linişte şi ordine, iar pentru asta avem nevoie de legi bune, drepte, cum au 
grecii şi romanii, să facem ca fiecare dac să ştie care îi sînt drepturile şi 
îndatoririle, lucru pentru care mă aştept la un nepreţuit ajutor din partea 
Marelui preot. Tot el, Marele preot, ne va ajuta în momentele grele cu oastea 
preoților şi capnoboțţilor săi. Fiecare dintre voi să ia aminte că ţara este 
condusă de rege şi de Marele preot, şi fiecare să nu uite că în orice 
împrejurare se va găsi datorează supunere. 

Regele făcu o scurtă pauză, îşi trecu degetele prin barbă rotind privirea 
pe deasupra tuturor. Reluă cu ton ce arăta că sfirşise ce avusese de spus, 
în care răsuna încrederea: 

— În această clipă înălțătoare, ziua întemeierii unei Dacii unite şi 
libere, să nu uităm să cerem ajutorul Marelui zeu, să-i aducem o Mare 
jertfă în fața poporului, iar el să ne arate voia lui, apoi să ne înveselim 
printr-un ospăț bogat, la care vor lua parte toţi cei ce vor fi prezenţi acolo 
sus, pe Kogaion. Voi, căpetenii dace, să luaţi aminte: regele va fi bun cu cei 
vrednici, cinstiți, supuşi, cu dragoste de ţară şi necruţător cu aceia care se 
vor dovedi nemernici, duşmănoşi, trădători. Acum să strigăm cu toții: 
Trăiască în veci Dacia noastră unită şi liberă! Mulţumim din suflet Marelui 
zeu şi ne rugăm lui pentru sănătatea tuturor dacilor! 

Sala se cutremură de urale. Tulnicerii şi corniştii începură să sune ca şi 
cum ar fi anunţat victoria pe cîmpul de luptă, apoi capnoboţii intonară din 
nou imnul de slavă pentru ţară şi rege. 


A doua zi un lung alai avînd în frunte pe rege, urmat de căpetenii şi de 
gardă, după care se înşira mulțimea de comati — bărbați şi femei, bătrîni şi 
tineri — porni de la Sargedava spre Kogaion. Marele preot plecase din ajun, 
însoțit de capnoboțţi, pentru a pregăti aducerea marii jertfe. Mergea în pasul 
calului cînd regele se întoarse şi făcu semn lui Cotiso, Duras şi Oroles să se 
apropie. Toţi trei dădură pinteni şi zeghile lor seine, înflorate cu albastru, 
fluturară în vînt. 


— Mă gîndii la tine, Cotiso, zise regele. Îmi trecu prin minte să te întreb: 
Ce frămintai în suflet, în timp ce eu vorbeam în sala de sfat? Te-am văzut 
de cîteva ori mişcîndu-te tulburat. 

Surprins, Cotiso avu un moment de ezitare, apoi răspunse: 

— În primul rînd mă bucuram, Mărite rege. Parcă nu mă mai vedeam o 
căpetenie dacă singură, neajutorată în faţa năvălitorilor. Înainte, cu toate că 
neamul nostru era tot atît de mare, ca rege al unei țări mici mă simțeam 
fără putere. Acum nu mai sînt regele, ci numai căpetenia acestui ținut, şi 
totuşi mă simt mult mai puternic, pentru că la orice încercare s-ar face din 
afară ar porni la luptă întreaga țară, întreg neamul. 

— Nu chiar tot neamul, mai sînt destul de mulţi supuşi sub taurisci, 
bastarni, odrişi... 

— Îi vom slobozi pe toţi, Mărite rege! 

— Îmi place cum vorbeşti, Cotiso. Nu m-am înşelat cînd ţi-am acordat 
toată încrederea. Să grăbeşti în acest an întărirea şi mărirea Argedavei, 
acolo va fi cea de a doua cetate de scaun a regelui. Nu trebuie să uităm pe 
frații noştri de peste apa Dunarisului. 

— Am şi pornit lucrul îndată ce s-a încălzit vremea. 

Regele se întoarse spre Oroles: 

— Tot supărat eşti, taraboste? Îți pare rău că ai părăsit Tibiscumul? 
Lasă, prea erai departe de mine stînd acolo, şi eu am plecat de la Arcidava... 
Dar ce-ai făcut în Valea Carsia, ai început noua cetate? 

— Se lucrează de zor la ea, Mărite rege, mă ajută mult Marele preot, mi- 
a dat meşteri... oameni... Carsidava va rămîne cetatea de baştină a 
urmaşilor neamului Oroles. 

— De la Comosicus mai ai vreo veste? 

— Este sănătos, Mărite rege. A început să înveţe doua limbi: pe a 
grecilor şi pe a romanilor. Se simte bine în casa lui Acornion, îi place la 
Dionysopolis. Cică se grăbeşte la învățătură, e dornic să se înapoieze cît mai 
repede acasă. 

— Să vină. Îl iau pe lîngă mine, am nevoie de un scrib bun, de 
încredere. 


La o cotitură a drumului întilniră un dac în puterea vîrstei, călare pe 
un cal păros, cu zeghe agățată de umeri, cu topor, arc şi măciucă legate de 
şa şi cu suliță în mînă. Cînd zări alaiul, călărețul struni calul, se trase la o 
parte şi se opri. Dar în acelaşi timp strînse şi regele friul calului: 

— Văd că ai plecat de pe Kogaion, nu vrei să te rogi Marelui zeu, să fii 
de față la Marea jertfă?! îl întrebă mirat, văzind că nu arăta nici a comate, 
nici a taraboste. 

— Mă întorc îndată, Mărite rege! Am fost nerăbdător, am crezut că nu 
mai vii acolo sus... Marele zeu nu m-a ajutat să sosesc de ieri, altfel aş fi 
pătruns şi eu în sala de sfat. Am auzit că ai vorbit lucruri minunate. 

— Cine eşti tu? De unde vii? 

— Mă numesc Rholes, Mărite rege. Vin din partea dacilor care trăiesc la 
răsărit de munți, prin văile dintre rîurile: Hierasus!9, Porata20 şi Tyras. Ne- 
au prăpădit de tot bastarnii şi sarmațţii. Acolo s-a întins vestea că tu ai 
pornit să-i stringi pe toți dacii într-o țară mare şi puternică. Noi sîntem 
pregătiți, Mărite rege, să-ți sărim în ajutor, numai să-i alungi pe străinii 
care s-au aşezat peste noi şi ne iau toate de la gură. 

— Fii binevenit, frate Rholes! Toate se fac la timpul lor. Ce zici, Cotiso, 
mergem într-acolo? 

— Sint gata să string oaste, Mărite rege! 

— Frate Rholes, întorci calul şi mergi alături de mine. După Marea 
jertfă şi după ospăț vom avea timp să stăm mai mult de vorbă. 

Reluară drumul spre Kogaion. Soarele se ridicase deasupra crestelor, 
îmbrăcînd valea şi povîrnişurile într-o lumină veselă. Pină departe ajungea 
mirosul de tămiie şi alte răşini aromate adus de fumul ce se împrăştia de la 
marele altar, purtat de adierea pornită din înălțimi. Cînd îl zări pe rege 
urcînd drumul ce şerpuia pe povirnişul repede, mulțimea sosită cu o zi 
înainte, care aştepta nerăbdătoare, izbucni în urale. Erau bărbați şi femei în 
veşminte de sărbătoare, cu buchete de flori în miîini, într-un amestec de 
culori vesele, ce păreau un pastel al maramelor, eşarfelor, iilor şi fotelor, 
întrerupt din loc în loc de negrul, seinul şi albastrul căciulilor, bundelor şi 
sumanelor. Sus, pe cea de a treia terasă, marele preot făcea ultimele 
pregătiri înconjurat de capnoboţi şi preoţi. Regele sări de pe cal şi se 

îndreptă spre altar, urmat de întreg alaiul şi de gardă. Dincolo, în fața 
căpeteniilor, se îngrămădea mulțimea. În acelaşi moment, corul preoţilor 
intona un imn de slava către marele zeu. Un fior de credință şi supunere 
străbătu întreaga adunare. Din vasele de pe coloanele zvelte de andezit de la 
cele patru colțuri ale altarului se înălțau valuri de fum, împrăştiind arome 
de tămiie şi ale altor răşini ce îndemnau la cucernicie. La un moment dat, 
marele preot dispăru într-un val de fum. Pe fețele femeilor şi bătrinilor 


pluteau încordarea şi smerenia. Corul preoţilor intona alt imn, cu acorduri 
grave, întrerupte de izbucniri puternice ce făceau să răsune în depărtări 
munții din jur. Deodată valul de fum deveni străveziu şi în fața altarului 
apăru marele preot purtind mantia albastră ce închipuia culoarea cerului, 
ținînd în mînă un vas de argint din care se ridica o şuviță subţire de fum. 

Liniştea se întinse în toate părțile, încordarea creştea, orice mişcare 
încetă. 

— Poporul se pleacă smerit în fața ta, Mare zeu! răsună vocea metalică, 
lipsită de profunzime, a plăpîndului Deceneu. 

Un murmur de supunere şi prosternare se întinse în unduiri ce se 
pierdeau spre cer. 

— Poporul ţi se supune cu credință şi te roagă să-l fereşti de 
răzbunarea zeilor cei răi! 

— Te rugăm, Mare zeu! izbucni mulțimea. 

— Poporul te roagă să dai sănătate şi viață lungă regelui, să-l ajuţi să 
scape de jug străin pe toți fraţii noştri! 

— Te rugăm, Mare zeu! 

— Vin la tine, Mare zeu, să primesc învăţătura şi îndemnul tău! Vin să- 
ți aduc ofrandele pe care poporul le pune la picioarele tale! 

Mulțimea repetă fără oprire, pradă înfiorării: 

— Te rugăm, Mare zeu! Te rugăm, Mare zeu! 

Marele preot se îndreptă spre stinca din apropiere, în care se căsca 
gura neagră a unei grote. Însoţit de valul de fum şi de acordurile corului 
preoților pieri în întuneric. De la spatele căpeteniilor apărură mai mulți 
dansatori, şi ei tot preoți, unii purtind în miîini spade, alții arcuri cu săgeți, 
începură un dans de luptă în sunetele tulnicelor şi tobelor ce imitau vuietul 
furtunii, huruitul tunetului şi zgomotul trăznetului. Dansul atinse 
încordarea maximă în momentul cînd cei cu arcuri sloboziră săgețile spre 
cer, alungînd zeii cei răi care ar încerca să împiedice pe marele preot să 
ajungă la marele zeu. În acest timp alţi preoți începură să pregătească 

altarul, în opt găuri puseră opt sulițe cu virfurile în sus, bine ascuţite, 
lucind la lumina soarelui. La vederea lor, din ochii femeilor se porniră 
lacrimi; ştiau că le va fi dat să vadă din nou un tînăr sfirşindu-se în 
chinuri, plecat la marele zeu. Cînd totul fu gata, din grotă ieşi marele preot 
înconjurat de un val de fum. Corul preoților înălță un imn de slavă marelui 
zeu, făcînd să răsune văile. Marele preot se apropie de altar. Feţe încordate 
îl urmăreau din toate părțile. Îşi roti privirea pe deasupra mulțimii, apoi, 
săltind amîndouă mîinile, rosti: 

— Marele Zamolxis vă vorbeşte prin mine. El mi-a spus că dacă poporul 
îl urmează pe rege va fi bine, ne va ajuta să învingem duşmanii. Fiecare e 
dator să lupte, să nu-şi găsească liniştea pînă cînd întregul neam al dacilor 
nu va fi unit într-o singură țară. S-a bucurat Marele zeu şi a binecuvintat 
fapta regelui: întemeierea Daciei unite şi libere. El ne îndeamnă să mergem 
peste Pathissus şi Tyras, să trecem dincolo de Dunaris, să eliberăm pe frații 
noştri de acolo, alungînd veneticii veniți de aiurea peste neamul nostru. Vă 
întreb, şi prin voi întreb întregul popor: Sînteţi gata să-l urmați pe rege? 
Veţi lupta cu sacrificiul vieţii pentru a face Dacia Mare? Juraţi? 

Din toate părțile izbucniră legăminte, urale şi jurăminte. 

— Asta este voia Marelui zeu, iar eu v-am spus-o. Dar ce nutrim în 
sufletele noastre, Zeul cel mare ştie. El ne va arăta asta, dacă ne va primi 
sau dacă ne va respinge Marea jertfă. Cine este cu sufletul pregătit? Cine 
este gata să meargă în fața bunului Zamolxis, acolo în cer, unde va trăi 
fericit de-a pururi? 

Un fior străbătu mulțimea. Era puternică credinţa în Zamolxis, nimeni 
nu se temea de moarte, dar tot nimeni nu voia să-şi sfirşească atit de 
repede şi aşa de năpraznic viața. Alături de marele preot veni un capnobot 
pregătit să noteze. Din mai multe părți răsunară diferite nume, fiecare 
rostind pe al altuia. Nu se pomenise niciodată ca cineva să fi strigat 
propriul nume. Capnobotul era grăbit. La un momerit dat, făcu semn 
pentru linişte, numărul necesar se completase: doisprezece. Un alt 
capnobot puse în mîna marelui preot un săculeț cu bile: erau bile de lemn, 
albe şi albastre. Se ştia: cel pentru care se scotea bila albastră era destinat 
pentru marea jertfă. Capnobotul ce făcuse notarea strigă un nume şi marele 
preot scoase din săculeţ o bilă: albă. În mulţime se auzi un murmur de 
uşurare. Urmă al doilea, apoi al treilea şi al patrulea, bilele scoase erau tot 
albe. Abia la al cincilea apăru o bilă albastră. Din mai multe părți răsună în 
valuri, repetat, numele: Ziper. Printre bărbaţi unii zimbeau a uşurare, alții 


se înfiorau, iar femeile nu-şi mai puteau stăpini lacrimile. Marele preot 
îndemnă pe Ziper să se apropie de altar. Din mijlocul mulțimii ieşi un flăcău 
frumos, cu plete blonde, palid de încordare, în efortul de a se ţine tare. Se 
ştia fără scăpare, încercarea de opunere ar fi fost sfărimată de cei care 
aşteptau cu înfrigurare să vadă care era voința marelui zeu, ea ar fi adus 
ruşinea asupra părinţilor săi. Doi preoți îl prinseră de miîini cu toată 
străşnicia. Ochii îi înotau în lacrimi, tinerețea ce-i umplea întreaga ființă se 
revolta în fața morţii. Ce ştia el cum făcuse notarea acel capnobot? Cine 
putuse să verifice dacă se păstrase ordinea în care se strigase din mulțime, 
menținînd-o şi la tragerea la sorți? Care era rostul daniilor ce le făceau 
unele familii cu flăcăi, de multe ori substanţiale, pe care capnoboţii le 
primeau cu plăcere şi le însemnau cu grijă? Ziper era feciorul unui comate 
sărac de pe moşia lui Burrennus, părinţii lui nu duseseră niciodată ofrande 
pentru marele zeu. Preoţii începură să-l pregătească pentru marea iertfă: 
peste cămaşă şi cioareci îl înfăşurară într-o pînză albastră, trecînd-o cu 
multă îndemînare peste milini şi printre picioare, făcîndu-i cu neputinţă 
orice mişcare. Mulțimea privea încremenită, pe fețele palide se observa 
răsuflarea oprită, din credinţă şi teamă. Preoţii îl culcară pe o plasă rară de 
fringhii, opt dintre ei o apucară de colțuri şi de la mijlocul laturilor, înce- 
pură un balans ritmic în sus şi în jos, apoi îl aruncară cu măiestrie, 
lăsîndu-l să cadă în sulițe. Ziper auzi ca un tunet izbucnind uralele, mai 
văzu mulțimea ca pe un furnicar răscolit, îşi simţi trupul săgetat de dureri 
vii, apoi totul pieri în întuneric şi tăcere. Corul preoţilor intona cu modulări 
grave un imn de slavă, marea jertfă fusese primită. 

Marele preot se apropie din nou de altar, călcînd rar, cu minile săltate a 
implorare. Îndreptă privirea spre cer, pe deasupra stîncii din grota căreia 
ieşise, şi rosti cu ton de rugăciune şi împăcare: 

— Îţi mulţumim, Mare zeu! Ne-ai primit jertfa. Facă-se voia ta, Mare 
zeu! În faţa ta, poporul face legămînt că va asculta pe preoţi şi-l va urma pe 
rege! 

Uşurată şi întărită în credința ei, mulțimea izbucni în urale şi strigăte 
de mulțumire, iar răsunetul lor se pierdu departe în vale: 

— Îţi mulţumim, Mare zeu! Ne legăm, Mare zeu! Vom asculta şi vom 
urma, Mare zeu! 

În timp ce preoţii săltau trupul jertfitului scoțindu-l din sulițe, 
pregătindu-l pentru incinerare, corul continuă să cînte cu voci puternice, 
iar dansatorii să danseze mimînd mişcări şi poziții de prosternare, de zbor 


şi de înălțare spre cer, în timp ce fumul de tămiie şi răşini aromate se 
îngroşa tot mal mult, pînă nu se mai văzu nimic în jurul altarului. 

Însoţit de marele preot, regele se îndreptă spre pajiştea netedă din 
apropiere, pe care erau întinse peste iarbă bucăți late de pinză albă, lungi 
de cîteva zeci de paşi, încărcate cu tot felul de bucate, aşa cum era datina 
să se pregătească pentru ospățul de după marea jertfă. Alături de el se 
aşeză regina Theia, cu fiica — Serena — apoi Duras cu Carpina şi Oroles cu 
Andra, iar pe partea cealaltă, lingă marele preot, se înşirară Cotiso; Sagitulp 
şi alți taraboşti şi căpetenii. La celelalte mese se înghesuia mulțimea într-o 
grabă ce nu mai putea fi stăvilită. Aducîndu-şi aminte de Rholes, regele îl 
căută cu privirea, îl văzu departe, aproape de celălalt capăt, îl chemă şi îl 
îndemnă să se aşeze între el şi marele preot. În scurt timp toţi se ospătau 
cu multă pofta. În frigări purtate greu de doi oameni se aduceau ciosvirte de 
vită, berbeci întregi, vînat de tot felul, oale şi ulcele pline cu vin treceau din 
mînă în mînă, se umpleau şi se goleau neîncetat, se cărau coşuri cu piine şi 
tot felul de colaci şi torte îndulcite, umplute cu fructe, brînză şi miere. Nu 
trecu mult, întreaga pajişte se umplu repede de voie bună: risete, cîntece şi 
chiote răsunau în toate părțile. După ce gustară cîte puţin din bucate şi 
sorbiră vin de cîteva ori din cupele de lut bine ars, frumos înflorate, regele şi 
marele preot se ridicară. Îl luară între ei pe Rholes, coborînd încet pe plai. 

— Frate Rholes, acum putem să stăm de vorbă. Tu acolo ai cetatea şi 
moşia ta, ori ţi le-au luat cotropitorii? 

— Nu, Mărite rege, nu am şi nici n-am avut. Sînt comate gospodar cu o 
căsuţă şi o bucăţică de pămînt, am femeie, copii şi cîteva vite... Asta, ceea 
ce se ştie pe față, altfel mai sînt şi altceva... 

— Cum? Nu înțeleg... 

— Mărite rege, acolo oamenii s-au adunat în taină, au format mai multe 
cete şi dau lovituri veneticilor. Umblă şi atacă noaptea, iar ziua sînt văzuți 
stind liniştiţi pe lingă casele lor. Pe mine mă au ca un fel de căpetenie peste 
cete, toți ascultă de cuvîntul meu. 

Regele îl cuprinse cu brațul peste mijloc şi îl strînse la piept. 

— Aşadar, frate Rholes, vorbim ca între căpetenii. Porneşti înapoi spre 
casă şi dai zvon printre daci că regele nu i-a uitat. Sînt prea multe de făcut, 
iar fiecare treabă trebuie pornită la timpul ei. Mai întîi noi vrem să 
înjghebăm o oaste cu un mare număr de luptători, cu căpetenii viteze şi 
arme bune, agere, după aceea vom începe să eliberăm pe rînd toţi frații 
noştri de la răsărit, apus şi miazăzi. Tu să pregăteşti cît mai multe cete şi să 


aştepţi liniştit. Să spui tuturor acolo că Marele preot se roagă lui Zamolxis 
pentru scăparea lor de sub jug străin. Multă sănătate, frate Rholes, şi să ne 
vedem cu bine! 


Se frămîntase mult regele cum să-şi întocmească o armată bine 
organizată, pătrunsă de simţul ierarhiei, ordinii şi disciplinei. Avea în minte 
mai ales legiunile romane şi-l purta gîndul că va veni vremea cînd va fi 
nevoit să lupte cu ele, să le alunge. Nu se mai putea bizui numai pe cetele 
strînse în pripă de taraboşti. Se sfătuise îndelung cu marele preot Deceneu, 
care văzuse multe în lunga lui peregrinare, aflase destule amănunte despre 
falangele lui Alexandru Macedon şi cohortele Romei, pînă reuşise să 
găsească o cale de urmat: în fiecare ținut şi la fiecare cetate de taraboste se 
vor închega unități militare statornice, cu căpetenii aprige, care să pregă- 
tească pentru luptă călăreți, arcaşi, sulițaşi şi prăştiaşi, urmărind totodată 
făurirea armelor în atelierele proprii din acele locuri. Încă de la începutul 
primăverii se vestise în toată țara că regele căuta tineri comati destoinici 
pentru a-i face căpetenii militare, alegerea urmind să se desfăşoare pe 
Kogaion în ziua aducerii marii jertfe. 

După ospăț, tinerii şi o parte din mulțime, mai ales părinții şi rudele 
celor ce se prezentau pentru a fi aleşi de rege, se adunară pe platoul neted 
de lingă Kogaion. Pregătirile fuseseră făcute de Duras, ajutat de Gethulis — 
cel ce era în fruntea gărzii lui Oroles, şi de capnobotul Rogus — căpetenia 
gărzii marelui preot. Regele, cu regina şi cele doua fiice — Carpina şi Serena 
— marele preot Deceneu, tarabostele Oroles cu Andra, şi celelalte căpetenii 
se aşezară pe băncile improvizate din scînduri groase, fixate pe pari bătuți 
în pămînt, înşirate de-a lungul terenului pe care urma să se desfăşoare 
întrecerea în istețime, agilitate şi curaj. 

— lată prima arenă sau primul loc de gimnastică al dacilor! exclamă 
marele preot. Mai tirziu poate că vom avea spectacole în amfiteatre, ca 
romanii, sau vom organiza jocuri olimpice, ca grecii. Sint atit de multe de 
făcut, Mărite rege, încît trebuie să ne grăbim. 

Duras, Gethulis şi Rogus erau înconjurați de numeroşi tineri, unii 
sfioşi, tăcuțţi, alții cutezători, gălăgioşi, toți frămîntați de dorința de a fi pe 
placul regelui. Se porniră întrecerile: fugă, sărituri, tragere cu arcul la ţintă, 
aruncarea suliței, iar ultima, călăria: din galopul calului să înțepe cu sulița 
unul din numeroasele burdufuri pline cu apă, agățate într-un prepeleac. 
Toate plăcură mulțimii, de nenumărate ori valea răsună de îndemnurile şi 
de hohotele de ris ce izbucneau pe de lături. Regula de alegere era simplă: 


erau reținuți pentru oaste toți cei ce reuşeau cel puţin de două ori să se 
clasifice pînă la al zecilea în fiecare întrecere. De cele mai multe ori din 
mulțime se auzi strigat numele lui Carpio. De la început el se plasă pe 
primul loc şi se menţținu astfel la toate întrecerile. Tarabostele Oroles îşi 
privi fiica mirat, cînd auzi pe Andra strigiînd: 

— Haide, Carpio, nu lăsa pe nimeni să te întreacă! 

Carpio era chipeş, bine legat, de înălțime potrivită, ager în mişcări, cu 
pletele şi barba blonde, avea ochii albaştri, visători. Cînd vorbea părea 
blind; era o putere stăpinită ce nu se dezlănțuia decît în momentul de 
încordare. Privit cu ochii unui grec de la Atena, putea fi luat drept un atlet 
ce-şi călise trupul într-una din şcolile de gimnastică de sub muntele pe care 
se înălța Acropole. Semăna cu acele statui în care sculptorul se străduise să 
măiestrească modelul de frumuseţe bărbătească. 

La sfirşit, Duras şi Rogus prezentară rezultatul întrecerilor: treizeci de 
tineri îndeplineau condiţiile spre a fi aleşi să devină militari. Capnobotul 
strigă pe fiecare, făcîndu-i semn să se aşeze pe linie în fața căpeteniilor. 
Regele îl privea atent pe Carpio, schițînd un zîmbet de satisfacție. Îl întrebă: 

— Din ce parte a ţării ai venit tu, Carpio? 

— De la Porolissum, Mărite rege! Am fost adus de tarabostele Sagitulp. 

— Să ştii că te opresc pe lingă mine, vei fi căpetenia gărzii mele, după 
ce vei învăța să minuieşti bine toate armele! 

— Mă rog Marelui zeu pentru sănătatea ta, Mărite... 

— Eu nu te iau să te rogi, ci să mă aperi, rise regele, întrerupîndu-l. 

Andra nu-şi mai găsea locul. Alegerea lui Carpio o făcea să se înfioare 
de un simțămint pe care nu-l mai încercase niciodată. 

— Potoleşte-te, Andra! îi şopti tatăl. 

— Îmi pare bine că regele l-a ales pe Carpio! 

Tarabostele o privi o clipă rece, apoi pe fața lui răsări un suris plin de 
înțelegere. 


În cea de a treia zi, ultima, după care căpeteniile urmau să pornească 
spre cetăţile lor, regele, marele preot şi tarabostii dădură roată Kogaionului, 
la toată coama prelungă a muntelui mărginit de două văi, şi la mica cetate 
veche din apropiere, numită Cetatea de Munte, înălțată din timpuri 
străvechi pentru apărarea muntelui sfint al dacilor, locul marelui altar al lui 
Zamolxis. Se opriră apoi pe platoul ce străjuia în partea de nord-vest 
terenul cercetat, lung spre răsărit de peste patru sute de paşi şi lat spre 


miazăzi de peste trei sute de paşi. De la înălțime, regele începu să explice, 
arătind cu mîna spre punctele de pe întreaga suprafaţă despre care vorbea: 

— Pe toată întinderea pe care v-am plimbat vom construi două cetăți: 
una va fi cetatea de scaun a regelui, iar cealaltă cetatea sacră, a Marelui 
preot, iar amîndouă împreună vor forma — spun şi eu ca romanii — 
capitala Daciei Mari. Ele vor fi apărate de ziduri şi turnuri puternice de 
piatră, construite pe mai multe terase. Aici vom înălța cea mai mare şi mai 
puternică cetate a Dacilor. Un drum pavat cu lespezi netede de piatră va 
urca pînă la Marele altar. Nici un duşman nu va pătrunde încoace, în inima 
Daciei. Alte cinci cetăţi, printre care şi Sargedava, vor păzi intrarea în valea 
rîului Sargetia. Pe toate cinci vom începe să le construim odată. În jurul 
cetății de scaun va fi o adevărată salbă de cetăți întărite pentru apărare. 
Cetatea de pe acest loc, cea mai mare şi mai puternică, se va numi 
Sarmizegetusa, adică cetatea întărită de pe munte. Aşadar, aici vom 
întemeia capitala Daciei, formată din două cetăți: Sarmizegetusa — capitala 
politică a dacilor — locul de scaun al regelui, şi Kogaionul — capitala sacră 
a poporului dac — locul de scaun al Marelui preot. În Sarmizegetusa vom 
construi clădiri pentru rege, pentru scribi, pentru căpeteniile militare, 
pentru găzduirea oaspeţilor, pentru gardă, precum şi magazii cu toate cele 
necesare: hrană, veşminte şi arme. Dar nu numai atît, nevoile vor fi mult 
mai mari, ţara o vom mări pînă dincolo de Pathissus, Tyras şi Dunaris, 
trebuie să avem cetăţi de apărare pe tot cuprinsul țării, în care să poată 
merge negustorii ce vin din alte părți, să poată vinde şi cumpăra tot ce este 
de trebuință. Aşa va fi la Gerrnisara, Apulum, Potaissa, Napoca, Tibiscum, 
Argedava, Succidava şi în alte părți. Marele preot mi-a spus că în ţările pe 
unde a umblat dacii sînt numiți barbari, adică un fel de vecini care au 
rămas cam sălbatici. Eu vreau să le arăt că Dacia lui Burebista se va lua la 
întrecere cu Roma! 

Acum să vă spun de ce am ţinut să cunoaşteţi cu toţii ce vrem să 
construim aici, pentru că fiecare taraboste va trebui să trimită meşteri 
pentru lucru: zidari, dulgheri, fierari, precum şi cele necesare lor: hrană, 
veşminte şi tot ce-i trebuie cuiva pentru a putea trăi şi munci. Să nu cumva 
ca vreunul dintre voi să ia în glumă cele ce spun. Va fi ars de viu 
tarabostele care nu va îndeplini cuvîntul meu! Ne trebuie aici şi la cetăţile 
din jur mii de oameni sănătoşi, buni de munca; puteţi trimite pe lingă 
comati şi sclavi. De cînd mă gîndesc la tot ce avem de făcut — şi sînt atit de 
multe — nu-mi mai găsesc liniştea. Într-o noapte am visat că mă aflam sus, 


în cer, în fața Marelui zeu, îi vorbeam despre tot ce mă îngrijora şi aşteptam 
să-mi spună care va fi soarta Daciei şi a poporului dac. El mă privea cu un 
suris uşor, mingiindu-şi barba bogata, albă ca neaua. După un răstimp, 
mi-a spus: „Rege Burebista, ia aminte: atunci cînd Sarmizegetusa şi 
Kogaionul vor cădea în mîinile dușmanului, Dacia şi poporul dac vor rămîne 
cotropiți pentru totdeauna! Dar să-ţi spun şi care vă va fi duşmanul: 
Roma!” Asta ne-a sorocit Marele Zamolxis şi asta va trebui să o ştie nepoții 
şi stănepoţii noştri. Acum aţi aflat ce va fi Sarmizegetusa, se cade ca Marele 
preot să vorbească despre cele ce ne-am sfătuit să facem în cetatea sacră. 

— A spus bine regele, se porni marele preot, trebuie să ne luăm la 
întrecere cu Roma. Am şi început-o: Roma are un Senat; la noi regele a 
înființat un Sfat al ţării; Roma are numeroşi scribi, filozofi şi retori, va 
trebui să avem şi noi; romanii au un Mare templu al lui Iupiter, iar dacii vor 
avea un Mare sanctuar al lui Zamolxis. Vom înălța pe Kogaion construcții în 
care scribii să scrie şi să păstreze istoria Daciei, unde tinerii noştri să înveţe 
ca şi cum ar merge la o şcoală din Atena, prin ei cultul lui Zamolxis să fie 
întărit şi răspîndit la toţi dacii. lar mai presus de toate, vom construi Marele 
sanctuar, care va fi Marele templu al lui Zamolxis, simbolul de unire a 
poporului dac. Sanctuarul nostru va avea şaizeci de coloane, va fi 
înconjurat cu ziduri de piatră, se va întinde la peste şaptezeci de paşi în 
lungime şi treizeci în lățime, arătind din vale ca o construcţie uriaşă, aşa 
cum am văzut un templu — îi spune Parthenonul — pe Acropolele de la 
Atena. Pentru asta toţi tarabostii să ia aminte: capnoboţii vor umbla prin 
țară pentru a stringe oamenii necesari lucrărilor de pe Kogaion; cei ce se vor 
opune vor fi dați judecății Marelui zeu! Aşa cum a spus regele, avem atitea 
de făcut, încât ne trebuie multă îndirjire şi răbdare. 

Regele asculta privind spre vale. Vedea un călăreț urcînd în galopul 
calului. Din apropiere îl recunoscu, era un luptător din gardă rămas în 
cetate, la Sargedava. Acesta sări din şa şi salută: 

— Marele zeu să-ți dea sănătate, Mărite rege! Am fost trimis să-ți spun 
că a venit un călător de la Dionysopolis. 

Jetatea Arcidava devenise un loc de linişte. De cînd regele făcuse 
din Sargedava cetatea sa de scaun, de la Arcidava plecaseră 
căpeteniile militare, cei mai mulți dintre negustori şi toţi cei ce 


trăiau însoțind oastea sau erau legați de treburile țării. Pînă la construirea 
unei locuinţe în noua cetate Sarmizegetusa, familia regelui urma să trăiască 
într-o situație de provizorat, de aceea putea fi găsită cînd la Sargedava, cînd 
la Arcidava. Tot aşa se petreceau lucrurile şi cu familia tarabostelui Oroles, 
în aşteptarea terminării construcțiilor la cetatea Carsidava. După ce luase 
parte la aducerea marii jertfe pe Kogaion şi la întrecerile tinerilor ce aveau 
să devină căpetenii militare, regina Theia luase pe Serena şi plecase la 
Arcidava, deşi Duras şi Carpina se arătaseră bucuroşi să rămînă la ei oricât 
vor dori. Serena nu se învoise să meargă decit însoțită de Andra, iar 
tarabostele Oroles nu se împotrivise. De la sosire fetele erau nedespărțite, 
cea mai mare parte din zi şi-o petreceau umblind prin cetate şi pe plaiul din 
apropiere, pînă la marginea pădurii. 

Dacă şi-ar fi pătruns în suflet una, alteia şi-ar fi dat seama că fiecare 
ascundea ceva şi fiecare îşi stăpînea greu dorinţa de a se destăinui. Într-o 
zi, era pe la sfirşitul prinzului, culegeau flori pe pajişte cînd văzură un 
bătrîn comate, venind pe poteca ce ieşea din pădure. Ajuns în agropjere, 
acesta se opri mirat şi, trecîndu-şi degetele prin barba, dădu binețe: 

— Mă rog Marelui zeu pentru fericirea voastră, zeițele moşului! Cine nu 
se bucură numai văzindu-vă? 

— Şi noi ne rugăm pentru sănătatea ta, moşule, răspunse Andra. Vrei 
să te duci în cetate? 

— Ba! Ce să caut acolo? De cînd regele a plecat — Marele zeu să-l țină 
viață lungă — cetatea parcă a rămas pustie. Dacă el mai era aici, aş fi zis că 
sinteți fiicele lui — am auzit că are două — dar cum el a părăsit aceste 
locuri, nu cumva sînteți două zeițe? 

— Şi dacă am fi ce ai gîndi? se grăbi Serena. 

— Că din dorința de a vă juca, aţi coborit pe pămînt să-i chinuiți pe 
muritori. Aşa a fost odată un flăcău, pe vremea aceea eu eram mic, să tot fi 
avut zece ani, lumea spunea că îi frinsese inima o zeiță şi el o căuta 
pretutindeni. Pe cine întilnea întreba: „N-ai văzut o fată frumoasă ca florile, 
albă ca neaua, luminoasă ca soarele?” Oamenii sînt unii buni, alții răi; unii 
îl priveau cu milă, alții se înveseleau pe seama suferinții lui. A murit 
sărmanul tînăr, în chinuri grele, plins de toate femeile. 

Andra încercă să-l întărite, să-i scormonească pofta de vorbă: 

— Atunci, te temi că şi noi am putea să-ți furăm inima, să te facem să 
umbli fără rost... chinuit?... 

— Hei, zeițele moşului, inima mea e beteagă, nu aveţi ce să mai faceți 
cu ea. În tinereţe şi eu am furat o zeiță; acum ea este baba mea. O văzusem 
în curtea unei căsuțe de la marginea pădurii mari ce se lasă pe povirnişul 
dinspre Dunaris şi-mi rămăsese inima la ea. Am pîndit-o în mai multe zile, 
pînă am văzut că a rămas singură acasă, m-am repezit, am urcat-o pe cal şi 
am pierit cu ea în munte. Ce mi-am zis: dacă e zeiță, să văd ce o să-mi 
facă? 


— Şi ce a făcut, moşule? Te-o fi prefăcut într-o stană de piatră... Îl 
întrebă Andra. 

— Ei, aş, ce să facă... Aşa cum sînt fetele... s-a lăsat în braţele mele. Mi- 
a adus pe lume patru flăcăi şi trei fetițe, toate ca nişte zeițe. Acum sîntem 
bătrîni, dar să ştiţi că baba mea se ţine tare bine. Dar m-am luat cu vorba. 
Ma grăbesc, mă duc la garda cetăţii să spun că am simţit cum umblă cineva 
prin pădurea din partea cealaltă a muntelui. Mă tem să nu fie niscaiva cete 
de scordisci. De cînd au aflat că nu mai este regele la Arcidava, celții 
îndrăznesc să pătrundă mult încoace. Am plecat, zeițele moşului. Vă urez 
să aveţi parte în viață numai de fericire! 

Bătrinul porni grăbind paşii pe poteca ce urca uşor spre cetate. Un 
timp fetele îl petrecură cu privirea. 

— Să avem parte numai de fericire!... murmură Andra oftînd. 

— Spune-mi, Andra, la cine te giîndeşti? Ţi-ai ales tînărul lîngă care 
crezi că ai putea gusta fericirea? o întrebă Serena, în timp ce se aplecase să 
rupă o floare. 

Andra o privi mult timp. În sufletul ei se dădea o luptă. Nu îndrăznea 
să-şi descarce sufletul, de teamă ca nu cumva să-şi dea seama că inima 
Serenei bătea pentru acelaşi tinăr. De atunci, din ziua întrecerii pe Kogaion, 
nu mai aflase nimic despre el. 

— E departe!... Nu l-am văzut decît o singură dată!... 

— Cât de departe? insistă Serena, cu gîndul la o altă depărtare care o 
chinuia. 

— Departe... la Sargedava!... Serena, mi-e frică, mă frămîntă teama că 
şi tu... şi ție ţi-a rămas inima la el... 

— Dacă e la Sargedava... Al meu e departe... departe... Haide, spune 
odată! De ce te fereşti de mine? 


— Carpio... murmură, ca şi cum nu îndrăznea să-i rostească numele. 


— Carpio? Flăcăul acela care a ieşit primul la toate întrecerile? Şi mie 
mi-a plăcut, arăta minunat, dar să ştii că nu mi-a furat inima. Şi ai început 
să-l iubeşti? 


— Aş vrea să-mi trăiesc viața alături de el!... 

— Dar e fecior de comate, Andra, tarabostele Oroles nu se va învoi să-şi 
dea fata decît tot după un taraboste. 

— Carpio e altfel... Cîteodată îmi aleargă mintea ca în povestea cu Făt- 
Frumos... Poate că şi el este fecior de taraboste, dar nu ştie. Ceva din 
adîncul sufletului mă împinge să mă încred în el. Ştii că într-o noapte l-am 
visat? Fără să-mi spună vreo vorbă, a venit întins spre mine, m-a luat în 
braţe şi m-a sărutat, şoptindu-mi: „Marele zeu ne-a sortit să fim unul al 
altuia”. Apoi a pierit. Cînd m-am trezit am început să pling. Şi ce dacă este 
fecior de comate? Va trăi mai mult pe lingă rege, va deveni căpetenie 
militară, se va dovedi viteaz... De multe ori mă gîndesc la Comosicus, şi el 
iubeşte o fată de comate, i-a jurat credință pentru toată viaţa. Tata a aflat şi 
tace. Cu tatăl ei se poartă cît se poate de frumos. Acum spune-mi şi tu, 
Serena, unde este al tău? Ai zis că departe... departe... 

— La Dionysopolis! 

— Cine, Comosicus? Cum a fost cu putință? De ce pînă acum nu mi-ai 
spus? Dar el nu bănuieşte nimic... nu poate... sufletul lui este dat alteia... 
Dacă aş fi ştiut, te ajutam... 

— Ar fi fost fără folos... Sînt fată de rege, nu pot să-mi aleg soțul, el îmi 
va fi dat. Nici Carpina nu şi l-a ales, a plecat la Duras, făcînd voia lui tata. 
De multe ori, încă de cînd eram mai mici, după ce se juca şi ne făcea voia, 
nu uita să ne întrebe dacă întotdeauna îl vom asculta, vom îndeplini ceea ce 
ne va cere el. M-am obişnuit cu acest gind, nu-l voi supăra niciodată pe 
tata. Pentru asta n-am vrut să afle Comosicus de dragostea mea. Cînd tata 
mă va lăsa să aleg.... poate că atunci va fi prea tirziu... 

Destăinuirea Serenei întrista pe Andra. Se vedea neputincioasă, nu 
putea să o ajute. Pe Ina o iubea mult, o avea în suflet ca pe o soră. În 
acelaşi timp însă, mărturisirea ei făcuse să-i crească prețuirea, o simțea 
mai apropiata, inimile lor se contopeau în dorințe despre care amindouă se 
îndoiau că se vor îndeplini vreodată. Porni să culeagă flori, frămîntindu-şi 
gîndurile. Serena se aşeză pe o buturugă şi începu să-şi facă un buchet. În 
jurul lor se întindea liniştea plaiului, uşor tulburată de ciripitul păsărilor şi 
foşnetul frunzelor copacilor. Deodată tăcerea se sparse în ropote de cai, pe 
care ecoul pădurii le aducea spre ele întărite. Andra zări departe, dincolo de 

cetate, pe drumul ce venea dinspre Tibiscum, un pilc de călăreți 
apropiindu-se în galop, însoţit de un val de praf ce se destrăma în urmă. 
Speriate, fetele alergară spre porţile cetăţii. Străjile din turnurile de pază 
începură să sune ca pentru primirea unui oaspete. După puţin timp pe 
lespezile de piatră ce pavau curtea răsunară ropotele cailor. Andra privea şi 
nu-i venea să-şi creadă ochilor, în fruntea călăreților era tatăl ei, după el 
venea Carpio, apoi se înşira garda. Tarabostele sări din şa, salută 


respectuos pe Serena, apoi îşi îmbrățişa fiica. 

— Am venit să vă iau, le spuse grăbit. Regele este îngrijorat. Iscoadele 
noastre au adus vestea că cete de scordisci se pregătesc să pătrundă pe 
pămîntul nostru. Cetatea Arcidava este prea aproape de hotarul cu ei, ar 
putea ajunge aici în mai puţin de o zi, dacă luptătorii de acolo nu-i vor opri 
şi alunga înapoi. Ce vă uitaţi aşa la el? continuă tarabostele, văzînd că 
amîindouă priveau mirate spre Carpio. E un flăcău de nădejde, va deveni 
căpetenia gărzii regelui. 

Tarabostele Oroles se arătase nerăbdător să vină să-şi ia fiica. De fapt 
pericolul nu era prea mare, pentru că Duras pornise de-a dreptul în calea 
scordiscilor, însoţit de cetele de luptători ale căpeteniilor din cetăţile 
Tibiscum, Aizizis şi Berzobis. 

Spre seară, Andra ieşi în curte şi se îndreptă spre poarta cetăţii. Pornise 
fără ţel, nu-şi găsea stare, parcă era într-o căutare de scopul căreia nu-şi 
dădea seama. Tresări cînd în apropierea turnului cel mare îl întilni pe 
Carpio. 

— Îl caut pe tata, se grăbi ea, negăsind ce să spună altceva. 

— Tarabostele este cu căpetenia gărzii la grajdul cailor. 

— Aş vrea să ştiu cînd plecăm... 

— După cum este voia reginei, poate chiar mîine. 

— Te-am văzut pe Kogaion în întrecerile acelea... Nu-mi puteam stăpini 
risul cînd din goana calului spărgeai burdufurile pline cu apă. 

— Marele zeu mi-a ajutat... 

— El? Nu istețimea ta? 

Se priveau unul pe altul încurcaţi, fiecare uimit de frumuseţea celuilalt, 
amindoi nutrind dorințe nedesluşite, cu o speranţă ce se pierdea în negura 
îndoielii. 

— Tot aşa voi străpunge cu sulița în luptă şi pe duşmanii ţării sau ai 
regelui! Ti-am auzit numele... Andra... Cînd îl rostesc în gînd, parcă văd cu 
ochii minţii o zeiță... Ce om bun este tarabostele Oroles, cînd îmi vorbeşte 

mă sfătuieşte ca un tată. Ştiu multe despre Comosicus, de cîte ori îşi aduce 
aminte cîte ceva despre el, bătrinul îmi povesteşte. 
— Bătriînul... murmură Andra. De ce îi spui aşa, tata nu arată ca un 


moşneag. 

— Nici nu este. Aşa m-am obişnuit. Acolo la noi, prin părţile 
Porolissumului, tinerii spun la cei mai în vîrstă badie, adică bătrine. 

Fata îl asculta, frămîntînd în suflet altceva. Îndrăzni: 

— Spune-mi, Carpio, cînd o să-ţi placă o fată ce vei face? 

El rămase o clipă descumpănit, căutînd un răspuns. 

— La noi se face după obicei, flăcăul spune mamei pe care fată o 
doreşte, iar ea, bătrina, descurcă lucrurile... 

— Dar tu nu ai cu tine pe mama... 

— Nu ştiu ce aş face... Poate tac aşa în mine... sufăr... Dinspre grajduri 
se ivi tarabostele, însoțit de căpetenia gărzii cetăţii. 

— Aici erai, Andra? Să te pregăteşti din vreme, miine pornim din zori 
spre Carsidava. Acum să mergi cu mine să-ți arăt un minunat minz al 
regelui, care va fi cel mai de rasă cal din Dacia. Vii şi tu cu noi, Carpio? 


3 


egele Burebista şi Marele preot Deceneu erau plecați de multă 

vreme prin țară, se opreau deseori pe la cetăţile taraboştilor şi 

prin satele comatilor, căutînd să se convingă cum trăia poporul, 
pentru a-şi da seama în ce fel să întocmească legile, încît pretutindeni să se 
întindă mulțumirea şi liniştea. În acelaşi timp, urmăreau modul în care se 
alcătuiau în fiecare cetate noile formații militare şi se alegeau oamenii ce 
trebuiau trimişi la şantierele de construcție a noii cetăți de scaun 
Sarmizegetusa şi a cetăților de apărare din jur. Adînc preocupaţi de cele ce 
se cereau făcute fără prea multă întirziere, aproape că nu băgaseră de 
seamă că sosise toamna. Prin grădini, livezi şi podgorii se culegeau de zor 
fructele şi strugurii, se scotea mustul şi se prepara vinul. În drumurile lor, 
îi izbi un lucru ce începu să le dea adînc de gîndit, pretutindeni pe unde 
treceau munca era făcută mai mult de femei şi copii, în timp ce bărbaţii se 
adunau mai mulți la un loc şi tăifăsuiau cu oalele de vin în mîini sau, cei 
mai retraşi, dormeau pe la umbrele caselor şi pomilor. Într-un loc 
surprinsera cum un comate luat de tăria vinului îşi bătea fără milă nevasta, 
în timp ce copiii ţipau, frămîntindu-se în jurul lor neputincioşi. Cuprins de 


furie, regele porunci căpeteniei gărzii să-l lege pe nemernic şi să-i tragă la 
spate douăzeci de lovituri de bici, însă marele preot se grăbi să intervină: 

— Mărite rege, acum ar fi biciuit în zadar, omul beat este ca o fiară, nu- 
şi dă seama ce face. Crezi că dacă dai cu ciomagul într-un animal, ştie 
pentru ce l-ai bătut? Nu-l îndreptăm biciuindu-l, ci oprindu-l de a-şi mai 
tulbura mintea cu vin. 

Într-o zi, era spre seară, ajunseră la Rasidava, cetatea tarabostelui 
Burrennus. De cum intrară, văzură multă forfotă printre comatii şi sclavii 
ce erau alungaţi de străji în părțile mai dosnice, spre magazii şi grajduri. În 
mijlocul curții stătea tarabostele, beat, susținut de şeful gărzii sale. 

— Ce se petrece aici? întrebă regele cu bănuială. 

— Nimic, Mărite rege! se grăbi căpetenia gărzii. 

— Mărite rege, eu sint tarabostele Burrennus, începu împleticindu-şi 
limba, şi-ţi urez bun venit! Mă rog Marelui zeu pentru sănătatea ta! 

Privindu-l cu silă, regele ordonă gărzii să stringă imediat pe toți oamenii 
— comati şi sclavi — să-i aducă în fața sa. 

— Eu, Mărite rege, sînt în cetatea mea, pot să fac ce vreau cu comatii 
de pe moşia mea şi cu sclavii mei! continuă tarabostele, încîlcind vorbele, 
abia ţinîndu-se pe picioare. 

Regele nu-l asculta, urmărea nerăbdător adunarea oamenilor. Văzu 
cîțiva cu cămăşile sfişiate, zgiriați, cu feţele năclăite de sînge. 

— Ce s-a întîmplat cu voi? Cine v-a bătut? îi întrebă stăpinindu-şi greu 
supărarea. 

Răspunse un comate, căznindu-se să se ţină drept: 

— Nu ne-a bătut nimeni, Mărite rege! 

Cuprins de furie, regele se întoarse spre căpetenia gărzii cetăţii: 

— Să-mi spui tot ce s-a petrecut aici! Dacă încerci să-mi ascunzi ceva, 
pun să te ardă de viu! 

— Mărite rege, e un obicei vechi, aşa se face aici la Rasidava de mulți 
ani. Cică e înveselire. Sint strînşi mulți comati şi sclavi, li se dă vin să bea 
pe săturate, apoi sînt puşi să se lupte între ei. De fapt nu e luptă dreaptă, 
mai mult se bat. Cel ce iese mai tare, mai primeşte o ulcică. Cei ce stau pe 
de lături privesc şi rid. Asta se petrece cu comatii., dar... 

— Ce? Spune tot! se răsti regele. 

— Cu sclavii este mai rău. Sînt împinşi să se bată pînă cade aproape 
mort unul din ei. Citeodată sînt lăsaţi să lupte folosind cuțite sau spade şi 
scuturi, atunci sfîrşitul este moartea. 

— Ca gladiatorii din circurile Romei! murmură marele preot, clătinînd f 
întristat capul. 


Între timp tarabostele se mai dezmeticise, îşi dădea seama că greşise 
înfruntînd pe rege. Îndemnă, rostind cu grijă vorbele: 

— Mărite rege, să mergem înăuntru, sînteți înfometați şi obosiţi, ca 
omul venit de la drum lung. Nu lua în seamă jocurile noastre... 

În fața regelui stătea un comate bătrîn, pletele albe ieşite de sub căciulă 
îi fluturau pe lingă urechi. Îi făcu semn să se apropie: 

— Moşule, cîți ani ai? îl întrebă, încurajindu-l la vorbă. 

— Nu prea ştiu, Mărite rege, eram flăcău cînd tatăl tău, tot Burebista, a 
venit la Arcidava ca rege şi s-a bătut cu scordiscii. 

Continuă să-l întrebe cu voce scăzută, aplecîndu-se spre urechea lui: 

— Spune-mi cinstit, bătrine, tarabostele vostru se îmbată des? 

— Păi, ştiu eu ce să zic?!... Asta n-ar fi treaba mea... Şi-apoi, el este 
tarabostele, stăpînul... 

— Să nu uiţi că ai alături de tine pe rege! îi şopti apăsat. 

— Apăi, să-ţi spun, murmură bătrînul, aud lumea că mai în fiecare zi 
este aşa ca acum. 

Sus, în încăperea de oaspeţi a cetății, tarabostele -se arătă supus, 
pregătit să-i ceară iertare pentru starea în care îl găsise, dar regele vorbi 
despre altceva, ca şi cum nimic nu văzuse, deşi în suflet fierbea de minie. 

A doua zi porniră la drum din zori. Pe rege îl mira tăcerea marelui 
preot. Era obişnuit să-l asculte povestind cele văzute pe meleagurile 
îndepărtate pe unde umblase. Tăcerea însemna frămîntare. Pe la vremea 
prinzului intrară într-un sat. Mergeau în trapul cailor, privind prin curti, 
grădini şi livezi. Nu văzură la treabă decit femei şi copii. Într-o răspîntie, 
regele se opri. Ordonă gărzii să aducă în fața sa mai multe femei. Curioase, 
multe se adunară în fugă. Nimeni din mulțimea strinsă în grabă nu ştia că 
se aflau în fața regelui şi a marelui preot, nu-i mai văzuseră niciodată. 

— Spuneți-mi, nevestelor, ce trebăluiți voi pe acolo prin grădini şi 
livezi? le întrebă regele. 

Răspunse una mai tînără, vioaie, cu privirea focoasă: 

— Păi, avem multe de făcut, bunule taraboste: culegem poamele, tăiem 
pomii cu crăci uscate, îngrijim vița de vie pentru iarnă, întărim gardurile... 
Cite treburi nu sînt de făcut în gospodăria unui om!... 

— Dar bărbaţi nu aveţi? Ei unde au plecat? 

Femeia focoasă izbucni în ris: 

— Arde-i-ar focul! Ce, mai poți să faci ceva cu ei? Cum se scoală 
dimineața îi vezi cu oala de vin în mînă; n-o lasă pîna nu cad beţi criță. 
Acum toți dorm buştean. Se trezesc după-amiază şi iarăşi pun mina pe 
oale. 

— Asta înseamnă că nici voi nu staţi cu gura pe ei, să-i îndemnați la 
treabă. 

— Ehei, bunule taraboste, s-a întîmplat şi una ca asta, şi ce a ieşit!... O 
femeie din capul satului a început să-şi certe bărbatul, iar el îndirjit de vin 
a luat-o la bătaie. Auzindu-i, vecinul a făcut la fel, a început să-şi 
snopească nevasta. După ei s-au luat şi alții, aşa că s-a întins hărmălaia în 
tot satul, nu se auzeau decit vaietele femeilor şi lătratul cîinilor. De atunci îi 
lăsăm în pace, cu ei sau fără ei, ne e totuna. Nici Marele zeu nu mai are ce 
să le facă. D-asta şi tarabostele Burrennus e supărat foc, cică în satul ăsta 
nu merge bine treaba. 

Frămîntindu-şi barba, regele îşi reaminti cele ce văzuse în cetatea 
tarabostelui. Oftă îngrijorat, în acea călătorie descoperise o altă față a 
Daciei, a poporului dac. Privi spre marele preot, Deceneu căta undeva 
departe pe deasupra femeilor, cu fața împietrită într-un zîmbet şters ce-i 
oglindea mîhnirea din suflet. 

— Şi aşa vreți să vă trăiţi toată viața? 

— D-apăi, ce putem să facem, bunule taraboste i Şi Marele zeu şi-a 
întors fața de la noi, că, de-ar vrea să ne ajute, ar usca toate viile! se grăbi 
să răspundă tot femeia focoasă. 

Alături de ea şedea o bătrinică, asculta ținind mîna la gură, clătina 
capul la răstimpuri, arătindu-şi astfel acordul cu cele auzite. Regele de mult 
o cerceta cu privirea. 

— la spune-mi, mătuşico, i se adresă el, în tinerețea ta tot aşa făceau 
bărbații? Cum ţi-ai trăit viața alături de omul tău? 

— Am avut om de ispravă, bunule taraboste, cît e ziua de mare nu se 
oprea din muncă, dar mi l-a luat Marele zeu. Pe vremea noastră nu se 
pomenea să fie bărbaţii ca acum; atunci bea omul o cănuţă de vin la o zi 
mare, şi-atit. S-a ticăloşit lumea, bunule taraboste!... 

Regele strînse friul calului, pregătindu-se de plecare. Cele auzite îl 
tulburaseră adînc. Rosti, căutînd să-şi stăpinească supărarea: 

—  Întăriţi-vă speranțele, nevestelor, se va găsi un mijloc prin care 
bărbaţii voştri să fie aduşi pe calea cea bună! Zeul cel mare să fie cu voi! 


Dădu pinteni calului şi se îndreptă însoţit de un val de praf, urmat de 
marele preot şi de gardă. Se grăbea, trebuia ca pînă la căderea serii să 
ajungă la cetatea Tibiscum. În drumul său era mica cetate Rehidava. Se 
opri să vadă ce făceau cei ce străjuiau acolo. Ceea ce găsi nu-l mai 
surprinse, toți erau prinşi de tăria vinului. Cetatea era folosită numai 
pentru paza drumului ce pătrundea în trecătoarea îngustă din apropiere, 
locul unde deseori cete de tilhari opreau şirurile de care şi le jefuiau. 

După cîteva zile, revenit la Sargedava, regele se grăbi spre şantierul noii 
cetăți de scaun, Sarmizegetusa, să vadă cum înainta lucrul. Pretutindeni 
găsi dezordine, se începuseră citeva săpături şi se lucra de miîntuială: 
oameni puţini, supraveghere slabă, nici o urmă de organizare. Înţelese ce se 
petrecea: vinovatul era tot vinul. În fiecare seară hăuleau văile din jur de 
chefurile comatilor aduşi pe şantier, care, cu o lărgime de suflet izvorită din 
ulcele, se omeneau cu sclavii dați de taraboşti pentru lucrări. Abătut, se 
opri la umbra unui copac, se aşeză pe o buturugă şi îşi prinse capul între 
miini. Tot ce gindise, tot ce pregătise se prăbuşea în neputinţă şi dezordine. 
Nu se îndoia, era convins că şi pregătirea oastei încredințată taraboştilor se 
afla în aceeaşi stare, ca şi lucrările pentru noua cetate. Cu cine să 
pornească împotriva scordiscilor, tauriscilor, bastarnilor şi odrişilor pentru 
a-i elibera pe dacii subjugați? Cu cine să înalțe cetăți de apărare, de care 
țara mărită avea nevoie în fața pericolului roman? Cum putea să lupte cu 
întreg poporul, pentru a-l întoarce pe calea cea bună, să-l facă să se lepede 
de patima beţiei? Era înconjurat de cîteva căpetenii destoinice, dar mai 
departe nu vedea decît delăsare şi nepăsare. Deodată se înfiora: va începe 
să pedepsească, să judece, să arunce în sulițe, să ardă de viu pe oricine va 
fi prins că nu dă ascultare cuvîntului său, fie taraboste, fie comate. Se săltă 
de pe buturugă şi porni în sus spre Kogaion, urmat de gardă. Văzu că la 
marele sanctuar lucrul pornise mai bine, se lucra mai cu spor. Îl găsi pe 
marele preot între capnoboți: sfătuia, încuraja, poruncea, amenința, fără 
să-şi piardă calmul, ca şi cum tot ce făcea fusese dinainte bine gîndit. În 
citeva clipe toţi ieşiră. Rămaseră singuri. Deceneu nu aşteptă ca regele să 
spună ceva, începu el: 

— Eşti mîhnit, şi bănuiesc de ce. 

— N-ai venit pe la mine să ne sfătuim... 


— Niciodată nu mă grăbesc, Mărite rege, nu pornesc ceva pînă nu 
chibzuiesc adînc: cît din ceea ce obțin va fi bun şi cît va ieşi rău. Poporul 


este ca un val — eu am văzut marea răscolită pe vreme de furtună — nu i te 
poţi opune, trebuie să te laşi purtat de val pînă se potoleşte stihia. 

— Să-l las să se zbată în mocirlă? Să nu alung veneticii, care au 
cotropit pe dacii ce trăiesc dincolo de hotarele de acum? Să nu mai întăresc 
cetățile de apărare? 

— Dar eu nu spun asta, Mărite rege! Gindul meu aleargă în altă parte: 
un rege trebuie să fie şi să rămînă iubit de popor, dacă vrea să-l adune în 
jurul său, aşa cum ţine matca albinele strînse într-un stup. 

— Şi ce trebuie să fac, Deceneu? 

— Să-i laşi pe alţii să te ajute. Mărite rege, poporul primeşte şi suportă 
cu resemnare orice nenorocire vine de la o putere căreia nu poate să i se 
opună, de care se teme. O iarnă grea, un cutremur, o furtună cu înec, o 
secetă nu-l face să se revolte, vede în ele voia Marelui zeu. Să pornim ceva, 
pe care trebuie să o dăm drept porunca lui Zamolxis, să spunem poporului 
că se supune judecății Zeului cel mare acela care nu va da ascultare, 
taraboste sau comate. Eu, capnoboțţii şi preoții te vom ajuta. Am chibzuit 
îndelung, Mărite rege, mi-am dat seama de supărarea ta, te am în suflet, 
prin tine văd întregul neam al dacilor. Mi-am zis că poporul nu poate fi 
trezit din starea de amorțeală în care a ajuns decît stirpind răul. Dacă noi 
nu am fi umblat prin țară, n-am fi ştiut de halul de stricăciune la care au 
ajuns cei mai mulți dintre bărbați, căzuți pradă viciului beţiei. Pentru a 
curma acest flagel, trebuie scoasă din rădăcini şi arsă vița de vie, trebuie 
vărsat prin rîuri şi bălți vinul pe care l-au stors toamna asta! 

— Cum poţi să gindeşti că ar fi cu putință?!... 

— Cu ajutorul lui Zamolxis şi al meu, Mărite rege. Mă voi aşeza între 
tine şi popor, voi susține că aşa este porunca Marelui zeu, eu şi capnoboții 
mei vom judeca pe cei ce nu dau ascultare şi îi vom pedepsi fără cruțare. 
Cînd un popor alunecă pe panta decăderii, nici un sacrificiu nu este prea 
mare pentru a-l readuce pe calea cea bună. Procedînd astfel, nimeni nu va 
privi cu ură spre rege, iar el va putea sa-şi continue fapta începută, aceea 
de a elibera şi uni pe toți dacii, de a înfăptui Dacia Mare la care visăm 
amindoi. 

— Pentru mine, bunule Deceneu, tu eşti Zeul cel Mare!... 

— Sînt un muritor de rînd, Mărite rege! Aminteşte-ţi ce ţi-am vorbit cu 
sinceritate atunci, în cetatea Arcidava, ţi-am spus că eu nu cred în 
existența şi puterea lui Zamolxis, însă trebuie să-l susțin, să-l prezint ca pe 
o realitate vie, pentru că este necesar. În Elada, la Atena, erau mulţi filozofi 

care nu credeau în zei, ci în puterea şi destoinicia omului. Acum pe umerii 
noştri purtăm soarta poporului dac. 

Timp de mai multe zile, preoții au împrăştiat în toată ţara vestea că pe 
marele altar de pe Kogaion se va aduce o nouă jertfă, cerută de zeul cel 
mare pentru a scăpa poporul dac de o mare nenorocire. Care anume era 
pericolul nici ei nu-l ştiau, spuneau că el va fi anunțat de marele zeu prin 
gura marelui preot. De la fiecare cetate, tarabostele trebuia să aducă din 
fiecare sat de pe moşia sa cîte un comate cu nevasta lui. Între timp 
capnoboţii se îngrijiră să aleagă pe cel ce va fi adus mare jertfă: pe un tilhar 
care omorise o văduvă pentru a o jefui. De multe ori preoții procedau în 
acest mod, lasînd poporul să creadă că aşa căzuseră sorții. 

Ceremonia marii jertfe începu după ritualul obişnuit, corul preoţilor 
făcu să răsune văile din jurul Kogaionului, iar mulțimea se legă, 
prosternîndu-se, că se va supune poruncii marelui zeu şi va urma fără 
şovăire pe rege. Marele preot pieri prin fumul de tămiie în grota din stincă, 
rămase acolo o vreme, în timp ce corul intona un imn de slavă. leşi învăluit 
de valul de fum, se apropie de marele altar şi, cu voce ce făcu mulțimea să 
se înfioare, începu să vorbească, privind spre cer, tinind braţele în sus: 

— Mare zeu, am venit în fața credincioşilor tăi spre a le face cunoscută 
porunca ta. Le spun, Mare zeu, că cei ce nu vor da ascultare se supun 
judecății tale; le spun, Mare zeu, că cei vinovați vor fi arşi de vii aici în fața 
Marelui altar; le spun, Mare zeu, că toată familia aceluia care ţi-a călcat 
voia va pieri în suferință; le spun, Mare zeu, că tu eşti hotărit să salvezi 
poporul dac, să-l faci să nu cada în robia hoardelor care vin de aiurea şi 
încearcă să se statornicească pe pămîntul nostru. Aşa vor face cu toții, 
Mare zeu, vor smulge din rădăcini vița de vie şi o vor arde, vor vărsa şi 
arunca pe cîmpuri şi în rîuri vinul pe care îl au şi vor deveni oameni 
cumpătaţi! Da, Mare zeu, poporul se leagă cu jurămînt că va da ascultare 
poruncii tale! Nu vor avea odihnă, Mare zeu, capnoboțţii şi preoții vor umbla 
pretutindeni să vadă dacă toți ţi-au făcut voia, iar pe cei vinovați îi vom 
aduce în fața judecății tale! 

Un murmur surd se întinse pretutindeni, plutind în valuri pe deasupra 
mulțimii, femeile se rugau năpădite de recunoştinţă către Zamolxis, în timp 
ce bărbații, cu totul descumpăniţi, se priveau împietriţi, neîndrăznind să-şi 
verse obida din suflete. Ceea ce auziseră nu se mai pomenise în Dacia, nu le 
venea să creadă, tot sperau ca pînă în cele din urma amenințările marelui 


preot vor fi date uitării pe măsura scurgerii timpului. Erau în prag de iarnă, 
gindeau că pînă în primăvară se vor schimba multe. 


Într-o zi, pe la sfirşitul lui noiembrie, capnobotul Rogus cu garda sa de 
preoți se opri la cetatea tarabostelui Orios, în apropiere de Apulum. Văzuse 
în drumul său că pe moşia aceea nu se scosese şi nu se arsese nici un 
butuc de vița devie, ceea ce-l făcuse să cadă la bănuială că nici vinul nu 
fusese vărsat şi împrăştiat. La vederea preoţilor, străjile cetății închiseră 
porțile şi începură să sune din cornuri ca pentru luptă, aşa cum aveau 
poruncă. Tarabostele ieşi în întimpinarea lor: 

— Marele zeu să fie cu tine, Mare preot! îl primi el pe capnobot, căutînd 
să se arate bucuros de oaspeți. Dacă vrei să poposeşti la mine, poţi să rămii 
cite zile doreşti. 

— Şi cu tine, taraboste Orios, să fie Marele zeu, dacă nu l-ai supărat. 
Ce gindeşti să faci cu vița de vie? Dar în beciuri mai ai vin? Sînt trimis de 
Marele preot... 

Tarabostele nu-l lăsă să sfirşească ce voia să spună: 

— Eu nu ascult decît de rege, el nu mi-a cerut nimic. Datina noastră 
din străbuni nu s-a schimbat, fiecare taraboste este stăpin pe cetatea, 
moşia, comatii şi sclavii săi. 

— Nu te temi de judecata Marelui zeu, taraboste? 

— Dacă mă amenințţi, pun suăjile să te alunge! 

— Am plecat, taraboste Orios, murmură capnobotul, întorcînd calul. 
Mă voi ruga Zeului cel Mare pentru iertarea ta! 

În satul de la poalele dealului pe tîmpla căruia se înălța cetatea, 
capnobotul puse garda să caute prin colibele şi beciurile comatilor. Preoţii 
găsiră nenumărate burdufuri, cofe, oale şi butoaie pline cu vin, puse la 
păstrare, ca pentru iarna. Îngroziţi, unii comati le scoaseră şi le vărsară în 
văzul lor, alții se arătară nepăsători, nutrind gîndul ca peste noapte să le 
ducă în locuri tainice, unde nu vor putea fi găsite. 

După două zile, un capnobot trimis de pe Kogaion anunţă pe 
tarabostele Orios că era chemat de marele preot. Acesta refuză să se 
prezinte. Totul fusese însă dinainte pregătit, cete din oastea preoţilor 
încercuiră cetatea şi satul, se dezlănţui o luptă scurtă şi tarabostele se văzu 
nevoit să se predea. O dată cu el au fost luați şi cîțiva comati de pe moşia 
sa. 

Din nou au fost strinşi pe Kogaion toți tarabostii şi cîte o pereche de 
comati din fiecare sat. La judecare marele preot se arătă neînduplecat, 

dovedi o energie ce-l făcea de nerecunoscut. Cînd regele îi şopti că era 
periculos să fie dat morţii un taraboste, Deceneu rosti cu profundă 


convingere: 

— Trăim un moment greu, Mărite rege, este în joc soarta Daciei! 
Pierdem un taraboste şi un comate, dar trezim la viață un întreg popor! 

Dintre comati se stabilise dinainte unul care să fie judecat alături de 
taraboste. Momentul de încordare maximă se dovedi la ieşirea marelui preot 
din grotă învăluit de valul de fum, cînd, apropiindu-se în fața marelui altar, 
a strigat: 

— Marele zeu a poruncit ca aceşti doi vinovaţi să fie arşi de vii! Dacă 
poporul dac nu-i îndeplineşte voia, va fi lovit de piîrjol, cutremur, trăznete şi 
molime! Mare zeu — continuă apoi, schimbînd tonul spre implorare, 
ridicînd braţele — poporul se leagă să nu mai iasă din voia ta şi te roagă să- 
l ierți! 

Îngrozită, mulțimea izbucni, făcînd să răsune văile: 

— Ne legăm, Mare zeu! Te rugăm să ne ierți, Mare zeu! 

Acolo, în apropierea marelui altar, tarabostele Orios şi comatele şi-au 
dat sfirşitul în flăcări, în timp ce corul intona un imn de slavă marelui zeu. 

Cele petrecute s-au întins ca fulgerul pe tot cuprinsul ţării. 

În acea toamnă, a cărei vreme bună s-a prelungit mult, pe deasupra 
Daciei a plutit un val de negură cu puternic miros de vin, amestecat cu 
înecăciunea fumului ce se înălța din grămezile buturilor de viță de vie care 
ardeau pe coastele dealurilor. 


4 


/omosicus ardea de nerăbdare să se înapoieze acasă, îl chinuia 
dorul de Ina. În curînd urmau să se împlinească doi ani de cînd 
venise la Dionysopolis. Timpul se scursese destul de repede, îl 

ajutase prietenia lui Theon, fiul cel mare al lui Acornion, cu care se potrivea 
în multe privințe, erau şi de aceeaşi vîrstă. De fapt şi cu ceilalți copii ai 
dionysopolitanului: Hector — de treisprezece şi Egina — de unsprezece ani, 
trăia într-o apropiere atit de strinsă, încît unui străin de casă îi părea o 
legătură frățească. În cetatea de pe ţărmul Pontului Euxin viaţa se 
desfăşura tumultuoasă, ca în oricare aşezare întemeiată de grecii 
întreprinzători, în căutare de cîştiguri bune şi uşoare, negustori cu corăbii 
încărcate de mărfuri veneau şi plecau fără încetare la Histria, Tomis şi 


Callatis sau chiar mai departe, spre Bizanţ şi Atena. Casa lui Acornion era 


mare şi frumoasă, el trecea în cetate drept un om bogat, se bucura deo 
aleasă consideraţie din partea concetăţenilor. Construcţia era o îmbinare de 
elemente elenistice şi romane, cu peristil interior al cărui portic fusese 
orientat spre miazăzi, pentru ca soarele să pătrundă cît mai mult timp în 
încăperi. În andron, sala în care aveau loc banchetele, pardoseala era de 
mozaic cu desene din combinaţii ale roşului cu albul şi cu negrul, iar 
alături, în camera de primire, pusese marmură albă frumos lustruită. Mai 
departe, tot la parter, se întindeau bucătăria, baia, cămara şi boxele unde 
dormeau sclavii. Deasupra se aflau: camera soților, încăperile copiilor, 
precum şi a femeilor — gineceul. 

Cînd sosise Comosicus, Acornion se văzuse pus într-o situaţie greu de 
împăcat: Theon sfirşise şcoala gramatistului, unde învățase să scrie şi să 
citească, trecuse la aceea a pedotribului — profesorul de gimnastică, iar 
Hector era prea mic pentru a însoți prin cetate pe dacul puţin obişnuit cu 
lumea ce forfotea pe străzile înguste. Îi venise în ajutor faptul că „barbarul” 
—aşa cum se spunea dacilor prin cetăţile de pe țărmul Pontului Euxin — 
ştia să scrie şi să citească chiar în limba greacă, ieşise din încurcătură 
angajind pe Kallisthene, profesor de retorică şi filozofie, pentru Theon şi 
Comosicus. Scopul urmărit era ca dacul să înveţe cît mai bine să vorbească 
limpede, curgător şi frumos, ca grecii şi romanii. În cetatea Dionysopolis 
nimeni nu bănuia că Acornion era omul de încredere al lui Burebista, 
îndeplinea misiuni speciale, mergind ca trimis al său pe lingă regii şi 
căpeteniile popoarelor cu care avea legături. Era un abil diplomat grecul, 
îndeletnicire pentru care primea o bună răsplată de la regele dac, de aceea 
în această artă subtilă a diplomaţiei îl iniția chiar el pe tînărul dac. Îi 
spusese regele, pe un papirus trimis printr-un negustor: „Să-mi faci din 
Comosicus un iscusit om pentru solie, ca tine, să mă pot încrede în el, să-l 
trimit la nevoie chiar şi la Roma, al cărei pericol se apropie de Dacia.” Nu 
neglijase la cei doi tineri nici întărirea trupului, măiestria de a lupta cu 
spada şi a trage cu arcul, lucru pentru care, deşi aveau profesor pentru 
învățătură mai înaltă, îi obligase să meargă cu regularitate la palestra, 
terenul de sport în aer liber, de formă pătrată, împrejmuit cu ziduri, avind 
pe două laturi încăperi pentru dezbrăcare, baie şi odihnă, împodobit cu 
statui ale zeului Hermes, patronul gimnaziilor. Stăpinul palestrei era 
pedotribul. Acesta purta o mantie de purpură, el arăta cum trebuie executat 
fiecare exercițiu,  caracteristicele gimnasticii greceşti fiind: nuditatea 


completă — gymmos însemna gol, ungerea cu ulei pe trup şi mişcarea în 
sunetele oboiului. La început Comosicus încercase un simțămînt de 
reținere, îi era ruşine să iasă pe palestra complet dezbrăcat şi îi era silă să 
se ungă cu ulei. Se obişnuise greu să se comporte ca ceilalți tineri. Trei erau 
sporturile la care pedotribul îi remarcase calităţile: lupta, aruncarea suliței 
şi aruncarea discului. Scopul urmărit prin luptă era acela de a-l face pe 
adversar să cadă, învingătorul să rămînă în picioare, şi aceasta se repeta de 
trei ori. La suliță, pe lingă putere era nevoie şi de agilitate. Suliţa sportivă 
avea un şiret de piele lung cam de două palme, prins cu un capăt la 
mijlocul ei, care se înfăşură pe tija de lemn, lăsînd liber celălalt cap, ce se 
termina cu un inel de fier prin care aruncătorul îşi trecea două degete: 
arătătorul şi mijlociul de la mîna dreaptă. O dată cu aruncarea, 
desfăşurarea şiretului dădea suliței şi o mişcare de rotaţie, dublindu-i sau 
chiar triplindu-i distanța parcursă prin aer. În întrecerea cu discul îşi 
spunea cuvintul mai mult agilitatea, legată de răsucirea şi înclinarea 
trunchiului, îndoirea şi mişcarea picioarelor, avintul, oprirea şi alegerea 
momentului de  slobozire. Pedotribul era încîntat de măiestria lui 
Comosicus, cînd intra pe palestra în primul rînd întreba dacă dacul venise. 
Şi Theon se dovedea un bun sportiv, întrecea pe alții mai ales la fugă şi 
sărituri. În timpul liber Theon şi Comosicus se duceau în agora, piaţa plină 
de prăvălii şi ateliere, unde negustorii şi meşteşugarii făceau afaceri bune, 
lăudîndu-şi marfa în gura mare spre bucuria cumpărătorilor. Tot în agora 
puteau fi văzuţi dansatori, scamatori, mimi şi măscărici care înveseleau 
mulțimea cu jongleriile lor. De multe ori luau parte la jocuri ce se încingeau 
între tineri într-un loc mai retras al pieții, cele mai multe de noroc: 
aruncarea zarurilor, a monedelor, a arşicelor sau a bobilor, jocuri care se 
sfirşeau deseori cu ceartă şi bătaie. Dar plăcerea lor cea mai obişnuită era 
să hoinărească prin port şi pe ulițe, să intre prin prăvălii şi ateliere, mai 
ales la bărbieri, unde aflau veşti noi, puteau înnoda discuţii lungi, arătindu- 
şi astfel elocința, deşi aveau în față oameni care nu înțelegeau prea multe 
din cele spuse de ei. Erau încă la virsta cînd toate le păreau cu putinţă, 
cind viața se arăta frumoasă, prevestind un viitor plin de satisfacţii. Cit 
priveşte fetele, deşi vecinii aveau fiice de virsta lor, Comosicus nu se lăsase 
atras de nici una, dragostea sa pentru Ina se menținea încă puternică. De 
altfel ştia că nu-şi va trăi viața în Dionysopolis. Sosise vremea, spera, ca în 
curînd să pornească înapoi spre Dacia. 


Acornion şedea la fereastra ce dădea spre mare. De acolo privea adesea 
țărmul ce înainta spre larg, formînd golful care adăpostea portul cetăţii, 
urmărea mişcarea corăbiilor ce se încrucişau în lung şi în lat, venind sau 
plecînd, şi încordările vislaşilor — sclavi legaţi cu lanţuri — pe care stăpinul 
îi bicuia la cea mai slabă delăsare. Mintea îi alerga departe, vedea întinsul 
apei ce se pierdea la orizont, îşi imagina că lumea era fără sfirşit, deşi ei, 
grecii, împînziseră țărmurile cu coloniile lor. Îl readuse la realitate un 
zgomot în peristil, apoi auzi vocea lui Theon. Îşi aminti că se pregătise să 
stea de vorbă cu Comosicus. Trimise pe o sclavă să-l cheme. 

— Toţi zeii cu tine, Comosicus! îl primi, văzindu-l cum se pleca încă din 
uşă cu mult respect. Stai, îl îndemnă, arătîndu-i un scaun. 

— Şi eu mă rog Marelui zeu pentru... 

— Tocmai pentru asta te-am poftit la mine, îl întrerupse. Spune-mi, te- 
ai gîndit cumva, pe cine îl crezi mai puternic, pe Zeus — tatăl zeilor noştri, 
sau pe Zamolxis — tatăl zeilor voştri? 

Comosicus nu răspunse, îl privea mirat, nu înțelegea ce urmărea. 

— Am glumit, reluă Acornion, răspunsul la întrebarea asta ar fi o 
adevărată filozofie. 

— Sau nu ar fi nimic. Dacă Zamolxis a făcut cerul şi pămîntul, oamenii, 
animalele şi munţii — cum credem noi dacii, atunci ce a mai rămas să 
făurească Zeus? Kallisthene ne-a spus că filozofii sînt în încurcătură de 
citeva sute de ani, unii cred că există zei şi trebuie să ne rugăm lor, alții — 
şi aceştia par să fie cei mai mulți — susțin că ei nu sînt altceva decît 
plăsmuiri ale minții omeneşti. 

— Da, aşa am gindit şi eu de multe ori. Uite unde îmi alerga gîndul, 
cînd ţi-am făcut întrebarea: Ai vrea să mai rămii la Dionysopolis sau te-ai 
grăbi să porneşti spre Dacia: adică, ce alegi, pe Zeus sau pe Zamolxis? 

— Pe Zamolxis! Vreau să mă întorc acasă! 

— Dar ţi-am spus de multe ori că vei deveni omul de încredere al 
regelui Burebista, că vei fi trimisul lui cînd într-o parte cînd în alta. Nu vei 
sta numai acasă, alături de soţie... 

— Îl voi sluji cu devotament pe rege ' 

— Frumos, asta îmi place, te-ai făcut un adevărat bărbat. De altfel ai şi 
virsta, în curînd vei împlini douăzeci şi unu de ani. Aici, în cei doi ani ai 
învățat multe, dar îți mai lipseşte ceva: trebuie să cunoşti lumea, să ştii 
cum să te porți în relaţiile cu oamenii, mai ales cu aceia care au un rang 
înalt în conducerea unei țări. Pentru asta, înainte de a te înapoia în Dacia, 

va trebui să faci o călătorie la Atena, unde am un bun prieten, acesta te va 
însoți la Roma. Este om cu trecere, are legături cu senatori, magistrați şi 
patricieni. Acolo vei merge în Forum, unde vei asculta pe marii lor oratori, 
te vei duce în Senat şi vei vedea cum se dezbat treburile politice, cum se 
conduce întinsul imperiu roman. Acum ştii bine limba Romei, aşa că nu vei 
întimpina nici o dificultate. Bani avem destui, ne-a trimis regele mai mult 
decît este nevoie. Plecarea va fi peste o lună, cînd un negustor de încredere 
porneşte de aici spre Atena. Poate că peste o jumătate de an vei fi înapoi în 
Dacia, un om cu vederi largi, care ştie ce înseamnă lumea, un ajutor de nă- 
dejde al regelui. 

Comosicus mulțumi pentru sfaturi şi pentru grija ce-i arăta. leşi ducînd 
în suflet o neîmpăcare nelămurită, gîndul la drumul lung, pe care îl avea de 
făcut înainte de a se întoarce acasă, îi dădea parcă o stare de oboseală, acea 
călătorie îi părea că nu se va sfirşi niciodată. A doua zi reluă cu Theon 
modul lor obişnuit de viață, mergînd cînd la palestra, cînd în agora. Pentru 
că mai avea o lună pînă la plecare, nu începu să-şi facă pregătirile. Într-o zi, 
în agora, se opriră lîngă un grup de tineri, toți cunoscuți, care se înveseleau 
jucînd kyboi, un joc cu trei zaruri, ale căror fețe erau numerotate cu 
primele şase numere. Faţa cu cifra unu se numea kybos. Cea mai bună 
şansă era „aruncarea Afroditei” — de trei ori şase, iar cea mai rea „arun- 
carea cîinelui” — de trei ori unu. Unul dintre tineri — Aristip — îi întărită să 
joace. Fiecare punea cîte un obol, monedă mică de bronz, şi arunca pe rînd 
zarurile. Cel ce reuşea să obţină „aruncarea Afroditei” lua toţi banii, iar 
acela care avea neşansa să-i cadă „aruncarea cîinelui” trebuia să mai pună 
un obol. 

Natura îşi are curiozitățile ei, în procesele sale de orice fel acționează 
probabilitatea şi întimplarea, lucru de care prea puţini oameni țin seama, 
de aceea mulți se expun, mai ales la jocurile de noroc. Aşa se explică faptul 
că de două ori Comosicus obţinu „aruncarea Afroditei”, iar Aristip — 
„aruncarea cîinelui”. Cind Comosicus trase şi a treia oară „aruncarea 
Afroditei”, spumegind de furie pentru neşansa sa, Aristip exclamă cu ciudă: 

— Barbarul are noroc ca un porc! 

În acea clipă toată agora începu să se învirteasca prin fața lui 
Comosicus, strînse pumnii năpădit de mînie şi strigă: 

— Eu barbar, mă, veneticule! Uiţi că aici, unde voi grecii aţi întemeiat 
colonii, este pămînt de-al neamului meu? 

Începu să-l lovească unde nimerea cu pumnii şi cu picioarele. Aristip 
încercă să fugă, dar se împiedică şi căzu. Comosicus sări asupra lui şi 
continuă să-l lovească. În cîteva clipe fața grecului se umplu de sînge. 
Theon reuşi cu greu să-l potolească pe dac. Cînd ceilalți îl ridicară pe 
Aristip, constatară că în cădere acesta îşi scrîntise mîna stîngă. În acel 
moment toți intrară în panică, cel lovit era fiul arhontelui polemarh — 
magistratul ce instruia cazurile în procesele privind pe meteci şi străini. 

Dindu-şi seama de situația grea ce se crease pentru Comosicus, Theon 
povesti tatălui cele petrecute, fără să-i ascundă că luaseră parte la jocul de 
noroc numit kyboi. Acesta nu-l certă pe Comosicus, vorbi potolit: 

— Da, întimplarea asta ne obligă să schimbăm într-o oarecare măsură 
cele plănuite. Desigur, cel mai simplu lucru ar fi să te trimit repede în 
Dacia, dar nu voi face asta, nu renunțăm la călătoria despre care ţi-am 
vorbit, la Atena şi Roma. Nu trebuie să uităm că în Dionysopolis, la fel ca în 
orice cetate greacă, un străin poate fi socotit în cel mai bun caz în rindul 
metecilor, adică al celor care locuiesc într-o cetate care nu este prin naştere 
a lor. Să zicem că pe tine, Comosicus, te socoteşte un metec. În acest caz, 
arhontele polemarh te poate supune la torturi, iar eu voi fi nevoit să te 
reprezint în fața magistratului, dindu-rnă drept patronul tău. Care tată nu 
ia parte fiului său? Pentru că Aristip este feciorul arhontelui, acesta se va 
arăta necruţător, astfel că ne-am putea aştepta să fii condamnat la exil într- 
un loc pe care nici nu-l bănuim. Pentru asta socotesc că va trebui să 
porneşti cît mai curînd spre Atena. Să te pregăteşti, Comosicus! Eu voi 
cobori chiar acum în port, sper să găsesc o o corabie care pleacă într-acolo. 

Se înserase cînd Acornion şi Theon îl duseră pe Comosicus pe corabie. 
Negustorul — stăpînul corăbiei — un grec cu fața tăbăcită de vînt şi arsă de 
soare, îl puse în lanțuri, ascunziîndu-l printre vislaşi pînă se îndepărtau de 
Dionysopolis. Acornion îl cunoştea bine, avea încredere desăvirşită în el, de 
aceea îi înmînă întreaga sumă de bani pe care să o dea lui Comosicus după 
sosirea la Atena. Cînd o slabă geană de lumină se arătă spre răsărit, înainte 
de ivirea zorilor, corabia ieşi încet din port şi porni de-a lungul țărmului 
spre miazăzi. Avea vînt bun, îi împingea cu spor umflind pîn-zele. Vislaşii se 
bucurau, puteau să se odihnească; era singura mulțumire în chinuita lor 
viață de sclavi. De cum se săltă soarele pe cer şi cetatea Dionysopolis pieri 
în zare, negustorul scoase pe Comosicus din lanţuri şi-l duse sub 
acoperişul micului său adăpost, îi dădu stafide şi vin, lăsîndu-l apoi singur. 
Corabia era plină de mărfuri luate de la Tomis, Callatis şi Dionysopolis: 


griu, miere, ceară, sare şi altele, vindute mai ales de geții din apropierea 
acelor cetăți. Merseră astfel trei zile, cu vînt din spate, tare numai atit cît să 
împingă corabia, fără să răscolească valuri prea mari. În cea de a patra zi, 
negustorul zări departe o corabie, dar nu reuşi să distingă în ce direcție 
plutea. Curînd se convinse că se îndrepta către el. Cîrmi spre dreapta, 
căutînd să se apropie de țărm, dar îşi dădu seama că nu putea cobori pe 
uscat din cauza stincilor ce înaintau în mare. Corabia străină se apropia cu 
spor. Acum nu se mai înşela, erau pirați. Se grăbi să dezlege vislaşii din 
lanțuri, le împărți sulițe pentru luptă, dădu lui Comosicus o spadă şi luă şi 
el una. Totul se dovedi însă zadarnic. Cînd piraţii săriră peste ei în corabie, 
vislaşii nu încercară să se opună, nu datorau nici o recunoştinţă stăpînului, 
ştiau că vor fi vinduţi altuia, iar ei vor rămîne tot sclavi. Comosicus luptă cu 
bărbăţie, dar se văzu năpădit de numărul mare al piraților, fu doborit şi 
legat în lanţuri. Negustorul îşi dădu sfîrşitul străpuns de o suliță. Scurt 
timp după aceea, corabia încărcată cu mărfuri a negustorului urmă pe a 
piraților, avînd la visle aceeaşi sclavi, alături de care fusese din nou legat 
Comosicus, întocmai ca la plecarea din Dionysopolis. După alte patru zile, 
tînărul dac se văzu vîndut ca sclav în piața dintr-o cetate de pe țărmul Mării 
Propontida?!. Îl cumpărase un meşter făurar. 

e multe ori în mesajele sale, Burebista rugase pe Acornion să 

găsească şi să-i trimită un grec învăţat, căruia să-i încredințeze 

treburile de cancelarie ale țării, să-l facă şeful scribilor, iar de va 
fi cu putință să înființeze şi o şcoala în care tineri daci să devină scribi. Îşi 
dădea seama că o țara întinsă cum avea el în minte Dacia pe care visa să o 
înfăptuiască, ale cărei hotare să treacă de Pathissus şi Tyras, să ajungă pe 
țărmul Pontului Euxin, era greu să fie condusă şi organizată fără ajutorul 
scribilor. De fapt în tot ce făcea regele întreba, căuta să afle de la marele 
preot cum era acel lucru sau acea treabă la greci şi la romani. Ceruse lui 
Acornion un grec învățat pentru că acesta îi spusese cît de mult urau 
urmaşii lui Pericle pe cei ce le cotropiseră ţara. Într-un astfel de om se 
putea încrede, n-ar fi existat pericol ca ceea ce pregătea în taină să fie aflat 
de duşmani, şi mai ales de Roma. Prin grăbirea plecării lui Comosicus la 

Atena, Acornion nu vedea cum ar putea să-l mai folosească pe Kallisthene, 
profesorul celor doi tineri, ţinîndu-l numai pentru Theon. Îl întrebase dacă 
ar vrea să meargă în cetatea de scaun a regelui dac, iar acesta primise cu 
recunoştinţă. Era ceea ce el de mult dorise, să ajungă într-un loc unde să 
poată înființa o şcoală mare, ca la Atena. 

Venise primăvara, pădurea înverzise şi plaiul înflorise. Regele se plimba 
abătut prin încăperea sa de lucru din cetatea Sargedava, îl supărase 
Buthis, constructorul dac care supraveghea lucrările de înălțare a noii 
cetăți de scaun — Sarmizegetusa. Se convinsese, Buthis era un bun meşter 
în lucrările de zidărie şi dulgherie, dar nu şi un bun conducător al unui 
şantier mare. Îi spusese marele preot cum făceau romanii, acolo 
supravegherea şi conducerea lucrărilor erau încredințate unei legiuni, 
munca se desfăşura în ordine şi disciplină militară. În ţară populaţia se 
liniştise după furtuna prin care trecuse — arderea viilor şi aruncarea 
vinului — primise veşti bune, în sate bărbații şi femeile ieşiseră la muncă 
prin tarini şi livezi. Din toamnă îl privea cu alți ochi pe marele preot, nu-l 
mai vedea slab şi micut la trup, ci vînjos, cu forță ca de uriaş. Supărarea sa 
îşi avea obirşia mai mult în faptul că se afla la o răscruce, trecea printr-o 
stare de îndoială, nu se putea hotări cu ce anume să se grăbească: cu 
construirea şi întărirea cetăților sau cu pornirea luptei împotriva triburilor 
străine vecine, care se aşezaseră pe pămînt dac şi stăpineau populaţie dacă. 
Se întoarse de la fereastră auzind uşa deschizîndu-se. În pragul ei se opri 
Carpio: 

— Mărite rege, calul şi garda sînt gata, putem pleca! Astăzi de 
dimineață a sosit în cetate un trimis de la Dionysopolis. Mi-a spus că în 
momentul cînd vei avea răgaz ar vrea să-ți vorbească. A adus cu el şi un 
papirus din partea lui Acornion. 

Regele rămase un timp pe gînduri, trecîndu-şi degetele prin barbă, apoi, 
se hotări: 

— Să-l aduci aici! La Sarmizegetusa plecăm mai tîrziu. În faţa lui se 
prezentă un bărbat înalt, cu față prelungă, încadrată de barbă neagră, 
deasă, ondulată, cu privire limpede, pătrunzătoare. 

— Mărite rege, rog zeii mei şi ai tăi să te ajute în tot ce vrei să săvirşeşti! 
Sint Kallisthene, rhetor şi filozof, sînt şi venit, şi trimis: venit, pentru că 
asta a fost dorința mea; trimis — fiindcă ţi-am adus un mesaj de la un 
bărbat în care te îndemn să-ți păstrezi toată încrederea. Am învăţat doi ani 
pe Comosicus multe din tainele filozofiei, geometriei şi retoricii, silindu-mă 


în schimb, să prind de la el limba dacă. Iată, Mărite rege, mesajul lui 
Acornion scris în limba Romei, aşa cum ai înțelegere cu el, încheie, 
întinzindu-i papirusul. 


Cu oarecare grabă, parcă temindu-se să nu primească o veste rea, 
regele desfăşură papirusul şi citi: 


„Acornion de la Dionysopolis 

către 

Regele Burebista al Daciei, 

Sănătate! 

Aşa cum mi-ai cerut de multe ori, Mărite rege, îți trimit pe kallisthene, 
rhetor şi filozof, care s-a legat fată de mine să te slujească din toată puterea, 
cu credință, să facă din Dacia o a doua patrie. El îți va putea învăța toți 
scribii de care ai nevoie, iar dacă va avea o şcoală va primi acolo mulţi tineri 
dornici să pătrundă în tainele geometriei şi filozofiei. Cu ajutorul lui am reuşit 
să fac din Comosicus un bărbat luminat, înțelept, de nădejde. Foloseşte cum 
crezi mai bine pe Kallisthene, Mărite rege, încredințindu-i şi lucruri ce le faci 
în taină, pentru că ştie să tacă, să se ferească de iscoade. Pe Comosicus l-am 
trimis la Atena şi la Roma, aşa cum ne-am înțeles. Martori îmi sînt zeii, spun 
sincer adevărul! Vei avea în el un sprijin nepretuit, gata în orice clipă să se 
sacrifice pentru țară şi rege. Ne-a şi dovedit aici cît de mult îşi iubeşte 
neamul. 

De la Roma nu am veşti prea bune. După moartea lui Sylla, războiul civil 
a reînceput. Anul trecut Pompeius şi Crassus, fiecare cu armata sa, ajunşi în 
apropierea Romei au căzut la o înţelegere, cu condiția ca amindoi să fie aleşi 
de Senat consuli. Susţinuţi de mulţi senatori, alegerea s-a făcut, însă scurt 
timp după aceea ei s-au întors împotriva lor — a senatorilor — au abolit 
aproape toate legile făcute de Sylla. Acum Roma a pornit o luptă împotriva 
piraților, care dau lovituri pe toate mările. Corsarii nu se mulțumesc să atace 
numai corăbiile, ci şi țărmurile, jefuiesc cetățile, iau captivi şi îi vind ca sclavi. 
Pe cei bogați îi eliberează pentru o bună plată. Am auzit că au răpit doi 
magistrați romani cu gărzile lor, precum şi pe fiica unui senator aflat în villa 
din bogata lui fermă de la Cumae. 

Voi primi veşti noi cînd Comosicus va ajunge la Roma şi te voi înştiința 
degrabă, pentru a-mi spune ce trebuie făcut. În curînd, Mărite rege, va veni la 
tine un mare negustor de la Tomis, se numeşte Hegias, primeşte-l cu 
încredere. Are prieteni nu numai prin cetățile de pe ţărmul Pontului Euxin, ci 

şi în alte părți, pină la Atena şi Roma. Fiecare grec nu visează decit să vadă 
legiunile romane alungate din Elada. Atit am avut să-ți spun. 

Sănătate, Mărite rege! Mă voi ruga lui Zeus şi zeiței Tyhe pentru izbinda 
ta în toate!” 

Regele înfăşură papirusul privind pe noul venit cu un zîmbet larg între 
barbă şi mustăți. Cele scrise de Acornion îl mai linişteau. Teama lui era de 
Roma. După răscoala sclavilor sub conducerea lui Spartacus, armata 
romană avea de luptat cu pirații, ceea ce însemna că nu se va îndrepta spre 
Tracia, apropiindu-se astfel de Dacia. 

— Aşadar, Kallisthene, după cum spune Acornion, ai vrea să trăieşti în 
Dacia? Vorbeşte-mi despre tine. Ce te-a împins să părăseşti cetăţile voastre 
frumoase şi bogate, să vii aici, unde, aşa cum ai văzut în drumul tău, trăim 
mai simplu, sîntem... „barbari”, cum ne numiţi în lumea voastră? Te apasă 
ceva pe suflet? Nu trebuie să uiţi că eu am nevoie de un om care să-mi fie 
devotat cu totul, să nu-i pun niciodată sinceritatea la îndoială. Pe cei ce nu 
se supun cuvîntului regelui şi pe trădători îi ardem de vii! 

— Mărite rege, port în mine o grea suferință, mă socotesc un om fără 
țara. De cînd Roma a cotropit Elada, mulți greci nu-şi mai găsesc locul. Unii 
şi-au aflat scăpare în cetățile de pe țărmul Pontului Euxin, unde sînt frați 
de-ai noştri, care se împacă bine cu geții ce trăiesc între Istros şi mare, alții 
— după cum le-a fost firea — s-au dat de partea cotropitorului. Greci pe 
care zeii i-au înzestrat cu frumoase daruri ale sufletului şi minţii s-au dus 
la Roma şi au rămas acolo, punindu-se în slujba împăraților şi senatorilor, 
satisfăcînd gustul patronilor lor. Ei au devenit neîntrecuți în poezie, 
retorică, istorie şi geometrie. Sînt şi păreri care susțin că imperiul Romei 
este condus din spate de fiii Atenei, că ei sapa adînc la prăbuşirea lui. lată, 
Mărite rege, doua moduri de luptă împotriva dușmanului: unul activînd în 
apropierea lui, îndreptindu-l spre o cale greşită; celălalt, trecînd în partea 
opusă, alăturindu-se acelora care sînt hotăriți să-l înfrunte pe faţă, cu 
armele. În lumea noastră de astăzi, cînd Roma şi-a întins hotarele pînă 
departe spre răsărit şi apus, poporul dac a rămas o speranță, numai el ar 
putea să înfringă legiunile romane, dacă ele vor ajunge pînă aici. Am spus: 
legiunile romane, pentru că aşa ne-am obişnuit să le numim, de fapt ei 
folosesc legiuni de gali şi de germani pentru a bate pe parți sau pe egipteni, 
şi legiuni de greci, macedoneni şi traci pentru a supune triburi de gali şi de 
germani. Războiul civil care se poartă acum la Roma este ca o răfuială între 
o bandă de tilhari, căci pentru lume ei tot tilhari rămîn, jefuiesc şi unii şi 


alții. Acesta sînt eu, Mărite rege: rhetor şi filozof, gata oricind să învăţ pe 
alții, însă în adincul sufletului mă simt şi un luptător. Te voi sluji cu 
credință, din toată puterea, Mărite rege, pentru că de acum înainte Dacia va 
fi a doua patrie a mea! 

Tulburat, regele trase adînc aer în piept. Îl ascultase cu încordare, 
impresionat de adevărul spuselor lui, cu încredere sporită. Rosti, punîndu-i 
mina pe umăr: 

— M-ai copleşit de tot, Kallisthene! Dacă n-ar fi la mijloc Acornion, în 
care am o încredere desăvirşită, aş fi bănuit că duşmanul şi-a ales o 
iscoadă cum nu se poate mai iscusită. Rămii în Dacia, te iau pe lingă mine, 
tu îmi vei organiza un oficiu — îi spun şi eu ca romanii — un oficiu al 
scribilor țării. Vei primi atiția tineri cît vei avea nevoie, vei face din ei scribi 
buni. Pînă acum m-a ajutat marele preot, şi el se zbate să înființeze un 
oficiu al scribilor cultului lui Zamolxis, vrea să noteze şi să păstreze pentru 
urmaşi tot ce se ştie din trecut şi tot ce se întîmplă zi de zi în viața 
poporului dac. El, Deceneu, este cel mai înțelept dac, cel mai harnic ajutor 
al meu. Şi el se gindea să facă o şcoală, dar nu găsea omul potrivit. După ce 
înjghebezi oficiul public al scribilor, tu rămiîi să te ocupi numai de şcoală. 
Vom avea ca la Roma, Kallisthene, o academie, iar tu vei fi rhetorul ei. Pînă 
vom construi noua cetate de scaun, stăm înghesuiți aici la Sargedava; în 
timpul ăsta te obişnuieşti şi tu să trăieşti în mijlocul dacilor. Acum te dau 
pe mîna tarabostelui Oroles, tatăl lui Comosicus, el îți va aranja tot ce îţi 
trebuie, iar tu îi vei povesti toate poznele făcute de feciorul său acolo, la 
Dionysopolis. Zeii mei şi ai tăi, Kallisthene — zic şi eu ca tine — să te ajute, 
să faci numai binele şi să trăieşti o viaţă frumoasă aici, în Dacia! 

Nu se scurse mai mult timp cît urcă soarele cu o suliță pe cer şi regele 
alerga în galopul calului pe drumul ce urca spre Sarmizegetusa. Garda îl 
urma la cîțiva paşi, atentă la tot ce se mişca în jur. Întotdeauna Burebista 
era grăbit, niciodată nu avea odihnă. Ajuns sus sări de pe cal şi opri pe 
lîngă zidul de apărare, la care lucrau numeroşi oameni: zidari, pietrari, 
fierari, dulgheri, printre care se mişcau fără încetare cărătorii de materiale. 
Zidul era o construcție impresionantă, măsura 18 picioare în înălțime şi 12 
în lățime. Nu înaintase mult cînd îl prinse din urmă Buthis, constructorul. 
Mărunt, gros, cu fața roşie, călit de muncă, în tinereţe lucrase în egală 
măsură dulgherie şi fierărie, era îndrumătorul şi supraveghetorul lucrului. 
Se începuse cu zidul de apărare, construcţie care cerea un colosal volum de 
lucru, cu condiții deosebit de grele, pe teren puternic înclinat, iar în unele 


locuri chiar prăpăstios. Piatra se aducea de la distanţă destul de mare, 
dintr-un colț de munte de la apus de Sargedava. Din zori pînă în amurg se 
înşirau carele pe drumul ce şerpuia de-a lungul văii, trase de cîte patru boi, 
însoțite de strigătele comatilor, făcînd să răsune dealurile. La poalele 
Kogaionului, plaiul din lungul văii ce se lăsa către miazăzi era plin de co- 
libele, bordeiele şi adăposturile înjghebate în grabă de cei ce munceau pe 
şantier, comati şi sclavi trimişi de acelaşi taraboste, strinşi în jurul 
căpeteaiiei care îi supraveghea la lucru şi îngrijea de cele necesare hranei 
oamenilor şi animalelor. În Dacia nu se mai văzuse un şantier atît de mare. 
Buthis se grăbi să vorbească din mers: 

— Am venit, Mărite rege! Mă rog Marelui zeu pentru sănătatea ta! 

— Bine, Buthis, şi eu mă rog pentru tine. Ei, te-ai gîndit? Cum facem 
clădirile şi cum le aşezăm între ziduri? Va fi una pentru rege, iar celelalte 
pentru căpetenii şi scribi, pentru sfatul țării, pentru oastea ce va fi sus în 
cetate, pentru oamenii care vor sluji aici; apoi nu trebuie să uităm magaziile 
pentru veşminte, arme şi hrană, beciurile, grajdurile şi tot ce mai trebuie, 
încît să se poată trăi vreme îndelungată în caz de pericol. 

— Mă frămînt întruna, Mărite rege, dar tot nu pot să mă desluşesc. Nu- 
mi dau seama cît de mari să le facem, cum să fie zidurile, încăperile, 
întăriturile şi cum să se lege între ele. O cetate atit de mare şi atît de 
puternică nu s-a mai înălțat în Dacia, nimeni nu pricepe ce vrei să faci. Am 
vorbit cu meşterii zidari şi pietrari, fiecare şi-a dat părerea într-un fel, cînd 
i-am ascultat parcă aveau dreptate, însă pînă la urmă tot încurcat am 
rămas. Eu zic că ar fi bine să-i stringem pe toți meşterii în fața ta, Mărite 
rege, să chemăm şi pe Marele preot, împreună cu cîteva căpetenii, şi să ne 
sfătuim, să vedem cum ar fi mai bine. Meserie ştim, putem să facem lucru 
bun, dacă ne dăm seama cum trebuie să arate cînd va fi gata, 

Regele îl asculta privind în jos. Mintea îi alerga la Acornion, el ar fi 
putut să-i trimită un constructor priceput, căruia să-i spună ce voia, iar 
acesta să gindească ce trebuia făcut, să pregătească materialele şi să 
conducă lucrările. 


— Bine, vom vedea, vom face aşa cum spui tu. Pînă lămurim lucrurile, 
să grăbim înălțarea zidurilor de apărare şi a turnurilor de pază. Tot aşa să 
facem şi la celelalte cetăți începute în locurile alese din jurul 
Sarmizegetusei. Cum merge treaba, ai oameni destui? 

— Aici am peste şapte sute: patru sute comati — bărbați şi femei — şi 
trei sute sclavi. Acum, de cînd nu mai au vin, îşi văd de treabă, te poți 


înțelege cu ei, înainte tot ce făceau părea de batjocură. Mărite rege, printre 
sclavi este unul, Rundacis, vrednic, bun de gură, vesel, însă întotdeauna 
nemulțumit: tună şi fulgeră împotriva taraboştilor şi capnoboţilor. Am 
vorbit de multe ori cu el, am căutat să-l potolesc, de cîteva ori l-am 
ameninţat cu bătaia, şi ce crezi că mi-a strigat: „Încearcă să mă baţi, că 
asta o poți face, dar să ştii că pe urmă nu mai pun umărul la treabă, chiar 
dacă mă vei osîndi la moarte!”. Îndrăznesc să-ţi spun Mărite rege, să nu fie 
cu supărare, mă roagă deseori să-l las să-ți vorbească. Asta m-a făcut să 
mă tem, să-l trimit cît mai departe cînd vii tu pe şantier. Ce nu poate face 
un nenorocit de sclav la disperare?! Întimplări s-au văzut multe... 

Pe fața regelui se contura un zîmbet. Gîndi că dacă sclavul era vrednic 
şi vesel, nu putea fi rău, însă ceva frăminta în suflet, era chinuit de o 
suferință lăuntrică pe care nu şi-o putea stăpini. 

— Vreau să-l ascult. Trimite un om să-l aducă la turnul din colțul de 
sus al cetății. Pînă îl găseşte, dăm roată pe unde se lucrează şi ajungem 
acolo. 

Găsi pe Rundacis între doi ostaşi din gardă, îl păzeau cu sulițele 
pregătite, gata să-l străpungă la cea mai mică mişcare. Sclavul nu era 
stăpinit de teamă, veselia lui obişnuită se pierdea sub o umbră de 
încordare. Regele făcu un semn şi cei doi ostaşi se retraseră cîțiva paşi. 
Continuă să-l privească; era tinăr, bine făcut, pletele blonde îi cădeau pe 
umeri în şuvițe ondulate, nu avea cămaşă, trupul îi era strîns într-o tunică 
zdrenţuită. Îmbrăcat în veşminte bune, putea fi luat drept Carpio, atît de 
mare era asemănarea între ei. 

— Ai spus că vrei să-mi vorbeşti, de ce taci? 

— În faţa ta, Mărite rege, mi-am pierdut curajul. Arăţi ca un om atât de 
blajin, încît n-aş vrea să te supăr. Dar fiindcă m-au adus aici, tot am să-ți 
spun. Mărite rege, Marele zeu îmi este martor că nu sila de sclavie mă face 
să încerc ceea ce îndrăznesc acum, ci dorința de a mă pune în slujba ta. Să 
ştii că nu vorbesc numai pentru mine, ci pentru mulți alții de pe acest 
şantier. Din cei trei sute de sclavi aduşi aici de taraboşti, o sută şi douăzeci 
sint de sînge dac, iar ceilalți, din cei luați captivi în lupte. Dacii au ajuns 
astfel din vremea cînd se băteau căpeteniile între ele, jefuiau şi omorau, iar 
pe cei prinşi îi făceau sclavi. De soarta lor nu s-a mai îngrijit nimeni. Strinşi 
aici pe şantier, am putut să stau de vorbă cu ei — cu sclavii daci — şi toţi s- 
au arătat gata să mă urmeze. 

Regele se gîndi la răscoala sclavilor de la Roma, ridicaţi la luptă de 
Spartacus. 

— Da, să te urmeze... murmură el. Tu îmi vorbeşti ca o căpetenie de 
răsculați? 


— Dacă porneam revolta, de mult fugeam cu toţii prin păduri, căci aici 
pe şantier sîntem lăsaţi liberi ca şi comatii, dar prin asta n-am fi făcut 
altceva decît să trăim ca cetele de tilhari prin codrii. Îţi vorbesc ca o 
căpetenie, dar nu de răsculați, ci de luptători. Am auzit, Mărite rege, că vrei 
să-i scoţi pe toți dacii de sub jugul străin, să-i uneşti, să trăiască într-o 
singură țară. Eu sînt gata să te urmez la luptă cu sclavii daci de aici, numai 
să ne redai libertatea şi armele necesare. Vei avea un pilc de oaste al celor 
care au fost sclavi. Ei vor lupta cu sacrificul vieţii, urmîndu-te pe tine. Dacă 
nu te învoieşti, Mărite rege, atunci dă poruncă să ne pună în lanţuri, altfel 
vom fugi în munți! 

Zimbetul împietrise pe fața regelui, era tulburat şi înflăcărat totodată, 
întocmai ca învățatul care a făcut o descoperire nouă, ar fi vrut să-l 
îmbrăţişeze pe sclav, nu atit pentru ajutorul ce se oferea să-l dea, cît pentru 
însuflețirea şi dragostea cu care vorbea. Descoperirea era mare: va da 
poruncă taraboştilor să-i ia ca luptători pe toți sclavii daci care sînt gata să- 
şi sacrifice viața pentru ţară şi pentru a-şi recăpăta libertatea. Va fi a doua 
încordare între el şi taraboşti — prima fusese cu stirpirea viilor şi aruncarea 
vinului, deşi atunci lupta o dusese mai mult marele preot — îşi spuse, 
gindindu-se că aceştia nu se vor arăta gata să-şi elibereze sclavii, că îi 
socoteau parte din averea lor. Avea nevoie însă de oaste puternică pentru a 
porni împotriva triburilor ce se aşezaseră peste dacii dinspre marginile țării 
şi îi stăpîneau. 

— Buthis, îl laşi pe sclav liber. Tu Rundacis, poţi să-i stringi repede pe 
sclavii care vor să te urmeze? 

— Da, Mărite rege! Am un semn cu ei, dacă sun din tulnic toți vor 
alerga spre mine într-un suflet. 

— Mă duc o clipă pînă la Marele preot. Pînă atunci, tu să-i aduni, 
Rundacis, pe locul neted dintre zidul nou al cetăţii şi Marele sanctuar. Vei fi 
şi tu acolo, Buthis. 

Marele preot aflase că regele venise sus, la şantierul noii cetăți de 
scaun, tocmai se pregătea să meargă să-i vorbească. Primi vestea cu 
bucurie, se arătă gata să elibereze toți dacii sclavi pe care capnoboțţii îi 
aveau la altarele şi moşiile ce aparţineau cultului lui Zamolxis. Cînd ieşiră 

din clădirea în care îşi avea reşedinţa marele preot, văzură dincolo de şan- 
tierul marelui sanctuar, sclavii aliniați pe două rînduri, ca o unitate 
militară. În faţa lor stăteau Buthis şi Rundacis. Cînd ei se apropiară, la un 
semn făcut de Rundacis, strigară păstrind cu toţii aceeaşi cadență: 

— Marele zeu să vă dea sănătate, Mărite rege şi Mare preot! 

Din jos, dinspre zidul nou, şi de sus, de la marele sanctuar, mulţi 
lăsară lucrul şi veniră în fugă, oprindu-se într-un cerc larg în jurul liniei de 
sclavi. 

— Şi noi ne rugăm lui Zamolxis pentru voi, răspunse marele preot. 
Aşadar, sînteți hotăriți să deveniți luptători, să vă daţi viața pentru ţară? 
Văd că între voi sînt unii tineri, plini de vigoare, alții mai virstnici, cu 
puterile slăbite... 

— Dar cu inima bătînd tare în piept! strigă unul cu barba căruntă. 

— Dacă este aşa, e bine! reluă marele preot. În fața Marelui zeu vă 
legaţi prin mine că veţi urma fără şovăire pe rege? 

— Jurăm! strigară toţi, făcînd să răsune valea. 

— Marele zeu se bucură. Mă voi ruga lui să ieşiţi întotdeauna 
învingători în luptă. Acum este rindul regelui să vă spună de ce v-a dat 
libertatea. 

Regele vorbi rar, apăsat, tulburat: 

— Voi, bravilor daci, pe care o soartă crudă v-a făcut să trăiţi viață de 
sclavi, din această clipă ați devenit luptători! Căpetenia voastră va fi 
Rundacis! Cînd vom porni la luptă, vreau să am un pilc de oaste numai din 
aceia care au fost sclavi. După ce ne vom linişti, toți veți primi pămînt, vă 
veți întemeia o gospodărie, veţi trăi ca oameni liberi. Tu, Rundacis, să vii cu 
cîțiva luptători la Sargedava pentru a lua veşminte şi arme. Vreau ca aici la 
poalele Kogaionului să vă înjghebaţi un adăpost din lemn şi piatră, o mică 
cetate ca acelea pentru paza drumurilor, voi veți fi prima unitate militară a 
noii cetăți Sarmizegetusa. Să vă ajute Marele zeu să deveniți cei mai buni 
ostaşi ai Daciei! 

— Să-ţi dea Marele zeu viață lungă, Mărite rege! rostiră toți ca unul, 
apoi valea se umplu de răsunetele uralelor; în timp ce unii se îmbrăţişau, 
alții aruncau căciulile în sus. 

La înapoiere, pe drumul spre Sargedava, regele se gîndi la cele 
petrecute. Aflase că la romani un patrician era socotit cu atît mai bogat cu 
cît avea mai mulţi sclavi, ceea ce însemna că sclavia era izvor de bogăţie. În 
Dacia erau atitea de făcut: să scoată mai mult aur, sare şi fier, să vîndă 

mărfuri negustorilor ce veneau din cetăţile de pe țărmul Pontului Euxin, să 
făurească arme, să-şi întărească oastea, să înalțe cetăți puternice, să 
elibereze pe ceilalți daci, să facă o țară mare cu întreg neamul dac unit. 
Avea nevoie de sclavi, dar nu de sclavi daci, ci din triburile celor care au 
năvălit şi s-au aşezat pe pămînt dac. Pe toți captivii ce-i va lua de la 
scordisci, taurisci, bastarni şi odrişi îi va da taraboştilor ca sclavi, cu ei va 
face să crească sclavia în Dacia, să sporească bogăția ţării. Cu astfel de 
gînduri, unele deseori frămîntate, urcă în cetate. În zilele ce urmară plecară 
călăreți spre toate cetățile, cu vestea ca tarabostii să stringă oastea, să 
pregătească arme şi hrană şi să aştepte porunca regelui, iar pe sclavii daci, 
sănătoşi, buni de luptă sa-i trimită neîntirziat la Sarmizegetusa. Plănuise să 
înceapă de la Argedava, de dincolo de munţi, Cotiso şi Rubobostes să adune 
pilcurile lor şi să pornească spre Sargedava, unde se vor uni cu acelea 
strînse de Duras, Sagitulp şi Oroles. În acest scop, pe Oroles îl trimisese la 
Arcidava. Era hotărit să pedepsească fără cruţare pe tarabostii care nu vor 
dovedi sîrguinţă. În toiul acestei activități, un străjer de la cetatea Buridava 
— ce păzea intrarea dinspre miazăzi în valea dintre munții Alutusului — 
aduse vestea că Rubobostes venea spre Sargedava cu un mare număr de 
captivi, prinşi într-o scurtă năvălire peste Dunaris în dreptul cetății 
Sucidava. Regele nu mai avu răbdare să aştepte, sări pe cal şi porni în 
întimpinarea lor, stăpinit de o bănuială care, dacă se adeverea, îi umplea 
inima de bucurie, ar fi fost de bun augur. În ziua următoare întilni şirul 
lung al captivilor, cu Rubobostes în frunte. La vederea regelui, acesta sări 
de pe cal: 

— Marele zeu să-ți dea sănătate, Mărite rege! salută el. 

— Şi ţie, Rubobostes! Spune-mi, cîți captivi ai? 

— Acuma am peste o sută... Am avut mai mulți, dar mi-au mai scăpat 
din ei. 

— Stringe-i pe toți la un loc, vreau să-i văd. 

Cînd îi privi în față, îndoiala regelui pieri, erau toți daci, din cei de 
dincolo de Dunaris, Gîndi că şi în trecut, ca rege, Cotiso mai luase de 
dincolo captivi şi făcuse sclavi, tot din daci. 

— Văd că şi voi sînteți daci, începu regele. Pină acum a fost un blestem 
al neamului nostru, să se bată fraţii între ei, să se ia captivi, să se jefuiască, 
pentru că erau mai mulți regi. Noi vom trece peste Dunaris, vom bate pe 
odrişi şi vom elibera triburile de acelaşi singe cu noi. Care dintre voi vrea să 

lupte alături de noi să treacă aci la dreapta, iar aceia care nu vor sau nu 
pot, la stinga. 

Se stirni o mişcare grăbită, toţi trecură la dreapata, în afară de unul 
singur. 

— Rubobostes, e limpede nu? Aceşti oameni vor forma un pilc de 
luptători, cu o căpetenie aleasă dintre ei. Îi duci înapoi la Cotiso, le daţi 
arme şi tot ce trebuie, apoi veniți la Sargedava cu toată oastea voastră, aşa 
cum i-a dus trimisul meu vestea. Să vedem acum ce este cu acest captiv 
care, după înfăţişare, arată a fi roman. 

— Da, Mărite rege! confirmă Rubobostes. 

— Dacă este numai unul, îl iau cu mine, va avea grijă de el garda mea, 
zise, apoi continuă, întorcîndu-se spre cei ce-l însoțeau: Carpio, să dai un 
cal captivului şi să-l aduci lingă mine. Pornim îndată înapoi spre Sargedava. 
Să duci lui Cotiso salutul meu, Rubobostes, şi spune-i că îl aştept cu 
oastea. Marele zeu să fie cu voi! 

Regele întoarse calul şi porni în galop. După el se înşiră garda. ÎI 
bucura faptul că nu se înşelase, se întărea în sufletul său convingerea că 
dacii de pretutindeni erau setoşi să se unească într-o singură țară. Merse o 
bună bucată de drum cînd îşi aduse aminte de romanul captiv. Lăsă calul 
la pas, se întoarse în şa şi îi făcu semn să se apropie. 

— Mă numesc Ovinius Redius, Mărite rege. Am trăit la Roma, dar zeii 
mi-au sorocit altfel... rosti cu îndoială, nesigur dacă va fi înțeles; zile întregi 
mersese în şirul de captivi fără să poată schimba nici o vorbă. 

— Şi cum ai ajuns aproape de Dunaris, te-a trimis Senatul roman ca 
iscoadă, să afli ce se petrece în Dacia? Nu ţi s-a spus că noi sîntem 
„barbari”? 

Romanul rămase o clipă descumpănit, regele vorbea curgător limba 
Romei, purtarea lui îl uimea, se aşteptase să fie dus în lanţuri. 

— Mărite rege, ai alături de tine un om care cunoaşte lumea. La Roma 
am fost un om bogat, am avut o frumoasă fermă la Cumae, am construit 
temple, amfiteatre, viile şi monumente cu care mă mindresc, fără să 
bănuiesc că mă aştepta un destin atit de greu... 

— Cum, Ovinius Redius, tu eşti constructor? 

— Da, Mărite rege, am fost, însă acum sînt un nefericit captiv, sortit 
sclaviei... disprețului... umilinței... 

— Într-o ţară barbară, rîse regele, încurajîndu-l la vorba. 

— Dacă nu cădeam prins, eu tot treceam în Dacia. Veneam aici cu 
inima deschisă, dornic de muncă, însă aşa... bănuit că aş fi iscoadă... este 
greu să fiu crezut. 

— Nu te înțeleg, spui că ai fost bogat, că eşti mare constructor, cum de 
ai ajuns să rătăceşti spre Dacia? De ce nu te-ai dus spre cetăţile de pe 
țărmul Pontului Euxin? 


— Să ştii, Mărite rege, că pe şantierele mele am lucrat mai mult cu 
legionari şi cu sclavi publici. Aşa se obişnuieşte la Roma, cînd o construcție 
se înalță cu învoirea Senatului. Fiind mereu în mijlocul lor, am prins milă 
de sclavi. Cu patru ani în urmă s-a dezlănțuit răscoala lor pornită de acel 
brav bărbat, tracul Spartacus. Tracii sînt neam cu voi, dacii, nu este aşa, 
Mărite rege? Eu i-am ajutat pe răsculați, pe Spartacus l-am avut un timp 
oaspete în villa mea, dar pînă la urmă legiunile lui Crassus l-au învins şi l- 
au prins. Şi-a dat sfirşitul împreună cu alte căpetenii de gladiatori şi sclavi, 
răstigniți la marginea Romei de-a lungul căii numită via Appia. M-a salvat 
un bun prieten, tribun al praetorienilor din Roma, fusesem denunțat şi pus 
în urmărire; m-a ţinut ascuns pînă ce toate s-au mai potolit, apoi m-a 
ajutat să ajung la ferma unui patrician, în apropiere de Ariminum. Cînd am 
aflat că Senatul hotărise răstignirea acelora care într-un fel sau altul 
ajutaseră pe sclavii răsculați, am trecut peste mare, la Salonae, în Iliricum. 
Am dus viață grea, am tot rătăcit, m-am ascuns pe unde am putut, pînă am 
ajuns în apropiere de Danubius, nutrind gindul să trec în Dacia. Dar zeii nu 
m-au ajutat să viu încoace ca om liber, mă sortiseră să cad captiv, apoi... 
cine ştie... să fiu vindut ca sclav... 

— Asta e povestea vieţii tale, Ovinius Redius?!... Ştii că eu mai trebuie 
să o şi cred? Poate că este o... curată poveste. O iscoadă bună poate născoci 
multe, te face să o crezi. De cînd Roma şi-a îndreptat privirea spre Dacia, 
noi trebuie să fim cu multă băgare de seamă. 

— Mărite rege, dacă nu-i vorbeşti constructorului Ovinius Redius, ci 
sclavului cu acel nume, sau cu altul, pe care îl va primi de la noul său 
stăpin, nu trebuie să te frămiînte tragedia vieții mele. Cum asta a fost voia 
zeilor, trebuie să fiu destul de înțelept să mă împac cu soarta... 

— Care soartă? 

— Aceea de sclav... 

Regele îl privi îndelung, încropind un zîmbet între mustăți şi barbă. 

— Te încumeţi să înalți cetăți, Ovinius Redius, cu ziduri şi turnuri 


puternice, cu şanţuri pline cu apă şi valuri de pămînt, peste care să nu 
poată trece duşmanul? 

— Sint gata să fac tot ce mi se cere, Mărite rege, numai dacă mă bucur 
de încredere. Sau poate vrei să mă ţii ca sclav şi să mă foloseşti drept 
constructor. Sint în puterea ta, Mărite rege! 

Surisul regelui se deschise şi mai mult. Murmură: 

— Te vei convinge, Ovinius Redius, cît de barbari sînt dacii... 


6 


™n fiecare primăvară, femeile se pregăteau din vreme pentru 
sărbătoarea cea mare: ziua marelui zeu — ziua sfintă a dacilor — ce 

avea loc în cea de a noua zi din luna mai. În toate gospodăriile se 

făcea curățenie, se spoiau pereţii cu var, se vopseau uşile şi ferestrele, se 
spălau lucrurile folosite peste iarnă şi se puneau la păstrare, se căra la 
cimp bălegarul vitelor, iar prin curți se mătura şi se ardea gunoiul. Nimeni 
nu îndrăznea să-l supere pe Zamolxis, se străduia să-l găsească marea 
sărbătoare aşa cum se moştenise din bătrîni: curat, vesel, pregătit 
sufleteşte pentru a primi harul lui. În ziua marelui zeu, în toate satele se 
înălțau imnuri şi rugăciuni dimineața, la prînz şi seara, după un ritual ce 
se pierdea în negura trecutului, pentru creşterea bogată a semănăturilor, 
rodirea pomilor şi sănătatea vitelor. Încă din zori, murmurînd rugăciuni, 
femeile agățau ramuri verzi de salcie şi flori pe la stilpii porţilor, la streşinile 
caselor şi la colțurile uşilor şi ferestrelor, dînd un aer de prospețime şi 
veselie curților. Pe la vremea prinzului întregul sat, copii, tineri şi bătrîni 
ieşeau la cîmp şi în livadă cu cofele pline, cîntînd în cor rugăciuni către 
marele zeu, stropeau cu apă semănăturile şi rădăcinile pomilor, apoi se 
îndreptau spre locul de pe imaş, pregătit anume, cu fețe de mese lungi de 
zeci de paşi întinse pe iarbă, încărcate cu belşug de bucate, unde cu toții se 
ospătau în veselie şi cîntec. În acest an însă nu se vor mai plimba printre ei 
ulcelele, ploştile şi botele pline cu vin, fiecare va primi numai o ceaşcă de la 
preot, din care va bea vinul binecuvîntat de acesta. După-amiază, pînă la 
căderea întunericului, fetele şi flăcăii se întreceau la joc în cîntece de 
cavale, tulnice şi tobe, în timp ce bătrinii şi bătriînele mergeau la ţintirim, 
aprindeau făclii de ceară amestecate cu răşină de brad, ce împrăştiau în jur 
o atmosferă de cucernicie, şi se rugau lîngă mormintele celor plecaţi la zeul 

cel mare. În acea zi tarabostele cobora întotdeauna în satul de la poalele 
măgurii pe care se afla cetatea şi se ospăta la aceeaşi masă cu mulțimea. 

Kallisthene înţelesese uşor că Burebista şi Deceneu erau doi oameni pe 
care destinul îi sortise să-şi trăiască viața împreună, zbătindu-se pentru 
binele poporului dac, doi oameni ale căror calități şi năzuinţe se completau 
în mod fericit: regele se îngrijea să stringă oaste, să înalțe cetăți de apărare, 
să alunge triburile altor neamuri care cotropiseră o parte din pămîntul 
dacilor şi să întemeieze Dacia Mare, iar marele preot — să țină unit poporul, 
să-l ridice prin învățătură şi să-l îndemne la muncă liniştită, trăind în 
cumpătare. Poate că era singurul care văzuse limpede acest lucru. În scurt 
timp devenise o punte de legătură între rege şi marele preot: pentru primul 
era căpetenia scribilor, omul cu ajutorul căruia trata relaţiile politice cu 
popoarele vecine, iar pentru al doilea — rethorul, filozoful cu inima 
neîmpăcată de ceea ce vedea că se petrece în lume, cu care de multe ori se 
pierdea în discuţii adinci despre zei şi oameni, bine şi rău, viață şi moarte, 
suflet şi nemurire. Pe rege nu cuteza să-l îndemne cu sfaturi, nu 
pătrunsese niciodată în tainele artei militare şi ale războiului, se convinsese 
că în acea vreme Dacia nici nu avea hotare stabile, sigure, bine-cunoscute, 
pentru că ele treceau prin locuri stăpinite de străini, însă față de marele 
preot îndrăznea să-şi spună părerile, care ţinteau la liniştirea şi unirea 
poporului, mai ales după ce aflase cîtă opunere se întimpinase la scoaterea 
şi arderea viilor, de aceea îl povățuise să dea o mai largă amploare 
desfăşurării în acel an pe Kogaion a zilei marelui zeu, a zilei țării, ca 
oamenii să mai uite necazurile. 

Prinderea şi aducerea lui Ovinius Redius regele o socotise ca pe un 
ajutor trimis de zei, constructorul îl făcuse să se liniştească în privința 
lucrărilor de la noua cetate Sarmizegetusa şi ale celorlalte cetăți de apărare. 
Se convinsese că romanul şi dacul — Ovinius Redius şi Buthis — se 
înțelegeau de minune: unul era mintea limpede, celălalt meşteşugarul 
iscusit şi tenace. Trăia momente Burebista cînd se gîndea că ar fi fost bine 
dacă reuşea să atragă în Dacia şi un încercat militar roman, un legat sau 
un tribun călit în războaie, bun cunoscător al organizării legiunilor şi 
cimpurilor romane, de care ar fi putut să se ajute cu mult folos. 

De ziua marelui zeu, marele preot dăduse sfoară peste tot să vină pe 
Kogaion cîte o pereche de comati din fiecare sat; făcuse să se întindă vestea 
şi la cei din afara ţării, deşi ştia că în fiecare an în acea zi veneau pelerini 
din cele mai îndepărtate colțuri locuite de daci. Cu o zi înainte, pe drumul 


ce şerpuia de-a lungul văii apei Sargetia în urcuş uşor spre muntele sfint, 
se vedeau şirurile celor porniţi să ia parte la marea sărbătoare, care, ajunse 
sub povîrnişul ce ducea la noua cetate Sarmizegetusa, se împrăştiau pe 
plaiuri, amestecîndu-se cu comatii şi sclavii ce lucrau pe marele şantier. 
Spre seară, împrejurimile deveniră o mare de oameni, bărbaţi şi femei, 
tineri şi bătrîni, iar noaptea o feerie de focuri raspindite de-a lungul văilor. 
Zorile se iviră cu o geană de cer purpuriu, anunţind o vreme frumoasă, 
potolită, răcoroasă, însoţite de rugăciunile de slavă către marele zeu, 
chiotele de bucurie şi răsunetele tulnicelor. Se ştia din bătrîni, era o 
credință ce stăpinea sufletele, dimineața zilei sfinte prevestea dacă marele 
zeu se va arăta binevoitor față de credincioşii săi sau va fi supărat. Soarele 
abia se săltase deasupra crestelor munţilor cînd se ivi alaiul regelui. Purtind 
armură lucitoare cu solzi mărunți, avea aruncată pe spate mantie din 
țesătură deasă, albastră, cu falduri bogate, prinsă pe umărul sting cu o 
fibulă mare de aur. La şold îi atîrna spada cu miînerul scînteind de pietre 
scumpe. Sub sprîncenele stufoase, ochii dogoreau pătrunzător. În puterea 
vîrstei, în barba şi pletele lui rar lucea cîte un fir argintiu. Mergea 
înconjurat de căpetenii: Cotiso, Duras, Sagitulp, Oroles, Rubobostes şi 
Rholes, la care se alăturară în urcuşul spre cetate Ovinius Redius, Buthis şi 
Kallisthene, iar în fruntea gărzii păşeau Carpio şi Rundacis. Mult mai în 
urmă venea alaiul femeilor ce însoțea pe regina Theia, dintre care nu 
lipseau Carpina, Serena şi Andra. În razele lucitoare ale soarelui, iile, fotele 
şi maramele înflorate cu alb, negru, albastru şi roşu, păreau jocuri de 
fluturi pe deasupra covorului de iarbă verde a plaiului. Regina purta pe 
umeri mantie scurtă, uşoară, cu falduri bogate, din țesătură de lină albă, 
prinsă pe umăr cu o fibulă de aur. 

În faţa marelui altar, marele preot ieşi în întimpinarea regelui, 
înconjurat de capnoboţi, trecînd printre cele două şiruri formate din garda 
preoților. De sus, de pe piedestalul de marmură al altarului, se vedea 
tălăzuind ca valurile mării, mulțimea ce se grăbea să ajungă la vreme 
pentru a găsi un loc cît mai în față. Ceremonia zilei marelui zeu se începu 
după ritualul obişnuit pentru marea jertfă. Trei oameni din întreaga 
adunare: Burebista, Deceneu şi Kallisthene ştiau că la această sărbătoare 
urma să se facă o grea încercare, al cărei sfirşit nu-l întrezăreau, însă nici 
nu-l impuneau. Pentru o astfel de încercare insistase rhetorul şi filozoful, 
susținind că nici la greci, la romani şi nici la alte popoare nu se mai 
sacrifica un om ca mare jertfă. În timp ce mulţimea aştepta nerăbdătoare 


înapoierea marelui preot de la marele zeu, corul intona un imn de slavă, 
însoţit de acordurile în surdină ale tulnicerilor şi corniştilor. La un moment 
dat, fumul de la cele patru colțuri ale altarului începu să se îngroaşe în 
valuri, tobele să bubuie, făcînd să răsune muntele, imitînd tunetul şi 
trăznetul, şi în aceeaşi clipă marele preot apăru din grota prin care poporul 
era convins că mergea la Zamolxis. Înainta cu paşi rari, ţinînd în mînă o 


făclie, se apropie în faţa altarului, apoi săltă braţele şi îndreptă privirea spre 
cer, rostind cu profundă cucernicie: 

— Marele zeu se bucură de credința voastră! De ziua sa, el v-a iertat 
greşelile, dar cere supunere neclintită! 

— Ne supunem, Mare zeu îmurmură mulțimea. 

— Marele zeu mi-a spus că anul acesta va fi bogat, vor creşte bine 
semănăturile, livezile vor da rod mult, iar vitele vor fi sănătoase, dacă va 
auzi rugăciunile voastre! 

— Ne rugăm, Mare zeu! 

— Marele zeu cere tuturor să-i urmeze pe preoți! 

— Îi urmăm, Mare zeu! 

— Marele zeu ne cere să-l ascultăm pe rege! 

— Îl ascultăm, Mare zeu! 

— L-am întrebat pe Marele zeu, ce vrea să-i aducem ca Mare jertfă, 
fiindcă nicăieri în lume nu se mai sacrifica oameni pe altarele zeilor, iar el 
mi-a răspuns: „După cum este voia şi credința voastră! Pe cel jertfit îl aduc 
în cer şi-l aşez lîngă mine. Dacă jertfa este un animal, o primesc, dar v-o las 
vouă. Credinţa voastră stă în sufletele voastre, iar Marea jertfă este dovada 
ei”. Aşa a grăit Marele zeu. 

Fraza cu care marele preot încheiase cele rostite de zeul cel mare fusese 
o intenţie sau o greşeală? Mulţi din adunare socotiră că zeul prefera marea 
jertfă, adică sacrificarea unui om. 

— Pentru asta, continuă marele preot, noi vom aduce de acum înainte 
ca jertfă un ieduleț, care nu va fi aruncat în sulițe, ci înjunghiat de un 
preot. Nu va mai fi ucis un om... 

Pe deasupra mulțimii plutiră valuri de murmure, pe unele fețe se 
aşternu teama, multe capete se clătinau arătînd opunere, se produse 
fierbere şi dintre rinduri ieşi un bătrin, care înainta cîțiva paşi spre altar, 
strigînd: 

— Să nu ațițăm răzbunarea Marelui zeu! Străbunicii şi bunicii noştri au 
adus Marea jertfă lui Zamolxis şi i-a ajutat! Cine nu vrea să ajungă mai 


repede şi fericit acolo în cer? Noi nu ne-am îngrozit niciodată de moarte, ci 
de nenorocirile care ne vin de la zei. Să nu supărăm pe Zeul cel mare, ci să-l 
îmbunăm, de aceea eu zic că trebuie să continuăm cu Marea jertfă! 

Ultimele cuvinte ale bătrinului se pierdură în tumultul ce se porni 
ameninţător: 

— Vrem Marea jertfă! strigau mai ales bătrinii şi femeile. 

— Să jertfim un ied! se auzea cîte o voce de bărbat. 

— Marea jertfă!... Marea jertfă!... Marea jertfă!... răsunau văile şi 
dealurile. 

Marele preot trecu printr-o clipă de şovăială. Ştia că era periculoasă 
dezlănțţuirea mulțimii, îngrozită de răzbunarea lui Zamolxis. Se povestea din 
batrîni că un rege sfidase pe marele zeu în fața marelui altar, iar poporul 
speriat şi înfuriat se năpustise peste el şi-l zdrobise. Privi spre rege, spre 
Kallisthene şi spre celelalte căpetenii, le văzu fețele împietrite, încordarea 
creştea, o împotrivire fățişă putea izbucni, fără a mai putea fi stinsă. Nu-şi 
pierdu cumpătul, căută să se adapteze fulgerător situaţiei. Saltă mîinile şi 
rosti cu aceeaşi cucernicie: 

— Mare zeu, Marele tău preot te roagă să potoleşti poporul! Să loveşti 
cu răzbunarea ta în aceia care nu ascultă de preoți! 

Ca prin miracol, în jurul marelui altar se aşternu o linişte desăvirşită. 

— Marele zeu mă întreabă cîți dintre voi vor să se menţină Marea jertfă 
şi ciți cer să jertfim un ieduleț. Să vă împărțiți, unii la dreapta, iar alții la 
stînga. 

În scurt timp, partea celor care cereau marea jertfă se îngroşă, unii 
ezitau, voiau să jertfească iedul, dar în acelaşi timp erau îngroziți de 
răzbunarea zeului, şi, încetul cu încetul, pînă la urmă, chiar şi cei mai 
curajoşi, se alăturară mulțimii. Din nou se porniră implorările marelui 
preot: 

— Mare zeu, poporul vrea să-ți aducă o Mare jertfă! Cerem iertare 
pentru scurta noastră rătăcire! 

— Să ne ierți, Mare zeu! se înălțară glasuri. 

— Cine este pregătit pentru Marea jertfă? întrebă îndurerat. 

Se strigară mai multe nume, se trase la sorți după datina şi, în 
încordarea ce-i stăpinea pe toţi, răsună vocea marelui preot: 

— Carpio a fost ales de Marele zeu! 

Regele făcu o mişcare scurtă, privind descumpănit în jur. Să piardă pe 
unul din cei mai buni luptători, căpetenia gărzii sale? Îşi dădea seama că 

mulțimea era îndirjita, nici o putere nu-l mai putea salva. Alături de 
tarabostele Oroles stătea Andra, palidă, tremura murmurînd ceva neînțeles, 
era furtună în sufletul ei, de la întrecerea tinerilor, ce avusese loc cu un an 
în urmă, clipele de veghe, gîndurile şi dragostea le închinase numai 
tinărului ce se dovedise atit de ager în toate încercările la care fusese 
supus. În disperarea sa o copleşea, vedea capnoboţii, preoţii, mulţimea ca 
printr-un val de ceață, mişcîndu-se ca un furnicar răscolit. Inima îi bătea 


cu putere, pieptul se sălta năvalnic. Carpio înainta în fața altarului, 
ţinîndu-se drept, neînfricat în fața morții, căutind-o cu privirea pe Andra. 
De cînd o văzuse şi îi vorbise în cetatea Arcidava, iubirea lui nu se mai 
stinsese. Cu o dogoare nestăvilită în inimă, dorea să-şi dea sfirşitul avînd în 
fața ochilor numai chipul ei, să urce la marele zeu purtind cu el imaginea ei 
scumpă. Într-o clipă privirile lor se întilniră, ochii le rămaseră aţintiţi unul 
asupra altuia, sufletele se contopiră într-o chemare sfişietoare. Pradă unei 
încordări de neînvins, fata se desprinse de lingă tată şi alergă spre marele 
altar, strigînd cuprinsă de disperare: 

— Carpio nu trebuie să moară! De ce să fie dat Mare jertfă? Vreau să 
plec la Marele zeu o dată cu el, dacă altfel nu se poate! 

Îl cuprinsese cu brațele şi se strînse lîngă el într-o încleştare ce părea 
că depăşea suferința omenească. Un capnobot încercă să o desprindă. 
Țipetele ei se pierdeau departe în vale: 

— Nu, nu-l părăsesc! la-ne, Mare zeu, la tine! Săriţi, oameni buni!... 
Ajutor!... Lăsaţi-ne să rămînem împreună!... 

Cu aceeaşi puternică chemare, Carpio o strînse cu dragoste la piept, 
într-o rupere totală de tot ce se petrecea în jur. Mulțimea privea 
înmărmurită, neputincioasă, înfricoşată, o asemenea întîmplare la marea 
jertfă nu se mai văzuse. Marele preot urmărea scena liniştit, pentru el 
ieşirea plină de deznădejde a fetei era un ajutor nesperat. Săltă brațele şi 
privirea spre cer, făcu semn capnobotului să se retragă, aşteptă să se facă 
linişte, apoi rosti cu ton de supunere: 

— Vin la tine, Mare zeu! Te ascult, Mare zeu! Poporul aşteaptă voia ta, 
Mare zeu! 

Porni încet, învăluit de valul de fum, şi pieri în grota din munte, în timp 
ce corul intona un imn de slavă. Andra şi Carpio stăteau împietriți în 


aceeaşi îmbrăţişare strinsă, cu o rază de speranţă în suflete. Cînd tulnicerii 
începură să sune, însoțiți de sunetele tobelor, marele preot ieşi şi reveni în 
fața altarului. Vorbi cu voce potolită: 


— Marele zeu este bun şi iertător. Mi-a spus că pentru astăzi nu ne mai 
cere să-i aducem Marea jertfă. S-a bucurat Zamolxis cînd a văzut o dragoste 
atit de curată, gata să meargă pînă la sacrificiu. El a legat viețile acestor 
tineri pentru totdeauna. Putem noi oamenii să facem altfel, să nu ne 
supunem voinței lui? 


— Ne supunem, Mare zeu! murmură mulțimea. 

— Să mulțumim Marelui zeu pentru bunătatea lui! continuă el. 

— Îţi mulţumim, mare zeu! izbucni o uşurare din sutele de piepturi, 
pierzindu-se în vale într-un ecou prelung. 

-— Să-i arătăm recunoştinţa noastră Zeului cel mare aducindu-i jertfă 
un ied, pe care noi îl pregătisem cu o nemărginită speranţă, iar el ne va 
arăta dacă o primeşte. 

În spatele regelui, tarabostele Oroles îşi ştergea lacrimile, căutînd să se 
țină tare. Regina, Serena şi multe femei plingeau. Retras la o parte, 
Kallisthene stătea liniştit, copleşit de admiraţie pentru marele preot. 
Momentul nu trebuia pierdut, capnoboțţii şi preoţii aduseră iedul, îl săltară 
pe altar şi îl sacrificară cu o lovitură sigură, lăsîndu-l să scape numai un 
behăit uşor. Era semnul prin care marele zeu arăta că primea jertfa. Un 
murmur de rugăciune se întinse, mulțimea răsuflă uşurată. Corul preoților, 
tulnicele şi tobele încheiară apoi ceremonia. 

Ospăţul în comun, bogat, bine pregătit din vreme, începu într-o linişte 
grea, apoi încetul cu încetul se întinse verva, care în scurt timp se 
transformă în veselie, cînd preoţii anunţară că marele zeu dăduse dezlegare 
de ziua sa ca fiecare credincios să primească o cănuţă cu vin. La masa 
căpeteniilor privirile se îndreptau mai mult spre Andra şi Carpio, 
învăluindu-i într-o undă de admiraţie; pentru toți păreau două ființe ce 
înviaseră după moarte. Lîngă rege stătea tarabostele Oroles trist, tulburat, 
îndurerat, nu-şi închipuise că fiica sa putea fi capabilă de o astfel de faptă, 
fusese în pericol să-şi piardă amindoi copiii. De Comosicus nu se mai aflase 
nimic, îl socotea pierdut. Un negustor venit din părțile Propontidei povestise 
că în vremea aceea se dezlănțuise pe mare o puternică furtuna. Tot aşa 
trimisese veste şi Acornion, bănuia că întreaga corabie pierise în valuri. 
Regele înțelegea ce se petrecea în sufletul tarabostelui, trecuse printr-o clipă 
grea, se gîndi însă că nu era bine să stea cu toții tăcuțţi, întristaţi, descum- 
păniți, de aceea se hotărî să rupă tăcerea: 

— Eu zic că trebuie să fii vesel, Oroles, astăzi Marele zeu ţi-a dat un i 
fecior în locul lui Comosicus. De multe ori cînd îl privesc pe Carpio parcă îl : 
văd pe cel plecat la zei. 

— Nu mi l-a dat Marele zeu, ci el, Marele preot, bunul Deceneu!... Dacă 
în acel moment îngrozitor n-ar fi ştiut ce să facă, pentru a potoli mulțimea 
îndirjită, îi pierdeam pe amindoi. Da, acum am iarăşi doi copii, murmura, şi 
ochii săi se umeziră de lacrimi greu stăpinite. 

— Aş vrea să aud ce ne spune Kallisthene, filozoful, despre întimplarea 
de astăzi, reluă regele, căutind să-i îndemne la vorbă pe cei din jur. 

— Mărite rege, sufletele oamenilor sint capabile de adevărate minuni. 
Un tînăr s-a aruncat în flăcări să-şi salveze iubita şi, tocmai cînd lumea 
îngrozită îl socotea pierdut, el a ieşit teafăr, purtind-o pe brațe, fără nici o 
arsură. Este drept, se văd cu totul rar astfel de fapte săvirşite de fete, dar 
totuşi se fac. Filozofii se zbat să dezvăluie multe taine, ei sînt convinşi că în 
sufletul omului zac puteri nebănuite. 

— Ei, ce ai de gînd, Oroles, ce faci cu copiii? 

— Mărite rege, le dau cetatea Carsidava, acolo să-şi trăiască viața. 
Acum este aproape gata, meşterii termină ultimele lucrări. 

Între timp, un capnobot veni şi şopti ceva la urechea marelui preot. 
Acesta ceru lămuriri, discuţia lor se prelungi cu glas scăzut, apoi se 
întoarse spre rege: 

— Capnobotul spune că o gardă de preoţi a adus o ceată de 
saltimbanci, mimi şi măscărici, prinsă aproape de Dunaris, dincolo de 
cetatea Arcidava. Cică cel care este căpetenie îl caută pe tarabostele Oroles, 
fiindcă nu îndrăzneşte să vina în fața regelui... 

— Comosicus... Ştie ceva de feciorul meu!... sări tarabostele. 

— Să-l aducă degrabă! rosti regele. 

Saltimbancul făcu mai multe plecăciuni, ca un actor pe scenă, 
continuind să rostească urări, laude şi nume de zei de la toate popoarele, 
apoi trase cu îndemînare un papirus de sub tunică şi îl întinse regelui: 

— Mărite rege, acest papirus valorează mai mult decît toată greutatea 
mea în aur! 

În jurul regelui se strînseră: marele preot, Kallisthene şi Oroles. Cele 
scrise pe papirus le citi marele preot: 

„De la Comosicus, Sănătate! 

Mărite rege şi tată drag, 


Zeii au fost cruzi cu mine. Corabia noastră a fost atacată de pirați, iar eu 
prins şi vindut ca sclav. La început am stat într-o cetate de pe țărmul 
Propontidei, am avut ca stăpîn un meşter făurar, dar acesta m-a vindut unui 
negustor cu care am cutreierat prin Bithynia, Cappadochia şi Caria, apoi din 
nou am schimbat stăpiînul, am fost cumpărat de un tribun roman, care se 
mută de la un castru la altul. Sînt sănătos, nu-mi purtați de grijă. L-am auzit 
pe stăpîn spunînd că va merge la Roma. Dacă ajung acolo, vă dau iarăşi de 
veste. Mărite rege, cînd voi fi liber, îmi voi pune viața la picioarele tale, de 
acum sînt un bărbat în toată puterea. Tată drag, ai grijă de mama, de Andra, 
şi, dacă ai vrea, de Ina. Mă rog în fiecare clipă Marelui zeu pentru sănătatea 
voastră! Răsplătiți-l cum se cuvine pe aducătorul acestui papirus! 

În ochii tarabostelui luceau lacrimi. Avusese o zi grea, trecuse prin 
încercări chinuitoare, se bucura că toate se sfirşiseră cu bine. În sufletul 
său şi luase hotărîrea: va răscumpăra feciorul chiar de va fi să rămînă sărac 
lipit pămîntului. 

— La ce răsplată te gîndeşti?... Întrebă regele, dornic să-i afle numele. 

— Lamprinius, Mărite rege! Mă numesc Lamprinius. 

— Cum ai vrea să fii răsplătit, Lamprinius? 

— Mărite rege, dacă mi-ai da o cetate şi o moşie nu le-aş primi, fiindcă 
nu am ce face cu ele. Eu şi ceata mea nu putem sta locului, viața noastră 
este să rătăcim prin lume, ducînd cu noi veselia şi alungind tristețea. Să ne 
laşi să umblăm prin Dacia, Mărite rege, să-ţi înveselim poporul. 

— Auzi, Kallisthene? Să dai de veste la toate cetățile să-i primească şi 
să-i omenească după datină pe aceşti actori cu inimi bune! 

— Toţi zeii să te ţină, Mărite rege! Pentru astăzi noi am avea două 
dorințe: întîi, să ne potolim foamea — văd aici ospăț bogat, apoi vom încerca 
să înveselim puțin mulțimea cu talentul nostru. Vrea regele să ne 
îndeplinească aceste dorinţe? 

Era spre amiază cînd mulțimea se strinse jos, pe plai, într-un cerc 
mare, pe loc neted, în jurul cetei de saltimbanci, mimi şi măscărici. Veni şi 
regele cu căpeteniile ce-l însoțeau, în lumina veselă şi căldura potolită a 
zilei de mai, verdele proaspăt al pădurii şi albastrul nemărginit al cerului se 
estompau în depărtări într-o piclă străvezie ce urca spre crestele munților. 
Lumea privea pregătirile trupei cu nestăvilită curiozitate, printre actori unii 
îşi puneau măşti ce stirneau hohote de ris, alții îşi scoteau veşmintele 
pentru a fi mai ageri în jocul lor. Un asemenea spectacol nu se mai văzuse 
în Dacia. Pentru a se face înțeleşi, căpetenia cetei rugă pe Kallisthene să 


repete în limba dacă cele declamate de ei. Începură cu salturi şi 
echilibristică ce dovedeau măiestrie şi siguranță în mişcări. Un măscărici 
spuse o glumă porcoasă, iar mulțimea izbucni în ris, apoi un mim, purtînd 
o mantie ce închipuia aripile, se prefăcea că zboară, ciripind şi fluierînd ca 
vrăbiile, cintezoii, gaițele şi alte păsări. Pe mulți îi uimiră mişcările pline de 
agilitate ale unui saltimbanc: începu prin a-şi arăta amîndouă palmele 
goale, făcu o tumbă şi, cînd se săltă în picioare, în fiecare mînă avea cîte o 
monedă. Repetă de mai multe ori mişcarea şi de fiecare dată arăta cîte două 
monede, pe care le arunca în iarbă, pînă se făcu o grămăjoară. Urmă apoi 
un mim avind o mască ce înfățişa un om neînchipuit de gras, ale cărui 
mişcări greoaie stirneau risul, care începu să declame cu voce groasă ce 
părea un grohăit: 

— Lacomi nu sînt — cum se spune — zeii, 

Căci nimeni n-a văzut un zeu înfulecînd. 

Eu zic că lăcomia e pe-aici pe-aproape, 

O vezi în preajma celor bogați mai curînd. 

Spectacolul se continuă cu o scenetă: stăpînul, familia lui şi sclavul. În 
toate cele petrecute se vedea limpede prostia stăpinilor şi istețimea 
sclavului, spre bucuria comatilor şi a nevestelor lor. Apoi, ca o legătură cu 
sceneta, un mim ce purta o mască înfățişind un cap de porc, ai cărui ochi 
înfundaţi în grăsime păreau că rid, se porni să declame, în hohotele 
nestăpiînite ale privitorilor: 

— Ştiai că sclavul nu e om? 
Mi-a spus-o un patrician. 

Eu i-am întors-o făr' zăbavă: 
De ce vorbeşti nesăbuit? 
Prins de pirați şi dus în tîrg, 
Vîndut ca sclav şi-nlănţuit, 
Bătut într-una, chinuit, 

Ai crede că eşti animal? 

Ascultindu-l, regele şi tarabostele Oroles alergară cu gîndul spre 
Comosicus, ca şi cum acele versuri ar fi fost declamate de el. 

Un alt mim veni în mijlocul cercului larg format de mulțime, fără 
mască, dar cu fața strident vopsită: nasul roşu, fața albă, buzele negre, cu 
braţele încrucişate pe piept: 

— A spus cîndva un înțelept grec, Sofocle, prin gura unui actor ca 
mine, care juca teatrul lui: 


„Acei din fire mai ţepoşi — să ştiţi — sînt cei 
Mai lesne prăbuşiţi... Şi fierul e vîrtos, 
Dar cum îl-nmoi în jar, îl fringi uşor. 
Şi pe un cal sireap, mult nărăvaş, 
Cu o zăbală de nimic poti să-l struneşti. 
Iar cel ce s-a lăsat prea mult dator 
El altcuiva degrab-ajunge rob.” 
— Aşa este, frumoase vorbe, să ia aminte toţi! strigă cu însuflețire 
regele. 
Căpetenia cetei de saltimbanci, mimi şi măscărici veni în fața regelui, se 
înclină cu supunere, apoi rosti: 
— Mărite rege, noi ştim mai multe, şi le vom spune pe toate celor ce vor 
veni să ne privească şi să ne asculte. Pentru astăzi socotim că este destul. 
Cu voia ta, vom merge pe la multe cetăți şi şantiere. 

CAPITOLUL III 


UNDE SÎNT FRAŢI, ACOLO E ŢARA 


1 


upă marea sărbătoare — ziua lui Zamolxis — regele porni 

acțiunea pentru eliberarea dacilor ce sufereau sub jug străin. 

Chibzuise îndelung şi adînc tot ce avea de făcut, stăteau în fața 
sa trei expediții de îndeplinit: spre răsărit, miazăzi şi apus. În oricare parte 
apuca să pornească cu oastea trebuia să-şi asigure spatele, să nu fie atacat 
din celelalte părți. Aşa cum era ţara, cu o întindere ce nu atingea nici 
jumătate din teritoriul locuit de daci, reuşise să potolească pornirile, să 
unească poporul, să se facă ascultat de căpetenii şi taraboşti. Avea un mare 
ajutor în marele preot, lui îi lăsase în grijă treburile dinăuntru, chiar şi 
construirea noilor cetăţi, iar el, regele, se ocupa numai de pregătirea primei 
expediţii; se hotărise să înceapă cu aceea spre apus. Erau mulți daci în 
cimpia ce se întindea la apus de munți, peste apa Pathissusului, pînă 
dincolo de Dunaris. În acel ţinut se aşezaseră peste daci două triburi celte: 


boiii şi tauriscii — tauriscii fiind supuşii boiilor — iar căpetenia lor era 
Critasiros. Înainte de a porni expediţia, trimisese o solie de prietenie — pe 
tarabostele Oroles, însoțit de Kallisthene — la Ariovist, regele suebilor 


germani, ce stăpinea partea de miazănoapte a cîmpiei în care trebuia să 
pătrundă cu oastea, îl asigurase că nu trebuia să socotească periculoasă 
înaintarea sa spre apus, îi trimisese daruri scumpe, îi promisese mărfuri: 
aur, fier, ceară, miere şi multe altele, făcîndu-l să înțeleagă totodată că, 
dacă îşi va arăta dorința, îi va da ca soție pe fiica sa Serena. Ariovist primise 
cu bucurie prietenia regelui dac, pentru că îl duşmănea pe Critasiros, se 
gîndise că va avea în Burebista un aliat puternic, mai ales dacă fiica 


acestuia îi devenea soţie. Solia se înapoiase cu veşti bune, regele suebilor le 
era prieten. 


Pe la începutul lui iulie, regele strînse toate pilcurile de oaste: ale lui 
Cotiso, ale lui Duras şi ale lui Sagitulp, la care se alipi şi pilcul foştilor 
sclavi daci, a cărui căpetenie era Rundacis. Toţi tarabostii şi toţi tinerii aleşi 
căpetenii erau în fruntea pilcurilor şi mănunchiurilor de luptători. Porni 
spre apus de-a lungul rîului Maris şi se opri în apropiere de apa 
Pathissusului. De aici trimise două solii: una la Ariovist, pentru a întări 
prietenia şi alianţa, iar alta la Critasiros, cerîndu-i să părăsească neîntirziat 
cu triburile sale ținutul locuit de daci. Solia de la regele celt — Critasiros — 
se înapoie repede, nu numai cu refuzul categoric al acestuia, ci şi cu 
amenințarea unei bătălii nimicitoare, care îi va uşura înaintarea şi mai mult 
în Dacia. 

După ce stătuse mult de vorbă cu căpeteniile, regele se retrăsese la 
umbra unui plop, dornic să se odihnească şi să chibzuiască în linişte. 
Deasupra lui, într-o neîncetată mişcare, frunzele foşneau plăcut, adormitor. 
Era gata să-l fure somnul, se găsea între vis şi veghe cînd Carpio veni 
grăbit, îndrăznind să-i tulbure tihna: 

— Mărite rege, s-au înapoiat tarabostele Oroles şi Kallisthene! 

Regele se săltă într-un cot, străduindu-se să revină la realitate: 

— Zici că s-au întors... Să-i aduci încoace! Cei doi sosiră degrabă. Vorbi 
tarabostele: 

— Am venit, Mărite rege. Marele zeu să-ți dea sănătate! Regele Ariovist 
ne-a primit bine, s-a arătat bucuros de faptul că ne-am dus iarăşi cu 
daruri, şi atît de repede. Mărite rege, Marele zeu ne este martor, nu spunem 
asta pentru a te linguşi. Să ştii că regele suebilor germani te prețuieşte, se 
simte onorat de alianța ta. Te îndeamnă să-l loveşti pe Critasiros, să alungi 
triburile boiilor şi tauriscilor, pentru că vrea să fie vecin cu tine, să fie în 
hotar cu o Dacie puternică. 

— Da, Oroles, dacă e aşa, ăsta e un lucru bun. Altă veste nu-mi mai 
aduci? M-am frămîntat mult... mi-ar fi greu să-mi dau fata după regele unui 
trib german... Tu ce zici, Kallisthene, sînt mai barbari decît noi? 

— Sînt, Mărite rege. Le trebuie mult să-i ajungă din urmă pe daci. 

Tarabostele se bucură că regele schimbă vorba, i-ar fi venit greu să-i 
spună restul, dar constată că se înşelase. 

— Aşa este, sint mai barbari decît noi... murmură Burebista, cu gîndul 
pornit departe, la fiică. Dacă am spus că îi dau fata, n-aş putea să-mi mai 
iau cuvintul înapoi. După ce îl alungăm pe Critasiros, o să facem nunta, 

mergem cu toţii la Ariovist. Poate că asta este voia Marelui zeu!... Dar parcă 
te mişti neliniştit, Oroles, pari tulburat, îmi ascunzi ceva? 

— Mărite rege, vezi... nu ştiu cum să spun... nu o să mai fie nuntă... 

— Atunci Ariovist e supărat, se va întoarce împotriva mea? 

— Nu, Mărite rege, îţi este prieten, aşa cum ţi-am spus... Acum însă are 
soţie, a luat-o pe fiica lui Voccio, regele celților din Noricum?2... 

— Aşa, deci! murmură oftînd. Asta cam seamănă cu un refuz... 
Înseamnă că ne ascunde ceva... 

Kallisthene se grăbi să intervină: 

—Nu porni cu gîndul într-acolo, Mărite rege. Altceva s-a întîmplat, ne-a 
spus-o chiar el, Ariovist. Cînd ne-am dus noi în prima solie el deja ceruse ca 
soție pe fiica regelui Voccio. Nu-şi mai putea retrage cuvîntul, şi ar fi făcut 
din vecinul său un duşman. Zicea că dacă Voccio n-ar fi consimțit cu atita 
bucurie şi ar fi tot amiînat răspunsul, ar fi fost fericit să aibă lingă el pe 
Serena. Să ştii că Ariovist îți este prieten, şi aliat la nevoie. 

Surisul regelui începu să se lărgească, vestea îl mulțumea. De multe ori 
se gîndise la fiică, îl mustra cugetul ca era nevoit să o dea după un străin 
dintr-un neam pe care nici nu-l cunoştea bine. Dorea pentru Serena o 
dragoste puternică împinsă pînă la sacrificiu, aşa cum făcuse Andra, 
salvîndu-l pe Carpio. 

— E bine... Mă bucură... Marele zeu ne ajută!... murmură regele. Ce 
alte veşti ați mai adus? Ce se simte pe unde aţi trecut? 

Răspunse tarabostele: 

— Tocmai voiam să-ți spun, Mărite rege! Am trecut în destule locuri 
prin sate de daci, am văzut cam multă frămîntare, dar n-am priceput ce se 
petrece. Peste tot în calea noastră am şoptit cînd unuia, cînd altuia, că 
regele a pornit să-i scape de sub jugul celților. Ei ascultau, dar nu spuneau 
nimic. Poate se fereau de frica cotropitorilor. A trebuit să facem un ocol 
mare, spre a nu cădea în miinile lor, adică ale celților. 

— Nu cumva se ascundeau prin păduri? 

— N-am văzut asta, Mărite rege! 

— Bine, haideţi să schimbăm vorba. Spune-mi, taraboste, tu ţi-ai fi dat 
fata ca soție unui bărbat pe care ea nu l-ar fi vrut? 

După o clipă de şovăială, Oroles murmură: 

— Este cea mai grea încercare la care poate fi supus un părinte, dacă 
acesta îşi iubeşte cu adevărat copila. Numai cînd este în joc soarta țării, 

Mărite rege, aş înțelege să fac un astfel de sacrificiu. Şi tu ai dat pe 
Carpina, dar nu după un străin, Duras este un bărbat de nădejde, am văzut 
că acum ei se iubesc. Dragostea este dată oamenilor de zei, fără ea viața nu 
are nici o frumusețe. 

În acea clipă tarabostele se gîndi la Comosicus, apoi la Ina. Pe 
papirusul trimis îi scrisese să aibă grijă de fata comatului, iar el încă nu 
făcuse nimic. Un fior îi săgeta inima. Şi pe acolo, rătăcind ca sclav din 
stăpîn în stăpiîn, feciorul său purta în suflet dragostea acelei copile. 

— Aşa, taraboste, da, dragoste ca a Andrei. Mi-a plăcut răspunsul tău. 
Acum să vedem ce avem de făcut. Miine ridicăm tabăra, pornim în 
întimpinarea celților şi, cu ajutorul Marelui zeu, îi vom alunga!, 

Oastea dacă a trecut apa Pathissusului şi a mers cale de două zile fără 
să întimpine cete duşmane. Ceea ce îl mira pe rege era faptul că în satele 
prin care trecea vedea prea puţini bărbați, îl primeau cu flori mai mult 
bătrînii şi femeile. Ce se petrecea, luaseră celții să lupte şi daci alături de 
ei? îşi spunea îngrijorat. Într-un loc întrebase pe un bătrîn, iar răspunsul 
acestuia îi păruse întocmai ca al oracolului din Delfi, despre care 
Kallisthene îi vorbise deseori: „Apăi, Mărite rege, nu te îngrijora, cei de care 
întrebi au fugit în păduri, dar nu de frica ta. Ai să vezi că ei s-or arăta la 
vreme.” În cea de a patra zi, iscoadele aduseră vestea că într-o vale, înaintea 
lor, ce afla tabăra celților. Opri oastea şi pregăti cetele şi pilcurile pentru 
luptă. Însoţit de Cotiso, Duras şi Oroles urcă pe o colină pentru a vedea 
împrejurimile. Cele două povirnişuri ale văii erau îmbrăcate cu lăstăriş des, 
presărat din loc în loc cu copaci bătrîni. Se hotărî să atace tabăra duşmană 
din două părţi, din josul şi din susul văii, iar pe crestele colinelor să pună 
cete la pîndă, pentru a prinde pe fugarii care vor încerca să scape. Trimise 
apoi iscoadele pînă departe în jur, spre a se convinge dacă nu se ascundeau 
cete de celți prin alte părți. Noaptea trecu într-o aşteptare plină de 
încordare. Se iveau zorile cînd, din mai multe părți, iscoadele sosiră în 
galopul cailor şi vestiră că tabăra lui Critasiros se făcuse nevăzută, nimeni 
nu aflase încotro pierise. Regele Burebista gîndi că duşmanul urmărea să-l 
atragă într-o capcană, nu porni cu oastea mai departe decit după ce se 
convinse că în jur nu era nici un pericol, înainta pînă într-un loc unde în 
zare se profilau creste de munți. Dacii călăuze ce-l însoțeau îi spuseră că 
acolo apa Dunarisului nu mai venea dinspre miazănoapte, ci dinspre soare- 
apune, făcînd o mare cotitură pe sub dealuri. Tirziu seara iscoadele aduseră 
vestea că tabăra oastei boiilor şi tauriscilor se afla într-o vale închisă, 


înconjurată pe trei părți de povirnişuri împădurite, apărată de înălțimi ca 
într-o cetate, neputind fi lovită decît pe firul apei. Nu se iviseră zorile cînd 


regele urcă pe creasta cea mai înaltă ce domina împrejurimile, cercetă cu 
privirea toate poziţiile din jurul taberei duşmane şi îşi întocmi în minte un 
plan: cum să pornească atacul, cum să se desfăşoare bătălia şi cum să 
rupă lupta, dacă nu erau sorți de izbindă, sau cum să-l fugărească pe 
Critasiros, dacă cetele acestuia erau zdrobite. Nu ţintea neapărat să-l 
prindă pe regele celor două triburi celte, ci să-l facă să părăsească pentru 
totdeauna pămîntul stăpînit de daci în acea parte. Cînd se lăsă amurgul îşi 
strinse pilcurile sale de oaste în pădurea de la gura văii, iar peste noapte 
duse pe fiecare căpetenie la locul de unde urma să se arunce în luptă: 
Duras pe partea dreaptă, Cotiso pe stinga, iar la mijloc călăreţii, în frunte 
cu Carpio, avind în spatele lor pilcul luptătorilor lui Rundacis. Cetele lui 
Sagitulp le opri ca rezervă, cu care să atace acolo unde duşmanul s-ar fi 
dovedit mai tare. În zorile ce urmară, în sunete de tulnice, cornuri şi tobe, 
ce se amestecau cu strigătele şi chiotele luptătorilor, se porni atacul. 
Momentul nu surprinsese nepregătite cetele boiilor şi tauriscilor, iscoadele 
lor alergaseră toată noaptea, urmărind mişcările pilcurilor dace, astfel că 
regele Critasiros lăsă ca atacul să pătrundă cît mai adînc, apoi printr-o 
mişcare de învăluire să închidă valea, încercuindu-l pe Burebista. Lupta se 
desfăşura pe viaţă şi pe moarte, cu schimbări fulgerătoare, dacii loveau cu 
setea urci, hotăriți să-i zdrobească pe cotropitori, dar şi celții se băteau cu 
furia disperării. La un moment dat, regele dac văzînd ca există pericolul ca 
sorții de izbindă să treacă de partea duşmanului, nu pierdu nici o clipă, 
aruncă în luptă şi cetele lui Sagitulp ce le avea de rezervă. Bătălia se 
înverşuna şi mai mult, fără să se dovedească hotăritoare pentru vreuna din 
părţi. Lovind cu străşnicie şi îndemnind la luptă, în sufletul lui Burebista 
plutea o undă de îngrijorare: dacă pierdea acea luptă, nu mai putea 
continua eliberarea celorlalți frați din părţile de răsărit şi miazăzi ale 
pămîntului dac. În vălmăşagul şi vacarmul ce acoperea totul, nu se auziră 
decît tirziu chiotele ce veneau din susul văii, însoțind alte cete ce se 


aruncau în luptă. La început regele dac crezu că era o stratagemă celtă, 
Critasiros îşi păstrase ca rezervă o parte din oaste, însă cînd se convinse că 
erau daci trecu printr-o clipă de descumpănire, nu-i venea să creadă: cine 
erau, ce urmăreau, de unde ieşiseră? Bătălia căpătă mai multă îndirjire, 
dacii nou-veniți se avintau să lovească în mijlocul celor mai aprige ciocniri. 
Nu trecu mult şi deodată pe deasupra cîmpului de luptă plutiră valuri de 


strigăte, chiote şi şuierături, pe care dacii nu le recunoscură, ele erau 
modulate într-un anumit fel, iar după cîteva clipe cetele de celți începură să 
bată în retragere, pierind în pădure. Mulţi dintre cei încercuiți, pierzind 
orice speranță de scăpare, aruncară armele şi se predară. Lupta încetase 
cînd Rundacis şi Carpio, ajutaţi de cîțiva luptători, aduseră în fața regelui 
trupul lui Critasiros. Ei îl văzuseră în momentul cînd căuta să rupă lupta, îl 
înconjuraseră fulgerător şi, cu tot sacrificiul gărzii sale de a-l apăra, Carpio 
îl pălise cu spada, răsturnindu-l de pe cal. Continuarea urmăririi 
duşmanului de către cetele dace se dovedi cu folos, mulți celți nu încercară 
să se opună, se lăsară să fie luați captivi. 

Adunați într-o poiană întinsă înconjurată de stejari falnici, în mijlocul 
căpeteniilor oastei, regele privea cu recunoştinţă pe dacul ce-i sărise în 
ajutor cu cetele sale. Era în puterea vîrstei, barba, mustăţile şi pletele 
presărate cu fire argintii îi jucau în adierea vîntului, avea căutătura pătrun- 
zătoare, adăpostită sub sprincene stufoase, îşi sălta întruna căciula de pe 
cap şi o potrivea ca şi cum nu-i găsea locul. Cu un suris uşor, abia 
conturat, şi el îl cerceta pe rege cu lăcomie, de multe ori visase să vină clipa 
cînd se va vedea în fața sa. 

— Spune-mi, cine eşti? De unde ai venit cu cetele tale? îl întrebă regele. 

— Sînt Scorilo, Mărite rege, un dac din această parte a ţării, cotropită 
de cele două triburi ale celților. 

— Noi toţi ne vom ruga Marelui zeu pentru sănătatea ta şi a luptătorilor 
tăi. Aţi sărit în ajutor în clipa cea mai grea, ne aflam în mare pericol, 
duşmanii păreau nişte fiare turbate. Nu pot să înțeleg, Scorilo, cum de te-ai 
găsit cu cetele tocmai acolo unde trebuia? 

— Mărite rege, cînd am auzit că ai pornit cu oastea încoace, împotriva 
celților, am priceput că vrei să ne scapi de jugul lor. Am stat mult şi am 
chibzuit ce să fac, pentru că aveam în față două pericole: dacă stringeam 
cetele şi mă alăturam fățiş oastei tale, boiii şi tauriscii ar fi pus foc satelor 
noastre şi ar fi ucis pe cine reuşeau să prindă, iar dacă se întîmpla să pierzi 
lupta, nenorocirea ar fi fost şi mai mare, toți dacii din acest ţinut ar fi fost 
fie dați morţii, fie vinduţi ca robi. Pe aici s-a întins zvonul că negustorii 
romani cumpără şiruri întregi de sclavi legaţi în lanţuri. Şi atunci ce m-am 
gindit, să-mi string cetele şi să mă ţin în apropierea taberii lui Critasiros, 
stind ascuns prin păduri, astfel ca la nevoie să-ți pot sări în ajutor. Dacă s- 
ar fi întîmplat ca tu să te retragi cu oastea, fără să te baţi, oamenii din 
cetele cetele mele s-ar fi întors la casele lor, ca şi cum pentru ei nu se 


întimplase nimic. Asta este, Mărite rege, aşa am văzut eu lucrurile, fiindcă 
noi trăim prin aceste părți cam demult fără nici o speranţă. Înainte 
căpeteniile dace se băteau între ele, luau captivi, făceau sclavi, cucereau, 
stăpineau, şi astfel poporul dac avea cîte cinci-şase sau chiar mai mulți 
regi, trăia neunit, pradă triburilor rătăcitoare venite din miazănoapte şi 
răsărit. 


— Şi-acum, fiindcă am bătut şi alungat cele două triburi ale celților, n- 
ai vrea să fii rege peste acest ținut? 

— Cum să fiu rege, dacă ştiu că avem unul viteaz şi bun? Nu, Mărite 
rege, nu asta lipseşte dacilor de aici, ei vor să fie într-o ţară întinsă şi 
puternică, să vadă Dacia întregită, iar în fruntea ei pe Burebista! Pentru 
oricare dac, unde sînt frați de-ai noştri acolo e şi țara! 

— Frumos, Scorilo! Cele rostite de tine trebuie să salăşuiască în sufletul 
fiecăruia din cei care se roagă Marelui zeu Zamolxis. 

— Toţi de aici aşa te au în inimă, Mărite rege! 

— Îmi place însufleţirea cu care îmi vorbeşti, însă ceea ce mă face să te 
preţuiesc mult sînt faptele tale. Scorilo, tu vei fi căpetenia ținutului pe care 
pină acum îl ținea cotropit regele Critasiros. Să ştii că noua noastră cetate 
de scaun se numeşte Sarmizegetusa, ea se înalță aproape de Marele sanc- 
tuar de pe Kogaion. Va trebui să faci des drumul într-acolo, să mă ajuţi să 
conduc țara, pentru asta e bine să nu stai prea departe, de aceea cetatea ta 
va fi Ziridava, între Maris şi Pathissus. 

Regele tăcu, îl vedea pe Carpio venind în fugă. Aşteptă. 

— Mărite rege, l-am găsit, tarabostele Sagitulp a căzut în luptă. S-a 
bătut ca un viteaz, în jurul lui erau numai trupuri de celți. 

— Am pierdut mulți viteji... murmură regele. Marele zeu va primi 
sacrificiul lor şi-l va pune la temelia Daciei, continuă el întorcîndu-se iarăşi 
spre Scorilo: vezi tu virful acela rotund de munte, Scorilo, care se lasă 
dincolo de cotul cel mare al Dunarisului? Acolo vom înălța o cetate de 
apărare, de acolo vom străjui această parte a ţării. 

În zilele ce urmară, oastea dacă înainta spre miazănoapte pînă la 
hotarul cu ţara suebilor. Acolo făcu tabără, iar regele se duse în cetatea lui 
Ariovist, cu care devenise vecin, unde întări prietenia între ei şi alianța 
dintre ţările lor. Oastea dacă făcu apoi un ocol spre apus pînă la hotarul cu 
celții din Noricum, lăsînd din loc în loc cete de strajă cu căpetenii aprige. 
Numai în partea de miazăzi regele găsi situația neclară, mai rămineau 
multe sate de daci sub stăpînirea altui trib celtic, acela al scordiscilor, a 

căror cetate de reşedinţă era la Singidunum. Amină pentru mai tirziu 
bătălia cu acei cotropitori şi alungarea lor de pe pămîntul dac. Pretutindeni 
pe unde trecea populaţia satelor îl primea cu urale şi flori, arătiînd 
recunoştinţă şi supunere. La Ziridava se despărți de Scorilo cu convingerea 
că lăsa la conducerea ținutului un bărbat de nădejde. 

Revenit la Sargedava, regele constată că Ovinius Redius, constructorul, 
se pornise pe treaba bună, pusese temelie de piatră la toate clădirile ce 
formau noua cetate Sarmizegetusa şi continua în sus lucrul cu bîrne groase 
de stejar, bine rostuite, puternic încheiate la capete după sistemul dac, pe 
care îl socotea nespus de ingenios. În lipsa sa, marele preot primise pe 
negustorul Hegias, venit de la Tomis, căruia îi dăduse un loc în vale, pe care 
să-şi înjghebeze magazii de mărfuri, şi încuviințarea să deschidă o tabernă, 
de unde oricine putea cumpăra tot ce dorea. Hegias avea legături nu numai 
cu cetățile de pe ţărmul Pontului Euxin, ci şi cu negustori bogaţi de la 
Atena şi Roma. Dar la înapoierea la Sargedava cel mai tulburat a fost 
tarabostele Oroles; primise un alt papirus de la Comosicus, în care îi scria 
că ajunsese la Roma, fusese cumpărat de un lanist şi se afla la şcoala 
acestuia de gladiatori. Îngrijorarea din nou îi crescuse; îi spusese 
Kallisthene ce era un gladiator, cum era împins să lupte în arenele 
circurilor, în ce pericol îi era viața şi cu ce condiţii putea să obțină 
libertatea. 


2 


coala de gladiatori a lanistului Nerius era aproape de Circul cel 

Mare, la marginea Văii Murcia, avea în spate Colina Palatină, iar 

în față Muntele Aventin. Aşezată în partea din fund a unei curți 
întinse, părea o construcție solidă, însă de aproape se vedea că era de fapt o 
baracă mare, pătrată, din lemn, fostă pe vremuri magazia de cereale a unui 
negustor, pe care lanistul o amenajase ca sală de gimnastică şi exerciții de 
luptă pentru gladiatori. Alături, pe dreapta, se afla altă baracă, lungă şi 
îngustă, folosită ca dormitor, sală de mese şi bucătărie, iar pe stinga, 
magazia cu armele de luptă şi alte materiale necesare pe arena circului în 
zilele cînd Nerius organiza spectacolul. De la răscoala sclavilor şi 
gladiatorilor conduşi de Spartacus, în urmă cu cinci ani, laniştii din Roma 
erau obligaţi să păstreze armele de luptă închise cu străşnicie, să nu le dea 
celor ce ieşeau în arenă decît în ziua spectacolului. Despre Nerius se vorbea 

adesea prin tabernele pline de sărăcime ale Esquilinului şi Suburrei, mulți 
spuneau că lanistul se îmbogăţise în timpul războiului civil dintre Marius şi 
Sylla. Pus în slujba patricienilor, cumpărase un mare număr de gladiatori 
pe care îi instruise bine, mersese deseori cu ei în forum, unde făcuseră pe 
nemulțumiții de modul cum erau conduse treburile publice, provocaseră 
scandaluri şi încăierări, intimidînd astfel pe senatori şi magistrați. Era 


voinic, avea fața plină de semnele loviturilor primite în arenă, — fusese 
mulți ani gladiator — cine nu-l cunoştea bine se speria numai de vocea lui 
groasă, care, cînd striga, părea un tunet. De cînd devenise patronul unei 
şcoli de gladiatori uitase de luptele purtate cu disperare în circuri pentru a- 
şi salva viața, se ocupa mai mult de afaceri băneşti, urmărind un cîştig cît 
mai mare. În acelaşi scop organiza spectacole, aranjind ca pe nisipul din 
arenă să rămînă trupurile a cît mai puţini gladiatori, avînd grijă ca totuşi 
publicul să fie satisfăcut. Se ocupa şi de şcoala sa, urmărea atent modul 
cum perechile îşi făceau exerciţiile de lupta, instruind pe fiecare în parte. 

Se dusese de dimineață în sala de exerciţii, ca de obicei, era uşor 
plictisit, nu avea poftă de treabă, privea fără să ia în seamă ce se exersa, 
dar nu stătu mult, sclavul portar îl anunţă că venise tribunul Licinius 
Rufus şi îl aştepta. Intră în officina?3 vorbind încă din uşă: 

— Pe toţi zeii, tribune, nu mă aşteptam să vii aşa de repede! 

— Am nevoie de bani, Nerius, în curînd plec la un castru de pe ţărmul 
Propontidei. 

— Să ştii că n-am făcut o bună afacere, Licinius Rufus. Sclavul vîndut 
de tine îmi face numai necazuri, pînă acum s-a bătut cu vreo trei din cei pe 
care vreau să-i fac gladiatori; dar n-am zis bine că s-a bătut, ci i-a snopit de 
i-a culcat la pămînt. 

— Mi-ai spus odată, lanistule, că o să iasă un bun gladiator din el... 

— Ce... o să iasă... că este, se luptă cu atita măiestrie, încît crezi că 
toată viața a apărut în arenă, deşi este atit de tînăr. 

— De fapt, cel de la care l-am cumpărat mi-a spus că îl vindea de frică, 
se temea să nu-l omoare. Dar de ce se bate cu gladiatorii tăi? Ştiu că nu 
face nimic, dacă nu este provocat în vreun fel... 

— Se întîmplă şi în şcoala mea, ca în oricare alta, îşi scot unii altora 
porecle; lui Stertinius îi spune „barbarul”. Pe cine îl aude batjocorindu-l 
aşa, îl loveşte fără cruțare. 

— Ascultă, Nerius, ţi-am destăinuit că este dac? 


23 Cameră de lucru, birou. 

— Ştiu, tribune! De cite ori îl privesc îmi aduc aminte de Spartacus, are 
în el ceva ce se aseamănă cu acela care a fost căpetenia sclavilor revoltați. 
Cică dacii şi tracii sînt frați, deci nu mă miră asemănarea. Aşadar, zici că 
vrei banii? 


— Pe Iupiter, mă miră că mă mai întrebi, ai văzut vreodată un militar 
care să nu alerge după bani? Îmi dai tot restul: trei mii de sesterţi! 

— Ți-i dau, Licinius Rufus, deşi mi-i ceri tocmai acum cînd pregătesc 
noul spectacol şi am nevoie de bani, ţi-i dau, dar cu o condiție: să-mi spui 
sincer de ce l-ai vîndut, ţi-a fost teamă că te trimite la zei? 

Tribunul izbucni în ris: 

— Nu, lanistule, la mine Stertinius a fost un sclav supus, răbdător, 
tăcut. Odată, pe cînd mergeam pe un drum prin Epir, am fost atacați. Ştii 
că grecii urăsc de moarte pe romani. Ei bine, sclavul a luptat cu dirzenie 
alături de mine pînă i-am culcat la pămînt. Atunci am văzut cu cîtă 
măiestrie mînuia spada. Fusese bună prevederea, de cîte ori călătoream îi 
dădeam şi lui o armă pentru apărare. 

— Am făcut bine că te-am întrebat, mi-am întărit convingerea, îl scot în 
arenă, va lupta cu cel mai bun gladiator al lanistului cu care organizez 
spectacolul. Treci mîine pe aici, tribune, să-ți dau toți banii. 

leşiră. De la poartă Nerius se grăbi spre sala de exerciţii. Bătu din 
palme şi făcu semn ca toți gladiatorii să se stringă în jurul sau. 

— Se apropie ziua spectacolului, începu el, cînd unii dintre voi vor ieşi 
în arenă. Aţi învățat să luptați bine, însă tot mai trebuie să exersați. 
Principalul este să ataci cu mult curaj, să nu creadă adversarul că te temi 
de el, însă mişcările de înaintare şi de retragere să le faci la timp. Bun 
gladiator este acela care ştie să mînuiască nu numai spada, ci şi scutul. Pe 
lingă asta, să nu neglijaţi jocul de picioare, să nu lăsați timp celuilalt să 
prevadă ce mişcări veți face, din ce parte va primi lovitura. Atacul vostru 
trebuie să fie o legătură strinsă între mişcările miinilor şi jocul picioarelor, 
să repeziţi fulgerător spada, fandînd puternic, apoi să vă retragețţi tot atit de 
iute, pregătind o nouă lovitură. Ca şi voi, adversarul este hotărit să nu 
moară, va pune în joc toată iscusința, nu-şi va precupeţi curajul spre a ieşi 
învingător. În luptă nu trebuie să luaţi în seamă strigătele spectatorilor; 
mulți fac pariuri, înjură, blesteamă, îndeamnă lacomi după cîştiguri. După 
victorie fiecare dintre voi se va simți plin de mîndrie, va privi sfidător în 
tribune, ascultind laudele şi aplauzele, va saluta mulțimea, fără să se 
grăbească spre ieşire. Clipele acelea sînt adevărata fericire a gladiatorului. 


Pe lingă toate astea, voi trebuie să aveţi o încredere desăvirşită în mine: îl 
pun pe fiecare să lupte cu un adversar ales pe măsura lui, de aceea mă duc 
în fiecare zi la şcolile celorlalți lanişti, urmăresc cum luptă gladiatorii lor. 
De altfel şi pe ei îi vedeţi venind aici în acelaşi scop. Acum să vă retrageți, 
vă las să vă odihniți puţin, apoi veţi începe să exersați din nou. Tu, 
Stertinius, rămii aici lingă mine. 


După ce gladiatorii se îndepărtară, lanistul îl întreba: 

— Este adevărat că tu eşti dac, Stertinius? Eu te-am crezut trac... 

— N-ai fost prea departe de adevăr. Nu văd însă rostul întrebării... 

— Ai vrea să-ți recapeţi libertatea? 

— Răspunsul îl ştii, şi o voi recăpăta fie prin luptă în arenă, fie 
răscumpărîndu-mă! 

— Tocmai pentru asta vreau să-ți vorbesc. Am şi eu ambițiile mele. Am 
făcut pariu cu un lanist, care se laudă că are un gladiator de neînvins. 
Dacă ieşi victorios eu cîştig pariul, iar tu vei deveni un om liber. 

Stertinius clătină capul, arătindu-şi neîncrederea: 

— Pariul puteai să-l faci şi fără să-mi spui. Care gladiator nu luptă din 
răsputeri pentru a-şi salva viața? Şi apoi, eu unul mă îndoiesc că ai să-ţi ţii 
cuvintul. Tu eşti stăpinul, iar eu sclavul; în fața magistratului spusele mele 
nu vor fi luate în seamă. Acum te întreb eu: dacă ies învingător, îmi vei da 
libertatea, sau vrei numai să cîştigi pariul? 

Lanistul răspunse după o lungă tăcere, se gîndea cu teamă că dacul era 
răzbunător, iar el nu avea de gînd sa-i redea libertatea. 

— Am să mă mai gîndesc... Poate că voi pune pe altul să lupte... Tu vei 
ieşi în arenă ca oricare din gladiatorii mei. Regreta că îi spusese, sclavul 
avea dreptate, trebuia să lupte pentru a-şi salva viața, iar de va încerca să 
se răscumpere, nu-i va da libertatea decît pe o sumă mare, pe care nu avea 
de unde să şi-o procure. Peste două săptămîni va da spectacolul, iar pînă 
atunci mai erau multe pregătiri de făcut. Se grăbi să plece spre arenă. 

Circul cel Mare era vechi, rămăsese aşa cum fusese construit pe vremea 
lui Tarquinius cel Bătrin, în anul Romei 138 (615 î.€.n.), nu atinsese 
dimensiunile uriaşe căpătate prin adăugirile făcute de Iulius Caesar şi 
Octavian August. Aşezat în Valea Murcia, între Colina Palatină şi Muntele 
Aventin, se ajungea uşor acolo pornind din orice parte a întinsei cetăți 
romane. În dimineața zilei spectacolului, mulțimea începu să coboare pe 
ulițele înguste ale Esquilinului şi Suburrei, cartierele sărăcimii Romei. Se 
stringea în două şuvoaie pe via Argiletum şi pe via Nova ce se împreunau în 

fața porţii principale, unde se stirnea învălmăşeala, fiecare grăbindu-se să 
ocupe un loc cît mai bun în tribune. Puţini luau în seamă litierele poleite cu 
aur, în care erau purtați de sclavi oamenii de vază: magistrați, senatori, 
patricieni şi negustori bogați. De jos, din arenă, tribunele păreau ca 
acoperite de omăt, atit de compact era albul mişcător al peplum2+-urilor, şi 
togelor, în locurile rezervate nobilimii. În rîndurile de sus, ale plebeilor şi 
liberţilor, plutea un huruit ca tunetul, într-o cadență egală cu aceea a 
bătăilor din picioare şi a aplauzelor celor mai nerăbdători. Printre rîndurile 
dese, vînzători ambulanți de bob prăjit, plăcinte, smochine şi stafide strigau 
cit îi ţineau gura. Numai în tribuna consulilor şi senatorilor locurile erau 
neocupate. 

Într-una din tribunele patricienilor retraşi la o parte, vorbeau liniștiți 
doi bărbaţi: unul era Hortensius Maximus, cel mai bogat negustor din 
Roma, celălalt — Hegias, negustorul care îşi întinsese afacerile pînă în 
Dacia. 

— Pe Apollo, care mă apără, cum ai îndrăznit, Hegias, să te duci acolo 
la barbari? 

— Ehei, ai zis barbari?!... murmură Hegias. Aşa vorbeşte din auzite 
lumea de aici despre ei, dar nu este aşa. Dacă l-ai vedea pe rege, pe 
Burebista, ţi-ai schimba părerea, în curînd el va uni pe toți dacii, țara lui va 
fi atît de întinsă încît se va putea măsura şi cu Roma. 

— Şi te împaci bine cu ei? 

— Aşa cum am început, merge bine. Acolo, la noua cetate de scaun a 
regelui, le-am făcut o agora, cum spunem noi grecii, sau un forum, cum 
spuneți voi, cu o mare prăvălie de mărfuri şi cu o tabernă. 

— Cum, Hegias, pentru o păcătoasă de tabernă te-ai dus tu tocmai 
acolo? 

— Am răbdare, Hortensius Maximus, vreau mai întîi să capăt 
încrederea regelui apoi încep să car spre cetăţile Pontului Euxin şi spre 
Roma tot ce se caută mai mult: aur, fier, ceară, miere, sare şi cîte altele. Să 
nu te mire dacă peste cîtva timp te voi prinde sau chiar te voi întrece din 
bogăţie. 

— Nu glumeşti, Hegias? Dacă este aşa, mă asociez cu tine, facem 
afaceri împreună, pe care o să le întindem din Egipt pînă în Dacia; 
bineînțeles drumul lor trecînd prin Roma. 


24 Mantie pentru femei. 


Hegias nu avu timp să răspundă, valuri de aplauze şi urale se porniră 
din toate părțile, în timp ce trompetele şi trimbițele anunțau intrarea în 
tribuna oficială a celor doi consuli: Cneius Pompeius şi Marcus Licinius 
Crassus, urmaţi de senatori şi magistrați. Pompeius, în vîrstă de treizeci şi 
patru de ani, era înalt şi robust, cu sprincene bogate, de sub care ochii 
mari, negri săgetau pe privitor. Avea o frumusețe plină de vigoare, 
atrăgătoare, impunătoare. Primise de la Sylla titlul de „Magnus”, după 
campania din Africa. Crassus avea patruzeci şi şase de ani, se îngrăşase 
exagerat de mult, ochii vii păreau mici, înecaţi în grăsime, însă sub 
înfăţişarea lui de moliciune se ascundea o energie de fier. Devenise celebru 
prin două calități: bogăția şi vitejia. Prin Roma se vorbea că averea lui 
depăşea şapte mii de talanţi, adică peste o mie de milioane de sesterți. În 
fruntea unei armate de optzeci şi patru de mii de legionari sfărimase 
răscoala sclavilor conduşi de Spartacus, atrăgîndu-şi admiraţia patricienilor 
şi ura plebeilor. La uralele mulțimii amîndoi răspunseră cu uşoare înclinări 
din cap, ţinînd mîna dreaptă la piept peste albul sclipitor al togelor apoi, 
ducînd vîrful degetelor la gură trimiseră salutări în toate părţile. În jurul lor 
luară loc senatorii şi magistraţii care îi însoțeau. Cind lanistul Nerius intră 
în arenă şi se opri în fața tribunei lor, aplauzele şi strigătele mulțimii 
covirşită de nerăbdare deveniră de nesuportat, tribunele se cutremurau, mii 
de priviri erau îndreptate spre ei. Ca la un semn amindoi săltara brațul 
drept, în aceeaşi clipă, sunetele stridente ale trompetelor umplură circul, 
apoi o linişte plină de încordare se întinse peste toate tribunele. Un sclav 
îmbrăcat în Charon bătu de trei ori cu ciocan de lemn în uşile oppidiumului 
şi din gura lui întunecoasă apăru o coloană de gladiatori, cu trupurile 
musculoase, goale: mirmiloni — cu spadă şi scut, retiari — cu plasa într-o 
mină şi tridentul în cealaltă, andabaţi — cu caschete speciale, care aveau 
să le împiedice vederea în timpul luptei, fiind nevoiţi să se bată orbeşte, toți 
sclavi din cei prinşi în răscoală, păstraţi în carcere pentru jocurile în circuri 
iar după ei veneau lorarii şi mastigoforii — primii folosiți la curățirea arenei 
şi netezirea nisipului, ceilalți pentru a împinge cu furcile lor lungi pe 
andabaţii ce ezitau să lupte, slăbind încordarea. Coloana se opri în fața 
celor doi consuli, gladiatorii se întoarseră spre ei, săltără brațul drept şi 
strigară în cor: 

— Ave, Pompeius, Ave, Crassus! Morituri vos salutant!?5 


25 Să trăieşti, Pompeius! Să trăieşti, Crassus! Cei ce vor muri vă salută! 


Consulii răspunseră ridicînd şi ei braţul. La o comandă a lanistului 
Nerius, coloana făcu un ocol şi pieri în întunericul oppidiumului. După 
citeva clipe, prin aceeaşi uşă ieşiră un mirmilon şi un retiar. Ajunşi în 
mijlocul arenei, salutară consulii şi mulțimea, apoi începură fulgerător 
lupta. Sorţii izbinzii treceau cînd într-o parte, cînd în alta, fiecare dovedea 
multă măiestrie, pe fața fiecăruia se vedea hotărîrea disperată de a nu muri. 
La un moment dat, retiarul aruncă plasa cu o îndeminare uimitoare, 
aceasta căzu acoperindu-l pe mirmilon, se înfăşură în jurul trupului său 
prinzindu-i mîna în care ţinea spada, în timp ce tridentul îi atinse gâtul. 
Mirmilonul rămase locului împietrit, la cea mai mică mişcare ar fi fost 
străpuns. În tribune cei ce făcuseră pariuri strigau, unii lăudau, alții 
blestemau. Numeroase miini se săltară cu degetul mare de la mîna dreaptă 
în sus, cerînd să lase viața mirmilonului. Privirile se îndreptară spre tribuna 
consulilor. După ce îşi şoptiră ceva, amîndoi ridicară braţul drept cu acelaşi 
deget în sus. Izbucniră aplauze, amestecate cu strigăte de opunere. 
Mirmilonul scăpase de la moarte. Era de altfel tînăr, zvelt, frumos, de aceea 
cele mai multe mîini săltate erau ale femeilor. În timp ce lorarii netezeau 
nisipul, cîțiva saltimbanci, mimi şi măscărici intrară în arenă, fiecare îşi 
arăta iscusința, smulgind mulțimii, în valuri, hohote de ris şi ropote de 
aplauze. Prin uşile oppidiumului apărură două şiruri de andabațţi, erau 
două duzini de sclavi prinşi în răscoală, încadraţi între două rînduri de 
mastigofori. Aşezaţi pe două linii la distanță de trei paşi, cu căştile lăsate 
peste ochi, împinşi de la spate cu furcile lungi de mastigofori, andabații 
începură să se bată orbeşte; de cele mai multe ori spadele loveau în gol, iar 
cînd nimereau în plin provocau răni adînci. În scurt timp începură să cadă 
unul după altul, în întilniri spre care îi purtau furcile mastigoforilor, cu 
lovituri date la întîmplare, ce provocau şi făceau să plutească pe deasupra 
tribunelor valuri de rîs. Rămase la sfîrşit numai unul. În strigăte, mulțimea 
cerea să i se lase viața. Pompeius săltă dreapta cu degetul în sus, iar 
Crassus făcu acelaşi lucru, dar cu degetul în jos. Tribunele începură să se 
cutremure de bătăi de picioare şi de aplauze, unii cereau moartea, alții viața 
sclavului din arenă. Crassus şopti ceva la urechea lui Pompeius, astfel că şi 
acesta întoarse degetul în jos, rostind amindoi deodată: 

— Peractum est!26 

În aceeaşi clipă, furcile mastigoforilor străpunseră pe nefericitul dat 
morții, care se prăbuşi la pămînt. La un semn al lanistului, în arenă 


26 L-a venit sfirşitul! 


năvăliră lorarii. Unii traseră cu căngile cadavrele afară, alții greblară nisipul 
şi îl neteziră, în timp ce saltimbancii, mimii şi măscăricii făceau tribunele să 
explodeze în hohote de ris. Cînd totul fu gata, mastigoforii aduseră în arenă 
patru bărbaţi care, după veşminte păreau plebei. 

Erau tilhari, omoriseră un fermier din apropiere de Capua, apoi îi 
furaseră toate vitele: cai, vaci, capre şi oi. Lanistul povesti pe scurt fapta lor. 
Din tribune răsunară strigăte: 


— Fiarele!... Fiarele!... Să se dea drumul animalelor sălbatice! 

Capacele cuştilor cu gratii din oppidium se săltară trase de sus cu 
fringhii şi în arenă năvăliră o haită de lupi înfometați, prinşi prin pădurile 
din Illyricum. Cu toată încercarea lor disperată de a se apăra, fiarele îi 
sfişiară fulgerător şi începură să-i devoreze. Erau dese cazurile cînd se 
dădeau astfel de exemple drastice în circuri, mai ales cu tilharii şi 
criminalii. Din spatele gratiilor arenei, lupii căzură doboriți cu săgeți bine 
țintite, apoi din nou se curăţi şi netezi nisipul. 

În aplauzele mulțimii, în arenă înaintară doi gladiatori, înarmaţi cu 
spade scurte şi scuturi, cu trupurile bune strînse în armuri de zale, purtind 
coifuri lucitoare, călcau apăsat şi hotărît zimbind spectatorilor din primele 
rinduri. După ei venea Nerius. Se opriră în fața consulilor şi salutară. 
Lanistul îi prezentă scurt, arătindu-l pe fiecare: 

— Maccius, gal, şi Stertinius, dac. Cei mai aprigi gladiatori ai laniştilor 
din Roma. 

Cunoscătorii ştiau, vor asista la o adevărată luptă, în care măiestria în 
minuirea armelor şi în iuțeala mişcărilor vor fi de partea învingătorului. 
Lupta se porni cu multă dirzenie. În tribune se aşternu liniştea. Lovituri 
fulgerătoare se parau cu o siguranță uimitoare, fără să înceteze nici o clipă 
jocul picioarelor. Nu trecu mult şi din diferite părți se auziră strigate 
pariurile: 

— O mie de sesterți, pe dac! 

— Două mii, pe gal! 

Pariurile creşteau, strigătele se întăreau pe măsură ce lupta se înteţțea. 

— Trei mii, pe Stertinius! 

— Patru mii, pe Maecius! 

Negustorul Hegias urmărea cu încordare lupta, părea gata să se salte 
ori de cîte ori situația devenea primejdioasă pentru dac. Cît stătuse la 
Sarmizegetusa vorbise de multe ori cu Oroles, îl văzuse îngrijorat de soarta 
feciorului, mai ales după se aflase în ce pericol se află întotdeauna viața 

unui gladiator. Era frămintat de îndoială, tarabostele îi spusese că feciorul 
său se numea Comosicus, iar dacul din arenă era Stertinius. Îşi dădu 


seama că în clipa aceea nu-i stătea nimic în putere, totul depindea de voia 
zeilor. Sări în picioare cînd zări pe braţul lui Stertinius curgînd sîngele. 

— Ce se întimplă cu tine, Hegias? îl întrebă Hortensius Maximus. 

— Pe Hercule, viața dacului e în primejdie! 

— Dar tu n-ai făcut pariu cu nimeni... E la mijloc altceva? 

Nu-i răspunse, se aşeză la loc, fără să-şi schimbe privirea de la cei doi 
gladiatori. Loviturile se îndesiseră, jocul de picioare cu fandări şi retrageri 
fulgerătoare îi făceau să se deplaseze pe distanțe mari, sau să se rotească 
unul în jurul altuia. Hegias nu prinse momentul, nu zări cînd spada lui 
Stertinius străpunse umărul lui Maecius, îl văzu numai clătinindu-se de 
citeva ori, apoi prăbuşindu-se pe nisipul arenei. Strigătele în tribune se 
întețiră, unii cerînd moartea, alții viața gladiatorului. Dacul puse piciorul pe 
pieptul galului şi îşi îndreptă privirea spre cei doi consuli. Cînd văzu 
semnul cu degetele îndreptate în jos, potrivi spada în dreptul inimii 
învinsului, apăsă cu putere şi Maecius îşi dădu sfîrşitul. Hegias puse mîna 
pe umărul lui Hortensius Maximus şi răsuflă adînc, uşurat. În arenă 
năvăliră saltimbancii, mimii şi măscăricii, grăbindu-se să înveselească 
mulțimea. Cei doi consuli se ridicară, spectacolul lua sfîrşit. Din loc în loc 
răsunau sudălmile şi blestemele celor care pierduseră pariurile. Arena 
începu să se golească, gloata de pe băncile plebeilor se îngrămădea spre 
ieşire, satisfăcută de spectacol. 

Tot restul zilei şi toată noaptea, negustorul Hegias se frămîntă. În 
dimineața următoare se grăbi spre şcoala de gladiatori a lui Nerius. Îl găsi 
în officina, sclavul bucătar tocmai îi pregătise gustarea. Lanistul era bine 
dispus, victoria lui Stertinius îi adusese un cîştig bun. Golise mai multe 
cupe de vin de Falern, iar de mîncare nu se atinsese. Nu-l bucura atita 
ciştigul, cît faima. 

— Mă rog zeilor pentru sănătatea lanistului care a organizat un 
spectacol atît de frumos! salută negustorul oprindu-se în prag. 

Nerius lăsă jos cupa de la gură şi îl privi cu multă curiozitate, nu 
înțelegea pentru ce venise: 

— Şi eu mă rog pentru tine. Intră. Pe mine mă cauţi? 

— Sint Hegias, negustor, mi-am întins afacerile pînă în Dacia. Aş vrea 
să stau de vorbă cu tine... 

Ochii lanistului sclipiră, gîndiil îi alergă spre Stertinius. 

— Dar eu nu fac negustorie, Hegias?! 

— Nu te ocupi de negustorie, dar faci afaceri, după cîte am aflat nu te 
dai în lături de la un cîştig bun. Am venit să-l cumpăr pe gladiatorul 
Stertinius. 

— Spune-mi că glumeşti, Hegias! Ai văzut spectacolul de ieri, cum să- 
mi vind cel mai iscusit luptător în arenă? Stai pe scaun, ia o cupă de vin, 
nu vreau să crezi că nu mă port cum se cuvine cu oaspeţii. După nume eşti 
grec, ştiu că la Atena nu sînt şcoli de gladiatori, vrei să deschizi tu una? 

După ce sorbi din cupă, negustorul răspunse: 

— Ți-am spus că mi-am întins afacerile pînă în Dacia, nu vezi nici o 
legătură? Dar stai, să nu mă pripesc, îl cumpăr pe gladiator numai dacă 
numele lui de dac a fost Comosicus! 

Lăcomia lanistului se trezi cu totul, gîndi că negustorul venise anume 
pentru Stertinius, nu pentru a reda libertăţii pe un dac oarecare. Se 
prezenta pentru el ocazia unui cîştig nesperat de mare. Răspunse fără să se 
grăbească: 

— Da... parcă aşa mi-a spus tribunul... cel ce mi l-a vîndut, a rostit 
numele ăsta de care eu aproape că uitasem de atunci. Aşa fac mulți stăpîni, 
schimba cum vor numele sclavilor lor. Dacă ţii neapărat să-l cumperi, 
înseamnă că ai fost trimis de cineva să faci asta, de unul care acolo în 
Dacia poate că este vreo mare căpetenie. 

Hegias ocoli adevărul, scorni o poveste, ca prevedere, pentru a stăvili 
lăcomia lanistului. 

— În iarna care a trecut, m-a prins în Dacia un viscol îngrozitor. Am 
scăpat din troienii de zăpadă, unde aş fi murit degerat, datorită unui bătrin, 
blajin de-l credeai un zeu bun coborit printre oameni. M-a ţinut în căsuţa 
lui mai multe zile, pînă s-a potolit urgia, apoi a mers cu mine să-mi arate 
drumul. Bătrinul acela mi-a spus că are nepotul luat captiv, îl ştia vindut 
ca sclav, şi că numele lui este Comosicus. Fiindcă mi-a salvat viața, vreau 
să-i arăt recunoştinţa mea. Cît să-ți plătesc pentru el, Nerius? 

— Nu-l vind! Altul ca el nu mai găsesc. Ai văzut ce frumos a luptat în 
arenă, fără el aş putea să închid şcoala. 

Negustorul nu socoti şansa pierdută, se gîndi să-i încerce lăcomia. Ştia 
că la Roma un sclav se vindea — după cum era de tînăr, de sănătos şi de 
puternic — cu două pînă la cinci mii de sesterți. 

— Îţi dau zece mii de sesterţi, lanistule! Nerius izbucni în hohote, 
săltindu-şi cupa. 

— Cine te aude, ride, Hegias! Cel mai bun gladiator al meu să-l vind cu 
o astfel de sumă ar fi o batjocură... 

— Douăzeci de mii, Nerius! 

Lanistul clătină capul, semn că nu se învoia, continuînd să ridă. 

— Treizeci de mii! 


Văzind că nu cedează, negustorul bătu cu pumnul în masă, strigiînd: 

— Cincizeci de mii, Nerius! E ceva ce n-ai mai pomenit la Roma! 

Drept răspuns, lanistul bătu şi el cu pumnul în masă, săltindu-se în 
picioare: 

— O sută de mii, Hegias! Nici un sesterț mai puţin! Negustorul rămase 
citeva clipe descumpănit, suma depăşea orice aşteptări, nici nu avea cu el 
atiția bani. Pe de altă, parte, ar fi vrut să cîştige ceva pe deasupra de la 
tarabostele Oroles. Căută febril o cale de ieşire din impas, prin care să-l 
împace pe lanist şi să pună în afara oricărui pericol viața lui Comosicus. 

— Lanistule, mă dau bătut, murmură el zimbind, ai să vezi mai tirziu 
că am un motiv puternic pentru care primesc să-ţi dau o sută de mii. Însă, 
cum nu dispun la Roma de o astfel de sumă, îți dau un avans de douăzeci 
de mii de sesterți, iar restul ţi-l aduc cînd mă înapoiez din Dacia. Pînă 
atunci, vreau să te legi în fața zeilor că pe gladiatorul Stertinius nu-l vei mai 
scoate în arenă. Ne împăcăm aşa? 

— Da, dar cu o condiție — am auzit că în Dacia este aur mult — îmi 
plăteşti restul de optzeci de mii sesterți în aur, pe care îl poţi obţine uşor de 
la barbarii aceia de daci. 

Dacă n-ar fi fost regele la mijloc, negustorul nu s-ar fi încumetat să 
primească o condiție atit de grea. Era convins că Burebista va îndeplini 
totul pentru eliberarea lui Comosicus, iar prin gestul ce-l făcea îşi va 
asigura prețuirea lui. 

— S-a făcut, lanistule! îţi voi aduce aur. Acum am o rugăminte: trimite 
să-l cheme pe Comosicus şi lasă-ne cîtva timp singuri. 

Trecuse de mult vremea prinzului cînd Hegias părăsi şcoala de 
gladiatori a lui Nerius. 

ergeau în pasul cailor. La cîțiva paşi în urma veneau Carpio şi 
capnobotul Rogus, iar după ei călăreţii ce formau cele două 
gărzi. Regele şi marele preot porniseră într-o călătorie al cărei 


drum se închidea în cerc: Sargedava, Germisara, Ampelum, Brucla, 
Apulum, Sargedava. După ce bătuse şi alungase cele două triburi ale 
celților: boii şi tauriscii, regele nu pornise spre răsărit, să arunce afară de 
pe pămîntul dac pe bastarni şi sarmati, aşa cum intenționase de la început, 
se oprise la Sargedava pentru o mai bună pregătire şi pentru a se ocupa şi 
de alte treburi ale ţării. Îl frămînta mult cele ce-i spusese Hegias, Dacia nu 
se va putea ridica şi întări dacă nu va face un rodnic schimb de mărfuri cu 
alte popoare, să vindă tot ce îi prisosea şi să cumpere tot ce avea nevoie, să 
încurajeze meşteşugurile pentru a se făuri lucruri cît mai bune, încît ele să 
fie căutate şi de cei din afara țării. Aşa cum nu făcuseră niciodată pînă 
atunci, pentru a-şi da mai bine seama de ceea ce se mişca, se giîndea şi se 
punea la cale în țară, regele şi marele preot luaseră o înfăţişare cît mai 
asemănătoare cu aceea a doi taraboşti nu prea bogați, care călătoreau 
porniţi la drum lung, purtau veşminte vechi, prăfuite, din materiale ce nu 
puteau fi socotite prea scumpe, iar gărzile erau formate din puţini oameni, 
şi ei îmbrăcați simplu, ca nişte comati, aşa cum plecau de obicei cînd se 
zvonea de război. Tot aşa arăta Carpio, precum şi capnobotul Rogus. 

La marginea unei păduri din apropiere de Germisara văzură fum mult 
şi gros, înălțindu-se dintr-o construcție ce arăta a fi un fel de baracă ceva 
mai mare, părea a fi folosită ca magazie. Regele trase frîul calului, sări peste 
şanțul ce însoțea drumul şi se îndreptă într-acolo. Cînd ajunse în apropiere, 
zări printre copacii ce înconjurau poiana grămezi de pămînt roşcat, de 
cărbuni din lemn, în bucăți mai mari decît se obişnuia să fie mangalul, de 
bolovani din piatră de var nearsă şi chiar de var nestins, iar în apropierea 
lor alte grămezi, de bucăţi de fier cu forme ciudate, un fel de turte umflate 
pe o parte şi scobite pe cealaltă. Vilceaua în care se găsea poiana era largă 
şi destul de adincă, încît vintul rareori reuşea să împrăştie fumul, să-i înece 
pe cei care lucrau în baraca-magazie. Împrejurul ei văzură cîțiva oameni 
trebăluind fără grabă, cu nişte mişcări ce arătau că în acea zi nu aveau 
prea mult de lucrat. Cînd zăriră ceata de călăreți se opriră şi priviră cu o 
curiozitate lipsită de îngrijorare, mai ales că cei ce veneau în frunte nu 
arătau a fi căpetenii prea importante, nici cel puţin ca taraboşti. 

— Marele zeu să fie cu voi, oameni buni! dădu bineţe regele sărind jos 
de pe cal.Cred că nu vă supăraţi, dacă facem un scurt popas în apropierea 
voastră; ne-am zis că aici vom găsi şi o fintînă cu apa bună. 

— Ne rugăm şi noi lui Zamolxis pentru sănătatea voastră, bunilor 
taraboşti, însă dacă ţineați drept drumul, întilneaţi în cale un piriu cu apa 


limpede ca rouă cerului, nu mai era nevoie să vă obosiţi încoace. Dar, L 
oricum noi sintem bucuroşi de oaspeți — pe aci cam rar trece cineva — aşa 
că mai aflăm şi noi ce se mişcă prin ţară, se porni unul dintre ei, un bărbat 
trecut de puterea vîrstei, care se ţinea bine, pomeții roşi ai obrajilor păreau 
şi mai vii pe culoarea căruntă a bărbii, pletelor şi mustăţilor. 

— Ce înţelegi prin asta: ce se mişcă prin ţară? 

— Aşa vine vorba, bunule taraboste, adică ce mai face regele — Marele 
zeu să-i dea sănătate şi viață lungă — dacă se lucrează cu spor la noua 
cetate de scaun, care cică se va numi Sarmizegetusa, şi cînd va porni din 
nou la eliberarea şi a celorlalți frați de-ai noştri de dincolo de Dunaris şi de 
dincolo de munții dinspre soare-răsare, aşa cum a făcut cu cei de peste apa 
Pathissusului, cînd a alungat triburile celte. 

— Văd că tu eşti făurar şi topitor de fier, cum de te poartă gîndul la 
eliberarea celorlalți, la alungarea triburilor străine? 

Făurarul care vorbise, cel mai virstnic, nu răspunse la întrebare, 
schimbă vorba: 

— Ştiţi ce zic eu, bunilor taraboşti, să staţi un pic să vă odihniți, să vă 
potoliți foamea şi setea, apoi vom mai putea vorbi, dacă nu vă grăbiţi la 
drum. Aş vrea să vă arăt ce am eu aici şi ce ţintesc să fac. 

Regele se înțelese din priviri cu marele preot, găsiră bun îndemnul 
făurarului. Se retraseră sub un copac cu umbră deasă. Ziua de sfirşit de 
august era călduroasă, soarele urcase către prînz. Între timp oamenii 
făurarului îşi văzură de treburile lor. Dar totul nu se prelungi prea mult, 
regele şi marele preot se ridicară de pe buşteanul folosit drept scaun şi 
masă pentru frugalul ospăț şi intrară în atelierul făurarului, dar nu văzură 
ceea ce se aşteptau: focuri, nicovale şi ciocane, ci o construcție ovală de 
zidărie, aşezată pe o baza solidă, în pantă, ce se sprijinea pe pămînt într-o 
adincitură, pentru o mai sigură legătură. Făurarul le ieşi în cale, bucuros 
să le arate ce are, şi mai ales să le spună ce avea de gînd să facă. 

— Ascultă omule, tu eşti făurar, adică fierar, sau topitor, meşteşugar 
din aceia care din pămînt scot fier? îl întrebă regele. 

Răsucindu-şi mustățile bogate, meşterul răspunse: 

— Bunule taraboste, sînt şi făurar şi topitor. Aşa a fost şi tata. De la el 
am învățat amîndoua meseriile. La început bătrinul, care acum a răposat, a 
fost numai făurar, iar cînd a văzut că nu mai are de la cine să ia fier, s-a 
apucat să şi-l scoată din pămînt. Avem aici aproape un cap de munte cu 
pămînt roşcat. Tata nu s-a dat învins pînă nu a reuşit să obțină turte de fier 

ca acelea pe care le-aţi văzut în grămada de afară. Dar el a lucrat greu, cu 
un cuptor mic, ca acesta pe care îl vedeţi în colțul atelierului. Este rotund 
ca un butoi, cu fundul cam de doi coți şi înalt ceva mai mult decît statura 
unui om. Jos are o vatră înclinată, din două plăci de lut ars, între care s-a 
lăsat o gaură prin care suflăm aerul cu foalele. În cuptor se pun cărbuni de 
lemn, se aprind bine, apoi pămînt din acela roşcat, în bulgări, amestecatcu 
bolovani de piatră de var nearsă şi cu bucăţi de var nestins. Suflăm cu 
foalele din greu; timp îndelungat pînă cînd începe să curgă printr-un fel de 
jgheab al vetrei fierul topit. Aşa a făcut şi tata, adică aşa s-a chinuit, şi 
totuşi a reuşit să făurească uneltele de care au oamenii nevoie sape, seceri, 
coase, piroane şi cîte altele. Eu mă zbat să fac altfel... 

— Cum? Ai prins de la cineva un meşteşug nou? Se grăbi să-l întrebe 
marele preot. 

— Da, bunule taraboste! Ştii, cînd ceva îţi frămîntă gîndurile, nu te 
linişteşti, oriunde te-ai găsi. Nu mă feresc, vă spun taina mea, pe care vreau 
să o fac să se întindă, fiindcă trebuie să-l ajutăm cît mai mult pe rege. Şi eu 
visez să văd Dacia întinsă peste tot pămîntul dac, aşa cum se zbate 
Burebista să o facă. Aş vrea ca din atelierul meu să pornească în toată ţara: 
fier, unelte, arme şi alte lucruri folositoare în gospodărie. lată care este 
taina: la începutul verii am făcut şi eu parte din luptătorii care au zdrobit şi 
alungat cele două triburi celte ce cotropiseră pe dacii de dincolo de 
Pathissus. Nu se poate să nu fi fost şi voi, bunilor taraboşti, alături de rege, 
cînd s-a dat marea bătălie, din care am ieşit învingători datorită ajutorului 
dacilor de dincolo, a căror căpetenie era Scorilo. După cum ştiţi, au fost 
luați mulți captivi, pe care regele i-a lăsat apoi în grija lui Scorilo, urmînd 
ca mai tirziu să-i aducă la Sargedava sau Sarmizegetusa unde vor fi 
împărțiți: unii dați taraboştilor, alții vînduţi ca sclavi. Mie mi-a ieşit norocul 
în cale, am stat de vorbă cu unul din captivi — fusesem pus să păzesc o 
ceată dintre ei — şi cum a fost norocul, sau poate că asta a fost voia 
Marelui zeu, că acela s-a întîmplat să fie un priceput topitor de fier. Mi-a 
vorbit mult despre meşteşugul lui, după ce a aflat că şi eu eram făurar. Am 
să vă arăt acum cuptorul pe care l-am zidit după spusele lui. Dar mă tot 
frămînta ceva, aş vrea să aflu cînd aduce Scorilo captivii la Sarmizegetusa, 
ca eu să-l caut pe acel topitor şi să fac tot ce este cu putinţă pentru a-l 
cumpăra. Dacă voi întîmpina greutăți, am să merg cu îndrăzneala pînă 


acolo încît mă voi înfățişa regelui, îi voi spune ce ginduri nutresc şi-l voi 
cere pe acel meşter celt. 


— Crezi că te vei putea apropia de rege? 

— Mă voi arunca la picioarele sale! 

— Dar te-aş putea ajuta eu... la spune-mi, cum te numeşti? Cunosc un 
alt taraboste, care stă mai tot timpul în preajma regelui. Vorbesc cu el şi... 

— Sînt Arigio, bunule taraboste. Pe aici toţi îl cunosc pe făurarul Arigio. 
Unii cam rid de mine, nu le vine să creadă că eu scot fierul din pămînt, cică 
îl cumpăr pe ascuns de la negustorii străini şi din el le fac lor fiare de plug, 
sape, seceri, cuțite şi chiar lanţuri. 

— Bine, Arigio, dacă celtul acela e sănătos şi va fi adus de Scorilo la 
Sarmizegetusa, să ştii că îl vei avea ca sclav. 

Făurarul începu să se scarpine în barbă, încropind un zîmbet ce părea 
cu mai multe înțelesuri. Pe rege îl intrigă acest fapt, îi păru ca ascundea 
ceva. Îl întrebă: 

— Spune-mi cinstit, Arigio, ce tăinuieşti? După surisul tău, parcă ţi-ai 
şi pus ceva în gînd să faci cu acel sclav. Ce anume? 

— Ca să vorbesc pe cea dreaptă, pot să vă spun. Voi, bunilor tarabogşti, 
plecaţi spre cetăţile voastre, iar făurarul Arigio poate că nu vă va mai vedea 
niciodată. De, zic şi eu, regele nu o să mi-l dea pe acel celt mie ca sclav, ci 
tarabostelui ce stăpineşte cetatea şi moşia Germisara, adică nu eu o să-i fiu 
stăpîn, dar dacă îl voi avea aici, va trăi cu libertatea pe care o am şi eu, îl 
voi ajuta să-şi înalțe o căsuţă şi, de se va lipi de el vreo femeie, îşi va 
întemeia o familie. Doară oameni sintem, suflete avem... Acum, bunilor 
taraboşti, aş vrea să vă arăt cuptorul cel nou, făcut după spusele acelui 
meşter celt. Uitaţi-vă la el, este tot rotund, dar înalt aproape cît o casă, are 
vatra mai larga şi mai înclinată, cu jgheab adînc, ca scurgerea fierului topit 
să se facă mai repede. Ca să iuțim focul, vrem să suflăm în el cu mai multe 
foaie deodată. Dar taina acestui cuptor este alta, altfel s-ar asemăna cu 
unul de-al nostru, doar că ar fi mai mare. Taina aflată de la acel celt este 
felul cum îi faci umplerea. Nu-l încarci o dată: pui cărbuni, bulgări de pă- 
mint şi piatră de var şi le încălzeşti pînă curge tot fierul şi zgura dinăuntru, 
ci faci altfel, aşezi toate în straturi: un strat de cărbuni, unul de pămînt 
roşu, alt strat de piatră de var şi var, apoi din nou un strat de cărbuni, altul 
de pămînt şi altul de piatră de var şi o ţii aşa întruna, straturile se topesc, 
se lasă în jos, prin jgheab curge fierul topit, iar pe deasupra continui să 
bagi mereu în el straturile aşa cum v-am spus. Sper că pe săptămîna 
viitoare să dau drumul la foc şi să încep să fac grămezi de turte de fier. Eu 
cred că am să scot în fiecare zi atît cît să încarci mai multe care mari, trase 


de cîte patru boi. Şi mai am o taină, bunilor taraboşti, asta este curată 
taina mea, nu mi-a spus-o celtul acela: dacă treaba iese aşa cum o gîndesc, 
mă bate capul să nu las focul din cuptor să se mai stingă nici ziua nici 
noaptea, să meargă fără oprire pînă se strică şi trebuie să repar zidăria lui, 
căci o mănîncă destul de repede focul şi fierul topit. Şi ştiţi ce mă mai 
frămînta gîndul? Să fac două cuptoare; cînd unul e oprit pentru a fi reparat 
sau refăcut, celalalt să meargă. Vreau să-i dau bunului nostru rege, fier cât 
mai mult, mai ales dacă ţara se va mări, după cum am auzit, pînă dincolo 
de Dunaris, peste apa numită Tyras, pînă la marea cea mare, că pe acolo 
tot frați de-ai noştri trăiesc. 

Regele nu se mai putu stăpini, se repezi la făurar, îl îmbrăţişa şi-l 
sărută pe amindoi obrajii. 

— Aşa să faci, Arigio! Voi aranja eu în aşa fel ca pe celtul acela să-l ai, 
să fie al tău, nu al tarabostelui. Tu dă-i zor şi porneşte cuptorul. Să vedem 
repede fierul tău sosit la Sarmizegetusa! 

— Hei, bunule taraboste, dacă voi avea oameni pun aici multe nicovale 
şi bat fierul aşa cum trebuie, încălzindu-l şi turtindu-l de mai multe ori, 
pînă îl fac bun doar să-l fățuieşti la ciocan, să scoţi din el ce vrei: şi din cele 
necesare comatului şi din acelea de care nu se poate lipsi luptătorul. Ce n- 
aş face eu, bunilor taraboşti, dacă aş avea citeva zeci de oameni care să 
asculte numai de mine!... 

— Să vedem, murmură regele stăpinindu-şi greu însuflețirea — omul 
din fața sa îl uimise prin curajul, vrednicia şi pornirea lui — de asemenea 
meşteri avem mare nevoie. Eu zic să te pregăteşti bine că, aşa sper, mă voi 
pune luntre şi punte să ţi se dea toți oamenii pe care tu îi vei cere. 

Făurarul rămase un timp nemişcat, privindu-i cu încordare, 
întrebindu-se în sinea sa: pentru ce aceşti taraboşti se arată atit de 
bucuroşi, atit de îndemnători pentru meşteşugul său? Dar nici însuflețirea 
sa nu era mai mică. Pentru a nu prelungi tăcerea adăugă: 

— Şi mai este o parte a tainei mele: dacă voi topi a doua oară turtele de 
fier ce le torn din cuptorul cel mare, am să obţin un fier gata pregătit să fac 
din el orice vreau. Vedeţi, turtele din prima topire sînt sfărimicioase, se 
sparg lovite cu un ciocan greu, pe cînd fierul topit a doua oară, încălzit şi 
bătut frumos pe nicovală se întinde şi se fățuieşte bine, parcă ar fi ca lutul 
olarului. Dacă fac şi asta, regele nu va mai duce niciodată lipsă de fier. 

Tot timpul marele preot tăcuse. Aşa mic de trup şi de statură, îmbrăcat 
în veşminte vechi, cam ponosite, arăta a fi un taraboste sărăcit, sau căzut 
în patima vreunui viciu. Nu se putu stăpini să nu murmure: 

— Dacă aş avea putere te-aş lua la Sarmizegetusa, ca acolo în vale, sub 
cetate, să-ți faci atelierul cu toate cuptoarele şi nicovalele de care ai nevoie, 
zise, urmărind ca astfel să-i sugereze regelui ideea. 

— Lasă-l, să facă aici tot ce vrea! întări apăsat regele. Va înălța el acolo 
un alt atelier mai bun, dacă treaba îi va merge bine. Poate că chiar el, 
Burebista, îl va lua lingă cetatea de scaun. 

Însufleţirea făurarului crescu atît de mult, încît îndrăzni să rostească: 

— Dacă n-aţi fi aşa îmbrăcaţi — arătaţi a nu fi taraboşti prea bogați, 
poate că moşiile voastre sînt mici şi neroditoare — aş putea să jur în fața 
Marelui zeu că îl am în față pe viteazul rege Burebista şi pe Marele preot, 
bunul Deceneu, dar aşa cum văd gărzile, mici şi prăpădite, îmi dau seama 
că totul este numai o asemuire. l-am văzut pe amindoi, nu te privesc aşa ca 
voi, ca orice om, ci te pătrund, îți vine să intri în pămînt cînd te vezi în fața 
lor. 

Regele rise şi îl bătu uşor pe umăr: 

— Mi-ai plăcut, Arigio! Marele zeu să-ți dea sănătate! Am plecat. Îţi 
mulțumim pentru tot ce ne-ai spus. Să ştii că nu-mi uit vorba, îl voi 
convinge pe rege să-ți dea meşterul acela celt şi mulți alți sclavi de care vei 
avea nevoie. 

Făurarul privi după ei nedumerit cum se îndepărtau în galopul cailor, 
mirat şi oarecum revoltat, tarabostele spusese că îl va convinge „pe rege”, 
fără nici o undă de respect sau de teamă, în loc să rostească: pe bunul, pe 
viteazul, pe măritul nostru rege. Intră în atelier cu inima îndoită, cu un 
uşor regret că-şi dăduse pe față taina din suflet, la care ţinea ca la viaţă, 
față de nişte necunoscuți, care poate că nu erau taraboşti, ci căpeteniile 
unor cete de tilhari care cutreierau țara. 

Soarele trecuse mult de amiază, în curînd aveau să se întindă umbrele 
înserării. Treceau printr-o vilcea largă, cu copaci bătrîni, rari, printre care 
iarba şi florile de toate culorile păreau un covor verde, frumos măiestrit de 
miini vrednice şi suflet plin de viaţă. Lingă un stejar zăriră doi bătrîni, 
stăteau aşezaţi pe pămînt, rezemaţi de trunchiul gros, cu coaja crăpată de 
mulțimea verilor şi iernilor ce trecuseră peste el, poate că tot atit de 
numeroase cît trecuseră peste bărbile şi pletele celor doi oameni. Unul era 
plin, rotunjor la față, cu obrazul rozaliu şi cu privire vie, iar celălalt slab, 

palid, spiînatic, cu firele atit de rare în barbă, încît se vedea pielea adînc 
crestată de ani şi de muncă. Regele trase friul şi opri calul. Le spuse: 

— E bine la umbră şi în linişte. Aici poți să tot trăieşti, poţi să treci 
peste o sută de ani. 

— Apoi, dacă nu vă este cu grabă, bunilor taraboşti, puteți descăleca şi 
hodini o lecuță, îndemnă cel gras. Ai spus bine, aici poți să trăieşti mult, 
dar să ştii că nu întotdeauna bătrineţea este bună. 

— De ce bunule om? întrebă marele preot. 

— Ehei, dragii moşului, dacă mai eram tînăr porneam şi eu alături de 
slăvitul nostru rege, mergeam dincolo de apa Pathissusului şi mă băteam 
cu celții ăia care ne-au cotropit din pămîntul țării. Am auzit ce mare fericire 
a fost pe frații noştri de acolo cînd s-au văzut sloboziți de sub jug străin. 

Ochii regelui sclipiră, îşi stăpînea cu greu pornirea de a-i îmbrăţişa. În 
sufletul său în acea clipă simţi un fior de îmbărbătare şi recunoştinţă, ca şi 
cum vorbele rostite de bătrin fuseseră strigate în cor de întregul neam al 
dacilor. 

— Noi sintem de departe, avem moşiile dincolo de cetatea 
Porolissumului — nu se poate să nu fi auzit de ea — însă nu prea ne 
bucurăm de munca noastră, triburi străine rătăcitoare vin adesea dinspre 
miazănoapte şi ne jefuiesc aproape de toate bucatele strînse de pe cîmp şi 
de poamele culese de prin livezi. Vedeţi asta şi după straiele noastre, sînt 
cam vechi şi sărăcăciose, spuse regele, mai mult pentru a-l încuraja la 
vorbă pe moşneag. Să ştiţi, tăicuţilor, că noi am mers cu oastea dincolo de 
Pathissus şi ne-am bătut cu triburile celților cotropitori, ştim tot ce s-a 
petrecut acolo. Acum Dacia se întinde pînă peste apa Dunarisului din acea 
parte, care curge prin cîmpia cea mare ce se întinde departe spre apus. Dar 
pe aici ce se simte, ce se petrece prin ţinutul acesta? 

— Toate bune, bine că s-au potolit oamenii, că se prostiseră de tot cu 
băutura vinului. Toţi păreau nişte fleoarțe sau fleoaşe, că nu ştiu cum e mai 
bine să le zic, nişte belmejiţi cu care nici nu puteai să vorbeşti. Marele zeu a 
ştiut el ce face, altfel nu se mai putea, nu avea cum să-i îndrepte pe daci, 
ajungeam de risul altor neamuri cu care ne învecinăm, mai ales de al 
grecilor şi al romanilor. Acum cică Marele zeu s-a mai îmbunat, Marele 
preot — prin capnoboţi şi preoți — spune că s-a dat dezlegare ca fiecare om 
să poată avea vreo zece tulpini de viță de vie, să facă fiecare vin barem atît 
cît să aibă nevoie cînd e bolnav, sau cînd gerul este prea aspru. Dar 
oamenii ştiţi cum sînt, bunilor taraboşti, se lăcomesc: cică unul a primit de 


la taraboste pămînt de muncă în trei locuri, cată ca pe fiecare din acele 
locuri să pună cîte zece butaşi de vie, dar cu asta tot nu e mult, nu se mai 
ajunge la ceea ce a fost înainte. Beţia dacilor rămîne doar o poveste... 

Cel slăbuț şi spinatic, care nu se împăcase nici în tinereţe cu vinul, se 
grăbi la vorbă, întrerupîndu-l pe celălalt: 

— Să fie adevărat, bunilor taraboşti, că se vor trage zece lovituri de 
toiag la tălpi şi bătuţi cu vergile pe fundul gol toți aceia care vor fi găsiți 
prinşi de tăria vinului? Cică cei ce vor cădea în greşeală de mai mult de trei 
ori vor fi făcuți robi, dar nu dați taraboştilor pe moşia căruia muncesc, ci 
trimişi să trudească pe şantierele unde se înalță cetăți puternice de apărare. 

— Şi, ce, nu o să fie bine? Cu cine vreți să facă regele atitea lucrări, cîte 
are nevoie țara, care s-a mărit şi se va mări şi mai mult? interveni marele 
preot, căutînd să-l întărite pe cel pirpiriu, ai cărui ochi jucau fără încetare 
în orbite, ca şi cum ar fi avut multe de spus, dar se stăpînea. 

— D-apăi, bunilor taraboşti, dacă e să dăm pe față lucrurile, la noi în 
Dacia vezi robie peste tot. Să-i lăsăm la o parte pe sclavi — fie că au fost 
cumpăraţi, fie că au căzut prinşi captivi, adică pe cei de un neam străin — 
dar robi, adică sclavi, sînt şi daci, din care o parte — cei mai tineri — se 
spune că au fost luaţi de rege şi făcuți luptători, ostaşi ca oricare dac. Robie 
vezi peste tot. Noi, comatii, ce sîntem? Tot un fel de robi ai taraboştilor, cu 
singura deosebire că ne mişcăm niţel mai liberi, avem o căsuță, o colibă sau 
un bordei, şi putem creşte cîteva orătănii, dar tot ce agonisim este al 
stăpînului, adică îl ia tarabostele. Uite, aşa de pildă, să vă spun cum se face 
la noi. Tarabostele nostru are moşie mare, pe ea se întind cinci sate. Şi, 
cum s-a moştenit din bătrini, el este stăpinul. Vedeţi voi, eu cică nu sînt 
robul lui, dar pămîntul este tot al lui, nu am nici bucăţica de loc pe care mi- 
am făcut casa. Moşia este împărțită în cinci părți mari, cîte una de fiecare 
sat, a căror întindere tarabostele o schimbă aproape în fiecare an, făcind-o 
mai mare pe aceea a satului care în anul ce s-a încheiat a avut roade mai 
bune, adică oamenii au fost mai vrednici. Toamna stăpînul ia cît vrea, după 
cum a fost vremea de bună, sau după cum îi are el la inimă pe comatii din 
acel sat: o parte el şi una satul, două părți el şi una noi, sau chiar trei părți 
el şi numai una celor care au trudit. Noi muncim în devălmăşie, mergem cu 
toții la arat, la semănat, la seceriş, la săpat şi treaba nu merge aşa bine, 
căci cînd se lucrează în gloată mulți se codesc, nu-şi rup inima muncind. 
Aud că în unele sate ei, obştea, împart fiecăruia cîte o bucată de pămînt pe 
care să o muncească, iar toamna să ia atit cît i se cuvine din partea pe care 


a obţinut roadele culese. În alte locuri nu se face nici un fel de împărțeală, 
după ce stăpînul îşi ia partea pe care a vrut-o, acolo căpetenia satului dă 
fiecăruia din cînd în cînd cîte ceva din ceea ce are nevoie La noi oamenii au 
făcut obştii pe neamuri, adică toți ce se trag din aceiaşi părinți, bunici şi 
alte rude apropiate, şi parcă se vede că împărțeala şi îmbogățeala merg mai 
bine. Aud că şi în alte părți se face aşa. Mai rău este în anii păcătoşi, cu 
secetă, grindină şi alte răzbunări ale Marelui zeu, cînd se scot roade puţine, 
atunci noi ne zbatem iarna în mari lipsuri, îndurăm foametea, ne pier vitele 
şi orătăniile din curte. De voie, de nevoie oamenii se duc la taraboste şi 
împrumută cîte ceva grăunţe de grîu sau de alte bucate, pe care trebuie să 
le dea înapoi în anul ce vine. Unii nu mai sfirşesc niciodată să întoarcă 
datoria, iar dacă ea s-a tot mărit, tarabostele se lipseşte de ceea ce mai are 
de luat şi pe datornic îl face rob, adică sclav. Ca să scape de un astfel de 
pericol, mulți nu merg la stăpîn să-i împrumute, pornesc şi colindă pădurile 
culegînd fructe şi rădăcini sălbatice, punînd citeodată mîna şi pe ceva vîinat, 
dacă este norocos şi nu-l află pindarii. Cel ce este prins cu vreo jivină de-a 
pădurii este bătut la tălpi pînă îi sare sîngele prin piele. Dar v-am spus prea 
multe, bunilor taraboşti, poate că pe acolo pe la voi este altfel, o fi mai 
multă înţelegere şi întrajutorare, fiindcă spuneţi că năvăiesc şi vă jefuiesc 
des triburile străine din apropierea hotarului, oamenii trebuie să sară toţi la 
lupta pentru a-i alunga, pentru asta tarabostele se cade să fie mult iubit de 
comatii de pe moşia sa. Unii se gîndesc la un ajutor din partea regelui, dar 
ce poate să facă el? Tăria lui este tot prin taraboşti, că oastea prin ei se 
stringe, armele ei se îngrijesc să le facă, iar hrana cînd se pleacă la luptă tot 
ei o dau. Eu, aşa bătrin cum sînt, am înțeles multe de la viață, îmi dau 
seama că e greu să fii mare căpetenie peste țară. 

— Asta, aşa este, continuă cel gras, cu obrazul rozaliu, însă totuşi 
regele mai are şi alte ajutoare, nu se sprijină numai pe taraboşti, este 
Marele preot, sînt preoţii. Eu nu mă pricep aşa bine, adică n-am văzut-o, 
dar cică au şi ei o oaste a lor, ale cărei căpetenii sint numiți capnoboţi. Pe 
aici n-a trecut decit o singură dată o ceată din armata preoților, avea în 
fruntea ei un capnobot. Mie mi s-a părut, bunilor taraboşti, că acei 
luptători erau mai bine înarmaţi decit ostaşii regelui, fiecare avea spadă 
lucitoare, suliță cu virf bine ascuţit, scut şi un fel de pieptare din fier 
subţire, bătut şi netezit cu ciocanul, prin care nu putea pătrunde o săgeată, 
şi poate că nici o suliță, dacă nu este repezită cu multă putere. Dar, uite de 
ce adusei eu vorba despre ei, despre capnoboțţi şi preoţi, bunilor taraboşti, 


căci nu trebuie să vă închipuiți că eu n-aş crede şi nu m-aş teme de puterea 
Marelui zeu, mă gîndii la cele ce vă spuse el despre stăpînii de moşii şi 
despre felul în care ei pun pe comati să muncească. Vorbeşte lumea, că eu 
n-am de unde să ştiu asta, cică ar avea multe moşii şi Marele zeu, adică 
Marele preot, de care aparțin numeroase sate, iar munca comatilor şi 
stringerea roadelor se face sub supravegherea capnoboţilor, ajutaţi de gărzi 
de preoţi. Eu, bunilor taraboşti, n-aş vrea să credeţi că vorbesc cu patimă 
sau cu ură împotriva lor, mi-a povestit şi mie un om care trăia într-un sat 
de dincolo de Potaissa, spunea că de multe ori capnoboţii se poartă ca şi 
cum ar fi stăpîni ai moşiei, mai rău decît tarabostii, că de, ei se mai 
schimbă, pleacă unul, vine altul, şi fiecare caută să se îmbogăţească în 
timpul cît stă acolo ca o căpetenie. 

Regele cată îndelung spre marele preot, nu cu aer de mustrare, îl ştia 
cît de curat era sufleteşte, îl privea gîndindu-se la multe, la unele dînd 
dreptate moşnegilor pe care îi avea în față, la altele meditind asupra 
greutăților cu care avea de luptat. În acelaşi timp îi cercetau cu oarecare 
bănuială şi cei doi bătrîni. Le vedeau mantiile vechi şi decolorate, însă erau 
dintr-o țesătură care părea scumpă, le priveau căciulile roase, hămuşite, 
însă odată ele fuseseră din blănuri lucitoare, aduse de negustori străini; la 
fel se putea spune şi despre încălțările lor. 

— Pe noi să ne iertaţi, bunilor taraboşti, ne odihnirăm destul, acum 
plecăm, vorbi cel spinatic cu o undă de teamă, să nu credeţi că am vorbit 
cu ură despre taraboşti şi capno-boţi, am spus şi noi numai aşa... ce 
vorbeşte lumea... ce-am auzit de la unul, de la altul... Eu, aşa bătrîn cum 
sint, mai am o singură speranță: Regele şi Marele preot. Ceva în inima mea, 
după cum am aflat de la cei care au fost alături de ei la luptă, îmi spune că 
ăştia doi oameni vor înălța pe culmi nebănuite pe daci, adică Dacia. Vă 
doresc călătorie uşoară şi mă rog Marelui zeu pentru sănătatea vostră! 
încheie el, luîndu-şi toiagul şi pornind în lungul unei poteci ce se îndepărta 
de drum. 

În tot cursul zilei, regele şi marele preot merseră vorbind prea puţin, 
fiecare părea absorbit de ginduri adinci, în care se amestecau îngrijorarea şi 
însuflețirea. A doua zi, pe la vremea prinzului, ajunseră la Ampelum. Pentru 
amindoi acolo era inima de aur a Daciei. Se mai găsea acel metal preţios şi 
prin alte părţi, de mult dacii îl scoteau din nisipul apei numită Apus 
Flumen, de-a lungul văii ce se întindea la miazăzi de cetatea Arcidava. Nici 
unul nu mai fusese prin acel loc. Se aşteptaseră să găsească ordine şi lucru 


organizat, case, barăci şi bordeie, dughene şi alte prăvălii pentru cele de tre- 
buință oamenilor, drumuri bine netezite şi podeţe peste numeroasele piraie 
ce se prăvăleau printre bolovanii de piatră şi pragurile de stinci, aruncîndu- 
se în apa ce curgea de-a lungul văii. Într-un loc unde rîul făcea o cotitură 
printr-o curbă largă, pe un mic platou ce forma cotul dinăuntru al văii, 
văzură mai mulți oameni strinşi într-un cerc, în mijlocul căruia părea că se 
petrecea ceva. Regele şi marele preot dădură pinteni cailor şi grăbiră 
urcuşul. Acolo sus, în mijlocul cercului, văzură opt oameni legați de patru 
stilpi groşi, mai înalți ca statura unui om: patru strinşi cu frînghii stîind în 
picioare, iar patru agățaţi de picioare cu capetele în jos. Alți opt biciuiau pe 
pielea goală, la comanda unui supraveghetor, pe cei legați, neluînd în 
seamă vaietele lor. La vederea noilor sosiți, loviturile încetară, mulțimea din 
cerc se întoarse cu fața spre ei. Erau bărbați, femei şi copii, de toate 
virstele, de la bătrîni pînă la copilandri. 

— Marele zeu să vă dea sănătate, oameni buni! salută regele. Dar 
pentru ce îi pedepsiți, ce mare greşeală au făcut? 

— Bunilor taraboşti, eu zic că ar fi bine să vă vedeţi de drum! răspunse 
cu un ton rece cel ce ţinea tactul, urmărind loviturile, şi supraveghind 
modul cum dădea fiecare. Lîngă el stătea un capnobot — amindoi detaşaţi 
de restul mulțimii. Se observa că erau căpeteniile. 

— Bine, ne vom vedea de drum, reluă regele, dar nu mi-ai răspuns la 
întrebare. Ce s-a întîrnplat? 

— Ce se petrece de obicei, pedepsim pe cei leneşi! Aici sînt numai 
păieşi, adică aurari, cu ei trebuie să scoatem cît mai mult aur pentru rege şi 
Marele preot. 

— Nu pentru ţară? 

— Eu ştiu că tot ce găsim trimitem, parte şi parte, la Sargedava şi pe 
Kogaion... 

— Stai, fă-mă să înțeleg, insistă regele, întîi ai zis că aurul îl scoateţi, 
apoi că îl trimiteţi pe tot ce-l găsiți... Vreau să ştiu îl scoateţi sau îl găsiți? 

— Şi aşa, şi aşa, o parte o găsim prin nisipul şi pietrişul pîrîurilor, alta 
o scoatem scobind pe la margini de povîrnişuri. În munţii de aici o fi aur 
mult, dar nu poți să-l scoţi. Stinca este tare ca şi o cremene, nu poți să faci 
nisip. Mai spargem şi noi pietre găsite pe brine, prin crăpături... 

— Dar noi vorbim şi oamenii aceia suferă în strinsoarea legăturilor. 
Cine sint? 

— Patru sclavi — cei legaţi cu capetele în jos, şi patru comati, băieşi — 
daci liberi, îi plătim pentru muncă — cei ce stau în picioare. 
— Dezlegaţi-i! ordonă regele. 


— Bunule taraboste, eu te-am rugat să-ţi vezi de drum!... 

— Carpio, unde eşti? 

— Aici, Mărite rege! 

— la comanda gărzii, dezleagă-i imediat! 

— Tu ce aştepţi, capnobot Rogus? mustră Deceneu pe şeful gărzii sale. 

— Sînt gata să dau ajutor, Mare preot! 

În câteva clipe cei opt nefericiți se văzură dezlegaţi. Cercul din jur se 
lărgea tot mai mult, oamenii se retrăgeau cuprinşi de spaimă. Cel ce era 
supraveghetorul şi capnobotul de lingă el, la început nu le veniră să creadă, 
dar cînd văzură alinierea celor două gărzi şi mişcările executate cu o disci- 
plină de fier, se pierdură cu totul. 

— Sint Pothiris, Mărite rege, supraveghetorul celor ce muncesc aici 
pentru culegerea şi scoaterea aurului. Dar, parcă nu-mi vine să cred, după 
înfăţişarea ce v-o dau veşmintele ce le purtaţi păreţi a fi nişte taraboşti, şi 
încă din aceia scăpătați. Marele zeu să mă pedepsească, nu mă dumiresc de 
loc, mă găsesc în fața Marelui Burebista? 

— Eu sînt capnobotul Sorgis, Mare preot. Marele zeu îmi este martor nu 
am mai părăsit de cîțiva ani Ampelumul. Aşa mi s-a dat poruncă de pe 
Kogaion, să stau aici şi să trimit cît mai mult aur. 

— Pothiris, trimite pe toţi cei strinşi aici să-şi vadă de lucru, iar după 
aceea vreau să stau de vorbă cu tine, zise regele, pe fața căreia se vedea nu 
supărare, ci hotărire. 

— Tot aşa şi tu, copnobot Sorgis, vei fi alături de Pothiris. Vreau să 
lămurim cîteva lucruri, adăugă marele preot cu voce domoală. 

În cîteva clipe platoul rămase gol. Sub un fag gros cu coroană falnică, 
regele zări o masă pe patru pari bătuți în pămînt şi două bănci lungi pe 
laturile ei. Şe îndreptă într-acolo şi se aşeză pe banca dinspre copac, 
rezemîndu-se cu spatele de trunchiul lui. Lîngă el veni şi marele preot. 

— Staţi şi voi, îndemnă regele pe supraveghetor şi pe capnobot, 
văzindu-i opriți la cîțiva paşi, palizi, cu fețele împietrite. 

Cei doi se aşezară cu inimile strînse pe banca cealaltă. Nu se văzuseră 
niciodată atît de aproape, să privească de-a dreptul ochi în ochi cu regele şi 
cu marele preot. Asta nu se întimplase nici cînd rege al ținutului era Duras. 

— Să nu vă mire de ce eu şi Marele preot umblăm prin ţară aşa, ca doi 
taraboşti, care după înfăţişare par scăpătaţi, cum ai spus tu, Pothiris. Vrem 
să aflăm, şi mai ales să ne convingem, cum trăieşte poporul, care sînt 
bucuriile, nevoile şi necazurile lui. Nici astăzi nu ne-am fi dat pe față, dacă 
nu m-ar fi învins mila de acei oameni. Îmi dau seama că aveţi aici aurari 
sau băieşi — cum le-ai spus tu — şi buni şi răi, şi vrednici şi leneşi, dar 
stau şi mă întreb: aţi încercat tot ce se cădea, tot ce depindea de voi pentru 
a-i ajuta să facă treabă mai bună? Aş vrea să aud din gura ta, Pothiris, 
întregul adevăr. Tu să nu uiţi un lucru, cred că ai auzit, atit eu cît şi Marele 
preot sîntem buni, dar şi severi, neiertători, cu cei ce s-au făcut vinovaţi. Nu 
se poate ca voi să nu ştiţi că Dacia nouă, mărită, pe care o vom întinde şi 
mai mult, are nevoie de mult aur, pentru că fără bani nu poți să cumperi şi 
nu te poți împrieteni cu popoarele vecine. Te ascultăm, vorbeşte Pothiris! 

— Mărite rege, eu sînt aurar de copil, am lucrat alături de băieşii de 
dincolo de Arcidava. Am stat de vorbă şi cu străini, am căutat să aflu ce ar 
fi de făcut ca să scot cît mai mult aur. Ştiu ce trebuie încercat, dar nu am 
cu ce, nu sînt ajutat. Aici este nevoie de oameni mulți — tineri şi vinjoşi, 
vrednici — cu care să începem să scobim galerii în munte pentru căutarea 
stincilor şi a crăpăturilor dintre ele cu mult aur. Apoi pietrele scoase trebuie 
sparte, fărimițate pînă devin un nisip cum e făina, iar după aceea făcută 
spălarea nisipului, după care urmează culegerea aurului. Este muncă grea 
şi migală multă. Aşa cum lucrăm acum ne lăsăm mai mult în voia 
norocului, găsim sau nu găsim... ne străduim... 

— Şi dacă nu găsim, batem!... murmură regele. 

— Mărite rege, e drept, mai şi pedepsim, că altfel nu ne-am alege cu 
NIMIC. 

— Spune-mi, Pothiris, dacă-ți mai dau oameni, pe care să-i faci aurari, 
ce altceva ţi-ar trebui? 

— Păi, se înțelege, Mărite rege: ciocane de toate mărimile, dălți pentru 
despicat stinca prin crăpături, jgheaburi, site cu țesătură măruntă, şi... mai 
mulți meşteri făurari, care să lucreze zi de zi numai ciocane şi dălți. Dar de 
unde să luăm oamenii, Mărite rege? Acum avem vreo treizeci de sclavi şi 
vreo optzeci de aurari cu plată. Ce poți să faci numai cu atîția? Aici este 
nevoie de cîteva sute: bărbaţi, femei şi chiar copii. Femeile şi copiii pot face 
treabă bună la spălarea nisipului şi culesul firicelelor, bobiţelor de aur. lar 
dacă soarta ne ajută să dăm în galerie peste o vină de aur, atunci doar îl 
culegem uşor, căci e curat şi în bucăţi mari. Avem bogăţie, Mărite rege! Am 


aflat de la un sclav celt, spunea că el ar fi lucrat şi la romani, cică acolo 
aurul se scoate mai uşor şi mai mult, dacă se lucrează cum trebuie. 

— Şi unde este sclavul acela? întrebă regele, alergînd cu gîndul că 
poate se găsea printre captivii luaţi dincolo de Pathissus. 

— Atunci era sclav public, la romani, lucra într-o mină de aur din 
Illiricum... 


— Da, am înţeles, nu l-am putea avea pe acel sclav... murmură regele. 
Aici sînteți amîndoi căpetenii, şi tu şi capnobotul? 

— Nu, Mărite rege, se grăbi capnobotul Sorgis. El, Pothiris, este cu 
munca şi cu oamenii, iar eu supraveghez cît aur s-a strîns şi îl păstrez... 

— lar după aceea? 

— La fiecare sfirşit de lună îl împărțim în două părți egale: eu îl trimit 
pe Kogaion, la Marele preot, iar el la Sargedava, la visteria regelui. Aşa ştim, 
aşa ni s-a spus să facem... 

— Cine? 

— Marele preot Deceneu! 

— Regele privi întrebător spre marele preot. Acesta confirmă uşor cu 
capul, apoi după o pauză adăugă: 

— Înainte, pe vremea răposatului Mare preot, cînd rege al acestui ţinut 
era Duras, se trimitea pentru Marele zeu trei sferturi, iar pentru rege numai 
un sfert. Aşa fusese obiceiul vechi, din străbuni, dar eu am gîndit că nu e 
bine. Pe Kogaion păstrăm tezaurul lui Zamolxis, acolo stringem tot ce se 
cade: aur, pietre scumpe, podoabe rare, monede — numai din cele de aur — 
paftale, fibule şi altele. După datină, se poate lua din tezaurul Marelui zeu 
numai cînd ţara e în mare primejdie. 

Regele strînse fălcile, tăcînd, în mintea sa se făcea lumină, înțelegea 
abia acum în ce consta puterea marilor preoți şi cît de mare era lăcomia lor. 
Pe vremea cînd toată Dacia era stăpinită de patru, cinci şi chiar şase regi, 
pe care din aceştia îl ajuta Marele preot? Nu se îndoia: pe nici unul. Cît de 
bogat ar putea fi tezaurul de pe Kogaion? se întrebă el, gîndind că mai avea 
de purtat războaie grele pînă va elibera pe toți dacii şi va întemeia Dacia 
Mare. Căutind să se stăpinească, se ridică de pe scaun şi începu să se 
plimbe în jurul copacului. Nu gindea rău despre Deceneu, el era numai de 
cîțiva ani mare preot şi totuşi încercase să facă ceva pentru a-l ajuta, 
trecuse mai mult aur în vistieria regelui, adică a ţării. Ceilalţi aşteptau să 
audă ce poruncea să se facă, ce sfaturi dădea pentru ca treaba să meargă 
bine, sau ce măsuri lua, însă în locul lor răsună sec ordinul: 

— Plecăm! Gărzile să pregătească degrabă caii! Tu să fii tot timpul 
pregătit Pothiris, vei fi chemat la Sargedava şi vom pune totul la cale! 


Merseră întins două zile, ocoliră munții, un timp urmară drumul de pe 
valea Aureusului apoi o apucară la dreapta printre dealuri pînă la Brucla. 
Acolo se opriră la mina de sare, dindu-se tot drept doi taraboşti dornici să 
vadă cum se scot bolovani mari de sub pămînt şi cum sînt mărunțiți şi 
trimişi spre vînzare în țară sau cumpăraţi de negustori veniți din cetățile de 
pe ţărmul Pontului Euxin. 

Se împlineau două săptămîni de la plecare cînd reveniră la Sargedava. 
Ceea ce găsiră pregătit îi bucura: Duras şi Scorilo aveau aranjat totul 
pentru împărțirea şi vînzarea ca sclavi a captivilor celți din triburile boiilor 
şi tauriscilor, luaţi de dincolo de Pathissus. Duras avusese grijă să se facă 
țarcurile în care vor fi închişi captivii împărțiți — bărbaţi, femei şi copii — 
separat pe virste: bătrinii, cei în putere, flăcăii şi fetele, iar Scorilo să-i 
aducă de la cetatea sa Ziridava pînă la Sargedava. Între timp sosiseră şi 
negustorii străini, care aflaseră din vreme că în Dacia vor fi mulți sclavi 
scoşi pentru vinzare. Dar în cele două săptămîni cît umblase prin ţară, 
regele se schimbase, vedea cu totul altfel situația, de aceea amină cu cîteva 
zile deschiderea tirgului pentru împărțirea şi vinzarea sclavilor şi chemă 
pentru ziua sorocită în sala de sfat pe toate căpeteniile ce se aflau venite la 
Sargedava sau se găseau la Sarmizegetusa şi pe Kogaion. Se sfătuise 
îndelung cu marele preot, ascultase şi îndemnurile acestuia, găsind 
împreună cea mai bună cale de urmat. Cînd ei intrară în sală, căpeteniile se 
ridicară în picioare, primindu-i cu urale, în timp ce tulnicerii vesteau 
sosirea regelui. Burebista era în ţinută de paradă, iar Deceneu în odăjdiile 
de mare preot, pregătit ca pentru marea jertfă. Se aşezară, fiecare în jilțul 
său, iar în spatele lor se grupară gărzile respective, în frunte cu Carpio şi cu 
capnobotul Rogus. Regele roti privea prin sală, nu se linişti pînă nu-i zări pe 
făurarul Arigio şi pe supraveghetorul Pothiris, aurarul de la Ampelum. 

— V-am adunat, începu el, ca împreună să facem împărţirea captivilor 
luaţi de la cele două triburi celte pe care le-am alungat de pe pămîntul dac. 
În timpul cît am umblat prin ţara, eu şi Marele preot ne-am dat seama care 
sint nevoile cele mai mari în aceste vremuri, cînd ne străduim să eliberăm 
pe toți frații noştri şi ne grăbim din răsputeri să înălțăm cetăți de apărare, 
să făurim arme şi să avem bani cu care să-i îmbunăm pe unii vecini ai 


noştri, cu care să ne ţinem în strinsă prietenie. lată ce am hotărît eu şi 
Marele preot: făurarul Arigio îşi va lua optzeci de oameni şi va înălța în 


valea de la poalele Kogaionului o mare topitorie pentru fier, iar alături de ea 
un mare atelier pentru făurirea de arme, unelte şi alte lucruri folositoare, 
mai ales pentru pluguri. Ai auzit, Carpio? Ridică-te în picioare, să te vadă 
toți din sală. Pentru a avea cît mai mult aur, atit de necesar astăzi, aurarul 
Pothiris — supraveghetorul lucrului de la Ampelum — va primi două sute 
de sclavi, printre care vor fi bărbați, femei şi copii. El ştie cum să-i folo- 


sească bine pe toţi. Acum putem spune că pornim să deschidem cu 
adevărat mine de aur în Dacia. De asemenea, se vor da o sută de sclavi 
pentru minele de sare de la Brucla, de unde vor trebui să pornească unele 
după altele carele încărcate spre cetăţile de pe ţărmul Pontului Euxin. 
Pentru grăbirea înălțării cetății de scaun Sarmizegetusa şi a cetăților de 
apărare din jur, constructorul Ovinius Redius şi ajutorul său Buthis vor 
primi trei sute de captivi. Numai după ce toți cei numiți de mine îşi vor 
primi oamenii, aşa cum am spus, restul captivilor va fi dat spre vînzare. Vor 
putea cumpăra atît negustorii străini veniți anume pentru asta, cît şi 
tarabostii care au nevoie de sclavi la cetăţile lor. Toate aceste împărțiri şi 
vinzări de captivi se vor face prin grija lui Duras, ajutat de căpetenia de 
oaste Rundacis, care ştie cum trebuie să se poarte omeneşte cu sclavii. Şi 
acum să vă spun o veste mare, ceva ce n-a mai fost în Dacia, pentru care 
am obținut toată înțelegerea Marelui preot: tot aurul ce se va scoate de la 
Ampelum şi din oricare altă parte va intra în tezaurul ţării, nu se va mai 
trimite nimic pe Kogaion. Grija noastră cea mai arzătoare este să vedem cât 
mai repede închegată o Dacie Mare, între hotarele căreia să cuprindă în- 
tregul neam al dacilor. Cu aceste ginduri, să ne rugăm cu toții Marelui zeu, 
pentru a ne ajuta să ne îndeplinim cît mai repede toate visurile ce ne ard 
sufletele! 

/arabostele Oroles era omul de încredere al regelui, el răminea la 
Sargedava şi îngrijea de treburile din cetatea de scaun tot timpul 
cît Burebista şi Deceneu erau plecați prin țară. Se ajuta mult de 

Kallisthene, pentru cele ce priveau lucrările din cancelaria regală, deşi 
rhetorul şi filozoful se ocupa intens de tinerii pe care îi avea în şcoala de 
curînd înființată, căci se legase în fața regelui că într-un an va putea da cîte 
doi scribi pe lingă fiecare căpetenie de ţinut. După ce se încheiase tirgul de 
sclavi, iar negustorii străini plecaseră cu cei cumpăraţi, tarabostele rugase 

pe rege să-l lase să se odihnească cîtva timp la Carsidava şi, îndată ce 
primise încuviințarea, pornise în galopul calului spre noua sa cetate, însoțit 
de Carpio, şi el dornic să-şi vadă soţia, pe Andra, care aştepta cu nespusă 
bucurie, teamă şi curiozitate să devină mamă. Adevărul era că de cînd 
aflase că feciorul său Comosicus devenise gladiator, pe care stăpinul îl 
împingea să lupte în arenele circurilor, tarabostele nu-şi mai găsea liniştea, 
nu se mai simțea bine oriunde se afla. Acelaşi lucru se petrecu îndată ce 
sosi la Carsidava, din nou începu să-l mistuie dorul şi îngrijorarea, gîndul 
său era într-o nestăvilită alergare spre Roma, nu-şi găsea stare, umbla cînd 
pe sus în cetate, cînd pe jos, sub poalele colinei unde se înălțaseră 
atelierele, magaziile şi saivanele, în apropierea caselor comatilor ce trăiau pe 
moşia sa. 

Tarabostele nu făcuse din Carsidava o cetate întărită pentru luptă, 
fiindcă se afla departe de drumurile mari, ascunsă într-o vale largă, 
înconjurată de munţi. De jos, din vale, cetatea se vedea dominind 
împrejurimile dintr-o poziție frumoasă de pe un virf de colină, străjuită de o 
pădure bătrină ce urca pieptiş coasta muntelui. Drumul cel nou, încă nu 
destul de bătut, pornea de jos urmînd urcuşul cu ocoluri mari, umbrit pe 
alocuri de fagii şi mestecenii ce-l însoțeau, ascunzîndu-l vederii. În cealaltă 
parte, în sens opus, drumul făcea un ocol în jurul văii şi se îndrepta spre 
miazăzi, pierzindu-se vederii printre dealuri, îndreptindu-se către calea cea 
mare, în care ieşea în apropiere de mica cetate Rehidava, locul de refugiu şi 
de apărare a călătorilor. Cetatea propriu-zisă sau casa tarabostelui era o 
construcție pe temelie de piatră, cu pereţii din birne groase, formată din 
şase încăperi legate între ele printr-un cerdac lung şi larg, la mijlocul căruia 
se ieşea afară coborind pe o scară cu trepte de piatră bine fățuite. Din 
iarnă, de cînd soţia îi fusese luată de marele zeu, Oroles nu se mai socotea 
stăpînul Carsidavei, cetatea şi moşia erau ale Andrei şi ale lui Carpio. 
Pentru Comosicus nu se îngrijise să pregătească ceva, focul ce-l ardea era 
numai să-l vadă revenit în țară, pentru că restul depindea numai de rege, 
care deseori repetase că-l va lua pe lingă sine, îl va ţine la Sarmizegetusa. 

De dimineaţă tarabostele ieşise în curtea cetății. Toată noaptea somnul 
nu se lipise de el, gîndul îi alergase numai la fecior. Se iveau zorile cînd o 
presimţire se infiltrase în sufletul său, fără să o mai poată alunga, îl vedea 
cu ochii minţii pe Comosicus căzut, zbătindu-se într-o baltă de sînge, în 
mijlocul arenei, iar în tribune mulțimea înnebunită de plăcere strigind şi 
aplaudînd. De fapt tot jocul de imagini ce-l chinuiau nu era altceva decit 


modul cum îşi închipuise el moartea unui gladiator, ascultind povestirile f 
des repetate ale lui Kallisthene şi ale lui Ovinius Redius, constructorul. 
Soarele se ridicase deasupra munților cînd văzu pe Andra apropiindu-se de 

el. 


— Mă rog Marelui zeu pentru tine, tată! rosti ea, învăluindu-l într-o 
privire plină de dragoste şi respect. 

El tresări revenit la realitate. 

— Şi eu mă rog pentru tine, fiica mea. Dar de ce nu stai în casă? Tu, 
aşa cum eşti, aşteptind mica ființă pe care ne-o trimite Zeul cel mare, 
trebuie să te odihneşti mai mult, să nu părăseşti patul 

— Nu te îngrijora de mine, tată, tu eşti cel ce trebuie ajutat. De cînd ai 
venit, păstrezi pe fața ta o tristeţe ce pare că te doboară. Am ieşit să-ți spun 
ceva frumos, să te înveselesc, în noaptea asta am visat pe Comosicus. Se 
făcea că era în mijlocul unei mulțimi care îl ovaţiona, iar el răspundea 
zimbind, salutind cu mîna săltată deasupra capului. Apoi, nu ştiu cum s-a 
făcut, în mulțimea aceea m-a zărit şi a dat pinteni calului spre mine. L-am 
auzit strigîindu-mi: „Andra, să-i spui lui tata că în curînd voi fi liber. Voi 
veni în Dacia, dacă aşa va fi voia regelui!” Am vrut şi eu să-i spun ceva, mă 
sforțam din toate puterile să rostesc citeva vorbe, dar nu puteam, iar chinul 
acela m-a trezit. Tată, visul a fost atît de viu, încît parcă îl am pe Comosicus 
înaintea ochilor. 

Tarabostele o asculta şi se giîndea la îngrijorarea sa. Rămase un timp 
tăcut privindu-şi fiica, însă mintea alergîndu-i departe. În acel moment 
liniştea se sparse, sus în turnul de pază răsună un tulnic. Străjerul anunță 
că departe pe drumul dinspre Rehidava se vedea venind cineva. Era sem- 
nalul de atenţie, de punere în gardă pentru întreaga formaţie de pază a 
cetăţii. 

— Du-te în casă, fiica mea! Eu urc pe zidul de apărare să văd cine vine. 
Nu te îngrijora, să nu te poarte mintea la vreun pericol. 

De sus, de pe creasta zidului, locul din care privea deseori mişcarea pe 
drumul spre Rehidava, tarabostele zări o ceată de călăreți: doi mergeau 
înainte, iar la cîțiva paşi în urmă, ceilalți. Nu se îndoia, erau doi dintre 
căpetenii, însoțiți de gărzi. Nu aşteptă mult, repetînd în sinea sa întrebarea: 
să fie regele şi Marele preot? cînd din vale răsună alt tulnic, vestind că 
veneau oaspeți. Cobori cu paşi repezi pe treptele scării ce urca pe zid, strigă 
pe căpetenia gărzii şi ceru calul. Porni devale în galop, însoțit de Carpio şi 
de cîțiva străjeri. Jos, unde coborişul drumului se potolea, întilni ceata de 


er PCD TEL PI a , 
SI ESCA AE ea 


A EN gi 


călăreți; erau Duras şi negustorul Hegias. Cînd îi zări, două ginduri îl 
fulgerară: unul, că prin Duras va primi un ordin de la rege, iar celălalt, că 
negustorul îi aducea o veste rea, altfel nu l-ar fi însoțit chiar Duras; regele îl 
putea vesti prin oricare călăreț din garda sa. 

— Ce se petrece, Duras, sintem atacați la vreun hotar? S-a întîmplat 
ceva regelui? se grăbi să întrebe, uitind obişnuitul salut de primire, după 
datină. 


— Toate bune. Am vrut să mai ies puțin prin țară, de mult doream să 
văd ce cetate ţi-ai făcut aici la Carsidava. Tata, adică regele, m-a îndemnat 
să-l însoțesc pe Hegias, ca prin mine să te simți mai liniştit. Peste cîteva zile 
şi el porneşte la Argedava, în cîmpia de dincolo de munți, unde va sta mai 
mult timp; bănuiesc că se pregăteşte o nouă expediţie, fie spre răsărit, fie 
dincolo de apa Dunarisului. 

Tarabostele nu luă în seamă ce spunea Duras, îl săgeta cu privirea pe 
Hegias, pe fața căruia flutura un zîmbet ce-i părea şters, neliniştitor. 

Îndată ce Duras tăcu, negustorul se porni, rostind cu ton de glumă: 

— De la mine nu afli nimic, taraboste Oroles, pînă nu-mi arăţi cum ştii 
să primeşti un oaspete, călător de la drum lung, care vine încărcat cu veşti 
bune. 

Stăteau de mult în cerdac, cu ulcelele de vin în față, după ce noii-veniți 
s-au ospătat cu poftă. Tarabostele îl asculta pe Hegias cu ochii umezi de 
încordare pe care cu greu şi-o stăpiînea. Negustorul începu cu cele văzute la 
spectacolul din Circul cel Mare, le descrise cum îşi făcuseră intrarea în 
tribună Pompeius şi Crassus, cum arăta gladiatorul Stertinius şi cum 
lupta, apoi cum, la semnul făcut de cei doi consuli, străpunsese prin inimă 
adversarul cu spada. 

— Ce tot mă fierbi atita, Hegias, vorbindu-mi de acel Stertinius, spune- 
mi ce a făcut Comosicus, cum a luptat, cum a scăpat? 

— Ti-am spus, taraboste Oroles, poate că nu m-ai înțeles, Stertinius 
este Comosicus... 

— Şi a omorit un om doborit la pămînt, care nu mai putea lupta şi 
cerea îndurare? 

— Da, taraboste! Aşa e regula luptelor între gladiatori, cel învins nu 
poate scăpa cu viaţă decît la cererea mulțimii şi la voia consulilor. 

Negustorul povesti mai departe tot ce a vorbit cu lanistui Nerius şi ce 
înțelegere a făcut cu acesta. 

— O sută de mii de sesterți? se îngrozi tarabostele. 

— Dar nu oricum, ci numai în aur, taraboste Oroles! 

Pe fața tarabostelui se întinse paloarea. Nu putea primi ajutor decît de 
la rege, iar Burebista pornea spre Argedava. 

— Nu te frămînta, taraboste, se grăbi Hegias, regele a dat poruncă să 
mi se dea aurul pe care îl voi cere, asta numai în ziua cînd mă voi hotări să 
pornesc înapoi spre Roma. Mi-a spus că îmi va da să duc lui Comosicus un 
mesaj din partea sa, pe care va trebui să-l păstrez pe drum ca pe ochii din 
cap. 

— A dat regele aurul?!... Să duci lui Comosicus un mesaj?!... Dar nu te 
înțeleg, Hegias, după ce plăteşti lanistului şi-l eliberează, feciorul meu nu 
porneşte neîntirziat spre Dacia?! 

— Asta nu pot s-o ştiu, taraboste Oroles. Totul depinde de ceea ce îi va 
porunci regele în acel mesaj. Dealtfel — am uitat să-ți spun — Burebista 
mi-a dat dezlegare să dau lui Comosicus, după ce va fi om liber, oricîți bani 
îmi va cere. 

Negustorul săltă ulcica şi sorbi de cîteva ori, apoi rămase gînditor, 
ştergiîndu-şi cu mişcări domoale mustăţile şi barba. La un moment dat se 
opri, întinse mîna şi o puse pe brațul tarabostelui, stringîndu-l cu putere. 

— Pe Apollo, zeul care mă ocroteşte, am uitat să-ți mai spun ceva 
duios, taraboste! Se vede că am pornit pe calea bătrineții... 

— Spune, lasă bătrinețea! 

— Cînd ne-am despărțit, Comosicus m-a rugat din suflet să-ți spun să 
ai grijă de Ina. L-am auzit murmurînd că viața lui nu va mai avea nici un 
rost pe lume, dacă o pierde pe ea. Tu trebuie să ştii, taraboste, cine este 
această Ina, mi-nchipui că vreo fată tot de a unei căpetenii dace. 

Tarabostele oftă, pe fața sa se aşternea încet o umbră. De cînd părăsise 
cetatea Tibiscum, nu avea nici o ştire de la fată şi nici de la tatăl ei, 
iscusitul vînător Siporus. Cînd îl pornise pe Comosicus spre Dionysopolis, 
fusese convins că dragostea feciorului pentru Ina se va topi, de aceea cu 
scurgerea timpului el o şi uitase. În aceeaşi clipă îi reveni în minte 
sacrificiul Andrei, izbucnit tot din iubire, cînd preferase să moară alături şi 
o dată cu acela căruia îi dăruise pentru totdeauna inima. Dacă şi Ina 
suferea adînc cu gîndul la Comosicus? se întrebă el. Deodată scutură capul 
şi îl săgeta cu privirea: 

— Cit rămii la Carsidava, Hegias? 

— Tot atit cît stă şi Duras. Plecăm împreună spre Sargedava, iar de 
acolo la Argedava, la rege. Mi-a spus Burebista să nu pornesc spre Roma 
pînă nu-mi va încuviinţa el. 

Tarabostele întoarse capul spre Duras, aşteptind răspunsul. 

— Miine luăm calea înapoi. Am multe de făcut la Sargedava, înainte de 
a mă duce la Argedava. Pregătim din nou oastea, presimt că de data asta 
regele va da o lovitură straşnică! 

Faţa lui Oroles începu să se deschidă, zimbi: 

— Ascultă, Duras, de ce tot spui tu regele? Carpina este soţia ta şi după 
datină lui Burebista trebuie să-i zici tată. 

Duras izbucni în ris, răspunzînd totodată: 

— Da, este ceva ce se înțelege de la sine: cînd sîntem acasă, în familie 
aşa îi spun: tată, iar dincolo, la treburile de stat, în clădirea unde sîntem 
înconjurați de scribi, de iscoade, de solii şi de diferite căpetenii el este 
pentru mine numai regele. Nici n-aş putea să mă arăt altfel. Să ştii, 
taraboste Oroles, lăsînd la o parte faptul că îmi iubesc din suflet soția, am 
uitat trecutul, cînd eram un mic rege, neluat în seamă şi nerespectat de 
Marele preot, acum îl admir, sînt un supus gata oricînd să-mi dau viața 
pentru Burebista şi sînt dornic să văd cît mai curînd Dacia între hotarele ei 
fireşti. 

În ziua următoare, după plecarea lui Hegias împreună cu Duras, 
tarabostele se schimbă dintr-o dată, chemă pe căpetenia gărzii şi îi porunci: 

— Gethulis, pregăteşte garda, în timpul cît ai bea o ulcică de vin să fim 
plecați! Mergem o fugă pînă la Tibiscum, vreau să văd ce mai este pe acolo. 

Se întindeau peste văi şi dealuri umbrele înserării cînd tarabostele 
Oroles trecea în galop pe podul de peste Tibisis şi cotea pe drumul ce urca 
spre cetate. Căpetenia gărzii, de fapt comandant al cetăţii, devenise unul 
din tinerii aleşi de rege în întrecerea la care luase parte şi Carpio. Tot în 
sarcina acestuia revenea şi administrarea moşiei cetăţii, cu toate satele de 
pe ea. De atunci încetase sarcina tarabostelui Burrennus de a se ocupa şi 
de cetatea Tibiscum. Comandatul îl primi cu respectul ce se cuvenea 
tarabostelui pe care îl ştia întotdeauna în preajma regelui, unul din 
ajutoarele de încredere ale acestuia. Dintre oştenii gărzii cetății nu mai 
recunoscu pe nimeni, nu mai era nici unul din cei de pe vremea sa. Noaptea 
se scurse încet, prelungită de nerăbdarea cu care aştepta ivirea zorilor. 
Roua încă nu pierise de pe iarbă cînd, însoţit de Gethulis şi de patru 
oameni din gardă, tarabostele cobora pe cărarea ce ducea de-a dreptul spre 

satul de sub coasta dealului pe timpla căruia se înălța cetatea. Pornise spre 
casa lui Siporus, ascunsă într-o poiană de la marginea pădurii ce se lăsa în 
capătul celălalt al satului, dar nu ajunse acolo, se opri din drum cînd văzu 
pe bătrina Axia trăgînd de fringhie două capre, ce se lăsau duse după o 
încăpăținată opunere. 


— Marele zeu să-ți dea sănătate, bună Axia! Cum văd tot în putere eşti. 

Bătrina se opri nehotărită. Recunoştea vocea, dar nu distingea bine fața 
omului care îi vorbea, îi slăbise mult vederea. 

— Dacă n-aş şti că tarabostele ne-a părăsit pentru totdeauna, aş crede 
ca eşti el... Cine eşti, de unde mă cunoşti? 

— Eu, bunicuţă Axia, Oroles, tatăl lui Comosicus şi al Andrei... 

— Oare, el să fii? De cînd ai plecat, stăpine, parcă a fost un blestem, o 
pedeapsă de la Marele zeu, au trecut peste capul meu numai nenorociri. 
Acum aştept vestea, să aud că s-a abătut spre mine şi cealaltă durere, apoi 
nu-mi mai rămîne decit să pun mîinile pe piept, să plec acolo la el, la 
Zamolxis. 

Tarabostele ştia, de cînd o învinsese bătrinețea, că Axia nu mai făcea 
altceva decit să se vaiete. 

— Sint numai în trecere pe aici. Vreau sa-l mai văd pe Siporus şi să 
aflu ce face fata lui, Ina. 

Bătrina izbucni în lacrimi. Săltă colțul năframei şi începu să-şi şteargă 
ochii, murmurînd printre suspine: 

— Nu poți să-l mai vezi, stăpîne, e mai mult de un an de cînd a plecat la 
Marele zeu! L-au omorît oamenii răi, puşi de Burrennus. Tu n-ai de unde să 
ştii, stăpine, ce nenorocire a venit peste noi. 

— Axia, tu nu-ți mai dai seama ce vorbeşti? strigă tarabostele sărind de 
pe cal. 

— Nu mi-am pierdut mintea, stăpine! Stai, numai să leg afurisitele 
astea de capre, şi-ţi voi spune tot ce s-a întîmplat. 

Se aşezară lingă un copac cu trunchiul scorburos, obosit de lupta cu 
anii, unde iarba nu era udată de rouă, şi bătriîna începu să povestească 
stăpînindu-şi greu suspinele: 

— După ce ai părăsit Tibiscumul, stăpine, cetatea şi noi comatii de pe 
lîngă ea am fost lăsați în grija tarabostelui Burnennus, care este vecin cu 
moşia asta. Au început aici sus petrecerile şi chefurile, batjocorirea şi 
chinuirea oamenilor, alegerea şi siluirea femeilor. Cine ar fi îndrăznit să i se 
opună, nu era el ca şi stăpîn? Nu se temea de nimeni, umbla însoțit de 

gardă puternică, printre care erau cîțiva comati de-ai noştri, adică de-ai 
moşiei Tibiscum; parcă îi alesese, numai beţivani, mincinoşi şi leneşi, dar 
buni de gură. Aşa bănuiesc că s-au petrecut lucrurile, unul din lichelele 
acelea mai flecar i-o fi şoptit tarabostdui că Siporus are o fată la anii cei mai 
frumoşi ai vieţii, căci într-o zi ginerele meu s-a pomenit la poartă cu doi 
străjeri din garda cetăţii, care l-au luat şi l-au dus sus. Acolo Burrennus a 
început să-l laude pe bietul Siporus, i-a spus că a auzit c-ar fi cel mai 
dibaci vinător de pe moşia Tibiscumului, că alături de el va trăi bine cum 
nu s-a văzut niciodată în viaţa lui, şi l-a tot îndemnat să bea un vin tare de- 
ți lua gura foc, pînă l-a adus în stare să nu-şi mai dea seama de ceea ce 
face. Era pe vremea cînd Marele zeu sau Marele preot nu poruncise dacilor 
să ardă viile şi să arunce vinul, cînd la tot pasul întilneai bărbați în toată 
firea beți şi prostiți de-ți era silă să te uiţi la ei. Atunci el, tarabostele, l-a 
îndemnat pe Siporus să-i ducă sus fata, pe Ina, numai să o vadă, jurindu- 
se că altceva nu se va întimpla, că el va pune să se facă o casă mare pentru 
ea şi îi va da ca soț pe cel mai frumos flăcău pe care şi-l va alege. Cit o fi 
fost de prins de tăria vinului, n-am putut să-mi dau seama, l-am văzut la 
poartă, apoi l-am auzit strigînd: „Mamă, ascunde-o pe Ina, fugi cu ea 
repede, că vine de sus să ne-o ia!” A căzut acolo, fără să se mai poată 
mişca. Eu am dat fuga la el acasă, în celălalt capăt al satului, am luat fata 
şi ne-am ascuns în pădure. Presimţise bine sărmanul Siporus, după 
plecarea lui tarabostele trimisese patru străji să ia fata. Cînd, de acolo din 
pădure, i-am văzut intrind la el în curte, am înţeles că era în mare pericol 
copila, am pornit să urcăm cît mai sus pe coastă, unde era mai mare 
desişul copacilor, nu ne-am oprit decît departe în munte, la coliba lui 
Rugio, bătrinul pădurar care te-a slujit cu credință. Am ţinut fata ascunsă 
acolo mai mult de un an. Pe Siporus îl chema des sus în cetate, îl amenința, 
îl schingiuia, îl batjocorea, îl îmbăta, cîteodată îi dădea bani, numai să-şi 
arate fata. El s-a ţinut tare cît a putut, apoi a început să bolească, dar nu 
mult, Marele zeu l-a luat repede la el sus în cer. Ce ştiu eu care este voia lui 
Zamolxis? După ce ne-a venit o nouă căpetenie în cetate, care cică e şi 
stăpinul moşiei, tarabostele Burrennus n-a mai fost văzut pe aici. Mi-am 
făcut curaj şi, cu ajutorul lui Rugio, am adus fata acasă. Bolnăvioară, poate 
de inimă rea, Ina nu mai este acum decît o umbra de copilă. Din primăvară 
a început să scuipe cu sînge. Stăpine, eu ţi-am crescut copii, pe Andra şi 
Comosicus, îi iubesc şi mi-e dor de ei ca şi cum ar fi fost aduşi pe lume prin 
trupul meu, nu mă sfiesc să-ți spun: Ina se prăpădeşte nu numai de frică 


de Burrennus, ci şi din dragostea ce o mistuie după Comosicus. Eu am 
cunoscut bine iubirea lor, era curată cum nici între zeițe şi zei nu găseşti. 
După Siporus a plecat la Marele zeu şi mama ei, adică fata mea. Acum o ţin 
pe Ina la mine, o îngrijesc cum pot, caut toată ziua leacuri prin pădure: 
frunze, flori, rădăcini, mă zbat să o ajut să se însănătoşească. l-am făcut şi 
descîntece la toate bătrinele din sat care ştiu felurite leacuri, dar degeaba, 
fata se topeşte din zi în zi tot mai mult. 


Ascultind-o, tarabostele fierbea de ură împotriva lui Burrennus şi se 
frămînta de îngrijorare. Dacă şi dragostea lui Comosicus mai era tot atit de 
puternică, se temea că durerea îl va învinge, îşi va pierde feciorul. 

— Merg să văd fata, Axia! De ce nu mi-ai trimis vorbă, să aflu de 
ticăloşiile lui Burrennus? 

— De ce?... se întrebă bătrina, săgetindu-l cu privirea. N-am putut să 
fac asta, stăpine, fiindcă ştiu o vorbă care are multă înțelepciune prinsă în 
ea din bătrîni: „Corb la corb nu-şi scoate ochii!” A fost o vreme cînd te-am 
bănuit că ai fi făptaş la ticăloşie, ca să-ţi scapi băiatul de chin, că l-ai 
îndemnat pe nemernicul acela să ne ia fata, s-o pingărească! 

Cînd a intrat în casă şi a privit-o, tarabostele nu şi-a mai putut stăpini 
lacrimile. Ina cea dolofană, frumoasă ca o zeiță, era doar o umbră cu viaţă, 
o luminare a cărei feştilă trecea prin ultimele pilpiiri înainte de a se stinge. 
Din acea clipă, Oroles nu a mai cunoscut liniştea. Ajutat de cei din cetate şi 
de garda sa, a pregătit un car, a pus fin moale, velințe şi sarici, a înjugat 
patru boi la car pentru a merge domol pe drumurile cele mai grele, şi a 
pornit spre Carsidava, însoțit de privirile pline de uimire ale comatilor din 
satul de sub cetate. Începuse toamna cînd au ajuns acasă, în noua cetate a 
Carsidavei. Între timp Andra adusese pe lume un băiat, despre care toți 
spuneau că era leit Carpio. 

Au trecut toamna şi iarna, însă cu toate îngrijirile date Ina nu a dat 
semne de însănătoşire, ci numai de o ţinere în loc a bolii, de o prelungire 
fără speranța a suferinței. Cînd afară soarele îşi arăta puterea, iar omătul 
se ascundea prin văi şi pe povirnişurile nebătute de raze, cînd ghioceii 
sclipeau în luminişuri ca nişte clopoței albi ce tremurau în adierea vîntului, 
Ina a plecat la Zeul cel mare, luînd sfîrşit lungul ei chin. 

urebista nu neglijase nici un moment pregătirea militară, pentru 
a porni noi expediţii prin care să elibereze pe toți dacii de sub 

1) jugul triburilor acelor popoare ce porniseră pe calea cotropirilor, 
a aşezării acolo unde găseau pămiînturi fertile, holde şi păşune. Devreme, 
din toamnă trecuse pe la fiecare căpetenie de ţinut şi pe la cetatea fiecărui 
taraboste, căutînd să se convingă de stadiul în care se aflau pregătirile, atât 
în ceea ce priveşte instruirea oamenilor, cît şi făurirea armelor necesare. 
Începuse cu Cotiso şi Rubobostes, stătuse multe zile la Argedava. Fiind 
însoțit şi de Ovinius Redius, stabilise cum şi cît să se mărească cetatea, din 
care de la o vreme nutrea gindul să-şi facă cea de a doua reşedinţă sau 
cetate de scaun. Spunea adesea regele celor ce-l însoțeau, cîteodată cu ton 
de glumă, altădată pradă îngrijorării: 

— Dacă mă văd înconjurat de duşmani mulți, toți porniţi împotriva 
mea, mă retrag acolo în munți, la Sarmizegetusa, iar dacă la hotare am 
linişte, viu aici mai la lumină, la Argedava, aproape de Dunaris şi de Marea 
cea mare. Aşa cum romanii au făcut din Roma marea capitală a imperiului, 
tot aşa aş vrea să avem şi noi Argedava?2”: marea capitală a Daciei. Aşa cum 
ei au corăbii ce cutreieră mările, la fel să avem şi noi pe ale noastre plutind 
de-a lungul Dunarisului, ieşind la mare, iar de acolo pornind în toată lumea 
— să vindem ce ne prisoseşte şi să cumpărăm ce ne lipseşte. Dar nu numai 
atit, vreau ca cetățile pontice să devină porţile de ieşire a dacilor pe întinsul 
mărilor, pentru că ele sînt aşezate pe pămîntul dac. 

După Cotiso, trecuse pe la Scorilo, la Ziridava, şi ceea ce găsise acolo îi 
umpluse sufletul de mulțumire. Acesta pregătise cîte două formaţii de 
luptători în fiecare cetate de taraboste din ținutul său: una pentru însoțirea 
regelui în expediția ce se pornea, iar cealaltă să rămînă pe loc ca o rezervă, 
pentru a se opune unei eventuale năvăliri a scordiscilor. Ceea ce făcuse 
Duras în ţinutul său cunoştea bine, fiind întotdeauna în preajma sa şi a 
marelui preot primise sfaturi cînd de la unul cînd de la altul. În sinea sa, 
regele considera oastea lui Duras, adică a ținutului din centrul Daciei, baza 
armatei sale. Dar tot cu această ocazie, sufletul regelui se mai umpluse de 
încă o mulțumire: toţi tinerii aleşi să devină căpetenii de oaste se dovedeau 


27 Astăzi comuna Popeşti, în apropiere de Bucureşti. 

adevărați comandanți — ageri, curajoşi, disciplinați, pătrunşi de legile 
războiului — în sinea sa îi asemuia întocmai ca pe nişte tribuni romani în 


fruntea unor cohorte de legionari. Vedea şi se convingea cum în Dacia se 
forma o armată în adevăratul înțeles al cuvîntului, în care ordinea, 
disciplina şi însuflețirea pentru apărarea țării erau însuşiri atit ale 
căpeteniilor, cît şi ale luptătorilor. Acea stare de lucruri schimbase şi 
atitudinea taraboştilor, nu mai erau căpeteniile unor cete de oameni, 
strînse numai cînd se pornea la război, ci comandanții unor unități mari ce 
puteau fi asemuite cu legiunile romane. Fiecare taraboste avea în 
subordinea sa patru, cinci sau şase căpetenii militare tinere, ce comandau 
pilcuri de oaste de mărimea unei cohorte. Burebista era neîmpăcat în 
sufletul său, fiindcă nu reuşise să atragă un tribun sau un legat din armata 
romană, care să-l ajute la organizarea oastei dace, deşi Ovinius Redius îl 
asigurase că trimisese mesaje la mai mulți prieteni militari din diferite cetăți 
romane, îndemnîndu-i să vină în Dacia. Dar regele nu se limitase numai la 
atit, să controleze stadiul de pregătire al armatei sale, ci îşi intensificase 
activitatea în alte direcții, lucru ce se extinsese pe toată durata toamnei şi a 
iernii ce urmase, căutind mai ales să stringă legăturile diplomatice cu 
vecinii. Oferise noi daruri şi îi asigurase de prietenia sa pe Ariovist, regele 
suebilor germani, şi pe Voccio, regele celților din Noricum, trimisese soli de 
pace şi bună vecinătate la căpetenia scordiscilor din preajma Singidumului, 
îndemnase pe Acornion de la Dionysopolis să intre în legătură cu regele 
trac, Sadalas, al odrişilor, ce stăpinea pămîntul dac de la miazăzi de 
Dunaris pină la munţii Haemus, să ducă daruri şi să-l convingă de sincera 
prietenie a regelui dac, iar pe căpeteniile28 din cetăţile greceşti de pe ţărmul 
Pontului Euxin să le liniştească, dacă vor auzi că armata dacilor a pornit 
spre răsărit. Şi tot încă din toamnă, regele a trimis pe Rubobostes de la 
Argedava la Rholes, căpetenia dacilor ce se pregăteau pentru răscoala în 
ținutul ce se întindea de la munți, peste Hierasus şi Porata pînă dincolo de 
Tyras, cu care să pornească întreaga mişcare în strinsă legătură cu 
înaintarea armatei dace. În acea parte erau de unit şi îndemnat la luptă 
triburile piefigilor, carpilor şi costobocilor împotriva cotropitorilor: bastarnii 
— un trib germanic, iar tribul tirageţilor, aşezaţi la gurile Tyrasului şi 
Dunarisului, împotriva sarmaților care se întindeau necontenit din cîmpia 
nesfirşită de la răsărit peste pămîntul stăpînit de daci. Încă nu începuse 
dezgheţul de primăvară cînd fiecare căpetenie dacă ştia pe care direcție va 


28 Arhonţii şi strategii. 


înainta, prin care vale va străbate lanţul munților de la răsărit şi unde se va 
întilni cu grosul armatei ce însoțea pe rege. Planul lui Burebista era acesta: 
ei, împreună cu luptătorii lui Cotiso şi Rundacis, să înainteze dinspre 
Argedava prin cîmpia dintre munți şi Dunaris, ţinînd-o în direcția nord-est, 
unde se afla tribul siensilor, daci liberi, a căror căpetenie era Getaxes, 
căruia să-i ceara supunerea, şi să se oprească la cetatea acestuia 
Piroboridava??, iar Duras şi Scorilo cu pilcurile lor de oaste să pornească de 
la Sargedava de-a dreptul spre răsărit, tinînd-o mai mult pe valea către 
izvoare a Alutusului, apoi să străbată munții prin curmătura ce-i scotea în 
apropiere tot de Piroboridava. Getaxes trimisese încă din iarnă soli, astfel că 
regele ştia că nu va întilni nici o opunere din partea acestuia. Toate cetele 
de luptători ale siensilor se ataşară pilcurilor de oaste ce-l urmau pe rege. 
Siensii se învecinau la miazănoapte cu ţinutul cotropit de bastarni, iar la 
răsărit cu părțile prin care reuşiseră să se infiltreze sarmațţii, veniți de 
dincolo de Tyras, supunînd pe tyrageţi. Burebista ajunse la Piroboridava cu 
mai mult de o săptămînă înainte, față de termenul dat lui Duras şi Scorilo 
pentru a sosi acolo, aceasta datorită faptului că nu întîmpinase nici cel 
puţin lupte de hărţuială din partea cetelor unor taraboşti care n-ar fi vrut 
să-l urmeze pe Getaxes şi să facă act de supunere. Fără să piardă nimic din 
timpul preţios pe care îl avea disponibil, în aşteptarea pilcurilor de oaste ale 
lui Duras şi Scorilo, regele îndemnă pe Getaxes să trimită iscoade din cei 
mai de încredere luptători, care să pătrundă departe spre miazănoapte şi 
răsărit în ținuturile stăpinite de bastarni şi sarmati, pentru a-şi da seama 
de pregătirile ce se făceau acolo, iar pe de alta parte să caute prin păduri şi 
văi ascunse pină reuşeau să prindă legătura cu unele cete din acelea 
pregătite de Rholes, ajutat de Rubobostes. Dar lucrurile nu se desfăşurară 
în totul astfel, pentru că a doua zi spre seară la Piroboridava sosiră în 
galopul cailor Rholes şi Rubobostes. Iscoadele lor fuseseră mai agere şi mai 
iuți în mişcări, aflaseră de înaintarea regelui, apoi de oprirea lui la cetatea 
lui Getaxes. 

— Mă rog Marelui zeu pentru sănătatea ta, Mărite rege! salută Rholes 
sărind de pe cal. Marele Zamolxis mi-e martor, îmi pierdusem speranța că 
vei mai veni să ne scoţi de sub robia bastarnilor şi sarmaților. A trecut cam 
mult timp de cînd am fost acolo sus pe Kogaion... 

— Şi eu mă rog lui Zamolxis pentru tine, Rholes! răspunse regele la 
salutul căpeteniei. Să ştii că fiecare treaba îşi are sorocul ei; dacă o faci 

prea devreme sau prea tirziu s-ar putea să iasă rău. Aşa te îndemn să vezi 
întirzierea noastră. Trebuia mai întîi să întăresc ordinea şi ascultarea în 
țara mărită, mai bine zis unită, să pregătesc bine oastea, după aceea să 
pornesc mai departe. Dar acum nu este vreme de vorbă, ci de faptă. Ia 
spuneți-mi, ce veşti îmi aduceţi? 

— Mărite rege, ai făcut bine că l-ai trimis pe Rubobostes, el mi-a fost un 
neprețuit ajutor. Avem cete multe, cu căpetenii isteţe, ascunse prin păduri, 
fiecare cu iscoade şi oameni de legătură, le putem stringe oricînd acolo 
unde va fi nevoie. Am prevăzut totul, ele vor umbla numai în miez de 
noapte, nesimţite şi nevăzute de duşmani. Partea rea este alta: încă nu 
începuse dezgheţul cînd bastarnii şi sarmațţii au început să dea semne de 
mişcare, de pregătiri pentru luptă. Ne-am întrebat uimiți: de unde vor fi 
aflat ei că tu vei porni cu oastea încoace? 

— Asta înseamnă că au trimis şi ei iscoade de ale lor, unele vor fi ajuns 
nu numai la Argedava, ci şi dincolo, pînă la Sarmizegetusa. Este drept, de la 
o vreme am lăsat cam mulți negustori să vină în Dacia, mai ales din cetăţile 
de la Pontul Euxin. E neîndoios că unii dintre ei, aşa cum vin la noi cu 
mărfuri, se duc şi la sarmațţi sau la bastarni. Oricum, noi tot trebuie să 
dăm lupta cu ei şi să-i alungăm, fie că au ştiut din timp sau nu. 

— Da, Mărite rege, aşa am gindit şi noi. Bastarnii şi-au strîns oastea 
cam la jumătatea ținutului, aproape de apa Porata, iar sarmațţii îşi trag 
cetele lor tot spre Porata, dar mult mai jos, aproape de vărsarea în Dunaris. 
Bastarnii sînt mai numeroşi, au luptători bine înarmați, însă sarmațţii nu 
dau semne că sînt hotăriți să se bată. Noi — eu şi Rubobostes— credem că 
aceştia socotesc pe bastarni drept învingători, de aceea sînt de fapt pregătiți 
să dea năvală încoace; să cotropească, să jefuiască şi să ia captivi, apoi să 
se înțeleagă asupra împărțirii ținutului între ei. 

Regele încruntă sprincenele stufoase, fața lui se împietri, părea dăltuită 
în granit. Hotarirea sa nu trebuia să lase loc la nici un fel de risc în ceea ce 
priveşte rezultatul bătăliilor. Era convins că ostaşii săi se vor lupta cu 
deplin sacrificiu, în timp ce veneticii, nefiind legaţi de pămînt prin sîngele şi 
osemnitele înaintaşilor ce se pierdeau în negura trecutului, vor întoarce caii 
şi vor porni în galop turbat înapoi spre ţinuturile cețoase din miazănoapte 
de unde veniseră. Acest lucru îl văzuse la cele două triburi celte, boiii şi 
tauriscii, alungați din ținutul dintre Pathissus şi Dunaris. 

— Mă încred în voi, Rholes şi Rubobostes, socotesc că nu greşiți în 
presupunerea făcută cu privire la intențiile sarmaților, totuşi nu trebuie să 


ne arătăm lipsiți de prevedere. Acesta a fost sfatul lui Deceneu cînd ne-am 
despărțit, adică îndemnul pe care ni-l face Marele zeu prin el. L-am lăsat să 
îngrijească de celelalte treburi ale ţării, altfel acum ne-ar fi fost un bun 
ajutor. În curînd vor sosi cu pilcurile lor de oaste Duras şi Scorilo. Voi doi 
plecați înapoi şi strîngeţi toate cetele ce le aveți pregătite, iar eu cu Cotiso şi 
Duras ne vom apropia de tabăra bastarnilor şi vom lupta atacînd dinspre 
miazăzi. Cînd bătălia va fi în toiul ei, cetele voastre să lovească dinspre 
miazănoapte, să-i prindem astfel ca într-un cleşte şi să-i zdrobim. Vă mai 
întreb încă o dată: sînteți convinşi că oamenii voştri se vor bate cu 
străşnicie? 

— Da, Mărite rege! se grăbi Rholes. Noi vrem să scăpăm de robia în care 
ne-au adus bastarnii! 

— Pe Scorilo îl voi îndrepta cu pilcul său de oaste spre tabăra 
sarmaților. Nu să se bată cu ei, nici să-i hărțuiască, ci numai să-i oprească, 
dacă ar încerca să înainteze, trecînd peste apa Poratei spre apa 
Hierasusului, pînă ce noi vom veni să-i lovim şi să-i zdrobim. Dacă va fi 
nevoie, tu Rubobostes, ştii să rupi lupta şi să alergi în ajutor în altă parte. 
Ai dovedit-o. Tot aşa mă încred şi în Rholes. 

Regele tăcu. Un călăreț se apropie în galopul calului. Sări din şa şi 
îngenunche în fața sa, rostind: 

— Mărite rege, am fost trimis să-ți spun că în două zile pilcurile de 
oaste ale lui Duras şi ale lui Scorilo vor sosi aici! 

După cinci zile, regele împreună cu Duras, Cotiso şi Rundacis priveau 
de pe coama unui deal cît de întinsă şi fără ordine era tabăra bastarnilor. 
Se puteau număra cetele lor după fumurile ce se înălțau domol în negura 
slabă a zorilor. Soarele abia se ridicase peste pădurea ce se profila în zare 
cind se porni atacul. Lovitura a fost fulgerătoare, dar şi îndiîrjirea 
bastarnilor se dovedi periculoasă. Voinici, grei, pe cai puternici, îşi făceau 
drum printre rîndurile arcaşilor şi sulițaşilor daci. Dar totul se preschimbă 
în retragere în clipa cînd regele aruncă în luptă pilcul de călăreți, în fruntea 
căruia lupta Rundacis, în timp ce din partea opusă, alți călăreți — cetele lui 
Rholes şi Rubobostes — năvăliră ca nălucile, rupînd oastea bastarnilor în 
două. Ceea ce urmă se desfăşură ca ceva de necrezut. Bastarnii făcură o 
manevră îndrăzneață, bine gîndită din timp de căpetenia lor, concentrară 
atacul într-o singură direcție şi cele două părți se alipiră şi regrupară, totul 
săvirşindu-se în goana cailor, apoi, făcînd să răsune valea de şuierături, 
strigăte şi chiote, rupseră cu totul lupta şi porniră în susul văii, pierind în 


pădure. Regele nu se îndoise nici o clipă de victorie, însă nu prevăzuse 
desfăşurarea bătăliei şi nici sfirşitul ei, se aşteptase la o răzbatere mult mai 
grea, cu mari pierderi de ambele părți. Cu aceeaşi iuțeală cu care rupseră 
lupta bastarnii, îşi făcu şi el un plan de acțiune: ordonă ca Rholes şi Ru- 
bobostes să urmărească cetele duşmane spre miazănoapte, pînă le vedeau 
trecute peste apele Poratei şi Tyrasului, iar el cu grosul oastei făcu un ocol 
spre gurile Poratei, trecu apa rîului şi se grăbi să cadă în spatele pilcurilor 
de sarmațţi. Dar acest plan nu-i reuşi în întregime. Un călăreț pornise în 
goana calului cu vestea la Scorilo că bastarnii fuseseră zdrobiți. Acesta 
prinse curaj şi se pregăti să atace tabăra sarmată. Se dovedi însă şi acest 
lucru inutil, sarmații şi iscoadele lor aflaseră tot ce se petrecuse, ştiau că 
regele dac pornise împotriva lor, de aceea, fără să piardă o frintură de timp, 
începură retragerea spre răsărit. În apropiere de gura Tyrasului primiră 
citeva lovituri din partea unor cete de tirageţi, fără a le îngreuia sau întirzia 
însă retragerea. Ceea ce se întreba căpetenia tribului sarmat alungat era: 
unde se vor opri dacii? El ştia că erau împrăştiate multe sate de daci pînă la 
Olbia, cetatea de la vărsarea Boristhenesului*0 în mare. Se aştepta ca 
Burebista să nu se oprească pînă acolo, deşi spera să fie întirziat în 
înaintare de cucerirea cetăților greceşti de pe ţărmul Pontului Euxin, ce se 
întindea de la gurile Dunarisului pînă aproape de Olbia. Însă acele cetăţi 
făcură act de supunere regelui dac, bucuroase că scăpau de apăsarea 
sarmată ce le împrejmuia, nutrind speranţa că, pe măsură ce situaţia se va 
lămuri şi linişti, vor reuşi să-şi continuie activitatea de comerţ, ca şi cum s- 
ar bucura de deplina libertate. La Olbia regele lăsă un pilc de oaste format 
din tirageți, carpi şi costoboci, avînd căpetenie pe Rubobostes. Burebista se 
convinsese că acest comate, care trăise undeva pe lingă riul Raboi, avea 
însuşiri asemenea acelora ale unui general roman. Se porni apoi acţiunea 
de prindere şi stringere a captivilor, de care Dacia mărită avea tot mai 
multă nevoie, noi cetăți întărite trebuiau înălțate în acea parte a țării. 
Pentru că ţinutul eliberat de sub stăpînirea bastarnilor şi sarmaților se 
întindea de la munţii daci de răsărit, peste Tyras, pînă la cetatea Olbia, 
regele hotărî ca reşedinţa acelui ținut să fie cetatea Tamasidava5!, situată 
între apele Hierasus şi Porata, iar Rholes căpetenie a lui Burebista nu 
părăsi cu oastea Tamasidava pînă ce nu se convinse că în întreg ţinutul se 
restabilise liniştea şi ordinea. 

egina Theia încă trăia într-o situație de provizorat, pină se 

terminau lucrările la noua cetate de scaun Sarmizegetusa, unde 

constructorul Ovinius Redius grăbea finisarea în primul rînd a 
clădirii şi a anexelor ei ce formau palatul sau curtea domnească. Era femeie 
în puterea vîrstei, cu frumusețea încă neştirbită de ani, obişnuită să pună 
multă grijă în înfăţişare, să-şi păstreze prestanţa în orice situație s-ar fi 
găsit, chiar şi în obişnuitele relații familiale. Se trăgea din neamul regelui 
trac ce căzuse ca un erou în luptele grele cu tribul celtic al scordiscilor care 
reuşise să cucerească cetatea Singidunum. Provizoratul reginei şi al fiicei 
Serena consta în a trăi mutindu-se succesiv în unul din cele trei locuri: la 
Carpina, adică la curtea lui Duras de la Sargedava, la Arcidava, în fosta 
cetate de scaun a lui Burebista, unde erau obişnuite să trăiască, însă de la 
un timp începuseră să se teamă de o năvălire a scordiscilor, şi la Carsidava, 
la Andra, rămasă singură după pierderea mamei; mai ales în zilele cînd şi 
tarabostele Oroles era plecat însoțind pe rege, pentru că tînărul şi istețul 
său soț, Carpio, căpetenie a gărzii regelui, rareori reuşea să vină să-şi vadă 
familia. De cînd Andra avea un fecior, pe micul Dicomes, al cărui nume se 
trăgea de la acela al familiei tarabostelui — neamul Dicomes avea rădăcini 
ce se pierdeau în negura trecutului poporului dac — Serena era dornică să 
rămînă cît mai mult timp la Carsidava. De fapt regina părăsea Sargedava 
numai atunci cînd regele era plecat prin ţară pentru un timp mai 
îndelungat, lipsind din cetatea de scaun, sau cînd pornea în vreo expediţie, 
cum a fost aceea împotriva boiilor şi tauriscilor, şi cum era aceasta în care 


se afla acum pentru alungarea de pe pămînt dac a bastarnilor şi sarmaților. 
Întotdeauna expedițiile erau de lungă durată, de cel puţin cîteva luni, ele 


puteau fi pline de pericole pentru rege şi țară, de aceea neliniştea reginei 
era mare, trăia şi clipe cînd se îngrozea că îşi pierde soțul, îngrijorare ce 
putea să apară din cel mai mic semn pe care îl credea prevestitor al unei 
nenorociri. În aceeaşi stare de încordare trăiau de altfel şi celelalte: Carpina, 
Andra şi Serena. De data asta regina şi Serena veniseră la Carsidava la 
chemările insistente ale Andrei, în schimb lăsaseră singură pe Carpina la 
Sargedava. În noaptea ce trecuse Theia avusese un vis chinuitor, care o 
trezise, alungîndu-i somnul. Îl văzuse pe soțul ei galopînd cu pletele şi 
barba fluturindu-i în vînt, ţinind în mină ciotul dinspre miner al spadei 
rupte, urmărit de un bastarn cu înfăţişare fioroasă, călare pe un cal negru 
ca tăciunele, ale cărui salturi erau mai lungi şi mai repezi, scurtind cu 
fiecare clipă distanța de rege. La un moment dat, amindoi ajunseră pe un 
teren plin de gropi şi obstacole, caii reuşiră cîteva salturi, apoi deodată se 
prăvăliră, aruncîndu-i pe călăreți atît de apropiaţi unul de altul, încît cel 
fără apărare nu mai avea altă scăpare decit să se prindă într-o luptă corp la 
corp. Regina se trezise la proriu-i țipăt. Ce se întîmpla acolo unde se afla el, 
fusese rănit, căzuse răpus? se întreba îngrozită. Dimineaţa Serena îşi văzu 
mama tristă, palidă, cu ochii umezi de lacrimi. 

— Mamă, nu te simţi bine, te încearcă vreo durere? o întreba, bănuind 
o suferință din acelea pe care le mai avusese. 

— Nu-ţi face griji de mine, Serena, e ceva trecător. Am avut un vis care 
m-a răscolit puternic. Trebuie să-i mulțumesc lui Kallisthene, este cu 
adevărat un filozof, el m-a convins să nu cred în astfel de vedenii petrecute 
în somn. 

— Şi eu mă gindesc în fiecare clipă la tata şi la... Regina se grăbi să 
continue, deşi fata ar fi ezitat să rostească numele aceluia de soarta căruia 
era îngrijorată. 

— Să ştii, fata mea, că nu este uşor de suportat viața de regină. În toate 
bătăliile, acela care este cel mai aprig căutat pentru a fi prins sau răpus 
este regele. Cind o armată şi-a pierdut căpetenia, totul se destramă ca 
fumul în vînt, iar ţara lui cade pradă duşmanului. Tatăl tău prea a pornit 
multe deodată: vrea să-i unească pe toți dacii, să facă din ei un popor 
învăţat, cum sînt grecii şi romanii; ținteşte să întemeieze o Dacie Mare... 

— Şi nu e bine? Asta este adevărata chemare a regelui unui popor. 

— Nici nu se putea să-mi spui altfel, aşa văd întotdeauna lucrurile cei 
tineri; sînt viteji, visători, încrezători, la ei toate par că sînt cu putință. 


— Da, pentru că de multe ori reuşesc chiar şi atunci cînd se iveşte o 
situație fără nici o speranţă. 


— Te înţeleg, Serena, te gîndeşti la gestul săvirşit de Andra... 

— Dar nu numai la el... Am auzit cum a luptat Comosicus ca gladiator 
în arena Circului cel Mare de la Roma, cum a reuşit să-şi salveze viaţa, 
încrezător în istețimea sa. 

— Noi am trăit liniştiți atita timp cit tatăl tău a fost rege numai peste 
ținutul ce a avut ca cetate de scaun Arcidava. Acum nu-l mai înțeleg pe 
Burebista, pentru mulți pare că ar avea trei reşedințe: Arcidava, Sargedava 
şi Argedava, toate depărtate una de alta şi cu nume atît de asemănăiocare 
încît străinii cred că este vorba doar de o încurcătură de denumiri. Soli şi 
trimişi ai regilor şi căpeteniilor din alte părți nici nu ştiu bine care este 
cetatea de domnie, de aceea îl caută pe la toate trei. Am auzit odată pe 
negustorul Hegias spunînd regelui: „Am vorbit cu un senator la Roma, s-a 
arătat mirat, zicea că el nu înțelege ce se petrece în această parte, adică 
dincoace de Dunaris”, iar tatăl tău i-a răspuns: „Sper că în cîțiva ani îl vom 
face pe acel senator nu numai să înțeleagă, ci să se şi teamă”. Nu văd cum 
va putea stăpini o întindere atit de mare, ce va avea hotarele dincolo de 
Pathissus, de Tyras şi de Dunaris, pînă la Pontul Euxin. Are noroc cu 
Marele preot, Deceneu este o minte luminată, ageră, prevăzătoare şi 
mlădioasă. Ai văzut ce bine a ştiut să întoarcă lucrurile, cînd şi-a dat seama 
că poporul nu vrea să renunțe la Marea jertfă? Acum, cînd tatăl tău este 
plecat atit de departe, țara este condusă de el, de Marele preot. Nu s-a 
întîmplat niciodată să nu fie de aceeaşi părere cu regele şi să nu-i facă un 
îndemn bun. 

— Acum este aproape gata noua cetate de scaun Sarmizegetusa, acolo 
sus, alături de Kogaion, tata va fi şi mai mult ajutat de Deceneu, vor sta 
mai mult împreună. 

— E un fel de a spune, dar lucrurile nu se vor schimba prea mult. Tatăl 
tău este cu ochii mai mult spre hotare, acolo e pericolul cel mare. După 
bastarni şi sarmati, vine rîndul scordiscilor, iar după aceea al odrişilor care, 
deşi de neam trac, țin sub apăsarea lor dacii dintre Dunaris şi munții 
Haemus. Eu, ca mamă şi regină, sînt chinuită de doua îngrijorări: de viața 
lui şi de soarta ta... 

Serena se grăbi, sfredelind-o cu privirea: 

— De ce de soarta mea”! 

— Eşti fiică de rege, Serena! Ştii cum a fost cu Carpina, cu prețul ei s-a 
ajuns la o împăcare între Burebista şi Duras, s-a evitat o bătălie cu mulți 
morți şi captivi. Tu ai fost cît pe aci să fii dată lui Ariovist, regele suebilor 
germani, pentru a şi-l face prieten, ca astfel să poată bate cale două triburi 
celte: boiii şi tauriscii dintre Pathissus şi Dunaris. 

— Întotdeauna i-am spus lui tata că îl voi asculta, tot aşa cum a făcut 
Canpina, însă ascultarea mea va fi un fel de sacrificare. La Carpina a fost 
altfel: Duras este dac, el putea să o aibă de-a dreptul, cum orice tinăr cere o 
fată ca soție, fără nici un fel de amenințare. Acum de ce mai eşti 
îngrijorată? Ariovist şi-a luat nevastă. 

— Ce ştim noi ce se petrece pe acolo pe unde sînt ei? Tu ai putea fi 
promisă vreunei căpetenii, a bastarnilor sau a sarmaților. Ca să poată bate 
pe unul este folositoare prietenia celuilalt. 

— Eu să ajung soția unui bastam sau a unui sarmat? izbucni Serena. 
Mai bine mă omor! 

— Dar ai spus că îl vei asculta pe tata... Tu nu-ţi dai seama cît zbucium 
este în sufletul lui, cît de mult te iubeşte. Vezi tu, Serena, sacrificiul poate fi 
de mai multe feluri: ca al tău — dacă Marele zeu te va sorti astfel — sau ca 
al Andrei, cum a făcut atunci în fața Marelui altar. Ştiu, mă aştept să-mi 
spui că gestul ei a fost plin de frumuseţe, căci aşa vedeţi lucrurile voi, cei 
tineri, dar tu uiţi măreția sacrificiului făcut pentru ţară, pentru miile şi 
miile de suflete de-ale dacilor pe care cel jertfit astfel le scapă de suferințe 
grele. 

— Dacă tata mă salvează şi nu mă dă nici unei căpetenii de-a hoardelor 
acelea, pe care este nevoit să le alunge fie bătindu-le, fie făcîndu-şi-le 
prietene, eu nu voi fi soția decit a unui bărbat, iar dacă soarta mi se va 
împotrivi, vreau să rămîn fată bătrină! 

Regina o prinse de umeri şi o strînse la piept, murmurînd: 

— Cum, Serena, fata mea, tu ţi l-ai şi ales pe cel ce îl doreşti ca soț? 
Asta înseamnă că aceluia i-ai dăruit inima, fără să-mi faci nici o 
destăinuire. Carpina niciodată nu mi-ai ascuns nimic... Tu nu trebuie să-ți 
faci alte gînduri, să nu priveşti viitorul decit ca fiică de rege, să nu-ţi alerge 
închipuirea decit spre un tinăr care este feciorul unui rege sau al unei 
căpetenii. Pe mine cînd m-au dat după tatăl tău am plins. Deşi tracii şi 
dacii sînt rude ca popoare, noi îi priveam pe daci ca pe nişte barbari, atunci 
eram îngrozită. Mai tirziu mi-am dat seama cît de mult mă înşelasem. Acum 

mă rog în fiecare seară Marelui zeu, pentru că m-a sortit să fiu soţia unui 
astfel de bărbat. 

— Mamă, tu ai dovedit că înţelegi ce este dragostea. Eram la Arcidava 
cînd i-ai dat libertate acelui sclav care iubea pe fiica unui comate, şi acum 
ei sînt fericiți, au casa şi copiii lor... Socoteşte-mă şi pe mine drept o sclavă, 
dă-mi aceeaşi libertate de a-mi alege soțul... 

— Dar eu sînt gata să te ajut, fiica mea! Spune-mi cine este acel tînăr, 
să-mi pot da seama ce ar fi de făcut, ce cale să aleg spre a-l îndupleca pe 
tata... pe rege... 

— Să-ţi spun? zimbi Serena cu ochii înotînd în lacrimi. 

— Te rog, Serena! Descarcă-ţi sufletul în fața mamei tale! 

— Comosicus! 

Regina o strinse cu mai multă putere de umeri şi o îndepărtă de la 
piept, fără să o sloboade: 

— Comosicus?! Feciorul tarabostelui Oroles?! 

— Da, mamă, el este. De mică, de cînd mă jucam cu el pe plaiul de la 
Arcidava a pătruns în sufletul meu şi de atunci îl păstrez în taină. El nu 
ştie, n-a aflat niciodată asta, sau poate că ştiindu-mă fiică de rege nu s-a 
gîndit niciodată să spere că ar fi cu putinţă să se bucure de dragostea mea. 
Apoi ne-am mărit, am ajuns la virsta apropiată unirii a două vieți prin 
căsătorie, ne-am văzut tot mai rar, în sufletul lui şi-a făcut loc altă fată. N- 
am privit cu ură sau cu gelozie dragostea lui pentru Ina. Acum, cînd ea a 
plecat la Marele zeu, îmi dau seama cît de mult l-a iubit. Ceea ce a suferit, 
păstrindu-se pentru el, este tot un sacrificiu, mai dureros, mai tragic decit 
al Andrei. Dacă Andra ar fi căzut ca Mare jertfă alături de Carpio, suferința 
ei ar fi fost mult mai scurtă, s-ar fi consumat mai repede decit a Inei. Ce va 
face Comosicus cînd va afla de moartea ei? Numai Zamolxis poate să ştie! 
Eu sint hotărită să aştept, voi fi doar o umbră în preajma lui, nu-i voi 
dezvălui niciodată dragostea mea. Dacă nimic din sufletul său nu-l va 
împinge spre mine, nu-l voi ademeni pe nici o altă cale, iar iubirea ce o port 
de atita vreme în inima mea nu se va stinge. Rămin aşa cum ţi-am spus, 
fată bătrină. 

— Dar noi nu ştim dacă Hegias va reuşi să-i răscumpere libertatea şi 
dacă el, Comosicus, va mai veni în Dacia, după ce a văzut monumentele 
minunate, viața plină de lux şi de plăceri de la Roma? De altfel tatăl tău a 
dat negustorului un mesaj către Comosicus, ar vrea să-l ţină acolo un timp 
ca pe un fel de trimis special al său pe lingă Senatul roman şi, dacă va 

reuşi, chiar pe lingă cei ce conduc uriaşul imperiu care stăpîneşte f 
nenumărate popoare. Acolo, liber, tînăr, frumos, dispunînd de mulţi bani, 
se va ataşa de fiica vreunei căpetenii romane: patrician bogat, magistrat, 
senator, va uita tot ce a lăsat în Dacia. Dar, ştim noi care este voia Marelui 
zeu, ce a sorocit pentru tine şi pentru el? Numai timpul ne va arăta acest 
lucru, iar pînă atunci tu trebuie să-ți păstrezi răbdarea, să nu uiţi nici un 
moment că eşti fiica unui rege, care năzuieşte să întemeieze o ţară mare, să 
stringă între aceleaşi hotare tot neamul dacilor. 

Din vale urca spre cetate răsunetul unui tulnic. De sus, din cele patru 
turnuri de pază, tulnicerii răspunseră cu aceleaşi modulări de sunete ce 
vesteau ceva cu totul aparte. Prin curtea cetăţii se începu mişcarea, graba, 
însuflețirea, emoția. Regina o văzu pe căpetenia gărzii apropiindu-se în 
fugă, se opri apoi la cîțiva paşi şi rosti cu supunere: 

— Straja noastră din vale ne anunță venirea regelui! Vestea o 
descumpăni pe regină, întotdeauna Burebista îşi anunță sosirea prin 
trimiterea unui vestitor. Serena se bucură, repetind: 

— A venit tata!... A venit tata!... 

Alaiul regelui făcu în galop curba cea mare a drumului ce se apropia 
dinspre Rehidava, însoţit de un val de praf ce se înalța, -se întindea şi se 
resfira în urma lui, încît în cîteva clipe pieri sub frunzişul copacilor ce 
străjuiau drumul în urcarea lui şerpuitoare spre cetate. Răsunară apoi 
ropotele potcoavelor cailor pe pietrele ce pavau curtea. Regele sări din şa şi 
îmbrăţişa pe regină, apoi pe Serena, în timp ce Carpio stringea la piept pe 
Andra şi pe micul Dicomes, iar alături tarabostele Oroles îi privea cu 
duioşie părintească. 

— Theia, strigă regele plin de însuflețire, acum eşti regină peste o ţară 
ce se întinde de la apus de Pathissus pînă la răsărit de Tyras! Am venit la 
Carsidava împinşi de dorul de voi şi de îndemnul bunului Oroles de a putea 
petrece cîteva zile de tihnă în mijlocul acestor privelişti încîntatoare. Să ştii 
că nu avem prea mult timp de odihnă. 


2 


in locul cel mai înalt al Kogaionului, regele şi marele preot 
priveau construcțiile ce se întindeau la picioarele lor pe platoul 
uşor ondulat ce măsura cîteva sute de paşi în lungime şi lățime. 


Aveau sufletele pline de satisfacție, prin ceea ce vedeau, simțeau că unirea 

întregului neam devenise o realitate, pe care o simbolizau cele două mari 
realizări: centrul religios şi centrul politic al dacilor, cu alte cuvinte, marele 
sanctuar şi construcțiile din apropierea lui, cu oficiul marelui preot, iar 
alături cetatea Sarmizegetusa, strinsă între zidurile puternice ce şerpuiau şi 
urmau ondulările terenului, trecînd în unele locuri pe margini de prăpăstii, 
unde se înălțau clădirile pe temelii de piatră, cu pereţii din bîrne groase, 
puternic încheiate şi bine fățuite: locuinţa regelui, sfatul țării, oficiul sau 
cancelaria domnească, cazarma gărzii şi a străjilor ce apărau cetatea, 
magaziile cu provizii, grajdurile cailor şi celelalte dependințe ce făceau 
posibilă rezistența îndelungată, în cazul unei încercuiri de către un duşman 
care ar reuşi să înainteze pînă acolo. Privirea regelui era aţintită asupra 
zidului de apărare; el era speranţa, el era puterea opririi şi decimării oastei 
inamicului, el era ultimul obstacol şi ultima posibilitate de rezistenţă, fără a 
cădea în mîinile cotropitorului. Mintea sa alerga departe în timp şi în 
spaţiu, vedea Dacia Mare, şi-o imagina puternică şi bogată, temută şi 
respectată de vecini, mulți dorindu-i prietenia. De la Pathissus, la Tyras şi 
la Pontul Euxin se va întinde ţara sa, va avea cîmpii roditoare, dealuri 
împădurite, munţi falnici, plini de bogății, şi rîuri cu ape limpezi ce o încon- 
joară şi o apără. Cum va putea duşmanul să pătrundă pînă acolo, la 
Sarmizegetusa? se întrebă în sinea sa. Un fior îi săgeta inima, cînd îşi dădu 
răspunsul, ca o prevestire ce o socotea valabilă atita timp cît va dăinui 
poporul dac: cînd aceste ziduri se vor nărui sub loviturile cotropitorului, 
întregul neam va pieri din istorie! Clătină capul şi cătă să-şi alunge astfel de 
ginduri negre. Reveni cu mintea la zidul cetăţii şi-i făcu ocolul cu privirea. 
Da, ar fi bine, îşi spuse el, dacă mai jos s-ar mai face două terase, două 
rînduri de ziduri, la două înălțimi, în aşa fel încît cetatea să se înalțe pe cea 
de a treia terasă. Trei rînduri de ziduri, la trei înălțimi diferite, ar putea să 
macine cu desăvirşire puterea duşmanilor, chiar dacă aceştia ar fi legiunile 
romane. Şi gindul îi zbură spre Roma. Dacă ei nu s-ar fi decimat în războiul 
civil, poate că ar fi ajuns pînă la Dunaris. Din nou clătină capul şi alungă 
îngrijorarea. Roma era departe, iar el va putea mai tirziu să trateze cu 
Senatul roman pe o poziție de egalitate în putere. Alături de el, marele preot 
era de asemenea purtat departe pe aripile gîndului. Şi el alerga cu mintea în 
timp şi în spațiu, însă în altă direcţie: întrevedea un viitor luminos ţării, un 
popor vrednic şi învățat care prinsese şi întrecuse în filozofie, ştiinţă şi artă 
pe celelalte popoare, îşi imagina cum Dacia va deveni un focar de cultură. 
În peregrinările sale prin Elada, Egipt şi Roma, înțelesese că acolo se 


alunecase pe panta decăderii, că alte popoare mai viguroase, mai tenace o 
vor lua înainte pe calea progresului, iar dacii prin regele Burebista tocmai 
în acea direcție porniseră. La cîțiva paşi de ei stăteau cei ce îi însoțeau, gata 
în orice moment să dea lămuririle la care se aşteptau să li se ceară: Ovinius 
Redius, Buthis şi Kallisthene, iar ceva mai departe, Carpio, cu cîțiva 
luptători din gardă. Constructorul roman nu privea cetatea, nici centrul 
religios al dacilor, de la înălțimea la care se afla el cuprindea cu vederea cele 
două văi între care se ridica Kogaionul, aceea dinspre miazăzi mai largă, cu 
povirnişuri uşoare, făcea un arc şi se întilnea cu valea cea mare care 
însoțea drumul ce ducea spre Sargedava, iar cea de la miazănoapte, mai 
îngustă şi mai scurtă ieşea în acelaşi loc de întîlnire cu drumul. Ovinius 
Redius admira panorama ce se desfăşura pînă în depărtări şi clătina capul 
neîmpăcat în sufletul său, deşi faptul în sine n-ar fi trebuit să-l intereseze. 
Vedea casele înşirate la întimplare pe laturile celor două văi, vedea topitoria 
de fier şi atelierul pe care în mare grabă le înjghebase făurarul Arigio, cu 
sclavii celți primiţi de la rege, din care fumul se înălța în valuri uşoare ce se 
destrămau în lungul povirnişului, vedea cele două magazii de mărfuri şi 
taberna, aproape de întîlnirea văilor, toate înălțate de oamenii plătiți de 
Hegias, negustorul grec urmărind să-şi extindă afacerile în Dacia. Şi tot ce 
vedea îi părea un lucru făcut la întîmplare, fără scop, fără efect, fără viitor. 
El îşi dădea bine seama, acolo nu se putea dezvolta o urbe întinsă, cu străzi 
largi, lungi şi drepte, nu avea legături bune şi scurte cu populația ale cărei 
sate erau departe, în valea cea largă ca o cîmpie ce se deschidea dincolo de 
Sargedava. Cît priveşte cetatea nouă pe care o construise, el nu vedea în ea 
altceva decît o cursă; în ea cîndva va fi prins regele Daciei. Cu experința sa 
de constructor, căpătase convingerea că trecuse timpul cetăților agăţate pe 
virfuri de munte, dacă acele aşezări urmau să se dezvolte, să devină urbe 
mari, capitale ale unei ţări întinse, puternice şi bogate, însă nu uita 
condiţiile în care venise în Dacia, nu se încumeta să-şi arate părerea în fața 
regelui, să-i facă vreun îndemn. Ceea ce ar părea uimitor era faptul că, 
alături de constructor, filozoful — Kallisthene — alerga cu mintea în aceeaşi 


direcție. Nu vedea acolo locul pentru o cetate cu o întindere — cu străzi, 
vile, prăvălii, ateliere şi o agora — nici atit cît avea Dionysopolisul, iar 
Sarmizegetusa era destinată să devină reşedinţa regelui unei țări mari, 
prosperă, bogată, fală a unui popor vrednic şi viteaz. Spre deosebire de ei 
Buthis gîndea altfel: se mindrea în sinea sa cu cetatea pe care o înălțase. El 
ridicase zidul de apărare din blocuri de piatră, cu legături puternice din 


lemn, aşa cum învățase în tinerețe de la un bătrin meşter grec, sclav, adus 
în Dacia de bătrinul rege răposat, tatăl lui Duras; după sfaturile sale se 
fățuiseră şi se îmbinaseră biîrnele ce formau pereţii clădirilor, iar forma 
acoperişurilor o dăduse tot el. Ceea ce făcuse constructorul roman se 
reducea mai mult la întocmirea planului, la împărţirea pe încăperi, la 
mărimea lor, la accesul şi funcționalitatea fiecăreia, avînd în vedere scopul 
pentru care se construiau. Pentru Buthis cetatea de lînga Kogaion prezenta 
aceeaşi monumentalitate şi grandoare cum îşi vor fi privit opera 
constructorii uriaşelor monumente egiptene, căci cantitățile de muncă şi de 
materiale puteau fi comparate cu acelea ale piramidelor faraonilor. Numai 
zidurile de stăpinire a alunecării povirnişurilor, cele de susținere a umplu- 
turilor şi tasărilor, apoi acelea de apărare cu grosimi de opt paşi şi înălțimi 
ce atingeau pînă la douăzeci de paşi, ale căror lungimi puse cap la cap 
totalizau zeci de mii de paşi reprezentau nişte construcţii ciclopice. În 
sufletul său constructorul dac se mîndrea, socotea invincibilă oastea ce se 
va apăra din cetate, vedea zdrobirea puterii şi a răbdării oricărui duşman 
care va reuşi să ajungă pînă acolo. 

— Ei, ce ați rămas aşa de tăcuţi cu toţii? rupse regele liniştea, 
întorcindu-se cu fața spre ei. La ce te gindeşti, Ovinius Redius? 

Constructorul avu un moment de ezitare, apoi răspunse: 

— Mărite rege, romanii îşi întind hotarele imperiului lor prin cuceriri şi 
intimidări. Ei caută să impresioneze pe celelalte popoare prin putere şi 
grandoare: legiuni numeroase, forumuri cu splendori arhitecturale, 
amfiteatre uriaşe, temple monumentale, drumuri lungi şi tari... Romanii au 
părăsit de mult vremea munților... 

— Ce vrei să spui? Nu văd nici o legătură cu noi, dacii?! 

— M-ai întrebat la ce mă gindeam, Mărite rege... 

— Bine, spune! 

— Mărite rege, ai înălțat aici o cetate ce va dăinui peste veacuri, sau 
poate chiar milenii, este o operă monumentală ce provoacă admiraţie, însă 
ea nu va fi de prea mult folos poporului dac. Acum se luptă cu armate 
puternice de zeci de mii de oameni, bătăliile se dau mai mult pe teren 
deschis, acolo se hotărăşte soarta războaielor. Dacă un duşman a zdrobit 
armata dacilor şi a pătruns pînă aici, totul mi se pare pierdut, fără 
speranţă... 

Pe măsură ce îl asculta, zimbetul regelui se deschidea. 


IS PAI SL IPS Lp ERA 
sal a, x EENT NES 


; a ERA 
4 A ES > S z A k 
e Smi A. é - ÎL r a 7 SE, i i Er 


— Ai spus bine, Ovinius Redius, vezi lucrurile ca un roman, eu însă 
trebuie să le privesc ca rege al dacilor. Îmi cunosc vecinii, îi ştiu pe cei care 
au cotropit pămîntul dac, pe unii i-am bătut şi alungat, pe ceilalți îi vom 
înfringe şi izgoni. Nu de vecini mă tem, ci de un duşman care acum este 
departe de ţara mea, dar care prin lăcomia ce o arată trebuie să înțeleg că 
se va apropia de Dacia. Ceva în adîncul sufletului meu îmi spune că cel mai 
de temut cotropitor al pămîntului dac vor fi legiunile romane. Da, ele 
numără zeci de mii de legionari, se dovedesc greu de învins într-o bătălie în 
cimp deschis. Eu vreau să le decimez altfel, făcindu-le să lupte atit cu 
pilcurile mele de oaste, cît şi cu cetăţile şi munţii noştri. Noi vom lovi 
oriunde se va putea ataca mai bine şi zdrobi mai mult legiunile. De va fi ne- 
voie, ne vom retrage în munți, o parte din oastea dacă va lupta la adăpostul 
cetăților, cealaltă se va ascunde prin păduri, de unde va hărțui spatele şi 
legăturile armatei romane. Cînd se va convinge că pierderile sînt prea mari, 
iar şansele de izbindă prea mici, cotropitorul va părăsi Dacia. Aici, în munții 
din jurul Sarmizegetusei, de vor veni încoace, romanii se vor convinge că 
poporul dac nu va putea fi înfrînt. Poate că te întrebi, Ovinius Redius, de ce 
Sarmizegetusa va fi cetatea de scaun a regelui. Trebuie să înţelegi că astăzi 
în Dacia doi oameni sînt conducători: Burebista şi Deceneu, Regele şi 
Marele preot. Să ştii că şi eu nutresc gîndul să înalt o mare cetate de 
domnie, o urbe întinsă în loc deschis, unde să se construiască amfiteatre, 
forumuri, şcoli, băi, monumente, viile, prăvălii, ateliere şi tot ce face viața 
omului mai uşoară şi mai frumoasă. Dacă Marele zeu mă va ţine sănătos şi 
ceea ce gîndesc se va împlini, tu vei fi unul din aceia care mă vor ajuta la 
construirea acelei urbe, pe care aş vrea să o scot afară din munți, în cîmpia 
ce se întinde pină la Dunaris, acolo unde este acum cetatea Argedava. 

— Da, Mărite rege, nu greşeşti. Roma ţinteşte să-şi întindă hotarele 
pretutindeni unde există popoare pe care le poate supune. Dar stăpînirea 
lor se bazează atit pe putere şi organizare, cît şi pe grandoare. Acolo unde 
ajung, ei construiesc drumuri, amfiteatre, temple, viile, atrăgîndu-şi astfel 
nu numai admiraţia supuşilor, ci şi respectul lor. Să ştii, Mărite rege, că 
două lucruri au uimit pe romani pînă la a-i înfricoşa: piramidele uriaşe ale 
Egiptului şi filozofia adincă, pătrunzătoare, luminoasă a grecilor, lingă care 
trebuie pusă şi arta lor. Eu sînt constructor, am văzut numeroase monu- 
mente. Piramidele faraonilor par nişte munţi de piatră fățuită, insuflind 
teama de moarte şi speranța unei vieți viitoare, sînt păzite de un sfinx — o 
fiară cu trup de leu şi chip de om. La romani este altfel, construcțiile lor 


arată însufleţire, întrețin o viață politică, agitație, luptă de idei, forță, 
disciplină şi ordine. Grecii caută perfecțiunea, dorința de a pătrunde în firea 
lucrurilor. Pentru mine, viitorul va fi acela ce va rezulta din contopirea 
culturii grecilor cu aceea a romanilor. Aşa, Mărite rege, trebuie să-ți 
construieşti o urbe mare, prin care să obţii atit admiraţie, cît şi teama 
vecinilor, să se ştie că acolo este reşedinţa regelui. 

Burebista îl asculta cu însuflețire sporită. Se întoarse spre Kallisthene: 

— Dar tu, filozofule, ce gînduri nutreşti? 

— De toate şi nimic, Mărite rege! Sint atit de multe stări legate de viața 
oamenilor, încît nici nu le poţi cuprinde cu mintea. Ai vorbit bine, Mărite 
rege, şi tot aşa privesc cele spuse de Ovinius Redius. Acum, pentru că avem 
un moment de linişte, socotesc că putem sta deschis de vorbă, l-aş întreba 
pe Marele preot: dacii au un singur zeu, pe Zamolxis, sau se roagă la mai 
mulți zei? De ce pun o astfel de întrebare, fiindcă dacă au unul singur, nu 
văd rostul de a fi numit „Marele”! Ca să dau un exemplu: se spune Marele 
preot, pentru că în jurul său are mulțimea de preoți care îl ascultă. Aşadar, 
de ce spuneţi Marele zeu? 

Deceneu îşi trecu uşor degetele prin barba moale şi rară. Răspunse 
după un moment de tăcere: 

— Este o întrebare firească, pe care şi-o poate pune oricare străin, mai 
ales dacă acesta este şi filozof. Da, zeul nostru adevărat este Zamolxis. În 
credința noastră el este atotfăcătorul, creatorul cerului şi al pămîntului, al 
oamenilor, animalelor şi păsărilor, al aducerii binelui şi fericirii sau a răului 
şi suferințelor. Ceilalți zei, mărunți şi mulți şi-i crează fiecare om sau 
familie după cum îi împinge închipuirea, îi modelează din pămînt ars, îi 
cioplesc din lemn sau din piatră, ori îi înjghebează din lemnişoare, cu cap, 
trunchi şi picioare, îi îmbracă de sus pînă jos ca pe o păpuşă. În fiecare 
casă nu vei găsi decît zei pentru cele ce doresc mai mult sau se tem mai 
puternic, după locul şi îndeletnicirea omului: cel din cîmpie are zei pentru 
ploaie, pentru semănături, pentru trăznete şi furtuni, şi altele, iar cel de la 
deal şi munte — pentru vite, pentru pădure, pentru sălbăticiuni şi, mai ştiu 
eu... pentru cele dorite sau temute. Ceea ce nu vei găsi însă în nici o casă 
de dac, modelat sau cioplit, aste Marele zeu. Pentru întreg poporul, 
Zamolxis trăieşte în cer, el nu se arată oamenilor, nu coboară pe pămînt, el 
sfătuieşte şi pedepseşte numai prin cele spuse de Marele preot. La daci este 
puternică credința nu numai în Marele zeu, ci şi în Marele preot, pentru că 
numai acesta — Marele preot — se poate urca în cer şi stă de vorbă cu 


Marele zeu. Te văd că zimbeşti, Kallisthene, şi te înţeleg, sînt însă unele lu- 
cruri care pot fi spuse, iar altele păstrate ca o taină. Tu, cu filozofia ta, ai 
ajuns la o convingere, nu? Crezi că poate fi stăpînit şi condus un popor fără 
să se teamă şi fără să creadă în zei? Chiar şi numele zeilor mărunți sînt 
diferite după loc şi ţinut, lucru în care preoții şi capnoboţii nu se amestecă, 
îl lasă pe fiecare să-şi țină în casă zeii pe care îi doreşte, toate îndemnurile 
şi pedepsele le fac numai în numele Marelui zeu. 

— Este şi nu este ceva... murmură Kallisthene. Printre daci se vorbeşte 
de o legendă cu Zamolxis... 

— Da, şi noi preoţii, o ţinem vie în mintea oamenilor. Legenda sună aşa: 
El, Zamolxis, a fost un înţelept care s-a ridicat împotriva zeilor cu chipuri 
cioplite şi a început să propăvăduiască o nouă credință şi o noua 
învățătură, hulind zeii. Atunci oamenii l-au alungat, iar el s-a retras în pus- 
tietatea unui munte. Dar, cu scurgerea timpului, oamenii tot mai mult se 
convingeau că învăţătura lui era cea bună şi au ajuns să creadă în ea atât 
de mult, încît i-au cioplit în marmură o statuie şi au început să se roage la 
ea. Tirziu, împovărat de ani, înțeleptul coborî printre oameni. Îşi vede 
statuia, iar pe ei rugîndu-se. Nu-şi mai poate stăpini furia, trăise viața de 
pustnic tocmai fiindcă se ridicase împotriva chipurilor cioplite, se repede, o 
răstoarnă de pe soclu şi o sparge. Înfricoşată de nelegiuire, mulţimea îl 
omoară aruncînd cu pietre în bătrin. Se adună apoi în jurul lui şi-l priveşte, 
il recunoaşte, şi îngrozită începe să se roage lui, cerindu-i iertare — pentru 
ei era Marele zeu, Zamolxis, care trăia pe virf de munte, adică în cer. Şi 
legenda aşa a rămas, dacii păstrează credința că Marele zeu nu vrea să-şi 
vadă chipul cioplit în piatră, lemn sau altceva, se mulțumesc să-şi modeleze 
fiecare zei mai mici şi să se roage lor. Dar să ştii un lucru, filozofule, cînd se 
vede în mare pericol sau trece printr-o mare bucurie, dacul uită pe zeii cei 
mici, se roagă şi mulţumeşte Marelui zeu. 

— Este şi asta o poveste!... murmură din nou Kallisthene. Adevărul 
poate să fie altul: popoarele se influențează unele pe altele, se imită sau îşi 
împrumută credinţe, obiceiuri, lucruri, fapte şi chiar poveşti. Toate 
popoarele au cîte un mare zeu sau un tată al zeilor: grecii îl au pe Zeus, 
romanii pe Iupiter, dacii pe Zamolxis şi aşa mai departe; la toate găseşti cîte 
o poveste sau poate mai multe în care se vorbeşte de naşterea, de ura şi de 
lupta dintre zei. Mai tirziu oamenii vor înţelege — filozofii sînt convinşi încă 
de pe acum — că toate astea nu sînt altceva decît lupta dintre binele şi răul 
ce sălăşluiesc în sufletele lor. 


Regele îşi pierduse răbdarea ascultindu-i, deşi îi plăcuse cele rostite de 
ei, însă timpul trecea, soarele se înălțase, era vremea prinzului. Curmă 
scurt discuţia: 


— Destul! Văd că amindoi v-aţi lămurit. Buthis, ar trebui să vezi dacă 
s-a pregătit ospăţul. 

— Sîntem gata, Mărite rege! Acolo, devale, mulțimea aşteaptă. 

— Da, să mergem. Am primit veste de la Rholes, a strîns pe toți captivii 
prinşi de la bastarni şi de la sarmați, i-a ales pe cei mai tineri, voinici şi 
sănătoşi, i-a legat în şiruri unii de alții şi i-a pornit spre Sarmizegetusa. Să 
ştiţi că pentru el aici este cetatea de scaun a regelui. Tu, Ovinius Redius, şi 
tu, Buthis, să vă alegeți şi să vă luați cîți sclavi vă trebuie. Vă dau şi un 
termen: de la toamnă într-un an vreau să am în totul gata Sarmizegetusa, 
să mutăm aici tot ce este în legătură cu treburile ţării: oficiul de stat, 
scribii, pregătirea militară, provizii pentru vremuri grele, primirea soliilor de 
la vecini şi a trimişilor căpeteniilor ținuturilor noastre, apoi voi aduce şi 
familia mea. Tot pînă atunci vreau să văd mai mult lucrat la cetăţile de 
apărare din jurul Sarmizegetusei, să fie gata zidurile şi puse temeliile 
clădirilor ce vor forma fiecare din acele cetăți. Pină acum ați mers mai încet 
acolo... 

— A fost mult de lucru aici, Mărite rege! se grăbi Buthis. Dincolo, spre 
Marele sanctuar a trebuit să mutăm o parte din munte, iar zidurile să le 
împlintăm adînc, în unele locuri să ţină şi povîrnişul să nu se pornească în 
vale. 

— Ştiu, Buthis, de aceea nu vă cert. Dar veți primi acum captivi mulţi, 
numai să-i puteți pune la treabă. 

Marele preot se apropie de rege şi îl luă la braţ: 

— Să ne grăbim. Avem pe urmă de hotărît ceva împreună. 

Regele îl privi mirat, nu înțelegea la ce se referea. Se lăsă condus, 
meditind la cele întrebate de Ovinius Redius şi la răspunsul pe care i-l 
dăduse. Avea dreptate romanul, o cetate capitală a unei țări mari nu se 
putea desfăşura decît într-o cîmpie întinsă, prin care să treacă multe ape, 
unde aprovizionarea populației şi oastei să se facă uşor şi repede. Din nou 
gîndul îi alergă spre Argedava, acolo va începe să-şi construiască nu o 
cetate strinsă între ziduri, ci o urbe mare, aşa ca Roma, demnă să fie 
reşedinţa regelui Daciei mari. 

Ospăţul se desfăşură după ritualul obişnuit. Marele preot rosti 
rugăciuni către marele zeu, iar mulțimea răspunse în cor, cu legăminte şi 

mulțumiri lui Zamolxis. La sfirşit, din îndemnul regelui, Buthis strigă 
numele sclavilor eliberaţi şi făcuți meşteri. Printre ei erau şi trei romani: 
Crispus, Tertulus şi Drusus, foşti sclavi publici, fugari, scăpaţi de la o 
legiune cu care generalul L. Screbonius Curio ajunsese pină la Singidunum. 
După Buthis urmă un capnobot, care anunţă numele sclavilor răi şi leneşi 
dați judecății marelui zeu şi sortiți să fie arşi de vii. Regele era mulțumit, 
totul fusese pregătit de marele preot. El urmărise lucrările în vremea cînd 
celelalte căpetenii însoțeau oastea pentru alungarea bastarnilor şi 
sarmaților. La ospăț au luat parte toți cei ce dovediseră vrednicie în lucru: 
meşteşugari, comati şi sclavi, încheierea se făcu cu o rugăciune către 
marele zeu. 

Deceneu rugă pe rege să-l însoțească pină la clădirea în care locuia şi 
lucra în calitate de mare preot, de fapt oficiul sau centrul religios al dacilor, 
ce se înălța în partea de miazănoapte a terasei pe care se construise marele 
sanctuar. 

— O vorbă înțeleaptă spune că prevederea întăreşte puterea şi 
micşorează pericolul, începu marele preot. Am pus să se sape o galerie ce 
porneşte de sub clădirea oficiului şi urmează să răspundă afară, undeva în 
vale, într-un loc mascat de un mic altar. Între timp m-am gîndit că treaba 
asta trebuie făcută şi din cetate, din locuinţa regelui. Cele două galerii să se 
întilnească sub pămînt, ca ieşirea să fie una singură. De ele nu trebuie să 
ştie decît Marele preot şi Regele. Secretul lor trebuie păstrat cu desăvirşire. 
Poate că nu ni se va întîmpla noua, ci urmaşilor noştri, adică celor ce vor fi 
Rege şi Mare preot. Grecii chiar spun că prevederea este mama 
înțelepciunii. 

Regele îl asculta şi-l privea tulburat. Buthis îndrăznise odată să-i spună 
că era necesară o ieşire tainică din cetate, se mai gîndise la ea de atunci, 
dar nu luase nici o hotărire. 

— Ştie şi Buthis, te-a îndemnat el? 

— Nu, Mărite rege, nu ştiu decît cei ce lucrează conduşi de mine şi de 
un capnobot. Tot ei vor săpa şi galeria ce porneşte de sub locuinţa ta. 

— Dacă ştiu de asta atiția oameni, nu văd cum ai să păstrezi secretul? 

— l-am izolat, nu vin în contact cu nimeni, în afara de mine. Sînt 
douăzeci de sclavi şi capnobotul, au tabăra lor şi sînt păziți de o gardă de 
preoți. 

— Bine, dar după ce vor încheia treaba, ce facem cu ei, îi trimitem îa 
Marele zeu? 

— Da, Mărite rege, îi vom jertfi! Sub Kogaion am făcut cîteva hrube în 
care se vor păstra toate scriptele despre Dacia şi despre Cultul lui Zamolxis. 
Să rămînă acolo pentru posteritate, în cea mai desăvirşită taină. Dar tot 
acolo am hrube cu gratii de fier şi pentru cei ce vreau să dispară: căpetenii, 
taraboşti, comati, preoți sau capnoboţi. O ţară nu se poate conduce altfel, 
Mărite rege. În acele hrube, începutul îi vor face cei ce scobesc galeriile; 
acolo îi închid, sub pămînt, şi acolo le vor albi oasele! 

— Nu ţi-am cunoscut această față, Deceneu!... 

— N-ai avut de unde, Mărite rege. Aceste lucruri le-am învățat pe acolo 
pe unde am umblat. Le-am văzut mai mult în Egipt, în monumentele şi 
construcțiile ramase de la faraoni şi de la Marii preoți. 

— Să facem aşa cum spui. Da, e bună prevederea. Nu m-am înşelat 
cînd am văzut în tine un om cu însuşiri alese. Mă uimeşti, Deceneu! 

™n coborire dinspre Tapae, drumul şerpuia printre mesteceni şi fagi, 
urmînd firul văii pe care alerga zglobiu riul. Era zi frumoasă de 
toamnă, soarele se înălțase mult deasupra crestelor munților ce se 
profilau departe în fața lor. Făcuseră un ocol lung prin ţară, de la 
Sargedava porniseră spre Apulum, trecuseră prin Potaisa şi Napoca, 
mergind spre miazănoapte pînă la Porolissum, unde căpetenie a ținutului 
era tot un Sagitulp — tînăr, frumos, voinic, nepot al celui ce căzuse în 
bătălia cu boiii şi tauriscii — şi se înapoiaseră prin partea de apus a ţării, 
se opriseră la Ziridava, la Scorilo, cu care stătuse mult de vorbă în privința 
scordiscilor, cu care o parte din ţinutul său se învecina, apoi coboriseră 
spre miazăzi pînă la Arcidava, devenită un fel de cazarmă pentru formația 
de luptători, foşti sclavi, a căror căpetenie era Rundacis, ridicat la rangul de 
taraboste, unde de asemenea căutase să afle cît mai multe amănunte 
despre mişcările scordiscilor la hotarul ce se lăsa spre Singidunum, care nu 
era prea departe. De acolo făcuseră cale întoarsă pe la Tibiscum, apoi o 
mică abatere din drum de la Rehidava la Carsidava, asta din două motive: 
unul, pentru ca şeful gărzii, Carpio, să vadă pe Andra şi pe micul Dicomes, 
iar celălalt, pentru a-l lua pe tarabostele Oroles la Sargedava. Mergeau toți 
trei în pasul cailor, urmaţi la mică distanţă de luptătorii din gărzi, în 
fruntea cărora erau întotdeauna Carpio şi Rogus, capnobotul, căpetenia 
gărzii marelui preot. 

— Mărite rege, v-am tot auzit vorbind de scordisci, ce, au îndrăznit 
iarăşi să ne calce hotarul? întrebă tarabostele Oroles, rupind tăcerea ce se 
prelungise prea mult. 


— N-au făcut-o, bunule taraboste, deşi eu acum doresc să o facă. 

Tarabostele îl privi mirat. Regele voia să pornească din nou la război? se 
întrebă în sine, fără a îndrăzni să ceară lămuriri. 

— A început să te încerce bătrineţea, Oroles, reluă regele, ţi-e greu să 
mai porneşti la luptă? 

— Sint gata, Mărite rege, să... 

— Ţie-ţi spun ce pun la cale, îl întrerupse, pentru că tu şi Marele preot 
sinteţi cei doi sfetnici ai mei. Nu este aşa, Deceneu? 

Marele preot confirmă cu o uşoară înclinare a capului. 

— Să ştii, bunule taraboste, că privirea mea nu este îndreptată spre 
scordisci, ci spre odrişi;, spre scordisci mă uit numai cu coada ochiului. Mi- 
am pus întrebarea — Marele preot ştie — dacă pornesc război împotriva 
odrişilor, spre a elibera dacii dintre Dunaris şi munţii Haemus, nu va exista 
oare pericolul să fiu atacat pe la spate de scordisci? 

— Şi ce răspuns ţi-ai dat, Mărite rege? îndrăzni tarabostele. 

— Cel care trebuia: să-i bat şi să-i alung pe scordisci, pentru că sînt 
mai puţin numeroşi, apoi să pregătesc o lovitură puternică a odrişilor. Cînd 
voi porni peste Dunaris, nu trebuie să uităm că regele Pontului este 
aproape şi ar putea să le sară în ajutor, iar pe de alta parte că, pornind într- 
acolo, va trebui să atacăm şi cetăţile greceşti de pe ţărmul Pontului Euxin: 
Histria, Tomis, Callatis şi Dionysopolis, pentru că toate se găsesc pe pămînt 
de-al nostru, adică de-al geților, căci aşa numesc ei pe dacii din partea de 
răsărit a țării. 

— Şi Dionysopolis, cetatea unde se afla Acornion?! se grăbi tarabostele. 

— Da, şi Dionysopolis, dar cu cei de acolo vom face altfel. Mă voi 
înțelege cu Acornion, le las o anumită libertate să-şi vadă de afacerile lor. 
Greul este să-l văd bătut pe Sadalas, regele odrişilor, să împing hotarul țării 
la munţii Haemus, apoi mă descurc uşor cu cetăţile greceşti de la Pontul 
Euxin. Ce zici, Deceneu? Noi avem nevoie de cei din acele cetăți, sint buni 
negustori, iar printre ei se găsesc mulți cu învățătură înaltă, cum este 
Kallisthene, am putea să facem şcoli în cetăţile fiecărei căpetenii de ţinut. 

— Aşa este, cum spui, Mărite rege, răspunse marele preot. 

— Dar tu, Oroles, ce tot priveşti într-acolo? Sus pe timpla de deal este 
Rasidava, cetatea tarabostelui Burrennus. Cearta ta cu el m-a făcut să iau 
marea hotărire ce mă chinuise mulți ani. 


— Cu Burrennus, mai am ceva, Mărite rege!... 

— Vrei ca moşia Carsidava să o măreşti, luînd dintr-a lui? 

— Este altceva... 

La cotitura drumului văzură că se apropiau de intrarea într-un sat. Toţi 
trei îl ştiau, satul era al lui Burrennus, cu celălalt capăt răspundea aproape 
de cetatea Rasidava. Sub coroana unui copac bătrin mai mulți comati 
stăteau de vorbă. Regele prinse dintr-o privire, oamenii aceia nu păreau 
liniştiți, rosteau agitaţi vorbele, pe fețele lor erau semne ce arătau că în 
suflete le mocnea revolta. Trase de friul calului, trecu peste şanțul de la 
marginea drumului şi se îndreptă spre ei. 

— Sănătate să vă dea Marele zeu, oameni buni! salută el, oprind calul 
la cîțiva paşi de ei. Spuneţi-ne, pe drumul acesta ajungem la Sargedava? 

Comatii tăcură împietriți. Unul din ei, cu fața umflată, învinețită de 
lovituri, care arăta a fi cel mai revoltat, făcu dintr-un salt cîțiva paşi şi căzu 
în genunchi în fața regelui. 

— Să trăieşti, Mărite rege! Marele zeu să te țină viață lungă pentru 
potolirea suferințelor noastre! Stăm şi noi de vorbă, ne spunem unii altora 
necazurile. 

Ascultindu-l, regele îi privea pe ceilalți. Mai zări unul cu fața tumefiată 
de lovituri. 

— Nu sînt regele, ci un taraboste în trecere pe aici. 

— Te cunosc, Mărite rege! Am fost în oaste cînd i-am alungat pe celți şi 
i-am bătut pe bastarni şi sarmați. Noi toți sîntem comati de pe moşia 
tarabostelui Burrennus. 

— Ce s-a întimplat? Te-ai răfuit cu celălalt, pe care îl văd cu fața tot aşa 
de vinătă şi umflată ca. a ta? 

— Nu, Mărite rege, nenorocirea este alta... A căzut blestemul pe 
capetele noastre... Sintem pedepsiți rău de Marele zeu... 

— Ridică-te! Spune, ce necaz aşa de mare s-a abătut asupra voastră? 

Comatul se săltă şi îşi scutură pămîntul prins de cioareci în dreptul 
genunchilor. 


— Poate numai puterea ta şi a Marelui preot să ne izbăvească de răul 
care ne apasă!... Mărite rege, eu şi celălalt pe care îl vezi bătut tot ca şi 
mine, ne-am dus aseară sus în cetate să ne scoatem fetele. Ni le-au luat, 


Mărite rege, ieri după-amiază, străjerii din garda cetății. Ştim şi pentru cine: 
pentru tarabostele Burrennus şi pentru capnobotul Arzis. Şi erau mici, 
Mărite rege, abia împliniseră şaisprezece ani. 
Regele întoarse capul spre marele preot. Ticăloşia nu o săvirşise numai 
tarabostele, ci şi un capnobot. 
Dacă vă înşelați? Poate că fetele v-au fost luate pentru altceva, 


continuă regele, pe a cărui față minia începu să-şi arate semnele. 

Întreg grupul de comati începu să strige: 

— Tarabostele ne siluieşte fetele şi nevestele! 

— Ne supune la chinuri! 

— Ne ia toate bucatele, rămînem înfometați! 

— Asta face tarabostele, dar capnobotul? întrebă marele preot. 

— Şi el se poartă la fel cu comatii de pe moşia lui! 

Deceneu ştia, dincolo de moşia lui Burrennus, pe cîmpia ce se întindea 
pînă sub Muntele cel Mare, era una din aşezările cultului lui Zamolxis, un 
fel de minăstire cu pămînt mult, cu slujbaşi preoţi, sub conducerea 
capnobotului Arzis, avînd în stăpînire mai multe sate. 

Din nou regele privi spre marele preot, năpădit de supărare. 

— Şi altceva, ce se mai petrece sus în cetate? 

— Chefuri şi orgii, Mărite rege. S-au stirpit viile, apoi s-a dat voie să 
aibă fiecare cîteva buturi. El stringe vinul de la toţi; cine nu-i dă e pus la 
caznă grea. Oamenii se împrumută între ei numai să scape de torturi. Dacă 
peste tot în țară lucrurile se petrec ca la noi, atunci, Mărite rege, mă întreb: 
pentru ce mai luptăm să alungăm triburile cotropitoare? Aici trăim mai rău 
decit cei care se aflau sub celți sau sub bastarni, cu care am stat de vorba, 
îndrăzni cel care îl recunoscuse pe rege. 

— Mergem sus, în cetate, rosti Marele preot, trebuie să ne convingem ce 
se petrece cu adevărat. Am văzut că în multe locuri comatii sînt porniţi 
împotriva taraboştilor. Eu voi trimite garda să-l aducă pe capnobotul Arzis. 

— Este acolo în cetate, strigă un comate, l-am văzut adineauri, cînd am 
dus junica pe care mi-a luat-o căpetenia gărzii, zicea că aşa a poruncit 
tarabostele. 

— Voi toţi care sinteți aci mergeţi sus cu noi. Nu trebuie să vă temeţi de 
nimic. Vreau să vă facem dreptate, îi încurajă regele strunind calul şi 
pornind pe drumul ce urca spre cetate. 

Pînă să iasă din sat şi să înceapă urcuşul, ceata de comati se mări cu 
alții, iar în urmă veneau femei, bătrîni şi copii. Cînd regele ajunse la porțile 

cetății şi privi în urmă bănui că întreg satul se strinsese. Din turnul de 
paza, străjerul anunţa cu sunete prelungi de tulnic sosirea regelui şi a 
marelui preot. După o scurtă aşteptare, porțile se deschiseră larg şi în fața 
lor se aplecară cu supunere tarabostele Burrennus şi capnobotul Arzis. 

— Marele zeu să vă dea sănătate, Mărite rege şi Mare preot! salută 
tarabostele, făcînd eforturi să se ţină tare, după orgia petrecută peste 
noapte. 

Intrară în curtea largă a cetății. Mulțimea se strînse roată, la bună 
distanţă în jurul lor. Regele porunci să iasă în față cei doi comati schingiuiți 
de garda tarabostelui. 

— Spune, taraboste Burrennus, pentru ce au fost bătuți aceşti oameni? 
strigă el. 

— lar tu, capnobot Arzis, pentru ce ţi-ai petrecut noaptea aici în cetate? 
adăugă marele preot. 

Burrennus rămase un timp descumpănit, nu se putea hotări ce 
răspuns să dea: de recunoaştere a ceea ce se petrecuse sau de înfruntare. 
În cele din urmă alese pe cel de al doilea: 

— Mărite rege, eu sînt taraboste, stăpin al cetății şi moşiei Rasidava. 
Aşa cum este datina, legea din bătrîni a dacilor, sînt stăpin şi a celor din 
satele de pe moşia mea, nimeni nu poate face ceva fără ştirea mea. Ca 
taraboste, dacă vreau ca pe unii comati să-i iau să mă slujească aici, în 
cetate, nu mă poate opri nimeni. Tot aşa pot să fac cu femeile şi fetele lor. 
leri garda mea a luat fiicele lor pentru unele treburi, iar ei au venit sus 
strigind, suduind şi blestemînd, au cerut fetele, dar străjile i-au dat afară. 
Ei, cuprinşi de furie, s-au pus cu topoarele să taie porțile. N-am mai putut 
răbda, fapta lor însemna răscoala, am poruncit gărzii să-i încercuiască şi 
să-i lege. Dar n-a fost uşor, ei au lovit cu topoarele trei străjeri. l-am 
pedepsit puţin, dar puteam să-i pun în lanțuri în hruba de sub cetate şi să-i 
las acolo pină le putrezeau oasele. Aşa ar fi făcut oricare taraboste, Mărite 
rege! 

Regele trecu printr-un moment de nehotărîre. În sinea sa recunoştea, 
ştia care era puterea unui taraboste pe moşia sa, nu însă împinsă pînă la 
batjocorirea şi siluirea femeilor şi fiicelor comatilor. Porunci să fie aduse 
cele două fete. 

— Dar, Mărite rege, nu trebuie să mă înjoseşti în faţa lor!... 

— Taraboste Burrennus, nu te supui în fața regelui? 

— Căpetenia gărzii să aducă degrabă fetele! strigă marele preot. 

Alături de ei, tarabostele Oroles îşi stăpinea cu greu pornirea de a trage 
spada, spre a răzbuna chinul şi moartea Inei. De furie, mîinile îi tremurau, 
iar picioarele stringeau pintenii în coastele calului într-un joc neregulat, 
făcînd animalul să bată neîncetat cu copitele în lespezile de piatră ce pavau 
curtea cetății. După cîteva clipe, de după colțul clădirii se auziră vaietele 
nestăvilite ale fetelor, apoi apărură cu iile şi fotele sfişiate, boţite, cu ochii 
înecaţi de lacrimile ce curgeau şiroaie şi cu cosițele răvăşite, pe jumătate 
despletite. Erau două copile, pe ale căror fețe se vedea nevinovăția, 
castitatea — cu părul bălai, cu obrajii roşii ca doi bujori — ţinîndu-se strîns 
de mînă, cu priviri îngrozite, împinse din spate de doi oameni din gardă. 
Cercul mulţimii se desprinse şi le făcu loc să treacă. În acelaşi moment, 
tarabostele Oroles săltă capul şi îndreptă o privire arzătoare spre rege. 
Cuteză: 

— Mărite rege, fac rugămintea de a mă lăsa să-l judec pe tarabostele 
Burrennus. Pe capnobotul Arzis să-l osindească Marele preot, aşa cum îi 
este voia. 

Regele se grăbi să încuviințeze, deşi era hotărît ca la sfirşit el să dicteze 
pedepsirea tarabostelui, iar marele preot pe a capnobotului. 

— Fetelor, liniştiţi-vă, de acum înainte nu vi se va mai întîmpla nimic, 
începu tarabostele Oroles, cu voce caldă, pentru a le întări încrederea. Să 
ştiţi că aveţi în fața voastră pe rege şi pe Marele preot. Ei v-au luat sub 
ocrotirea lor. Spuneţi să audă toată lumea, ce s-a întîmplat cu voi în 
noaptea trecută? 

Fetele stăteau strînse una într-alta, cu mîinile săltate în dreptul sînilor, 
frecîndu-şi şi răsucindu-şi şuvițele capetelor cosițelor despletite. Tăceau. 
Stăteau cu privirile îndreptate spre pămînt. 

— Haide, curaj copilelor, regele vrea să ştie totul, insistă Oroles. 

— Eu nu pot, murmură una, mi-e ruşine!... M-a batjocorit tarabostele... 

— Şi mie îmi este ruşine, adăugă cealaltă. M-a necinstit capnobotul... 

— Atit cît ați spus este destul, reluă tarabostele Oroles. Mai departe voi 
povesti eu ceva în auzul regelui, al Marelui preot, şi al tuturor celor ce ne 
înconjoară. Taraboste Burrennus, vreau să-ți aduc aminte ce ai făcut cînd 
aveai în grijă şi cetatea Tibiscum. Ai vrut să pingăreşti pe Ina, fata 
comatelui vînător Siporus, dar nu ai reuşit, tatăl şi-a ascuns fata în munți. 
După ce l-ai chinuit neomeneşte şi-a dat sfirşitul bietul om. Acolo în munte 
fata s-a îmbolnăvit de inimă rea şi de dor. Nu mi-e ruşine să spun aici că îl 
iubea pe Comosicus, iar dragostea feciorului meu trebuie că a fost tot aşa 


de puternică, el a îndrăznit să mă roage, scriindu-mi un papirus, să am 
grijă de Ina. M-am dus la Tibiscum, unde am aflat cele petrecute, am luat 
fata aşa bolnavă şi m-am grăbit spre Carsidava. Dar Marele zeu n-a vrut să 
ne ajute, după cîteva luni Ina a plecat la Zamolxis. 

Regele îl asculta încruntîndu-se tot mai mult. 

— Taraboste Oroles, pînă acum nu mi-ai vorbit de fapta asta! 

— Da, Mărite rege, pe Comosicus l-ai luat sub ocrotirea ta. Era însă 
vorba de dragostea între un fecior de taraboste şi fiica unui comate... 

— De ce mi-ai spurcat copila? strigă comatul care îl recunoscuse pe 
rege, tatăl uneia din fete, repezindu-se cu pumnii strinşi spre Burrenus. 

Nu reuşi să ajungă la el, Carpio făcu un salt cu calul şi îi tăie calea. În 
aceeaşi clipă se ridicară strigăte din mulțime: 

— La moarte cu ei! 

— Să fie aruncați în sulițe! 

— Să ardă de vii! 

— Să fie făcuți sclavi! 

Un fior săgeta inima regelui. Ceea ce striga mulțimea răsuna în urechile 
sale ca şi cum în acel moment întreaga țară cerea pedepsirea. Rosti: 

— Ce pedeapsă ceri, taraboste Oroles? 

— Să fie făcut sclav Burrennus! 

— Dar pentru capnobot, ce cere Marele preot? 

— Şi el să fie făcut sclav, Mărite rege! 

— Carpio, strigă regele, îi legi pe amindoi şi îi dai lui Buthis, să-i pună 
la muncă pe şantierul de la Sarmizegetusa. Cetatea Rasidava va fi a 
căpeteniei de oaste Rundacis! 

Un murmur de teamă, de uimire şi de uşurare pluti pe deasupra 
mulțimii, în timp ce Burrennus şi Arzis îi implorau pentru iertare. Fără să-i 
privească, regele întoarse calul şi porni pe drumul ce cobora din cetate. 

arna fusese lungă, cu zăpadă groasă şi ger aspru, însă frumoasă. 
Parcă niciodată nu se văzuseră copacii aşa de mult îmbrăcaţi în alb 
şi nu ţinuse chiciura atit de multe zile fără să cadă. La oficiul 


treburilor țării însă, regele şi toți cei ce îl slujeau nu se potoliseră nici un 
moment, în ciuda iernii atît de grele. Fusese mult de alergat, păstrată 
legătura strinsă cu căpeteniile de ţinuturi prin călăreţii ce nu se speriau de 


grosimea omătului, pregătite arme, provizii, strinsă din nou oastea, 
menținută şi întărită prietenia cu vecinii, cărora le trimisese din nou daruri. 


Cînd dăduse colțul ierbii se pornise mişcarea. O începuse mai întîi cu 
Rholes, el fiind cel mai departe, avînd de străbătut munţii prin trecători 
grele, cu grijă să lase la Tamasidava un pilc de oaste pentru a zdrobi orice 
încercare de năvălire de-a bastarnilor sau sarmaților, iar Rubobostes 
rămăsese de pază între gura Tyrasului şi cetatea Olbia. Îşi pornise apoi 
pilcurile de oaste Cotiso, unele de la Argedava, iar altele din valea 
Alutusului, ţinind-o apoi drept spre Sargedava. De acolo regele şi 
căpeteniile de ţinuturi: Duras, Cotiso, Rholes şi Sagitulp cel tînăr, cu 
pilcurile lor de oaste, s-au îndreptat spre cetatea Arcidava. La Tibiscum le-a 
ieşit în cale Scorilo cu luptătorii săi. Erau înfloriți liliecii cînd întreaga oaste 
a Daciei făcu tabără în valea largă ce se întindea de la Arcidava pînă la 
Dunaris, de-a lungul rîului numit Apus Flumen. Burebista era hotărît să-i 
alunge pe scordisci de pe pămîntul locuit de daci, însă nu se gîndea să 
obțină acest lucru neapărat prin luptă, spera să-i facă să se retragă de 
bunăvoie, găsind o cale de înțelegere, la nevoie dînd bogate daruri 
căpeteniei lor. Prin aceasta regele urmărea să-şi asigure hotarul în partea 
țării ce se lăsa către Singidunum, mai înainte de a porni expediția peste 
Dunaris, pină la munţii Haemus, pentru eliberarea daco-geților de acolo de 
sub stăpînirea regelui Sadalas al odrişilor, apoi să facă o întoarcere spre 
răsărit pînă la cetăţile de pe țărmul Pontului Euxin — coloniile greceşti din 
mijlocul populației gete. 

Înconjurat de căpetenii, regele stătea sub coroana unui stejar falnic ale 
cărui frunze abia se deschiseseră din muguri. Tăcerea se prelungea, pe fața 
lui se aşternuse o umbră de îngrijorare, solia trimisă la căpetenia 
scordiscilor întirzia prea mult. Era bine pregătit pentru luptă, se temea însă 
de o alianță a acestora cu odrişii sau cu celții, în care caz ar fi complicat 
mult situaţia. L-ar fi obligat să-şi împartă oastea şi să lupte în mai multe 
locuri. Formase solia din trei oameni: tarabostele Oroles, Kallisthene şi un 
luptător din partea locului, care cunoştea limba scordiscilor, aceasta în 
cazul cînd nu s-ar fi putut înțelege cu ei în limba Romei, cum se obişnuia în 


acea vreme. Scordiscii fuseseră în contact cu romanii încă din anul cînd 
generalul L. Screbonius Curio înaintase din Macedonia pînă la Singidunum. 
Liniştea se sparse cînd una din străji veni în fugă: 

— Mărite rege, s-a întors tarabostele Oroles. A fost văzut coboriînd 
povîrnişul pe partea cealaltă a pădurii. 


— Sint toți trei? 
— Nu, erau numai doi. În urma lor venea garda ce-i însoțea. 


Regele se săltă nerăbdător de pe buturuga pe care stătea şi porni spre 
vale. Căpeteniile îl urmară. Nu cobori mult, de după colțul unui desiş 
apărură Oroles şi Kallisthene, galopînd cu caii în spume. 

— Am venit, Mărite rege, rosti tarabostele sărind jos din şa. 

— Zeii au sorocit altfel, vor ca oameni mulți să cada în luptă, adăugă 
Kallisthene. 

— Dar tălmaciul care v-a însoţit unde este? Tarabostele răspunse după 
un timp de gîndire: 

— Mărite rege, lasă-mă să povestesc aşa cum s-au petrecut lucrurile. 
De la început căpetenia scordiscilor ne-a vorbit pe un ton ce nu dovedea 
bunăvoință, ci mai degrabă sfidare şi batjocură. I-am spus prin tălmaci — 
fiindcă n-a vrut să folosească limba Romei — că tu, regele Burebista, îi ceri 
să părăsească neîntirziat ținutul în care se găsesc sate locuite de daci, şi că, 
făcînd asta, se va dovedi un vecin de încredere, care se va bucura de o caldă 
prietenie din partea ta, îi vei fi un sincer aliat în lupta ce va fi nevoit să o 
poarte în curînd cu romanii. „Şi dacă nu vreau să fac ce mi cere, ce se va 
întîmpla?” m-a întrebat. l-am răspuns că va fi alungat. „Da, alungat, aşa 
cum ai speria o turmă de oi?” a rostit el, izbucnind într-un hohot de ris. „Va 
fi cum vor soroci zeii”, am spus eu, cine va ieşi învingător în bătălie. Ela 
continuat să ridă, privind stăruitor spre tălmaci. „Da de unde ştii tu limba 
noastră?” l-a întrebat, rupînd firul celor ce vorbeam. Tălmaciul i-a răspuns 
că de la nişte captivi scordisci, alături de care a muncit mult timp la 
înălțarea zidurilor noii cetăți de scaun a regelui, Sarmizegetusa. Auzind 
asta, căpetenia scordiscilor a săltat brusc capul şi-a strigat.: „Spune-i 
regelui tău că nu mă tem de el! Nu voi părăsi nici o palmă de pămînt din 
ceea ce am cucerit! lar pe acest tălmaci îl vom opri la noi, poate că este un 
ticălos de scordisc trădător. Să-i spui lui Burebista că vom încerca săgețile 
noastre pe acest tălmaci, ca astfel să se convingă că nu mă tem, iar de ne 
va ataca va avea aceeaşi soartă.” 

— O astfel de primire şi cu un astfel de ton a vorbit el soliei mele!... 
murumură regele. Nu-şi dă seama că e un venetic cotropitor, că s-a aşezat 
cu tribul său într-un loc unde va fi prins ca între două stinci ce se prăvălesc 
una spre alta, romanii şi dacii. Tu nu i-ai vorbit nimic, Kallisthene, n-ai 
încercat să-l faci să vadă pericolul ce-l paşte? 

— Da, Mărite rege, am folosit de-a dreptul limba Romei, i-am spus că 
Dacia este acum o țară mare, are oaste puternică şi un rege înțelept şi 
viteaz. Ca să-l conving, am luat ca exemplu pe greci: neunindu-se şi 
neavînd vecini prieteni care să le sară în ajutor, au fost cotropiți de romani. 
Fără alianţa şi ajutorul tău el nu va putea să înfrunte Roma. 

— Şi el te-a înţeles? 

— Avea un tălmaci bun, cred că era un sclav roman fugar. Prin 
răspunsul ce mi-a dat, m-am convins că e hotărît să nu cedeze. „Tu zici că 
eşti grec — mi-a spus prin tălmaci — şi acum faci pe deşteptul? Dacă erați 
înţelepţi, stăteaţi în ţara voastră şi o apăraţi, nu vă împrăştiaţi în lume. În 
toate cetățile de pe țărmurile mărilor sînt numai negustori greci. Aţi ținut 
mai mult la bani, decit la țară. Acum te-ai făcut un slujitor al regelui 
Daciei.” „Sînt alături de un bărbat pe care îl admir şi în care mă încred”, am 
adăugat eu, lucru care l-a înfuriat: „Ar trebui să te opresc şi să încerc 
săgețile şi pe tine, dar nu vreau să se audă în cetățile voastre, ale grecilor de 
la Pontul Euxin, că eu, regele scordiscilor, am omorît pe unul de-al lor!” 

— Poate că asta este voia Marelui zeu, să-i alungăm pe scordisci prin 
luptă. Va fi o bătălie aprigă, din care prea puţini au să ne scape. Avem 
cetăți de zidit şi întărit, avem drumuri lungi de construit, va fi mult de 
lucru, iar captivii scordisci se vor dovedi de folos. Acum să ne pregătim de 
luptă! 

Pilcurile armatei dace se puseră în mişcare, avind ca ţintă locul de 
vărsare al Pathissusului în Dunaris, înaintîind din trei direcţii: Cotiso şi 
Rholes prin apropiere de Dunaris, regele, cu Duras şi Sagitulp cel tînăr, pe 
o cale de mijloc, iar Scorilo şi Rundacis pe o rută ocolită, apropiindu-se de 
Pathissus după ce treceau peste riul Tibisis. Fiecare căpetenie trimise 
iscoade mult înaintea oastei, iar legătura cu regele era ţinută strîns prin 
călăreți sprinteni ce nu cunoşteau odihna, pentru ca avansarea să se facă 
în acelaşi ritm, menţinindu-se zilnic la depărtări egale de locul întilnirii. 
Căpeteniile dace îşi dădeau seama că în aceeaşi măsură iscoadele 
scordiscilor urmăreau îndeaproape mişcările pilcurilor lor. În a treia zi 
iscoadele aduseră vestea că nu mai era departe tabăra scordiscilor, puteau 
să ajungă acolo în mai puţin de o zi de mers fără grabă. Regele strînse şi 
mai mult legătura cu căpeteniile sale, pregătind un atac fulgerător din trei 
părți deodată. Burebista nu-şi închipuise că regele scordiscilor va face o 
greşeală atit de mare, să-şi treacă oastea peste Dunaris şi Pathisus. 
Calculele lui porniseră de acolo că socotea armata dacilor tot aşa de puţin 


numeroasă ca în ultima bătălie pe care o avusese cu acelaşi rege, cînd 
cetatea lui de scaun era Argedava, iar ţinutul ce-l stapinea se întindea 
numai între Dunaris şi riul Maris, mergînd spre răsărit pînă dincolo de 
Tapae. Dar şi în acel caz, de netrecere a oastei scordiscilor peste Dunaris şi 
Pathissus, Burebista era hotărît să pună stăpînire numai pe pămîntul ce-l 
locuiau dacii, apoi să aştepte manevrele de atac ale adversarului; el nu se 
pregătea să-şi treacă oastea peste cele două ape mari. În dimineaţa celei de 
a cincea zi, pilcurile de oaste ale dacilor erau aşezate pe trei părți ale taberei 
scordiscilor, la o depărtare potrivită pentru un atac fulgerător simultan. 
Regele dac nu bănuia intenția dușmanului. Acesta se pregătise să atace pe 
rind cu călărețţii fiecare pilc de oaste dacă, să treacă în iureş peste primul 
pilc întîlnit, pornind apoi spre pilcul următor, iar în urmă pedestraşii săi să 
desăvirşească învingerea dacilor. Poate că ar fi obținut un rezultat mai bun, 
în orice caz nu o înfrîngere zdrobitoare, dacă nu săvirşea cea de a doua 
greşeală: a pornit atacul începînd cu pilcurile de oaste ale lui Scorilo, unde 
se afla şi unitatea de călăreți a lui Rundacis, bine pregătită, greu înarmată, 
cu luptători daci, foştii sclavi, care erau hotăriți să dovedească regelui 
eroismul lor. Ciocnirea avu astfel loc între două grupări ce manevrau uşor, 
schimbiînd cu totul sensul şi ritmul atacului. Rundacis ţinu în loc cavaleria 
scordiscilor, în timp ce Scorilo şi Duras grăbiră încercuirea. Din partea 
cealaltă, Cotiso şi Rholes năvăliră asupra pedestrimii duşmane. În felul 
acesta armata vrăjmaşă se văzu ruptă în două, lipsită de orice posibilitate 
de legătură şi ajutor. Zdrobirea a fost fulgerătoare. Soarele nu ajunsese la 
ora prinzului cînd cetele dace fugăreau pe scordiscii care căutau scăpare 
aruncîndu-se în apa Pathissului, unii trecînd înot, alții fiind luaţi de valuri 
şi înecaţi. Numărul celor luaţi captivi depăşi cu mult orice presupunere 
făcuse înainte regele dac. Printre cei căzuţi în luptă se afla însăşi căpetenia 
scordiscilor. 

Privind în perspectiva scurgerii anilor, scordiscii înfrînți vor rămîne un 
timp strinşi în jurul Singidumului, apoi se vor pierde în masa populației 
locale. Va urma cucerirea romană pină la Dunaris, vor avea loc prefaceri 
mari, încît scordiscii vor dispărea cu totul din istorie. 


cc. a e m a mn a —— 


IS PAI SL IPS Lp i seca 
sal E a x EENT INES 


; a ETA 
4 A N ES > S zi A k 
e Sni A. é - J 5 SE, i i ai 


anistul Nerius trecea prin stări ce oscilau între o nerăbdătoare 
speranţă şi o răscolitoare deziluzie. Mai rămăseseră numai cîteva 

A Aile, pînă se împlinea termenul la care negustorul Hegias îl 
asigurase că va veni cu contravaloarea în aur a restului de bani, asupra 
căruia se înțeleseseră, pentru redarea libertăţii gladiatorului Stertinius. Era 
nerăbdătoare speranța, deoarece se pregătea să organizeze în curînd un 
nou spectacol în arena Circului cel Mare şi ar fi vrut să-l scoată iarăşi în 
arenă pe gladiatorul pentru care primise multe laude. Dacă negustorul 
întirzia şi strica înțelegerea făcută, şi era răscolitoare deziluzia pentru că se 
obişnuise cu gîndul că, primind suma convenită, devenea dintr-o dată un 
om bogat, într-un mod pe care nu-l visase niciodată. Nu mai socotea restul 
de optzeci de mii în sesterți, moneda în care se făcuse tocmeala, ci în 
denari, ceea ce revenea la douăzeci de mii monede de aur, adică se 
obişnuise să gindească numai în denari, întocmai ca patricienii înstăriți, 
care aveau ferme şi moşii cu o mulțime de sclavi. Se găsea în officina, 
încăperea sa de lucru, de conducere a şcolii de gladiatori, îşi lua gustarea 
de dimineaţă, în timp ce prin minte îi treceau tot felul de ginduri şi planuri, 
cu schimbări bruşte de la speranţă la descurajare, toate învirtindu-se în 
jurul unei singure idei: va sosi sau nu va veni la timp Hegias. Uşa se 
deschise şi sclavul portar îl anunţă că un tînăr, ce arăta a fi patrician, 
dorea să-i vorbească. Îi spuse să-l aducă repede, în timp ce el strînse şi 
ascunse resturile gustării de pe masă. 

— Salve, lanistule! Toţi zeii să fie cu tine! salută tînărul cu voce tare, 
însă melodioasă, bine stăpinită. Sînt Diodor din Sicilia. Vreau să mă ocup 
de trecutul omenirii, să scriu o istorie a lumii, lucru pe care nu-l voi putea 
realiza decît călătorind mult şi citind operele altor istorici. 

Lanistul tăcea şi îl privea mirat. Nu vedea nici o legătură între 
îndeletnicirea sa şi treaba de istorie. Aşa cum îi vorbea gîndi că poate avea 
în față un om cu mintea năruită. 

— Nu eşti tu, Nerius? Nu eşti stăpinul acestei şcoli de gladiatori? îl 
întrebă Diodor, săltindu-şi cu dreapta toga, încercînd să şi-o aşeze mai 
bine. 

— Da, eu sînt! răspunse încropind un zîmbet, măsurindu-l cu privirea 
pe tînăr. 

La nevoie l-ar fi putut arunca afară cu o singură mînă. Arăta înalt şi 
slab, puternic bronzat, numai privirea lui vie, pătrunzătoare, îl făcu să se 
rețină. 


— Pe Iupiter, deci am nimerit bine! Pentru studiile mele de istorie, 
vreau să fac o călătorie prin Elada şi pe la cetăţile greceşti de pe țărmul 
Pontului Euxin, iar de acolo să pătrund în Dacia. Acel popor — daco-geţii — 
mi se pare că va fi singurul care se va opune setei de cucerire a Romei, şi aş 
vrea să-l cunosc mai bine; cum s-ar zice, să-l văd la el acasă. Am nevoie 
pentru asta de o călăuză de încredere. 

— Şi te împiedic eu, Diodor? rise lanistul. 

— Nu, Nerius, tu nu mă împiedici, ci mă vei ajuta. 

— Poate că vrei să te bag în arenă, să faci pe mimul, sau să simulezi o 
luptă cu un gladiator... 

— Să ştii ca nu glumesc. Am aflat de la negustorul Hortensius Maximus 
— nu se poate să nu-l cunoşti — că un alt negustor, Hegias, trebuie să vină 
din Dacia să cumpere de la tine un gladiator de neam dac. A trecut aproape 
un an, iar termenul — spunea Hortensius Maximus — s-a împlinit, aşa că 
acum poți să-l vinzi cui vrei. 

Lanistul prelungi risul cu mai multă poftă, vorbind totodată: 

— Nu pot să ţi-l dau din două motive: primul, că termenul încă nu s-a 
încheiat, mai sînt trei sau patru zile, iar al doilea, că nu-mi vei putea plăti 
preţul la care m-am înțeles cu Hegias. 

— Bine, să zicem că voi reveni peste patru zile, cu ce preţ mi l-ai vinde? 

— Cu o sută douăzeci de mii de sesterți, adică treizeci de mii denari de 
aur! Nici un denar mai puţin; altfel nu-l vînd! Mă şi bucur chiar, dacă 
Hegias nu vine, pierde suma ce mi-a dat ca avans, iar eu sînt dezlegat, voi 
putea scoate din nou în arenă pe gladiator. Deşi banii sînt buni, îmi creşte 
mai mult inima cînd primesc aplauzele spectatorilor din tribune, dacă a 
ieşit învingător gladiatorul meu Stertinius — pe numele lui dac, Comosicus. 
Este unul din aceia în care încrederea mea este desăvirşită, nu există în 
Roma un alt gladiator care să-l înfringă! 

— Îţi dau douăzeci de mii de denari, Nerius! 

— Pierzi vremea degeaba, nu insista, în alte condiții nu-l vînd. Dacă vrei 
să te duci în Dacia, caută să ajungi mai întîi la Tomis — cred că vei merge 
pe mare — iar acolo vei găsi destui negustori care umblă prin ţara lui 
Burebista pe la toate cetățile. Aşa mi-a spus Hegias. 


cc. a e m a mn a 


Tia i 2 a 9 > roz 
E IRA A E SA 


a = x 4A Ar, 
A A CPE > e ANL 
e Sni Ka o J i Di pa 


Diodor din Sicilia mai făcu o încercare, oferi nouăzeci de mii de sesterți, 
apoi schimbă discuţia, cerînd lămuriri despre afacerile laniştilor şi despre 
viața gladiatorilor. Era satisfăcut, plecă făcînd pe grăbitul, repetind regretul 
că nu primise ajutorul sperat, la care de fapt nu se așteptase. Lucrurile 
stăteau în realitate cu totul altfel: Hegias sosise de curind la Roma, îl 
cunoscuse pe Diodor în bogata villa a prietenului său, negustorul 
Hortensius Maximus, şi îi povestise toată epopeea lui Comosicus. Tot 
discutind, le venise o idee: să încerce obţinerea eliberării gladiatorului pe un 
preț mai mic, în care caz ar fi lăsat să treacă termenul maxim convenit cu 
lanistul. Adevărul era că Hegias întirziase mai mult decit orice presupunere 
făcuse cînd se înțelesese cu Nerius. Plecase de la Sargedava spre Tomis cu 
aurul dat de regele Burebista, ajunsese acasă, însă în scurt timp se 
îmbolnăvise greu. Venise apoi iarna, împiedicindu-l să pornească ia drum 
greu slăbit de boală. În primăvară, pentru că se scursese un timp atit de 
lung, socotise că era bine să treacă din nou pe la Sargedava, să vadă cum îi 
mergeau afacerile şi, totodată, să-l înştiințeze pe rege de întirziere, să 
primească noi dispoziţii, în cazul cînd între timp ar fi intervenit ceva. La 
Sargedava a avut surpriza să afle că Burebista şi toate căpeteniile dace erau 
porniţi cu oastea să-i alunge pe scordisci, fapt care îl obligase la o nouă 
amiînare a plecării spre Roma. De aceea nu reuşise să revină în marea urbe 
romană decît aproape după încheierea unui an. 

Cu o zi numai înainte de împlinirea termenului maxim convenit, Hegias 
se prezentă la şcoala de gladiatori a lui Nerius cu aurul ce reprezenta 
contravaloarea restului de optzeci de mii de sesterți, adică douăzeci de mii 
de denari. Lanistul îşi tinu cuvîntul dat, îl eliberă pe Stertinius, predîndu-i 
negustorului şi certificatul de mannu mitere32, astfel că acum Comosicus 
deveni libertul Stertinius, cetățean al capitalei romane, iar lanistul Nerius 
unul din oamenii bogați ai Romei. Privind după ei la plecare, în sinea sa era 
uimit de mărinimia regelui dac. De la şcoala de gladiatori nu mersera direct 
la negustorul Hortensius Maximus, ci se opriră în forum. Hegias îi povesti 
tot ce se petrecuse între timp în Dacia: cît de mult se mărise ţara prin 
alungarea bastarnilor, sarmaților şi scordiscilor de pe pămînt dac, cît de 
mult se înaintase cu lucrările la noua cetate de scaun Sarmizegetusa şi cît 
de bine se înțelegeau regele şi marele preot la conducerea ţării, amindoi 
hotăriți să ridice poporul dac la nivelul grecilor şi romanilor. Îi spuse apoi 


32 Eliberarea unui sclav 


că tarabostele Oroles, Andra şi Carpio erau sănătoşi, că Andra adusese pe 
lume un băiat, şi multe alte amănunte. Comosicus nu se mai putu stăpîni: 

— Cînd ai plecat, bunule Hegias, te-am rugat din suflet să încerci tot 
ce-ţi va sta în putere să afli ce face Ina, să-i spui că dragostea mea este tot 
atit de aprinsă şi o implor să mă aştepte. 

Negustorul rămase un timp încurcat. Nu se putea hotări cum să-i 
anunțe nenorocirea, de aceea ocolise să-i vorbească despre fată. 

— Şi dragostea ei a fost tot aşa de aprinsă... murmură el, dar... ce ştiu 
eu... poate că aşa va fi fost voia Marelui zeu, a lui Zamolxis, a luat fata la el, 
sus, în cer... 

Comosicus îl prinse de braț şi îl zgudui cu putere: 

— Îţi place să glumeşti, Hegias? De ce îmi măreşti suferința? 

— Este purul adevăr... continuă negustorul cu acelaşi ton, povestind 
apoi cele aflate de la tarabostele Oroles despre chinurile prin care trecuse 
fata pină îşi dăduse sfirşitul. Acum eşti un om liber, reluă el, întotdeauna 
mi-ai spus că te găseşti în slujba regelui, nu ai motiv să te grăbeşti spre a te 
înapoia în Dacia. 

— Unde pot fi în slujba regelui, decit acolo? Şi apoi, nu-mi voi putea 
regăsi liniştea pină nu voi răzbuna moartea Inei! Vreau să-l pedepsesc, 
luîndu-i viața, pe ticălosul de Burrennus! 

— Pe Burrennus lasă-l să ispăşească pedeapsa, şi-a primit răsplata 
faptelor. Tarabostele Oroles mi-a spus că a fost de față cînd l-au judecat 
regele şi marele preot; a fost făcut sclav şi pus la muncă pe şantierul 
Sarmizegetusa. Eu zic că e mai greu să trăieşti ca sclav public, este o 
muncă silnică pe viață, suferința îi va fi mai mare, decit dacă era omorît. Cît 
priveşte dorința ta de a te pune în slujba regelui, asta depinde de ceea ce îţi 
spune el prin mesajul ce ţi l-a trimis. 

Hegias trase de la briu pergamentul şi i-l întinse. Desfăşurindu-l, 
Comosicus recunoscu scrisul lui Kallisthene. 

— Nu pot să înțeleg, Kallisthene este la Dionysopolis, iar mesajul mi-l 
trimite regele Burebista?!... Îi cunosc scrisul... 

— Lasă asta, citeşte-l! De mult timp filozoful şi rhetorul de la 
Dionysopolis este cel mai de încredere scrib al regelui şi singurul 
grammatistos33 pentru tinerii daci. A fost îndemnat de Acornion să se ducă 
acolo; bineînţeles la rugămintea lui Burebista. 


33 Profesor de citire şi scriere. 


Comosicus desfăşură pergamentul şi îl privi îndelung. Trupul îi tremura 


uşor, avea impresia că în mîinile sale era toată Dacia. Citi: 

„Burebista, regele Daciei, 

către 

Comosicus, fiul lui Oroles: 

De la Marele zeu, sănătate! 

Ştiu de la Hegias toate cele prin care ai trecut. Acum eşti liber. Un timp va 
trebui să trăieşti la Roma ca libert: libertul Stertinius. Vei fi însă un libert care 
face negustorie şi cîştigă mult, numai aşa vor înțelege cei din jurul tău de 
unde ai mulți bani. Prin Hegias vei primi orice sumă vei avea nevoie; el va 
aranja lucrurile ca tu să apari ca un fel de părtaş la afaceri al celui mai bogat 
negustor din Roma: Hortensius Maximus. Trebuie să faci tot ce-ţi va sta în 
putință să-ți ajuţi regele, să serveşti țara. Să cauţi ca prin magistrați şi 
senatori, la nevoie oferind daruri bogate, să aranjezi ca Roma să nu-şi 
îndrepte legiunile spre Dacia. lar de vei descoperi acolo un duşman al meu, 
adică al ţării, al poporului nostru, să încerci totul, mergind pînă la sacrificiu, 
şi să-l trimiti în lumea zeilor. Am nevoie de tine acolo, Comosicus, pînă măresc 
țara, pînă întregesc Dacia Mare şi pînă reuşesc să pregătesc o oaste tare, 
puternic înarmată, bine instruită pentru a putea înfrunta legiunile. Tu vei fi la 
Roma trimisul meu, în taină, în care îmi pun toată încrederea. Îți va spune 
Hegias cele ce se petrec în țară şi tot ce vrei să mai afli despre tarabostele 
Oroles şi Andra. Mă rog Marelui zeu să te ajute să-ți serveşti țara şi să te ţină 
sănătos. Vei veni în Dacia numai la chemarea mea!” 

Dintr-o dată tot ce pregătise sufleteşte, tot ce construise cu mintea 
pentru clipa eliberării se prăbugşi, se transformă într-o stare complexă, în 
care însuflețirea se suprapunea peste durere; îl însuflețea încrederea şi 
speranța ce-şi punea în el regele şi îl îndurera adînc pierderea Inei. În 
sufletul său fata rămînea puritatea şi fidelitatea desăvirşită. De multe ori 
visase, în lungile zile şi nopţi de aşteptare a reîntoarcerii lui Hegias, ca în 
ziua cînd va redeveni om liber să pornească înapoi spre Dacia. Acum totul 
se spulberase, îi schimba complet sensul vieţii, lumea capătă pentru el o 
formă nouă, nu-şi mai aparținea, pentru sine nu-şi mai dorea nimic, se 
dăruia în întregime regelui, țării, poporului din care se trăgea. 

— Voi face ceea ce îmi cere regele, murmură el, înfăşurind din nou 
pergamentul. Hegias, să mergem la Hortensius Maximus! 

După cîtva timp, vecinii bogatei viile de pe via Flaminia începură să 
privească cu nespusă curiozitate pe bărbatul frumos, în putere, care nu 

părea să fi ajuns la treizeci de ani, purtind veşminte din cele mai scumpe 
țesături, deşi arăta a fi libert, însă un libert augustal, ce ieşea şi intra 
nestingherit la bogatul negustor. Chiar de a doua zi Hortensius Maximus 
oferise o sumă impresionantă pentru primirea libertului Stertinius în 
Colegiul augustalilor. Comosicus cunoştea bine întreaga Romă, începuse să 
umble nestingherit pretutindeni. Se împrietenise repede cu Diodor din 
Sicilia — nepotul de soră al negustorului — ce se dovedea un istoric în 
devenire — erau şi cam de aceeaşi vîrstă. Amîndoi se bucurau: Comosicus, 
pentru că era în apropierea unui om cu bogate cunoştinţe despre ţări şi 
popoare, iar Diodor, fiindcă nu se mai îndoia, va putea să călătorească 
nestingherit prin Dacia. 

— Scopul vieţii mele este să string sub o formă clară tot ce se ştie din 
istorie, tot ce cuprind operele celorlalți istorici, îi spunea odată Diodor lui 
Comosicus, în timp ce se plimbau prin forum. Se vor găsi acolo cele ce s-au 
petrecut de-a lungul secolelor, de la originile fabuloase ale popoarelor pînă 
în timpul nostru, atît ale grecilor şi romanilor, cît şi ale celorlalți barbari: 
istorie, geografie, moravuri, artă şi sculptură. Este limpede că o astfel de 
operă va conține materialul unei întregi biblioteci, de aceea intenționez să-i 
dau chiar un astfel de titlu: Biblioteca istorică. Pentru aceasta, nu este 
suficient numai să cunosc ceea ce au scris alții, ci să şi călătoresc mult, 
lucru pe care de altfel mi-l uşurează unchiul, Hortensius Maximus are 
legături de afaceri cu negustori din aproape toate țările. După mine, din 
cele ce am studiat pînă acum din istorie, am ajuns la concluzia că tot ce s-a 
petrecut şi tot ce le va fi dat în viitor popoarelor se datoreşte numai la două 
cauze: întîmplării şi greşelilor. Întîmplarea poate fi de mai multe feluri, o 
privesc ca pe un cataclism ce nu depinde de om, însă greşelile constituie 
partea cea mai importantă: greşesc popoarele, cînd aleg sau suportă să li se 
impună conducători incapabili şi greşesc conducătorii, cînd nu ştiu să se 
comporte față de țările vecine. Ai un vecin puternic şi lacom, caută să-i faci 
voia, să-i fii plecat, nu-l provoca să te cotropească, să te nimicească, să te 
facă să pieri din istorie. Dar popoarele greşesc şi altfel. De pildă, atenienii s- 
au arătat lipsiți de recunoştinţă față de cei ce au făurit temple, monumente 
şi statui, care le vor păstra o faimă nepieritoare, sau față de cei ce au fost în 
fruntea cetăţii şi au condus-o cu pricepere. Ei au condamnat pe Pericle, au 
întemnițat pe Fidias şi l-au exilat pe Anaxagoras. Nu se poate ca acel 
Kallisthene, de care mi-ai vorbit, să nu fi amintit nimic despre aceşti 
oameni. Poporul grec a creat o sublimă atitudine a omului prin acea şcoală 


a vieții numită stoicism, în care fiecare trebuie să se păstreze drept şi treaz 
în faţa destinului. Întrebarea este: există destin? După mine, dacă totul este 
întîmplare, atunci stoicismul grec este şi mai înălțător;, cu adevărat 
omenesc. Voi dacii dacă vreţi să ne prindeţți — îți vorbesc prin originea mea 
greacă — să învățați filozofia, geometria şi arta grecilor, fără să ştiţi că de 
fapt noi am luat şi învățat de la voi. Serbările dionysiace, cultul lui 
Dionysos l-am împrumutat de la traci. Dionysos este un zeu trac, iar voi 
dacii sînteți de acelaşi neam, sînteți frații lor. 

Comosicus îl asculta, în timp ce gîndul îi alerga spre Dacia. Îi scrisese 
bine regele în mesaj, el se străduia să-i unească pe toți dacii, să facă o țară 
mare, cu oaste puternică, să-şi apere poporul, dar să nu provoace pe 
vecinul lacom, în care el vedea pe Roma, ci sa-l facă să-şi îndrepte pofta de 
cucerire în altă parte. Ascultindu-l, admira în acelaşi timp liniştea şi 
înțelepciunea lui Diodor din Sicilia. Dacă el va reuşi să întocmească marea 
operă istorică despre care îi vorbea, iar legătura lor de prietenie se va 
menţine, nu se îndoia că va scrie ceva şi despre daci. Cînd va veni cu el în 
Dacia, va îndemna pe marele preot Deceneu să arate lui Diodor toate 
notările ce le au pe Kogaion despre istoria ţării. 

Hortensius Maximus — negustorul — nu era străin de mişcările politice 
din Roma, de lupta dintre optimați — patricienii — şi populari — plebeii. 
Tulburările sau războaiele civile aveau origină veche, de cînd Caius 
Gracchus reuşise să convingă Senatul să voteze legea agrară, prin care se 
prevedea ca terenurile ce aparțineau domeniului public să fie împărțite 
cetățenilor săraci, adică plebeilor. Acea lege făcuse să se întețească starea 
de tensiune, de supremație politică dintre optimaţi şi populari. Bogatul 
negustor nu putea să fie decit de partea optimațţilor, era omul de încredere 
al senatorului Cornelius Laberius, pe care îl susținea la nevoie cu sume de 
bani ce nu erau de neglijat. Hegias îl asigurase dealtfel pe Hortensius 
Maximus că în viitor cheltuielile necesare de luptă politică a senatorului îi 
vor fi restituite de regele Daciei. În scurt timp libertul Stertinius deveni cu- 
noscut ca fiind „clientul” bogatului patrician, cu alte cuvinte în slujba 
acestuia, de aceea nu-i mirară pe cunoscuți vizitele destul de dese ale lui 
Comosicus la senator. 


Villa lui Cornelius Laberius se asemăna în totul cu aceea a bogatului 
său unchi Alleius Decimus Valens de la Pompei. Se şi spunea de către 
cunoscători că era o construcție în stil pompeian. Atrium-ul era de tip 


corintic, avea un compulvium** mare, iar acoperişul se sprijinea pe 16 
coloane de marmură. Dedesubtul compulviumului era impulvium-uls” de 
aceeaşi mărime. Din atrium se pătrundea în celelalte încăperi: tablinium-ul 
sau sufrageria, cubiculum-ul sau dormitorul şi exedra, locul unde se 
retrăgeau femeile. La intrare, într-un colț al atriumului, era cella, adică 
celula sclavului portar. leşirea din atrium se făcea prin peristilul cu portic, 
ale cărui coloane împrejmuiau o grădină cu flori şi arbuşti ornamentali. Tot 
în atrium în cele două colțuri de la intrare erau alae-le, două unghere 
adînei în care se păstrau chipurile strămoşilor. În restul villei se întindeau 
încăperile, dependinţe: baia, debaralele şi camerele sclavilor. Baia se 
compunea dintr-un tepidarium — sală călduță — şi un caldarium — sală 
încălzita, cu căzi individuale, cu apă caldă şi rece. 

După un timp de recunoaştere reciprocă, senatorul începu să-l 
primească pe Comosicus cu o atenţie deosebită, fără să mai ţină seama că 
pentru ceilalți era un proaspăt libert. Stăteau amindoi în tablinium, 
Cornelius Laberius îl ascultase cu atenţie şi răbdare, se lămurise asupra 
misiunii pe care dacul o avea la Roma. Lacom de bani, era pornit să susțină 
lupta politică împotriva popularilor — a plebeilor, deoarece el aparținea 
optimaţilor. Începu apoi să-i vorbească: 

— Ceea ce îmi ceri să fac nu va fi chiar aşa de uşor. Este nevoie de 
multă stăpinire, adică de abţinere, şi de îndirjită insistenţă într-un anumit 
sens. Desigur, acum romanii sînt încă departe de Dacia, legiunile lor abia 
au ajuns în Tracia. Întrebarea este: cînd vor ajunge în apropierea 
Danubiusului, cine va deţine puterea la Roma: optimaţii sau popularii? 
Pentru a mă înţelege mai bine, cred că este necesar să cunoşti puţină 
istorie a războaielor civile purtate aici. După moartea lui Caius Gracchus, 
popularii au ales tribun pe Marius, iar acesta s-a ridicat împotriva 
patricienilor. Astfel a devenit consul, apoi numit comandant al legiunilor 
care luptau împotriva regelui Jugurtha, al numizilor. Între timp au pornit 
împotriva Romei cimbrii şi teutonii, în cîțiva ani au fost distruse cinci 
armate romane. Dovedindu-se slab şi îmbătrinit, Marius a fost înlocuit cu 
Sylla, pentru că Senatul l-a denunțat ca inamic public. Acesta nu a găsit 
altă scăpare pentru a se salva decît refugiindu-se peste mare, în ruinele 
Carthaginei. Sylla a reuşit să regrupeze cele trei armate rivale romane şi a 
întocmit liste cu adversarii proscrişi, pe care legionarii săi i-au masacrat şi 


34 Deschidere în acoperiş pe unde intră lumină şi aer. 
35 Bazin în care se stringea apa de ploaie pătrunsă prin compulvium. 


le-au: expus capetele în forum. Devenit dictator, el a întocmit legi noi, 
restabilind autoritatea Senatului, şi, tocmai cînd nimeni nu se aştepta, a 
abdicat şi s-a retras la ferma sa, departe de Roma. În locul lui a fost ales 
Cneius Pompeius, din partea optimaţilor. În acea vreme căpetenia 
popularilor era Caius Iulius Caesar. În anul Romei 69336 se înteţise lupta 
între cele două grupări politice, iar Marcus Licinius Crassus se bucura de 
încrederea legiunilor încă de cînd zdrobise răscoala lui Spartacus. În acel 
an Pompeius, Caesar şi Crassus au făcut o înțelegere sub numele de primul 
triumvirat. Caesar a fost numit consul, apoi guvernator al Galiei. Lupta 
pentru putere a continuat între triumviri, ducînd la o înteţire a războiului 
civil, aşa cum îl avem astăzi, el culminind între Pompeius şi Caesar după 
moartea lui Crassus. Aceasta este situația. Viitorul ne va arăta calea de 
urmat, după ce vom cunoaşte cine va ieşi învingător, Pompeius sau Caesar. 
Dacă iese primul — adică Pompeius — voi putea să-l ajut pe regele 
Burebista, pentru că am cuvint greu printre optimați, iar dacă puterea 
rămîne în întregime în mîinile lui Caesar, situația pentru daci va deveni 
gravă. În acest moment nu-mi dau seama ce ar fi mai bine de făcut spre a 
opri o expediție spre Dacia, totul va depinde de felul cum se va încheia 
rivalitatea dintre cei doi. Tu vei rămîne la Roma atit timp cît va fi nevoie, 
îngrijind să ţi se trimită din Dacia tot ce este necesar — bani şi daruri. Cred 
că m-ai înțeles, libertule... 

upă totala înfrîngere a scordiscilor, regele Burebista nu a lăsat să 

se scurgă un timp pentru odihnă. S-a înapoiat la Sargedava, să 

vadă ce veşti au mai sosit de la celelalte hotare ale ţării, a trecut 
pe la Sarmizegetusa pentru a urmări stadiul lucrărilor, s-a consfătuit 
îndelung pe Kogaion cu marele preot asupra mersului treburilor ţării, apoi 
s-a îndreptat în grabă spre Argedava, pe care o destinase ca cetate de scaun 
atita vreme cît va dura expediția peste Dunaris, de eliberare a dacilor de 
sub stăpînirea odrişilor şi de supunere a cetăților greceşti de pe ţărmul 
Pontului Euxin: Dionysopolis, Callatis, Tomis şi Histria. În acelaşi timp, 
fiecare căpetenie de ţinut: Scorilo, Cotiso, Duras, Sagitulp şi Rholes urma 
să treacă pe la cetăţile lor, să lase un scurt răgaz luptătorilor şi să 


36 Anul 60 î. e. n. 

pregătească pilcurile de oaste, completind oamenii şi armele pentru noua 
expediție, în aşa fel încît la chemarea sa întreaga armată să se adune la 
Sargedava. Regele nu începea niciodată o acțiune de război pină nu se 
asigura de prietenia sau de starea de neutralitate a vecinilor din partea spre 
care intenționa să pornească expediţia. De cetățile pontice nu se temea, ele 
nu aveau unități de luptă pentru cucerire, ci numai de apărare a fiecăreia 
în parte, fiind mici state independente. Ceea ce îl îngrijora era atitudinea lui 
Mithridates al VI-lea Eupator, regele Pontului, care stăpinea partea din 
Tracia de la Miazăzi de munţii Haemus, Bithynia, țărmurile Propontidei, 
pină departe în Cappadochia. Momentul era bine ales, pentru că 
Mithridates purta războaie grele cu romanii, aceştia urmărind să-i 
cucerească țara, de aceea primul lucru pe care îl făcu Burebista a fost 
trimiterea lui Acornion de la Dionysopolis la regele Pontului, pentru a trata 
în numele său o înţelegere. Lucrurile păreau pornite pe drum bun, Acornion 
aduse la Argedava o veste îmbucurătoare: Mithridates îi lăsa mînă liberă să 
pună stăpînire pe pămîntul dac ocupat de odrişi, cu condiția ca Dacia să-i 
dea ajutor în lupta sa cu legiunile lui Cneius Pompeius. Dar nu trecu decit 
o săptămină şi la Argedava ajunse altă veste, care răsturna tot se ce pre- 
gătise. Pompeius atacase fulgerător, zdrobise armata Pontului, iar 
Mithridates căzuse în luptă. Regele dac se văzu pus la grea încercare; 
atacind pe odrişi şi zdrobindu-i, devenea vecin cu un ţinut cucerit de 
romani, ceea ce însemna completa apropiere a Romei de Dacia. Comosicus 
îl înştiințase despre rivalitatea dintre Pompeius şi Caesar, iar el se gîndi să 
se folosească de ea. Trimise pe Acornion cu mulți bani şi daruri bogate la 
Pompeius, care trecea prin mari lipsuri, pentru că Senatul nu-l susținea cu 
cele necesare purtării războiului cu popoarele pontice, angajindu-se să-i dea 
ajutor împotriva lui Caesar. Tribunul roman acceptă condiţiile şi-i lăsă 
mină liberă pentru ocuparea ținutului dintre munţii Haemus şi Dunaris. Pe 
toată durata acestor tratative Burebista nu a părăsit Argedava, ca şi cum 
acea cetate devenise noua capitală a Daciei. 

După înțelegerea cu Pompeius, regele grăbi expediția împotriva 
odrişilor. Strinse oastea şi trecu peste Dunaris prin apropiere de cetatea 
Capidava, unde căpetenie era Zyraxes, cel ce purta lupte de hărțuială cu 
cetățile pontice, împiedicindu-le să-şi întindă prea mult stăpînirea peste 
ținutul dintre Pontul Euxin şi fluviu, pînă la gurile lui de vărsare în mare. 
Regele ordonase o scurtă oprire pentru regruparea pilcurilor de oaste a 


fiecărei căpetenii, cînd Carpio îl anunță că Zyraxes sosise şi cerea să-i 
vorbească. 


— Marele zeu să-ți dea multă sănătate, Mărite rege! salută el, oprindu- 
se la cîțiva paşi. 

— Şi eu mă rog pentru tine, Zyraxes, lui Zamolxis. Să ştii că dacă nu 
veneai tu, te căutam eu. De fapt trebuia să-ți vorbesc mai de mult, însă au 
fost alte lucruri grele de lămurit, înainte de a trece cu oastea încoace. 

— Ştiu tot, Mărite rege! Am aflat de cele ce ai săvirşit pînă ai ajuns să 
uneşti aproape tot neamul dacilor. De mult timp noi cei de pe aici — geții — 
căci aşa ne numesc grecii din cetățile pontice, trăim cu inima strinsă de 
teamă că nu te vei hotări să treci cu oastea în partea aceasta a Dunarisului, 
să ne ajuţi să ne unim cu ţara. În părţile Capidavei sîntem cînd liberi, cînd 
supuşi. Sosesc pînă aici şi ne luptăm cu ele, cîteodată cete de luptători de 
la Tomis, altădată cete de odrişi. Sînt şi situații cînd toate cetăţile de pe 
țărmul nostru al Pontului Euxin se războiesc cu odrişii şi îi mai 
îndepărtează de noi. 

— Fiecare treabă se face la vremea ei, Zyraxes. Nu puteam să trec 
încoace, cînd în celelalte părți erau alte triburi — boii, taurisci, scordisci, 
bastarni şi sarmaţi — care stăpineau tot pămînt dac, puteau să mă atace 
din spate. Acum uite ce vreau să fac: cu o parte din oaste să încercuiesc 
cetățile, pontice: Histria, Tomisul, Callatisul şi Dionysopoli-sul, iar cu 
cealaltă să pornesc să-i bat pe odrişi. 

Regele văzu pe Zyraxes clătinînd capul, semn că nu era de aceeaşi 
părere. 

— Tu ai vrea să fac altfel? îl întrebă. 

— Mărite rege, eu zic să laşi cetăţile Pontului în grija mea, iar tu cu 
întreaga oaste să dai lupta cu odrişii. Regele lor, Sadalas, este un curajos 
războinic, se repede cu cetele lui şi-ţi străpunge liniile de luptători. Mă 
împinge gindul să las ajutoarele mele să se ocupe de cetăţile Pontului, iar 
eu cu o parte din oamenii de nădejde să te însoțim împotriva lui Sadalas. 
Noi îi cunoaştem bine pe odrişi, ştim care sînt locurile bune unde să-i facem 
să vină la atac, iar acolo să-i nimicim. 

— Vezi, ţi-am spus, nu degeaba mă rog eu lui Zamolxis pentru tine... 

Zyraxes era bărbat în putere, scund, cu fața aproape pătrată, pletele 
blonde îi cădeau pe umeri, nu sta nici o clipă locului, îşi schimba întruna 
greutatea trupului de pe un picior pe altul, iar privirea îi era arzătoare. 

— Din asta înțeleg, Mărite rege, că primeşti propunerea mea. Acum 
vreau să-ți spun altceva — este vorba de cetăţile pontului Eu ştiu ce 
înseamnă război, cum sînt dărimate cetățile după ce duşmanul a fost 
înfrînt. Am aflat că aşa fac romanii. Tu să nu urmezi exemplul lor, să nu 
dărimi Tomisul, Callatisul şi celelalte, ci să faci în aşa fel încît să te ajuţi de 
ele, dacă vrei să ridici poporul dac. Grecii sînt buni negustori, printre ei 
găseşti mulți oameni învățați, au corăbii bune şi ştiu să cutreiere mările. Eu 
zic că e mai bine să ţi-i faci prieteni, şi-ţi vor fi de folos. 

Ascultindu-l, regele se gindea la Acornion. El era din Dionysopolis, îl 
avea ca om de încredere, îl ajuta, n-ar fi putut să privească nepăsător la 
distrugerea cetăţii sale, oricât de bună situaţie i-ar fi oferit în schimb. 

— Ai vorbit bine, Zyraxes, gîndul ăsta mă frămîntă de multă vreme, e 
bine să mi-i fac prieteni, pentru că ei sînt cei mai abili duşmani ai 
romanilor. Vom vedea ce va trebui să facem, după ce îl batem şi-l izgonim 
pe Sadalas. Nu uit că odrişii sînt un trib de neam tracic, n-aş vrea să-i 
decimăm, să-i luărn captivi ca pe taurisci, scordisci, bastarni şi sarmati, 
pentru că sîntem de acelaşi singe, facem parte din aceeaşi mare familie de 
popoare, vreau numai să se retragă pe pămînturile lor, adică la miazăzi de 
munții Haemus. Aşadar, vom limpezi lucrurile începînd cu Sadalas. 

Oastea dacă a pornit ţinînd direcţia spre miazăzi-apus, către centrul 
ținutului dac cotropit de odrişi. Alături de rege mergea Zyraxes, el cunoştea 
bine locurile prin care înaintau. După două zile de mers în linişte, fără să-i 
amenințe vreun pericol, iscoadele aduseră vestea că în față se apropiau 
fulgerător odrişii pe un front larg, pregătiți să încercuiască, să atace, să 
zdrobească pe daci. Regele nu se temea, avea pilcuri puternice, însă nu voia 
ca în acea bătălie să piardă un prea mare număr de luptători. Opri oastea şi 
stabili pentru fiecare căpetenie locul de luptă. Se formară trei linii, urmînd 
laturile unui dreptunghi căruia îi lipsea una din laturile cele mari, aceea din 
spate, adică din partea opusă aceleia din care se apropiau odrişii. Era o 
formaţie de luptă ce se asemăna cu modul de atac al falangelor macedonene 
ale lui Alexandru cel Mare — Macedon. Regele Burebista aşeză întreaga 
cavalerie în centrul dreptunghiului, pentru a izbi apoi cu toată puterea într- 
o singură direcție, spărgînd liniile duşmane. La început ciocnirea se dovedi 
aprigă, însă cînd călăreții daci străpunseră linia de mijloc a odrişilor, 
întreaga situație se schimbă ca prin minune, din încercuitori, odrişii 
deveniră încercuiți şi împărțiți în două grupe, fără nici o legătură între ele. 
Regele Sadalas îşi dădu seama că pierduse inițiativa în atac, nu mai avea 


şanse să obțină victoria, porunci tulnicerilor să sune o anumită manevră, la 
care dacii nu se aşteptau, odrişii izbiră în acelaşi loc, la împreunarea celor 
două încercuiri, sparseră liniile dace, se regrupară şi rupseră lupta, spre a 
evita o totală înfrîngere. În scurt timp pieriră în pădurea întinsă dinspre 
care veniseră. Regele dac nu porni urmărirea decit după ce îşi regrupă 
pilcurile de oaste, însă totul se dovedi de prisos, oastea odrişilor nu se mai 
opri decît dincolo de munţii Haemus. Era satisfăcut, obținuse ceea ce 
dorise, fără prea mari pierderi. Ţinind seama de legătura de sînge dintre 
daci şi traci, porunci să nu se ia captivi, să fie lăsaţi oamenii la casele lor. 

După o scurtă odihnă a oastei, Burebista porni spre cetăţile greceşti de 
pe țărmul Pontului Euxin. La Dionysopolis ezită să atace, acolo îl avea pe 
Acornion, nu se putea purta față de cetatea sa ca un cotropitor pornit pe 
dărimare şi luare de captivi. Acesta îi ieşi în cale şi îi vorbi cu aceeaşi 
apropiere sufletească dintotdeauna: 

— Mărite rege, am venit eu să-ți vorbesc în numele dionysopolitanilor. 
Ştiu că mie nu mi-ai face nimic, socotesc că mă mai bucur de încrederea ta, 
iar eu îmi păstrez neştirbită convingere că eşti un om drept care, vrind să 
facă bine dacilor, nu caută să pricinuiască fără motiv nenorociri altora. Ce 
sint dionysopolitanii, Mărite rege? Nişte oameni care fac comerț, care au 
adus în Dacia multe mărfuri şi care, cotropiţi în ţara lor de romani, se simt 
mai apropiați, mai prieteni cu dacii, sau cum sînteți numiţi aici, geții. Dacă 
vreodată aş fi gîndit că vei împresura şi cotropi Dionysopolisul, nu m-aş fi 
străduit să-ți obțin prietenia lui Pompeius, ci l-aş fi îndemnat să-şi îndrepte 
legiunile spre Dunaris. 

— Şi cum te gîndeşti că e bine să fac? 

— Să socoteşti Dionysopolisul ca o cetate prietenă, într-un anumit fel 
supusă, dar care totuşi se va bucura de oarecare libertate de a se conduce 
singură şi de a face comerț cu toată lumea. În noi nu trebuie să vezi 
niciodată nişte duşmani, Mărite rege! Nu ştiu cît de puternică este cinstea 
de care mă bucur în inima ta, dar, dacă ţii ca oamenii de aici să-ți plătească 
o sumă de bani în fiecare an, o vom face şi pe asta. Însă, în acest caz — să 
mă ierte zeii — se va umbri ceva în sufletul meu, chipul tău în mine va fi 
altfel... 


Regele izbucni într-un hohot de ris, bătindu-l cu palma pe umăr: 

— Ai vorbit bine, Acornion. Dionysopolisul va rămîne o cetate liberă, 
legată însă de statul dac, pentru că prin ea Dacia va putea să ţină legături 
de comerţ cu toate popoarele. 


Pentru tactul şi curajul de care a dat dovadă, Acornion s-a bucurat de 
multă recunoştinţă din partea locuitorilor cetății. Acest lucru rezultă din 
cele scrise într-un decret al dionysopolitanilor dat în cinstea sa. lată ce se 
spune într-unui din paragrafele acelui decret3”: 

„Şi în timpul din urmă regele Burebista ajungind cel dintii şi cel mai mare 
dintre regii din Tracia şi stăpînind tot ținutul de dincoace de Fluviu (Dunăre) 
şi de dincolo, şi a ajuns de asemenea la acesta (la Burebista) în cea dintii şi 
cea mai mare prietenie, a obținut cele mai bune foloase pentru patria (cetatea) 
sa, vorbindu-i şi sfătuindu-l în ceea ce priveşte chestiunile cele mai 
importante, atrăgindu-şi bunăvoința regelui spre binele cetății; şi de toate 
celelalte ocazii oferindu-se pe sine, fără să se cruțe, în soliile cetății şi luîndu- 
şi fără şovâire primejdii, pentru a contribui în tot chipul la binele patriei.” 

Tot în acelaşi decret se mai spune că Acornion să fie încununat la 
sărbătoarea lui Dionysos cu cunună de aur şi să i se ridice o statuie de 
bronz la locul cel mai de cinste din agora. 

Regele porni cu oastea mai departe spre miazănoapte, de-a lungul 
țărmului. Încercuite, cetăţile Callatis şi Tomis fac acte de supunere, fără 
împotrivire. Histria refuză să se predea. Dacii o asediază, dărimă porțiuni 
mari din zidurile de apărare şi dau focului o parte din cetate, aceea numita 
„Zona sacră”. Mulţi locuitori şi-au părăsit casele, ascunzindu-se în pădurile 
şi tufărişurile din apropiere. Datorita lui Aristagoras, care era prieten cu 
Acornion, Burebista opreşte distrugerea cetăţii. În decretul pentru 
Aristagoras dat de histrieni se spune: 

„Întrucît Aristagoras al lui Apaturios, coboritor dintr-un părinte de seamă 
şi din strămoşi binefăcători ai Obştii... năzuind să le urmeze pilda şi să calce 
pe urmele lor, la întoarcerea în patrie, după nenorocirea abătuta asupra 
noastră, cînd cetatea era fără ziduri, iar locuitorii se găseau din nou în 
primejdie, împreună cu nevestele şi copiii, însărcinat de cetățeni cu repararea 
zidurilor, a luat asupră-şi cu bărbăţie şi devotament întreaga supraveghere a 
lucrărilor, fără să se sustragă ostenelilor trupeşti, nici vreuneia din celelalte 
griji legate de treaba de reclădire; iar după ce patria a fost din nou întărită şi, 
unul cite unul, cetățenii au prins să revină la locul lor de pe meleaguri 
duşmane, cîteodată tratind cu iscusință cu barbarii care stăpineau ținutul, 
alteori punînd la dispoziţia cetățenilor sumele necesare pentru răscumpărare, 


37 Inscripția săpată pe o lespede de marmură a fost descoperită la Balcic şi se păstrează la Muzeul Naţional 
din Sofia. Traducere a epigrafistului G. G. Mateescu. 
38 Inscripţie descoperită la Histria. Traducere D. M. Pippidi. 


s-a arătat săritor la toate nevoile celor mintuiţi, acordînd nu numai alor noştri, 
dar şi străinilor ce locuiau în Histria împrumuturi numeroase...” 

Drept recunoştinţă, histrienii l-au ales preot al lui Apollo tămăduitorul, 
protectorul cetății, şi l-au încununat cu cununa divinității. 

Regele lăsă pe Zyraxes căpetenie a întregului ținut de la miazăzi de 
Dunaris, căruia îi dădu o parte din oaste pentru a putea păstra ordinea 
pretutindeni, mai ales spre a ţine sub ascultare cetățile pontice. Noua 
căpetenie nu se îndepărtă de Capidava, îşi păstra tot acolo cetatea de 
reşedinţă. 

evenit la Sargedava, Burebista nu se dădu odihnei. Trăia o stare 

sufletească ce-l făcea să nu-şi poată găsi locul. Cînd cuprindea cu 

mintea întreaga ţară, vedea unit întregul neam al dacilor. Ar fi 
vrut să fie prezent pretutindeni, dornic să însuflețească, să încurajeze, să 
pună ordine, să răsplătească pe făcătorii de bine şi să pedepsească pe cei 
răi. Trecuseră ani de zbucium, de frămîntare şi răzbatere, nici nu simţise 
cum înaintase în vîrstă, era fericit, îşi văzuse visul împlinit, în astfel de 
momente de înălțare sufletească, se gindea cu recunoştinţă la marele preot, 
retrăia momentul cînd Deceneu — tînăr, palid, slăbuţ — se oprise în cetatea 
Arcidava, la întoarcerea din lunga călătorie ce se întinsese pină în Egipt, şi 
îi vorbise. Îi răsunau parcă în urechi, izbucnite din inimă, cuvintele pe care 
blindul preot le rostise atunci: „La noi, Mărite rege, numai credința în 
Marele zeu şi limba ce o vorbim fac să se ştie că există un neam al dacilor. 
M-am întrebat adesea, în clipele mele de meditaţie chinuită: de ce să nu fie 
o singură ţară, o Dacie Mare a tuturor dacilor?” Regele nu se dădu odihnei, 
alergă pe Kogaion şi stătu îndelung de vorbă cu marele preot. Şi răzbaterea 
lui fusese grea, se ocupase îndeaproape de treburile țării şi de mersul 
lucrărilor de construire a noilor cetăți. Pe Kogaion lucea în soare clădirea 
Marelui sanctuar, o construcție pe temelie de piatră asemenea unui templu, 
cu pereţi din biîrne de stejar lustruit, frumos ornamentaţi cu sculpturi şi 
încrustaţii de lemn din esențe de diferite culori. Alături, pe terasa vecină, se 
înălța falnică Sarmizegetusa, noua cetate a cărei menire era să devină inima 
Daciei, înconjurată de ziduri atit de groase şi de înalte, încît uimeau pe cel 
ce le privea, le credea rod al unei munci săvirşită de uriaşii din poveşti. Şi 
mai era ceva, lucru pe care marele preot nu-l scăpase din vedere, în 

aşteptarea înapoierii regelui dinspre cetățile pontice: socotind lucrările 
încheiate, pusese să se înalțe pe clădirea destinată ca locuinţă a regelui 
stindardul ţării, steagul de luptă al dacilor, mare, înalt, cu cap de lup fioros 
şi cu corp de balaur înfricoşător, iar pe fiecare turn de apărare de asemenea 
cîte un drapel, însă de mărime mai mică. 


— Deceneu, tu parcă n-ai fi Mare preot... murmură regele, privind cu 
încîntare de la înălțimea Kogaionului spre noua cetate de scaun a Daciei. 

— Nu-mi dau seama la ce gîndeşti, Mărite rege?!... 

— În trecutul neamului nostru, întotdeauna Marii preoţi s-au arătat a fi 
deasupra regilor, a celor ce erau căpetenii de ţinuturi, socotite țări, pe cînd 
CUR 

— Şi aşa se cădea, Mărite rege! 

— De ce? 

— Pentru că regi de-ai dacilor au fost în acelaşi timp mai mulți, deşi 
poporul era unul, iar Marele preot tot unul singur. În acele vremuri, Mărite 
rege, prin cultul lui Zamolxis Marele preot ţinea trează ideea că dacii 
aparțineau aceluiaşi popor, aveau acelaşi sînge şi limbă. Acum situația s-a 
schimbat: țara este una, poporul unul şi are un singur rege, de care toţi 
trebuie să asculte, să-l respecte toți. 

— Tu întotdeauna găseşti răspunsul potrivit momentului... 

— Nu, Mărite rege, destinul le potriveşte pe toate. El a făcut ca viețile 
noastre să se întilnească, să pornească alături pe acelaşi drum plin de 
pericole, dar purtîindu-ne spre un viitor minunat. Altfel, sîntem doi oameni 
care se bucură, se zbat şi suferă, mistuiți de focul ce le arde în inimi. Port 
în suflet convingerea că gînduri ca ale noastre au fost şi sînt nutrite de 
mulți daci, însă numai nouă destinul a făcut să ne stea în putință să 
trecem la fapte. Să ştii, Mărite rege, că poporul care nu are în mijlocul său 
oameni ce nutresc în suflete astfel de năzuințe este sortit să piară din 
istorie. 

— larăşi ai găsit un răspuns potrivit!... la spune-mi, te-ai gindit, ce ar 
urma să facem acum? 

— Da, Mărite rege! Sint convins că acelaşi lucru îl doreşti şi tu. Să 
întindem veste pretutindeni — la regi, căpetenii şi popoare — că a fost 
întemeiată Dacia Mare. Să pregătim serbări, cu ospeţe bogate, aici, în toate 
ținuturile şi la toate cetăţile, care să se desfăşoare pe rînd, pentru ca prin 
ele să vestim şi să se bucure întregul neam. Soliile noastre să poftească 
regii şi căpeteniile altor țări la Sarmizegetusa, să ia parte la Marea noastră 

sărbătoare. Acea zi să rămînă apoi Marea sărbătoare a poporului dac, ziua 


ce va fi serbată în fiecare an de întregul popor. 

— M-ai copleşit cu răspunsurile, Deceneu! Mă faci să te privesc ce pe 
un zeu coborit printre oameni. Poate că dacii simt acest lucru, văd că tu 
eşti un om aparte, de aceea — după cum a ajuns la urechile mele — au 
început să te numească „Vrăjitorul”. 

— Am şi pentru asta un răspuns, Mărite rege! Tu ai lipsit mult timp, 
fiind plecat să alungi cotropitorii, pe cînd eu am rămas aici în mijlocul 
poporului, m-am străduit să-i aflu durerile şi să i le alin. Cît am trăit în 
Egiptul îndepărtat nu m-am ocupat numai de zei, am căutat să prind şi 
ceva despre potolirea suferințelor omeneşti. De la un timp tot mai mulți 
bolnavi vin sus pe Kogaion şi pe tot mai mulți am reuşit să-i tămăduiesc. 
Unii cred că am darul de vindecare de la Marele zeu, alții că aş cunoaşte 
vrăjitorii pe care nu le mai ştie nimeni; toți pleacă de aici plini de uimire şi 
recunoştinţă. A fost destul ca unul să spună în glumă că am putere de 
vrăjitor, ca vestea să se întindă pretutindeni. Am aflat şi eu că mi se spune 
„Vrăjitorul”. 

— Pentru Marea sărbătoare mă vei ajuta cu toți capnoboţii? 

— ŞI cu toți preoţii, Mărite rege! 

Au fost pornite solii în toate părțile, în ţară vestea s-a întins 
pretutindeni, pregătirile au pus în mişcare întreg poporul. 

Ziua cea Mare a sosit. Se anunţă un început de toamnă frumoasă. 
Soarele îmbrăcă văile şi munţii într-o lumină veselă cu căldură potolită. 
Frunzele copacilor au degradeuri palide ce merg de la verdele viu pînă la 
galbenul străveziu. Mulțimea tălăzuieşte de-a lungul văii, trece prin cele 
două porți mari ale Sarmizegetusei, se minunează de noua cetate de scaun 
a regelui, continuă să urce pe Kogaion şi se opreşte în jurul marelui 
sanctuar, pătrunsă de uimire, cucernicie şi însufleţire. În toate părţile, în 
toate grupurile de oameni se vorbeşte şi sînt preamăriți regele şi marele 
preot; pe amindoi îi socotesc trimişii lui Zamolxis în mijlocul poporului dac. 

Din loc în loc tălăzuirea se tulbură, sporeşte mişcarea. Trec alaiurile 
regilor şi căpeteniilor, printre care sînt văzuți şi mari preoți, purtind odăjdii 
lucitoare cu fireturi de aur, însoțiți de slujitori de-ai cultului zeului la care 
se roagă. Mişcarea ia sfirşit odată cu apariţia alaiului regelui. Burebista ieşi 
din noua cetate înconjurat de toate căpeteniile ținuturilor: Duras, Cotiso, 
Scorilo, Sagitulp, Rholes, Getaxes şi Zyraxes, urmați de taraboşti, apoi de 
garda regală în frunte cu Carpio. După ei venea alaiul reginei, din care 


făceau parte soțiile şi fiicele căpeteniilor şi taraboştilor. Marea sărbătoare 
începu cu ritualul aducerii marii jertfe. Corul preoţilor, cu acompaniament 
de flaute, naiuri şi tulnice, intona un imn ce plutea pe deasupra văilor în 
acorduri ce făceau să se înfioare mulțimea, să umple sufletele de cucernicie. 
Fumul răşinilor aromate din vasele susținute de coloane zvelte, în cele 
patru colțuri ale altarului, se înălța şi se unduia în spirale pe deasupra 
capetelor mulțiimii, care aştepta încordată înapoierea marelui preot de la 
zeul cel mare — Zamolxis. Cînd sunetele grave ale tulnicelor şi tobelor se 
întețiră, asemuindu-se tunetului, Deceneu apăru din fumul ce ieşea prin 
gura galeriei ce pătrundea în munte, purtind mantie albastră pe care 
luceau fire şi fibule de aur, se îndreptă spre altar şi urcă cele patru trepte 
de marmură. Ținea în mina dreaptă un mic stindard cu totul de aur, săltă 
amîndouă brațele şi îşi îndreptă privirea spre cer. Rosti cu voce puternică, 
cu tonalitate de supunere şi evlavie: 

— Mare zeu, ţi-ai arătat bunătatea şi voia înmînindu-mi acest steag de 
luptă, şi mi-ai spus că el trebuie să întruchipeze de acum înainte unirea pe 
vecie a tuturor dacilor! Poporul se pleacă înaintea ta cu smerenie şi te va 
slăvi întotdeauna! 

— Ne plecăm şi te slăvim, Mare zeu! se grăbi în cor mulțimea. 

— Mare zeu, mi-ai spus că ne-ai ajutat să întemeiem Dacia Mare, 
răsplătind astfel credința poporului. Îţi mulțumim, Mare zeu! 

— Îţi mulțumim, Mare zeu! repetară miile de glasuri. 

— Pentru bunătatea ta, Mare zeu, poporul face legămiîntul că se va 
supune şi va lupta pentru ţară şi rege, va asculta şi va urma pe preoţi! 

— Ne legăm, Mare zeu! răsunară văile, purtind ecoul ce se pierdea în 
depărtări. 

— Poporul va vedea voia ta, Mare zeu, dacă îi vei primi Marea jertfă! 

Marele preot făcu un semn spre capnoboţi. Totul se desfăşură într-o 
ordine şi un ritm bine pregătit. Un flăcău, fecior de comate, îşi dădu 
fulgerător sfirşitul la căderea în virful sulițelor, aruncat cu uimitoare 
îndeminare de către preoți. Mulțimea răsuflă uşurată, marele zeu primise 
jertfa. Corul intona un alt imn, făcînd să răsune văile. 

Schițind o uşoară întoarcere spre rege, Marele preot începu să 
vorbească pe un ton schimbat, cucernicia se transformă în dinzenie: 

— Mărite rege, după Marele zeu te avem pe tine! Tu eşti speranța 
neamului nostru, tu ne-ai adunat, ne-ai îndemnat şi ai luptat pentru 
înfăptuirea Daciei Mari! Fie ca numele tău să se rostească de întregul neam 


cu admirație şi recunoştinţă de-a lungul veacurilor şi mileniilor! Poporul aş- 
teaptă, Mărite rege, e dornic să te audă rostind cîteva cuvinte în această zi 
de supremă înălțare sufletească a neamului nostru! 

Regele se ridică din jilțul ce domina mulțimea de pe piedestalul din fața 
tribunei în care stăteau oaspeţii veniţi de peste hotare şi căpeteniile dace. În 
uşoara adiere a vîntului, barba şi pletele presărate de fire argintii îi jucau în 
ondulări continuu schimbătoare. De vîrstă, de trudă şi de zbucium se vedea 
că se află în pragul bătrineţii. Rosti cu o însuflețire ce oglindea hotărire 
neşovăitoare: 

— Prin voi cei din față — căpetenii, taraboşti şi comati — vorbesc 
întregului popor dac. Unirea neamului nostru într-o singură ţară, cu un 
singur rege şi un stindard este înfăptuită. Astăzi, cea de a zecea zi după 
începutul toamnei, va fi de acum înainte Marea sărbătoare a dacilor, ziua 
pe care în fiecare an o vom serba cu fast şi veselie, întărind unirea şi 
hotărîrea noastră de a zdrobi pe cei porniţi să ne cotropească. Îi încredințez 
pe cinstiții oaspeți, mulți dintre ei vecini de-ai noştri, că poporul dac nu va 
rivni niciodată la ceea ce nu este al său, nu va ataca pe nimeni, ci se va 
dovedi un prieten statornic. Am întemeiat Dacia Mare pentru că sîntem un 
popor mare. Noi aici ne-am născut şi trăim din moşi-strămoşi, noi nu 
rătăcim pe aiurea ca alte neamuri, care caută să cotropească pentru a-şi 
găsi un loc pe care să se aşeze. Vom lăsa cu limbă de moarte urmaşilor 
noştri să păstreze şi să păzească cu sfințenie pămîntul care a fost, este şi va 
fi numai al dacilor. Avem acum o țară mare şi frumoasă, dar acest lucru nu 
este destul, ea se cade să fie totodată bogată şi puternică. Pentru asta ne 
trebuie muncă în ordine şi ascultare. Să ştie oricare — am mai spus-o — că 
regele va fi bun şi iertător cu acela care munceşte cu sîrg şi se supune, dar 
va fi necruţător cu cel rău, leneş sau trădător. Vom întocmi legi bune, vom 
priveghea ca pretutindeni să domneasca dreptatea, să stăvilim lăcomia, să 
punem la loc de frunte cinstea, munca şi dragostea de ţară. Ne vom strădui 
să punem tineretul să învețe, să ridicăm noua cetate de scaun 
Sarmizegetusa la înălțimea de la care privesc spre noi Atena şi Roma. Tara 
are bogății destule, noi trebuie numai să le ştim folosi şi prețui. Cu ajutorul 
cetăților pontice vom ieşi pe mare, vom călători şi duce mărfurile noastre 
spre alte țari. Poporul să ia aminte că Marele zeu ajută întregul neam al 
dacilor, iar Marele preot mă ajută pe mine. Cînd cineva va întreba pe un 
dac: cine este în fruntea ţării? El va trebui să răspundă fără răgaz în 
gîndire: Burebista şi Deceneu! Pentru astăzi numai atît vă spun, alte lucruri 


legate de nevoile noastre le vom discuta în Sfatul țării. Mi-e sufletul atît de 
puternic răscolit, încît nu mai pot rosti decît atit: Trăiască patria noastră 
scumpă, Dacia Mare! Trăiască în veci poporul dac, a cărui bunăstare să 
crească neîncetat! Trăiască unirea dacilor, tare ca stinca din munte! 
Mulţumim Marelui zeu pentru ajutorul sau! 

Soarele se ridicase către vremea prînzului. A urmat ospățul bogat, cu 
multă veselie, iar după aceea petrecerea cu jocuri, glume şi întreceri în 
agilitate, putere şi agerime. Cînd umbrele înserării se întinseră peste 
plaiurile din jurul Kogaionului şi Sarmizegetusei, vuiau văile de chiote şi 
cîntece, purtind pe undele lor însuflețirea şi multumirea poporului. 


Partea a doua 
33 asletirea 


CAPITOLUL V 
BINELE NU FACE PAȘI PREA MĂRI 


1 


upă ce ieşea dintre stinci, drumul ce lega Ampelumul de 
DES trecea prin poziții de o frumuseţe fermecătoare, o 
îmbinare fericita de forme şi culori peste munți, dealuri şi păduri, 

de-a lungul văii largi săpată de apa Ampoiului într-o necurmată alergătură. 
Era zi de primăvară, cu căldură potolită şi bogăţie de lumină. Frunzele 
copacilor, plăpinde, străvezii, abia se deschiseseră din muguri, iar florile de 
curînd reuşiseră să se salte deasupra covorului de iarbă ce acoperea 
plaiurile. Mergeau la pas, înconjurați de liniştea curmată rareori de 
loviturile potcoavelor în pietre sau de sforăitul cailor. Toţi trei tăceau, 
fiecare frămîntindu-şi gindurile. La mijloc era regele, între marele preot şi 
tarabostele Oroles. Gărzile rămăseseră mult în urmă, nu le tulburau 
meditarea. Cine îi privea, neluînd în seamă veşmintele şi rangul lor, necu- 
noscîndu-i, nu vedea altceva decit trei oameni ajunşi la început de 
bătrineţe, cu pletele şi bărbile mult năpădite de fire argintii. În afară de 
semnele vîrstei păreau şi obosiţi, deşi soarele încă nu ajunsese la vremea 
prinzului. Fiecare purta în spate un trecut plin de glorie şi de necurmată 

răzbatere. Se scurseseră mulți ani de cînd se înfăptuise contopirea tuturor 
dacilor între hotarele unei singure ţări. Se construiseră cetăți întărite, se 
scotea mult aur şi multă sare, se topea mult fier din care se făureau arme şi 
unelte, se stringea multă miere şi ceară, se făcea un continuu schimb de 
mărfuri cu popoarele vecine şi, mai ales, cu cetăţile pontice. Ţara era 
bogată, liniştită şi prosperitatea se putea vedea pretutindeni, dacă priveai 
totul prin modul de viață al taraboştilor şi capnoboţilor, nu însă şi al 
comatilor. Se duseseră la Arnpelum să vadă minunea: sclavii care scurmau 
într-o galerie de mină dăduseră de firul unei vine de aur curat ce se înfunda 
adînc în sînul muntelui. Se pornise apoi săparea şi despicarea stincilor într- 
o necurmată grabă, se scoteau neîncetat grăunți de metal preţios, fără ca 
filonul să se sfirşească. Pothiris, căpetenia celor ce munceau la Ampelum, 
uimit de ceea ce descoperiseră, se grăbise şi trimisese veste la 
Sarmizegetusa. Regele şi marele preot văzuseră cu ochii lor miracolul: vina 
groasă din cel mai curat aur străbătind piatra muntelui, din care în fiecare 
zi se spărgea cîte o porţiune, nu prea mare, pentru că în acelaşi timp 
trebuia lărgită galeria, atit cît era necesar spre a se mişca şi lucra patru 
oameni. Privind bogăția ce părea că nu se va sfirşi, amîndoi căpătaseră un 
curaj sporit, fără să şi-l comunice unul-altuia, în sufletul fiecăruia pierise 
teama de Roma. Îl vedea cumpărat cu aur pe oricare senator roman. 
Aceelaşi gînduri îl săgetau şi pe tarabostele Oroles, însă ele nu se opreau la 
senatori, ci la fecior, la Comosicus, care, după atiția ani de la 
răscumpărare, încă nu revenise acasă. De multă vreme în Dacia se băteau 
denari romani, țara nu ducea lipsă de bani, însă, după cele văzute acolo în 
galerie, regele se hotărise să treacă la baterea unor monede dace din aur, 
avind ca efigie chipul său. Ideea îl îmbărbăta, simțea parcă mai multă 
putere în trupul vlăguit de vîrstă, îl încînta faptul că la Roma vor ajunge şi 
banii săi, romanii îi vor vedea cum arată, se vor teme sau îl vor respecta 
mai mult. Deseori regretase că îi zdrobise pe scordisci, a căror putere 
slăbise atit de mult, încît începuseră să se piardă în populația locală, lăsînd 
un gol între daci şi romani — era ca şi cum Dacia ajunsese să fie vecină cu 
ținuturile stăpînite de Roma. Întotdeauna cînd se gîndea la Roma nu avea 
în minte marea urbe, cu monumentele minunate şi uriaşa mulțime de 
locuitori, ci vedea cu închipuirea pe cei doi bărbaţi ce se înfruntau, amindoi 
în floarea vîrstei şi amîndoi puternici prin legiunile ce-i urmau: Pompeius şi 
Caesar — primul, stăpîn peste popoarele din răsărit, iar al doilea peste 
acelea din apus ale imperiului roman — amindoi virtuali duşmani ai Daciei. 


Dacă ar fi fost cu putință, ar fi dat pe Serena ca soție unuia dintre ei, 
aceluia care se dovedea cu mai multe şanse de izbîndă, deşi fiica înaintase 
în vîrstă, rămăsese fată bătrină, refuzase cu îndărătnicie pe toţi tinerii care 
îndrăzniseră să o ceară, printre ei fiind şi două căpetenii de ţinuturi: Rholes 
şi Zyraxes. Deodată regele scutură capul, apoi întoarse privirea spre marele 
preot şi spre taraboste, rostind cu voce scăzută: 

— Se vede treaba că toți trei am îmbătrinit, de păstrăm o atit de 
îndelungă tăcere. Ştiu că numai bătrinilor le place să stea liniștiți şi să 
gîndească la valurile vieții. 

— De mult nu mă mai socotesc tînăr... murmură marele preot. 

— Pe mine m-a înfrînt dorul de fecior, altfel m-aş fi ținut tare, urmă 
tarabostele. 

— Ai şi tu dreptate, Oroles, trebuie să recunosc, l-am ţinut prea mult 
timp la Roma, iar el a dovedit prea multă ascultare. Acum greşeala nu se 
mai îndreaptă, timpul irosit nu se mai reciştigă, tot ce am putut face a fost 
să-i spun în mesajul ce i-am trimis că îl dezleg, e liber să se întoarcă în 
țară. 

— Adevărat, Mărite rege? Pot să sper că îl voi revedea? A plecat pe cînd 
era flăcău de nouăsprezece ani şi acum se apropie de patruzeci. Este 
singurul lucru pe care îl mai doresc de la viaţă... se grăbi tarabostele. 

— Cînd vorbeşti de Roma trebuie să te gîndeşti la toate, taraboste, acolo 
este multă mărire, dar şi tot atita decădere. Din dragostea ce-i purta, 
Caesar a făcut pe Cleopatra regină a Egiptului. Asta s-a petrecut în toamna 
care a trecut. Eu, ca Mare preot, am legături cu Marii preoţi de pretutindeni 
— regele o ştie — pot afla multe. Departe de mine pornirea de a gîndi rău 
despre Comosicus, nu uit însă că este bărbat în deplină putere a vîrstei, 
viața îşi cere drepturile ei. Poate că vreo fiică de patrician... sau vreo femeie 
pricepută în arta dragostei l-a făcut să se simtă bine departe de ţară. Crezi 
că greşesc, Oroles? 

— Se poate să ai dreptate, Mare preot! răspunse tarabosstele. Mi-am 
cunoscut bine feciorul, însă în scurgerea anilor se poate să-l fi schimbat 
viața trăită ca sclav, apoi ca gladiator, iar după aceea ca om liber într-o 
mare urbe, dispunînd de mulţi bani... Ţi-a cheltuit mulţi denari Comosicus, 
Mărite rege? 

— Nu atit pe cît m-aş fi aşteptat eu. Am avut uneori momente cind m- 
am îndoit de fidelitatea lui, pentru că nu-mi cerea bani prea des şi nici 
sume prea mari. Este drept, în grija ce o port ţării, sînt gata să-l cîntăresc 

în aur pe acel roman care va îndepărta pentru totdeauna de Dacia pericolul 
ce-l reprezintă legiunile. Dar pornirăm cu vorba de la altceva: fiecare am 
recunoscut în adîncul sufletului că sîntem bătrîni. Întrebarea pe care 
trebuie să ne-o punem este: ne-am îngrijit noi de urmaşi? l-am pregătit noi 
pe aceştia să ne ia locul? Nu! Spun asta mai ales pentru mine şi Deceneu, 
pentru că Oroles îl are pe Comosicus. lată un lucru la care nu pot să dau 
nici un răspuns în fața viitorului. Şi mă mai frămîntă ceva. Deşi în anii de 
linişte — de cînd am inaugurat Sarmizegetusa şi am mutat acolo reşedinţa 
— am realizat multe: am organizat ţara, am făcut legi noi, scoatem mult aur 
şi sare, avem mult fier şi făurim arme, pregătim neîncetat o armată 
puternică, totuşi în sufletul meu nu mă simt împăcat, ceva tainic îmi spune 
că nu am făcut tot ce se putea pentru poporul dac. Ce anume? Nu pot să- 
mi dau seama. Care este părerea ta, Deceneu? 

— Mărite rege, e drept, se cade ca tu să ai un urmaş, adică să fie găsit 
şi pregătit acela care îți va lua locul, însă lucrurile nu stau la fel pentru 
Marele preot, el nu trebuie să-l găsească pe cel ce îl va urma, acesta se 
alege de Sfatul capnoboţilor. 

— Să ştii, Deceneu, că de se va întîmpla să plec la Marele zeu, aşa pe 
negîndite, tu vei fi rege! 

— Am mai spus-o, Mărite rege, nimeni nu poate să ştie care îi este 
destinul. De altfel Kallisthene nici nu crede în el, este convins că tot ce se 
petrece cu noi şi în jurul nostru este adus de întîmplare, adică de fapte care 
se desfăşoară legate unele de altele, se produc unele pe altele, fără să fi fost 
sorocite dinainte. Cum spune el, ca să fie înțeles: „Arunci o piatră în sus? 
Ea trebuie să cadă. Înfunzi în pămînt o sămînţă, ea va răsări. Se ceartă doi 
oameni, cel mai furios va lovi.” Tot aşa şi noi, nu ştim astăzi ce ne va aduce 
ziua de miine. Mai mult chiar, nu gîndim acum la fel cum poate că vom 
gindi peste cîtva timp. Să ştii că de multe ori Kallisthene m-a pus şi pe mine 
în încurcătură cu filozofia lui... De fapt nu a lui, ci a marilor filozofi greci. 

— Adică să nu fi fost destinul ca eu să o pierd pe Theia? murmură 
regele. 

— Mărite rege, buna noastră regină a plecat la Marele zeu cînd trupul şi 
sufletul ei n-au mai putut îndura suferința. A fost bolnavă greu sărmana!... 
Eu m-am rugat mult pentru însănătoşire... 

— Dacă a plecat acum doi ani la Marele zeu, înseamnă că sosise 
sorocul, că atît îi fusese ei dat să trăiască. 

Deceneu clătină capul cu o uşoară descurajare: 


IS PAI SL IPS Lp i seca 
sal E a x ENT INES 


i € - : a 
-i A N ES > S zi A k 
e Smi A. é - J 5 SE, i i ai 


— E greu să ştim care este rostul existenţei noastre... Aşa zic eu, Mărite 
rege, totul porneşte de la Marele zeu, el le aranjează pe toate. Ca Mare 
preot, nu are nici un sens să susțin altfel. 

Regele nu-l mai asculta, privea atent înainte. La cotitura drumului 
apăruse o ceată de oameni care mergeau strinşi unii-într-alții. Pe unul îl 
văzu lovind cu biciul. Inima i se strînse, nu putea suferi neomenia, de aceea 
pedepsea crunt. Trase de frîu şi calul potoli pasul. Făcu semn cu mina cetei 
să se oprească. Carpio şi garda se grăbiră să-i înconjoare. Din apropiere 
înțelese ce se petrecea: patru comati, legați unul de altul cu mîinile la spate, 
erau păziți de patru străjeri înarmaţi cu sulițe şi spade. În urma lor venea 
un sclav, pe fața căruia se oglindea un ris prostesc. 

— Ce s-a întîmplat? Cine sinteți voi? întrebă regele. 

— Sintem de aici, din cetatea Singidava, ducem la taraboste pe aceşti 
patru oameni, răspunse unul dintre străjeri cu oarecare teamă, neştiind că 
se afla în fața regelui şi a marelui preot, speriat de iuțeala cu care garda îi 
înconjurase. 

— Pentru ce? continuă să întrebe, privind cu insistență pe unul din cei 
legaţi, a cărui figură îi părea cunoscută, era sigur că o mai văzuse cîndva. 

— Îi ducem să-i judece tarabostele. Sînt din cei care n-au ieşit la muncă 
în cîmp. 

— Dezleagă-i imediat! 

— Asta n-o pot face. Tarabostele Rundacitulp, stăpînul cetăţii, mi-a 
poruncit să-i duc legați. 

— Să vezi ce o să-i bată!... Ce o să-i chinuiască!... strigă rizind sclavul, 
pe a cărui față se vedea îndobitocirea. 

— Carpio, taie-le legăturile! ordonă regele, continuînd să-l cerceteze cu 
privirea pe comatul a cărui barbă înspicată juca în uşoara adiere a vîintului. 

Cînd se văzu dezlegat, comatul se repezi printre străjeri şi căzu în 
genunchi, punînd mîinile la piept. 

— Mărite rege, fie-ți milă de noi! se rugă el abia stăpînindu-şi plinsul. 
Nu mai putem îndura atita suferință, Mărite rege! 

Străjerii se traseră înfricoşaţi deoparte, nu ştiuseră că se aflau în fața 
regelui. 

— Cum te numegşti tu? îl întrebă, sperînd că astfel îşi va aduce aminte 
în ce împrejurare îl avusese în față pe comate. 

— Numele meu este Getys, Mărite rege. Poate că tu m-ai uitat de- 
atunci... 


— Getys?! Tu ai fost luptător cînd i-am zdrobit pe scordisci? 
— Da, Mărite rege! 


— Nu eşti iscoada care a descoperit pilcul acela de scordisci ascunşi în 
pădure, care urmăreau să ne atace din spate? 

— Eu sînt, Mărite rege! 

Regele rămase un timp pe gînduri, privind spre marele preot, apoi 
deodată luă hotărîrea: 

— Mergem sus în cetate, la tarabostele Rundacitulp! Dar mai întîi aş 
vrea să ştiu, Getys, ce se întîmplă aici. Tu ai fost un luptător brav, aş vrea 
să-mi vorbeşti din inimă, fără să-mi ascunzi ceva. Deschide-ţi şi descarcă-ţi 
sufletul față de mine şi de Marele preot.. 

Comatul rămase o clipă descumpănit, privind cu teamă spre cel ce era 
căpetenie a străjilor, apoi săltă capul şi-l scutură, alungînd disperarea ce 
mocnea în el. Vorbi cu supunere şi implorare: 

— Mărite rege, mă duce sus să mă judece tarabostele pentru că de 
cîteva zile n-am ieşit la muncă. Am femeia bolnavă greu, mă tem să nu 
plece la Marele zeu, nu puteam să o las singură. Copii nu mai am cu mine, 
sint mari, au familii, stau la colibele lor. Dar asta este una — ştiu că o să 
pună să mă biciuiască, o să mă supună la chinuri — altceva mă roade pe 
mine la inimă şi, fiindcă mi-ai spus să-mi descarc sufletul, am să-ţi spun pe 
față tot ce gîndesc. Mărite rege, ai făcut țara mare, ai cuprins între hotarele 
ei pe toți dacii. Dar cu cine ai făcut-o, Mărite rege? Nu cu oastea de comati? 
Cum, Mărite rege, noi sîntem buni numai pentru mers la luptă şi pus la 
muncă? Să vii să vezi coliba mea sărăcăcioasă, e mai mult un bordei, pe 
jumătate îngropată în pămînt. În toamnă, tarabostele ne-a lăsat pentru 
hrană numai atit cît a crezut că nu vom muri de foame. Am auzit pe un 
capnobot spunînd că acum țara e bogată. O fi, Mărite rege, dar dacă acea 
bogăţie se face prin înfometarea celor care muncesc pămîntul, asta nu e 
bine. Tarabostele Rundacitulp se va fi lăudind cu moşia lui, pentru că 
nimeni nu ne vede bordeiele, lipsurile, sărăcia. Am stat de multe ori şi m- 
am întrebat: pentru ce au luptat dacii să alunge triburile cotropitoare, dacă 
trăiesc ca şi cum ar fi sub străini? Preotul nostru mi-a spus că nu se poate 
schimba nimic, că aşa e datina, fiecare taraboste face cum vrea. Dacă aş 
avea o pălmuţă de pămînt, de pe care să scot şi eu ceva bucate, să ştiu că 
sint ale mele, m-aş linişti. Aş munci şi pentru taraboste, dar aş fi cu inima 
mai împăcată. Or fi alți tarabosti mai omenoşi, însă al nostru parcă n-ar 
avea suflet, nu se gîndeşte că sîntern şi noi oameni liberi, nu sclavi. De fapt, 


m re” 


Pi sa CAE 2 


Nez RRR IN Ee z 


Mărite rege, libertatea pe care o are un comate, legat de o moşie, nu se 
îndepărtează prea mult de sclavie, mai ales dacă tarabostele este lacom şi 
hain. Asta, este, Mărite rege! Ne ducem să ne primim pedeapsa. Numai să 
se milostivească Marele zeu, să nu-mi ia femeia şi să nu pună prea mult la 
încercare răbdarea noastră. Aşa cum au ştiut să se bată cu cotropitorii, 
comatii vor putea să se lupte şi cu tarabostii! 

Un fior îl săgetă pe rege prin inimă, vorbele rostite de Getys conţineau 
purul adevăr, pe care el pînă acum nu-l văzuse, nu-l pătrunsese, nu 
chibzuise adînc asupra lui. Înfiorarea se transformă în recunoştinţă, dacă 
nu ar fi fost călare, l-ar fi îmbrățişat pe comate. 

— Eu ştiu... O să-i bată pînă îi omoară!... rupse tăcerea sclavul, cu 
acelaşi ris prostesc, parcă nedindu-şi seama de gravitatea celor spuse. 

Din recunoştinţă înfiorarea regelui se schimbă în îngrijorare. 

— Pornim spre cetate! Carpio, să ne însoțească toți cei de față! ordonă 
el dînd pinteni calului. 

Pînă să înceapă urcuşul spre timpla dealului pe care se înălța cetatea, 
străbătură de la un cap la altul satul comatilor. Era cel mai apropiat de 
reşedinţa tarabostelui, pe moşia căruia se mai aflau încă alte şase sate. 
Regele şi marele preot priviră în stînga şi în dreapta drumului, nu zăreau 
decit case mici, sărăcăcioase, colibe ce păreau înjghebări provizorii şi 
bordeie înfundate adînc în pămînt. Pe măsură ce le vedeau, fiecare îşi 
spunea în sine: Dacia este bogată, nu însă şi poporul. 

Tarabostele Rundacitulp fusese vestit din timp de străjile ce vegheau în 
turnurile cetăţii, primi pe rege şi pe marele preot cum se cuvenea, cu toată 
garda aliniată, într-o atitudine de supunere şi respect. Prinse dintr-o privire 
ce se petrecuse, nu aşteptă să fie întrebat, se porni cu voce în care căuta să 
răsune cît mai mult regret: 

— Mărite rege şi Mare preot, mă rog Marelui zeu pentru sănătatea şi 
bunătatea voastră! Nu trebuie să vă supăraţi pentru asta! l-am chemat sus 
pe cei patru comati numai să-i cert puţin, altfel nu le făceam nimic! A venit 
primăvara şi este mult de muncă. Pe de altă parte, aduc mulțumiri lui 
Zamolxis pentru că v-a îndreptat încoace! Care taraboste nu este mindru, 
dacă pe la cetatea lui au trecut şi s-au oprit regele şi Marele preot? Sint 
gata să vă arăt atelierele în care făuresc arme, vreau să vedeți şi sanctuarul 
pe care l-am construit alături de cetate, unde vor putea să aducă ofrande 
comatii pentru Marele zeu. 


— Pe urmă o să-i omoare în bătaie!... strigă sclavul care îi însoțise. 


— Nu-l lua în seamă, Mărite rege! se grăbi tarabostele. E un sclav 
prostănac, i-au luat zeii mintea, nu mai este bun de nimic. Îl ţin pe lîngă 


cetate numai ca să mai aibă oamenii cu ce se înveseli. 

— Dacă vrei doar să-i cerți, de ce îi aduci legați? întrebă regele cu mînia 
potolită. 

— Cum, îi aduceau legaţi?! A fost o greşeală de-a străjeriilor. Pentru 
asta am să-i pedepsesc! Acum, Mărite rege, fiindcă ai venit, îi iert pe aceşti 
patru comati... Getys, ia şi pe ceilalți, plecați la casele voastre! adăugă 
tarabostele. 

Regele îl asculta şi stringea ritmic fălcile. Îşi repeta în minte proverbul: 
„Cu o floare nu se face primăvară”. Vedea situaţia comatilor într-o altă 
lumină şi se înciuda în sinea sa că pînă acum nu se gîndise la acest lucru. 
Nu era de îndreptat numai cazul lui Getys, ci al tuturor comatilor din Dacia. 
Nu-şi dădea seama în acel moment, ce ar trebui făcut, urma să se mai 
gîndească, să se sfătuiască şi cu marele preot. 

— Bine, taraboste Rundacitulp, lasă-i să plece! Acum vreau să ne arăţi 
atelierele şi sanctuarul pe care spui că l-ai făcut. Să ştii că ne grăbim, 
sintem aşteptaţi la Sarmizegetusa. 

Părăsiseră de multă vreme cetatea Singidava. Tot timpul marele preot 
tăcuse. Dealtfel tarabostelui Rundacitulp nu-i adresase nici un cuvint. 

— La ce te gîndeşti, Deceneu, de ce nu spui nimic? îl întrebă regele. 

— Mă frămiîntă cele auzite de la comatul Getys, Mărite rege. 

— Şi pe mine. Acum parcă văd ţara altfel, văd poporul sărac, deşi Dacia 
e bogată. 

/arabostele Oroles se sculase cînd se iviseră zorile şi ieşise în 
curtea cetății. De bătrinețe şi nerăbdare nu mai avea somn, 
dormea puţin după căderea nopţii, apoi pînă dimineaţă se 
frămînta pe pat, aşteptind să se lumineze afară. Venise la Carsidava însoțit 
de Carpio, cu voia regelui, numai pentru cîteva zile. Dăduse roată curții 
cetăţii, trecuse pe la grajduri şi văzuse cum erau îngrijiţi caii, apoi pornise 
spre poartă, unde stătuse mult de vorbă cu Gethulis, căpetenia gărzii, şi el 
în pragul bătrineţii. Mai tirziu venise lingă ei şi Carpio. Soarele se ridicase 
mult deasupra muntelui ce se profila în depărtare, dincolo de drumul ce 


ducea spre Rehidava, cînd toţi trei porniră devale spre ateliere şi saivane, 
aflate în apropierea satului comatilor. 


După plecarea lor, ziua fiind frumoasă, era sfirşitul lunii mai, Andra 
ieşi în curtea cetății însoțită de micul Dicomes, acum băiat mare, împlinise 
doisprezece ani, frumos, cu plete blonde şi ochi albaştri, bine dezvoltat, se 
asemăna cu tatăl. Nici ea nu mai avea stare, în fiecare zi se ducea la poartă 
şi privea în lungul drumului ce cobora cu ocoluri largi, pierzindu-se printre 
copaci. Băiatul strigă cîinele, pe Ursan, mare de se putea lupta cu ursul, şi 
începu să se joace cu el. Găsise pe trunchiul unui copac un burete rotund 
ca o bilă cît pumnul şi făcuse din el jucărie: îl arunca la depărtare cît mai 
mare, iar cîinele alerga, îl lua în gură şi îl aducea înapoi. Andra stătea jos 
lînga scară, îşi privea cu dragoste feciorul. Deodată liniştea se sparse, din 
turnul de pază un străjer începu să sune din tulnic, apoi vesti pe cei de la 
poartă că pe drumul dinspre Rehidava se vedeau doi călăreți venind în 
galopul cailor. Inima Andrei începu să bată cu mai multă putere, încordarea 
aşteptării o obosise, se tot prelungea de la venirea primăverii. Nu ştia ce să 
facă, să urce în cerdac, de unde putea să vadă departe în vale, sau să 
pornească spre poartă. Îl strigă pe Dicomes, însă băiatul era prea ocupat să 
vadă ce va face cîinele, bila de burete căzuse într-un boschet. Nu-şi dădu 
seama cît timp se scurse, auzi ropotul cailor în apropiere, dincolo de zidul 
de apărare. Fugi spre poartă. Se văzu în fața a doi bărbaţi călare ce păreau 
spini, fără bărbi şi mustăţi, se asemănau cu romanii, aşa cum şi-i ima- 
ginase ascultind poveştile lui Kallisthene. Aveau cai frumoşi, murgi, cu pete 
albe prelungi de la frunte pînă la bot, îşi muşcau zăbalele, băteau cu 
potcoavele în lespezile de piatră şi sforăiau. Unul din ei privea cu un zimbet 
mult deschis, se vedea că abia se stăpînea să nu sară jos din şa. În prima 
clipă Andra se sperie, crezu că au năvălit în Dacia legiunile Romei, cătă 
îngrijorată în jur, cu gindul la băiat, alegînd cu privirea un loc unde să se 
ascundă. Dar totul se schimbă ca fulgerul, auzindu-se strigată: 

— Andra, nu mă mai recunoşti? Arăt chiar atit de mult schimbat? 
Aşadar, asta este Carsidava?!... 


— Comosicus!... murmură ea întinziînd spre el braţele. Comosicus ai 
venit? Slăvit să fie Marele zeu pentru că te-a ajutat să te întorci acasă! 

El sări de pe cal, se repeziră unul spre altul şi se îmbrățişară. 
Slobozindu-se din braţele lui, ea se retrase un pas şi îl privi mai bine. 


— Vai, ce schimbat eşti! În mintea mea rămăsesem cu tînărul de 
nouăsprezece ani, aşa cum arătai cînd ai plecat. Eşti altul, nu numai ca 
vîrstă, ai alt aer, îmi pari străin. Te-ai făcut roman de tot, Comosicus! 

— Cit am stat acolo trebuia să arăt ca ei, însă în curînd voi redeveni 
dac, aşa cum este Carpio al tău. Ce fel de om e, ne vom putea înţelege? 

— Nu găseşti al doilea ca el în Dacia, Comosicus, îţi va fi ca un frate! 
Uite şi pe Carpio cel mic. Tata îi spune micul Dicomes, continuă ea 
arătîndu-i băiatul, care se apropia cu teamă, ţinînd cîinele de zgardă. Vino, 
sufletul meu, a venit unchiul Comosicus! 

— Mă rog Marelui zeu pentru sănătatea ta!... murmură băiatul. 

— Eu mă rog la toți zeii pentru tine, Dicomes! rosti Comosicus, 
încercînd să-l salte în braţe, însă văzînd că era prea greu îl îmbrățişa. Dar 
eu am uitat că am însoțitor, cel mai bun prieten al meu, se numeşte 
Marcius Laberius. Marcius este numele lui de sclav, iar Laberius a devenit 
după cumpărarea sa de către senatorul Cornelius Laberius, care de fapt l-a 
luat pentru mine. Amîndoi am fost gladiatori, am luptat în arena Circului 
cel Mare de la Roma. Pină să ieşim din imperiul roman, am trăit 
nedespărțiţi; eu fiind libertul Stertinius Maximus, augustalul, stăpinul unui 
sclav, lămuri el rizind. Dă-te jos, Marcius, şi vino lîngă noi! Strigă apoi. Să 
ştii, Andra, că Marcius este de neam trac, frate cu neamul dac, aşa că i-a 
fost destul de uşor să vorbească limba noastră; asemănarea este atit de 
mare încît multe lucruri şi fapte se rostesc la fel în amîndouă limbile. Dar 
lasă că am timp să-ți mai spun eu multe. 

Andra se apropie, îl prinse de braț şi se strînse lingă el. 

— Ce mult dor mi-a fost de tine! Am avut momente cînd, fericită alături 
de Carpio, am gîndit îngrozită că nu te voi mai vedea niciodată. Cum se face 
că ai trăit atît de mulți ani la Roma şi nu ţi-ai legat viața de nici o femeie? 

— Una care să fi sărit în arenă, cînd luptam ca gladiator, să fi strigat că 
vrea să moară odată cu mine, vă-zindu-mi viața în pericol... aşa cum a făcut 
o dacă pe Kogaion... 


— Da, aşa! Trebuia să fac asta, să nu mă plec nebuniei preoților! 

— Nu, Andra, nu mi-am legat viața prea strîns de o anumită femeie, am 
făcut altfel... am zburat ca un fluture, din floare în floare... 

— Pişicherule!... Aşa sînteți voi, bărbaţii... Dar să lăsăm asta, va fi timp 
să-mi povesteşti tot ce ai făcut pe acolo. Acum să-ți vorbesc despre tata. 
Dintr-un moment în altul el şi Carpio vor urca înapoi în cetate, acum sînt 
jos la ateliere şi saivane. De cînd sărmana mama a plecat la Marele zeu, 


tata nu-şi mai aparține, îl însoţeşte pretutindeni pe rege. Cînd îl vei vedea, 
aproape că n-ai să-l mai recunoşti, a îmbătrînit mult, pletele şi barba îi simt 
aproape albe. A fost alături de rege în toate bătăliile ce s-au dat pentru a 
uni pe toţi dacii într-o singură ţară. Să vezi noua cetate Sarmizegetusa, cînd 
o priveşti din vale ţi se pare ceva uriaş, o construcție tare ca muntele. Am 
zis noua cetate, fiindcă pentru tine este nouă, noi însă de atiția ani ne-am 
obişnuit cu ea. Tot acolo, alături pe Kogaion, s-a înălțat un mare sanctuar, 
de o frumuseţe uimitoare. Poate să stea alături de oricare templu grec sau 
roman, despre care tu ne scriai ca fiind adevărate minunățţii. Dar uite că 
ne-am luat cu vorba, iar voi sînteți obosiţi şi înfometați. Vino mai aproape, 
Marcius, aici trebuie să te simţi ca şi cum ai fi în propria-ți casă. 

Lăsară caii în mîinile străjerilor de la poartă, iar ei urcară în cerdac. 
Bătrinul aflase de la un comate că au trecut doi călăreți în sus spre cetate. 
Cînd auzise, uitase de el şi de Carpio, se porni grăbit, urcînd pe poteca 
pieptişă, numită de toţi „scurtătura”. Întilnirea cu Comosicus a fost 
mişcătoare. Copleşit de dor şi de fericire, viteazul taraboste ce se arătase 
neînfricat în lupte nu-şi mai putea stăpîni lacrimile, îşi îmbrățişă de 
nenumărate ori feciorul. Amîndoi se priviră apoi uimiți de schimbările pe 
care le aduseseră anii şi evenimentele: bătrinul înclinînd să creadă că avea 
în față un roman ce se apropia de virsta de patruzeci de ani, iar feciorul 
văzînd în tată un moşneag care încă mai arăta viguros. Andra nu-şi mai 
găsea locul, uitase şi de micul Dicomes, grăbea şi certa femeile de la 
bucătărie să aducă tot ce trebuia la masă, iar pe ei îi îndemna fără încetare 
să mănînce şi să nu uite de cupele cu vin. 

Potoliți, stăteau cu toţii în jurul mesei, fiecare frămîntindu-şi gîndurile. 
Aşteptau. Comosicus nu se putea hotări cu ce să-şi înceapă povestirea 
peregrinărilor sale şi a vieţii trăită ca sclav, ca gladiator, apoi ca libert la 
Roma. 

— Sint atit de numeroase întimplările prin care am trecut, încît îmi vor 
lua mult timp să vă vorbesc de ele. Lăsăm asta pentru zilele cînd vom fi mai 
tihniți şi mai nezoriţi, în curînd trebuie să mă prezint în fața regelui. Din 
respect pentru el, se cădea să mă înfățişez întîi lui, să-i destăinui tot ce am 
făcut la Roma, cum mi-am îndeplinit misiunea ce mi-a fost încredințată. De 
la început vă mărturisesc, nu mi-am închipuit că Burebista va avea atita în- 


credere în mine, că îmi va... 
— Încrederea lui se sprijinea pe altcineva, îl întrerupse Carpio. 
— Pe cine, pe negustorul Hegias? 


— Nu, pe, tarabostele Oroles! 

— Da, o ştiu din copilărie, tata şi regele s-au avut ca frații. Asta voiam 
să spun, n-am crezut că îmi va încredința secretele țării şi sume atît de 
mari, numai în aur. Avem de partea noastră acum cîțiva oameni de vază în 
Roma, care la nevoie vor putea ajuta Dacia; despre ei voi vorbi regelui, vouă 
vă spun ceva numai despre prieteni. Cum m-am împrietenit cu Marcius aţi 
aflat, iar despre el am să vă mai povestesc eu. Printre prietenii mai apropiați 
am avut doi: unul cam de o seamă cu mine, numit Diodor din Sicilia, om cu 
multă învățătură, şi-a creat faimă de istoric, iar altul tînăr de tot, aşa cum 
am fost eu cînd mă aflam la Dionysopolis, se numeşte Publius Vergilius 
Maro, cred că va deveni un mare poet al Romei. M-am despărțit de Diodor 
din Sicilia cu legămiîntul că va veni în Dacia şi îl voi ajuta să afle totul 
despre istoria dacilor. Celălalt, Vergilius, îşi iubea mult țara, adică partea 
numită Italia, nu întregul imperiu roman, în care ei vedea o adunătură şu- 
bredă de popoare. Mi-a plăcut atit de mult o poezie — îi spunea poem — 
numită „Laudă Italiei”, încît nu m-am putut abtine, asta din dorul meu de 
țară, să nu învăţ cîteva din versurile lui, acelea care mi se potriveau mai 
mult. lată acele versuri: 

„Te salut, pămînt al tarii lui Saturn, preabuna maică. 
A recoltelor bogate, darnică zămislitoare 

De eroi slăviţi: în cinstea ta mă încumet acuma 

A cînta-ndeletnicirea ce din vechi ție-aduse fala, 
Şi-ndrăzneț - izvorul sacru deschizindu-l - fac să sune 
În cetăţile romane cîntul minunat din Ascra.” 

Cînd am pus piciorul pe pămîntul Daciei, după ce am trecut peste 
Dunaris, la cetatea Lederata — pentru că de la Roma am venit prin 
Singidunum — cu inima bătind în piept să se spargă, cu ochii năpădiți de 
lacrimi, împins de o putere de neînvins, m-am aruncat jos, am sărutat 
pămîntut şi am murmurat, folosind versurile lui Vergillius, schimbate: 


Te salut pămînt al țării lui Zamolxis, preabuna maică 
A recoltelor bogate, darnică zămislitoare 

De eroi slăviţi: în cinstea ta încerc acuma 

A slăvi vitejia ce pretutindeni ţi-aduce fala 

Şi-ndrăzneț - izvorul sacru slobozindu-l - cînt să răsune 
În cetăţile dace imnul de preamărire de pe Kogaion. 

— Este greu să vă dați seama, cît zbucium era în sufletul meu în clipa 
aceea. Stind în picioare lingă mine, Marcius mă privea înfiorat de atita dor 
şi însuflețire. Cred că şi el se gîndea cu aceeaşi arzătoare dragoste la Tracia 
lui, în care nu se poate duce, pentru că acolo au pătruns şi se înfruntă 
legiunile lui Pompeius cu ale lui Caesar. Nu este aşa Marcius? îl întrebă, 
văzindu-i ochii lucind de însuflețirea cu care îl asculta. 

— Mulţumesc Marelui zeu că m-a lăsat să trăiesc pină te-am văzut 
înapoi acasă! murmură bătrinul Oroles. De-acum sînt gata în orice clipă să 
mă duc sus la el, în cer. Să te odihneşti, atitea zile cît crezi că îţi trebuie, 
apoi să pornim la rege. Să ştii că eu l-am simţit pe bătrinul Burebista, şi te 
aşteaptă cu negrăită nerăbdare. 

— Da, tată, ai dreptate, am nevoie de odihnă, reluă Comosicus. Asta 
pînă miine. Cînd se vor ivi zorile, eu şi Marcius vom sări pe cai şi vom porni 
în galop spre Sarmizegetusa. De mult eu nu-mi mai aparțin, de cînd am 
pierdut pe Ina am făcut în mine legărnîntul să-l slujesc cu trupul şi sufletul 
pe rege. Şi să te ajut pe tine, tată, dacă vei avea nevoie, cînd puterile îți vor 
slăbi. 

— Da, ai să-l slujeşti cu credinţă şi dragoste pe rege! întări Andra, cu 
ochii sclipind de bucurie. Cînd vom fi singuri, vei afla de la mine o veste 
care te va zgudui pînă în adîncul sufletului. 

— Acum eu zic să mergeţi să vă odihniţi, tu şi Marcius, îndemnă 
bpătrinul. Aveţi vreme pînă se lasă soarele dincolo de amiază. Pe seară ne-om 
aduna iarăşi cu toții şi vom mai vorbi. 

Andra îi duse în încăperea unde găzduiau oaspeţii. Marcius nu aşteptă 
vreun îndemn, se întinse pe un pat şi în cîteva clipe adormi. Comosicus îşi 
ținea de mină sora, nu o lăsa să plece. Cînd văzu că Marcius se potolise cu 
totul, o trase în colțul opus şi o întrebă: 

— Ce veste ai să-mi spui? Este chiar atît de zguduitoare? 

— Scumpul meu frate, acum amindoi sîntem oameni în vîrstă, nu vom 
vorbi ca în anii copilăriei, începu ea cu o uşoară vibraţie în voce, năpădită 
de emoție. Am admirat şi am plins dragostea dintre tine şi Ina, dar, dacă 
aşa a fost voia Marelui zeu, totul s-a desfăşurat şi a avut un sfirşit mai 
presus de puterile omeneşti. Au trecut mulți ani de atunci, nu se poate ca 
în sufletul tău durerea pierderii ei să nu se fi potolit. Vestea pe care ţi-o dau 
este veche, ea îşi are obirşia încă din copilăria noastră. Există în Dacia o 
ființă care te iubeşte cu neclintită patimă, care suferă în tăcere, fără ca 
sufletul ei să fie luminat de vreo rază de speranţă, de aceea, cum noi am 

înaintat în vîrstă, tot aşa şi ea, astfel că acum cînd ne întîlnim mereu îmi 
spune: „Ai venit să mai stai de vorbă cu fata bătrină, Andra?” Eu o string în 
braţe şi îmi stăpînesc greu lacrimile. 

— Andra, spune-mi cine este fata? 

— Serena... Era copilă cînd inima ei a început să bată pentru tine... 

— Fiica regelui?! Dar eu n-am ştiut de asta niciodată!. 

— Nu aveai de unde. Ea era fată de rege, iar în afară de asta aflase de 
dragostea dintre tine şi Ina. 

— Andra, sînt hotărit să-mi folosesc viața numai în slujba regelui, 
socotesc că nu ar fi demn pentru mine ca el să creadă că fac asta țintind 
mina fiicei sale. Cu ce pot să o ajut pe Serena, să o fac să-şi curme 
suferința? 

— Arată-te bun şi înțelegător cu ea. Ce ştim noi care este voia Marelui 
zeu? Ce ştim noi ce surprize neprevăzute ne vor aduce zilele şi anii care vin? 
De multe ori, în dragostea mea aprinsă pentru Carpio, aduc mulțumiri cu 
lacrimi în ochi lui Zamolxis, pentru că ne-a hărăzit un astfel de destin. Aşa 
cum eu am fost gata să primesc moartea în față Marelui altar, poate că şi 
pentru voi el a predestinat ceva, care să vă lege vieţile pentru totdeauna. 
Am ţinut să-ți spun asta înainte de a o vedea, pentru ca tu să poți privi cu o 
lumină mai puternică sufletul ei, să o înţelegi, să nu-i măreşti suferința. Să 
laşi lucrurile să decurgă aşa cum va fi voia Marelui zeu! 

— M-ai tulburat, Andra! Vorbindu-i regelui, nu mă voi putea stăpini să 
nu-l privesc copleşit de acest simțămiînt nou, care este un amestec de milă 
şi duioşie pentru Serena. Întrebarea este: el, bătrînul Burebista, ştie? 

— Nu! Ea nu şi-a destăinuit iubirea decît în fața mamei ei, iar acum 
regina Theia este la Marele zeu. Ştiindu-se fiică de rege, se aşteptase să fie 
dată ca soție vreuneia din căpeteniile popoarelor ce înconjoară Dacia, de 
aceea nu şi-a descărcat sufletul în fața tatălui. 

După două zile, bătrinul taraboste, împreună cu Comosicus, Carpio şi 
Marcius, urcau pe drumul ce şerpuia spre porțile Sarmizegetusei. Regele 
primi pe tată şi fiu îndată ce veni şi marele preot. Cînd se văzură față în față 
îşi dădură seama cît de mult se schimbase fiecare la înfăţişare. Comosicus 
ținea aţintită privirea asupra regelui, îl vedea îmbătrinit, cu ochii arzători, 
îngrijorat, cu puterile scăzute, însă plin de dragoste şi grijă pentru ţară. La 
fel arăta şi marele preot, cu deosebirea că parcă se împuţinase şi mai mult 
la trup. 

— Ai venit, romanule? îl privi regele. Aşa cum te văd, fără plete, barbă 
şi mustăți, gîndul mă poartă spre aceia în care, ceva în adincul sufletului 
îmi spune, nu trebuie să văd decît nişte duşmani ai Daciei, şi mintea mea 
aleargă spre Roma. Ai fost vrednic, mi-ai ascultat cuvîntul, nu te-ai pierdut 
printre patricieni, ai dovedit că îţi iubeşti puternic neamul şi țara. Vino mai 
aproape, vreau să te îmbrățişez. Ei, taraboste Oroles, acum te-ai liniştit? De 
multe ori te-am simțit înciudat pe mine, fiindcă nu-i dădeam dezlegare fe- 
ciorului să revină acasă. 

— Mărite rege, trebuie să înţelegi sufletul unui părinte... murmură 
bătrînul taraboste. 

— Dar şi pe acela al unui luptător, Oroles! Toţi punem mai presus țara, 
decît viețile noastre! reluă regele. Acum să-l ascultăm pe Comosicus, să 
vedem ce veşti noi ne aduce. 

— Mărite rege, în mesajele trimise prin negustorul Hegias ţi-am spus an 
de an lupta pe care o purtam acolo. De fapt politica Romei este foarte 
încilcită, nu poţi şti cînd este mai tare Senatul şi cînd comandă cei cărora el 
le-a încredințat puterea. Acum se înfruntă Pompeius cu Caesar; cel ce va 
ieşi învingător va dicta cursul viitor al celor ce se vor întreprinde de 
colosalul imperiu. Dacă victoria va fi de partea lui Pompeius, avem oameni 
în Senat care să acționeze ca legiunile să nu se îndrepte spre Dacia, iar 
dacă puterea va trece în mîinile lui Caesar, nu ne rămîne altceva de făcut 
decît să încercăm un act disperat: să-l răpunem! Am avut în vedere o astfel 
de faptă a zeilor şi am pregătit ceva, de aceea, atunci cînd se va ivi situația, 
eu trebuie să: pornesc neîntirziat spre Roma, luînd cu mine cît mai mulți 
denari de aur. După lupta de la Dyrhachium, deşi victorios Pompeius încă 
se teme de Caesar. Şi pe bună dreptate, în anul trecut a fost înfrînt în 
bătălia de la Herda, însă legiunile sale încă sînt puternice. Se apropie 
vremea cînd ciocnirea lor va fi atit de cumplită, încît unul din ei va fi 
zdrobit. În această situaţie, cred că nu avem de ales, dacă va fi cu putinţă 
ar trebui ajutat Pompeius, nu numai cu bani, lucru pe care eu l-am făcut, 
ci şi cu oaste. 

Pe măsură ce îl asculta, surisul regelui se deschidea tot mai mult. 

— Asta am şi pornit-o, Comosicus. Am primit o solie de la el şi i-am 
promis ajutor. Am trimis veste căpeteniilor de ţinuturi să înceapă stringerea 
pilcurilor de luptători. Vom trece peste Dunaris şi ne vom apropia de munţii 
Haemus. Trebuie să lucrăm cu multă băgare de seamă. Pe de altă parte, am 
trimis un mesaj lui Acornion, la Dionysopolis, cu care să se prezinte din 


partea mea la Pompeius. Aşa bătrin cum este, dionysopolitanul s-a legat că 
se va duce şi va face tot ce-i va sta în putință pentru a obţine o înțelegere 
bună pentru noi. Întrebarea care mă frămîntă este: pe cine pun căpetenie a 
oastei care va trece peste Dunaris? 

Marele preot, care tot timpul tăcuse şi se frămîntase în scaun, se săltă 
în picioare şi vorbi fără grabă: 


— Noi ne cunoaştem căpeteniile de ținuturi, toţi sînt viteji, dar şi pe ei 
cată să-i învingă virsta, nu mai au agerimea tinereţii. Eu zic, Mărite rege, că 
cel mai bun conducător de oaste este Comosicus. Pînă se vor aduna 
pilcurile, va fi timp să-i crească pletele şi barba. 


3 


n luna iulie din anul Romei 70539, Pompeius se retrăsese la Heraclea 
Lyncestis din Macedonia, unde pregătea în grabă o nouă bătălie cu 
legiunile lui Caesar. Într-o vale largă şi netedă îşi instalase cîmpul, 

unde concentrase toate legiunile şi cohortele cu care urmărea să-l 
zdrobească pe îngiîmfatul său adversar. Armata sa număra patruzeci şi 
şapte de mii de legionari pedeştri şi şapte mii de călăreţi, în timp ce Caesar 
nu dispunea decît de douăzeci şi două de mii de pedestraşi şi numai o mie 
de călăreți. Cîmpul său cuprindea peste şaptezeci de mii de oameni— 
legionari, auxiliari şi sclavi publici, în mijlocul imensului teren în formă 
pătrată, înconjurat de un şanţ plin cu apă, ale cărui laturi erau păzite din 
afară de unități de pază adăpostite în cîte zece corturi pe fiecare parte, se 
lăsase un careu liber, ce se întindea pe o sută de paşi, în centrul căruia se 
înălța cortul lui Pompeius. Privit de pe virful mamelonului din apropiere, 
cimpul părea un păinjeniş de cărări drepte, perpendiculare şi paralele, de-a 
lungul cărora se înşirau corturile, constituind o simetrie impresionantă de 
patrulatere mari şi mici în al căror punct central era cortul comandantului, 
numit de Senat consul. În graba de a-l zdrobi pe Caesar, în plină vară, 
Pompeius se şi vedea singurul stăpîn al uriaşului imperiu roman. Caesar se 
retrăsese în Thessalia, unde legionarii săi puteau găsi hrană. Pompeius îl 
urmase nutrind speranţa că s-ar putea evita bătălia, ştiind că adversarul 
său lipsit de provizii şi de bani nu-şi va putea întreține mult timp armata. 
Aceeaşi speranță nutrea şi regele dac, de aceea urmărea o înţelegere cu 

acesta, la nevoie arătindu-se aliatul său, numai să îndepărteze legiunile de 
la hotarele Daciei. Devenit stăpin al Romei şi imperiului, punînd sub 
ascultare Senatul, Pompeius visa să se proclame dictator pe viață, apoi 
împărat. 


Stătea singur în cortul său, la masa de lucru, îşi sprijinise capul în 
mîini şi se gîndea. Oscila între aşteptarea ca Caesar să fie învins prin lipsuri 
şi zdrobirea armatei lui printr-o bătălie fulgerătoare. Nu simți cînd perdeaua 
fu dată la o parte şi intră primul sau contubernal“0, tresări auzindu-l 
raportind: 

— S-a dat de veste generalilor, legaţilor şi tribunilor că în curînd vor fi 
aduse mari jertfe zeilor Iupiter, Marte şi Quirinus, pentru a întări curajul 
legionarilor şi menţine o disciplină de fier. La intrarea în cîmp se află 
dionysopolitanul Acornion, venit ca trimis al lui Burebista, regele Daciei. 
Vrea să-ți vorbească. 

Pompeius se simţi săgetat de un fior, întrebindu-se în sinea sa: ce 
urmărea regele dac, prietenie sau război? Cît stătuse la Roma, auzise pe 
unii senatori, mai ales pe Cornelius Laberius, vorbind despre o alianță cu 
dacii, împotriva lui Caesar. Înalt, robust, frumos, viril, se săltă în picioare 
năpădit de o căldură plăcută prin tot trupul, se vedea puternic şi ascultat, 
stăpînul lumii. 

— Să fie adus repede aici! Zeul Iupiter mă ajută, dacă l-a îndemnat pe 
regele dac să se facă aliatul meu, zise, începînd să calce pe covoarele groase 
dînd roată mesei. 

Se plimbă astfel mult timp nerăbdător, în aşteptare. 

— Rog toți zeii să-ți dea sănătate şi să te ajute să-ți zdrobeşti 
duşmanul! salută Acornion înaintind, aplecîndu-se cu supunere. 

Înfăţişarea lui Pompeius îl impresiona. Privea uimit tunica lui din 
purpură fină, strinsă bine pe mijloc de o cingătoare acoperită cu aur, bătută 
cu pietre scumpe. Era bărbat în plină putere. La rîndul său, romanul îl 
cerceta pe sol încropind un zimbet ce oglindea oarecare deziluzie; avea în 
față un bătrin a cărui față începuse să se stafidească, iar trupul să se 
împuțineze, numai privirea îi era vie, neliniştită, pătrunzătoare. 

— Şi eu mă rog zeilor pentru tine, dacă ai venit cu o veste bună! îl 
primi, aşezindu-se pe scaun, făcîndu-i semn să stea şi el pe cel din fața 
mesei. 

— Auguste, pentru mine tu eşti stăpinul Romei şi al imperiului, începu 
Acornion. În curînd vei fi nu dictatorul, ci împăratul romanilor. 

Zimbetul lui Pompeius se deschise şi mai mult, cele auzite îi plăceau, se 
suprapuneau peste gîndurile sale. Continuă să-l asculte. 

— Au trecut cam mulți ani de cînd nu te-am văzut, Auguste. Şi atunci 
am venit tot din partea regelui Daciei, ţi-am dat în acea vreme denari de aur 
şi alte daruri spre a-ţi dovedi prietenia sa. Poate că m-ai uitat, arătam altfel, 
eram mai tînăr, acum virsta cată să mă învingă. Sint Acornion, din cetatea 
Dionysopolis de pe ţărmul Pontului Euxin. 

— Care acum este sub puterea lui Burebista, ţine de Dacia. Da, îmi 
amintesc de tine, eşti un grec care întreprinde orice, numai să-şi atingă 
scopul. 

— Este un fel de a spune, Auguste. De fapt cetățile pontice din Dacia se 
bucură de o anumită libertate, fac comerț, cutreieră mările cu corăbiile lor 
şi se conduc singure. Crezi, Auguste, că aş fi primit să fiu trimisul unui 
rege crud, singeros, lacom? Burebista a luptat cu străşnicie numai să-i 
alunge pe cotropitori, să-şi vadă neamul liber şi unit, altfel el vrea să 
trăiască în pace cu vecinii, şi mai ales să fie un statornic aliat al Romei. 

— Adică şi al lui Caesar, dacă acesta ar ieşi învingător? 

— Nu, Auguste, regele dac nu se încrede în el, nu-i cată prietenia. 

— Dacă este aşa, de ce nu mi-a dat ajutorul promis prin solia ce i-am 
trimis-o? 

— Astfel de lucruri trebuie privite cu răbdare, Auguste... Vrei să afle 
duşmanul tău, Caesar, că oastea dacă a pornit încoace, să-l faci să 
grăbească bătălia? Luptătorii daci s-au oprit dincolo de munţii Haemus, 
aşteaptă veşti de la mine. 

— Ce veşti, ce mai vor? 

— Auguste, regele Burebista vrea să cunoască în ce condiţii se va lega 
alianța şi prietenia voastră, după ce tu vei deveni stăpinul Romei. 

— Atunci, el cere ceva? 

— Da, Auguste! Regele dac vrea să-l asiguri că legiunile romane nu vor 
trece niciodată la miazănoapte de munții Haemus, nu vor cuceri cetatea 
Singidunum şi nu se vor apropia de apa Danubiusului. Pe de altă parte, el 
se leagă să apere hotarele imperiului dinspre Dacia, iar la nevoie să te ajute 
şi cu bani. 

— Sint de acord cu tot ce ai spus, Acornion! 

— lar eu trebuie să-l încredințez pe rege, Auguste. 

— Cum? 


— Să-i duc un pergament pe care să fie scrise toate condiţiile, întărite 
cu sigiliul tău. Să existe o dovadă clară a încheierii alianței. 

— Vom face şi asta. Tu să grăbeşti apropierea armatei dace, zise săltind 
clopoțelul şi sunînd cu putere. 

— Oastea dacă se va duce în galopul cailor acolo unde îi vei spune tu, 
Auguste, la momentul ales de tine. 

Primul contubenal intră şi aşteptă să i se ordone. 

— Da, ai spus bine... acolo unde trebuie... la momentul ales... murmură 
giînditor, apoi săltă privirea spre contubernal: să aduci aici pe Burrhus, 
scribul, cu pergament din cel mai bun şi cu tot ce trebuie pentru scris. Vom 
întocmi un act de alianţă cu regele Burebista. 

În aceeaşi zi, în tabăra dacilor, opriţi la poalele dinspre miazănoapte ale 
munților Haemus, Comosicus stătea de vorbă cu căpetenile pilcurilor de 
oaste: Cotiso, Scorilo, Rholes, Sagitulp şi Zyraxes, toţi în vîrstă, apropiaţi de 
bpătrînețe, dar încă neobosiţi şi ageri. Dintre căpeteniile de ţinuturi numai 
Duras lipsea, rămăsese bolnav la Sargedava. Căută să afle părea fiecăruia 
despre modul în care vor trebui să lupte cu romanii, după ce el le explicase 
cum era organizată armata Romei, ce arme avea, de cînd se purta războiul 
civil, ce greşeli făcuse armata sclavilor răsculați conduşi de Spartacus şi 
care era tactica de luptă a lui Caesar. Ceea ce îl neliniştea era faptul că în 
tonul fiecăruia îi părea că prinde o rezonanță ce arăta neîmpăcare, 
nesiguranţă, reținere. Inima începu să-i bată mai cu putere din clipa cînd îl 
fulgeră gîndul că nici una din acele căpetenii nu-l privea cu ochi buni, că 
fiecare se socotea mai în drept să comande întreaga oaste a Daciei, în lipsa 
regelui. De altfel el era mult mai tînăr decit toţi, iar pe de altă parte nu 
participase la nici una din luptele purtate cu triburile ce fuseseră alungate 
de pe pămîntul Daciei, nu săvirşise fapte de vitejie prin care să-şi atragă 
admiraţia şi respectul lor. Nu ştia că atunci cînd vorbeau între ei, el nefiind 
de față, căpeteniile îl numeau „gladiatorul”. Totuşi, aşa cum vorbeau, vedea 
la fiecare o stare de nepăsare şi tihnă, ca şi cum orice s-ar întîmpla pe nici 
unul nu-l privea, îi era indiferent dacă va ieşi învingător Pompeius sau 
Caesar, pentru ei pericolul Romei era departe, aproape inexistent. 
Comosicus înțelegea că anii de linişte în care trăise ţara după făurirea 
Daciei Mari şi virsta înaintată a fiecăruia îi împingeau spre acea atitudine 
de împăcare cu sine, de delăsare. Îşi spuse în sinea sa ca la înapoierea la 
Sarmizegetusa va raporta regelui tot ce observase. Discuţia lor calmă, cu 


ton scăzut, se curmă cînd pe povirnişul din apropiere văzură un călăreț 
apropiindu-se în galopul calului. Scorilo îl recunoscu, era unul din 
luptătorii trimişi de el. Acesta sări din şa şi veni în fața lui Comosicus. 
Raportă: 

— Iscoadele noastre au prins o ceată de legionari romani! Noi am fost 
mai mulți, i-am încercuit, iar ei s-au predat. 

— Sînt departe? 


— l-am lăsat la trecătoarea dintre munți; au pornit încoace. 

— Cîţi ai prins? 

— Sint şase legionari şi o căpetenie de-a lor, cică ar fi decurion. 

Comosicus rămase un timp pe gînduri. Se întreba: erau, de-ai lui 
Pompeius sau din tabăra lui Caesar? 

— Bine. Să porneşti în calea lor şi să-i aduci repede aici! 

Luptătorul sări pe cal şi se îndepărtă în galop. Pe fețele căpeteniilor se 
iviră urme de îngrijorare, fiecare bănuia că romanii nu erau prea departe. 
Cotiso încă nu sfirşise de povestit o întîmplare din tinerețe — era rege în 
acea vreme al ținutului dintre munți, Alutus şi Dunaris — după ce se 
zvonise că un general roman înaintase cu legiunile pînă la Singidunum, 
cînd iscoadele sosiră cu legionarii prinşi. Comosicus ordonă să-i dezlege. 

— Acum sînteți în puterea noastră, începu el, nu mai are nici un rost 
să ascundeţi adevărul. Din care tabără sînteți, a lui Pompeius sau a lui 
Caesar? Oastea dacă a venit aici numai spre a-şi apăra hotarele țării, aşa că 
nu aveți de ce să vă temeti. 

Decurionul se grăbi să răspundă, mirat că dacul vorbea, frumos limba 
Romei: 

— Facem parte din legiunile lui Pompeius! 

Pentru o clipă, Comosicus rămase descumpănit. La Pompeius se afla 
Acornion, nu vedea rostul ca acesta să trimită iscoade spre tabăra dacă. Îl 
privi mai atent pe decurion, figura lui îi părea cunoscută. Dacă erau din 
legiunile lui Caesar, însemna că acesta aflase totul despre oastea lui 
Burebista, adusă în apropierea munţilor Haemus. Trimise să-l cheme pe 
Marcius. Fostul gladiator se legase să-şi însoțească pretutindeni prietenul. 
Cînd îl văzu pe decurion, exclamă: 


— Hei, pe aici ai ajuns, Arminius? Nici tu nu mai eşti gladiator? Asta 
înseamnă că eşti alături de plebei, faci parte din tabăra lui Caesar. Nu te-ar 
fi luat patricienii să lupţi alături de ei, tu, un fost sclav... 


Arminius nu răspunse, îşi trecea greutatea trupului de pe un picior pe 
altul, privind în jos. Comosicus nu mai aşteptă: 


— Spune, Arminius, ai trimis veste lui Caesar că ai aflat unde s-a oprit 
oastea noastră? 

— Nu, n-am ştiut de asta. Dar nu înţeleg un lucru, şi îndrăznesc să ţi-l 
spun, deşi acum eşti cu plete şi barbă: şi tu ai fost gladiator, ai luptat în 
Circul cel Mare de la Roma, aveai numele de Stertinius. 

— Da, am fost. Tocmai de aceea mă voi purta cu prietenia care exista 
între gladiatori. Nu aveţi de ce vă teme, însa deocamdată rămîneți captivii 
noştri. 

După cîtva timp se înapoie Acornion. Bătrinul nu mai putea să alerge în 
galopul calului, făcuse un mare ocol, se scurseseră mai mult de zece zile de 
cînd plecase de la tabăra lui Pompeius. 

Sigur de ajutorul dacilor, Pompeius puse legiunile în mişcare în 
urmărirea lui Caesar. Acesta se retrăsese în Thessalia unde armata putea fi 
mai uşor aprovizionată. Hotărirea lui Pompeius fusese determinată şi de 
insistența senatorilor care îl însoțeau, nerăbdători să-l vadă zdrobit pe 
adversar, ştiindu-l cu legiuni mult mai puţine. Cele două armate se văzură 
față în față în cimpia de la Pharsalus, la marginea căreia curgea un rîu 
strecurîndu-se printre malurile ripoase. Pompeius nu se mai îndoia de 
victorie, de aceea nu aşteptă sosirea oastei dacilor. Avind la dreapta riul, 
puse la stinga călăreții — tineri patricieni, bine înarmaţi, cu trupurile 
acoperite de armuri din zale şi plăci. Caesar îşi împărți legiunile în patru 
linii: primele două trebuiau să atace, a treia, era rezerva, iar cea de a patra, 
formată din legionari bine căliți în lupte, o destină pentru lovirea cavaleriei 
dușmane. Vorbind ostaşilor, le făcu îndemnul: 

— Legionari, izbiți mai ales fețele. Nobilii patricieni sînt ca femeile, se 
feresc să fie desfigurați! 

Primele două linii ale sale porniră la luptă în pas alergător. Cavaleria lui 
Pompeius le atacă din dreapta. Bătrinii legionari ai lui Caesar lovesc mai 
mult fețele, îi pun în derută, îi urmăresc, se reped apoi spre aripa stingă a 
lui Pompeius. Caesar aruncă în luptă şi linia de rezervă. Sigur de izbindă, 
Pompeius neglijase să aleagă un loc de retragere, legiunile sale se 
împrăştiară, iar legionarii prinşi, luați captivi, însuşi el scăpă numai prin 
galopul năvalnic al calului său. Însoţit de cîțiva generali şi tribuni, porni cu 
o corabie spre Egipt. Acolo însă a fost ucis din ordinul lui Ptolemaios al XII- 

lea regele Egiptului elenistic, ca urmare a amenințării acestuia de către 
Caesar. 

e vremea lui Burebista, ar fi exagerat să se spună că locuința sa 

din cetatea Sarmizegetusa putea fi considerată un palat, în 

accepţia cuvîntului. Totuşi era o clădire impozantă, asemenea 
villei unui bogat patrician, în care se întilneau elemente de stil elenistic, 
roman şi dacic. Ovinius Redius, constructorul, o împărțise în aşa fel încît 
făcea posibilă desfăşurarea unei vieți tihnite pentru familia regelui, fără să 
fie tulburată de activitatea legata de treburile statului. Ceea ce era 
caracteristic, ca la orice villa de mai mari proporții, pornea de la aceea ce se 
numeau atriumul şi peristilul. Coloanele, atît cele de la intrare, cît şi acelea 
din atrium ce se prelungeau cu peristilul, nu erau din piatră sau marmură, 
ca la greci şi romani, ci de lemn tare, frumos sculptate şi bine lustruite, 
neavînd formă rotundă, ci pătrată, pentru că puteau fi lucrate mai uşor şi 
sigur, după linii cu adevărat drepte, cu fețele netede. Dacii încă nu 
împinseseră prea departe cioplirea pietrei şi folosirea marmurii, socoteau 
lemnul tot aşa de tare, cu o durată tot atit de lungă, mai ales că se putea 
fasona oricum şi vopsi în cele mai frumoase culori. Aşa cum avusese în 
vedere constructorul, atriumul se închidea pe partea stingă cu încăperile 
destinate familiei, iar pe cea dreaptă cu acelea folosite în legătură cu 
activitatea şi îndatoririle unui rege, care de fapt se reduceau la două, de 
mari dimensiuni: una îndeplinind rolul de tablinium, iar cealaltă de 
triclinium. În ele pătrundeau numai căpeteniile, în cazuri de mare urgenţă, 
şi anumiți oaspeţi străini față de care regele ţinea să se arate cit mai 
prietenos. Altfel activitatea de zi cu zi a regelui se desfăşura în clădirea 
destinată treburilor statului, unde erau scribii şi oficiile acelor treburi, în 
care se păstrau scriptele respective. 

Regele stătea în încăperea de primire, aceea pe care am numit-o 
tablinium, se aşezase pe scaun, pusese coatele pe masă şi îşi sprijinea 
capul în miîini. Nu era bolnav, nici obosit, ci îngrijorat. Îndată ce primise 
vestea despre zdrobirea lui Pompeius, uitase de povara anilor, nu se mai 
simțea îmbătrinit, toate simţurile parcă se treziseră în el, îi pierise tihna. 
Aştepta, ei trebuiau să sosească dintr-o clipă în alta. Nu mai avusese 
răbdare, de aceea venise primul. Aşa cum stătea cu capul sprijinit în mîini, 

îşi depăna în minte viața; nu toată, ci numai partea trăită de cînd începuse 
lupta pentru unirea dacilor într-o singură ţară şi pentru alungarea 
triburilor străine cotropitoare. Le vedea frumoase acele vremuri, căpeteniile 
de ținuturi erau tinere şi supuse, viteze şi neobosite. Acum toți se aflau sub 
povara vîrstei şi toți îşi luaseră un fel de libertate în a-şi conduce ţinutul 
respectiv. Părea că fiecare era stăpinit de dorința de a fi rege peste ţinutul 
său. La fel se petreceau lucrurile şi cu marele preot, virsta îi scăzuse din 
puterea de dominare a celor ce slujeau cultul lui Zamolxis. Ca şi tarabostii, 
capnoboțţii săvirşeau fapte din care nu lipseau lăcomia şi abuzul, erau mai 
puţin stăpîniți de teamă. Toate acestea se petreceau după o lungă perioadă 
de linişte şi ascultare, tocmai cînd pericolul Romei crescuse, cînd țara 
trebuia să fie mai puternică, iar poporul mai strîns unit. Într-o vreme, 
regele îl socotise ca urmaş al său pe Duras, însă pe măsură ce acesta 
avansa în vîrstă se dovedea tot mai mult lipsit de energie, nu s-ar fi putut 
face ascultat de întreaga țară, de aceea încredințase lui Comosicus 
conducerea oastei dincolo de Dunaris, trimis în ajutorul lui Pompeius. Îşi 
reveni din gînduri văzindu-l intrînd pe marele preot, urmat de tarabostele 
Oroles şi de Comosicus. 

— Ne rugăm Marelui zeu pentru sănătatea ta, Mărite rege! salută 
Deceneu, călcînd rar, cu trupul pornit spre girboveală. 

Regele săltă capul şi îi cuprinse cu privirea. 

— Vă aşteptam. Şi eu mă rog Marelui zeu pentru voi. Mă gindeam la ce 
ne va aduce viitorul. Ce destin ne va fi sortit de Marele zeu? 

— Cine poate să ştie!... murmură marele preot aşezindu-se pe un 
scaun, apoi făcînd semn şi celorlalți să stea. 

— Te-am chemat, Comosicus, să ne povesteşti ce s-a întimplat, apoi să 
chibzuim ce avem de făcut. Ştiu că eşti obosit de drum, abia ai sosit, însă 
de îngrijorare n-am mai putut să aştept. 

— Am adus cu mine pergamentul pe care este scrisă înțelegerea cu 
Pompeius. Păstrez o deplină admiraţie pentru, bătrinul Acornion, obținuse 
condiţii care ar fi ferit mult timp Dacia de pericol. Dar, dacă aşa au vrut 
zeii!... În loc să-l ajutăm, l-am împins în greşeală pe Pompeius. 

— Ce vrei să spui, Comosicus?! se grăbi regele. 

— Mărite rege, am chibzuit mult asupra dezastrului ce s-a petrecut şi 
am făcut legătură cu cele aflate mai tîrziu.. 

— Cum l-am împins noi în greşeală? 

— Oferindu-i ajutorul nostru. Noi am fost de bună-credință, am fi sărit 
la vreme. El, convins că-l va zdrobi pe Caesar, s-a grăbit, spunîndu-şi — 
asta cred eu — că, dacă nu va reuşi la prima lovitură, va da pe a doua, 
împreună cu noi. Fugari din legiunile lui au spus că ei erau peste cincizeci 
de mii, pe cînd Caesar nu avea nici jumătate. Se înţelege că, dacă ar fi fost 
prins între legiunile lui Pompeius şi pilcurile oastei dace, Caesar n-ar mai fi 
avut nici o scăpare 


— Da, asta aşa este!... murmură regele, apoi deodată, schimbă tonul: 
Tu ce crezi, Caesar a aflat că eu m-am oferit să-l ajut pe Pompeius? 

— Mărite rege, atunci, în toiul pregătirilor pentru luptă, poate că nu a 
reuşit. Am prins iscoadele sale, ele n-au mai dus vestea; mai tirziu însă, se 
poate să fi aflat. A luat mulți captivi din legiunile înfrînte: legionari, 
decurioni, centurioni, tribuni... nu este exclus ca unii dintre aceştia să fi 
ştiut că oastea dacă sosise în văile din munţii Haemus spre a le da ajutor. 

— Sau pentru a-şi apăra hotarul din acea parte a ţării! 

— Da, oricine ar fi putut gîndi astfel, dacă Acornion nu s-ar fi dus în 
tabăra de la Heraclea Lyncestis. Dar, Mărite, rege, de ce să ne mai 
frămîntăm acum pentru ce s-a petrecut? Caesar nu cunoaşte care a fost 
înțelegerea, acest pergament nu i-a căzut în mînă, iar noi nu-l vom ţine, ci-l 
vom arde. Crezi că ar fi bine, Mărite rege, să-l păstrăm? 

Tarabostele Oroles avea ochii umezi, îşi privea cu dragoste şi admiraţie 
feciorul, se mîndrea cu el. 

— Tu ce zici, Deceneu? Taci, te multumesti numai să asculți? De multe 
ori m-ai ajutat cu sfatul tău. 

Marele preot se mişcă nehotărit în scaun. Şi el arăta îngrijorat, încă nu 
era limpede în mintea sa ce ar fi de făcut. Răspunse: 

— Mărite rege, popoarele — ca şi oamenii — sînt supuse întîmplărilor, 
prefacerilor pe care le aduc în decursul anilor evenimente neprevăzute. 
Nimeni nu ştie care îi va fi destinul: nici Roma, nici Dacia... nici Caesar şi 
nici Burebista. 

— Acum Caesar este stăpinul Romei şi al imperiului... murmură 
Comosicus. 

— Este stăpinul, reluă marele preot, dar nu-şi dă seama cîți duşmani 
are printre popoarele subjugate şi printre adversarii săi: militari, senatori, 
patricieni. Poate că zeii i-au hărăzit un sfirşit nu chiar aşa de frumos. 
Deocamdată pericolul este numai în minţile şi sufletele noastre, sîntem 
îngrijorați că s-ar putea ca legiunile romane să se îndrepte spre Dacia. 

Timpul ne va arăta cum se vor desfăşura lucrurile. Ceea ce se cere din 
partea noastră este să ne încordăm atenţia şi să ne întărim puterea. 

— Adică să mai construim cetăți bine apărate şi să ne facem cît mai 
mulți aliați printre vecini, completă regele. Tu ce zici, Comosicus? 

Frămîntase mult în suflet situația ce se crease pentru Dacia, vedea ce 
cale trebuia aleasă, de acea şi lăsase o bună parte din oaste în tabăra de la 
poalele munţilor Haemus, pentru a opri şi alunga cetele de legionari, 
cohortele şi centuriile care ar porni după jafuri şi luare de captivi. Răspunse 
cu voce ce arăta respect şi supunere: 

— Mărite rege, la Roma era o vorbă: Citeodată chiar şi un nebun, un 
gladiator disperat poate să răstoarne cu totul situaţia politică. Caesar este 
doar om, are duşmani mulți. Trebuie să trimitem un mesaj senatorului 
Cornelius Laberius printr-un om de-al lui Hegias, care îl va duce lui 
Hortensius Maximus. Îl vom îndemna să înteţească lucrătura împotriva lui 
Caesar. De fapt Pompeius s-a sprijinit pe patricieni, nu se poate ca aceştia 
să nu poarte o luptă în Senat. Caesar este omul plebeilor, al celor mulți, 
puterea lui stă în tăria legiunilor, în hotărîrea de a lupta a legionarilor săi, 
lucru pe care l-au dovedit cu prisosință în bătălia de la Pharsalus. Toate 
acestea se pot petrece acolo. Întrebarea este: ce trebuie să facem noi? 
Mărite rege, fac rugămintea de a mă ierta dacă părerea mea este alta, nu se 
potriveşte gîndurilor tale. Nu e rău să avem şi cetăți întărite, dar mai 
important este să pregătim o armată cît mai puternică, bine organizată, dis- 
ciplinată, cu arme tari. Dacă mergem cu gîndul să ne apărăm sprijinindu- 
ne pe cetăți, lucrul acesta ar putea fi prea tirziu, pentru că asta ar însemna 
că duşmanul a reuşit să pătrundă în ţară şi să se mişte în voie înăuntrul ei, 
deci va fi greu de învins şi alungat. 

Ascultindu-l, regele îşi aminti că înainte de a-i bate pe scordisci şi pe 
odrişi, cînd încă nu înfăptuise Dacia Mare, Ovinius Redius îi vorbise la fel, 
nu vedea salvarea în cetăți. Gindi că şi Comosicus cunoştea destul de bine 
pe romani, poate că în aceeaşi măsură ca şi constructorul care îşi trăise o 
bună parte din viață la Roma. Se hotărî: 

— Bine, nu ne rămine altceva de făcut decit să aşteptăm, însă 
aşteptarea noastră să fie îmbinată cu pregătirea. Este bine ce a spus 
Comosicus, dar este tot aşa de bine să nu ne dovedim lipsiți de prevedere. O 
vorbă veche înțeleaptă spune că nu strică să fie pus răul înainte, adică să te 
aştepţi la ceea ce ar fi cea mai grea situaţie. Vom pregăti cu toate 
căpeteniile de ţinuturi şi cu toți tarabostii cît mai numeroase pilcuri de 


oaste şi vom făuri arme tari, fără să neglijăm întărirea cetăților şi 
construirea altora în pozițiile înguste pe unde duşmanul va fi nevoit să-şi 
treacă legiunile. Ne vom ruga Marelui zeu să ne ajute. Poate că lucrurile 
stau aşa cum spune Marele preot: pericolul să existe numai în mințile şi în 
sufletele noastre. Ar fi o pedeapsă prea mare din partea lui Zamolxis ca, 
după ce am întemeiat Dacia Mare şi întărit unirea dacilor, să pierdem țara 
zdrobiţi de legiunile romane. Tu, Comosicus, vei sta mai mult pe lingă mine, 
ca şi Marele preot, voi sînteți cele mai bune ajutoare ale mele. Acum să ne 
vedem de treburile de fiecare zi. 

Comosicus ieşi urmîndu-şi tatăl. Afară, între coloane, cînd să coboare 
pe treptele scării, îl opri Carpio: 

— Ştii că eşti aşteptat? La Serena au venit Andra şi Carpina. Andra mi- 
a spus să te trimit la ele. Să te ţii tare, gladiatorule, vezi că vei avea de 
luptat cu trei femei, care nu sînt lipsite de farmec şi de istețime. Cam de 
mult timp am auzit-o pe Andra că vrea să vină la Serena. 

Încăperea în care Serena îşi petrecea cea mai mare parte din zi era 
bogat mobilată, nu se deosebea prea mult de exedra unei înstărite 
patriciene sau a soției unui arhonte din cetăţile pontice. Hegias adusese tot 
ce socotise mai bun, scump şi frumos, aşa cum se cădea pentru fiica 
regelui. Cînd Comosicus intră le găsi pe toate trei strinse, stăteau pe scaune 
una cu fața la alta, vorbeau şi rideau. Se opri la cîțiva paşi de ele şi le privi 
atent. Erau trei femei în puterea vîrstei, cu trupurile mult împlinite, însă 
clocotind de viață. Carpina era mamă a trei copii mari: doi băieți şi o fată, 
ajunşi la adolescență. Numai la Serena vedea ceva aparte, o tristețe 
ascunsă, o neiîmpăcare în sine. Singura ei preocupare rămăsese îngrijirea 
tatălui, pe care virsta începuse să-l împuţineze şi să-i scadă puterea. Toate 
trei îşi păstraseră frumuseţea, fiecare în felul ei, brodată cu semnele 
maturității. Pentru el însă rămăseseră fetele cu care se jucase pe plaiurile 
de la Arcidava şi de la Tibiscum, se revedea în anii frumoşi ai copilăriei. 

— Te aşteptăm de mult, cu nerăbdare, Comosicus. Toate trei ne rugăm 
Marelui zeu pentru tine! îl primi Carpina. De cînd te-ai înapoiat, n-ai stat 
niciodată singur cu noi, să ne povesteşti din întîmplările trăite, să ne 
reamintim de anii cînd ne jucam şi alergam după fluturi. 

— Aceeaşi dorință nutresc încă de cînd am pornit din Roma încoace. 


Marelui zeu mă rog şi eu pentru voi! Cind vă privesc mai bine, ceva se 
răscoleşte în sufletul meu, fiecare din noi şi-a avut zbuciumul său. 


— Haideţi, să uităm pentru cîteva clipe că am ajuns la jumătatea vieții, 
să redevenim cu sufletele copiii de altădată, reluă Carpina. Adică să vorbim 
deschis, cu sinceritatea şi nevinovăția din acele vremuri. Ce faci tu, 
romanule, sclavule, gladiatorule, nu ştiu cum să-ţi zic, tot mai ai de gînd să 
rătăceşti? 

— Mai ţineţi minte cînd vă alergam pe plaiul de la Arcidava, vă 
prindeam şi vă trăgeam de codițe? Odată Serena supărată mi-a spus: 
„Motanule!” Probobil că în goana noastră o zgîriasem cumva prea tare. 

— Eşti motan şi acuma... murmură Serena, şi pe faţa ei se contura un 
zimbet. 

— Da, Serena, sint, dar un motan bătrîn şi leneş... Dacă zeii ar avea 
putere şi ar vrea — lucru în care nu mai cred — i-aş ruga să-mi ia din spate 
toți anii pe care i-am trăit ca sclav şi ca gladiator. Am avut odată ca stăpîn 
un negustor care mă punea în fiecare zi să car marfă în prăvălie, iar cînd 
zorul era mare şi lume multă, mă lăsa să servesc şi eu clienții. Eram într-o 
cetate de pe țărmul Mării Propontida. Într-o zi am rămas singur, stăpînul 
fusese chemat de un arhonte, unul din cei ce conduceau cetatea. Stăteam 
pe un scaun şi gindul îmi alerga departe, spre Dacia, spre voi, spre tot ce 
lăsasem aici. În liniştea ce mă înconjura, am auzit tîrşiit afară, apoi am 
văzut o bătrinică intrînd. Era neputincioasă, cu straiele rupte pe ea. Cu 
ochii plini de lacrimi, a întins mîna, mi-a cerut cu voce de plins şi de rugă- 
ciune să o ajut cu ceva. Cum eram singur — nu-mi dau seama dacă din 
milă sau din ura ce o purtam stăpinului — i-am luat traista şi am umplut-o 
cu tot ce aveam mai bun de mincare în prăvălie. Atunci s-a întîmplat un 
lucru, la care întotdeauna mă gîndesc ca la o minune: deodată bătrina s-a 
schimbat, parcă nu mai era aşa de neputincioasă, privirea i-a devenit vie, 
ochii îi luceau arzători. „Tu, tinere, ai să treci prin multe încercări grele, dar 
din toate ai să scapi cu bine. Tirziu, cînd vei fi un bărbat în puterea vîrstei, 
vei ajunge o mare căpetenie în țara ta. Ai acolo o ființă care în tot timpul se 
gîndeşte la tine. Tu nu ştii de asta, însă va veni vremea cînd vei afla-o. Îţi 
vei regăsi liniştea după ce se va întimpla o moarte năpraznică, iar tu vei 
deveni un mare luptător!” mi-a spus săltind traista şi pornind spre uşă. 
Cele prezise de ea m-au ajutat, mai ales pe vremea cît am fost gladiator, mi- 
au dat putere să nu mă tem de moarte, apoi cu timpul am început să le dau 
uitării, n-am mai crezut în ele de cînd acolo la Roma am primit vestea că 
aceea ce mă urmărea cu gîndul fusese luată de Marele zeu... 


Andra urmărea schimbările ce se produceau pe fața Serenei. 
Ascultindu-l, încrederea ei în viitor sporise, îi crescuse speranța. 

— Acum ai început să crezi din nou în cele prezise de acea bătrină? îl 
întrebă Carpina. 

— Nu mi-am făcut o preocupare din asta, am altceva mai bun de 
îndeplinit: încerc să-l ajut pe rege din toate puterile. 

— Te potriveşti cu Serena... murmură Andra. 

— Ce vrei să spui?! o întrebă mirat. 

— Dar e uşor de văzut, Comosicus. Tu îl ajuţi pe rege, iar Serena îşi 
îngrijeşte tatăl, îi uşurează povara bătrineții. Fiecare din voi este un sprijin 
pentru el; vă completaţi unul pe altul, răspunse Andra, apoi se grăbi să 
adauge: nu va mai rămîne decit să fiți unul al altuia. 

Momentul era creat. Carpina se grăbi să nu-l piardă: 

— Andra, vreau să-ți arăt cîteva flori afară, în mica grădină dintre 
coloanele ce formează ceea ce constructorul ne-a spus că se numeşte 
peristil. 

leşiră amindouă grăbite. Comosicus înțelese că totul fusese pregătit 
spre a-l lăsa singur cu Serena. Trase scaunul şi se aşeză alături de ea. Nu-l 
încerca nici un fel de tulburare, reflectase deseori asupra a ceea ce avea de 
făcut dacă vreodată vor rămîne singuri. 

— Serena, a spus bine bătriîna aceea, e adevărat că cineva se gîndeşte 
tot timpul la mine? 

— Da, nici nu vreau să ascund acest lucru... 

— Ştiu, Andra mi-a spus totul. Tu ai avut întotdeauna un loc în sufletul 
meu, nu am uitat frumoşii ani ai copilăriei, cînd ne jucam împreună... 

— Şi cînd trăia Ina? 

— Da, chiar şi atunci, mă socoteam legat de tine printr-o prietenie 
duioasă. 

— Eu rămăsesem legată altfel... Dar era ceva ce nu se putea... 

— Serena, trebuie să privim lucrurile la rece, să nu ne lăsăm încîntați 
de iluzii. Eşti fiica regelui, iar eu lupt, îl ajut pe rege. Nu vreau să se creadă 
că fac asta cu preţul obţinerii ca soţie a fiicei sale. O fată de rege trebuie să 
aibă ca soț tot un rege, sau o căpetenie de-a unui popor vecin, de a cărei 
prietenie țara are nevoie. Sintem cu toţii într-o aşteptare plină de încordare. 
Stăpin al Romei este acum Caesar, pe el nu ni-l putem face aliat, aşa cum 
se reuşise cu Pompeius. Ne temem ca legiunile romane să nu fie îndreptate 


spre Dunaris. Vreau să fiu în slujba regelui, ca oricare dac care îşi iubeşte 
țara mai presus de orice. 


— Te înţeleg, Comosicus! Tu rămii pentru mine acelaşi, te voi purta în 
suflet ca şi pină acum, fără nici o speranţă... 

— Nu trebuie să priveşti aşa lucrurile, eu te preţuiesc mult, Serena! 
Poate că va veni o vreme cînd te vei convinge că în inima mea şi-a făcut loc 
o caldă şi potolită dragoste pentru tine. Se cade să avem răbdare, viitorul ne 
va povăţui ce trebuie să facem. Numai Marele zeu cunoaşte destinul 
nostru... 

— Da, mă voi stăpiîni, ca şi pînă acum... murmură ea cu ochii umezi de 
lacrimi. Vrei să mergem şi noi după ele, să vedem florile? Acum sînt mult 
mai liniştită. Ştii totul... 

edeau toți trei în jurul mesei din cerdacul cetății Rasidava, dată de 

rege lui Rundacis încă înainte de sfirşitul luptelor care au dus la 

întemeierea Daciei Mari, după ce îl judecase pe tarabostele 
Burrennus şi-l făcuse sclav. El, Rundacis, ținuse mult să-i aibă citeva zile 
ca oaspeţi pe Comosicus şi Carpio. Începuse să se închege între ei o strînsă 
legătură sufletească, simțeau că au ceva comun care îi unea: toți erau 
ataşaţi regelui, îl iubeau, se arătau supuşi, gata în orice moment să-şi 
sacrifice viața pentru el şi pentru ţară. Fiecare cunoscuse în felul său 
suferința şi revolta, fiecare nutrea dorința de a ajuta cît mai mult pe cei 
umili şi obidiți. Comosicus rămăsese cu o astfel de pornire încă de cînd 
trăise viața de sclav şi de gladiator. Carpio nu putea să uite lipsurile în care 
trăise în copilărie, cînd tatăl său, comatul, muncea pe moşia tarabostelui 
din primăvară pînă toamna şi nu primea bucate nici atit cît să-şi țină 
familia, îşi duceau viața mai mult înfometați. Cît priveşte pe Rundacis, 
fostul sclav, necunoscindu-şi tatăl, nici mama, îşi concentrase toată 
dragostea asupra părinților soţiei. Luase nevastă pe fata unui comate, 
alături de care muncise pe şantierul de la Sarmizegetusa, şi-l adusese cu 
întreaga familie la Rasidava, după ce primise cetatea de la rege. Cum el se 
ocupa mai mult de oaste — rămăsese căpetenia unui pilc de călăreți — 
lăsase pe comatul socru să se ocupe de treburile cetății. Acesta nu avusese 
cum să vadă altfel lucrurile, decît tot ca un comate, împărțise fiecărei familii 
din satele ce aparțineau de moşie atita pămînt cît putea să muncească, 

lăsînd la voia lor să dea din bucate numai atît cît credeau că le prisosea. 
Din primul an oamenii dovediseră atit suflet cît şi cinste, aduseseră la ce- 
tate jumătate din cîte recoltaseră, pentru că aşa credeau ei că era drept. 
Ştiau dealtfel că tarabostele avea datoria să dea hrană, veşminte şi arme 
pentru oaste, să trimită ceva pe Kogaion pentru cultul lui Zamolxis şi să 
păstreze rezerve pentru zile grele de război. Ce se făcuse la Rasidava nu se 
aflase în altă parte, nu ştia nici regele, Rundacis se temea că va întimpina 
opunerea taraboştilor şi-l va obliga să se poarte cu comatii la fel ca ei. La fel 
procedase şi Carpio, îşi adusese întreaga familie — tatăl, mama, frații şi 
surorile — la Carsidava, înălțase o casă bună la marginea satului de sub 
cetate, alături de ateliere şi saivane, şi o lăsase să gospodărească moşia, 
fără să iasă însă din cuvintul tarabostelui Oroles. Andra îi respecta mult 
părinţii, cobora deseori la ei şi rămînea acolo ziua întreagă. Astfel, dintre ei 
trei, Comosicus nu se vedea prea strîns legat de ceva, rămăsese cu totul în 
slujba regelui, nu dorea nici cetate, nici moşie. 

Stăteau în jurul mesei cu ulcelele de vin în față. Toamna începuse de 
mult, copacii îşi pierduseră o parte din podoabă. Pădurea de pe povirnişul 
din apropierea cetăţii era un covor de pete verzi, galbene şi brune, ce se 
schimbau de la o zi la alta. Departe, spre crestele munţilor, se întindea o 
piclă ce se înălța din văi. Tăceau. Fiecare povestise cîte ceva din viață, 
întimplări legate mai ales de suferințe, de răutatea unor oameni. în sufletul 
fiecăruia stăruia o umbră de îngrijorare, viitorul nu se contura prea 
limpede, mai ales după ce Pompeius fusese înfrînt de Caesar. 

— Ce te frămintă, Comosicus? întrebă Rundacis. Parcă ai vrea să 
vorbeşti şi te stăpineşti. Crezi că se petrece ceva la Sarmizegetusa? 

— Numai Marele zeu poate să ştie prin ce ne va fi dat să trecem. Pe la 
sfirşitul verii, trimis de rege, am făcut o călătorie lungă, am trecut pe la 
fiecare căpetenie de ţinut. Ce am văzut la Scorilo mi-a plăcut, este un bun 
conducător, aduce la îndeplinire tot ce i se cere, nu iese din cuvintul 
regelui. Ceilalți: Cotiso, Zyraxes, Rholes şi-au luat cam multă libertate, se 
simt departe de Sarmizegetusa, se poartă ca nişte regi ai ținuturilor lor. M- 
am întrebat de ce fac ei astfel şi mi-am dat, după îndelungă chibzuială, un 
răspuns: îi ştiu pe rege şi pe Marele preot ajunşi la bătrinețe, porniţi pe 
panta neputinței. Umblind prin ţară de la o căpetenie la alta, m-am oprit 
pentru popas pe la cetăţile unor tarabosti. Şi la aceştia am văzut că se tem 
mai puţin de rege. În drumul meu am trecut prin sate, am văzut cum 
trăiesc comatii, aceia care au luptat pentru înfăptuirea Daciei Mari, cît de 


sărăcăcioase sînt colibele lor, în ce mari lipsuri se zbat. Şi totuşi avem o 
țară bogată, negustorii din cetățile pontice cumpără multe lucruri de aici. 
La noi se găseşte fier, aur, sare, miere, ceară, blănuri, lemne şi cîte altele, 
aici sînt... 


— Da, Comosicus, avem şi vindem, străinii ne socotesc bogați, însă cei 
ce vind sînt tarabostii şi capnoboţii care au în grijă moşiile cultului lui 
Zamolxis, îl întrerupse Rundacis. Ceilalţi, comatii, muncesc şi suferă, ei nu 
stăpinesc nimic. 

— Vedeţi voi, toate astea mă frămîntă greu, reluă Comosicus. Ca sclav 
am trăit în multe cetăți, am avut numeroşi stăpini, iar ca libert am stat 
timp îndelungat la Roma, ascultînd de cuvîntul regelui. Am cunoscut acolo 
patricieni, magistrați şi senatori, oameni bogați, cu ferme întinse, frumoase, 
bine cultivate, folosind sclavi. Restul populaţiei — plebeii — se bucură de 
oarecari drepturi şi libertate, îşi are fiecare o bucată de pămînt pe care o 
munceşte, din care trăieşte. Dintre plebei unii se fac meşteşugari sau 
negustori, ajung să cîştige bine. Am văzut acolo mulți liberți care s-au 
apucat de afaceri bănoase, s-au îmbogăţit repede. Ce poate să facă la noi 
comatul? Nimic. În afară de ceea ce i se porunceşte de taraboste, nu are 
voie nici să părăsească moşia, să se mute în altă parte. Tu cum ţi-ai luat 
părinţii, Carpio? Dar tu socrii, Rundacis? S-au învoit tarabostii lor să-i lase 
să plece? 

— Nu, au ascultat de cuvîntul regelui, răspunseră amindoi. 

— Pentru mine, viața unui comate dac este pe jumătate sclavie, 
continuă Comosicus. Ceva trebuie făcut. l-am spus regelui, iar el mi-a 
răspuns că asta este datina. Fiind bătrin, e greu să se învoiască la o 
schimbare nouă. Noi trebuie să chibzuim şi să mai vorbim despre aceste 
lucruri. Mă încred în voi, Carpio şi Rundacis, îmi descarc sufletul: dacă nu 
ar fi pericolul legiunilor romane, primejdie ce mi se pare destul de 
apropiată, eu unul aş deveni capul unei răscoale. I-aş ridica la luptă pe 
comati împotriva taraboştilor. Ştiu că asta l-ar supăra pe rege, dar dacă 
altfel nu se poate, ar fi singura cale, s-ar lua cîte o parte din fiecare moşie şi 
s-ar împărți celor din sate. Voi ce credeți, aş putea stringe mulți oameni 
hotăriți să pornească alături de mine? 

Rundacis se grăbi să răspundă: 

— Socrul meu îşi aduce aminte deseori de viața pe care a dus-o la 
tarabostele de la care l-am luat, nu vorbeşte niciodată despre el fără să-l 
înjure şi să-l blesteme. La fel e strinsă obidă în sufletul oricărui comate, dar 

asta nu înseamnă că ar fi şi gata să pornească o răscoală. Ei cred că aşa a 
lăsat Marele zeu, aşa e datina, asta s-a moştenit din bătrîni. Dar mai presus 
de toate se tem, mulți sînt îngroziți de cruzimile taraboştilor şi de 
răzbunarea preoților. Cine este luat şi dus pe Kogaion i se pierde urma 
pentru totdeauna. Gărzi din oastea preoților cutreieră nestingherite satele, 
căutindu-i pe cei ce s-au îndepărtat de credința Marelui zeu, sau care 
duşmănesc tagma preoțească. Capnoboţii sînt spaima comatilor. Dar nu ti- 
am răspuns la întrebare, m-am luat cu vorba, spunîndu-ți fapte de care nu 
se poate să nu fi aflat, deşi ai trăit atît de mulți ani printre străini. Ştii cînd 
vor porni comatii la răscoală? Cind vor avea căpetenii în care să se 
încreadă. Eu aş putea să-i fac să mă urmeze pe mulți de pe moşia cetății 
Rasidava, să fie un fel de căpetenii, să meargă prin satele altor taraboşti şi 
să îndemne oamenii la luptă. Dar nu văd ce ar fi de făcut mai departe... Să 
se înfrunte cu oastea regelui? 

— Nu, să se alăture oastei lui! 

— Dar regele va fi de partea taraboştilor!... Şi apoi să nu uităm un 
lucru, toţi trei sîntem căpetenii în armata dacă. Îl vom părăsi pe rege tocmai 
noi, oamenii lui de încredere? Vezi tu, Comosicus, treaba asta s-ar putea să 
iasă destul de încurcată. Tara trebuie să fie strins unită, mai ales acum 
cînd deasupra ei apasă pericolul pornirii spre Dunaris a legiunilor romane. 

— Să vedem, poate vom găsi o cale... murmură Comosicus. Sper că 
viitorul ne va arăta calea de urmat. Acum nu este vorba de grăbit 
desfăşurarea faptelor, ci numai de o pregătire a lor. 

Rundacis se săltă de pe scaun şi se repezi să deschidă uşa. Pe scară 
urca cineva. Înăuntru intră un bătrînel, mic de statură şi iute în mişcări. 

— Marele zeu să vă dea tot ce doriți! salută el. 

— Este tata-socru, lămuri Rundacis. V-am spus, el este ca şi stăpin al 
moşiei cetății Rasidava. Oamenii au început să uite cum trăiau pe vremea 
lui Burrennus. 

— Am aflat că sînteți aici şi am venit să vă văd, se porni bătrinul 
aşezindu-se pe un scaun. Am auzit şi eu că sinteți căpetenii de încredere 
ale regelui; mai ales tu, Comosicus. Pe tine nu te-am văzut, Carpio a mai 
fost pe aici. Nu te grăbi cu ulcica, feciorule, spuse lui Rundacis, ştii că am 
obiceiurile mele, nu gust vinul decit spre seară, cînd mă liniştesc cu 
treburile. Mă uit la voi şi îmi vine să rid. V-aţi împrietenit bine, sînteți 
bărbați în toată puterea, îmi place cum arătaţi aşa laolaltă: un fecior de 
taraboste, un fecior de comate şi unul care a fost sclav. 


— Rundacis ne-a spus că oamenii au început să uite cum trăiau pe 
vremea lui Burrennus, vrei să ne destăinui cum ai făcut? 

— Asta n-a fost greu, totul e să ai suflet. Am lăsat pe fiecare să ia 
pămînt atita cît poate să muncească, iar cetății să-i dea cit crede el că îi 
prisoseşte. Şi să ştiţi că oamenii dau din toată inima. Dar şi eu sînt toată 


vremea printre ei, cu un sfat, cu o vorbă bună, cu o glumă, încît am ajuns 
să-l cunosc bine pe fiecare. Pe cei mai neputincioşi i-am luat la saivane, i- 
am pus să păzească turmele. De asta s-a şi întins vestea despre cele ce se 
petrec la Rasidava. Uite, să vă spun o taină, continuă bătrinul trecîndu-şi 
degetele printre şuvițele din barbă, este ceva de care nu i-am spus nici 
feciorului, lui Rundacis. Primesc pe moşia Rasidavei pe cei ce fug din altă 
parte, îi aşez în locuri mai ferite, aproape de păduri, îi las să-şi înjghebeze o 
colibă şi le dau pămînt de muncă. Unde tarabostele şi ciracii lui sînt răi, 
oamenii nu pot să mai îndure şi fug. Pe cei ce-i prind îi pun în lanțuri. Unul 
a venit cu femeia şi cu fetele, are două, numai ca să-şi scape copilele de 
poftele feciorului tarabostelui. Spunea că era un depravat care nu făcea 
altceva decit să pună mina pe fiicele şi muierile comatilor. Am aici cîțiva 
care s-au bătut cu străjeri din garda cetăţii lor, pentru că veniseră să le ia 
aproape toată munca de peste vară. Stau deseori de vorbă cu ei, cînd îi 
priveşti vezi că toţi sînt adevăraţi luptători. 

— Dar dacă fugarii sînt sclavi, ce faci? întrebă Comosicus, a cărui 
însuflețire creştea pe măsură ce îl asculta. 

— Îi primesc şi pe ei, că sînt tot oameni. Celor de sînge dac le dau un 
loc de muncă, îi las liberi alături de comati, iar pe cei proveniți sclavi din 
captivii luați în lupte îi bag printre sclavii noştri. Am cîţiva buni 
meşteşugari, mai ales făurari, lucrează în atelierul pentru pregătirea 
armelor. Dar m-am luat cu vorba, vă las, plec, că am treabă. Asta am vrut, 
să te văd pe tine, Comosicus. Voi sînteți bărbaţi în putere, la voi e speranţa 
să-l ajutaţi pe rege. El trebuie să fie tot aşa bătrin ca şi mine, are nevoie de 
căpetenii tinere în jurul său. Mă voi ruga Marelui zeu pentru sănătatea 
voastră! încheie bătrinul săltindu-se de pe scaun şi pornind spre uşă. 

Un timp în cerdac se întinse liniştea. Se priveau unul pe altul, sorbind 
vin din ulcele la răstimpuri, fiecare frămîntindu-şi gîndurile. 

— Da, am găsit! rupse tăcerea Comosicus. Bătrinul parcă a fost trimis 
de Marele zeu să ne lumineze minţile. Rundacis, vom face în taină din 
cetatea Rasidava locul unde vom stringe şi pregăti cetele noastre de luptă, 
din care vor face parte comati şi sclavi. Dacă vreodată tarabostii se vor 


ridica împotriva regelui, sărim cu cetele noastre, iar de nu, le vom alătura 
oastei țării. Nu prea văd acum ce ar trebui să facem, dar timpul ne va ajuta. 
Să ne legăm prin jurămînt că scopul luptei noastre va fi acesta: tarabostii 
să dea pămînt comatilor de pe moşiile lor, sclavii de sînge dac să devină 
oameni liberi, ca şi comatii, iar noi trei să fim ca un zid de apărare în jurul 
regelui. Tu, Rundacis, să alegi oameni de încredere şi să-i trimiți prin ţară, 
să dea sfoară în taină ca toți cei ce vor să lupte pentru a-şi făuri o viață mai 
bună să pornească pe căi ocolite, ascunşi prin păduri şi văi, să se adune la 
Rasidava. Şi, tot aici, să grăbeşti făurirea de arme. 

arna fusese grea, cu geruri aspre şi zăpadă multă. Pe timpul cît 

omătul gros acoperise cîmpiile şi drumurile, în întreaga țară nu se 

mai văzuse mişcare, totul arătase pustiu, numai fumurile ce se 
ridicau domoale din hogeacuri fuseseră singurele semne ce arătau că prin 
sate viața îşi urma cursul. Venise apoi primăvara timpurie, cu căldură 
multă, grăbind răsărirea florilor, creşterea ierbii şi înverzirea pădurilor. 
Pretutindeni pe moşiile taraboştilor, comatii erau scoşi la muncă. La 
Sarmizegetusa şi pe Kogaion soseau şi porneau trimişi spre toate ținuturile 
țării, regele şi marele preot se îngrijeau de pregătirea şi întărirea oastei, 
aşteptind veşti despre mişcările legiunilor lui Caesar. Dar tot o dată cu 
venirea primăverii începură să huruie şi carele negustorilor porniţi din 
cetățile pontice. 

Era o zi frumoasă. Marele preot se plimba în jurul marelui sanctuar, 
sorbind cu nesaţ aerul proaspăt, răcoros. Soarele se ridicase către vremea 
prinzului. Se gindea la multe, era îngrijorat ca şi regele, se zbătuseră să 
întemeieze Dacia Mare, avuseseră cîțiva ani de linişte, apoi le pătrunsese în 
suflete teama de Roma. Se opri din mers cînd îl văzu pe capnobotul Rogus, 
căpetenia gărzii sale, urcînd pe drumul ce ieşea din cetate, însoțit de un 
străin care, după veşminte, părea a fi un preot de la vreunul din marile 
temple de prin țările dinspre miazăzi, vizitate în călătoriile sale din tinerețe. 

— Mă rog Marelui zeu pentru sănătatea ta, mare preot! rosti 
capnobotul, aplecîndu-se cu cucernicie. La noi a venit acest om cititor în 
stele, care ştie să prezică viitorul, spune că se numeşte Astydamas. 

— Mă rog şi eu lui Iupiter pentru tine, Mare preot! se grăbi să salute 
noul venit. Sînt preot la Marele templu al lui Iupiter din Caria, ţară dincolo 

de Marea Propontida, care se găseşte acum sub stăpînirea Romei. Am 
umblat pe la multe popoare, cunosc înțelepciunea şi puterea credinţei mul- 
tora din cei ce se roagă altor zei, dar mai presus de toate am învățat să 
citesc în stele. Tot ce se întîmplă, în bine sau în rău, este arătat de locul pe 
care îl ocupă anumiţi aştri pe cer. Din mişcările lor pot să-mi dau seama de 
mărimea anilor şi a lunilor, de scurgerea timpului şi de măsurarea lui. 

Marele preot îl asculta cercetindu-l. Era trecut de jumătatea vîrstei, 
avea fața prelungă, slabă, puternic bronzată, în barba rară luceau fire albe, 
iar trupul era uşor adus de spate, semn că umblase mult, numai ochii îi 
erau vii, avea o privire pătrunzătoare. Vedea binevenită sosirea lui, de mult 
se gîndea să facă o verificare amănunţită a calendarului dac, însemnat prin 
blocuri pătrate de piatră înfipte în pămînt, aşezate după anumite reguli 
într-un cerc, fiecare în legătură cu poziţia soarelui pe cer. Întreagă acea 
ingenioasă măsurătoare a timpului se afla înăuntrul marelui sanctuar. 

— Mă rog şi eu lui Zamolxis pentru tine! rosti cu ton de bună primire. 
Nu înţeleg cum de ai ajuns să rătăceşti tocmai prin Dacia?! 

— Am venit fiindcă vreau să cunosc bine cultul lui Zamolxis, să aflu ce 
ştiţi voi să citiți în mersul stelelor, în semnele pe care ele le fac în orice 
moment una față de alta şi toate privite împreună. După cele ce cunosc eu, 
am să încerc să prezic viitorul poporului dac. Este o veche dorință a mea: să 
învăţ şi ceva de la daci. Dar, în afară de asta, am venit şi pentru că am fost 
trimis. Ti-am adus un pergament din partea Marelui pontif al Marelui 
templu al lui Iupiter de la Roma. Ştiu că Marii preoți de pretutindeni se țin 
în strinsă legătură, de multe ori se ajută între ei. 

— Noi avem bune relaţii cu Marele templu de la Delfi, iar prin el cu 
celelalte. Dar ia să văd pergamentul adus, sînt curios să aflu, ce a putut să- 
mi scrie Marele pontif de la Roma? 

Astydamas îşi desfăcu mantia de preot şi trase din sîn un sul de pînză, 
îl desfăşură şi îi întinse pergamentul. Marele preot începu să citească în 
şoaptă: 

„Marele preot al templului lui Iupiter, 

Marele pontif al Romei, 

către 

Marele preot al lui Zamolxis, 

Marele pontif al Daciei. 

Sănătate! 

Din grija şi din mila pentru oameni, mă rog în fiecare zi lui Iupiter, spre a 
face ca pretutindeni să se întindă belşugul, bucuria şi pacea. Ştiu că regele 
vostru de mulți ani a strîns întregul neam al dacilor între hotarele unei 
singure ţări. De curînd, tot gîindindu-mă la vrednicul şi viteazul vostru popor, 
am avut o revelație care mi-a umplut sufletul de credință şi cucernicie: Marele 
Iupiter şi Marele Zamolxis sînt fraţi. De atunci, de cite ori intru în templu tot 
mai mult se întăreşte în mine această convingere, parcă îl aud pe zeu 
şoptindu-mi că el şi Zamolxis sînt fraţi. Asta m-a făcut să mă întreb: dacă mai 
marii zeilor sînt frați, nu trebuie ca romanii şi dacii să se poarte unii față de 
alții ca nişte frați? 

Aici la Roma sînt multe frămîntări, stăpin al imperiului îl avem pe Caesar. 
Este un om nepotolit, pornit pe cuceriri. Voi, dacii, să nu vă temeți, mă aveți 
pe mine, nu voi lăsa ca legiunile romane să se îndrepte spre Dacia. Marele 
pontif poate să facă în aşa fel încît zeii să nu se arate, prin Marea jertfă, 
binevoitori faţă de o expediţie spre Danubius. Să spui acest lucru şi regelui. Îl 
trimit la voi pe Astydamas, preot cititor în stele, om învățat şi mult umblat, 
care va sta acolo atita timp cit vei socoti că ai nevoie de ajutorul meu. De 
acum înainte noi doi, Marii pontifi ai Romei şi ai Daciei, să ținem o strinsă 
legătură, să ne ajutăm din toată puterea unul pe altul. Să ai încredere în 
Astydamas, să-mi trimiți prin el orice veste, să-mi ceri orice ajutor. Să ştii că 
şi eu sînt împotriva lui Caesar, mă zbat ca prin mijlocirea Senatului şi a 
patricienilor să-i luăm puterea, să-l alungăm din fruntea legiunilor. 

Fie ca Marele lupiter şi Marele Zamolxis să aducă şi să mențină pentru 
totdeauna. înfrăţirea romanilor cu dacii! Pentru tine, Mare preot, mă voi ruga 
în fiecare zi lui Iupiter să-ți dea sănătate şi viață lungă!” 

După ce sfirşi de citit pergamentul, Marele preot rămase un timp 
nemișcat, cu pergamentul în mînă, privind în jos. Era tot numai frămîntare. 

— Bine, Astydamas, vom vedea... murmură, săltind spre el privirea. 
Gestul Marelui pontif al Romei mi se pare prea frumos, dacă se va dovedi şi 
adevărat. La noi eşti binevenit. Ai venit numai singur? 

— Mai am doi însoțitori. Prin ei voi trimite şi primi veşti de la Roma. 
Marele preot al lui Iupiter vrea să facă o faptă bună pentru daci. După ce va 
fi doborit Caesar, se va ajunge la o strinsă prietenie între Roma şi 


Sarmizegetusa. 

— Capnobot Rogus, îi duci pe toţi în încăperile pentru oaspeţi şi îi laşi 
să se odihnească. Noi vom avea mai mult de vorbit, Astydamas, în zilele ce 
urmează, apoi te voi duce la rege. Acum este plecat din cetate. 


După o săptămînă, Marele preot intră la rege însoţit de oaspete. Îl găsi 
stind de vorbă cu Comosicus şi cu tarabostele Oroles. 


— Mă rog Marelui zeu pentru voi! salută, apoi îl prezentă pe Astydamas, 
lăudiînd cunoştinţele lui de cititor în stele şi prezicător al viitorului, vorbi 
despre rostul trimiterii sale în Dacia şi arătă pergamentul adus de la Roma. 

— Mărite rege, îți aduc binecuvintarea Marelui preot al lui Iupiter, 
Marele pontif al Romei! se grăbi oaspetele. El a pus în pergament ce gînduri 
nutreşte pentru tine şi pentru Dacia. 

— Vezi tu, Comosicus, ce scrie, spune-mi de-a dreptul în limba noastră. 

Pe măsură ce îl asculta, pe fața regelui se succedau lumini şi umbre. 
Tot ce auzea îl uimea, îl îngrijora şi îl bucura. Îl îngrijora faptul că pentru 
Roma, Dacia devenise o preocupare, şi îl bucura speranţa că acolo se găsea 
un om cu o puternică influență asupra Senatului, care se oferea să le dea 
ajutor. 

— Care este părerea ta, Deceneu? îl întrebă pe marele preot, după ce 
Comosicus tăcu. 

— Ți-am spus de mult ce cred despre zei, Mărite rege. Dacă vestea se va 
dovedi adevărată, ar fi să credem într-o înțelegere între Zamolxis şi lupiter... 
Nu ştie nimeni ce se petrece în lumea zeilor, numai ne închipuim... 

— Dar ştim, Mărite rege! sări Astydamas. Acest lucru îl aflăm din stele. 
De cînd am sosit, am cercetat semnele de pe cer şi am aflat viitorul pentru 
tine şi pentru Dacia. Tu vei trăi mulți ani, vei avea o bătrineţe fericită, iar 
țara ta va deveni tot mai bogată şi mai puternică. Va veni o vreme cînd 
stăpinii Romei vor căuta pe toate căile prietenia cu regele Daciei. Tot ce se 
întîmplă se vede din stele. Eu i-am prezis Marelui pontif al Romei că 
legiunile lui Pompeius vor fi zdrobite, că el va căuta să scape în Egipt, iar 
acolo va fi omorît, lucru ce s-a petrecut întocmai. 

— Dar pentru Caesar ce spun stelele? întrebă regele cu însuflețită 
speranţă. 

— Puterea lui va fi de scurtă durată, Senatul îl va alunga. El este omul 
plebeilor, patricienii nu se vor lăsa înfrînți. Pentru Caesar stelele nu-mi 
arată ceva limpede, aştept ca ele să-şi mai schimbe locul pe cer. 

— Dacă mă vei ajuta, Astydamas, te voi încărca cu daruri! 

— Pe mine mă ajută, interveni marele preot. Am început să verific cu el 
calendarul nostru din Marele sanctuar. Pînă acum s-a arătat uimit de 
rigoarea cu care noi măsurăm timpul, mărimea anilor şi lunilor, precum şi 
de notarea trecutului în scriptele noastre. 

— Aşadar, Marele pontif al Romei s-a hotărit să ne ajute... murmură 


regele, mişciîndu-se tulburat pe scaun. Tu ce crezi, Astydamas, pentru ce 
face el asta? 

— Mărite rege, am umblat mult şi cunosc multe. Am fost pe la toate 
Marile temple din Grecia, Egipt şi din alte părți, am stat de vorbă cu mulți 
Mari preoţi. Convingerea mea e că ei se unesc spre a deveni mai tari. Va 
veni o vreme cînd imperiul fără sfirşit al Romei se va destramă ca putere 
politică şi va trece sub conducerea Marilor preoți. Atunci şi credințele în zei 
se vor uni, vor deveni o singură religie. Lucrul ăsta a şi început să se vadă, 
Mărite rege şi Mare preot, popoarele adoptă zei unele de la altele, le fac 
temple şi se roagă lor. Este vorba de noroadele care au căzut sub stăpînirea 
Romei. 

Comosicus asculta împietrit. Numeroşii ani trăiţi la Roma îl ajutaseră 
nu numai să înțeleagă, ci să şi simtă în adînc modul de viață, concepţia 
despre lume, sensurile politicii romane. Se îndoia de bunele intenţii ale 
marelui pontif, oscila în convingere, ştia că patricienii îl urau pe Caesar, 
care se ridicase prin plebei, iar acesta — marele pontif — nu putea fi decit 
de partea patricienilor. Îl fulgeră gîndul că la Roma se pregătea o mare 
răscoală împotriva lui Caesar şi se urmărea ca la nevoie să folosească 
ajutorul dacilor. În acest caz, trimiterea lui Astydamas o găsea explicabilă, 
marele pontif nu avea de unde să ştie de înțelegerea dintre regele dac şi 
senatorul Cornelius Laberius, legătură ce se făcuse prin intermediul său şi 
al negustorului Hortensius Maximus. Se ridică, ceru voie regelui să se 
retragă şi ieşi. Afară totul arăta vesel în lumina zilei de primăvară. Trase cu 
putere aer în piept, ca pentru a se uşura şi linişti, apoi porni pe drumul ce 
cobora către ieşirea din cetate. Pe văile din jur erau presărate construcții de 
diferite mărimi: locuinţe, ateliere, prăvălii, taberne, magazii şi tot felul de 
dughene pe la colțuri de ulițe. Cu vremea, Sarmizegetusa nu mai era doar 
cetatea aşezată la înălțime, ci întreaga mulțime a caselor din jur. Se în- 
jghebase o aşezare ce se mărea neîncetat, dar care nu avea poziție de 
dezvoltare pe o întindere mare, ca o urbe romană. Comosicus se îndrepta 
spre atelierul făurarului Diurpanneus, din apropierea topitoriei de fier a lui 
Arigio. Pe gerul aspru din timpul iernii se dusese de multe ori acolo, 
stătuseră de vorbă la căldura focului de pe vatra mare pe care încălzea pină 
la roşu fierul, apoi îl fasona pe nicovală. În atelier, sclavii-calfe suflau de zor 
cu foalele şi băteau cu ciocanele de răsunau pînă departe. 


— Marele zeu te-a adus, Comosicus, îl primi făurarul. Tocmai vorbeam 
cu ei despre tine. 


— Poate că el, Marele zeu, m-a făcut să mă gîndesc la voi, să-mi îndrept 
paşii încoace. E bine că îi găsesc aici pe Dades şi pe Brodus. De Dades am 
nevoie să mă ajute, iar de Brodus să-mi dea un sfat. Pe unde am rătăcit 
prin străini, am văzut că olarii sint oameni înţelepţi. Poate că lucrind la 
roată şi modelind lutul, mintea lor aleargă nestingherită, filozofează 
neincetat. 

— Asta înseamnă că ai să ne spui o veste nouă, s-a mai întîmplat ceva, 
îl întrebă Diurpanneus. 

— Da, ceva care mă face să mă frămînt mult, răspunse, apoi povesti tot 
ce aflase în legătură cu venirea lui Astydamas. Regele s-a bucurat, continuă 
el, este convins că cei ce au fost de partea lui Pompeius, adică patricienii, 
au nevoie de ajutorul său. Eu aranjasem altfel lucrurile acolo... 

— Şi dacă nu o fi aşa, ce crezi că s-ar putea întimpla? se grăbi Dades. 

— Nu ştiu, nu pot să-mi dau seama. Cînd eram în sclavie am trăit un 
timp în preajma unui bătrin sclav, care prinsese din viață multă 
înțelepciune, era un adevărat filozof. El mi-a spus că în Marii preoţi nu 
trebuie să se încreadă popoarele, că ei urmăresc unele scopuri ascunse. 
Dacă acel bătrin a avut dreptate, mă întreb: ce vrea să facă Marele pontif al 
Romei? 

Olarul Brodus clatină capul, semn că nu era de aceeaşi părere, vorbind 
totodată: 

— Nu ştiu cum vor fi Marii preoți ai altor popoare, însă eu unul mă 
încred în Deceneu, n-am nici o umbră de îndoială. El întotdeauna a fost 
alături de rege. Lucrind la roata mea de olar, m-am gîndit deseori la zei şi 
duhuri, la viață şi moarte, la bine şi rău, la noroc şi destin, dar n-am reuşit 
să-mi lămuresc nimic despre soarta oamenilor. Pretutindeni cei bogați — 
taraboşti sau patricieni, puţini la număr — stăpînesc totul şi trăiesc din 
sudoarea celor mulți. Acest lucru nu-l văd zeii? Nici Marii preoți? 
Comosicus ne-a spus de mai multe ori că ceea ce a văzut prin ţară nu l-a 
bucurat, ci l-a îngrijorat; tarabostii au început să se arate tot mai puţin 
supuşi față de rege. Pe de altă parte, vine şi ne vorbeşte de pericolul 
legiunilor romane. Şi am mai prins de la el ceva: ne-a dat de înţeles că dacă 
regele va fi în pericol, el se va face cap de răscoală, va ridica poporul, adică 
pe comati şi pe meşteşuegari, şi va lupta împotriva celor ce se vor dovedi 
duşmani, adică a taraboştilor. 

— Ai spus bine, Brodus! Ai adus vorba tocmai acolo unde aş fi vrut eu 
să ajung. Pină se lămuresc lucrurile, este bine să ne pregătim. Să zicem că 
eu aş deveni căpetenia unei răscoale, va întreb: m-aţi urma? 

— Dacă vei lupta pentru dreptate, vom fi alături de tine! răspunse 
Diurpanneus. 

— Atunci uite ce trebuie să faceți: tu, Diurpanneus, să făureşti în taină 
cît mai multe arme şi să le păstrezi la loc ferit, iar tu, Dades, să-i dai 
făurarului tot ce este de lemn pentru armele sale. 

— Şi de mine nu ai nevoie? sări olarul. 

— Tu, Brodus, ştii să vorbeşti frumos, să-i faci pe oameni să te asculte. 
Tu să convingi pe cît mai mulți meşteşugari să mă urmeze, cînd va veni 
vremea. Dar să nu uitaţi un lucru: totul să se facă în taină. Dacă treburile 
ies bine, poate că nu se va întîmpla nimic, ne vom linişti ca şi cum nimic nu 
fusese pregătit. Acum vă las. Marele zeu să vă călăuzească gîndurile şi 
faptele! 


CAPITOLUL VI 


DISCORDIA SAPĂ RĂDĂCINI 4DÎNCI 

iurpanneus, Dades şi Brodus aveau cum să împrăştie, în taină, 

prin ţară, cuvintul lui Comosicus, îndemnul ca fiecare comate 

hotărît să lupte pentru pămînt şi dreptate să-şi pregătească arme 
pentru răscoală, iar cei prea asupriți de taraboşti să se tragă către cetatea 
Rasidava, unde vor primi un loc pe care să-şi facă un adăpost şi să 
muncească, pînă se vor limpezi lucrurile. Făurarul, dulgherul şi olarul 
porneau deseori de la Sarmizegetusa, cu carele încărcate de marfă lucrată 
în ateliere, către cetăţile şi satele unde ştiau că se ţineau bilciuri în fiecare 
an la anumite zile mari, aveau cunoscuți pretutindeni, puteau vorbi fără 
teamă față de ei, convingiîndu-i să ducă vestea mai departe, să împrăştie 
îndemnul tot în taină. Cînd mai rămînea ceva nevindut la bilci, pornea 
fiecare prin sate, făcînd diferite ocoluri, pînă golea carul, apoi se întorcea 
acasă. Se puteau opri mai multă vreme într-un sat, fără să dea nimic de 
bănuit străjilor tarabostelui stăpin al moşiei. Şi de la Rasidava plecau 
comati să întindă vestea, prefacindu-se în trecere prin sate, oprindu-se mai 
mult pe la stine sau pe la case răzlețe. Primăvara încă nu se sfirşise cînd în 
Dacia începuse un fel de fierbere, o frămîntare ce cuprindea sat cu sat, 
ajungînd tot mai departe, totul desfăşurindu-se într-o linişte bine stăpinită, 
fiecare aşteptind cu arzătoare nerăbdare începerea răscoalei. 

Brodus — olarul — fusese la bilciul de la Germisara, care se ţinea în 
fiecare an la începutul lunii mai. Plecase cu două care încărcate cu vase de 
tot felul: oale, străchini, tipsii, pirnăi, ceşti, căni, opaițe, figurine închipuind 
zei sau alte duhuri şi multe alte mărunţişuri. Unul din care îl golise cu totul 
şi-l pornise către casă, iar el cu celălalt o apucase într-un ocol prin sate, 


pentru a vinde vasele rămase. Cine putea să ştie dacă în adevăr el nu 
reuşise să-şi desfacă toată marfa în bilci, şi nu oprise anume o parte, spre a 


avea cu ce să-şi facă drum prin țară? De fapt adevărul acesta era. Guralivul 
şi înțeleptul olar se zbătea cu îndirjire să întindă cuvîntul lui Comosicus, să 
convingă pe cîtțti mai mulți comati să se pregătească de răscoală împotriva 
taraboştilor. Tot umblind din sat în sat ajunse să treacă şi peste moşia 
tarabostelui Rundacitulp, prin apropierea cetății Singidava. Opri carul la 
poalele dealului, la o răscruce a drumului, locul unde casele comatilor erau 
mai dese, trase dincolo de şanţ, bătători pămîntul şi începu să aşeze vasele 
pe feluri şi mărimi, formînd mai multe linii frumoase. În jurul lui lumea se 
grăbi să se stringă — bărbați, femei şi copii — unii dornici să cumpere, alții 
curioşi să vadă ce adusese. Era spre seară, oamenii abia se înapoiaseră de 
la munca din cîmp. Femeile căutau să aleagă întîi cu privirea, după forma, 
culoarea şi florile vasului, apoi îl săltau, îl cercetau rotindu-l cu mîinile, îl 
băteau lovindu-l cu cotul degetului mijlociu şi ascultau sunetul, pentru a se 
convinge că nu era dogit, apoi întrebau de preţ. În jurul său bărbaţii 
vorbeau, glumeau şi îşi îndemnau nevestele. Brodus era însoțit de o calfă, 
un flăcău ai cărui ochi se roteau mai mult după fete, fără să scape din 
vedere ce făceau cumpărătoarele. Dealtfel mai mult el se tocmea şi vindea, 
văzuse că meşterul se trăsese de o parte şi intrase în vorbă cu cîțiva 
oameni. 

— Are moşie bună cetatea Singidava? întrebă el, trecîndu-şi privirea pe 
fețele lor. Dacă nu mă înşală ţinerea de minte, stăpîn este tarabostele 
Rundacitulp. 

— Moşia e cum nu se poate mai bună, iar stăpînul cum nu se poate 
mai rău, răspunse un bătrinel, cu fața zimbitoare, parcă pornit pe glumă. 

Brodus începu să ridă: 

— Un astfel de răspuns am mai primit undeva, decit că acela a 
adăugat: „E rău şi lacom ca un taraboste”. 

— Şi ce, n-a zis bine? sări bătrinelul. 

— Eu cred că un taraboste este bun sau rău după cum sînt şi oamenii 
de pe moşia lui. 

— Ce vorbeşti tu, olarule?! Păi, să fii aici, să înduri alături de noi şi pe 
urmă să te aud ce zici. Orice ai face, el nu este niciodată mulțumit. Uită-te 
la noi, nu vezi cum curg zdrențele de pe trupurile noastre? Tarabostele 
Rundacitulp se bucură cînd ne vede suferind. Poate că o fi intrat în el vreun 
duh rău. Toamna nu ne dă bucate, din cele muncite în sudoare cu mîinile 
noastre, nici cît să ieşim pînă în primăvară. Dacă te duci să te plingi sau să- 

i ceri ceva, pune străjerii din gardă să te bată sau să te lege, şi te ţine închis 
în hruba de sub cetate. 

Tonul cu care vorbea bătrinelul îl bucura pe olar, înțelegea că sufletele 
oamenilor de acolo erau năpădite de amărăciune şi revoltă, însă se vedeau 
neputincioşi, fără speranţa unui ajutor din vreo parte. Căută să scurme şi 
mai mult nemulțumirea: 


— Cum să nu facă tarabostele ce vrea, dacă voi staţi cu mîinile în sin? 
Sint atitea căi de a-l face să se schimbe, fie de frică, fie din omenie. O vorbă 
din bătrini spune: „După rău întotdeauna vine binele”. 

— Vine binele!... murmură bătrînelul a descurajare, clătinînd capul. De 
multe ori tocmai cînd crezi că va fi bine vine răul. Aşa s-a întîmplat în 
primăvara anului trecut. Dacă pe aici nu trecea regele, sărmanul Getys n-ar 
fi fost omorît în chinuri. 

Ochii lui Brodus se măriră. Pedepsise atît de crunt regele pe un comate 
sărman”? Răutatea urcase de la taraboste pînă la el? 

— Cum, ce s-a întîmplat? De ce şi-a pierdut viața Getys? se grăbi să 
întrebe. 

— Păi, feciorule, ţi-oi spune, că nu este ceva de ascuns, în primăvara 
ăluilalt an a trecut prin satul nostru regele, însoțit de Marele preot. A văzut 
străjile ducînd spre cetate cîțiva oameni şi i-a oprit. Cînd l-a văzut pe Getys, 
l-a recunoscut, ştia că fusese un istet luptător. Cică Getys ar fi căzut în 
genunchi — aşa au spus ceilalți — s-ar fi plins regelui de silnicia şi sărăcia 
în care trăiesc comatii de pe moşia cetății Singidava. Burebista ce crezi că a 
făcut? S-a dus sus la taraboste şi i-a spus să nu-i pedepsească pe acei 
oameni, să le dea drumul să se ducă acasă. Ce or mai fi vorbit ei, asta nu 
poate nimeni să ştie. Eu unul bănuiesc că după plecarea regelui, 
tarabostele le-a luat la rost pe străji, urmărind să afle ce s-a întimplat şi 
astfel a aflat de plingerea lui Getys. Dar nu numai de plingere, ci de felul 
cum acesta a vorbit despre taraboşti, şi mai ales despre el, despre 
Rundacitulp. Aşa s-a făcut că după cîteva zile sărmanul Getys a fost legat şi 
dus sus în cetate. De atunci nimeni nu l-a mai văzut. Tirziu noi am reuşit 
să aflăm de la căpetenia gărzii, care şi-a dat drumul la gură după ce 
prinsese la chef în casa unui comate, că Getys a fost greu torturat în hruba 
de sub cetate, legat cu lanț de peretele stincii şi lăsat acolo pentru 
totdeauna. Poate că acum oasele lui albite de şobolani şi de alte giîngănii 
sînt tot legate de stincă. Ei, ce zici, feciorul moşului? Asta este, dacă nu 
trecea pe aici regele, omul nu s-ar fi plins, şi acum era în viață, aşa amărit 


ri - HN Ea > Fe F < 
G a i 7 pd at i aa 


cum sintem toți, dar trăia. Ai spus adineauri că dacă tarabostele nu are în 
suflet omenie, să-l facem să ştie de frică. Cum? Ce putem noi sărmanii, cînd 
el este păzit de o gardă puternică? Olarul nu răspunse la întrebare, 
schimbă vorba: 


— Văd că se lasă seara, trebuie să-mi caut un loc unde să poposesc 
peste noapte. Unde mă povăţuieşti să trag carul? 

Batrinul cercetă fețele celor din jur, care tot timpul tăcuseră, se 
mulțumiseră numai să asculte, şi, văzînd că nici unul nu se îndeamnă, se 
hotărî. Răspunse: 

— La mine în curte e loc destul, poţi veni. Te voi omeni cu ceva din 
puţinul pe care îl am. Întotdeauna mi-a plăcut să stau de vorbă cu cei ce 
călătoresc, de la ei poți afla multe. 

Brodus se grăbi să primească, era tocmai ceea ce dorea: 

— Marele zeu să-ți dea sănătate, moşule! Poate că ai trecut prin multe 
încercări în viață, de te arăţi aşa de bun. Vrei să te tragi puţin alături de 
gard, aş vrea să-ți spun ceva. 

Trecură de partea cealaltă a carului şi se opriră lingă trunchiul unui 
pom. 

— Ai în sat cîțiva oameni în care să te încrezi? îl întrebă, dar nu aşteptă 
răspunsul. În seara asta vei afla lucruri de care n-ai mai auzit, pe care noi 
cei de la Sarmi-zegetusa le pregătim. Nu ştiu ce mă face să văd în tine un 
om de nădejde, curat la suflet. 

— Păi, feciorul moşului, mă port aşa cum am pomenit din bătrîni. Am 
oamenii pe care îi vrei, dar ce urmăreşti să faci cu ei? 

— Acum nimic, numai o să mă ascultați. Mai tirziu o să fie multă 
alergătură de făcut. Poţi să-i aduni la tine astă-seară? Altcineva nu trebuie 
să mai ştie. Nu aduci mulți, numai vreo cinci-şase. 

Se potolise satul, doar cîte un cîine mai lătra rar, aşteptind să-i 
răspundă altul. Luna plină se ridicase deasupra coamei dealului din 
apropiere, îmbrăcînd totul într-o lumină palidă. Aşezaţi pe doi buşteni de 
sub un măr din grădină, cei aduşi de bătrin aşteptau cu nestăvilită 
curiozitate să afle ce le va spune olarul. Brodus le zărea bine chipurile, fără 
să distingă prea multe amănunte pe ele, toți erau în puterea vârstei. Începu: 

— După cum ştiţi, eu sînt olar. Stind la roata pe care modelez oalele, 
mă lupt cu lutul şi chibzuiesc la tot ce-mi trece prin minte. De multe ori mă 
gîndesc şi la Marele zeu, mă frămînt să-l prind cu mintea, să-mi dau seama 
cum va fi arătînd, de unde are atita putere. Şi dacă are putere, de ce nu o 

foloseşte să facă numai bine? Am aflat aici despre moartea lui Getys. De ce 
Marele zeu l-a lăsat pe taraboste să facă o faptă plină de atita cruzime? Tot 
umblind prin ţară cu vasele mele, am auzit de multe întîmplări, unele din 
ele pornite numai din lăcomia şi răutatea taraboştilor. Ceva trebuie făcut 
pentru ca poporul, adică cei mulţi, comatii, să nu mai sufere, să se bucure 
de rodul muncii lor. Ei bine, aflați că la Sarmizegetusa este un bărbat 
vrednic, fecior de taraboste, care a umblat mult, a trăit viață de sclav, a stat 
mulți ani la Roma. El se pregăteşte, pe de o parte să-l ajute pe rege, ajuns 
să fie învins de bătrineţe, iar pe de altă parte, să pornească lupta cu 
tarabostii. Aşa cum cică a văzut acolo la Roma, vrea ca fiecare comate să 
aibă pămîntul lui, să-l muncească şi să se bucure de roadele muncii sale. 
Ar rămîne şi stăpiînii cetăților cu o parte din moşia pe care au avut-o, dar 
nu vor mai fi stăpinii oamenilor din sate. Acel bărbat se numeşte 
Comosicus, este feciorul tarabostelui Oroles. Dar, ce credeţi voi, va putea el 
singur să-i înfrîngă pe taraboşti? Nu! De aceea se zbate să pregătească o 
răscoală, să ridice la luptă pe cît mai mulți comati. Ce ziceţi, din satul 
vostru se vor găsi mulți oameni gata să-l ajute, să-l urmeze? 

— Da, vor fi destui! se grăbi bătrinul. 

— Eu sînt gata să zdrobesc capul căpcăunului de taraboste! urmă unul 
voinic, cu pieptul lat, ce stătea la capul buşteanului din fața olarului. Să ne 
spui ce să facem, unde vă găsim, cum putem să intrăm în cetele celor ce se 
vor răscula? 

— Mai întîi să vă străduiți în taină să îndemnați pe cît mai mulți să vă 
urmeze, să-şi pregătească ceva pentru luptă: arcuri, sulițe, coase, furci, 
topoare, măciuci, ce are fiecare la îndemiînă sau ce crede că e mai bun să 
lovească şi să se apere, apoi să vă stringeți într-o ceată, să aveţi o căpetenie 
de care să ascultați toți. Eu aş zice că tu, frate, cel ce spuseşi că îi zdrobeşti 
capul tarabostelui, ai putea să fii căpetenia. Te încumeţi să o faci? Matale, 
moşule, crezi pe altul mai bun? 

— Este bun... răspunse bătrinul fără convingere. Dar nu te îngriji de 
asta, lasă că ne alegem noi căpetenia, continuă schimbiînd tonul. Să ştii că 
aşa împovărat de ani, sînt gata să pornesc şi eu alături de ei. Rugămintea 
noastră este ca din partea voastră, a lui Comosicus, să ni se dea de veste 
din vreme, să ştim încotro să apucăm. 


— Nu vă îngrijiţi de asta, cînd se va porni răscoala, trimişii noştri vor 
galopa în lungul şi-n latul țarii, vor anunţa tuturor că locul de adunare este 
în pădurea cea mare de lingă cetatea Rasidava. Eu cred că m-ați înțeles, mă 


pot bizui pe voi să duc o veste bună lui Comosicus din partea voastră. Mă 
voi ruga Marelui zeu să vă îndrepte pe drumul bun gîndurile şi faptele. Cît 
priveşte moartea lui Getys, să ştiţi că nu va rămîne nerăzbunată, poate că 
tarabostele Rundacitulp va fi primul care îşi va primi pedeapsa. Dacă se va 
întîmpla cumva să trimiteţi vreun om de-al vostru la Sarmizegetusa, să nu 
facă altceva decît să vină la olăria mea, să întrebe de Brodus. 


Bătrinul nu-şi mai stăpîni nerăbdarea, se săltă de pe buştean şi puse 
mîinile pe umerii olarului, rostind: 

— Să trăieşti, feciorule! Dacă acel Comosicus este urmat de mulți 
oameni ca tine, izbînda va fi de partea lui. Aş vrea ca Marele zeu să nu mă 
ia la el, pînă nu văd cu ochii mei cum comatii de aici vor primi pămînt din 
moşia cetății Singidava! Acum e vremea să te lăsăm să te odihneşti, că nu 
mai e mult pînă la ziuă. 

Brodus nu se opri prin alte sate. De altfel nu mai avea multe vase de 
vînzare, se grăbi să ajungă la Sarmizegetusa. Îl căută pe Comosicus şi îi 
povesti cele petrecute la Singidava, cum tarabostele Rundacitulp ucisese în 
chinuri pe comatele Getys, pentru că îndrăznise să se plingă regelui. 
Amîndoi vedeau în acea faptă o sfidare, un gest de nesupunere, un semn de 
slăbire a respectului față de bătrinul Burebista. Era o dovadă grăitoare că 
tarabostii împilau poporul cu multă cruzime. Comosicus socoti vestea 
adusă de olar un bun motiv pentru a insista din nou să se uşureze viața 
comatilor. Se prezentă neîntirziat la rege. 

— Mărite rege, mă rog Marelui zeu pentru sănătatea ta! Am venit cu o 
veste care te va supăra, dar pe care trebuie să o afli. Eu am susținut de mai 
multe ori în fața ta că trebuie să faci în aşa fel ca blinzii şi vrednicii comati 
să devină stăpini pe o bucăţică de pămînt, să fie aşa cum sînt plebeii la 
romani. 

— Bine, ştiu, mi-ai mai spus asta. Văd că mereu uiţi care este datina. 
Nu ne putem lupta cu tarabostii, pînă nu vedem îndepărtat pericolul 
legiunilor romane. 

— Tocmai de aceea, Mărite rege, avind în față acel pericol trebuie să ne 
pregătim. Cine sint luptătorii din oastea Daciei? Comatii. Diîndu-le ceva 
pămînt, pe care să-l ştie al lor, ei vor lupta cu mai multă străşnicie, se vor 
jertfi cu vitejie pentru țară. 

— Asta era vestea care mă va supăra? 

— Nu, Mărite rege, este ceva tot în legătură cu comatii şi pămîntul. 
Anul trecut te-ai oprit într-un sat de lingă cetatea Singidava. Un comate 

numit Getys ţi s-a plins în genunchi că nu mai poate îndura silnicia 
tarabostelui Rundacitulp... 

— Da, îmi amintesc, l-am recunoscut chiar pe Getys, se dovedise un 
ager luptător. 

— Află, Mărite rege, că sărmanul Getys este mort, tot de anul trecut. L- 
a ucis tarabostele! 

Regele se săltă brusc de pe scaun. Pe fața lui năvăli un val de sînge. Îl 
țintui cu privirea: 

— Cum poți vorbi astfel, Comosicus?! Eu i-am poruncit tarabostelui să 
nu-i pedepsească pe acei comati, printre care era şi Getys. 

— Dar numai Getys se arătase un revoltat împotriva taraboştilor, el 
îndrăznise să ceară pămînt. De aceea l-a şi făcut să piară. 

— Poate că este un zvon, o minciună. Comosicus povesti tot ce aflase de 
la olarul Brodus. 

— Aşadar, acum osemintele lui Getys sînt în lanţul din hruba de sub 
cetatea Singidava... murmură regele tremurînd de minie. 

Bătu din palme şi strigă să vină Carpio. Acesta intră în fugă. 

— Carpio, porneşti cu o gardă puternică la Singidava şi îl anunţi pe 
tarabostele Rundacitulp că îl poftesc să se prezinte în fața mea. Îi spui că 
te-am trimis să-l însoțeşti. Dacă încearcă să se opună, dai lupta au străjerii 
lui, îl prinzi şi îl aduci legat! 


2 


nainte de a chema la Sarmizegetusa pe toate căpeteniile de ţinuturi 

şi pe toți tarabostii, regele se sfătuise îndelung cu marele preot. 
Deceneu trecea printr-o stare de nesiguranţă şi nehotărire, provocată 

de două cauze: aflase prin capnoboțţi de silniciile ce le îndura poporul de la 
taraboşti, depăşind cu mult dreptul lor consfințit de datină, şi alunecase 
mult sub influenţa astrologului Astydamas, care de la o vreme se arăta cu 
totul neliniştit, îi spunea că stelele se apropiau de poziții prevestitoare de 
nenorociri mari, fără să poată preciza ce anume. Marele preot se temea de o 
nesupunere a taraboştilor, de o ridicare a lor împotriva regelui, lucru care 
sporise în sufletul său din clipa cînd Burebista îi spusese că va trece la 
înfăptuirea unei mari reforme în Dacia, va da mai multe drepturi comatilor, 
pentru că ei erau cei care munceau şi porneau alături de el la luptă. La 
toate acestea se adăuga şi faptul că regele dovedea prea multă încredere în 

Comosicus, se lăsa prea uşor convins de el, se creau situații cu care nu se 
putea împăca marele preot, lucru ce nu-l arăta însă printr-o împotrivire 
fățişă. În fond, amindoi — Burebista şi Deceneu — deşi luptînd sub povara 
vîrstei, se frămîntau ce să facă şi cum să facă pentru ca asupra poporului 
dac să nu se abată o grea nenorocire; regele avind în minte pericolul Romei, 


iar marele preot o pedeapsă pornită de la marele zeu, pe care o bănuia 
apropiindu-se, aşa cum prevestise astrologul. 

Era în plină vară. În câteva zile numai, aşa cum fusese cuvîntul regelui, 
la Sarmizegetusa se adunară toate căpeteniile, toți tarabostii şi toți 
capnoboţii, fiecare taraboste fiind însoțit de cîte doi comati de pe moşia sa. 
Tot în acele zile, Comosicus şi Rundacis aduseră în valea de sub cetate, 
pilcul de luptători ce îl avea pregătit la Rasidava, iar Carpio întări garda 
regală cu oameni aleşi, aduşi de tarabostele Oroles de la Carsidava. Cea de 
a zecea zi a lunii iulie fusese sorocită de rege pentru ţinerea Sfatului țării. 
Cei sosiți se stringeau în grupuri şi se întrebau ce va fi, pentru că de război 
nu se întinsese nici un zvon, nu se ivise nici un pericol la vreunul din 
hotarele ţării. Plutea pe deasupra cetății şi a marelui sanctuar o atmosferă 
de nesiguranţă şi teamă. Soarele nu se săltase mult deasupra munților cînd 
în sala de sfat începură să se adune, venind cîte doi-trei, căpeteniile, 
tarabostii, capnoboţii şi comatii. Intrarea era monumentală, se urca pe 
trepte de piatră pînă la un peron ce se întindea cît lățimea clădirii, 
înconjurat de coloane zvelte de lemn, frumos sculptate, cu bîrne vopsite în 
diferite culori, printre care predominau albastrul, galbenul şi roşul. 
Înăuntru, pe pereţii din biîrne groase bine îmbinate, meşteri cu talent 
măiestriseră diferite scene de luptă şi de vinătoare, iar printre ele erau 
agățate numeroase policioare cu opaițe de lut viu colorate, din care se 
ridicau flăcări ce jucau uşor. În cele patru colţuri erau suporţi în formă de 
coloane scurte, din ale căror capiteluri, cu găuri şi vase anume pregătite, se 
înălțau torţe puternice ce luminau sala. La capătul dinspre intrare era un 
piedestal lat de cîțiva paşi, pe care se aflau două jilțuri ornamentate cu 
sculpturi, avînd pe ele două carpete: roşie, pentru rege, şi albastră, pentru 
marele preot. În spatele lor era loc pentru cele două gărzi: a regelui şi a 
marelui preot, iar între ele spațiul rezervat trompetiştilor şi tulnicerilor. 


Restul sălii era plin cu bănci simple, fără spătare, pentru cite două 
persoane, aşezate pe patru şiruri, iar în fața lor cinci scaune cu spătare, 
pentru cele cinci căpetenii de ținuturi. Fumul şi căldura din sală ieşeau pe 
ferestre şi prin găuri largi în tavan, mascate de ornamentațţii frumos 


potrivite. Sala era plină cînd intrară cele două gărzi, apoi trompetiştii şi 
tulnicerii. Carpio alerga cînd înăuntru, cînd afară, îngrijind ca totul să fie în 
desăvirşită ordine. Liniştea se întinse peste toate băncile cînd sala se umplu 
de acordurile modulate, uşoare ale tulnicerilor. Urmară trompetiştii cu 
sunete repezi, metalice, ca o cadență de marş, anunţind intrarea regelui, a 
marelui preot şi a căpeteniilor de ţinuturi. Prin uşa larg deschisă înainta 
Burebista, avînd pe umeri mantia de purpură, urmat de Deceneu cu mantia 
albastră, iar după ei căpeteniile: Duras, Scorilo, Cotiso, Rholes şi Zyraxes, 
purtind mantii din țesătură de lină avind fiecare culoarea ce simboliza 
ținutul pe care îl conducea: alb, roşu, verde, galben şi albastru. Regele şi 
marele preot urcară pe piedestal şi fiecare se îndreptă spre jilțul său. La 
jumătatea distanţei dintre ei, în dreptul spătarelor, pe un suport în formă 
de coloană cît statura unui om, se înălța steagul de luptă dac. Căpeteniile 
de ținuturi se aşezară pe locurile lor. Un timp în sală se întinse liniştea. Se 
priveau unii pe alții, parcă uimiți în aceeaşi măsură, aproape toți făcuseră 
paşi în lumea bătrineţii, prea puţini printre taraboşti erau tineri. Unii 
vedeau în rege şi în marele preot numai un simbol al puterii, o amintire a 
ceea ce ei fuseseră în tinerețe; îi îndemna la respect nu teama, ci aureola ce 
însoțea vîrsta înaintată, după o viață plină de frămîntări şi de izbinzi. Pe 
măsură ce se prelungea liniştea, printre cei din sală se întindea încordarea, 
în cea mai mare parte izvorită din curiozitate. Mulţi se simţiră săgetați de 
fiori cînd auziră răsunînd glasul regelui: 

— Au trecut mulți ani de cînd ne-am adunat aici şi am sărbătorit 
întemeierea Daciei Mari, odată cu mutarea noastră în noua cetate de scaun, 
Sarmizegetusa. Dacă ne privim unii pe alții, vedem că scurgerea timpului a 
lăsat semne pe trupurile şi fețele noastre. Am săvirşit fapte de care cu toții 
ne mîndrim şi ni le amintim la sărbătoarea ţării din fiecare an. Dar nu am 
făcut tot ce trebuia, nu am privit mai în adînc nevoile neamului, nu ne-am 
gindit că aceia pe care îi punem la muncă, iar în clipele de pericol îi luăm şi 
îi ducem să lupte cu duşmanul, trebuie să se bucure de nişte drepturi, 
pentru că ţara este a lor, prin sacrificiul vieţii lor s-au întins hotarele ei 
fireşti, cuprinziînd întregul neam al dacilor. A trebuit să se întimple o faptă 
ce m-a cutremurat de supărare şi revoltă, m-a trezit, m-a făcut să văd răul 
ce bîntuie pe meleagurile noastre. Nu mi-am închipuit că există printre noi 
atita neomenie. 

Regele continuă, povestind tot ce se petrecuse cu comatul Getys, pe 
care îl recunoscuse, ştiuse că fusese un luptător viteaz, şi încheie veştejind 


fapta plină de cruzime a lui Rundacitulp. Porunci apoi lui Carpio să-l aducă 
pe vinovat. Tarabostele intră între patru luptători din gardă, legat cu mîinile 
la spate. În sală se întinse un murmur surd, mulţi se mişcau în scaune 
într-o frămîntare greu stăpinită. 

— Puteam să-l pedepsesc crunt, reluă regele, să-l trimit după comatul 
Getys sau să-l fac sclav, ca pe Burrennus, dar m-am stăpînit, mi-am dat 
seama că nu astfel voi putea îndrepta lucrurile. M-am sfătuit îndelung şi cu 
marele preot. Vreau să-l judecăm cu toţii. Să răspunzi aici în fața tuturor, 
taraboste Rundacitulp, tu nu dai ascultare cuvîntului regelui? Mi-ai spus 
atunci că nu-i faci nimic comatelui Getys. Pentru ce l-ai întemnițat în hruba 
de sub cetate, l-ai legat cu lanţul de stincă şi l-ai lăsat să moară acolo în 
chinuri îngrozitoare? 

Tarabostele privi în sală, palid, cu barba răvăşită, sforțindu-se să se 
țină tare. Răspunse: 

— Era un comate de pe moşia mea, iar după datină am dreptul să 
judec şi să pedepsesc pe oricare din cei cărora le sînt stăpin! 

— lar eu pot să te judec pe tine! 

— Da, Mărite rege! La cîteva zile după ce ai plecat, am aflat toate cele de 
care s-a plins comatul: că a cerut pămînt, că eu sînt lacom, că le iau 
munca, îi las înfometați din iarnă pînă în primăvară. Lucrul ăsta nu se 
cădea să-l trec cu vederea, pentru că după el se mai luau şi alții, nu vor să 
mai iasă la muncă. Am trimis garda să-l prindă şi să-l lege. L-am judecat, 
dar el, în loc să se arate supus, m-a înfruntat, mi-a strigat în față că 
pămîntul trebuie să fie al celor ce-l muncesc. Asta însemna un pericol, dacă 
începeau şi alții să gindească la fel ca el s-ar fi ajuns la o răscoală pe moşia 
mea. Ce puteam să fac altceva, decit să-l ţin închis pînă se potolea? 

— Adică pină pleca la Marele zeu! strigă regele. 

— Eu n-am vrut asta... n-am crezut că... murmură tarabostele, ezitînd 
să continuie, apoi după o pauză săltă capul şi se întoarse spre cei din sală 
ridicind tonul: Ce mă priviți aşa? Nu faceţi toți la fel? Nu vă judecați şi 
pedepsiţi comatii de pe moşiile voastre? Dacă e vorba de judecată, atunci să 
fim toți judecaţi de rege! 

În sală se întinse un murmur prelung. În acelaşi moment Comosicus se 
săltă în picioare. Era pe şirul de bănci din mijloc, la spatele căpeteniilor de 
ținuturi. 

— De ce să fie toţi judecaţi de rege? întrebă el. Fiecare să se judece 
singur! Avem o ţară mare şi bogată, dar poporul se zbate în sărăcie. Vrem 

să ne socotim la fel ca cei de la Roma, însă nu facem ca ei. Acolo fiecare f 
plebeu, care nu este altceva decît ca un comate de-al nostru, îşi are . 
bucățica lui de pămînt, mai mare sau mai mică, pe care o munceşte cu 
sirguință şi se bucură de roadele ei. 

— lar noi cu cine să muncim moşiile? strigă cineva din fundul sălii. 

Regele întinse braţele şi făcu semn de tăcere. Vorbi tăios: 

— Vom vedea ce este de făcut. Acum îl judecăm pe Rundacitulp. Nu-l 
învinuieşte nimeni că nu a dat pămînt comatilor, vreau să răspundă în fața 
noastră pentru ce a călcat cuvintul regelui! De ce a ucis în chinuri grele un 
om nevinovat, care s-a dovedit brav în luptele cu scordiscii, cu odrişii şi cu 
celelalte neamuri pe care le-am alungat de pe pămîntul nostru. 

— Să fie şi el închis într-o hrubă, legat cu lanţul de stîncă şi lăsat acolo 
să se chinuie pină cînd Marele zeu îi va curma suferința! strigă din fundul 
sălii un taraboste tinăr, ale cărui plete blonde îi cădeau pe umeri. 

— Eşti asemenea tatălui tău, Zoltes, şi el se revolta împotriva răutății. 
Vrem să mai auzim şi alte păreri, îndemnă regele. 

— Eu zic că Rundacitulp a răspuns bine, se porni un bătrîn ce şedea pe 
prima bancă de pe rîndul din fața regelui. Da, aşa face oricare taraboste, 
mai ales cînd este înfruntat de un comate! Dacă toți s-ar ridica şi ar cere 
pămînt, cetăţile noastre ar ajunge o ruină. Noi sintem datori să păstrăm 
datina, aşa cum am moştenit-o, altfel vom ajunge să-l supărăm pe Marele 
zeu! 

— Dar a călcat cuvîntul regelui! Pentru asta nu ai nimic de spus? se 
grăbi Zoltes. 

— Ce să spun? reluă bătrinul. Eu nu zic că l-a călcat... Dar, ca să 
curmăm sfada, este mai bine să ne spună Marele preot ce avem de făcut, 
dacă îl găseşte pe Rundacitulp vinovat sau nu. 

Marele preot se mişcă în jilț, făcînd semn cu mîna bătrinului taraboste 
să se aşeze la loc pe bancă. 

— O vorbă veche din bătrîni spune: „Să stăm strimb şi să judecăm 
drept”. Mă frămînt şi eu să judec drept, dar în mine se dă o luptă, ca om şi 
ca Mare preot. Ca om, îl găsesc pe Rundacitulp vinovat de nesupunere față 
de rege. L-am auzit pe taraboste spunînd că nu-i va face nimic comatelui 
Getys. Ca Mare preot, nu văd altceva mai bun de făcut, decit să întrebăm pe 
Marele zeu. El ne va spune dacă este vinovat. 

În sală se întinse rumoare. Murmurele, mişcările şi scîrțiitul băncilor 
creară o atmosferă de încordare ce putea fi luată drept nesupunere. Oricare 

ştia, vinovat sau nevinovat judecata marelui zeu însemna moartea. La un 
semn al regelui, trompetiştii începură să sune ca pentru adunarea gărzii. 
Toţi de pe bănci împietriră, zgomotul se curmă fulgerător. Fiecare înțelegea 
că la cel mai neînsemnat gest de opunere risca să fie străpuns cu sulițele 
chiar acolo în fața tuturor. Rumoarea provocase mînia regelui. Se ridică din 
jilt şi săgeta cu privirea întreaga sală, plină de o linişte apăsătoare. Începu 
să vorbească rar, cu ton ce înfioră adunarea: 

— ÎL vom supune pe Rundacitulp judecății Marelui zeu! Ceea ce se 
petrece cu el nu este un gest de răzbunare, ci de dreptate. Să ia aminte 
fiecare dintre voi, să ştie că de acum înainte trebuie să se poarte altfel cu 
comatii. În fața Marelui Zamolxis, recunosc că am greşit, nu am ştiut să 
privesc în străfundul lucrurilor, să judec în adevărata lumină marile fapte 
ce s-au săvirşit. Am întemeiat Dacia Mare, ne-am întins hotarele 
pretutindeni unde a fost pămînt dac, am început să scoatem tot mai mult 
aur, să topim tot mai mult fier, să vindem tot mai multe mărfuri 
negustorilor străini; ne-am împăcat cu gindul că avem o ţară bogată, dar 
am uitat să avem grija de popor. Umblind prin ţara, n-am văzut altceva în 
sate decît sărăcie. Cu cine am alungat noi pe taurisci, pe bastarni, pe 
scordisci, pe odrişi de pe pămîntul nostru, nu cu luptătorii pilcurilor de 
oaste? Şi cine au fost acei luptători, nu comatii, cei ce muncesc moşiile, dar 
se zbat în lipsuri? Acum pericolul ne stă în spate, Roma şi-a îndreptat 
privirile către Dacia, se pregăteşte să-şi trimită legiunile spre Dunaris. Vă 
întreb, taraboştilor şi căpeteniilor, cu cine vom apăra țara? Cind am stat de 
vorbă cu el şi mi s-a plins, bunul Getys mi-a spus: „Pentru ce au luptat 
comatii să alunge triburile cotropitoare, dacă trăiesc tot aşa ca şi cum ar fi 
sub străini?” Ca să ne putem opune Romei, Dacia trebuie să aibă un popor 
brav, strins unit, puternic legat de glia pe care trăieşte, gata oricind să-şi 
jertfească viața pentru ţară. Ne-am frămîntat mult, eu şi Marele preot, pînă 
am descoperit calea pe care trebuie să apucăm. Ceea ce a săvirşit 
Rundacitulp, cele ce mi-a spus comatul Getys ne-au făcut să privim adînc 
în firea lucrurilor, să ascultăm şi îndemnul lui Comosicus, care a stat mulți 
ani la Roma, ştie cum trăiesc romanii. Cer fiecăruia dintre voi să mă asculte 
cu încordare şi să aducă la îndeplinire totul, fără şovăire! lată ce am hotărît: 
fiecare taraboste va împărți jumătate din moşia cetății sale comatilor aflați 
în satele pe care le-a stăpînit pînă acum! 

Un murmur surd se întinse în toată sala, pe care regele nu-l luă în 
seamă, se mulțumi numai să-şi rotească privirea pe deasupra tuturor. 


— Fiecare capnobot va împărți comatilor jumătate din moşia ce o 
gospodăreşte, care face parte din zestrea cultului lui Zamolxis! Defalcarea 
moşiilor o veţi face, taraboşti şi capnoboţi, pe sate şi în apropierea acestora. 
Comatii vor putea munci în devălmăşie pămîntul satului, formînd o obşte, 
împărțind între ei roadele, sau îşi va lua fiecare o bucată, după mărimea 
familiei, şi se va bucura de munca sa, va deveni un moşnean, aşa cum 
spune Comosicus că sînt plebeii la romani. Adineauri a strigat cineva, cînd 
a vorbit Comosicus, a întrebat: „Cu cine vom mai munci pămîntul? Ne-am 
gîndit şi la acest lucru. Pînă acum cu cine l-aţi lucrat, nu cu comatii ce-i 
aveți pe moşie? Dacă moşia se împarte în două părți egale, să împărțim şi 
zilele săptămînii: trei zile fiecare om va munci pe pămîntul său şi trei zile pe 
partea de moşie rămasă cetăţii, adică tarabostelui, sau, dincolo, cultului lui 
Zamolxis. 

Murmurul, mişcarea, zgomotul surd încărcau tot mai mult atmosfera 
din sală. Regele înţelese că cei mai mulți se împotriveau. 

— Mă rog Marelui zeu ca nici unul din voi să nu răscolească mînia mea! 
Să ia aminte fiecare, mă voi arăta neîndurător! Acum oricare cetate 
reşedinţă de ţinut îşi are scribii ei, de aceea căpeteniile vor îngriji să se 
împartă cu bună credință moşiile şi să se intabuleze fiecărui sat partea de 
pămînt ce-i revine. Văd că unii se arată nemulțumiți, ştiu că ar avea ceva 
de spus, însă acum nu e vreme de sfadă. la amintiți-vă, cînd eu am pornit 
să întemeiez Dacia Mare, nu au fost printre voi şi potrivnici? Acum mai 
sint? Nu, fiindcă au văzut pe urmă ce măreaţă a fost unirea întregului neam 
al dacilor într-o singură țară. E momentul să trecem alături pe Kogaion şi în 
fața Marelui altar să ne rugăm Marelui zeu, iar el, Zamolxis, să ne arate 
dacă Rundacitulp este nevinovat, primindu-i jertfa, şi totodată, dacă am 
făcut bine împărțind comatilor jumătate din pămînturile moşiilor. 

Cu regele şi marele preot în frunte, însoțiți de gărzile lor, urmați de 
căpeteniile de ţinuturi, taraboşti, capnoboți şi comati, alaiul porni într-o 
lungă coloană spre marele sanctuar. Intrară şi se aşezară în jurul marelui 
altar în ordinea indicată de preoţii ce dirijau ceremonia. Plutea o atmosferă 
grea, totul fusese pregătit ca pentru aducerea unei mari jertfe: supunerea 
lui Rundacitulp judecății lui Zamolxis. La toţi se observa o atitudine de 
smerenie, fiecare se socotea privit de marele zeu. Purtind odăjdiile pentru 
oficierea ceremoniei marii jertfe, marele preot veni în fața altarului însoţit de 
preoții slujitori ai cultului. Marele sanctuar răsună, făcînd să vibreze pereții 
şi acoperişul, cînd corul intona un imn de slavă marelui zeu. Flăcările 


făcliilor şi opaițelor se pierdeau în fumul de răşini aromate ce se înălța din 
cele patru colțuri ale marelui altar, sporind atmosfera de cucernicie. 


— Mare zeu, ceea ce regele a săvirşit astăzi, dînd pămînt comatilor, n-a 
fost altceva decît voia ta, pentru că tu ne călăuzeşti în fiecare clipă, tu ai 
grijă de poporul dac. Îţi mulțumim, Mare zeu! 

— Îţi mulțumim, Mare zeu! răsună un murmur ce umplu marele 
sanctuar. 

— Mare zeu, pătrunşi de credinţa în puterea ta, te rugam să ne fereşti 
de război, să îndepărtezi legiunile romane de hotarele noastre! 

— Te rugăm, Mare zeu! 

— Mare zeu, recunoştinţa noastră va fi nemărginită, în fiecare sat 
comatii vor înălța cîte un altar şi-ţi vor aduce ofrande. Poporul ţi se supune 
cu evlavie, Mare zeu! 

— Ne supunem, Mare zeu! 

— Acum, Mare zeu, noi vrem să pedepsim o ticăloşie. Ca oameni, putem 
să greşim, să săvirşim o fapta nedreaptă. Să ne arăţi tu, Mare zeu, dacă 
Rundacitulp este nevinovat, primindu-i jertfa. Comatul Getys a venit acolo 
sus la tine, tu ştii în ce chinuri şi-a dat sfirşitul. Suferința lui a fost pe voia 
ta? 

Marele preot făcu un semn capnobotului ce stătea alături de altar, iar 
acesta alt semn către garda de preoți şi către grupul de slujitori ai cultului. 
Aceştia începură în grabă să-l pregătească pe Rundacitulp pentru a fi 
aruncat în sulițe. În rîndurile taraboştilor plutea mînia şi încordarea, tot ce 
se făcea în acea zi nu era pe voia lor. Corul intona în surdina un imn de 
slavă către marele zeu. La un moment dat, fiecare simţi o uşoară clătinare, 
parcă nu era sigur de echilibrul său, apoi se auzi scirțiitul bîrnelor din 
pereţi şi a lemnăriei acoperişului. Dar totul se potoli repede. Nimeni nu se 
înşela, fusese un mic cutremur. Instinctiv, fiecare se simţi cuprins de 
teamă. Marele preot şopti capnobotului ca slujitorii să se grăbească. Totul 
era pregătit. Îngrozit de moarte, legat şi înfăşurat, întins pe plasa de 
fringhii, Rundacitulp aştepta să fie aruncat în sulițe, ştia că pentru el nu 
mai exista nici o scăpare. Corul se porni cu mai multă putere, în sunete de 
tobe, însă nu putu continua, de departe se întinse un huruit prelung, 
pămîntul începu să se framînte, iar clădirea să troznească din încheieturi. 
Oamenii se văzură împinşi unii-ntr-alții, ca şi cum se aflau pe talazurile 
unei mări răscolită de furtună. În aceeaşi clipă, din mai multe părți răsună 
acelaşi strigăt plin de groază: 

— Cutremur! 

Apoi se întinse vacarmul: 

— Fugiţi! Se dărimă sanctuarul peste noi! 
— E pedeapsa Marelui zeu! 

— Mare zeu, iartă-ne! 


Uitind de ordine şi disciplină, se dezlănţui busculadă spre uşă, fiecare 
zbătindu-se cu disperare să se vadă afară. Frămiîntările seismice nu 
conteneau, pămîntul părea o pastă moale sub picioare. Împietriţi, regele şi 
marele preot se traseră într-un colț, înconjurați de cei mai curajoşi din 
gărzile lor, ceilalți pornind spre ieşire. După un timp, care pentru cei 
îngroziți fusese foarte lung, răscolirile pămîntului se potoliră. Marele 
sanctuar se golise. Strinşi în grupuri de-a lungul drumului ce ducea spre 
cetate, tarabostii începură să discute cuprinşi de panică, fiecare se temea 
de o repetare a cutremurului, încetul cu încetul se întinse calmul, iar cînd 
trompetiştii sunară, toți se adunară în jurul regelui şi a marelui preot. 

— Să ne păstrăm firea, începu marele preot, ştim că sintem în puterea 
Marelui zeu. Poate că am săvirşit o greşeală gravă, de aceea el şi-a arătat 
minia într-un mod atit de înfiorător. Nu ne rămîne altceva de făcut decît să 
ne rugăm lui de îndurare şi iertare. Pentru tarabostele Rundacitulp, ceea ce 
s-a petrecut este curată minune, Marele Zamolxis nu a vrut să ne arate 
dacă îl socoteşte vinovat sau este nevinovat. 

— Dar i-a lăsat viața! îndrăzni bătrinul taraboste, cel ce fusese de 
partea lui Rundacitulp la judecarea în sala de sfat. 

— Da, i-a lăsat viaţa, reluă marele preot, dar asta nu mi se pare ceva 
îmbucurător, înseamnă că Marele zeu ne pune la grea încercare, ne lasă să 
ne descurcăm singuri. Dacă supărarea lui este mare, supunerea noastră 
trebuie să fie şi mai mare. Regele s-a arătat îndurător, mi-a spus că îl iartă 
pe Rundacitulp. Să-l iertăm cu toții, să aşteptăm un semn de îmbunare din 
partea lui Zamolxis. 

— Pină atunci, ce facem cu împărțirea moşiilor? întrebă acelaşi bătrin, 
nemiîngiiat în sinea lui că se călca datina. 

— Ascultăm de cuvîntul regelui! strigă Comosicus. 

— Da, fiecare să aducă la îndeplinire tot ce a spus regele, continuă 
marele preot. Eu mă voi ruga Marelui zeu, să poarte pe calea cea bună 
întregul popor dac, să vedem în ţară o înfrățire a taraboştilor şi comatilor. 

Regele săltă capul şi îi săgeta cu privirea. Rosti cu ton ce făcu pe toți să 
se înfioare: 

— Deceneu v-a vorbit de mînia Marelui zeu, pentru că de aceea este 
Mare preot, iar mie îmi revine datoria să am grijă de popor. Cine nu se 
supune cuvîntului meu nu va mai fi iertat ca Rundacitulp! Acum fiecare să 
pornească spre cetatea sa şi să ne dea de veste ce prăpăd a făcut 
cutremurul. 


Regele tăcu, văzînd pe căpetenia scribilor cetăţii apropiindu-se în fugă. 
Acesta raportă suflind greu: 

— Mărite rege, o parte din zidul de la porțile mari şi un turn de pază s- 
au dărimat. La clădirea gărzii s-au surpat pereţii, iar în vale unele case s-au 
prăbuşit. A căzut şi coşul cuptorului de la topitoria de fier. Unii oameni au 
fost prinşi sub dărimături. 

— Carpio, Comosicus, strigă regele, luaţi oameni şi porniţi degrabă să 
daţi ajutor! 


3 


estea se întinsese în întreaga țară, purtată de comatii care luaseră 

parte alături de taraboşti la adunarea Sfatului țării, în toate satele 

oamenii aşteptau cu framintare şi speranţă să înceapă împărțirea 
moşiilor, să se vadă fiecare cu bucăţica sa de pămînt. În prea puţine locuri 
se dăduse urmare cuvîntului regelui: Rundacis — la Rasidava, Oroles — la 
Carsidava şi alte două cetăți din ţinutul de apus, a cărei căpetenie era 
Scorilo. Aproape toți tarabostii socoteau cutremurul, în care vedeau minia 
marelui zeu, drept semnul ce arăta că Zamolxis nu încuviința micşoararea 
moşiilor şi împărțirea de loturi comatilor, în timp ce regele şi marele preot îl 
priveau numai ca o intervenţie brutală a zeului cel mare pentru salvarea lui 
Rundacitulp, de aceea făcuse să tremure cu atita putere pămîntul. Dar pe 
lîngă veşti, care cuprindeau în bună parte cele petrecute cu adevărat şi cele 
rostite de rege, se întindeau zvonurile, unele mai înfiorătoare decît altele. 
Astfel se spunea că în ţinutul dintre munţi şi Dunaris pămîntul fusese 
zguduit aşa de tare încît nu mai rămăseseră în picioare casele, magaziile şi 
saivanele din cetăţi, iar prin sate colibele şi coşarele erau şubrezite mult, 
oamenii intrau cu teamă în ele, fericindu-i pe cei cu bordeie, care nu 
avuseseră nimic de suferit. Realitatea era că în adevăr în cîmpia cea mare a 
țării cutremurul se dezlănțuise înfiorător, însoţit de zgomote ce veneau 
parcă din adîncuri şi de fulgere ce luminau cerul. Şi cu cît zvonurile despre 
prăpăd se întindeau, se încrucişau şi se exagerau, cu atit creştea teama în 


Tia i 2 a 9 > e 2 
IE TA LE e 


. ~ z "AT G. 
-i A N ED > S zi A k 
e Sni A. é - J a 7 E, ai i aa 


popor de mînia Marelui zeu, de aceea, pe măsură ce timpul trecea, prin sate 
oamenii începură să-şi piardă speranţa că vor primi pămînt. 

La Sarmizegetusa un mare număr de sclavi munceau la înălțarea 
zidurilor de apărare de pe cea de a doua terasă, în panica provocată de 
cutremur, cînd toți — meşteri, străji şi muncitori — căutaseră să-şi 
găsească un loc de salvare, o parte din sclavi profitaseră de moment şi 
fugiseră în pădurile ce îmbrăcau munţii pînă spre creste. Printre fugari se 
afla şi sclavul Burrennus, fostul taraboste al cetății Rasidava. De fapt el, 
Burrennus, îndemnase pe ceilalți să fugă, încredințindu-i că îi va duce la 
un loc lipsit de primejdii, unde vor trăi aproape ca şi comatii. Pînă atunci, 
Comosicus socotise că fostul taraboste îşi primise o pedeapsă destul de 
grea, de aceea îşi înfrînsese pornirea de a răzbuna moartea Inei, pentru că 
lui nu i-ar fi rămas altceva de făcut decît să-l ucidă, ceea ce ar fi însemnat 
scurtarea suferințelor acestuia. Din momentul în care aflase de fuga lui 
Burrennus, se trezise în el vechea dorință de pedepsire, ce-l frămîntase pe 
vremea cînd se afla la Roma, de aceea se hotărise să-l caute şi să-l prindă. 
Ceva în adîncul sufletului îl făcea să vadă în el un pericol pentru rege, 
ştiindu-l în libertate. Nu se îndoia că se vor găsi taraboşti care să-l ascundă 
şi să-l ajute, în primul rînd el se gîndi la Rundacitulp. Nu excludea totuşi 
presupunerea îndepărtării fugarului de Sarmizegetusa, socotea cu putință 
ca el să fi luat drumul spre căpeteniile de ţinuturi mai răzleţite, adică spre 
Rholes şi Zyraxes. Stătuse mult în cumpănă, simțea că trebuie să 
întreprindă ceva, însă nu vedea ce să facă, încotro să pornească. Într-o 
dimineaţă sări pe cal şi o apucă spre cetatea Rasidava, la Rundacis. Acolo 
se strinseseră mulți comati din cei ce părăsiseră satele spre a scăpa de 
urgia taraboştilor, precum şi unii sclavi fugari. Se puteau forma cu ei cîteva 
cete bune pentru luptă. Lucrurile luară însă o întorsătură din ziua cînd ei, 
comatii pribegi, au aflat că regele poruncise ca la fiecare cetate să se 
împartă jumătate din moşie, oamenilor din satele ce îi aparțineau. Dornici 
de pămînt, de muncă şi tihnă, inimile lor începură să bată mai cu putere, 
sîngele să le alerge mai năvalnic prin trupuri, se frămîntau, nutrind gîndul 
să se întoarcă acasă. Pe măsură ce se întindea în țară cuvintul regelui, la 
Rasidava nu mai veni nici un comate fugar, nici unul nu mai vedea rostul 
părăsirii satului, nutrea speranța că va primi pămînt. Comosicus găsi pe 
batrinul socru al lui Rundacis — poreclit de comati „Moş Jder” — văzindu-şi 
de treburile cetăţii şi ale restului de moşie, rămas după împărțire. Se fălea 


moşul, era convins că el fusese primul din întreaga Dacie care se supusese 
cuvîntului regelui. 


— Marele zeu să-ți dea sănătate îl primi batrinul. Dacă veneai numai cu 
două zile mai devreme, îl găseai şi pe Rundacis aici. A plecat dincolo de 
munți, la Argedava, trimis de rege, cu treburi de-ale lui, militare. 

— Şi eu mă rog Marelui zeu pentru tine, moşule! Dacă te-am găsit 
acasă, nu am nevoie de mai mult. Noi amindoi ne înțelegem şi numai din 
priviri, fără să ne vorbim. 

— Spuneai, odată, că poate se va porni o revoltă a comatilor împotriva 
taraboştilor; atunci am văzut în tine căpetenia răsculaților, iar acum te văd 
liniştit, ca şi cum nimic nu se întîmplă în ţară. 

— Şi ce ai vrea să se întimple? 

— Păi, aşa cum a spus regele, să se dea pămînt oamenilor. Vorbeşte 
lumea, cică de nu era cutremurul acela îngrozitor, în care mulți văd o 
răzbunare a Marelui zeu, treaba ar fi mers pînă la capăt, s-ar fi împărțit 
peste tot moşiile. Dar eu mă luai cu vorba, fără să te întreb de ce ai venit, îl 
căutai pe Rundacis? 

— Vei afla atît de repede, pe cît de iute vei putea să-i stringi pe comatii 
fugari, găzduiți pe lingă cetatea Rasidava, şi pe alții de-ai voştri care se 
arată hotăriți să pornească la luptă alături de mine. 

Bătrinul cată spre soare vorbind: 

— Acum e vremea prinzului, trebuie să guşti şi să bei ceva, te mai 
odihneşti o lecuţă, tocmai cît va fi vreme ca eu să-i adun pe plaiul din 
spatele cetăţii, la marginea pădurii, în apropiere de locul unde cei mai mulți 
îşi au bordeiele — vorbesc de cei fugari, care trăiesc acolo cu speranţa că în 
curînd se vor întoarce la vetrele lor. 

Asta înseamnă că în suflete s-a înmuiat pornirea spre revoltă, 
nerăbdarea de a pleca la luptă pentru pămînt şi libertate... 

— Sint bătrin, feciorul moşului, mi-ar crăpa obrazul de ruşine să te 
mint, asta cam aşa este, cutremurul acela păcătos i-a îngrozit, se tem de 
altă răzbunare a lui Zamolxis dacă se ridică împotriva taraboştilor. Aşa a 
spus de curînd un capnobot, în trecere prin satul din vale — l-au ascultat şi 
o parte din comatii fugari — i-a îngrozit pe toţi, cică Marele zeu ar fi negru 
de mînie pe rege, fiindcă vrea să schimbe datina. Zicea că pe Kogaion este 
venit de mai mult timp un preot învăţat, care ştie să prevestească viitorul 
după locul pe care îl ocupă stelele pe cer, el ar fi spus că peste capul dacilor 
va veni o altă nenorocire, mai mare decît cutremurul. Păi, feciorule, dacă 

capnoboţii şi preoţii întind prin toate satele zvonuri din astea, îngrozind 
oamenii, cine crezi că mai are curajul să pună mina pe topor, furcă sau 
coasă, să meargă la luptă împotriva taraboştilor? 


— Bine, lasă că mai vorbim noi. Acum văd că ai prins poftă să 
povesteşti, iar eu mă grăbesc. Vreau să-mi stringi cît mai repede oamenii, 
acolo voi răspunde şi la întrebarea care te frămîntă atita. 

Era sfirşit de vară, verdele frunzelor copacilor începuse să pălească, iar 
căldura să se potolească, deşi soarele era sus, la amiază. Toată marginea 
pădurii era plină de oameni, stăteau lungiți pe iarbă, strinşi în grupuri, 
vorbeau rar, fiecare cu o umbră de îngrijorare în suflet. Prea dese zvonuri se 
întinseseră, teama, pusese stăpînire pe mulți, se gîndeau la cele ce vor fi 
aduse de zilele ce urmau. Cei mai frămîntați erau comatii fugari, care îşi 
părăsiseră familiile, se vedeau pribegi, cu speranța năruită. Dar nici 
localnicii nu erau prea liniștiți, şi prin inimile lor trecea cîte un fior, îngrijo- 
rați că ar fi cu putinţă să vină poruncă de la Sarmizegetusa ca nici o cetate 
să nu-şi mai împartă moşia, ca totul să rămînă aşa cum a fost datina. Cînd 
Comosicus se ivi de după colțul pădurii, însoțit de bătrin, toţi se ridicară în 
picioare şi începură să-şi pună ordine în veşminte, să-şi scuture iarba şi 
frunzele uscate prinse de cămăşi şi ițari, să-şi aşeze mai bine pe şolduri 
chimirile late de piele. 

— Bun găsit, oameni buni! Mă rog şi eu Marelui zeu pentru voi! salută 
Comosicus, oprindu-se la cîțiva paşi de ei. 

— Să-ţi dea Zamoixis multă sănătate, dacă ne aduci o veste bună! rosti 
unul voinic, cu barbă deasă şi mustăţile frumos răsucite la virfuri, în plină 
putere, deşi după firele argintii din plete arăta trecut de jumătatea vîrstei. 
Cu ce ginduri ai venit, fecior de taraboste? Eu unul ştiu că eşti din neamul 
Oroles. 

— Cu aceleaşi gînduri ca ale tale, dar să ştii că nu rele pentru cei setoşi 
de dreptate şi libertate, răspunse privind în sus, apoi trăgîndu-se la umbra 
unui gorun cu coroana bogată. 

— Dacă este aşa, atunci e bine, iar noi ne bucurăm. Eu sînt din cei 
fugiți de la Singidava, numele meu este Durasis. Stăm aici ca pe foc, ne-au 
zăpăcit zvonurile, iar de cînd a trecut prin sat capnobotul acela ne-a pierit 
speranța şi ne-a crescut teama. Cine se poate pune împotriva voinţei 
Marelui zeu? 

Comosicus săltă amindouă brațele şi făcu semn de apropiere, 
îndernniînd totodată: 

— Ia striîngeţi-vă cu toţii în jurul meu, să ne putem auzi mai bine unii 
pe alții. Aşa, mai aproape, faceţi o roată şi alungaţi alte gînduri, fiecare să 
mă asculte, cum se spune, cu răsuflarea oprită. Să nu vi se pară lucru de 
glumă, ţara trece printr-o încercare grea, apasă asupra ei trei pericole: 
primul, al taraboştilor, al celor care nu vor să dea pămînt comatilor, al 
doilea, al capnoboţilor şi preoţilor, porniţi să sperie poporul cu urgia 
Marelui zeu, iar al treilea, al legiunilor romane, a căror mişcare regele o 
urmăreşte cu multă îngrijorare, în mijlocul acestor trei pericole, cine se află 
prinşi? Să vă spun eu: regele şi poporul, adică voi, comatii. Pînă acum 
oastea o stringeau tarabostii, însă aşa, cum văd eu situația, ar putea veni 
vremea cînd Burebista va trebui ca, peste capul lor, să cheme el de-a 
dreptul poporul să se ridice la luptă, să se războiască deodată cu toți aceia 
pe care îi socoteşte duşmanii neamului. Bine, dar spunîndu-vă toate asta 
nu v-am spulberat teama, ci v-am sporit îngrijorarea. Am să schimb vorba, 
iar voi să mă ascultați cu încordare. Ca să ştie toți: sint Comosicus, feciorul 
lui Oroles. Poate că vă întrebaţi de ce nu sînt de partea taraboştilor, ci de 
aceea a regelui? Fiindcă destinul meu a fost să pribegesc mult, să văd cum 
trăieşte lumea pe meleaguri îndepărtate. Am învăţat, cunosc o bună parte 
din învăţăturile înțelepților greci, romani şi de-ai altor popoare, dar soarta 
mea a fost să ajung în sclavie, să trăiesc mulți ani ca sclav, apoi ca 
gladiator să lupt în arenele circurilor de la Roma. După ce regele m-a 
răscumpărat, cîțiva ani am stat acolo, la Roma, unde m-am zbătut să fac 
tot ce se putea să abat de deasupra Daciei pericolul legiunilor romane. 
Acolo am văzut că populaţia este împărțită în două: patricieni şi plebei, în- 
tocmai ca la noi: taraboşti şi comati, însă cu o deosebire, plebeii au o 
bucată de pămînt, sînt stăpini pe munca lor şi se bucură de libertate. Mă 
găseam încă la Roma cînd am luat hotărîrea să lupt ca în Dacia comatii să 
se bucure de aceleaşi drepturi ca plebeii romani. Cum aveam să pornesc 
lupta? Ştiam că nu era uşor, dar totuşi n-am cedat. Am încercat tot ce a 
fost cu putință, am căutat numeroase motive, am folosit chiar şi fapta lui 
Rundacitulp, care l-a omorît cu atita cruzime pe Getys — voi cei de la 
Singidava ştiţi —-iar pînă la urmă am reuşit să-l fac pe rege să se hotărască 
să împartă din moşii pămînt comatilor. Eu zic că toate ar fi mers bine, dacă 
nu venea acel îngrozitor cutremur, în care lumea vede mînia Marelui zeu. 
lată ceva cu care e greu de luptat: teama de Zamolxis. Cînd am fost sclav, 
unul din stăpiînii mei era vecin cu un bătrin filozof, un înțelept care 
înțelesese multe despre oameni, despre viață şi moarte, despre tot ce se 


înconjoară. Acel bătrin m-a convins că nu există zei, că totul este numai o 
închipuire a noastră, fiindcă nimeni nu a văzut un zeu în carne şi oase, nu 
l-a pipăit, nu i-a pus la încercare puterea. La greci, la romani, la noi şi la 
alte popoare, în case, în temple şi oriunde vezi zei modelați din pămînt, 
ciopliți în piatră sau turnați în bronz, lumea se roagă la ei, deşi nu i-au 
văzut niciodată zimbind, vorbind sau mişcîndu-se, ci sînt doar nişte 
statuete care, dacă ţi-au căzut din miini, se sparg în zeci de cioburi. De la 
acel bătrin am înțeles că oamenii suferă, se frămîntă, se lăcomesc unii 
sărăcind pe alţii, folosind fiecare în felul lui aceste închipuiri: zeii. Şi dacă 
lucrurile stau aşa, înseamnă că cele ce se petrec în jurul nostru: cutremure, 
fulgere, furtuni şi altele nu se datoresc Marelui zeu, cum cred dacii, ci unor 
puteri pe care omul nu a reuşit încă să le cunoască. La Roma m-am 
împrietenit cu mulți sclavi, mai ales din cei care au luptat într-o mare 
răscoală împotriva sclaviei, sub conducerea unui gladiator viteaz numit 
Spartacus, despre care poate că unii dintre voi, cei mai în vîrstă, aţi auzit 
pe mulți negustori povestind. Ei bine, aflați că sclavii revoltați nu mai 
credeau în existența zeilor, de aceea nici nu se temeau de ei. Tot aşa trebuie 
să facem şi noi, cei ce ne ridicăm să cerem pămînt, să nu vedem în 
cutremurul care a zguduit țara o răzbunare a lui Zamolxis, să nu credem că 
nu e pe voia zeului ca o parte din pămîntul moşiilor să se împartă 
comatilor. Ştiu, iar voi trebuie să înțelegețţi, de ce tarabostii şi capnoboțţii 
împrăştie pretutindeni cele mai înfricoşătoare zvonuri despre răzbunări de- 
ale Marelui zeu, pentru ca poporul să se supună şi să sufere lipsurile. Eu 
sint hotărît să lupt cu ei, ajutindu-l pe rege! Vă întreb: care dintre voi mă 
urmează? Vom începe cu Singidava; îl vom face pe tarabostele Rundacitulp 
să împartă pămînt oamenilor de pe moşia sa. 

— Mergem toţi cei fugiți de la Singidava! strigă Durasis. 

— Dăm ajutor şi noi, cei de aici, de la Rasidava! se grăbi bătrinul Jder, 
rămas cu sufletul tot de comate, deşi în lipsa lui Rundacis toți îl socoteau 
stăpinul moşiei cetăţii. 


— Vă însoţim şi noi! adăugă unul din comatii fugari. 

—  Însufleţirea voastră întăreşte hotărîrea mea! reluă Comosicus, 
rotindu-şi privirea pe fețele lor. Fiecare să se pregătească, miine în zori vom 
porni spre Singidava. Moşule, pentru mine vei da o parte din garda cetăţii, 
mă voi duce la Rundacitulp mai întîi cu vorbă bună, iar de va dovedi 
împotrivire, vom sări cu toții, îl vom prinde şi-l vom supune unei noi 
judecăți. 


Revenit la Singidava, tarabostele Rundacitulp îşi regăsise greu liniştea. 
După încordarea prin care trecuse, cînd se văzuse pe Kogaion în fața morții, 
alături de marele altar, pregătit să fie aruncat în sulițe, rămăsese cu o stare 
sufletească ce oscila între curaj şi teamă. Curajul i-l întărea veştile primite 
de la alți taraboşti, nici ei nu-şi împărțiseră moşiile, iar teama îi revenea de 
cite ori se gîndea la pericolul prin care trecuse. Trăise clipe grele, văzuse cu 
ochii lui minunea, cutremurul îl salvase. Avea şi momente de îmbărbătare, 
cînd satisfacția îi umplea inima de încredere, se socotea un ales al Marelui 
zeu, altfel nu i-ar fi lăsat Zamolxis viaţa. În tot ce se petrecuse vedea voința 
marelui zeu de a se păstra datina. Teama îi revenea mai ales cînd se gindea 
la împărțirea moşiei, pentru că de omorirea comatului Getys se socotea 
judecat şi iertat. Comatii din satele de pe moşia sa aşteptau, cu speranţa zi 
după zi tot mai năruită de zvonurile ce veneau din toate părțile, purtate de 
oameni anume trimişi, care nu uitau să le lege de voia marelui zeu. 

Se apropia toamna, soarele îşi potolise căldura. Pe la vremea prinzului, 
tarabostele porunci căpeteniei gărzii să-i scoată calul şi să pregătească 
patru străjeri să-l însoțească. Se trezise în zori cuprins de o nelinişte pe 
care nu şi-o putea înfringe, creştea pe măsură ce timpul trecea. Simţea 
nevoia să plece, să alerge în galopul calului, să dea roată moşiei, iar în 
drumul său să vadă comatii muncind pe tarlale. Sări în şa, în timp ce una 
din străji alerga să deschidă poarta. În acelaşi moment din vale răsună un 
tulnic, iar de sus din turnul de pază îi răspunse altul. Tarabostele strînse 
friul şi ascultă semnalele, în timp ce mintea îl purta înapoi, la ziua cînd în 
cetate venise regele, cînd îl încredințase că nu-l va pedepsi pe comatul 
Getys. 

— Urcă spre cetate o căpetenie însoțită de gardă, strigă străjerul din 
turn. 

Dădu pinteni, calul sări ca o săgeată îndreptindujse spre drumul ce 
cobora din cetate. Cînd ieşi dintre copacii ce îmbrăcau povirnişul, întilni 
ceata de călăreţi. Răsuflă uşurat, nu era regele, nici marele preot. Îl 
recunoscu totuşi pe cel ce venea, şi-l reamintea din sala de sfat de la 
Sarmizegetusa, cînd se ridicase şi vorbise cu pornire împotriva taraboştilor. 
Ce căuta la Singidava? Aducea o veste nouă? Întrebările se urmau fără 
oprire, în timp ce în sufletul său se întindea o umbră de îngrijorare şi 
teamă. 

— Sănătate, taraboste Rundacitulp! Nu mă mai rog Marelui zeu pentru 
tine, ştiu că eşti alesul lui, altfel nu făcea minunea. Îţi mai aminteşti de 
mine? 


— Eu mă voi ruga lui Zamolxis pentru tine! Sint bucuros să te am ca 
oaspete cîteva zile. Aş putea eu să te uit? Nu eşti Comosicus, feciorul 
tarabostelui Oroles? Pînă atunci, cînd te-ai ridicat şi ai vorbit cu atita 
hotărire în sala de sfat, numai auzisem de tine, ştiam că ai pribegit mulți 
ani prin străini. 

— Îţi mulțumesc, pentru că ai vrea să mă ai ca oaspete, însă nu pot sta 
mult, sînt numai în trecere. Din drumul cel mare m-am abătut încoace, 
curios să văd ce faci, dacă te-ai liniştit după primejdia prin care ai trecut. 
Acum, fiindcă mi-ai ieşit în cale, nu mai merg sus în cetate, putem sta de 
vorbă şi aici. Descălecăm şi ne plimbăm puţin pe la marginea pădurii. 

Tarabostele înțelese că totuşi Comosicus venise cu un scop, urmărea 
ceva. Fusese oare trimis de rege? se întrebă, în timp ce sărea jos din şa. 
Porniră unul lingă altul pe o cărare puţin umblată, ce şerpuia printre 
copacii rari. 

— Comosicus, este adevărat că ai fost sclav şi ai luptat în arenele 
circurilor ca gladiator? îl întrebă, urmărind să găsească ceva de vorbit, din 
care să prindă cu ce scop venise. 

— Da, taraboste Rundacitulp, este adevărat, am rătăcit mult prin 
străini şi am văzut multe. Să ştii că răutate şi bunătate omenească 
întilneşti pretutindeni, oricare ar fi zeul la care se roagă mulțimile. 

— Te gîndeşti la ceea ce s-a întîmplat cu comatele Getys? Într-acolo te 
poartă mintea? 

— Nu, taraboste, pentru fapta aceea ai fost judecat şi iertat, de asta nu 
se mai îndoieşte nimeni. Am vrut să spun că de multe ori răutatea izvorăşte 
din datină. La toate popoarele printre care am trăit o parte din viață am 
văzut că binele şi răul nu au izvoare diferite, aceea ce apare ca rău unora, 
alții îl socotesc ca fiind bine. Asta se întîmplă şi la noi, la daci, nu vedem un 
rău în faptul că o ființă omenească moare în chinuri, aruncată în sulițe, 
adusă ca Mare jertfă. În nici o altă parte nu am văzut o asemenea jertfire. 
Tot aşa, noi luăm drept bună datina, punem pe comati la muncă, le sîntem 
stăpini, le dăm din bucatele strînse de ei numai atît cît să nu moară 
înfometați, sînt un fel de robi, fără drepturi şi fără libertate. 

— Dar tu eşti un taraboste, Comosicus, cum poţi vorbi astfel? 

— Gindeşti că dacă eşti taraboste trebuie să ţii în robie alți oameni? 

— Bine, să zicem că aşa ar fi cu comatii, dar de sclavi nu te-a cuprins 
mila? Poate că şi ei ar vrea să se schimbe ceva... 


— Şi sclavia va avea un sfirşit. Eu văd în comati poporul dac, văd pe cei 
ce luptă şi apără ţara, urmiîndu-l pe rege, pe cei ce fac ogoarele să rodească, 
iar pe noi să ne socotim bogaţi, de aceea se cuvine ca ei să se bucure de 
unele drepturi, de oarecare libertate, să se simtă stăpini pe ceva. 

Tarabostele se opri din mers, îl privi îndelung, apoi îl întrebă: 

— Tot aşa îi vorbeşti şi regelui? 

— Am strîns multă revoltă în suflet, fiindcă aşa m-a purtat viața. Vreau 
să-l ajut pe rege din toată puterea. Acum virsta cată să-l învingă, iar 
tarabostii înclină să nu i se mai supună. El, Burebista, întemeietorul Daciei 
Mari, a ajuns să se vadă neascultat. Tarabostii nu se mai tem de bătrin. 
Acum îți răspund la întrebare: da, taraboste Rundacitulp, aşa îi vorbesc şi 
regelui! 

— Asta înseamnă că tu l-ai îndemnat... 

— Să se împartă comatilor pămînt din moşiile cetăților? 

— Da, adică să se schimbe datina... Marele zeu şi-a arătat mînia... Să 
nu trimită peste țară nenorociri mai mari... murmură tarabostele reluind 
mersul. Încep să te înţeleg, Comosicus, bănuiesc pentru ce ai ținut să te 
abați din drum, să treci pe la mine. După cele prin cîte am trecut, mă so- 
coteşti un om înfricoşat, care se teme şi de umbra lui, dar nu este aşa, 
trebuie să vezi în mine un taraboste la fel cum sînt ceilalți, care nu face 
altceva decit fac alții. 

Comosicus îl prinse de braț şi îl strînse uşor, oprindu-l. 

— Taraboste Rundacitulp, ai împărțit ceva pămînt comatilor de pe 
moşia ta? Ai dat ascultare cuvîntului regelui? 

— Ei, vezi, trebuia să înţeleg de la început!... Pentru asta ai venit... Să 
ştii că sînt gata să trec la fapte, am pregătit tot ce trebuia, dar mai aştept, 
vreau să văd ce fac ceilalți. Am primit veşti din multe părți, aproape toți 
tarabostii socotesc că Marele zeu ne-a arătat că nu vrea să se schimbe 
datina, nu dau nimic din moşii. Cred că lucrurile vor rămîne aşa cum sînt; 
ar fi greu pentru rege să lupte împotriva taraboştilor. 

Faţa lui Comosicus se întunecă, deveni stacojie. Îl prinse cu mai multă 
putere de braț, sforțindu-se să se stăpinească. 

— Dacă te-ai pregătit, treci la fapte, taraboste Rundacitulp! Vrei să mai 
fii judecat odată? Dar să ştii că nu vei mai fi mustrat de rege în fața 
taraboştilor, ci vei da seama în fața comatilor pe care îi ai pe moşie! 

Tarabostele nu-şi pierdu cumpătul, deşi amenințarea îl făcu să-l treacă 
fiori, vorbi potolit: 


— Să ştii, Comosicus, nu mă tem decît de rege şi de Marele preot, iar 
pentru comati am gardă bine înarmată, pe care de curind am întărit-o, aşa 
că primejdia de care îmi spui nu mă îngrijorează. Dar, pentru că nu vreau 
să audă regele că nu mă supun cuvîntului său, voi căuta să grăbesc treaba, 
voi începe să împart pămînt comatilor. 

— Cînd, taraboste Rundacitulp? 

— Peste cîteva zile... 

— Cite? 

— Să zicem, două săptămîni... E bine? 

— Este... Dar nu mai mult. Să nu uiţi, după scurgerea acestui termen 
nu te voi întreba eu de ce nu l-ai respectat, vei răspunde în fața altora. 

Din nou tarabostele se înfiora. Se vedea pe Kogaion, alături de marele 
altar, pregătit pentru a fi aruncat în sulițe. Se strădui să braveze: 

— Eşti uimitor, Comosicus! Ce ţi-au făcut, frate, romanii, acolo la 
Roma? Parcă ai rămas cu suflet de sclav... pentru mine eşti de neînțeles... 
Acum, fiindcă te am ca oaspete, te poftesc sus în cetate, vreau să te 
omenesc, aşa cum e datina. 

— Mulţumesc, taraboste Rundacitulp, asta înseamnă că nu te-arn 
supărat. Ţi-am spus că sînt în trecere, mă grăbesc, regele vrea să mă 
trimită pe la cetățile Argedava, Capidava, Tamasidava, să văd ce fac Cotiso, 
Zyraxes şi Rholes. 

Reveniţi în drum, Comosicus sări în şa şi făcu semn gărzii să-l urmeze. 
Tarabostele privi un timp după el, urmărind cum se îndepărta în galop, 
însoțit de un val de praf ce se destrăma uşor, apoi porni gînditor în sus spre 
cetate, lăsînd calul să meargă la pas. Se dădea în sufletul său o luptă, n-ar 
fi vrut să-l mai supere pe rege, dar nici să se grăbească, dacă cei mai mulți 
taraboşti socoteau că voia zeului era să nu se schimbe datina, adică să nu 
se dea pămînt comatilor. În următoarele zile frămîntarea îi spori, vedea că 
se scurta timpul, se apropia termenul. Nu bănuia că în satele de pe moşia 
sa era o mişcare surdă, însuflețitoare, plină de hotărîrea de a lupta. Nimeni 
de la cetate nu aflase că departe în pădure, într-o vale ce se înfunda, stătea 
ascunsă ceata ce-l însoțea pe Comosicus. În cea de a cincea zi tarabostele 
nu mai putu rezista, teama ieşi învingătoare, chemă scribul şi 
supraveghetorii muncii pe tarlale, le vorbi cum se gîndise să împartă o parte 
din moşie celor din satele sale, apoi le porunci să facă toate socotelile 

necesare, țimnd seama de mărimea familiei fiecărui comate. După această 
hotărire se mai linişti, deşi pierderea unei jumătăți din moşie îl durea adînc, 
însă mai mult se bucura soția lui, fiindcă îl vedea supunîindu-se cuvîntului 
regelui. Parcă mult uşurat, se culcă devreme şi somnul îl cuprinse repede. 
Nu-şi dădea seama cît timp dormise cînd auzi bătăi în uşă. Recunoscu 
vocea căpeteniei gărzii: 


— Stăpine, sînt la poartă patru oameni; unul spune că este tarabostele 
Burrennus. Îl lăsăm să intre în cetate? 

— Să aştepte pînă vin eu acolo! zise sărind din pat, întrebîndu-se în 
şoaptă: cum să fie Burrenius? Să-l fi iertat regele, ridicîndu-l iarăşi la 
rangul de taraboste? 

Nu se scursese timp cît goleşte un om în tihnă o ulcică de vin, cînd 
amîndoi tarabostii intrară în cerdac şi se aşezară la masă. 

— Cind am auzit că tu eşti, nu-mi venea să cred. Spune-mi, 
Burrennus, ai scăpat de sclavie? 

— M-a salvat şi pe mine cutremurul acela, întocmai ca pe tine. Poate că 
asta a fost voia Marelui zeu. Atunci, cînd toţi fugeau îngroziți, căutînd un 
loc de adăpost, eu şi alți sclavi am apucat-o spre pădure, ne-am ascuns în 
munți. 

— Bine, dar acum te văd cu cal, ai o mică gardă, porți veşminte de 
taraboste... Asta înseamnă că regele... 

— Nu este ce gindeşti tu, Rundacitulp, pentru rege sînt tot un sclav. 
Mai tirziu se va convinge că dacă Burrennus nu mai este taraboste a 
devenit în schimb răsculat. Umblu mai mult noaptea, merg din cetate în 
cetate, pregătesc lovitura. Toţi tarabostii pe la care am trecut s-au arătat 
alături de mine, mi-au dat veşminte, arme, oameni şi cai, sînt gata ca la 
momentul potrivit, fiecare să pornească spre Sarmizegetusa cu cîte un pile 
de oaste, iar acolo, cu toţii, să-l alungăm pe bătrinul Burebista, să punem 
în scaunul ţării pe altul ca rege. 

Tarabostele Rundacitulp îl privea mirat, tulburat de cele auzite. 

— De ce să-l alunge?! Cine ar fi să-i ia locul? se grăbi să-l întrebe. 

— Nimeni nu vrea să dea comatilor o parte din moşie, tarabostii 
socotesc că nu este voia Marelui zeu, fiindcă el şi-a arătat mînia cînd a 
făcut pămîntul să se clatine atit de tare. Să ştii că am trecut şi dincolo de 
munți, am fost la Argedava, am stat de vorbă cu Cotiso. El s-a arătat gata, 
vrea să devină rege al Daciei. După cît am înțeles, de multă vreme visa 

acest lucru. Tarabostii pe la care am trecut nu sînt împotrivă, îl vor pune 
rege pe Cotiso. 

— Şi cînd ar fi să se facă treaba asta? 

— Cît de curînd, poate că chiar înainte de primăvara viitoare. 

— Eu m-am pregătit să împart pămînt comatilor de pe moşia mea... 
murmură descumpănit Rundacitulp. 

— Să nu faci greşeala asta, taraboste! Pe urmă cu greu îţi vei putea lua 
înapoi ceea ce ai dat. Ştii doară, comatii sînt gata să moară pentru o palmă 
de loc. Aşteaptă, aşa cum fac ceilalți. 

— Măi, Burrennus, m-ai tulburat de tot, mă văd pus într-o grea 
cumpănă! Regele va afla, m-am legat că în curînd voi da ascultare 
cuvîntului său. 

— Faţă de cine te-ai legat? 

— De Comosicus, feciorul lui Oroles. 

— Da, am auzit, mi-au povestit mulți taraboşti cele ce s-au petrecut 
atunci cînd te-au judecat, spuneau că el a fost de partea comatilor, a cerut 
să li se dea pămînt. S-a întors de la Roma cu mintea răsucită, nu vrea să 
țină seama de datină. Dar, taraboste, legămiîntul tău față de el nu are nici o 
valoare. Ce e acest Comosicus în Dacia? Un trepăduş, pus în slujba lui 
Burebista. Îi vom aranja noi pe amindoi, şi pe el şi pe rege. Ascultă ce-ţi 
spun eu: nu dai nici o bucăţică din moşie, aşteaptă, urmăreşte ce fac 
ceilalți taraboşti; la nevoie stai un timp ascuns undeva, iar cînd vom porni 
spre Sarmizegetusa mergi şi tu. Nu mă îndoiesc că, la fel ca mine, tu ai de 
răzbunat suferința prin care ai trecut. 

Rundacitulp săltă capul, răsuflă adînc, uşurat, săgetindu-l cu privirea 
aprinsă. 

— Să ştii că primesc îndemnul tău! Ai făcut bine, Burrenus, că ai trecut 
pe la mine. Amindoi am suferit, am fost înjosiți în fața întregii ţări, se 
cuvine să ne unim şi să ne răzbunăm! Şi eu sînt gata să-ți dau oameni 
pentru gardă, arme, cai şi bani. 

— Da, îmi trebuie gardă. Cred că m-ai înțeles, taraboste, merg din 
cetate în cetate, garda de la una mă duce la cealaltă, apoi se întoarce acasă. 
Alege patru oameni zdraveni, care nu ies din cuvîntul tău, şi dă-mi-i să mă 
însoțească. Pornesc neîntirziat mai departe, nu umblu decit noaptea. Pe 
tine nu te voi ocoli, rămînem uniți, voi veni cît de des pe aici, pînă va sosi 
ziua cînd vom porni să dăm lovitura. Mă voi ruga Marelui zeu pentru 
sănătatea ta, taraboste Rundacitulp! 


Cîntaseră de mult cocoşii după miezul nopţii cînd Burrennus părăsi 
cetatea Singidava, însoţit de gardă nouă. Tulburat, însuflețit de hotărîrea 
luată, bucuros că nu mai dădea nimic din moşie, convins că primea ajutor 
de la zeul cel mare în momentele de grea cumpănă, tarabostele Rundacitulp 
nu mai putu dormi pînă la ziua. Soarele abia răsărise cînd chemă scribul şi 
supraveghetorii, cărora le spuse să nu mai facă nici un fel de măsurători şi 
socoteli, pentru că nu va mai da pămînt comatilor. Trimise apoi pe 
căpetenia gărzii la Sarmizegetusa, să afle unde se găsea Comosicus. Ceva 
nelămurit în sufletul sau îl făcea să se teamă de el, pentru că îl ştia în 
preajma regelui. Viaţa îşi reluă cursul obişnuit în cetate, iar în satele de pe 
moşia sa nu se observă vreo frămîntare printre oameni, toți îşi vedeau 
liniştiţi de treburi. În cea de a patra zi, căpetenia gărzii se întoarse cu vestea 
că nu aflase pe unde umbla Comosicus, nu era la Sarmizegetusa, nici la 
Carsidava. Tarabostele socoti că în adevăr plecase, aşa cum spusese, spre 
Argedava, Capidava şi Tamasidava. Acest lucru îl linişti şi mai mult, nu 
avea decit de aşteptat să se pornească lovitura pe care o pregătea Burren- 
nus. Nu se gîndi că în curînd se împlinea termenul de două săptămîni, cînd 
trebuia să înceapă împărţirea de pămînt comatilor. Şi, în adevăr, trecură 
două zile peste acel termen, fără să se ivească ceva neobişnuit. În noaptea 
celei de a treia zi însă, comatii din toate satele de pe moşie, înarmaţi cu ce 
avuseseră la îndemiîna: topoare, furci, coase, măciuci, arcuri, sulițe şi 
spade, porniră spre cetate. În zori o împresurară din toate părţile, în ordine 
şi linişte, fără să răspundă la întrebările străjilor din cele patru turnuri de 
pază. Soarele se ridicase deasupra muntelui din apropiere cînd pe drumul 
ce şerpuia pe povirniş urca în galop Comosicus, însoțit de gardă puternică. 
La intrare străjile îl opriră. Cînd tarabostele află cine venise, porunci să se 
deschidă porţile, iar el ieşi să-l primească. În acelaşi moment comatii 
dădură buzna înăuntru şi în cîteva clipe curtea se umplu de oameni. Nu 
mai era nimic de făcut, la o împotrivire garda cetății ar fi fost înăbuşită de 
numărul mare al celor veniți cu hotărîrea de a lupta pentru pămînt. 

— Mă rog Marelui zeu pentru tine, Comosicus! începu tarabostele. Să 
ştii că te-am căutat pe la Sarmizegetusa şi Carsidava, dar n-ai fost găsit. Îţi 
trimisesem vorbă că n-am avut destul timp să fac toate socotelile şi 
măsurătorile, ceream un răgaz de încă zece zile... 

— Le facem noi astăzi! strigă Durasis, comatul pe care Comosicus îl 
alesese căpetenie a răsculaților. 


— Taraboste Rundacitulp, ţi-am spus că după împlinirea termenului nu 
eu voi fi cel ce-ţi va cere socoteală de nerespectarea cuvîntului dat, se grăbi 
Comosicus, oprindu-l pe Durasis. 


Tarabostele cătă în jur, văzu feţele împietrite şi privirile arzătoare ale 
comatilor, cu bărbile răsfirate de vînt, stringînd cu putere în miîini ceea ce 
fiecare avea ca armă — coasa, toporul, furca sau măciuca — îşi dădu seama 
că era prins între două forțe cu care nu se putea măsura: de o parte regele, 
prezent acolo prin Comosicus, iar de cealaltă comatii, mulțimea, poporul. 

— Trebuie să mă crezi, Comosicus! Nu a fost vreme destulă, am făcut 
legămiînt pentru un termen prea scurt... 

— Vrem pămînt! Vrem pămînt! Vrem pămînt! răsunară strigăte din mai 
multe părți. 

— Vă dau, fac aşa cum a spus regele... reluă tarabostele înfiorat, 
îngrozit de miînia celor ce-l înconjurau. Păsuiți-mă pînă se face 
măsurătoarea, pînă sîntem gata cu socotelile, să ştim ce dăm fiecăruia... 

— Să înceapă împărțirea de astăzi! se auzi din nou Durasis. 

— Să mergem pe moşie, acolo să-şi ia fiecare partea ce i se cuvine! 
răsună o voce groasă, de departe, din spatele mulțimii. 

Comosicus săltă amîndouă brațele, îndemnînd la linişte: 

— Vrem să arătăm regelui şi taraboştilor că ştim să ne stăpinim 
pornirile. Noi am venit hotăriți să luptăm, dacă tarabostele poruncea 
străjilor şi gărzii să apere cetatea. Aşadar, vom începe de astăzi împărțirea 
moşiei, luînd mai ales pămîntul din jurul satelor, restul fiind partea ce 
rămîne stăpînului cetății. Pornim, taraboste Rundacitulp! 


4 


/omosicus grăbi plecarea de la Singidava, se înapoie la Rasidava 
cu ceata de comati care îl însoţise. Într-o anumită măsură se 
îndoia de sinceritatea lui Rundacitulp că va duce bine treaba pînă 

la capăt, făcînd împărțirea pămîntului fără să nemulțumească oamenii, însă 
avea încredere în Durasis, pe el îl lăsase căpetenie peste cei ce se arătaseră 
gata să pornească răscoala, hotărîți să pună foc cetăţii. Numai iscusința cu 
care tarabostele ştiuse să întoarcă lucrurile făcuse să se salveze situația, 
astfel ca totul să se petreacă în linişte, aşa cum dorise el, Comosicus, să nu 
se vadă nevoit să săvirşească o faptă care l-ar fi supărat pe rege. La Rasi- 
dava află că Rundacis se înapoiase de la Argedava, dar nu stătuse mult, 

plecase degrabă la Sarmizegetusa. Stătea în cumpănă, ar fi vrut ca ceea ce 
începuse la Singidava să se întindă în toată ţara, pretutindeni comatii să 
încercuiască şi să atace cetăţile, surprinzind pe taraboşti nepregătiți, însă 
nu vedea cum să-i îndemne, cum să se împartă, încotro să pornească. Se 
sculase în zori, ieşise în curtea cetăţii, se spălase la şipotul ce ţişnea de sub 
un colț de stincă, apoi se aşezase pe un bugştean de brad, fățuit cu barda, 
pus ca bancă de odihnă de-a lungul zidului de apărare. Privea în zări cum 
se înălța soarele de dincolo de creste. Toamna era aproape, copacii se 
pregăteau să-şi scuture podoaba. Nu simţi venirea bătrinului decît cînd 
acesta se aşeză lingă el. 

— Dacă te-ai trezit aşa din noapte, înseamnă că te frămîntă ceva, 
feciorul moşului, începu el pufăind greu. Mi-au spus oamenii ce treabă 
bună ai făcut la Singidava; de bucurie îmi vine să te string în brațe cu 
dragoste. Aşadar, ai pornit-o, schimbi datina, n-o să mai fie poporul cu 
totul în slujba taraboştilor, va avea fiecare om o palmă de loc şi o 
gospodărie pe care să fie stăpin, se va vedea mai liber, va fi recunoscător 
regelui şi se va arăta gata oricînd să lupte pentru ţară. 

— Ascultă, moşule... 

— Jder! Spune-mi, ca toată lumea, moş Jder. 

— Moş Jder, în fiecare dimineaţă te scoli vesel, cu poftă de vorbă? 

— Dar cum? Ce aş putea să mai cer Marelui zeu? Mi-a dat un ginere 
cum nici n-am visat, fata e fericită, nepoțeii cresc, avem cetatea şi moşia, 
am dat o parte din pamint oamenilor, ne împăcăm cu toții. Să ştii că noi 
aici la Rasidava parcă sîntem o mare familie. Cînd trec prin sate, toți îmi 
dau bineţe cu dragoste şi respect, iar copiii strigă după mine: „Tataia Jder! 
Tataia Jder!” Dar şi eu îi iubesc, întotdeauna am în buzuaar ceva pentru ei. 
La Rasidava nu e ca la vecini, ca în satele de pe moşia popilor. 

— Adică, ce este la preoți? Vorbeşti de moşia cultului lui Zamolxis 
numită Muntele cel Mare, care porneşte încoace de sub Muntele cel Mare? 
Ce ai aflat? 

— Am vorbit ieri cu un comate de-acolo, la ei nu s-a întins nici o vorbă 
că vor primi pămînt. Îmi spunea omul acela — nu mă cunoştea, nu ştia ca 
sînt ca şi stăpîn la Rasidava — că se poartă capnobotul mai rău decit un 
taraboste. Dar nu numai el, ci toţi slujitorii cultului pe care îi are sa-l ajute, 
toţi îi chinuiesc şi jecmănesc pe comati. 

— Cite sate are moşia Muntele cel Mare? 

— Este mai întinsă ca a noastră, are şapte sate. Ce, ai vrea să faci ca la 
Singidava?! Nu te povățuiesc, nu te pune rău cu capnoboții, că, ştii, cică ar 
fi nişte hrube în stinca de sub Kogaion în care putrezesc oasele celor băgați 
acolo. Cînd lupţi cu tarabostii, îl ai la spate pe rege, iar dacă vrei să te 
răfuieşti cu capnoboțţii, nu vei fi ajutat de Marele preot. 

— Crezi că Deceneu este un om rău? 

— Păi, nu este el mai mare peste preoți şi capnoboţi? 

— Poate că nu ştie ce rele fac slujitorii cultului. 

— O fi bun... N-o fi ştiind... Da, are şapte sate moşia vecină... murmură 
bătrinul, cu gîndul parcă pornit departe, apoi, după o pauză, reluă: eu te 
ajut cu tot ce pot... numai cată să fii cu multă băgare de seamă... 

— Da, o să mai gîndesc, moş Jder. Să ştii că puterea nu este la mine, ci 
tot la ei. 

— La cine? 

— La comatii din acele sate. Bătrinul clătină din cap neîmpăcat: 

— Fără un om viteaz în fruntea lor, nu au curajul să pornească ceva. 
Ti-am spus, le e mai frică de preoți decît de luptătorii din gărzile regelui. 
Faci cum vrei. Poate te hotărăşti după ce vorbeşti cu Durasis. A sosit după 
miezul nopții, greu obosit, l-am lăsat să doarmă liniştit. Vrea să-ți 
vorbească degrabă. Zice că la Singidava e bine, toți se roagă Marelui zeu 
pentru sănătatea ta. Te las, mă duc să-mi văd de treburi, uite că soarele se 
ridică repede pe cer. 

— Dacă îl vezi pe Durasis, spune-i să vină repede, îl aştept aici. Totuşi, 
cred că ceva s-a petrecut acolo... 

Cele aflate de la bătrin, în legătură cu moşia Muntele cel Mare a 
cultului lui Zamolxis, îl puseră pe ginduri, vedea mai grea lupta cu preoții şi 
capnoboțţii decit cu tarabostii. 

Pentru a nu-şi atrage mînia marelui zeu, poporul se temea de ei, cel ce 
era dus legat pe Kogaion nu mai putea avea nici o speranţă de scăpare, îi 
putrezeau oasele în hrubele din sînul muntelui. De cele mai multe cazuri 
marele preot nici nu afla, întărirea credinței şi pedepsirea celor ce călcau 
datina era o treabă a căpeteniei capnoboțţilor şi a gărzilor de preoţi care 
cutreierau ţara. Trebuia să încerce ceva, numai aşa putea să-şi dea seama 
de cele ce se petreceau în satele de pe moşiile stăpinite de cei ce întăreau şi 
apărau credința. Se giîndise ca după o scurtă odihnă să facă un ocol pe la 
Carsidava, unde îl ştia pe tarabostele Oroles bolnav, apoi să se îndrepte 
spre Sarmizegetusa, să afle ce veşti noi soseau din țară. Întoarse capul 

auzind paşi. Îl văzu pe Durasis apropiindu-se, cu zeghea pe umeri, ţinînd 
căciula în mînă, cu fața luminată de un zîmbet larg. 

— Marele zeu să-ți dea sănătate! salută el. Cind te văd, uit de griji, îmi 
creşte curajul. 

— S-a întîmplat ceva la Singidava? îl întrebă, făcîndu-i semn să se 
aşeze alături pe buşteanul de brad. 

— Nu, Rundacitulp s-a potolit. Alaltăieri am aflat de la un slujitor din 
cetate că tarabostele a plecat departe, undeva spre riul Maris, spunea că 
are acolo o rudă sau un prieten. Pentru altceva am venit. Tot alaltăieri au 
sosit la noi în sat doi comati, fugiți de pe o moşie, te căutau. l-am omenit şi 
am stat mult de vorbă cu ei. Cum nu ştiam cît o să alerg cu calul pînă te 
găsesc, i-am oprit pe loc, încredințindu-i că şi noi sîntem tot din cetele tale. 

— Dar de ce să alergi, de ce să te grăbeşti? 

— Ceea ce am auzit de la ei m-a îngrozit. Cică la o cetate de dincolo de 
riul Maris — vezi, tot într-acolo s-a dus şi Rundacitulp — s-au adunat 
săptămîna trecută mulți taraboşti, care pun la cale o lovitura contra regelui. 
Unul din acei comati avea soră slujnică la bucătăria tarabostelui, ea a auzit 
multe din tot ce s-a vorbit acolo. Eu zic că a înţeles bine, că de, o femeie nu 
se pricepe la treburi de-ale bărbaţilor, mai ales cînd este vorba de luptă. I-a 
auzit spunînd că nu vor da pămînt comatilor, că îl vor face pe rege să 
respecte datina: moşia şi satele sînt ale tarabostelui, stăpinul cetăţii. 

— Dar dacă regele nu o să vrea? 

— Cică îl vor lăsa fără oaste, nu vor mai stringe luptători, nici nu vor 
mai pregăti arme. 

— Îi vom strînge noi, vom făuri arme cu oamenii noştri! 

— Da, aşa mi-am zis şi eu... N-am ştiut că te-ai gîndit la asta. 

— E bine că ai venit să-mi spui, Durasis, lucrurile încep să se încurce. 
Poate că în toamna asta vom avea mult de alergat: să adunăm poporul, să-l 
facem zid în jurul regelui, să pregătim altă oaste, cu pilcuri care nu vor avea 
căpetenii taraboşti, ci dintre comati, bărbaţi viteji, care vor lupta cu prețul 
vieții pentru a-şi apăra vetrele şi pămîntul ce li se cuvin din moşii. Tu să fii 
pregătit, cînd îţi trimit vorbă vii aici cu toate cetele de acolo. Eu voi căuta să 
ajung cît mai repede la Sarmizegetusa, să văd ce face Rundacis. El ar trebui 
să vină încoace, iar eu să stau pe lingă rege. Acum, fiindcă tot ai făcut 
drumul pînă aici, te ţin să-mi dai ajutor, vreau să se dea pămînt şi 
comatilor de pe moşia vecină. 

— Să ne punem rău şi cu capnoboţii... cu preoții?!... 

— Dar nu şi cu Marele preot. Aşa e că te temi de ei? 

— Vom avea prea mulți duşmani... tarabostii... capnoboţii... Dar, 
alături de tine, Comosicus, merg pînă la Marele zeu! 

— Bine, astăzi ne pregătim, iar mîine facem treaba. 

— Vom ataca numai cu oameni de aici conacul moşiei Muntele cel 
Mare? Am fost odată cu moş Jder acolo, e bine păzită de garda preoţilor. 

— Ne vor ajuta şi cei din satele lor. 

Alături de ei doi, bătriînul Jder se dovedi iute la treabă, ca în vremea 
tinereții. Pe la amiază porniră pe cai paisprezece oameni, cîte doi pentru 
fiecare sat de pe moşia cultului lui Zamolxis. Către seară urmau să intre, 
unul pe la un cap al satului, iar altul pe la celălalt, strigînd ca a doua zi toţi 
bărbaţii să vină la conac, pentru a primi fiecare de la capnobot un lot de 
pămînt, pe care să-l stăpinească pe vecie. Cine va lipsi va fi socotit că nu 
vrea să ia. 

În dimineaţa următoare, capnobotul Bithus şi preoţii din gardă priveau 
mirați cum din toate părțile veneau oameni spre conacul moşiei. Numai cele 
trei cete ce-l însoțeau pe Comosicus erau pregătite cu furci, topoare, coase 
şi măciuci. Venind pe drumul cel mare, urmat de garda bine înarmată a 
cetății Rasidava, dată de bătrinul Jder, Comosicus se opri la poartă şi strigă 
străjii să deschidă. Se văzu în față cu capnobotul. 

— Mă rog Marelui zeu pentru tine, capnobot Bithus! salută dînd pinteni 
calului, înaintînd spre el. Sint Comosicus — nu se poate să nu fi auzit de 
mine — sînt trimis de rege... 

— Noi ascultăm numai de Marele preot... Nu văd pentru ce ai venit şi de 
ce s-au adunat oamenii?! se porni capnobotul plin de miînie. Nu ştii că aici 
este un domeniu al cultului lui Zamoixis? 

— Ştiu, capnobot Bithus! răspunse rizind, privindu-l cît era de scurt şi 
de gras, semn că trăia în îmbuibare. Nu fac altceva decît să aduc la 
îndeplinire cuvintul regelui. 

— Care cuvînt?! 

— Să se împartă comatilor din satele voastre jumătate din moşie. Vrei 
să spui că nu ştii? 

Capnobotul căută să schimbe tonul, vorbind mai potolit: 

— Ştiu, Comosicus, dar nu se mai împarte nimic. Aşa am primit veste... 

— De la cine? 

— De la taraboşti... de la capnoboți... 


Comosicus privi spre Durasis, cele aflate de el se adevereau, tarabostii 
lucrau cu multă grabă, în legătură cu ei erau capnoboțţii. Între timp în jurul 
lor se strinsese mulțimea, în față stăteau cei din cetele pregătite pentru 
luptă, aduse de la Rasidava. 

— Începi chiar de astăzi să împărți pămînt comatilor, capnobot Bithus! 
Vezi ce te înconjoară? Am cuvintul regelui, cine nu se supune să fie lovit 
fără milă! 


— Teme-te de miînia Marelui zeu, Comosicus! 

— Te înţeleg, capnobot Bithus, adică să mă tem de voi, de capnoboți... 

— Vrem să ne dea pămînt! strigă un comate, iar după el se porniră şi 
alții. 

— Teme-te tu de mînia poporului, Bithus! i-o întoarse Comosicus. 

— Te supui judecății Marelui zeu! îl ameninţă capnobotul. 

— Vrem pămiînt!... Vrem pămiînt!... răsună din toate părțile. 

— Capnobot Bithus, dacă tu nu vrei, vom face noi împărțirea. Pentru 
asta am venit. Tu să spui Marelui preot că te-ai opus. Durasis, să se adune 
oamenii pe sate, fiecare cu obştea lui, să-i însoţim cu cetele noastre şi să-i 
ajutăm să-şi ia fiecare bucata de pămînt ce i se cuvine. Să ştii, Bithus, 
continuă el întorcîndu-se din nou spre capnobot, la înapoierea mea la 
Sarmizegetusa, regele va afla că tu eşti unul din aceeia care nu dau 
ascultare cuvîntului său. 

— lar tu să te temi de mînia Marelui zeu! 

Seara, cînd să plece înapoi spre Rasidava, Comosicus fu oprit la poartă 
de un preot din garda conacului moşiei: 

— Să nu-mi spui nimic, numai să asculți, începu acesta în şoaptă, 
apucind de friul calului. Sînt un preot oarecare, precum mă vezi, mic şi 
slab, nu-ţi foloseşte la nimic să-mi cunoşti numele, ceea ce îți spun eu nu 
vei avea de unde să afli. În săptămîna trecută s-au adunat aici mulţi 
capnoboţi, iar eu am reuşit să mă strecor printre ei, am ascultat ce 
vorbeau. Să ştii că au pus la cale ceva, vor să lovească în Marele preot. Sint 
supăraţi că bătrinul Deceneu nu s-a opus să se împartă comatilor moşiile 
cultului lui Zamolxis. Ce vor să facă, unde urmăresc să ajungă n-am reuşit 
să prind, însă am căpătat convingerea că este vorba de o schimbare. Înclin 
să cred că se pregătesc ca un capnobot să devină Mare preot. Dacă te 
înapoiezi la Sarmizegetusa, treci şi pe Kogaion, spune-i Marelui preot ce-l 
aşteaptă, dacă nu reuşeşte să descopere şi să stingă din faşă ticăloşia 

capnoboților. Acum poţi să dai pinteni calului. Mă voi ruga întruna Marelui 
zeu pentru tine! 


CAPITOLUL VII 


PRIMEJDIA VINE DIN DOUĂ PĂRŢI 


1 


upă împărțirea moşiei Muntele cel Mare, capnobotul Bithus 
> degrabă spre Kogaion, iar Comosicus pornise de la 
Rasidava la Carsidava, unde îşi ştia tatăl bolnav, urmînd ca de 

acolo să se îndrepte spre Sarmizegetusa. La Carsidava stătuse mai mult de 
cît gîndise, îl reținuse Andra, bătrinul îşi pierduse de tot puterea, stătea 
numai în pat, toți credeau că i se apropiase sfirşitul. Tarabostele bolea 
învins de virsta, se vedea neputincios şi nefolositor, deşi mintea îi rămăsese 
limpede. Într-o zi se simţise mai bine, stătuseră mult de vorbă, Comosicus îi 
vorbise de pericolul în care se aflau regele şi marele preot, de loviturile pe 
care le pregăteau tarabostii şi capnoboțţii. Bătrinul taraboste se săltase de 
pe pat, îl învăluise într-o privire arzătoare şi îi vorbise despre dragostea de 
țară şi datoria de a o apăra, apoi îl îndemnase să plece neîntirziat la 
Sarmizegetusa. Venise toamna, plaiurile şi pădurile luaseră culori de toate 
nuanțele, de la verdele viu al brazilor pînă la galbenul şi brunul frunzelor 
pregătite să cadă. În cetatea de scaun şi pe Kogaion găsise linişte, trimişi 
de-ai căpeteniilor de ţinuturi veneau şi plecau ca şi cum totul era în ordine, 
nu văzuse nici un semn care să arate că țara era în fierbere. Ca şi 
tarabostele Oroles, regele şi marele preot se luptau cu virsta, aveau 
seninătatea bătrinilor care trăiesc răscolind amintirile, nu vedeau nici o 
primejdie înlăuntrul, ci în afara hotarelor, acolo unde se aflau legiunile 
romane. De cînd plecase Kallisthene treburile cancelariei domneşti le 
preluase Carpio, pe lingă grija gărzii devenise şi căpetenie a scribilor. Un 
ajutor ar fi putut sa-l dea Duras, el nu era de partea taraboştilor, însă de 
cind — la o vinătoare — căzuse cu calul într-o prăpastie, rămăsese cu o 


durere vie în tot lungul spatelui, stătea mai mult în casă. Altădată pe rege îl 
ajuta marele preot, dar de cînd venise Astydamas — astrologul — Deceneu 


se retrăsese în sine, începuse să vadă în jur numai semne ale unor 


nenorociri. O confirmare a prezicerilor cititorului în stele o avusese prin 
dezlănțuirea cutremurului, în care el vedea supărarea marelui zeu. Pe la 
sfirşitul verii, un negustor adusese de la Dionysopolis un mesaj din partea 
lui Acornion, prin care spunea regelui că virsta nu-l mai lăsa să alerge, dar, 
dacă avea nevoie, îl putea folosi pe feciorul său Theon, pregătit de el pentru 
a merge în solie oriunde. 

Revenit la Sarmizegetusa, Comosicus nu se grăbi să meargă la rege, 
căută întîi să afle ce veşti mai sosiseră, alergînd cu mintea mai mult la cele 
ce se petreceau la Roma — de acolo vedea venind pericolul cel mare. Se 
trecea printr-un moment greu, ţara era împărțită, de o parte tarabostii şi 
capnoboțţii, iar de cealaltă comatii;, se spulberase unirea de altădată a 
întregului popor. Şi totuşi era conştient că nu trebuie să dea înapoi, ci să 
grăbească  dezlănțuirea grelei încercări pe care o pregătea, nutrind 
convingerea că va fi urmat de toți aceia ce trudeau pe moşiile cetăților şi ale 
cultului lui Zamolxis. O veste primită din partea tinărului taraboste Zoltes, 
a cărui cetate era departe la miazănoapte, în apropiere de Porolissum, îl 
descumpăni la început, apoi îl îndirji. Acesta îl prevenea, aflase că într-o 
adunare tainică tarabostii puseseră la cale prinderea şi întemnițarea sa în 
hrubele unei cetăţi, încît să i se piardă urma. Pe de altă parte, el ştia că 
trebuie să se ferească de a cădea în mîinile capnoboţilor, care, fără ştirea 
marelui preot, l-ar fi făcut să piară în întunericul unei galerii din sînul 
Kogaionului. Vestea îl hotărî şi mai mult, se gîndea că pînă la căderea iernii 
să nu rămînă nici o moşie neîmpărțită, şi tot pînă atunci să înfiripeze o 
oaste a comatilor, iar pînă la primăvară să o întărească şi să o organizeze în 
aşa fel încît să ţină liniştea în țară şi să poată apăra hotarele. Păstra 
convingerea că tot ce întreprindea va fi pe voia regelui şi a marelui preot, că 
nimic din cele hotărite în sala de sfat din ziua dezlănțuirii cutremurului nu 
se va schimba. Îşi dădea seama că pornea o acţiune ce se va întinde în 
întreaga țară, greu de stăpînit, că pentru ducerea ei la bun sfirşit avea 
nevoie de ajutoare bune, oameni de încredere, bravi, care să nu dea înapoi 
în fața primejdiilor ce se vor ivi. Aştepta înapoierea lui Durasis. Îl trimisese 
la Ziridava, la Scorilo, îi cerea să lupte alături de el cu întreaga oaste ce o 
putea stringe din ţinutul său. Pe Zoltes îl chemase la Sarmizegetusa, ar fi 
vrut să-l aibă printre ajutoare pe tînărul şi aprigul taraboste. Bucuria sa fu 
mare cînd îi văzu veniți în cetatea regelui pe amindoi: pe Scorilo şi pe 


Zoltes. Deşi în vîrstă, căpetenia de la Ziridava nu-şi uitase obirşia de 
comate şi nici datoria de a se supune cuvîntului regelui. 

Pe la începutul lui noiembrie, se strinseră cu toții în atelierul de olărie 
al lui Brodus. El insistase, olarul, să se adune acolo, avea lărgime destulă şi 
era linişte. Făcuse curăţenie şi aşezase frumos vasele, pe mărimi şi culori, 


formînd din ele desene şi flori ce încîntau ochiul, adusese o masă lungă şi 
scaune pentru toţi, stabilind dinainte locul fiecăruia. În capul mesei stătea 
Comosicus, pe partea din dreapta lui se înşirau: Scorilo, Rundacis, Carpio 
şi Durasis, pe cea stingă erau Zoltes, Diurpanneus — fierarul — şi Dades — 
dulgherul, iar la celălalt capăt el, Brodus. 

— Te-ai aşezat în fața mea, frate Brodus, cred că mă vei ajuta cu 
înțelepciunea ta, începu Comosicus cu ton de glumă, întotdeauna am văzut 
în olari un fel de filozofi, oameni care se străduiesc să pătrundă cu mintea 
în tainele lumii şi ale vieţii. Voi să nu vă mirați, Diurpanneus şi Dades, 
fierarii şi dulgherii sînt altfel, pe ei dacă îi superi te poți trezi lovit. 

— Nu numai cu înțelepciunea, ci şi cu brațele, se porni Brodus. Toată 
puterea unui olar este strinsă în miîini, cu ele frămîntă lutul şi-l face să ia 
forme frumoase. Am chibzuit mult la cele ce mi-ai spus alaltăieri, trebuie să 
trecem la fapte. Ai făcut bine că nu te-ai grăbit să-i spui regelui cele aflate, 
pentru că tu însuți n-ai fi fost pregătit să-l ajuţi, aşa cum te vei dovedi 
astăzi. Treaba nu este uşoară, nimeni nu poate să prevadă cum se vor 
desfăşura lucrurile şi ce va ieşi pînă la urmă, important este ca odată 
porniţi, să nu ne mai oprim decit în momentul cînd în țară vor domni 
omenia, dreptatea şi libertatea. Tarabostii ne vor fi la început duşmani, le e 
teamă că vor sărăci, deşi fiecare rămîne cu jumătate din moşie, însă pină la 
urmă se vor potoli şi vor veni din nou alături de rege. Dar să nu mă iau cu 
vorba, te ascultăm, Comosicus! 

— Ştiţi pentru ce ne-am adunat. Fiecare să se gîndească bine şi să se 
hotărască dacă vrea să mă urmeze. Vom avea de luptat cu tarabostii şi 
capnoboțţii; primii se sprijină pe bogăţie, ceilalți pe credinţa în Marele zeu. 
Vor trece destui oameni de partea lor, pe unii atrăgîndu-i cu bani, iar pe 
alții speriindu-i cu răzbunarea lui Zamolxis. Tarabostii s-au unit pentru a 
lovi pe rege, în timp ce capnoboţii vor să aibă un alt Mare preot. Noi sărim 
în ajutorul lui Burebista şi a lui Deceneu, ajutindu-i totodată pe comati să 
capete pămînt. Din cele petrecute la Singidava şi la moşia Muntele cel Mare 
m-am convins că oamenii satelor sînt gata să lupte, vor să se vadă stăpiîni 
pe o fişie de loc, să se simtă mai liberi. Vom înjgheba o oaste a comatilor, 


iar voi veţi fi căpetenii de pilcuri. Ştiu că vom mai găsi şi alții, ca Durasis, 
pe care îi vom pune căpetenii de cete. M-am gîndit să pornim cu oamenii 
strinşi din satele ce ţin de cetăţile Singidava, Rasidava şi Carsidava. O 
apucăm spre Tibiscum, iar de acolo ne îndreptăm către Ziridava, unde ne 
vom uni cu piîlcurile tale, Scorilo. În drumul nostru vom împărți moşiile, 
astfel că vor veni alături de noi mulți comati din satele prin care vom trece. 
De la Ziridava ne vom întoarce pe valea riului Maris, oastea noastră va 
creşte necontenit, încît, cînd vom reveni la Sarmizegetusa vom fi destul de 
puternici pentru a-l apăra pe rege şi pe Marele preot. Totul este ca la 
început să umblăm cît se poate de repede, să nu lăsăm timp taraboştilor să 
se unească, ci să-i derutăm, să creadă că noi am pornit spre apus şi 
miazănoapte, apoi să revenim ca fulgerul încoace, să le-o luăm înainte. 
Trebuie să ne gîndim că dacă ei pun mîna pe rege şi pe Marele preot, 
lucrurile s-ar încurca mult, ne-ar putea pune condiţii grele, am aluneca 
spre un război între două tabere, ca la Roma. Aşa cum acolo de mult timp 
se luptă tabăra patricienilor cu aceea a plebeilor, şi la noi s-ar putea ajunge 
la o înfruntare de lungă durată între tabăra taraboştilor şi aceea a 
comatilor. Dacă regele şi Marele preot vor fi în mijlocul nostru, ceea ce va 
urma mai departe se va sfirşi cu bine, mulți taraboşti se vor retrage din 
luptă, se vor arăta înţelegători, vor împărți moşiile. Prin noi Dacia porneşte 
pe un drum nou. Vrem să ridicăm poporul, să-l facem să se simtă stăpîn în 
țara lui, să aibă o bunăstare, să cunoască libertatea, pentru că numai astfel 
va lupta cu străşnicie să apere hotarele. Cred că m-aţi înțeles, asta e tot ce 
am vrut să vă spun. Vă întreb: pornim lupta? Sînteţi hotăriți să mă urmaţi? 

— Sintem gata! se grăbi Durasis. Dar ai uitat un lucru: nu ştim ce 
trebuie să facă fiecare, mai ales la început. Pe urmă vom vedea cum o să ne 
descurcăm. 

— Da, e bine să vorbim şi despre asta, deşi eu sînt convins că fiecare 
ştie ce are de făcut. Carpio cu întreaga gardă va sta în jurul regelui şi-l va 
apăra. Rundacis este militar, el va sta cu pilcul său de călăreți pe loc, aici la 
Sarmizegetusa, va închide valea şi drumul ce vine spre cetatea de scaun, iar 
la nevoie va lupta cu oastea taraboştilor, dacă ei vor căuta să ne-o ia 
înainte. Pe Zoltes şi pe Durasis îi iau alături de mine, ei devin ajutoarele 
mele. Diurpanneus şi Dades să ne dea cît mai multe virfuri şi cozi de sulițe. 
Ei de mult timp le pregătesc, mi-au spus că au gata cît să încarce citeva 
care. Pe Brodus îl rugăm să ne ajute să le ducem în taină la Rasidava: pune 
dedesubt sulițe, iar deasupra vase, astfel că nimeni nu-l va bănui. El are 


două care mari. Fratelui Scorilo i-am spus: îşi stringe oastea ținutului său 
la Ziridava şi ne aşteaptă. 


Deşi îl ascultau cu încordare, toți întoarseră capetele auzind uşa 
deschizîndu-se cu un scârțiit prelung. În atelier intră un sclav de-al olăriei. 

— Este afară un străjer din garda regelui, îl caută pe Carpio, spuse el, 
fără să înainteze de la uşă. 

Carpio ieşi, dar se înapoie repede. Vorbi din mers: 

— Te cheamă regele, Comosicus. Mi-a poruncit să te caut şi să te duc 
neîntirziat la el. 

Comosicus rămase un timp pe ginduri. Pentru ce îl căuta cu atita 
grabă? Gîndul îi alergă departe, la Roma. 

— Să fi primit vreo veste? Se apropie primejdia legiunilor romane? 
murmură, rotind privirea pe fețele lor, apoi deodată sări în picioare, rostind 
cu un ton schimbat: bine, vom vedea despre ce este vorba. Diseară ne 
întîlnim toți aici. Hotărirea noastră rămîne nestrămutată! 

Îl găsi pe rege stînd de vorbă cu marele preot. Amîndoi păreau liniştii, 
vedea pe fețele lor calmul ce însoţeşte bătrineţea, pletele şi bărbile arătau 
mai albe şi mai stufoase, iar trupurile mai împuținate. 

— Mă rog Marelui zeu pentru sănătatea voastră! salută el înclinîndu-se 
cu respect. Am venit, Mărite rege! 

— Stai, Comosicus! îl îndemnă regele, întinzind mîna spre un scaun din 
fața sa. Şi noi ne rugăm lui Zamolxis pentru tine. Ştii că te preţuiesc mult, 
de ce faci fapte care ne supără? 

Se aşeză, privindu-l mirat, uşurat în sinea sa, înțelegea că nu venise 
nici o veste de la Roma. Răspunse cu supunere: 

— Mărite rege, nu-mi dau seama despre ce fapte este vorba. Sint cu 
trupul şi sufletul gata să lupt pentru ţară, pentru tine şi pentru Marele 
preot. 

— Da, şi pentru Marele preot. Ai spus bine. Am aflat că îndemni 
poporul să se răscoale nu numai împotriva taraboştilor, ci şi a capnoboților. 
Ce ai făcut la Singidava, de ce te-ai dus cu comatii la tarabostele 
Rundacitulp? Ce ai făcut la moşia Muntele cel Mare, de ce l-ai amenințat pe 
capnobotul Bithus? Ai devenit căpetenie de răsculați? 


— Le-am cerut să aducă la îndeplinire cuvîntul tău, Mărite rege, şi, 
cum €i s-au opus, i-am obligat. Este voia ta să se dea pămînt comatilor. 

— Da, este, însă trebuie să avem şi răbdare. Vine iarna; vor avea timp 
destul să împartă moşiile. 

— Mărite rege, tarabostii au nevoie de răgaz pentru altceva. Tot aşa şi 
capnoboţii. Eu mă grăbesc să o iau înainte, şi a unora şi a altora, altfel să 
nu fie prea tirziu... 

— Ce vrei să spui, Comosicus? Aţi ajuns să vă înfruntați? 

— Da, Mărite rege! Acum este o înfruntare surdă, dar nu peste multă 
vreme se va dezlănțui pe față. Am aflat două lucruri care m-au revoltat şi 


îngrijorat. În cea mai mare taină, tarabostii se pregătesc să te lovească, vor 
un alt rege. Tot aşa fac şi capnoboţii, vor să aleagă dintre ei un alt Mare 
preot. 

Regele îl fulgeră cu privirea. De minie începu să sufle greu. Strigă 
mişcîndu-se în scaun, parcă vrind să se ridice: 

— Comosicus, îți dai seama ce vorbeşti? Dacă ceea ce spui tu se 
adevereşte, înseamnă că prin faptele tale ridici țara împotriva noastră! 

— Nu ţara, Mărite rege, poporul este alături de voi, ci aceeia care trăiesc 
în îmbuibare şi nu vor să dea nimic celor ce muncesc flămînzi pe moşii. Eu 
nu fac altceva, din toată puterea mă străduiesc să vă apăr. 

— Cum, ce ai pus de gînd? 

— Să string pe cei mulți, pe oamenii satelor, şi, cu ajutorul lor, să-i 
înfring pe taraboşti şi pe capnoboțţi, să-i oblig să dea ascultare regelui şi 
Marelui preot. 

— Vrei să porneşti, ca la Roma, un război între două tabere... murmură 
Marele preot, clătinînd capul, arătindu-şi astfel împotrivirea. 

— Pornesc, Mărite rege şi Mare preot, dacă altfel nu se poate! 

Regele privi îndelung spre marele preot. Nu-şi închipuise că situația 
devenise atit de periculoasă. Se întoarse apoi spre Comosicus: 

— Da? Porneşti? Te dovedeşti un rebel! Pină vom vedea ce este de făcut, 
te voi ţine în cazarma gărzii! strigă, bătind din palme. 

Un străjer din gardă intră. Îi porunci să vină Carpio. Acesta sosi repede. 

— (Carpio, pe Comosicus îl închizi în încăperea de pedeapsă din 
cazarma gărzii! Răspunzi cu capul de el! Nu iese de acolo fără voia mea! 

— Altfel, te supui judecății Marelui zeu! adăugă Marele preot. 

eținerea lui Comosicus de către rege nu putea rămîne tăinuită 
mult timp, tarabostii porniţi să se răscoale aflară. Faptul acesta îi 
mai linişti, nu în sensul că renunțau la intenţiile lor, ci în acela 


că nu aveau motiv să se grăbească. Erau totuşi hotăriți să îndemne pe rege 


să revină la datină, adică să nu se mai împartă jumătate din fiecare moşie, 
comatilor din satele ce aparțineau cetăților. Se stabilise o legătură între 
taraboşti şi capnoboţi, începuseră să acţioneze în comun. Dealtfel 
capnoboțţii căutau în fel şi chip să-l facă pe Marele preot să treacă de partea 
lor, să se opună împărțirii pămîntului ce forma domeniile cultului lui 
Zamolxis. Se crease o situație de îndirjire şi încordare de ambele părți, al 
cărei deznodămiînt nimeni nu putea să-l prevadă. Luptind cu bătrinețea, 
regele nu era îngrijorat numai de cele ce se petreceau în țară, ci şi de 
pericolul ce putea veni din partea legiunilor romane. În mintea lui toate se 
concentrau şi toate se resfringeau asupra lui Comosicus: el susținea cu 
îndirjire să se dea pămînt comatilor, şi tot el cunoştea bine cele ce se 
petreceau la Roma. Un negustor venit de la Tomis adusese vestea că prin 
cetățile pontice începuse să se vorbească despre apropierea unei bătălii 
între Burebista şi Caesar, zvon pornit de la cei din Senatul roman. El, 
regele, nu se putea lua însă după zvonuri, aştepta ştiri noi din partea 
senatorului Cornelius Laberius, pe care întotdeauna le găsea strecurate în 
mesajele trimise de negustorul Hortensius Maximus. Pe de altă parte, nu 
uita să întrețină bune relații cu vecinii de la hotare, solii duceau la 
răstimpuri cuvintul său de prietenie, însoțit de bogate daruri. Dacă nu ar fi 
fost pericolul Romei, aşa bătrin cum era, ar fi impus taraboştilor ascultare 
şi ar fi răsuflat uşurat. De multe ori se giîndea că dacă ar fi avut un fecior, 
aşa cum era Comosicus, l-ar fi aşezat în scaunul său de rege, iar el s-ar fi 
retras să se odihnească. Simțea că nu va mai putea duce mult povara 
conducerii țării. 

leşise din partea din locuință ce avea — ca la greci şi romani — rolul 
unui peristil şi se aşezase pe o bancă din apropierea unui strat de flori. Era 
frămintat, tarabostii nu înțelegeau să se potolească, un trimis de-al lor 
adusese noi condiţii, printre care şi cererea insistentă ca răzvrătitul Co- 
mosicus să fie dat judecății Marelui zeu iar, acolo sus, pe Kogaion, să se 


facă împăcarea lor şi a capnoboţilor cu regele şi marele preot. Îşi sprijinise 
coatele pe genunchi, stătea aplecat privind în jos. Simţi călcătură uşoară 
apropiindu-se. Săltă capul. Era Serena. 

— Tu eşti, fata mea, ai ieşit să te bucuri de razele calde ale acestui 
soare de toamnă tirzie? 

— Tată, astăzi arăţi mai liniştit, mai puţin obosit, caut demult un prilej 
să-ți vorbesc şi să nu te supăr prea mult... 


— Dar ce te apasă ceva pe suflet? Descarcăţi-l, fata mea, de mine să nu 
te fereşti. Sintem amindoi singuri, chinuiți... Carpina ne-a cam uitat, îşi 
vede de casa şi de copiii ei. la stai pe bancă lingă mine. 

— Îţi vorbesc ca o fată bătrină, pentru mine s-a spulberat orice 
speranţă... 


— Ca o fată bătrină... murmură regele. Da, greşeala este a mea. Cînd ai 
fost în floarea tinereții te-am păstrat, ai fost un fel de momeală cu care să 
potolesc pornirile vreunei căpetenii de-a triburilor vecine, atunci cînd mă 
zbăteam să înfăptuiesc Dacia Mare, apoi te-am îndemnat să-ţi legi viața de 
o căpetenie dacă, dar tu nici n-ai vrut să auzi, mi-ai spus că nu-ţi vei lua 
niciodată un soț. Tot aşa ai făcut şi mai tirziu. De ce fata mea? Ce ascunzi 
tu în suflet? 

— Tată, în viața mea am avut o singură dragoste, care mi-a răsărit în 
suflet încă de cînd, copilă, mă jucam pe plaiurile de la Arcidava... 

— Pentru cine s-a înfiripat de mică acea iubire atît de puternică? 

— Pentru Comosicus! 

— Serena, de ce pînă acum nu mi-ai spus? 

— Fiindcă nu era nevoie, n-ai fi putut să faci nimic. El ştie. Mi-a spus, 
nu vrea să se creadă că luptă pentru rege ca să primească în schimb pe 
fiica lui de soție. 

— Atunci el nu te iubeşte... nu te doreşte... 

— În sufletul său mă are altfel, într-un fel ne simţim legaţi. Este greu să 
ne înţelegi, tată. De cite ori a fost plecat, la înapoiere a venit pe la mine şi 
am stat mult de vorbă. Cîteodată glumim şi ridem ca în vremea copilăriei, 
ne revedem pe plaiurile Arcidavei... 

— Bine, asta ai vrut să-mi destăinui? 

— Nu, vreau să te rog ceva... Ştiu, ca rege îţi este greu, porţi în suflet 
multe griji, dar nu trebuie să uiţi că eşti şi tată. Te rog în numele Marelui 
zeu, tată, redă-i libertatea lui Comosicus! Nu mai am linişte, de cînd îl ştiu 
închis acolo în încăperea de pedeapsă a gărzii. 

Regele se întoarse şi o privi pătrunzător. De mult timp şi el se frămînta 
ce să facă. Se gindise să-l lase liber, dar să-l trimită pentru o vreme la 
Dionysopolis, să ia legătura cu Theon, feciorul lui Acornion, iar amindoi să 
trateze cu negustorii din cetățile pontice aducerea la Sarmizegetusa a cît 
mai multe arme, scuturi şi pieptare de zale, apoi revenise, teama de 
legiunile Romei fusese mai puternică, avea nevoie de el, trebuia să-l țină în 
apropierea sa. Începu să-i vorbească rar, cu ton părintesc: 

— Rugămintea ta, Serena, mă face să mă întreb: la cine ţii mai mult, la 
mine sau la el? Dar răspunsul nu mi-ar folosi la nimic; dîndu-i libertatea, îl 
pun în pericol pe el, pe mine şi ţara. Tu nu ştii că de cîtva timp tarabostii şi 
capnoboţii ne cer cu îndărătnicie, mie şi Marelui preot, să-l dăm pe 
Comosicus judecății Marelui zeu. Sint convins, fata mea, că, eliberindu-l, 
vom împinge țara spre un fel de război între două tabere, pentru că el va 
porni degrabă lupta cu tarabostii şi capnoboţii. Îl cunosc bine, nu este omul 
care face o treabă numai pe jumătate, duce totul pînă la capăt, oricît de 
mare ar fi riscul. Dacă îl iubeşti atît de mult, pentru binele tău şi al lui, 
lasă-l să mai stea acolo păzit de gardă. Poate că între timp vom primi 
ajutorul Marelui zeu, ne va îndemna pe ce cale să pornim. 

— Tată, tu ai nevoie de un bărbat în putere, dirz şi aprig, care să te 
ajute în vremurile grele. Lasă-l liber pe Comosicus, trimite ştire în toate 
ținuturile că el este ajutorul tău şi căpetenia oastei, altfel te vei vedea 
împresurat de cei care nu vor să ţi se supună, iar cînd vei voi să-i faci să te 
asculte, poate că va fi prea tirziu. Te rog, tată, trebuie să faci asta pentru 
liniştirea noastră! 

— Nu pot, Serena! Este prea mare duşmănia dintre taraboşti şi el, e 
greu ca ei să ajungă la o împăcare. După ce toate se vor potoli, mă voi 
îngriji de tine, se cade să-ți împlineşti viața. Ai vrea să-l ai pe Comosicus ca 
soț? Într-o vreme eu şi Marele preot ne înțelesesem, hotărisem ca pe el, pe 
Comosicus, să-l las ca urmaş, să devină rege după ce eu voi pleca la Marele 
zeu. Vom mai aştepta, acum el nu trebuie să ştie de asta. 

Eu vreau numai să fie liber!... murmură ea, stăpînindu-şi greu 
lacrimile. Ceva în adincul sufletului îmi spune că viața lui este mai în 
pericol dacă este ţinut aici, decît ar fi dacă ar cutreiera pădurile şi munții. 

— Fata mea, trebuie să mă înţelegi, fac asta pentru binele lui şi al 
nostru. Să-l lăsăm să stea acolo, păzit de gardă. Acum du-te, m-ai tulburat 
prea mult! 


La început Comosicus fusese descumpănit, nu-şi închipuise că va fi 
pus în imposibilitate să facă orice mişcare. Nu-l îngrijora soarta sa, ci a 
regelui şi a marelui preot. Stătea toată ziua la mica fereastră zăbrelită a 
încăperii şi privea afară, vedea cum se apropie sfirşitul toamnei. Carpio ve- 
nise de cîteva ori, apoi nu se mai arătase, regele îl oprise să-l mai vadă. În 
momentele sale de meditaţie, îşi imagina cum tarabostii şi capnoboțţii se 
pregăteau cu înfrigurare să pornească spre Sarmizegetusa şi Kogaion, să 

lovească în rege şi marele preot. Apucase să-l îndemne pe Carpio ca, împre- 
una cu Rundacis şi Durasis, să stringă cete de comati de la Carsidava, 
Singidava şi Rasidava şi să le pregătească pentru luptă, iar cînd vor afla că 
tarabostii au pornit spre cetatea de scaun, să le iasă înainte şi să-i 
oprească. La nevoie să dea ajutor şi pilcul de călăreți al lui Rundacis. 
Simţea cum evenimentele se precipitau, deşi nu vedea limpede ce avea să se 
întimple. După întorsătura pe care o luaseră lucrurile, socotea necesară 
prezența sa la curtea regelui, nu se îndoia ca în momentele de grea 
cumpănă va fi eliberat şi lăsat să lupte. Aflase de la Carpio, boala bătrinului 
Oroles se agravase, nu putea veni la Sarmizegetusa să ceară punerea sa în 
libertate, însă încercase Andra să facă acest lucru, rugînd-o pe Serena, dar 
totul se dovedise peste putință. În clipele cînd creştea în sufletul său 
revolta, nu-l ura pe rege, pentru că ceea ce făcea o punea pe seama stării pe 
care o aduce bătrinețea. Tocmai de aceea era hotărît să-l ajute cu prețul 
vieții. 

Într-o zi, era spre seară, stătea lungit pe pat şi asculta paşii cadențațţi ai 
străjii de la uşă. Un timp se făcu linişte, apoi desluşi şoapte. Auzi pocnetele 
încuietorii şi scirțiitul balamalelor. Cînd deschise ochii o văzu în picioare 
lîngă el pe Serena. Se ridică repede, frecîndu-se cu palmele pe față şi 
trecîndu-şi degetele prin barbă. 

— Serena, ce s-a întîmplat, pentru ce ai venit?! 

— Sint îngrijorată pentru viața ta, Comosicus. Dacă Marele zeu ne-a 
sorocit un destin atît de frămîntat, pe care nu-l putem schimba, se cade să 
luptăm, să ne ajutăm unul pe altul. Tu ştii ce este în sufletul meu, de multă 
vreme viața mea este legată de a ta. 

— Da, Serena, ştiu, te simt, în inima mea ai un loc de unde nu te va 
putea scoate nimeni. Stai aici pe pat lingă mine şi stăpiîneşte-ţi lacrimile, ele 
nu ne ajută să vedem limpede faptele, să ne păstrăm dirzenia în încercarea 
grea prin care trecem. Să-mi spui pentru ce ai venit, apoi să chibzuim 
împreună. 

— Tata a ieşit din cetate, a plecat împreună cu Marele preot spre 
Sargedava, însoțiți de Carpio, cu o gardă puternică. Tu nu ştii că cheia de la 
temnița asta a ta stă într-un cui din încăperea de lucru a regelui. Vreau să 
te scot de aici, Comosicus, viața ta este în pericol! 

O privea admirind-o. Era femeie în puterea vîrstei, cu frumusețea bine 
păstrată, dovedise o răbdare plină de dirzenie. Cînd vorbea, pieptul ei se 
sălta năvalnic. Peste fota şi ia înflorate îşi pusese o mantie din țesătură de 

lină albă, un fel de peplum cu croială grecească, adus de un negustor de la 
Tomis. 

— Să fug?! Să creadă regele că sînt un laş? Pentru ce să fac o astfel de 
faptă, din moment ce sînt în grija lui? Nu văd cum ar putea să-mi fie viața 
în pericol, atit timp cît tarabostii nu au venit cu gărzile lor la 


Sarmizegetusa; şi să ştii că nici nu vor putea să ajungă pînă aici, cei ce 
luptă alături de mine îi vor opri şi alunga. 

Ea săltă braţul drept şi îl cuprinse pe după gît, apropiindu-şi obrazul de 
al lui. Îi simţi lacrimile calde. Pentru o clipă se revăzu pe plaiul de la 
Arcidava, în anii copilăriei, alergmd cu ea după fluturi. 

— Viaţa ta este şi viața mea, Comosicus. Nu pot să îndur gîndul că aş 
putea să te văd aruncat în sulițe de preoți! murmură suspinînd. 

— Scumpă Serena, de ce te poartă gîndul într-acolo? o întrebă 
trecîndu-şi brațul pe după mijlocul ei. 

— Mi-e teamă că tata, într-un moment de slăbiciune, s-ar putea să 
cedeze. Am aflat că tarabostii şi capnoboţii caută să se arate împăciuitori, 
vor însă ca tu să fii supus judecății Marelui zeu. Dacă ajungi în mîinile 
capnoboțţilor, nici o putere nu te mai salvează. Mergi cu mine, Comosicus! 
Te ascund pînă la căderea nopții, apoi te ajut să ieşi din cetate nevăzut de 
nimeni. 

El o strînse uşor. Simţea cum vieţile lor se contopeau, cît de mult 
suferea ea, cît de puternică îi era dragostea. 

— Nu, Serena, nu pot să zdruncin încrederea regelui în mine. Socotesc 
că nu a sosit momentul să devin cu totul un răzvrătit. Ceva din adîncul 
ființei mele îmi spune că va veni vremea cînd însuşi el, bunul Burebista, va 
veni şi mă va scoate de aici. 

— Eşti în mare primejdie, Comosicus! murmură ea printre suspine. 
Sint o femeie neputincioasă, sortită de Marele zeu să sufere. Dacă aş avea 
putere te-aş lega, te-aş ascunde într-un car şi te-aş duce în munți. Aşa... 
facă-se voia lui Zamolxis! Mă voi ruga lui în fiecare zi şi noapte pentru tine! 


Se desprinse de lingă el şi îşi aşeză mai bine pe umeri peplumul. Nu-şi 
mai putea stăpîni lacrimile. În uşă el o strînse la piept şi o sărută, 
îndemnînd-o să-şi păstreze încrederea şi curajul. 


™~n drum de la Carsidava la Sarmizegetusa, regele se oprise la cetatea 

|| sareedava şi îi cercetase întăriturile: valul de pămînt de peste zece 
paşi grosime, înalt de trei staturi de om, şi zidul de piatră gros de 

peste patru paşi, care atingeau în unele locuri înălțimi ce depăşeau pe 
acelea ale construcțiilor dinăuntru, avind la colțuri turnuri de apărare. De-a 


lungul drumului ce urca şerpuind erau împrăştiate pe terase cîteva turnuri 
izolate, cu temelii de piatră, din care străjeri ageri puteau împiedica 
înaintarea unui cotropitor spre cetate. Nu vedea ca năvălitor pe vreunul din 
triburile ce rătăceau venind dinspre răsărit şi miazănoapte, pentru că nu de 
ele se temea, ci de legiunile romane. De mulți ani pusese să se întărească 
Sargedava, grăbise lucrările mai ales după înfrîngerea lui Pompeius de către 
Caesar, ca astfel să poată apăra şi stăvili intrarea în valea ce ducea către 
cetatea de scaun. Rămăsese peste noapte acolo, stătuse îndelung de vorbă 
cu căpetenia cetei de luptători, căutase să se convingă de însuflețirea cu 
care acesta va apăra calea spre Sarmizegetusa. Fusese la Carsidava să-l 
vadă pe Oroles, ale cărei puteri slăbeau zi cu zi, învins de boala şi de vîrstă. 
Îl tulburase mult cele spuse de bătrînul taraboste despre Comosicus, tatăl 
îşi cunoştea bine feciorul, ştia ce nutrea în suflet, încercase să-l convingă că 
săvirşea o gravă greşeală ţinindu-l închis. Nu-şi ascunsese îngrijorarea, 
aflase că tarabostii şi capnoboţii cereau cu insistență ca cel pe care îl 
socoteau un rebel să fie dat judecății Marelui zeu. Îi vorbise din suflet, îl 
încredințase că fiul său era hotărît să-şi sacrifice viața luptind pentru rege 
şi popor. 

Lăsase calul să meargă la pas. Plecase de la Sargedava cînd razele 
soarelui ridicat deasupra munților începuseră să topească bruma groasă 
căzută peste noapte şi să zvînte iarba. Era o zi de toamnă târzie. În urmă la 
cițiva paşi erau Carpio şi Rundacis, după ei venea garda, iar încheierea o 
făcea o ceată de călăreți. De cînd aflase de uneltirile taraboştilor îşi întărise 
apărarea. Se întoarse în şa şi făcu semn la amîndoi să se apropie. Ei dădură 
pinteni cailor şi trecură la dreapta şi în stînga sa. 

— Siînteţi amindoi oamenii cei mai de încredere din preajma mea, 
bineînțeles în afară de Marele preot, aş vrea să-mi spuneţi, ce ştiţi voi de 
Comosicus? 

— Despre ce, Mărite rege? se grăbi Carpio. 


n m .[| n. — .._—.—.. a 


IS PAI SL IPS Lp ERA 
sal a, x EN NES 


; a ERA 
4 A ES > S z A k 
e Sni A. é - J r a 7 SE, bl aa 


— Despre ceea ce pun la cale tarabostii şi capnoboțţii, despre pornirea 
spre răscoală a comatilor şi despre ceea ce el ar vrea să facă. 

Rundacis şi Carpio se priviră nehotăriți. Nu-şi dădeau seama în ce 
măsură era bine să spună tot ce ştiau. 

— Mărite rege, noi facem zid în jurul tău, te apărăm cu prețul vieţii! 
răspunse Rundacis. Am aflat ceva, dar nu cred că tarabostii vor avea 
curajul să împingă prea departe lucrurile. Totul a pornit din ceea ce s-a 
petrecut la Singindava şi la moşia Muntele cel Mare. Comosicus n-a făcut 
altceva decît să dea ascultare cuvîntului tău, să-i facă pe taraboşti să dea 
pămînt comatilor... 

— Adică să-i îndemne să se răscoale... murmură regele. 

— Nu a fost răscoală, mai mult a căutat să-i sperie, iar treaba s-a făcut 
destul de uşor. Dar, Mărite rege, continua Carpio, ceea ce s-a pornit nu 
trebuie să fie oprit, ci să se întindă în toată ţara. 

— Ce, răscoala? 

— Nu, Mărite rege, ci împărțirea moşiilor! Tarabostii şi capnoboțţii 
trebuie să se teamă de cineva. 

— De cine, de Comosicus? 

Carpio răspunse fără reținere: 

— De tine şi de popor! 

— Aşadar, tot acolo s-ar ajunge, la răscoală. Dacă tarabostii se ridică 
împotriva mea... 

— Vor sări să te apere mulțimile dacilor din sate! se grăbi Rundacis. 

— Nu ştiu ce să cred... Voi nu ați aflat ce se petrece sau îmi ascundeți 
adevărul? Se mişcă ceva... Dacă ar fi fost liber Comosicus, aş fi bănuit că 
totul e pus la cale de el. Căpetenia cetății Sargedava mi-a spus că oamenii 
sai au văzut cete de comati prin văi şi pe crestele munților, toate se 
îndreptau spre Sarmizegetusa. Ce să fie cu ele? Unde se duc? Pentru ce se 
adună? 

Rundacis socoti că era momentul să dea pe față a parte din adevăr: 

— Mărite rege, după cele petrecute la Singidava şi la moşia Muntele cel 
Mare, comatii au prins încredere în Comosicus, iar vestea s-a întins pînă 
departe în țară. Cetele acelea sînt strînse de el pentru a apăra cetatea de 
scaun, pe tine şi pe Marele preot. 

— Dar dacă sînt gărzi de-ale taraboştilor? M-aş putea vedea încercuit 
de ele... lar dacă pe Kogaion capnoboţii vor aduce gărzile lor de preoți, am 
putea fi loviți dinăuntru şi din afară. 


— Eu sînt treaz, la datorie, Mărite rege! sări Carpio. Garda este întărită, 
nimeni nu se va apropia de tine fără voia noastră, însă pe Marele preot nu-l 
pot apăra, noi nu putem opri gărzile de preoți să urce pe Kogaion, el se află 
în mijlocul lor. 

— În afara cetăţii stă de veghe piîlcul meu de oaste, Mărite rege, reluă 
Rundacis. Voi trimite o parte din călăreţi prin văile şi pe crestele din jurul 
cetății de scaun, voi intra în legătură cu cetele acelea de comati, iar cu 
cealaltă parte voi închide valea şi drumul dintre Sargedava şi 
Sarmizegetusa. Tarabostii ce s-au ridicat împotriva ta nu vor putea pă- 
trunde în cetatea de scaun. Dar ei trebuie loviți acasă, la cetăţile lor, lucru 
pe care comatii de pe fiecare moşie l-ar face, dacă ar avea în mijlocul lor pe 
cineva care să-i îndemne şi să-i conducă. Îndrăznesc să spun, Mărite rege: 
lasă-l pe Comosicus să te ajute şi să te apere! 

Regele îi cercetă pe rînd, fulgerindu-i cu privirea: 

— Voi amindoi sînteți în înțelegere cu rebelul! Trebuia să mă gîndesc de 
mult la asta, un fecior de comate şi un fost sclav nu pot să fie decit 
duşmani ai taraboştilor. Eraţi flăcăi cînd v-am luat alături de mine, v-am 
făcut cei mai de încredere ostaşi ai mei. 

— Aşa ţi-am jurat, Mărite rege! îl încredința Carpio. Sintem bărbați în 
toată firea, am trecut de jumătatea vieţii, vom fi gata în orice clipă să ne 
jertfim pentru tine! Îndraznesc şi eu ca Rundacis: redă libertatea lui 
Comosicus! Noi trei vom fi ca un zid în jurul tău! 

Brusc schimbat, regele începu să ridă. Pletele şi barba îi jucau în 
uşoarele rafale ale vîntului ce alerga în lungul văii. 

— Da, Comosicus va fi liber, dar nu spre a se alătura vouă. Căpetenia 
cetății Sargedava mi-a spus că alaltăieri a trecut în sus Hegias, bătrinul 
negustor, însoțit de doi romani. De atunci mă întreb neîncetat: oare, Roma 
ne-a trimis o solie? Vor porni spre Dacia legiunile romane? Mă mingii cu 
gindul că Marele zeu mă va ajuta să le potolesc pe toate, apoi să plec liniştit 
la el. Încrederea mea în voi este deplina. Ştiţi că cine trădează este ars de 
viu. Acum să ne grăbim, poate că sînt aşteptat. 

Cînd sosiră la poarta cea mare a cetăţii, străjerii din turnurile de pază 
sunară din tulnice anunțind intrarea regelui. Soarele se ridicase către 
vremea prinzului, alungînd răcoarea de peste noapte. Dincolo, pe deasupra 
cetății, se vedea lucind acoperişul marelui sanctuar. Descăleca grăbit şi se 
îndreptă spre încăperea din care conducea treburile țării. Căpetenia 

scribilor îi ieşi înainte şi îl anunţă că marele preot voia să-i vorbească. Nu 
aşteptă mult şi bătrinul Deceneu intră însoţit de Hegias şi de doi romani. 

— Marele zeu să-ți dea sănătate, Mărite rege! salută marele preot. Cu 
Hegias au venit şi aceşti doi romani. El este Diodor din Sicilia — continuă 
arătindu-l — un grec învățat care călătoreşte de mulți ani, cercetează 
scrierile învățaţilor greci, romani şi de alte neamuri, stringe materiale 
pentru o mare istorie a popoarelor. A venit încoace pentru a afla mai multe 
lucruri despre Dacia. Cestălalt este Lacterius Babrius, militar, fost tribun în 
armata lui Pompeius, şi-a găsit scăpare după înfrîngere ascunzindu-se în 
cetatea Callatis. Ar vrea să rămînă în Dacia, să te slujească din toate 
puterile sale. De neam este celt, însă se trage dintr-o familie care a locuit 
mulţi ani la Roma. În anii trăiţi pe ţărmul Pontului Euxin s-a pregătit 
pentru a veni încoace, a învățat să vorbească limba noastră. Ne poate ajuta 
să ne organizăm pilcurile de oaste aşa cum sînt legiunile romane. 

Regele asculta pe marele preot privind pe fiecare. Diodor — brunet, cu 
privirea vie — era în puterea vîrstei, purta cu distincţie toga, întocmai ca un 
patrician roman; Lacterius Babrius păstra înfăţişarea de fost militar, încă 
mai purta tunică de tribun — blond, înalt, energic — îl cerceta semeț pe 
rege. Pe Hegias nu-l mai văzuse de mult timp, îmbătrinise, se împuţinase la 
trup, îl învingea neputința. 

— În Dacia sînteţi bineveniţi cu toţii, începu el, după ce marele preot 
sfirşi prezentarea. Cine nu ne este duşman îl socotim prieten. Aş vrea să 
încep cu tine, Lacterius Babrius; cu Hegias şi Diodor voi avea mai multe de 
vorbit. Vrei în adevăr să te primesc în oastea dacă? 

— Da, Mărite rege! Ce altceva ar putea să facă un fost tribun? Am 
învățat multe din ştiinţa şi arta militară, cunosc bine strategia şi tactica 
purtării războiului. Alexandru Macedon a cucerit lumea nu prin numărul 
mare al soldaților, ci prin iscusința cu care a ştiut sa-i organizeze pentru 
luptă. Falangele macedonene deveniseră de neînvins. Caesar, cu o armată 
de două ori mai mică, l-a zdrobit pe Pompeius, fiindcă a ştiut cum şi cînd să 
dea bătălia. 

Cînd auzi rostit numele lui Caesar, regele simţi un fior săgetindu-i 
inima, de mulți ani vedea în el singurul şi marele sau duşman. Bătu din 
palme şi porunci străjii să vina Carpio. 

— Lacterius Babrius, vei fi la noi mai mult decît un tribun, dacă te vei 
dovedi cu sufletul alături de noi, iar de vei încerca să ne trădezi, să ştii că 
pe trădători noi îi ardem de vii, spuse, privindu-l în ochi pe roman, apoi se 


întoarse spre Carpio: Tu şi Rundacis să staţi de vorbă cu tribunul, pînă 
sfirşesc eu cu ceilalți. Să ştiţi că el va face parte din oastea dacă, vom folosi 
sfaturile sale pentru a ne organiza mai bine. Vreau să facem pilcurile 
noastre de luptători asemenea legiunilor romane. 

— Este şi vremea, Mărite rege! murmură Diodor, după ce Carpio şi 
romanul ieşiră. 

— Pentru ce este vremea? Ce vrei să spui? îl întrebă regele. 

— Mărite rege, sînt — aşa cum a spus marele preot — un istoric, adică 
un om care studiază trecutul popoarelor, cauzele izbucnirii războaielor şi 
arta militară folosită în purtarea lor. Această îndeletnicire mă ajută ca într-o 
oarecare măsură să pot prevede unele evenimente pentru un viitor nu prea 
îndepărtat. A sosit vremea, Mărite rege, acum nu se mai pot evita un război 
între Roma şi Dacia. 

— Pentru asta l-am scos de aici pe tribun, am bănuit că ai aflat ceva şi, 
față de el, poate că te-ai fi reținut să-mi spui. De Hegias să nu te fereşti, el 
este omul meu de încredere. Spune tot ce ştii şi tot ce crezi că s-ar putea 
întîmpla, Diodor, pentru veştile tale noi îți vom fi recunoscători. Tu eşti 
grec, neamul tău suferă sub stăpînirea romană, cred că nu eşti de partea 
tiranului de la Roma. 

— Da, Mărite rege, sînt grec, dar şi istoric. Un istoric nu trece alături de 
una din părți, el cercetează şi notează evenimentele cu singe rece, 
străduindu-se să respecte adevărul. Istoria este ceea ce s-a petrecut de fapt, 
nu ceea ce am fi vrut noi să se întimple. Aşa cum se prezintă lucrurile, din 
ceea ce ştiu eu de la Roma, Senatul roman aşteaptă ciocnirea dintre 
legiunile lui Caesar şi oastea lui Burebista. După zdrobirea lui Pompeius, 
timp de doi ani el a continuat expediția de supunere din partea de răsărit: 
în Asia, Egipt şi Africa, pregătind în acelaşi timp războiul cu Dacia. Rămas 
stăpin la Roma, Caesar şi-a dat titlul de dictator, mai întîi pe timp de un an, 
apoi l-a prelungit pe zece ani, iar de curînd a luat hotărîrea să-l păstreze 
toată viața. Senatul a decretat pentru el onoruri deosebite: o statuie de 
bronz, dreptul de a purta coroană de lauri, serbări publice la aniversarea 
sa, un tron de aur, o mantie de purpură şi i-a dat numele de „Părinte” al 
patriei. Mulţi oameni la Roma cred că dictatorul tinde să devină rege sau 
împărat. Şi-a luat ca ajutor pe Octavianus, pe care Senatul l-a ales consul. 
Am aflat că pentru expediția spre Dacia se pregăteşte o armată numeroasă, 
alcătuită din şaisprezece legiuni şi zece mii de călăreţi, pe care o stringe în 
Macedonia. Caesar ţinteşte să spulbere stăpînirea dacă între Danubius şi 


munții Haemus, precum şi asupra cetăților de pe ţărmul Pontului Euxin. 
Asta este tot ce ştiu, Mărite rege. 

Mişcîndu-se neliniștit în scaun, regele slobozi un oftat greu. Nu se 
aşteptase ca pericolul să se apropie atit de repede. 

— Mi-ai spus tot ce ştii, Diodor, dar nu şi ce gîndeşti. Ce crezi, aş putea 
face ceva ca legiunile să nu pornească spre noi? 

— Vezi, Mărite rege, de multe ori neprevăzutul schimbă totul într-un 
mod care uimeşte, încît să pară o adevărată minune făcută de zei. în 
drumul meu încoace, m-a frămîntat soarta Daciei şi a ta. Pînă departe se 
vorbeşte despre Burebista, pe mulți i-am auzit spunînd că este un rege 
mare, viteaz şi bun. Pericolul s-ar putea îndepărta de voi numai într-unui 
din aceste trei cazuri: izbucnirea unei puternice răscoale în altă parte a 
imperiului, unde ar fi duse în grabă legiunile; Senatul de la Roma să-şi 
impună voința, să-l facă pe Caesar să renunţe la expediția spre Dacia, iar al 
treilea caz şi cel mai hotăritor ar fi moartea fulgerătoare a dictatorului. 

Regele răsuflă adînc. De îngrijorare, sîngele îi năvălise spre cap, faţa lui 
ardea, albul pletelor şi bărbii o făcea să pară de un roşu aprins. Se întoarse 
spre Hegias. Bătrin, negustorul urmărise greu cele vorbite. 

— Ai putea să pleci la Roma, Hegias? îl întrebă. Cu o tresărire, acesta 
răspunse: 

— Nu, Mărite rege! Nu mă mai ajută puterea să pornesc la un drum atît 
de lung. Cu un an în urma am încheiat afacerile mele negustoreşti acolo. 
Dar, Mărite rege, îl ai pe Comosicus. El ştie să se descurce, cunoaşte Roma 
mai bine decît mine. 

Diodor nu mai avu răbdare: 

— De cînd am venit m-am tot ţinut să întreb. Ce face Comosicus, s-a 
înapoiat sănătos în Dacia? Noi am fost buni prieteni. Da, el ar şti ce să facă 
la Roma... Ar fi de încercat... Dacă este pe undeva prin apropiere, trimite 
să-l cheme, Mărite rege. 

— Nu, nu este pe aici, e plecat departe, se grăbi regele, făcînd un semn 
de tăcere marelui preot. Poate că mîine se înapoiază. Aşadar, pentru că nu 
ne stă în putere să aranjăm izbucnirea unei mari răscoale a unui popor 
subjugat de imperiu, nu ne rămîne decît să folosim una din celelalte două 
posibilități: să cîştigăm Senatul de partea noastră, să-l oprească pe Caesar 
de a porni cu legiunile spre Dacia, sau să punem la cale omorirea lui. 

— Să ştii, Mărite rege, că sînt şanse de reuşită, reluă Diodor. De cînd 
legiunile lui Pompeius au fost zdrobite, iar după aceea el ucis în Egipt, 

patricienii luptă pe toate căile împotriva lui Caesar. Sînt mulți în Senat, 
însă dictatorul nu mai ascultă de hotăririle senatorilor, iar teama de el este 
atit de puternică, încît nici unul nu are curajul să se ridice fățiş împotriva 
lui. Cu bani mulți cred că ar fi cu putință de găsit oamenii potriviți pentru 
închegarea unei conjurațţii, care să-l trimită pe tiran în infern. 

— Sînt gata să plătesc oricît, dau saci cu denari de aur, numai să 
reuşim să îndepărtăm de noi pericolul! rosti regele cu speranța crescută. 
Voi trimite pe Comosicus la Roma şi... 

— Să plece în taină, Mărite rege, nimeni să nu afle încotro porneşte. Nu 
ştiu în ce măsură Caesar a fost prevăzător, înclin să cred că el a avut un 
spion bun printre voi, unul care a stat tot timpul lingă Marele preot şi în 
apropierea regelui... 

— Cum? Cine, Diodor? strigă Burebista, uimit de ceea ce auzea. 

— Astydamas, Mărite rege! L-am zărit aici pe Kogaion. Îl cunosc de la 
Roma. Face pe astrologul, se dă drept preot al templului lui Iupiter, este 
omul de încredere al Marelui pontif, iar acesta slujitor supus al lui Caesar. 
De cînd a venit Astydamas în Dacia? 

— De aproape doi ani... răspunse marele preot adînc tulburat. 

— Da, se potriveşte, continuă Diodor, tot de atunci a început şi Caesar 
să pregătească expediţia spre Dacia. Nu mă îndoiesc că dictatorul cunoaşte 
acum tot ce se mişcă aici, cită oaste şi ce arme aveți... 

— Dar el este un prezicător, ne-a prevestit că ne aşteaptă o mare 
nenorocire. Am avut cutremurul... spune că nu a venit încă marele 
prăpăd... Îl întrerupse marele preot. Tot ce prezice citeşte în stele, înțelege 
semnele de pe cer. Este un mare învățat... 

— Pentru mine e limpede, Mare preot, reluă Diodor, v-a prevestit un 
mare prăpăd, care încă nu a venit, dar îl aşteaptă, pentru că ştie ce va face 
Caesar: va cotropi şi supune Dacia. 

Regele asculta şi se frămînta în scaun, nu mai simțea povara bătrineţii, 
simţea sîngele alergindu-i prin trup ca în anii tinereţii. Îl învălui într-o undă 
de recunoştinţă şi rosti săltindu-se în picioare: 

— Îţi mulțumim, Diodor! Poate că Marele zeu şi-a întors faţa spre noi, 
ne ajută, el ţi-a îndreptat paşii încoace. Vom face tot ce ne stă în putere 
pentru a salva țara. 

— Mărite rege, am venit aici ca istoric, aş vrea să lămuresc un lucru: cu 
mulți ani în urmă, la Roma se vorbea că cetatea ta de scaun are trei nume: 
Arcidava,  Sargedava şi Argedava, iar acum văd că i se spune 

Sarmizegetusa. În istoria la care lucrez, vreau să precizez care este 
adevărul. 


— Să scrii acolo, Diodor, aşa: Arcidava a fost cetatea mea de scaun în 
vremea cînd Dacia nu era unită, apoi am strămutat-o, pe timpul luptelor de 
întemeiere a Daciei Mari, la Sargedava. Într-un timp m-am gîndit să fac o 
nouă cetate de scaun la Argedava, dincolo, în cîmpia cea mare dinspre 
Dunaris, să creez acolo o urbe întinsă cît Roma, dar s-a ivit pericolul 
roman. Unde aş putea să mă apăr mai bine decît în munții de aici? Aveam 
nevoie de o cetate întărită, în fața zidurilor căreia să zdrobesc legiunile duş- 
mane, de aceea am ales acest loc, alături de Kogaion, pe care am înălțat 
Sarmizegetusa. Poate că mai tirziu urmaşii mei tot acolo la Argedava vor 
muta cetatea de scaun a ţării. Încă o dată îți mulţumesc, Diodor! Eu şi 
Marele preot ne vom ruga Marelui zeu să-ți dea sănătate şi viață lungă! La 
noi poți rămîne ca oaspete cît doreşti, de la Deceneu vei afla tot trecutul 
Daciei. 

În seara aceleiaşi zile, garda de preoţi l-a luat pe Astydamas şi l-a legat 
cu lanţul de stinca din hruba de sub Kogaion. Era sortit să nu mai vadă 
soarele niciodată. În acea noapte, regele, marele preot şi Comosicus au stat 
mult de vorbă, chibzuind asupra plecării lui la Roma şi a pregătirilor pentru 
purtarea unui război pe care îl vedeau nimicitor. Era spre ziuă cînd 
Comosicus încheie cu acest îndemn: 

— Mărite rege, iarna este aproape, tarabostii şi capnoboţii vor sta 
liniştiți cît timp va fi omăt. La începutul primăverii eu mă voi înapoia de la 
Roma şi vom vedea ce va trebui făcut. Pînă atunci să ai încredere deplină în 
Rundacis şi Carpio. Dacă se va ivi un pericol în țara, avem totul pregătit, ei 
vor face zid în jurul tău şi al Marelui preot. Şi, tot pînă atunci, să dai 
poruncă la toate căpeteniile de ținuturi să pregătească oastea. Vei vedea 
dacă tarabostii ascultă sau nu de cuvintul tău. 


4 


/omosicus ieşi din villa lui Hortensius Maximus şi se îndreptă în 

sus pe via Flaminia, spre terme. Sosise de două săptămîni la 

Roma,  redevenise în totul libertul  Stertinius Maximus, 
augustalul, clientul bogatului negustor, ca şi cum mulți ani lipsise, fiind 
plecat în partea de răsărit a imperiului, unde văzuse de afacerile fostului 
stăpin, ale lui Hortensius Maximus. Pornise din Dacia însoțit de Marcius 

Laberius, pentru care avea acte în regulă că îi era sclav, de aceea în văzul 
lumii îl şi folosea ca pe un sclav. Prietenia dintre ei se întărise mult, la 
Carsidava Marcius îşi avea casa şi gospodăria lui, îşi luase soție pe fiica 
unui comate, iar Dacia devenise noua lui patrie. Îl pusese să umble printre 
gladiatori, foştii săi tovarăşi de luptă în arenă, să-i ducă la taberne, să 
chefuiască şi să afle cît mai multe noutăți despre cele ce se petreceau sau 
se puneau la cale în Roma. În acelaşi timp el se străduia să pătrundă cît 
mai adînc printre senatori, atent să prindă şi cel mai neînsemnat zvon în 
legătură cu ceea ce pregătea dictatorul — Caesar. Totul se făcea prin 
mijlocirea lui Cornelius Laberius, senatorul, care, deşi îmbătrinit, păstrase 
lăcomia de bani şi ura împotriva celui ce devenise stapinul imperiului după 
zdrobirea legiunilor lui Pompeius. Mergea privind în jos, printre bogatele 
ville ce se înşirau pe via Flaminia, înconjurate de curți largi şi grădini pline 
de flori. La plecare Hortensius Maximus, slăbit de vîrstă, îi spusese: 

— Am devenit neputincios, anii ce-i port în spate caută să mă doboare, 
din cauza asta, în afară de bani, nu te mai pot ajuta cu nimic. Vei avea 
denari de aur cîți doreşti, aşa cum mi-a scris Hegias, ştiu că regele Daciei e 
un bărbat de încredere. Mai departe vezi ce poţi face singur, ajutindu-te de 
doi oameni: de Cornelius Laberius, senatorul, şi de Nerius, lanistul. Caesar 
nu va fi înfrînt şi alungat de la putere decît de cei din Senat, iar dacă acest 
lucru se dovedeşte cu neputinţă de îndeplinit, nu există altă scăpare, tre- 
buie încercată răpunerea lui. Să ştii că gladiatorii îți pot fi de folos în 
această privinţă. 

De cînd venise se frămînta cum să înceapă, pe ce cale să pornească 
pentru a avea cît mai multă şansă de izbindă. Dacă nu reuşea să împiedice 
pornirea legiunilor spre Dacia, totul era pierdut. Vedea cum se apropia din 
două părți pericolul de ţară şi de rege: dintr-o parte, nesupunerea 
taraboştilor, iar din cealaltă, lăcomia după cuceriri a lui Caesar. Printr-o 
cruntă ironie a soartei, cei doi bărbaţi predestinaţi să se înfrunte erau de 
partea celor mulți: Burebista voia să dea pămînt şi libertate comatilor, iar 
Caesar se ridicase şi devenise puternic susținut de tabăra popularilor, adică 
a plebeilor; primul se zbătea să-şi apere ţara, pe cînd celălalt urmărea să 
întindă cît mai departe hotarele imperiului devenit un asupritor de popoare. 
Pentru a-şi putea atinge scopul, trebuia să se ajute de cei din tabăra 
oprimaților, a patricienilor, care, de cînd fusese înfrint şi omorît Pompeius, 
îl urau şi mai mult pe cel ce devenise stăpinul Romei. Auzise pe mulți 
vorbind prin forum şi pe la terme că în curind Caesar va deveni rege sau 


împărat. Senatul îi era supus, nimeni nu îndrăznea să i se opună, i-ar fi 
fost uşor să obţină din partea lui proclamația pentru obținerea noii 
demnități. Toate acestea îl făceau să-şi dea seama cît de grea era misiunea 
sa, de a cărei reuşită depindea soarta Daciei. Prins de gînduri, se miră cît 
de repede ajunsese în fața viliei senatorului. Cornelius Laberius îl primi cu 
totul surprins, spunîndu-i cu ton de glumă: 

— Te-au alungat din Dacia, sau ţi-era dor să mai faci pe libertul la 
Roma? Mă rog lui Iupiter pentru tine, Stertinius! 

— Eu trebuie să mă rog lui lupiter şi lui Zamolxis pentru sănătatea ta, 
Cornelius Laberius! Am pornit încoace într-un moment greu pentru țara 
mea, nici o încercare nu este de prisos... 

— Bănuiesc pentru ce ai venit, Comosicus. Îți spun pe numele tău dac, 
aici nu ne aude nimeni. Să ştii că în toamna trecută m-am gîndit mult la 
tine şi la regele tău. Se apropie pericolul de ţara voastră. Da, în adevăr, 
treceţi printr-un moment greu. 

— De aceea am venit, Cornelius Laberius. Vreau să încerc tot ce este cu 
putință, pentru a opri legiunile lui Caesar să se îndrepte spre Danubius. 
Ştiu că nu va fi uşor, îmi dau seama că fără ajutorul tău am puţine şanse 
să reuşesc. Regele Burebista plăteşte oricît, mi-a spus că te cîntăreşte în 
aur dacă îndepărtezi pericolul de Dacia. 

Senatorul sună din clopoțel şi ceru sclavului două cupe cu vin. Auzind 
de aur, se mai învioră, ochii începură să-i lucească. Făcuse mari datorii, se 
apropiau termenele şi nu avea cu ce să le plătească. 

_ — Noi am mai vorbit despre asta, Comosicus. Sînt mulți ani de 
atunci, îmi amintesc şi ce ţi-am spus: dacă iese învingător Pompeius, voi 
putea ajuta pe regele dac, pentru că am cuvint greu printre optimați, iar 
dacă Caesar rămîne stăpîn pe situaţie, nu ştiu ce aş putea face. Pe vremea 
aceea nu bănuiam că zeii sorociseră un sfirşit aşa de cumplit lui Pompeius, 
îl credeam destul de tare. Pentru susținerea voastră în Senat, am de partea 
mea mulți senatori, însă astăzi nimeni nu îndrăzneşte să se arate pe față 
împotriva dictatorului. 

— Totuşi, va trebui să găsim o cale, Cornelius Laberius. 

— Să ne mai gîndim... Caesar are duşmani mulți... Nu văd ce am putea 
face... Zici că plăteşti oricît? Îmi răspunzi după ce bei vinul. 

Sorbind din cupă, Comosicus îl cerceta pe senator. Cu toată virsta 
înaintată, se păstra încă bine, era vioi, cu căutătură pătrunzătoare, părul 
alb, mărunt ondulat, îi încadra frumos fața rotundă, puternic bronzată. 

Acelaşi lucru îl făcea şi el, îl privea gînditor pe dac. Nu-şi imagina cum va fi 
arătat în Dacia, cînd lăsase pletele şi barba să-i crească în voie, îl vedea 
proaspăt ras, cu părul scurtat, plin de energie şi îngrijorare. 

— O ştii, Cornelius Laberius — se grăbi să răspundă după ce goli cupa 
— cred că te-ai convins de mult, Dacia este ţară bogată, are de toate. Ti-am 
spus, regele va cîntări în denari de aur pe oricine ne va ajuta. De vor fi 
nevoiți să fugă, îi luăm la noi, vor primi pămînt să-şi facă ferme mari şi 
frumoase, aşa cum au patricienii aici la voi. 

— Cum am putea să facem?»!... murmură senatorul. Nu ar fi bună 
încercarea de a-l opri pe dictator printr-un vot at Senatului, sînt mulți care 
se tem de el. Aşa încăpăținat şi plin de el cum este, am mări pericolul 
pentru voi, ar ordona, pornirea legiunilor spre Dacia. 

— Acum sîntem în plină iarnă, Cornelius Laberius, prin părţile acelea 
din Tracia şi Dacia troienele de zăpadă se înalță citeodată cît casele, nu se 
mai poate umbla de la o cetate la alta. Caesar nu va începe expediția spre 
Dunaris decît în primăvară. Pînă atunci ar fi timp să facem ceva. 

— Da... dar să vedem ce?! 

— Să-l trimitem la zei pe dictator! 

Senatorul îl fixă un timp cu privirea, parcă nehotărit. Murmură: 

— La lucrul ăsta s-au gîndit şi alții... Se frămintă ceva... Cei mai porniţi 
sint doi tineri senatori: Marcus Iunius Brutus şi Longinus Cassius. Primul 
este urmaş al lui Lucius Brutus, cel care a fost exilat din Roma de ultimul 
rege, Tarquinius. Şi lucru curios, Marcus lunius Brutus este iubit în mod 
deosebit de Caesar. Unii senatori încearcă în toate chipurile să aţițe 
pornirea lui, îndemnîndu-l la conjurație pentru a face onoare memoriei celui 
din care se trage. În unele zile găseşte pe scaunul său din Senat bucăţi de 
papirus, pe care sînt scrise fraze ca acestea: „Tu dormi, Brutus, şi Roma 
este sclavă!” sau „Nu, tu nu eşti Brutus!” desigur, referindu-se la bravul lui 
înaintaş. Asta ar fi o cale, pe care însă nu văd în ce măsură noi vom reuşi 
să facem ceva. O altă cale ar putea să treacă pe la lanişti, cu gladiatorii s-a 
încercat de multe ori să se provoace dezordine în forum, ca prin asta să se 
arate nemulțumirea poporului. Prins într-o astfel de ambuscadă, dictatorul 
ar deveni uşor ţinta unei spade, a unei sulițe sau al unui jungher, mînuit 
fulgerător. Laniştii trec prin lipsuri grele, un cîştig mare, nesperat cred că i- 
ar tenta. Nerius e lacom după bani. Se pare că în ultima vreme a cam 
sărăcit, a avut pierderi mari la unele spectacole organizate de el. Asta e tot 
ce s-ar putea face!... 

Comosicus se ridică de pe scaun. Una din speranțe se năruise, 
senatorii nu-l puteau opri pe Caesar să pornească spre Dacia. 

— Mă voi duce la Nerius, zise, pregătindu-se de plecare. Nu rămîn decît 
aceste două căi: Brutus şi gladiatorii, amîndouă ducînd la acelaşi sfirşit: 
răpunerea duşmanului. Tu tot mă poți ajuta, Cornelius Laberius, vreau să 
faci în aşa fel încît să-i întîlnesc pe Cassius şi Brutus, să-mi dau seama în 
ce măsură am putea acționa împreună. 

Cîteva zile Comosicus continuă să rătăcească prin Roma. Pe lanist nu-l 
găsise, era plecat la Capua, la ferma unui prieten. Umbla deseori între 
forum, terme şi Circul Mare, pe unde era lume mai multă, căutînd să 
prindă ce vorbea mulțimea. Era pe la vremea prinzului cînd intră în forum 
şi se văzu prins în îmbulzeala cumpărătorilor şi a negustorilor, în strigătele 
celor ce-şi lăudau marfa sau se tocmeau fără nici un semn de nerăbdare. 
Nu-şi dădu seama cînd ajunse în apropierea basilicei, clădirea mare în care 
magistraţii judecau pe împricinațţi, în porticele căreia negustorii discutau şi 
încheiau afaceri, unde era un du-te-vino continuu. Văzu rezemat de una 
din coloane un gladiator şi se apropie de el. 

— Ce faci? Te-a prins rău tăria vinului? îl întrebă, văzindu-l că abia se 
ține pe picioare. Zeii te-au ajutat, ai ieşit victorios din arenă şi lanistul te-a 
răsplătit bine. 

— Ce zeii?! strigă, bătindu-se cu pumnul în piept. Am învins prin 
măiestrie, mînuind fulgerător spada, dar lanistul să ştii că nu a fost prea 
darnic. 

Comosicus îl asculta privindu-i sandalele scilciate şi tunica zdrențuită. 
Şi el fusese gladiator, însă nu umblase niciodată neîngrijit îmbrăcat. Cel pe 
care îl avea în față îl socotea un om căzut pradă viciului. 

— Eşti gladiator de la şcoala lui Nerius? 

— Nu, de la alta... a lui Lamprinius... Un nenorocit... 

— Sinteți mulți acolo? 

— Am mai rămas vreo zece. Unii au căzut în arenă... pe alții i-a 
vindut... Lamprinius e atît de îndatorat, încît în curind o să-l văd şi pe el 
sclav. Dar de ce mă întrebi, de ce te-ai oprit să-mi vorbeşti, te-a prins mila 
de mine? Îi urăsc pe oamenii liberi şi îi blestem pe zei! Toţi sînt răi! Într-o 
vreme am sperat că Caesar va face ceva pentru sărăcime, era omul 
popularilor, că se va milostivi şi va uşura viața sclavilor, dar n-a făcut 
nimic. Adică a făcut... s-a făcut el dictator, stăpîn al Romei şi imperiului... A 
uitat de cei ce l-au ridicat atît de sus. Am luptat şi eu pentru el împotriva 

optimațţilor, am luat parte la dezordinele din forum, prin care mulțimea îşi f 
arata nemultumirea față de modul cum conduceau patricienii statul, . 
cîteodată transformîndu-le în adevărate răscoale. Şi cu ce m-am ales? N-am 
reuşit nici să string banii cu care să-mi răscumpăr libertatea, deşi întot- 
deauna mi-am învins adversarul în arenă şi l-am trimis la zei. 

— Ştiu, te înțeleg... şi eu am fost gladiator, murmură Comosicus. 

— Şi cum, ţi-ai cîştigat libertatea luptind în arenă? Văd că eşti un libert 
bogat... 

— Nu, cu mine s-au petrecut altfel lucrurile... Dar văd că nu eşti atit de 
tare prins de tăria vinului, pe cît păreai cînd m-am oprit lingă tine, putem 
să stăm de vorbă şi plimbîndu-ne prin forum. Eu mă numesc Stertinius 
Maximus, tu ce nume ai? 

— Spune-mi Mercurius... 

— Din ce neam te tragi, Mercurius? Haide, să mergem! 

— Sint gal, am fost luat captiv de legiunile lui Caesar şi vîndut ca sclav. 
Dar tu? 

— Eu sînt dac. Am ajuns pe altă cale sclav, apoi gladiator. Pînă acum 
legiunile romane n-au cotropit Dacia. Mă zbat să le împiedic de a porni într- 
acolo. 

— Asta înseamnă că lupţi împotriva lui Caesar? 

— Dacă ucizi ciobanul, se împrăştie turma... 

— Da, te-am înțeles. De multe ori şi eu m-am gîndit, Caesar ar trebui 
răpus. De cînd a devenit dictator, nu mai este omul sărăcimii, nu ne mai 
putem pune speranța în el. Dacă l-ar prinde în mijlocul lor, cînd se adună 
şi se dedau la dezordini în forum, gladiatorii n-ar ezita să-l trimită la zei! 

Comosicus se opri şi îl strînse cu putere de braț. 

— Astfel de oameni caut eu să mă ajute. Ce crezi că mi-ar cere în 
schimb”? Tu, dacă ai merge alături de mine, ce ai vrea să-ţi dau? 

— Nu ştii la ce visează un gladiator? Vreau bani şi libertate. 

— Ce mă îndemni, ar fi bine să vorbesc cu lanistul Lamprinius? Sînt 
gata să-i cumpăr toți gladiatorii. 

— Da... e bine... Dar n-ar strica dacă te-ai duce la Nerius. Pe urmă 
aranjează el, Nerius, cu Lamprinius. Altfel nu are încredere. 

La ieşirea din forum era o tabernă. Comosicus îl împinse uşor şi 
intrară. Se aşezară la o masă în apropierea căreia nu mai era nimeni. Ceru 
cîrnați şi vin. Era tulburat, gîndea că zeii îl scosese în calea sa pe gladiator, 
ei îl ajutau. Îl îndemna să mănînce şi să bea. 

— Mă pot încrede în tine, Mercurius? rupse tirziu tăcerea. 
— De ce? Ce ai vrea să fac? 


— Să vorbeşti cu gladiatorii lui Lamprinius, să-i convingi, să alegi pe cei 
mai hotăriți, ca eu să ştiu pe care să-i cumpăr. Dacă reuşim să-l răpunem 
pe Caesar, toți cei ce mă vor ajuta vor primi nu numai bani şi libertate, îi 
iau cu mine în Dacia, le dau pămînt cît vor voi, îşi vor face ferme bogate, 
aşa cum au aici patricienii. 

— Asta vreau şi eu, să părăsesc Roma. În Galia nu mă pot duce, fiindcă 
acolo dau cot peste romani. Aş pleca în Dacia cu tine... Dar de ce spui că le 
dai pămînt... vorbeşti ca şi cum ai fi rege... 

— Sînt omul de încredere al regelui. Dacă mergi cu mine, te vei 
convinge de asta, Mercurius. Poate că zeii au sorocit să-mi devii cel mai bun 
prieten. Tu cînd mai poți veni în taberna asta? 

— Cînd vreau, aproape în fiecare seară. 

— Să ştii că mă găseşti aici. 

Comosicus nu se grăbi să se ducă la Nerius, căută să se convingă în ce 
măsură se putea încrede în gladiator. Dacă l-ar fi denunțat praetorienilor, 
totul ar fi fost pierdut. Nu-l îngrijora viaţa sa, ci reuşita misiunii ce o avea, 
era în joc soarta Daciei. Senatorul Cornelius Laberius- îl încurajase, îi 
spusese că cel mai bun prilej pentru a da lovitura era în primăvară, de 
Lupercalii, cînd Caesar va merge în cortegiul cel mare, cu marele pontif şi 
preoți, trecînd prin mijlocul mulțimii. Atunci se va putea crea uşor panica, 
garda se va răzleţi, iar gladiatorii îl vor înconjura şi ucide pe dictator. În 
citeva zile Mercurius se dovedi de bună-credință, se schimbase cu totul, îi 
vorbea cu însuflețire, arăta ca un luptător hotărît să învingă. Socoti că era 
momentul să stea de vorbă cu Nerius. Era pe la vremea prînzului cînd intră 
în şcoala de gladiatori. Îl găsi pe lanist bine dispus, îşi sfirşise gustarea de 
dimineaţă, sorbea vin dintr-o cupă. 

— Aduc mulțumiri zeilor, pentru că m-au ajutat să-l revăd pe fostul 
meu stăpin! salută el din uşă. 

Lanistul opri cupa aproape de gură, privindu-l dezorientat. Parcă nu-i 
venea să creadă că îl avea în față pe fostul său gladiator. Îşi reveni însă 
repede, începu să zimbească şi se grăbi să-l primească: 

— Fii binevenit, Stertinius! Mă rog lui Iupiter pentru tine! Ce, te-ai 
gindit să te înapoiezi la Roma? Tocmai aveam nevoie de un gladiator bun, 
de care să fiu sigur că nu va cădea răpus în arenă. Te apropii de bătrinețe, 
ca şi mine, însă văd că ai rămas tot aşa de vinjos. 

— Să ştii, Nerius, sînt gata să fac iarăşi pe gladiatorul, dacă tu mă vei 
ajuta să îndeplinesc misiunea pentru care am venit. 
— Ce misiune? 


— Să opresc pornirea legiunilor spre Dacia. 

— Asta n-ai să o poţi face! Caesar e puternic, Senatul i se supune, iar 
numărul legionarilor săi creşte necontenit. 

— Îl trimit la zei, Nerius! 

Lanistul făcu ochii mari şi izbucni în ris: 

— Du-te de-l omoară! îl aştepţi la Senat şi, cînd vine, îţi înfigi jungherul 
în piept. Parcă n-ai fi luptat în arenă, Stertinius, şi parcă n-ai fi trăit la 
Roma atiția ani! Tu n-ai văzut garda de lictori şi de praetorieni care îl 
însoţeşte pe dictator? Să ştii că îl urăşte multă lume, mai ales patricienii, 
magistraţii şi senatorii, toți îi doresc pieirea, însă toți sînt lipsiţi de curaj. 
Cel care ar reuşi să-l ucidă ar fi încununat cu lauri în forum. Dar să lăsăm 
gluma, văd că vorbeşti cu o pornire ce mă înfioară. Ai venit să-mi ceri 
ajutorul? Te-ai gîndit cum? 

— Cumpăr gladiatori din cei mai de încredere, pe care îi aveţi tu şi 
Lamprinius, lanistul. De Lupercalii aşteptăm în mijlocul mulțimii trecerea 
cortegiului dictatorului, facem să izbucnească panica şi dezordinea, îi 
împrăştiern garda şi-l răpunem. Plătesc oricît, Nerius! Gladiatorii cu care 
voi da lovitura vor primi bani mulți şi libertate. Celor care vor dori să 
meargă în Dacia, le dăm pămînt, îi voi ajuta să-şi înjghebeze ferme. 

Pe măsură ce îl asculta, zimbetul îngheţa pe fața lui Nerius. Ceea ce 
voia dacul să întreprindă era plin de pericole, îşi mai amintea, fusese 
bpăiețandru cînd văzuse spînzu-rați pe via Appia sclavii răsculați care îl 
urmaseră pe Spartacus. Îl întrebă descumpănit: 

— Ai vorbit cu Lamprinius, îți vinde din gladiatori? 

— Nu, nici nu-l cunosc; asta o vei face tu. 

— Ai noroc, Stertinius, şi eu îl urăsc pe dictator. Da, voi vorbi cu 
Lamprinius, îmi e dator mulți bani. De la o vreme îi merge rău, a ajuns un 
lanist sărac. Întrebarea este: cum facem ca noi — eu şi Lamprinius — să nu 
fim bănuiți că te-am ajutat să pui la cale conjuraţia? 

— M-am gîndit şi la asta, Nerius. Voi deschide o şcoală de gladiatori, 
mă fac lanist. După ce dau lovitura, fug în Dacia. 

— Da, dacă te anunțţi la Oficiul public şi plăteşti dările nu dai nimic de 
bănuit. Tu eşti libertul Stertinius Maximus, nu dacul Comosicus. Te ajut, 
dar ai destui bani? 

— Aur, numai denari de aur, lanistule! 
— Îţi urez noroc, Stertinius! Mă voi ruga lui Iupiter şi lui Apollo pentru 


tine! 

Urmară zile de încordare şi alergare. Primăvara se apropia, mai era 
numai o lună pînă la sărbătoarea Lupercaliilor. În tot ce făcea, Comosicus 
se sfătuia cu senatorul Cornelius Laberius. Se cerea multă prevedere, dacă 
încercarea cu gladiatorii nu reuşea, lovitura trebuia dată şi pe altă cale. Nu 
era de scăpat din vedere nimic. Prin Roma începuse să se împrăştie zvonul 
că după Lupercalii dictatorul se va duce la legiunile sale în Macedonia, iar 
de acolo va porni spre Dacia. Dacă reuşea să plece, totul ar fi fost pierdut. 
În frămîntarea lor, se gîndiră la Marcus Iunius Brutus, el putea fi un bun 
ajutor, în cazul cînd situația devenea desperată. După oarecare insistenţă, 
Cornelius Laberius reuşi să-l aducă în villa sa pe tînărul senator. Acesta 
veni însoțit de cel mai bun prieten al său, şi el tot tînăr, de Longinus 
Cassius. În triclinium era şi Comosicus. 

— Voi aduce jertfe tuturor zeilor şi mă voi ruga lor pentru sănătatea 
voastră! îi primi senatorul ridicîndu-se de pe scaun. 

— Eu mă voi ruga Cybelei pentru tine, Cornelius Laberius, ea este 
mama zeilor, rosti Brutus drept salut, înaintînd spre el şi îmbrăţişindu-l, 
apoi continuă rizind: pentru a fi sigur că nu-mi vei face ceva — prea ai 
insistat să viu la tine — mi-am luat ca însoțitor pe Cassius. Dar văd că ai 
un oaspete... Cine este? întrebă, întorcîndu-se spre Comosicus. 

Erau amindoi tineri, înalți, frumoşi, cu căutături senine, îşi purtau cu 
distincție togele, de sub care le ieşea brațul drept cu muşchi puternici. 

— Pentru cei din Roma este libertul augustal Stertinius Maximus, se 
grăbi să răspundă senatorul, iar pentru voi doi — dacul Comosicus. Poate 
că zeii au sorocit ca viețile voastre să se întilnească, să săvirşească o faptă 
al cărei răsunet se va întinde de-a lungul veacurilor. 

Brutus îl privea pe dac stăruitor, mirat, nu avea plete şi barbă bogată, 
cum ştia că se purtau popoarele din afara hotarelor imperiului, după 
veşminte arăta ca un libert de-al Romei, care reuşise să se îmbogăţească 


făcînd afaceri negustoreşti. 

— Nu înţeleg, Cornelius Laberius, nu văd ce faptă am putea să săvirşim 
împreună?! Dacia nu a fost încă supusă şi făcută provincie romană. Ce este 
imperiul Romei? Un mozaic de popoare. Cînd am venit încoace, am trecut 
cu Cassius prin forum. Se vintura acolo o mulțime formată din toate 
neamurile: negri voinici din Numibia, gali şi germani cu bărbi şi plete 


blonde, egipteni cu fețele împietrite, asirieni tăcuţi cu priviri blinde, traci 
vinjoşi cu piepturi late, evrei buni de gură, care ştiu să-şi laude marfa şi să 
se tocmească, greci semeţi, plini de învăţătură, care ne domină în tăcere 
prin ştiinţa şi arta lor, iar printre aceştia ici-colo mai vedeai şi cîte un 
roman. Cînd se vor răscula toate popoarele subjugate de legiunile noastre, 
imperiul se va destrăma ca fumul în vînt. Acum Caesar şi-a îndreptat 
privirea spre Dacia, o ştie bogată şi puternică, se teme de daci, vrea să o 
cucerească înainte de a fi prea tirziu... 

— Şi o va face, Brutus! sări senatorul întrerupîndu-l. O va cotropi, 
pentru că tu dormi, iar Roma e sclavă, continuă rizind, făcînd aluzie la cele 
scrise pe papirusurile găsite de Brutus pe scaunul său din Senat. 

— Te vei convinge că nu dorm, Cornelius Laberius. 

— Aşa, am ajuns unde doream, reluă senatorul. Acum pot să vă spun 
ce caută acest dac la Roma. Să ştiţi că a fost sclav, a luptat ca gladiator în 
arenă, are act de răscumpărare, este un libert cu toate drepturile date de 
legi. Ei bine, Brutus şi Cassius, ştiţi ce vrea să facă el? Să împiedice pe 
Caesar de a porni cu legiunile spre Dacia! 

— Cum? 

— Îl va omorî pe dictator în ziua Lupercaliilor! Senatorul continuă, 
destăinuind toate pregătirile făcute de Comosicus, arătîndu-şi temerea că s- 
ar putea să nu reuşească. 

— Da, e bine... murmură Brutus. Vezi, Cassius, la asta noi nu ne-am 
gindit. Este mai bună calea asta, gladiatorii se vor putea pierde uşor în 
mulțime. 

— Totuşi, prevederea este necesară, interveni Comosicus. Mai trebuie 
pregătită şi o altă cale... 

— Asta e treaba mea şi a lui Cassius, de multă vreme ne-am frămîntat 
pină ne-am hotărît ce să facem. Daca în ziua Lupercaliilor dictatorul va 
scăpa cu viaţă, îl vom ucide noi în Senat! 

— Pentru asta te-am chemat, Brutus, se grăbi senatorul. Pentru mine 
erai singura speranţă. N-am ştiut că la fel ca tine gîndeşte şi Cassius. Mă 
voi ruga zeilor pentru izbinda gladiatorilor sau a voastră! Vom continua să 
mai vorbim despre unele amănunte, după ce vom sorbi cîteva cupe de 
Falern, găsesc că este vinul cel mai bun. Poate ca Iupiter şi Zamolxis şi-au 
întins mîna şi au hotărît să-l ia la ei pe dictator. Caesar nu va avea scăpare! 

CAPITOLUL VIII 


SE STĂVILEŞTE DESTRĂMAREA 


1 


upă plecarea lui Comosicus la Roma, regele trimise călăreți la 

toate căpeteniile de ţinuturi spre a le vesti să vină degrabă la 

Sarmizegetusa. Voia să se convingă ce giîndea fiecare, pe ce 
poziție se plasa față de îndirjirea taraboştilor, şi totodată să stabilească 
amănuntele stringerii oastei îndată ce se va desprimăvăra. Vedea în iarna ce 
se apropia un aliat şi un duşman pentru el: aliat, pentru că întirzia 
legiunile romane să pornească spre Dacia, şi duşman, fiindcă împiedica 
stringerea cetelor de luptători şi organizarea unităţilor de luptă de către 
fostul tribun Lacterius Babrius, luînd ca model falangele macedonene şi 
tactica lui Alexandru Macedon. Stătuse mult de vorbă cu căpeteniile, 
ascultase părerea fiecăruia şi căutase să-i pătrundă în suflet. Se 
convinsese, Cotiso, Rholes şi Zyraxes erau într-o anumită măsură de partea 
taraboştilor; ceea ce îi făcea să rămînă strîns uniți cu ţara era teama de 
Roma. La Cotiso observa o oarecare comportare de independenţă, ca şi cum 
ținutul său era o ţară vecină cu Dacia, însă, ştiindu-se în calea legiunilor 
lui Caesar, nu pregetase să repete de nenumărate ori îndemnul ca întreaga 
oaste să se adune în cîmpia de la Argedava, iar de acolo să pornească spre 
Dunaris. Rholes, ştiindu-se departe, nu se arătase prea îngrijorat, păstra în 
sinea lui convingerea că romanii nu vor înainta pînă în partea de răsărit a 
Daciei, că bătălia cea mare se va da undeva dincolo de ţinutul lui Cotiso, îi 
vedea locul printre dealurile dintre Dunaris şi munţii Haemus. Zyraxes 
adusese o veste bună, toate cetățile greceşti de pe ţărmul Pontului Euxin: 
Histria, Tomis, Callatis şi Dionysopolis se pregăteau să lupte împotriva 
legiunilor Romei alături de oastea regelui. Scorilo, căpetenia de la Ziridava, 


şi Sagitulp, de la Porolissum, se dovediseră cu totul supuşi, gata să 
îndeplinească orice poruncă. Duras se retrăsese, de cind era suferind lăsase 


ținutul său să fie condus de-a dreptul de rege. Ceea ce provocase o stare de 
încordare şi de neînțelegere pornise de la faptul că în Dacia era pe cale de a 
se forma două oşti: una adunată de taraboşti, din pilcuri separate pe fiecare 
ținut, iar alta constituită din comatii care, în număr tot mai mare, părăseau 
satele fugind de pe moşii şi se retrăgeau la Rasidava. Acolo Rundacis şi 
Lacterius Babrius înjghebau noua armată a țării. Separat de acestea erau 
gărzile formate din slujitori ai cultului lui Zamolxis, conduse de capnoboți, 
care, unite, puteau constitui o mică oaste. În fața pericolului roman, marele 
preot era hotărit să meargă alături de rege cu gărzile sale, spre a lupta 
împotriva legiunilor. Venise apoi iarna grea, geroasă, cu omăt mult. Zile de- 
a rîndul pe deasupra Daciei plutise negura. Îngrijorarea regelui creştea, de 
la Comosicus nu sosea nici o veste, numai de la Acornion primise un mesaj. 
Acesta îl anunţa că îndată ce vremea se va încălzi îi va trimite un mare 
transport de arme, strînse de cele patru cetăți pontice. Totodată îi spunea 
că negustori veniți de la Bizanț aduceau ştiri pline de nelinişte, dinspre 
miazăzi continuau să sosească în Macedonia noi legiuni romane. Într-o 
oarecare măsură se mingiia cu faptul că triburile vecine de la răsărit, 
miazănoapte şi apus se dovedeau paşnice, nu se arătau pornite să-i atace 
hotarele, căpeteniile lor primiseră cu bucurie darurile sale. Aştepta cu 
nerăbdare primăvara, pentru a trece cu energie la pregătiri militare cum nu 
făcuse niciodată, nutrind speranţa că întreaga ţară va sări strîns unită în 
jurul său în acel moment greu. Uitase de povara bătrineţii. Era pe la 
începutul lui februarie, vremea se mai încălzise, soarele făcea să lucească 
omătul. Stătea la fereastră şi privea departe în zare, spre crestele munţilor 
dinspre miazăzi, cînd căpetenia gărzii anunță că Rundacis voia să-i 
vorbească. Îl primi cu nestăvilită nelinişte, se temea de o veste rea, deşi în el 
avea toată încrederea. 

— Mărite rege, mă rog Marelui zeu pentru sănătatea ta! 

— Bine, Rundacis, şi eu mă rog lui Zamolxis pentru tine.. Avem vreo 
ştire de la Comosicus? A sosit primăvara, încercarea cea grea se apropie... 
creşte pericolul... 


— Nu, n-a venit nimic, Mărite rege. Se poate ca el să fi trimis vreun 
papirus, dar se va fi întimplat ceva pe drum aducătorului. Cînd a plecat mi- 
a spus să nu ne îngrijoreze tăcerea lui, să nu cădem pradă zvonurilor, să 
aşteptăm să se întoarcă, pentru că numai el va cunoaşte adevărata situație. 
Cît priveşte pericolul, Mărite rege, da, şi eu îl văd apropiindu-se. Pentru 


asta am îndrăznit să viu la tine. Dacă era Comosicus, acest lucru l-ar fi 
făcut el. 


— Atunci tot ai aflat ceva... 

— Este mai mult frămîntare, Mărite rege. M-am gîndit că s-ar putea ca 
legiunile romane să nu pornească în acest an spre Dacia, însă tu din 
prevedere trebuie să stringi oastea şi să o duci spre hotarul dinspre 
miazăzi... 

— Da, şi?... Ce te frămîntă? 

— Marele zeu îmi este martor, Mărite rege. Nu vreau să te supăr, fac 
asta numai din respect, supunere şi dragoste pentru tine. Îndemnul meu 
este ca, pînă se întoarce Comosicus, să nu ai încredere în taraboşti... 

— Aşa te-a sfătuit el să-mi spui? Şi ce să fac, dacă nu am încredere? 

— Mărite rege, să nu se stringă la Sarmizegetusa oastea formată din 
pilcurile aduse de căpeteniile de ținuturi, ci să dai poruncă să se adune în 
valea largă a riului Maris, către Apulum, iar tu să nu te duci în mijlocul ei, 
pentru că te-ai vedea prins între taraboşti. Pretutindeni pe unde vei merge 
va trebui să fii însoţit de pilcul meu de călăreţi şi de oastea cea nouă pe 
care o organizează în grabă Durasis şi Lacterius Babrius la Rasidava. 
Îndată ce va pieri omătul o vom aduce aici. Să ştii că tot mai mulți comati 
vin, toți hotăriți să lupte alături de noi, să apere ţara şi pe rege. De la 
Sargedava nu poate pătrunde nimeni spre cetatea de scaun fără voia 
noastră, lăsăm să treacă numai gărzile de preoți. 

— Adică să avem două oşti, una a taraboştilor şi alta a comatilor... Să 
mă frămînte şi pericolul unei înfruntări sîngeroase între taraboşti şi comati, 
murmură regele tulburat. 

— Asta numai pînă se întoarce Comosicus, Mărite rege. Dacă va trebui 
să luptăm cu legiunile romane, oastea Daciei va fi una. Chiar şi ei, 
tarabostii, văzind primejdia se vor stringe în jurul regelui. 

— lar dacă Caesar nu ne mai atacă, în țară va izbucni un război între 
cele două oști, a taraboştilor şi a comatilor, într-acolo vrea să împingă 
lucrurile Comosicus, de aceea l-am ţinut închis. 

Rundacis nu-şi putu stăpîni un zîmbet. 

— Nu, Mărite rege, nu se va întîmpla asta, pentru că mulți comati din 
oastea taraboştilor vor trece de partea noastră. Comosicus va porni apoi să 
împartă pămînt celor din sate, luînd la rînd cetate cu cetate, moşie cu 
moşie. Dar să nu mergem cu gîndul atît de departe, pentru că încă pluteşte 

pe deasupra capetelor noastre pericolul Romei. Acum noi trebuie să ne 
pregătim de luptă. 

Regele rămase un timp pe gînduri, apoi deodată săltă capul: 

— Bine, aşa voi face! Oastea cea mare se va aduna în cîmpia din 
apropiere de Apulum, iar eu voi merge acolo numai însoţit de oastea cea 
nouă. Tu mă îndemni să am încredere în Comosicus, iar la plecare el mi-a 
spus să mă încred în tine. Mă voi sfătui şi cu Marele preot. 


După o săptămină, în valea de la Sargedava străjerii opriră o mică 
trupă de saltimbanci, mimi şi măscărici. Veneau dinspre Singidunum şi 
voiau să meargă la Sarmizegetusa spre a înveseli lumea. Căpetenia gărzii 
nu ştia ce să facă, să-i lase să treacă sau nu. Rundacis îi spusese cine are 
voie să înainteze pină la cetatea de scaun. Ca să se scurgă mai uşor timpul, 
comedianţii începură să-şi arate iscusința, provocînd hazul străjerilor 
strînşi în jurul lor. Cînd veselia era în toi, dinspre vale răsunară ropote de 
cai şi de după cotitura drumului se iviră mai mulţi călăreţi. În frunte 
mergea Carpio. Căpetenia cetăţii îi ieşi înainte. Vorbiră puţin, apoi îl chemă 
pe cel care conducea trupa. Acesta, după ce afla cine era cel care venise, 
privi cu grijă în jur, ca şi cum se temea să nu fie auzit de cineva, se apropie 
de Carpio şi îi şopti ceva. Totul se schimbă fulgerător, comedianţii erau 
liberi să meargă la Sarmizegetusa. Dar nu numai atit, dădu căpeteniei 
trupei un cal şi ei doi porniră în galop înainte. Îl duse de-a dreptul la rege. 

— Ce e Carpio, ce s-a întîmplat? 

— Avem veste de la Comosicus, Mărite rege! 

Regele se tulbură, barba îi tremura uşor. Îngrijorat dacă ştirea era bună 
sau rea, ascultă spusele lui Carpio despre noii veniți, apoi privi cum 
comediantul scoase un papirus din căptuşeala tunicii. 

— Citeşte ce scrie, Carpio! îl îndemnă stăpînindu-şi cu greu 
frămîntarea. 

Carpio începu, rostind clar şi rar cuvintele: 

„De la Comosicus, Sănătate! 

Mărite rege, Marele zeu mă călăuzeşte, am ajuns la Roma şi am început 
treaba. Pînă acum totul merge bine. Dacă Zamolxis şi Iupiter ne vor ajuta, în 
cea de a cincisprezecea zi înainte de calendele lunii martie cel ce vrea să 
cotropească Dacia va fi trimis la zei. Mi-am găsit ajutoare de nădejde, în care 
mă. încred ca în mine. Să ştii, Mărite rege, că nu am fost lipsiţi de prevedere, 
dacă prima lovitură va da greş, avem pregătită pe a doua. Dar, cum nimeni 
nu-şi cunoaşte destinul, nu trebuie să ne bucurăm dinainte, tu să continui să 

stringi o oaste puternică, sprijinindu-te pe comati, atent la uneltirile 
taraboştilor. Îndată ce voi încheia cele puse la cale aici, voi porni degrabă 
spre tară. 

Mărite rege, mi-am făcut un bun prieten din aducătorul acestui papirus, i- 
am vorbit mult despre înţelepciunea, vitejia, bunătatea şi dărnicia ta. Nu mă 
îndoiesc că vei şti să-l răsplăteşti cum se cuvine, să-i satisfaci orice dorință. 

Mă rog în fiecare clipă Marelui zeu să salveze Dacia, iar ție să-ți dea 
sănătate şi viață lungă, Mărite rege” 

Pe măsură ce îl asculta, pe fața regelui îşi făcea loc speranţa şi 
hotărîrea de a nu se lăsa surprins de evenimente, ci va intensifica 
pregătirile. Pentru Comosicus încerca sentimente ce mergeau de la 
recunoştinţă şi admiraţie pînă la o dragoste ce părea părintească. Cind 
Carpio sfirşi de citit, el răsuflă din adînc, se simțea mai uşurat de povara 
grijii ţării. Îl învălui pe comediant într-o privire caldă şi îl întrebă: 

— Pentru fapta ta plină de curaj şi de bună-credinţă, spune-mi, cu ce ai 
vrea să te răsplătesc? Dacă vrei bani, îţi dau oricît doreşti. 

Acesta răspunse, încliniîndu-se cu supunere: 

— Mărite rege, eu şi cei din trupa mea — saltimbanci, mimi şi măscărici 
— sîntem nişte oameni fără ţară, de cînd meleagurile pe care ne-am născut 
au fost cotropite de romani, rătăcim la întîmplare prin uriaşul imperiu al 
Romei, dornici să avem şi noi o patrie pe care să o iubim, unde să ne 
simțim stăpîni. Ai vrea, Mărite rege, să ne primeşti, să-ți devenim supuşi, să 
avem libertatea de a înveseli poporul? 

— Numai atît?!... murmură regele cu un zîmbet larg, mirat de modestia 
saltimbancului, apoi întoarse privirea spre căpetenia gărzilor şi a scribilor: 
Carpio, să spui constructorilor din cetate că am poruncit să facă acestor 
oameni case bune, printre celelalte din vale, iar mai tirziu, după ce în- 
depărtăm de noi pericolul Romei, îi vom pune să construiască un teatru, 
aşa cum au grecii, căci văd că el este grec. 

— Vom juca multe comedii şi tragedii, Mărite rege, ca la Atena! se 
însufleți comediantul. 

— Tu să ai grijă de ei, Carpio. Să se dea fiecăruia din tezaur cîte o sută 
de denari de aur. 

— Dacă este nevoie, merg înapoi la Roma să aduc veşti noi. Sint gata să 
pornesc la drum, Mărite rege! 

— Vom vedea... ne vom mai gîndi, murmură regele privind spre uşă, în 
cadrul căreia se ivise marele preot. Poţi să pleci, Carpio, mai tirziu te voi 
chema iarăşi la mine. 

După ce ei ieşiră, regele întinse papirusul marelui preot şi îl îndemnă 
să-l citească. Aştepta. Vedea cum fața lui Deceneu se lumina. 

— Mărite rege, poate că Marele zeu ţi-a dat ca ajutor pe acest bărbat de 
nădejde, care întotdeauna s-a dovedit neobosit. Au fost momente cînd 
amindoi l-am judecat greşit, ne-am îndoit de buna-credinţă a lui. Dacă 
reuşeşte acolo la Roma, înseamnă că a salvat Dacia! 

— De nu veneai, Deceneu, trimiteam să te cheme. Tu eşti ajutorul meu, 
cu tine am împărțit bucuriile şi grijile pentru ţară. Amindoi sîntem acum 
bătrîni, se cade să ne gîndim la viitor. Duras este nu numai ajuns în pragul 
bătrineţii, dar se dovedeşte şi un om nevolnic. După ce Carpio mi-a citit 
acest papirus, ştii ce am gîndit? 

— Ce, Mărite rege? 

— Să-l fac pe Comosicus urmaşul meu. După ce eu plec la Marele zeu, 
el să fie rege. Tu, ca Mare preot, vei îndeplini această dorință a mea. 

— Aşa voi face, dacă Zamolxis nu mă va chema la el înaintea ta. Ne 
aşteaptă grele încercări. După ce scăpăm de primejdia romană trebuie să-i 
potolim pe taraboşti, altfel poporul rămîne împărțit în două tabere, iar tu 
ştii de care parte este Comosicus. 

— M-am mai gindit la ceva, Deceneu. Roma este puternică, după 
Caesar va veni altul, lăcomia de cuceriri a romanilor se arată fără margini. 
Galii, germanii, grecii, egiptenii şi multe ale popoare sînt acum supuşii lor. 
Mă frămînt să fac tot ce este cu putință spre a ajunge la o înţelegere cu ei, 
să le fim prieteni şi aliați. Lucrul ăsta am să-l încerc tot cu ajutorul lui 
Comosicus. 

— Asta mă frămîntă şi pe mine, Mărite rege. Tocmai vroiam să-ți fac 
acest îndemn. Totul depinde de destinul pe care zeii l-au sorocit pentru 
Caesar. El este pornit pe război, vrea supunere. 

— Da, aşa este. Vom mai vorbi despre asta. Acum vreau să mergem în 
marele sanctuar şi amindoi să ne rugăm Marelui zeu să ne ajute. 


Rundacis venise de cîteva zile la Rasidava. Stătuse îndelung de vorbă 
cu Lacterius Babrius, Durasis şi Zoltes. Comatul se schimbase mult, 
devenise adevărată căpetenie militară, iar tînărul taraboste adusese în noua 
oaste ce se închega pe toți luptătorii strinşi din satele de pe moşia cetăţii 

sale. Împreună cu Carpio, Scorilo şi Sagitulp, toți erau zidul de apărare a 
regelui. Armata cea nouă, aşa cum o organizase fostul tribun, ajunsese să 
fie formată din cinci unități asemenea legiunilor, din care una de călăreți, şi 
ea creştea neîncetat. Aşteptau să se încălzească vremea, să sosească armele 
trimise de cetățile pontice, despre care Acornion îl înştiințase pe rege. Ştiau 
că în curînd se vor stringe în cîmpia de la Apullum pilcurile de oaste aduse 
de căpeteniile de ţinuturi, în care ei nu vedeau altceva decit armata 
taraboştilor. Aceştia în orice moment puteau să se arate fățiş împotriva 
regelui. 

Spre seară Rundacis se despărți de ceilalți şi se retrase în mijlocul 
familiei. Copiii — doi băieţi şi două fete — se înşirau cu virsta la răstimpuri 
egale între opt şi cincisprezece ani. Bătrinul Jder încă se ţinea în putere, 
alerga neobosit alături de Durasis şi Zoltes. Îşi iubea mult ginerele, nutrea 
pentru el un simțămînt de admiraţie şi respect. Stăteau amindoi la masă, 
cu ulcelele în față, simțeau cum vinul le făcea sîngele să alerge mai repede 
prin trupuri. Era un moment de tihnă pentru ei, lăsau gîndurile să alerge 
nestingherite. Liniştea se sparse cînd intră un străjer de la poartă: 

— A venit un călător, cică e în trecere pe aici şi ar vrea să-ți vorbească, 
rosti el privind spre Rundacis. 

— De ce nu cu tata? El e stăpîn aici... 

— A întrebat întîi dacă eşti în cetate... 

— Bine, adu-l încoace. 

— Atunci eu să-mi văd de treabă, mă retrag... murmură bătrinul. 

Străjerul aduse repede pe noul venit. După veşminte, Rundacis îşi dădu 
seama că avea în față un taraboste. Îl privi îndelung, figura lui îi părea 
cunoscută, se asemăna cu aceea a sclavului Burrennus, fostul stăpîn al 
Rasidavei, pe care regele îl pedepsise. Un fior îl săgeta prin jnimă. Fusese 
iertat? Era din nou taraboste? Venise sa-i ia înapoi cetatea? Se întreba, 
privindu-l mirat. Îngrijorarea începu să-i crească în suflet, însemna că se 
întimplase ceva la Sarmizegetusa, după ce el plecase de acolo. 

— Nu te mai chinui, văd că m-ai recunoscut, da, sînt Burrennus, fostul 
taraboste, devenit sclav. Ştiu că şi tu ai fost sclav. Să nu te frămînte gîndul 
că ţi-aş purta ciudă, fiindcă regele ţi-a dat cetatea şi moşia mea. Să le 
stăpiîneşti sănătos! Vei avea cîte doreşti, mie îmi vei da altele... 

Vorbind, Burrennus se aşeză pe un scaun, pe care îl trase mai aproape 
de masă. 

— Cum să-ţi dau?! De unde?! 

— Stai, nu te grăbi şi nu te mira. Să mă asculți în linişte şi să 
chibzuieşti bine. Tarabostii vor săvirşi ceea ce pregătesc, chiar şi fără tine, 
pentru că altfel nu se mai poate. Vin din partea acelora care se împotrivesc 
cuvîntului regelui, nu vor să împartă comatilor nimic din pămîntul moşiilor 
cetăților. Au fost frămîntări mari, s-au purtat discuţii aprige, însă pînă la 
urma alegerea a căzut asupra ta. Tu vei fi rege! 

Rundacis sări în picioare, ducînd fulgerător mîna la briu şi apucînd 
strîns minerul jungherului. 

— Ce vorbe sînt astea, Burrennus? strigă de răsună încăperea. 

Fostul taraboste nu se descumpăni, izbucni într-un hohot de ris: 

— Mi-am închipuit că asta te va uimi, iar lucrul nu mă miră. Stai 
liniştit şi ascultă-mă. Pe mine poţi să mă priveşti doar ca pe un simplu sol, 
venit din partea taraboştilor răsculați. Bătrinul Burebista va fi alungat... 
sau s-ar putea să fie trimis la Marele zeu... Ţara are nevoie de un rege tînăr, 
viteaz, bun militar, om cu porniri stăpinite, care să cunoască viața de la 
sclavie pînă la aceea de taraboste, iar acela eşti tu; pentru asta ai fost ales 
să ne fii rege! 

Prin mintea lui Rundacis gîndurile răsăreau, se întrerupeau, se 
încrucişau, se reluau fulgerător. În sufletul său îşi făcea loc convingerea că 
tot ce se pusese la cale era ticăloşie şi trădare, totuşi se cădea să-i 
încurajeze, să vadă pină unde vor merge, ce urmăreau. Retrase mîna de la 
brîu şi se aşeză la loc pe scaun murmurînd: 

— Nu-mi vine să cred, Burrennus!... Erau alţii, care din moşi-strămoşi 
sint taraboşti... putea fi unul ales... Acum, fii binevenit, eşti oaspetele meu, 
continuă cu voce schimbată. Ca să căpătăm mai mult curaj, e bine să golim 
cîte o ulcică de vin. Să bem în sănătatea celor ce luptă pentru salvarea 
Daciei! Şi cum ar fi să începem? îl întrebă după ce sorbi de cîteva ori. 

— Aşteptăm, să vedem ce fac legiunile romane. Dacă scăpăm de război, 
dăm lovitura! Pentru asta ajutorul tău va fi neprecupeţit. 

— Cum, ce trebuie să fac? 

— Să ni-l dai în mînă pe duşmanul taraboştilor. 

— Pe cine? 

— Pe Comosicus! Îndată ce se va întoarce de la Roma, faci în aşa fel 
încît să-l atragem într-o cursă şi să-l prindem. După aceea împrăştii comatii 
care s-au adunat aici. Totul va fi apoi în mîna noastră. Sus, pe Kogaion, în 
Marele sanctuar, tu vei fi uns ca rege al Daciei de către noul Mare preot, în 

timp ce corul va înălța un imn de slavă către Marele zeu. Acolo toți 
tarabostii răsculați îți vor jura supunere. 


— Ceea ce spui mă buimăceşte, Burrennus! Ar fi prea frumos!... Cum 
de v-aţi gîndit la mine? Fie, aşa voi face! Să duci veste taraboştilor că sînt 
de partea voastră. Ca rege, primul gest pe care îl voi face va fi să te ridic din 
nou la rangul de taraboste, să-ți dau înapoi cetatea şi moşia Rasidava. 

Fostul taraboste goli restul de vin din ulcică, apoi se săltă în picioare, 
rostind cu o însuflețire bine simulată: 

— Mă voi ruga neîncetat Marelui zeu pentru sănătatea ta, Mărite rege! 
Acum s-a făcut tirziu, trebuie să plec nevăzut şi nerecunoscut de nimeni, 
aşa cum am venit. Să ştii că omul nostru de încredere pe Kogaion este 
capnobotul Sargio, prin el vom ţine legătura între noi. Veţi fi tot restul vieţii 
împreună, Mărite rege, pe Sargio îl vei avea alături de tine ca Mare preot. 

leşiră. Îl însoți pe Burrennus pînă la poartă, apoi îl urmări cu privirea 
pînă pieri în întuneric printre nămeții de omăt. Toată noaptea somnul nu se 
lipi de el. Se iveau zorile, cînd, urmat de gardă, porni în galop spre 
Sarmizegetusa. Către vremea prinzului ajunse şi intră de-a dreptul la rege. 
Povesti tot ce-i spusese Burrennus, jură credința şi supunere, apoi ceru 
sfatul. Regele vorbi după o îndelungă tăcere: 

— Pe Comosicus îl vor €i... de el se tem!... Pe mine mă socotesc un 
moşneag neputincios, uşor de înlăturat. Tu, Rundacis, să te ţii în legătură 
cu ei, caută să afli toate pregătirile lor. Îl aşteptăm pe Comosicus. Numai 
după ce vom afla ce s-a petrecut la Roma ne vom da seama ce trebuie făcut. 
Am încredere deplină în tine, Rundacis, eşti un luptător de nădejde. Voi 
vorbi şi cu Marele preot, trebuie să urmărească mişcările capnobotului 
Sargio. Cînd ieşi, să-i spui lui Carpio să vină la mine. 


2 


™ncă de la începutul anului 7004 al Romei se putea observa mai 
multă îmbulzeală, agitaţie şi însuflețire de-a lungul ulițelor pe care se 
înghesuiau prăvăliile negustorilor şi pe străzile dintre forum, terme şi 
Cîmpul lui Marte, populaţia uriaşei urbe romane se pregătea pentru marile 
serbări ale Lupercaliilor, ce se sărbătoreau în fiecare primăvară la idele lunii 
februarie. Se anunţase din vreme — Caesar o dorise — în acel an 


41 Anul 44 îe€.n. 

Lupercaliile urmau să se desfăşoare cu mai mult fast şi veselie, cu 
spectacole bogate în Circul cel Mare şi în Circul Flaminius, şi cu o 
procesiune uriaşă ce va porni din Cîmpul lui Marte, după ceremonia 
aducerii jertfelor pentru îmbunarea zeului Lupercus — ocrotitorul turmelor, 
al cîmpului şi al fertilității pămîntului, vitelor şi femeilor — de aceea 
negustorii se grăbiseră să aducă din părțile de răsărit ale imperiului 
țesături alese şi toate cele necesare pentru tot felul de costumații, iar 
meşteşugarii să scornească cele mai ciudate şi mai vesele măşti, în timp ce 
laniştii se străduiau să organizeze cît mai frumoase lupte de gladiatori. În 
zilele premergătoare marii sărbători Roma părea în fierbere, atit de mult 
sporiră zarva şi mişcarea. Idele lunii februarie veniră. 

Îndată ce se iviră zorile, mulțimea începu să se scurgă din toate părţile, 
adunindu-se în şuvoaie nesfirşite pe ulițele ce duceau spre Cimpul lui 
Marte, mergînd veselă şi gălăgioasă, fiecare grăbit să apuce un loc cît mai 
bun în apropierea altarului la care urma să se desfăşoare ceremonia 
aducerii jertfelor în cinstea lui Lupercus. Se puteau vedea oameni din toate 
neamurile, pe care destinul îi împinsese spre Roma, părăsind ţările lor 
cotropite de legiunile imperiului, schimbindu-şi felul de viaţă, încât zeii şi 
credința nu-i mai despărțeau şi nu-i mai dezbinau. Pentru unii Lupercus 
era Pan, pentru alții Bacchus ori Dionysos, de aceea mulți numeau 
serbările „bahice” sau „dionysiace”. Adunați pe Cîmpul lui Marte, toţi se 
simțeau înfrățiți. Soarele abia se ridicase deasupra munților ce se pierdeau 
în zare, cînd cîmpul din jurul altarului începu să se umple de bărbați, femei 
şi copii, în acelaşi timp, dinspre Circul Flaminius porniră lupercii — preoții 
cultului lui Lupercus — însoțiți de ceilalți slujitori, urmaţi de un şir de 
oameni purtind măşti din cele mai ciudate. Erau pani cu trupurile 
înfăşurate în piei de tap, avind pe capete coarne de tap, iar cu picioarele 
virite în încălțări ce aduceau a copite de ţap; bacchuşi cu coroane din 
ramuri verzi, subțiri, împănate cu flori de primăvară — tineri, cu trupurile 
goale, zvelte, cu muşchii încordați, ţinînd în miini toiege îmbrăcate în 
curpeni de ederă; bacante — preotese ale lui Bacchus — minunate 
dansatoare, sumar acoperite, purtind eşarfe străvezii, arătind pline de viață, 
iar după ei saltimbanci, mimi şi măscărici pregătiți să înveselească şi să 
îndemne mulțimea la petrecere. Ultimii erau slujitorii care aduceau cele 
necesare ritualului: unii trăgeau de coarne sau împingeau tapii şi caprele ce 
urmau să fie aduşi jertfe, alții purtau vasele cu cărbuni aprinşi, cu vin şi 
untdelemn; unul ducea cuţitele pentru înjunghierea, spintecarea şi jupuirea 


animalelor, iar altul — săculețul cu mola salsa? ce se presăra în timpul 
slujbei. În scurt timp în jurul altarului înghesuiala deveni atît de mare încât 
mulți renunțară, îşi căutară un loc potrivit de-a lungul aleii principale, pe 
unde se aşteptau să vină alaiul lui Caesar şi al marelui pontif, sau a 
cărărilor pe care aveau să pornească în fugă lupercii după ceremonia 
aducerii jertfei. Pe măsură ce soarele se ridica, nerăbdarea mulțimii creştea. 

Comosicus aranjase cu gladiatorii săi să vină unul cîte unul, să se 
împrăştie prin mulțime la o răspîntie a cărării pe unde urmau să treacă în 
fugă lupercii, pentru că pe acelaşi drum, după datină, trebuia să pornească 
şi alaiul dictatorului. Atunci îmbulzeala, alergarea şi veselia ar fi fost în toi, 
se putea provoca repede dezordinea şi panica, uşurînd lovitura pregătită cu 
multă grijă. Stabilise ca două duzini de gladiatori să se găsească pe o parte 
a cărării, iar două pe cealaltă. Toţi purtau tunici de sclavi şi de liberți, 
fiecare ţinea ascuns jungherul în sin. Nu aveau alte arme, nici scuturi, nu 
trebuiau să arate ca gladiatori, spre a nu da nimic de bănuit. Comosicus 
venise din timp; pentru cei ce-l cunoşteau era libertul îmbogăţit Stertinius 
Maximus. Se hotărise ca însuşi el să conducă atacul gladiatorilor asupra lui 
Caesar, cu prețul vieţii, numai să salveze Dacia. În apropierea răspîntiei era 
un măslin cu trunchiul gros şi scorburos. leşind din şuvoiul mulțimii ce 
mergea pe cărare, cei doi lanişti — Nerius şi Lamprinius — se îndreptară 
spre el şi se opriră sub coroana lui bogată. 

— Pe toţi zeii, Nerius, simt cum mă cuprinde frica. 

— De ce, Lamprinius?! Noi nu avem nici un amestec. Am vîndut, cu 
acte întocmite prin Oficiul public, nişte sclavi unui lanist, care a deschis o 
şcoală de gladiatori. 

— Hei... dacă lovitura nu reuşeşte, iar praetorienii îi prind... supuşi la 
cazne, în temniță vor spune tot!... 

— Nu te teme, mulțimea nu-l iubeşte pe Caesar, va căuta să-i ajute pe 
gladiatori să se facă nevăzuți. După moartea lui Pompeius este urit de toți, 
atît de patricieni, cît şi de plebei. În tot ce a făcut a dat dovadă nu numai de 
curaj, ci şi de sînge rece şi cruzime. Pentru a urmări mişcările lui Pompeius, 
a dat acestuia ca soţie pe fiica sa, Iulia. 

— Nu ştiu... N-am pierdut vremea să aflu murdăriile politice... 

— Stai să-ți spun, Lamprinius, tot nu avem ce face pînă pornesc în 
goană lupercii. După ce l-a îndemnat pe Ptolemeu, regele Egiptului, să-l 

omoare pe Pompeius, l-a alungat de pe tron şi a pus în locul lui pe f 
Cleopatra. Cine n-a aflat de dragostea dintre ei? Poate că numai unul ca | 
tine, care nu ştie pe ce lume trăieşte! Ea a venit după el aici, la Roma. Se 
spune că Marcus lunius Brutus ar fi fiul lui, fructul legăturilor sale cu o 
femeie numită Servilia, şi el ştie asta. Dar Brutus e un om dintr-o bucată, 
nu-i place josnicia politică, a trecut de partea lui Pompeius cînd a văzut că, 
încălcîind legile, Caesar a pornit războiul civil. Cu toate astea, am aflat că 
tatăl şi-a protejat fiul, a dat ordin tribunilor, centurionilor şi decurionilor 
săi ca în timpul luptelor să-l menajeze pe Brutus, să nu i se întîmple nimic. 
Dacă îl prindeau, să nu folosească forța nici chiar în cazul cînd el s-ar fi 
apărat cu spada în mînă. Acum fiul îşi urăşte de moarte tatăl; la asta îl ațiță 
senatorii şi mulți patricieni din Roma. Să ştii că cei din Senat nu trec uşor 
cu vederea înfruntarea, pe aceia care li se opun nu-i iartă. S-a răspîndit 
zvonul — nu ştiu cît adevăr este în el şi nici cîtă minciună bine ticluită — că 
dictatorul nu este mulțumit de Roma şi s-ar gîndi să mute capitala 
imperiului la Alexandria, în Egipt. 

— Ca să fie mai aproape de Cleopatra... 

— Poate... Dar senatorii se vor opune cu îndirjire, pînă la urmă nu cred 
să nu învingă. Ei pregătesc totul cu răbdare, fac pe supuşii, înghit totul, 
pină le vine bine, apoi lovesc. 

— Dacă zeii vor fi sorocit astfel, îl vor lua astăzi la ei... 

— Astăzi sau altădată, zilele lui sînt numărate. 

În mulțime se dezlănțui mişcare, mulţi alergau spre îmbulzeala din 
jurul altarului. Din partea opusă se apropiau sunete de trompete, dinspre 
Circul Flaminius venea alaiul lui Caesar, înconjurat de lictori şi praetorieni 
purtînd tunici şi coifuri de paradă, urmat de senatori, magistrați şi militari. 
Aşezat comod în lectica aurită, dictatorul răspundea zimbind, salutind cu 
mina, la uralele ce se înălțau din toate părțile. Era de statură înaltă, fața 
albă, rotundă, obrazul plinuț, cu ochi negri şi privirea pătrunzătoare, 
răspîndea în jurul său un aer de sănătate. În Roma se aflase, părea me- 
ticulos în dichiseală, nu se mărginea numai să se tundă şi să se radă cu 
deosebită grijă, ci se şi epila, deşi din cauza cheliei îşi aducea pe frunte 
şuvițele de păr rar din creştet, însă aceasta lipsă o ascundea sub cununa de 
lauri pe care o purta întotdeauna cînd apărea în public. Iubea fastul şi 
strălucirea. Cu tot aerul său de sănătate, cei din apropierea lui ştiau că 
fusese zgudiut de două ori, în plin lucru, de atacuri de epilepsie, încă de pe 
timpul războaielor din Galia. În cercul larg din jurul altarului se aşezară cei 

din alai, după ranguri, la spatele lui Caesar. Marele preot al cultului lui 
Lupercus începu ceremonia aducerii jertfelor. Slujitorii aruncară răşini 
aromate în vasele cu cărbuni puse în scobiturile din cele patru colțuri ale 
altarului. Un val de fum plăcut mirositor învălui mulțimea ce se înfiora cu 
smerenie şi credinţă. Preoţii cultului — lupercii — cu trupurile înfăşurate în 
blănuri de animale, intonară în cor o rugăciune către zeul Lupercus pe 
diferite tonuri nazale, însoţite de sunetele în surdină ale flauturilor, 
malurilor şi ţimbalelor. Întreaga adunare asculta cu supunere şi teamă, 
fiecare îl credea pe zeu de față, ascuns sub înfăţişarea unuia dintre preoți. 
Urmă aducerea jertfelor. Ţapii şi caprele căzură înjunghiate, după ce 
scoaseră cîte un behăit scurt, pe care mulțimea îl luă drept semn de bun 
augur. După ce le spintecară, marele preot începu să presare mola salsa 
peste măruntaiele ce pluteau în sînge. Urmară apoi alți Slujitori care, cu 
multă îndemiînare, jupuiră animalele, în timp ce bacantele porniră un dans 
în acordurile potolite ale flautiştilor, mişcînd eşarfele cu atita grație, încît 
păreau pornite în zbor spre cer. Din pieile însîngerate, zvîntate cu mola 
salsa, se tăiară curele pe toată lungimea şi se împărțiră lupercilor din fața 
altarului. Preoţii şi bacantele izbucniră în cor, înălțind un imn de slavă 
zeului, iar sunetele instrumentelor se întăriră. Cercul format de mulțime se 
sparse în partea din faţa lui Caesar, lăsînd drum liber. Începu fuga. Primii 
porniră lupercii, iar după ei panii, bacchuşii, bacantele, saltimbancii, mimii 
şi măscăricii, apoi se puse în mişcare alaiul lui Caesar, în frunte cu marele 
preot, după care se înşirară grupuri de credincioşi. În calea lupercilor 
ieşeau de prin tufişuri femei cu trupurile goale, pe care ei le biciuiau cu 
curelele însîngerate, spre a le da astfel fecunditate, sau erau minate mici 
turme de oi şi capre, pe care de asemenea le loveau, pentru ca animalele să 
dea miei şi iezi sănătoşi, lapte mult şi lină bună. La răspîntia cărării 
gladiatorii se grupară, fiecare cu o mină sub tunică ţinea pumnul strîns pe 
prăselele jungherului. Trebuiau să sară deodată asupra lecticii dictatorului. 
Comosicus era între cei de pe partea dreaptă, iar Mercurius pe stinga. De la 
mică depărtare, retraşi, Nerius şi Lamprinius le urmăreau mişcările cu 
nestăvilită curiozitate. Trecură prin dreptul lor lupercii, apoi panii, 
bacchuşii şi bacantele, iar după ei mergeau în jocuri şi glume saltimbancii, 
mimii şi măscăricii. Alaiul lui Caesar se apropia. Comosicus era numai 
încordare. Hotărit să sară primul asupra duşmanului, se pregătea să dea 
semnalul de atac. Dar totul luă fulgerător o întorsătură ce dezlănțui 
busculadă şi panică. Tribunul care comanda garda de lictori şi praetorieni 


se apropie de Caesar şi îi şopti ceva, apoi alergă în fața coloanei, ordonă 
oprirea, regruparea în jurul lecticei, întoarcerea şi pornirea înapoi. Ostaşii 
deschiseră drumul cu sulițele întinse, gata să-l străpungă pe cel ce nu s-ar 
fi grăbit să se retragă departe. Senatorii şi magistrații nu-l urmară, priviră 
mirați cum se îndepărta, după care îşi continuară drumul urmînd pe 
marele preot. Ce se întîrnplase? În acea dimineaţă, doi gladiatori intraseră 
în taberna de lîngă forum şi ceruseră vin. Tabernagiul îşi făcuse de lucru 
prin apropierea lor, ascultind atent ce vorbeau. Pălăvrăgind, cei doi uitaseră 
de prezența lui, cînd unul din ei rostise oftînd: „Dacă zeii ne ajută, astăzi 
dictatorul va cădea sub loviturile noastre!” Fără să piardă nici o clipă, 
tabernagiul alergase la cazarma preatorienilor şi spusese comandantului 
cele auzite. La început acesta nu crezuse, pentru că zilnic se găseau pe 
străzi şi în forum papiruse prin care se amenința cu omorirea lui Caesar, 
însă mai tirziu îl cuprise teama. Trimisese degrabă un centurion să-l 
anunţe pe tribunul comandant al gărzii despre pericolul ce se putea ivi, iar 
acesta luase hotărirea de a-l scoate pe dictator din mulțime. Din răspintia 
în care aştepta, Comosicus privea împietrit, cu speranţa năruită, cum 
duşmanul se îndepărta înconjurat de lictori şi praetorieni, părăsind Cîmpul 
lui Marte. Cortegiul celor veniți să sărbătorească Lupercaliile continua să 
înainteze, fără să-şi piardă pofta de petrecere, văzuseră de multe ori pe 
Caesar părăsind brusc adunările şi spectacolele. Mulţi nu-i mai urmară pe 
preoți, ci se opriră în locurile unde bacantele şi bacchuşii începură 
dansurile, iar saltimbancii, mimii şi măscăricii, scamatoriile, jocurile şi 
glumele lor pline de istețime, de îndemînare şi de duh. În scurt timp tot 
Cîmpul lui Marte se umplu de grupuri de oameni ce se mişcau ca valurile 
mării agitate: alergau, dansau, jucau, cîntau, plini de vervă şi de voie bună. 
La lăsarea amurgului, pretutindeni petrecerea era în toi, pani, bacchuşi, 
bacante, mimi, saltimbanci şi măscărici umblau în cîntece, dansuri şi 
chiote, însoțiți de mulțime. Făcliile luminau ca şi cum tufişurile ardeau în 
flăcări, lăsînd vederii perechi de trupuri goale, strîns îmbrățişate, aducînd 
mulțumirile lor zeului fecundității, lui Lupercus. 

În zilele următoare, adînc îngrijorat, Comosicus se întîlni de mai multe 
ori, în taină, cu Brutus şi Cassius; ei rămăseseră suprema speranţă. Se 
temea ca dictatorul să nu pornească spre legiunile sale din Macedonia, în 
care caz totul ar fi fost pierdut. Lovitura fusese pregătită, conjuraţia nu- 
măra şaizeci de senatori. Pentru a grăbi deznodămintul, anunțară o 


adunare a Senatului în ziua idelor lui martie+5. Caesar era superstițios, 
credea în minuni şi farmece. Comandantul ale cărui legiuni stăpineau 
marele imperiu, dictatorul în fața căruia tremurau popoarele, se supunea 
prezicătorilor, folosea profeţiile lor ca pe nişte argumente politice. Înainte de 
data fixată pentru adunarea Senatului, avu citeva semne din partea 
providenţei, toate răuvestitoare. Unul din prezicătorii săi, numit Spurinna, 
care probabil prinsese firul că se pregătise un complot, mersese mult mai 
departe cu prevestirea, îndrăznise să-i spună că ziua fatală va fi idele lui 
martie. Cu o noapte înainte Caesar avusese un vis care îl descumpănise: se 
făcea că umbla pe deasupra norilor, îl întilnise pe Iupiter şi vorbise cu el, 
iar acesta îl îmbrăţțişase. Dimineaţa, soţia sa — Calpurnia — i-a spus că şi 
ea a avut un vis prevestitor de rele. Abătut, cum nu se simțea prea bine, se 
hotări ca în acea zi să nu iasă din casă. Senatorii se adunară la Senat la 
vremea potrivită, unde îl aşteptară pe dictator, dar el întirzia să vină. 
Nerăbdător, Brutus făcu pe solul, plecă la el acasă. Văzîndu-i nehotărirea, îi 
spuse că printre senatori a început să se întindă zvonul că ar fi bolnav şi nu 
ar mai putea îndeplini greaua răspundere de a conduce imperiul. Îl 
îndemnă să se arate în Senat, pentru a curma uneltirile ponegritorilor. 
După o scurtă ezitare, cedă, îşi puse toga şi îl însoţi. În momentul cînd 
Caesar cobori din lectică, în fața Senatului, se apropie de el Pompilius 
Laenas şi începu să-i vorbească. Complotiştii se temeau de o trădare, numai 
Brutus rămase liniştit şi aşteptă. Laenas se înclină, sărută mîna 
dictatorului şi plecă. Caesar intră în Senat, dar nu ajunse pînă la locul său, 
fu oprit de senatorul Tullius Cimber. Acesta începu să-l roage să dea iertare 
fratelui său exilat, fost în tabăra lui Pompeius, să-i încuviințeze să revină la 
Roma. Dictatorul rămase neînduplecat, strigă să se dea la o parte din 
drumul său. Senatorul îngenunche în fața lui, făcu o mişcare, se răsuci şi îi 
trase toga pe umeri. Era semnalul convenit, conjuraţii puteau ataca. 


Mai aproape, Publius Servilius Casca trase de sub togă pumnalul şi lovi 
primul. Caesar se feri, dar tăişul îl atinse sub bărbie. Îngrozit, înţelese ce se 
întimpla, însă era prea tirziu. Ca militar trecuse prin multe pericole. Deşi 
nu avea nici o armă asupra sa, încercă să se apere, dar se văzu înconjurat 
de un nor de brațe ridicate, în care luceau pumnalele. Zări jungherul lui 
Longinus Cassius cînd îl străpunse prin umăr, apoi urmară alte douăzeci 


43 Cea de a cincisprezecea zi a lunii. 


de lovituri. Ultimul care repezi lovitura fu Brutus. Cu sîngele curgînd şi- 
roaie, mai avu putere să rostească îngrozit: 
— Şi tu, fiul meu?! 


Se prăbuşi apoi pe lespezile de marmură ale Senatului. 

Cu togile pătate de sînge, ţinînd în milini pumnalele, conspiratorii se 
îndreptară spre Capitoliu. Jubilau, strigau în gura mare că eliberaseră 
poporul de un tiran, în timp ce lumea îi privea în tăcere, nimeni nu-şi putea 
da seama dacă era bine că fusese răpus Caesar. 

Comosicus răsufla uşurat, minunea se săvirşise, Dacia fusese salvată. 
Trecea printr-o stare sufletească pe care nu şi-o mai putea stăpîni. În cîteva 
zile încheie toate socotelile cu Hortensius Maximus, stabili cîți denari de aur 
trebuia să-i mai trimită regele Burebista, puse în libertate pe toți gladiatorii 
cumpăraţi, mulțumi din inimă lui Brutus şi lui Cassius, se pregăti de drum 
şi porni spre Dacia. 

undacis se mai întilnise de cîteva ori cu Burrenus, îl făcuse tot 

mai mult să creadă că se ataşase cauzei tarabostilor răsculați, 

însă în acelaşi timp întărise paza în jurul regelui. Trăia într-un 
continuu du-te vino între Rasidava şi Sarmizegetusa, pentru că avea grijă 
să se găsească în mijlocul oastei noi cît mai mult cu putință. Aştepta cu 
încordare marea veste de la Comosicus, care ar fi însemnat pentru Dacia 
pace sau război, şi totodată sfirşitul luptei surde dintre taraboşti şi rege. Nu 
fusese lipsit de prevedere, trimisese trei cete puternice de luptători în calea 
lui Comosicus, pe cele trei drumuri pe unde ar fi putut veni dinspre Roma: 
pe la Arcidava, prin cheile rîului Rabo sau pe valea Alutusului, bănuind că 
şi tarabostii ar fi putut face acelaşi lucru. Pe de altă parte; urmărea prin 
iscoade mişcările căpeteniilor de ţinuturi şi taraboştilor strinşi cu oastea 
cea mare în apropiere de Apulum. Vedea cum creştea îngrijorarea regelui; 
trecuse de mult jumătatea lui februarie, apoi jumătatea lunii martie, iar de 
la Roma nu sosea nici o veste. Aprilie începuse cu o vreme frumoasă, cu 
multă căldură, fără întoarcerile de frig, cu ploi şi lapoviță, obişnuite prin 
părțile cu munți ale Sarmizegetusei. Iscoadele trimise peste Dunaris, pină la 
hotarul din munţii Haemus, spuneau că acolo era cald ca la începutul verii. 
Se întreba întruna regele: de ce nu porneau spre Dacia legiunile romane? 

Dar şi el întîrziase, deşi din iarnă luase hotărîrea ca sfîrşitul lui martie să-l 
găsească trecut peste apa Dunarisului cu întreaga oaste. Acolo se gîndea să 
dea marea bătălie, apoi să se retragă dincoace de fluviu, să-l aştepte pe 
duşman în trecătorile din munţi. Nu mai putea aştepta. Trimisese pe Carpio 
la Apulum să anunţe căpeteniile de ţinuturi că peste trei zile vor porni către 
valea rîului Alutus, prin care vor trece munții spre Dunaris. La fel îi spusese 
şi lui Rundacis. Aflind vestea, acesta se grăbi să vină la Sarmizegetusa. 
Vorbi din suflet, îndrăzni să facă un îndemn. 

— Da, vom merge cum spui tu... murmură regele, după ce îl ascultase 
mult timp în tăcere. Noi, cu oastea cea nouă, vom rămîne cu o zi în urmă. 
Numai după ce trecem peste Dunaris reunim cele două părți, vom face o 
singură armată, în fața pericolului — ţi-a spus-o şi Burrennus — tarabostii 
au să uite neînțelegerile ce ne despart, vor lupta pentru apărarea țării. 
Aşadar, neprimind nici o veste de la Roma, e de bănuit că l-am pierdut pe 
Comosicus. Trebuie că s-a întîmplat ceva acolo... 

— Tot aşa zic şi eu, Mărite rege, adăugă Rundacis, s-a petrecut ceva, 
altfel legiunile romane porneau spre Dacia... 

— Comosicus nu ne dă nici un semn... Caesar nu porneşte legiunile... 

Tăcu, văzindu-l pe marele preot intrînd grăbit. De cîteva zile îl ştia 
bolnav, devenise neputincios. 

— Te simți mai bine, Deceneu? îl întrebă, privindu-l mirat. 

— Mărite rege, vestea care a sosit m-a tulburat atît de mult, încît n-am 
mai putut să stau locului. Chiar acum s-a înapoiat un preot de-al meu 
trimis la templul din Delfi. Spune că legiunile romane au părăsit 
Macedonia, sînt în drum spre Roma. 

Cu o mişcare bruscă, regele se săltă de pe scaun, săgetindu-l cu 
privirea. 

— Tu glumeşti, Mare preot?! Poate că nu te simţi bine, sau Marele zeu 
ţi-a întunecat mintea?... 

— Nu, Mărite rege, Marele zeu a făcut minunea, a îndepărtat de Dacia 
pericolul. Ce se va fi petrecut, nimeni nu ştie, poate că la Roma a izbucnit 
vreo răscoală. 

— Şi altă veste n-a mai adus acel preot? 

— Mai mult n-am aflat. Cică s-a întîlnit cu un decurion, curier militar 
ce se grăbea spre Roma, el i-a spus încotro au pornit legiunile, dar nu şi 
pentru ce se duc acolo. 

Nemaiputîndu-se stăpîni, regele începu să măsoare încăperea în lung şi 
în lat. Vestea îl descumpănise; era prea mare, prea nesperat de bună. 

— Atunci trebuie că s-a întîmplat ceva cu Comosicus!... murmură 
gînditor, cătînd în jos, apoi săltă capul şi întoarse privirea spre Rundacis. 
Să-l cauţi cît poţi de repede pe comediantul acela care ne-a adus papirusul. 
ÎL trimitem la Roma, prin el vom reuşi să aflăm ceva, nu se poate ca 


Hortensius Maximus să nu ştie. De va fi nevoie, îl vom îndemna să se ducă 
şi la senatorul Cornelius Laberius. Numai să nu-şi fi pierdut Comosicus 
viața, altfel vom plăti oricît pentru răscumpărarea lui. 

Regele tăcu, ascultă cu încordare, de afară auzea strigăte, agitație, 
ropote de cai pe lespezile de piatră. 

— Ce se petrece?! Vezi, Rundacis, ce... 

Nu apucă să sfirşească ce voia să spună. Uşa se deschise trasă cu 
putere şi în fața lor se ivi Comosicus, însoțit de Carpio. Se opri la cîțiva paşi 
şi rosti cu însuflețire: 

— M-am înapoiat, Mărite rege! Marele zeu ne-a ajutat, Dacia este 
salvată! Caesar a fost omorit! 

Inima obosită a regelui începu să bată cu putere. Bătrineţea nu-l ajuta 
să suporte uşor un astfel de moment. Se simțea fericit, împăcat cu sine 
însuşi, în acea clipă ar fi vrut să plece la marele zeu, nu mai avea nici o altă 
dorință. Cu o uşoară tremurare a miinilor se apropie de el şi îl îmbrățişa 
murmurînd: 

— Îţi mulțumesc, Comosicus! Recunoştinţa mea nu va slăbi cîte zile 
mai am de trăit! Mă voi ruga neîncetat Marelui zeu pentru tine, îi voi cere 
să-ți răsplătească faptele şi devotamentul. Stai pe scaun, eşti obosit după 
atita drum. Parcă nu-mi vine să cred... Marele zeu a săvirşit minunea... 
asta înseamnă că nu mai este supărat pe poporul dac. Tu eşti bărbat în 
puterea vîrstei, de acum înainte vei sta lingă mine, mă vei ajuta să conduc 
țara. Dar cum a fost cu putință? Cum aţi răpus tiranul? Vreau să ne 
povesteşti tot ce ai făcut. Carpio, să se aducă vin şi cupe, clipa asta de mult 
o visez: să ştiu că a pierit pericolul Romei! Trebuie să cinstim întoarcerea lui 
Comosicus! 

Marele preot se grăbi să-i facă şi el primirea: 

— Fii binecuvintat, Comosicus! Toţi preoţii se vor ruga Marelui zeu 
pentru sănătatea ta. Deşi n-ai purtat o bătălie, ai obținut o victorie; deşi nu 
ai luptat cu spada sacrificîndu-ți viața, ai dovedit atita curaj şi dragoste de 

țară, încît se cade să te primim ca pe un erou al întregului neam dac. Te 
îmbrățişez cu dragostea şi căldura întregului popor! 

Fără să se grăbească, sorbind la răstimpuri din cupă, Comosicus 
povesti tot ce se petrecuse la Roma: pregătirile, nereugşita din ziua sărbătorii 
Lupercaliilor, îngrijorarea prin care trecuse, apoi lovitura ce se dăduse în 
Senat. Vorbi cu recunoştinţă despre ajutorul primit din partea negustorului 
Hortensius Maximus, a senatorului Cornelius Laberius, a lanistului Nerius 
şi a celor doi adversari ai lui Caesar: Brutus şi Cassius. Nu ascunse că 
cheltuise mulți bani, Cornelius Laberius fusese lacom, iar pe gladiatori îi 
cumpărase la prețuri neasemuit de mari. Încheie arătînd situația de la 
Roma: 

— Caesar a murit în al 56-lea an al vieţii, a fost trecut în rindul zeilor, 
este adînc regretat de poporul roman. Pentru a-i cinsti memoria, urmaşul 
său Octavianus a dat jocuri în cele două circuri timp de şapte zile. Dar tot 
atunci zeii au arătat unele semne: multe zile a strălucit pe cer o stea cu 
coadă, care răsărea pe cer cînd soarele ajungea la vremea prinzului. Acum 
poţi să fii liniştit, Mărite rege, Octavianus va avea de înfrint pe Brutus şi 
Cassius, nu se va gîndi să pornească un război împotriva Daciei. La Roma a 
început o nouă luptă pentru putere. 

În încăpere domni un timp liniştea, fiecare îşi frămînta gîndurile. Regele 
îl învăluia pe Comosicus într-o privire plină de dragoste şi admirație, în 
timp ce mintea îl purta spre ceea ce pusese la cale acel grup de taraboşti ce 
complotau, din care nu-l ştia decit pe Burrennus. Tăcerea o sparse tot el, 
Comosicus, cu un aer de glumă: 

— Acum mă întorc tot acolo, Mărite rege? 

— Unde, la Roma? 

— Nu, în închisoarea în care am mai fost... 

— E bine că eşti vesel. Avem multe de potolit în țară... Am ajuns să 
avem două oştiri... O parte din căpetenii şi taraboşti nu mai dau ascultare 
cuvîntului regelui... 

— Tocmai la asta mă gîndeam, Mărite rege, interveni Rundacis. Ai spus 
că de acum înainte Comosicus va sta mai mult pe lingă tine... 

— Da, va sta. Ce vrei să spui?. 

— Viaţa lui este în pericol... pe el vor ei să-l trimită Marelui zeu. Eu voi 
căuta să aflu tot ce pun la cale... 

Regele izbucni în ris: 

— Să nu ne temem de asta, bravule Rundacis! Ştii ce s-a petrecut în 
lipsa ta, Comosicus? Tarabostii care complotează l-au trimis pe Burrennus 
la Rundacis, i-au spus că îl fac rege, după ce te dă pe tine în mina lor. De 
mine, ajuns moşneag, nu se mai tem, cred că mă vor alunga uşor din 
cetatea de scaun. Şi ce gîndeşti, Rundacis, ce ar trebui să facem, să-l 
ascundem pe Comosicus? 


— Nu să se ascundă, Mărite rege, ci să stea în mijlocul noii oştiri, avind 
în jurul său pe Durasis, pe tarabostele Zoltes şi pe fostul tribun Lacterius 
Babrius. Puţină prevedere nu strică... 

Comosicus făcu semn lui Rundacis să tacă. De mult se ştia ţintă a 
taraboştilor care nu voiau să se supună cuvîntului regelui, dar şi el era 
hotărît să-i înfrîngă, să-i aducă la ascultare. Nu se mai putu stăpiîni: 

— Am aflat de la Carpio că pilcurile de oaste ale căpeteniilor de ţinuturi 
au făcut tabără prin apropiere la Apullum. E bine că au fost oprite acolo. De 
fapt trebuie să bănuim că cei ridicați împotriva regelui n-au împins lucru- 
rile mai departe de teama legiunilor romane. Acum, după ce vor afla de 
moartea lui Caesar, vor prinde curaj, pericolul a trecut, s-ar putea ca ei să 
pornească împotriva Sarmizegetusei, să o încercuiască. Ar avea în mina lor 
pe rege. 

— Eu mă aştept la o întorsătură... murmură marele preot. 

— Cum, ce ar fi să se întimple? întrebă regele. 

— Cred că toţi se vor potoli, vor pleca liniștiți la cetăţile lor. Este 
momentul ca, drept mulțumire, să aducem Marelui zeu o Mare jertfă, 
urmată de un ospăț bogat şi de o frumoasă petrecere în cîntece, jocuri şi 
veselie. Dacă tarabostii care complotează nu vor veni, vom vedea cine sînt 
cei ce se supun cuvîntului regelui, aflind astfel pe cei ce se opun. 

— Voi ce ziceţi, e bine aşa? 

— Da, Mărite rege! se grăbi Rundacis. 

— Rămine de văzut, Mărite rege! răspunse Comosicus. La Roma 
conspiratorii n-au arătat pe față lui Caesar duşmănia lor, pînă în clipa cînd 
au înfipt junghierele în trupul lui. Dar, cum se pare că pe mine mă socotesc 
cel mai aprig duşman al lor, s-ar putea ca ei să facă gestul de supunere în 
schimbul renunțării la a se mai împărți pămînt comatilor. Ar rămîne 
lucrurile ca mai înainte: tarabostii să trăiască în îmbuibare, chinuind şi 
jefuind, iar comatii — vlăguiți de muncă şi înfometați, buni numai să-şi dea 
viața pentru apărarea ţării. 

Regele se mişcă tulburat în scaun. Era dornic de linişte, de împăcare, 
de unire a întregului popor. Îşi vedea zilele numărate, nu ar fi vrut ca după 
moartea sa căpeteniile de ţinuturi şi tarabostii să înceapă să se înfrunte, să 
se războiască. După o lungă pauză, se hotări: 

— Aşa vom face, cum spune Marele preot. Vom aduce o Mare jertfă, 


apoi vor urma ospățul şi petrecerea. Ceea ce va veni după aceea vom vedea, 
trebuie să fim cu multă băgare de seamă. Să se ştie: nu vom avea linişte 
pînă ce şi ultimul taraboste din cea mai îndepărtată cetate nu-şi va fi 
împărțit comatilor jumătate din moşie! 

— Eu voi sta la Rasidava, Mărite rege, în mijlocul luptătorilor din oastea 
cea nouă, voi veni la Sarmizegetusa numai cînd va fi nevoie, ținu să 
precizeze Comosicus. 

În zilele ce urmară, plecară călăreţi să întindă în toată ţara 
îimbucurătoarea veste: moartea lui Caesar şi îndepărtarea de Dacia a 
pericolului legiunilor romane. Tot ei trebuiau să anunţe prin sate că în 
curînd toţi tarabostii vor împărți pămînt comatilor. În acelaşi timp, marele 
preot uită de povara vîrstei, se duse în tabăra de la Apulum, stătu de vorbă 
cu tarabostii şi căpeteniile de ţinuturi, îndemniîndu-i la supunere, împăcare 
şi unire. Însoţit de un pîlc de călăreți dat de Rundacis, Comosicus plecă la 
Carsidava. Îl găsi pe tarabostele Oroles luptîndu-se să-şi țină viaţa în trup, 
se îndărătnicise să nu plece la Marele zeu pînă nu-şi revedea feciorul. După 
o scurtă înviorare, care făcuse să crească speranța la cei din jurul său, 
bătrîinul intră în agonie, iar după o zi şi o noapte de chinuri îşi dădu 
sfîrşitul. Urmă înhumarea, la care luară parte regele şi Marele preot, apoi 
după două zile, timp cît se străduise să o liniştească pe Andra, Comosicus 
porni spre Rasidava, la noua oaste. În vremea aceasta pe Kogaion şi în 
cetatea de scaun se făceau pregătiri pentru marea jertfă, ospăț şi petrecere. 
Revenit la Sarmizegetusa, regele nu-şi regăsi liniştea, îl tulburase moartea 
tarabostelui Oroles, cu care copilărise împreună, îşi simțea sfirşitul 
apropiat, era mihnit în suflet, ştia că țara nu mai era strîns unită. Dorea să 
trăiască numai pînă vedea patimile potolite, pe toți împăcați şi mulțumiți, 
hotăriți să apere pămîntul strămoşesc. Îşi întărea speranţa gîndindu-se la 
Comosicus, vedea prin negura viitorului întreg poporul strîns unit în jurul 
lui. Venise luna mai, cu zile calde, frumoase, însorite, prin livezi şi pe cîmpii 


se vedea rod bogat. Mai era o săptămînă pînă la ziua sorocită pentru marea 
jertfă. De dimineață stătuse mult de vorbă cu Serena. De cînd revenise 
Comosicus vedea cum nefericita sa fiică începuse să prindă din nou viață, 


să-şi alunge din suflet îngrijorarea şi tristețea. Intrase apoi în încăperea din 
care conducea treburile ţării şi trimisese să-l cheme pe Carpio. Văzind că 
întîrzie, îşi prinse capul între miîini, cu coatele sprijinite pe masă şi se lăsă 
pradă gîndurilor. Întreaga viaţă de zbucium şi de luptă începu să se depene 
prin minte. Nu mai simțea scurgerea timpului. Săltă capul cînd auzi uşa 
deschizîndu-se. Îl văzu în prag pe Carpio. 

— Mărite rege, o căpetenie de ţinut şi un taraboste te roagă să-i 
primeşti; sînt Cotiso şi Rundacitulp. 

Avu o tresărire, vedea în ei o solie a căpeteniilor şi tarabostilor strinşi în 
tabăra de la Apulum. Se întrebă: veneau cu supunere sau cu amenințare? 

— Bine, să vină! murmură, străduindu-se să-şi stăpînească tulburarea. 

— Îi aduc însoţiţi de gardă. Vom veghea asupra ta, Mărite rege! 

Cotiso şi Rundacitulp intrară călcînd sprinteni, veseli, cu zimbete largi, 
aveau pletele şi bărbile cărunte frumos pieptănate, de pe umeri cădeau în 
falduri bogate mantiile din stofă fină, adusă de negustori din cetăţile 
pontice. Se opriră în fața regelui şi se aplecară cu supunere. Vorbi Cotiso: 

— Mărite rege, ne rugăm Marelui zeu pentru sănătatea ta! Am venit din 
partea căpeteniilor de ţinuturi, prin mine toţi îți jură ascultare. Pentru că de 
la o vreme a plutit pe deasupra ţării o stare de încordare printre tarabosti, 
mergînd pînă la nesupunere, lucru care te-a supărat, au trimis din partea 
lor pe Rundacitulp să te încredințeze de adincul devotament al tuturor. 
Acum, după ce am scăpat de primejdia legiunilor romane, toţi vor să 
trăiască în linişte, belşug şi unire, să piară toate neînțelegerile şi 
duşmăniile. Ascultă-l pe Rundacitulp, Mărite rege, îți va vorbi cu inima 
deschisă. Noi n-am uitat că el a avut parte de îndurarea Marelui zeu, poate 
că prin el Zamolxis îşi arată voia. 

Regele îi privea şi se bucura. Era dorința lui arzătoare să vadă pe 
căpetenii şi pe tarabosti supuşi, uniţi, cu dragoste de ţară şi milă de popor. 
Îşi dădea seama că dacă ar fi fost mai tînăr şi-ar fi impus voinţa, i-ar fi adus 
pe toţi la ascultare. Clătină capul zîmbind şi murmurînd: 

— Spune, Rundacitulp! Se vede treaba că te-ai schimbat mult, tu ai 
trecut atunci prin două zguduituri: una, aceea a judecății Marelui zeu, iar 
alta a cutremurului pămîntului. 

— Mărite rege, prin mine toţi tarabostii, aceia care pină acum nu au dat 
ascultare cuvîntului tău, îți jură credință! Marele zeu ne este martor, vrem 
să piară din ţară orice gest de nesupunere. Tarabostii se leagă că îndată ce 
se vor înapoia la cetăţile lor, vor împărți comatilor jumătate din pămîntul 


moşiilor, vor îndeplini în totul voia ta. Dar, Mărite rege, au şi ei o singură 


rugăminte, pe care tu, prin bunătatea ta, nu se poate să nu le-o satisfaci: 
toți te roagă să-l ierți pe Burrennus de sclavie, să-şi ia înapoi rangul de 
taraboste, cetatea şi moşia. Lui Rundacis poți să-i dai plaiuri întregi în altă 
parte, iar noi îl vom ajuta să-şi înalțe acolo o cetate. Vrem ca în ziua 
aducerii Marii jertfe, a ospățului şi petrecerii să răsune pe Kogaion numai 
veselie, cîntece şi înfrățire. 

— Carpio, un străjer să dea fuga pe Kogaion, să-l poftească aici pe 
Marele preot, vreau să hotărim împreună! zise regele, îndemnîndu-l cu 
privirea, apoi se întoarse spre Rundacitulp: mă bucură cele spuse, doresc 
ca în puţinele zile pe care le mai am de trăit să statornicesc o viață tihnită 
pentru toţi, să trăiască întreg poporul în belşug şi libertate. Un singur lucru 
mă pune la îndoială; voi trebuie să-l ştiţi. De unde s-a iscat atita ură 
împotriva lui Comosicus? Tarabostii nu se gîndesc că prin curajul şi 
dirzenia lui a făcut ca duşmanul nostru de moarte, Caesar, să fie trimis la 
zei, altfel acum ne-am fi aflat cu oastea dincolo de Dunaris, față în față cu 
legiunile romane? 

— Dar ce a fost a trecut, Mărite rege! se grăbi Rundacitulp. Totul a 
pornit de la împărţirea moşiilor. Acum tarabostii îl admiră pe Comosicus 
pentru faptele sale. 

— Tu tot aşa spui, Cotiso? 

— Da, Mărite rege! Noi ne aşteptăm ca pe Comosicus să-l iei ca ajutor, 
să-l pui căpetenie peste întreaga oaste a dacilor. 

— Dacă gindiți aşa, e bine!... 

Marele preot intră grăbit. Sufla greu sub povara vîrstei şi a drumului 
făcut. Se aşeză pe un scaun, potrivindu-şi bine faldurile mantiei. Ascultă 
liniştit pe rege despre rostul venirii celor doi, privind pe rînd pe fiecare. Şi el 
era dornic de linişte şi bună înţelegere. 

— Ce zici, Deceneu, îl iertăm pe Burrennus? îl întrebă, semn că sfirşise 
ce voia să-i spună. 


— Oamenii sint supuşi greşelilor la tot pasul, Mărite rege. Nu mă 
îndoiesc că, trecînd prin atita suferință, Burrennus şi-a dat seama de 
faptele săvirşite. Marele zeu ne învaţă să fim iertători cu cei ce nu vor răul 
regelui şi al țării. Să-l iertăm, Mărite rege! 

Regele rămase cîtva timp pe gînduri. În sufletul său se dădea o luptă. 
Dacă l-ar fi avut lingă el pe Comosicus, i-ar fi cerut şi lui părerea. În cele 
din urmă se hotări: 

— Mă încred în voi, Cotiso şi Rundacitulp. Dacă se va dovedi că ați pus 
la cale o mişelie, să ştiţi că veţi fi arşi de vii! 


— Aşa să faci, Mărite rege! rostiră amindoi într-un glas. 

— Carpio, un scrib să scrie pe un pergament că îl iertăm pe Burrenus 
şi îi dăm înapoi cetatea Rasidava. Să pregătească apoi un al doilea 
pergament prin care dăm lui Rundacis cetatea şi moşia Tibiscum. Să le 
întăriți cu sigiliul meu. Acum să aduci vin, vreau să cinstim împăcarea 
dintre rege şi taraboşti. În timp ce vom sorbi din cupe, să ne spui, Deceneu, 
cum merg pregătirile pentru Marea jertfă, ospăț şi petrecere? 

Trecuse de amiază cînd Cotiso şi Rundacitulp plecară de la rege. Se 
despărțiră într-o atmosferă de împăcare şi înțelegere, fiecare nutrind în 
suflet o anumită mulțumire, legată de dorințele şi de scopul urmărit. La 
poarta cea mare, de jos, a cetăţii îi aştepta garda. Cine i-ar fi privit cu mai 
multă atenţie nu i-ar fi scăpat să observe cum amindoi săriră pe cai 
cuprinşi de un fel de înfrigurare, fără să-şi vorbească, şi porniră în galop 
spre tabăra oastei din apropiere de Apulum. Bucuria regelui şi a marelui 
preot era sinceră şi profundă, convinşi că se realizase împăcarea, amindoi 
se simțeau mai uşurațţi, ca şi cum scăpaseră de o povară grea. 


Ziua sorocită pentru aducerea marii jertfe sosi. Era cea de a opta zi din 
luna mai. Printr-o potrivire a destinului, era aceeaşi zi din lună cînd, cu 
douăzeci şi şase de ani în urmă, se adusese de asemenea o mare jertfă, se 
sărbătorise întemeierea țării, cînd regele Burebista şi marele preot Deceneu 
în plină putere puseseră bazele primului stat dac unit, care, cîțiva ani mai 
tîrziu, cuprinsese între hotarele sale întregul neam al dacilor. Încă din zori, 
pe o vreme frumoasă, luminoasă, veselă şi caldă, de sfirşit de primăvară, 
mulțimea — bărbaţi şi femei, tineri şi bătrîni — purtind veşminte de 
sărbătoare, începu să urce spre Kogaion. Mulţi erau din satele apropiate, 
din valea largă a riului Maris. Se găseau printre ei însă perechi de comati de 
pe tot întinsul ţării, fiecare taraboste adusese cîte una de pe moşia sa. Toţi 
se grăbeau să apuce un loc cît mai bun în jurul marelui altar din fața 
marelui sanctuar. Soarele se înălțase către prinz cînd porțile de sus, prin 
care trecea drumul ce ducea pe Kogaion, se deschiseră şi apăru alaiul regal. 
În frunte mergea regele, urmat de căpeteniile de ţinuturi şi de tarabosti, 
apoi venea garda comandată de Carpio, după care se înşirau scribii şi 
ceilalți slujitori din cetatea de scaun. Printre tarabosti putea fi văzut şi 
Burrennus, purtind mantie nouă, cu spada la şold şi pieptar de zale, 


întocmai ca şi ceilalți, îşi reluase rangul de altădată. De cum ieşise, 
aşteptindu-l pe rege, Cotiso văzuse că Rundacis şi Comosicus lipseau, se 
apropiase de Rundacitulp şi Burrennus, îi luase deoparte şi le şoptise ceva. 
Marele preot veni înaintea alaiului, purtind odăjdiile pentru aducerea marii 
jertfe. Corul preoţilor intona un imn de slavă către marele zeu, în timp ce 
un slujitor de-al cultului puse răşini în vasele pline cu cărbuni aprinşi şi un 
val de fum aromat se întinse pe deasupra mulțimii. Regele se urcă pe 
piedestalul pregătit pentru el şi căpetenii, răspunzînd cu capul ovațţiilor ce 
se ridicau din toate părțile. Oprit în fața altarului, marele preot săltă 
amîndouă brațele. Pretutindeni se întinse liniştea. 

— Ne-am adunat să aducem mulțumirile noastre Marelui zeu, pentru 
că s-a îndurat şi ne-a scăpat de pericolul legiunilor romane, începu el cu 
voce slăbită, de bătrin ce lupta să se ţină tare. Recunoştința noastră ne-o 
vom arăta trimițind lui Zamolxis o Mare jertfă. Dar mai întîi vreau să-l 
ascultăm pe rege, ca prin voi să afle tot poporul care este voia lui, să ştie 
fiecare ce-i va aduce viitorul. Poţi să vorbeşti, Mărite rege! 

Zimbind, regele îşi plimbă privirea pe deasupra tuturor. Pentru el 
momentul era înălțător, vedea în jurul său însuflețire şi supunere din 
partea tuturor, ca în vremurile bune din trecut. Pletele şi barba, albe ca 
omătul, jucau în adierea vintului ce cobora de pe crestele munților pierduţi 
în zare spre miazăzi. 

— Da, aşa este, cum a spus Marele preot, se porni el, rostind vorbele 
atit cât îl ajuta puterea. Marele zeu ne-a ajutat, duşmanul nostru de moarte, 
Caesar, a fost răpus! Pentru o vreme vom putea să răsuflăm în voie, 
primejdia romană a trecut. Cel ce şi-a pus viaţa în joc pentru a-şi salva țara 
a fost Comosicus, feciorul tarabostelui Oroles, neam de viteji din moşi- 
strămoşi. De acum înainte fiecare dac va trăi în libertate, muncă şi tihnă, 
fiecare comate va primi de la tarabostele său o bucată de pămînt, o va cul- 
tiva cum va crede el mai bine, va lucra pe restul de moşie a cetății numai 
trei zile din săptămînă, îşi va creşte vite, va avea stupi de albine şi va trăi în 
belşugul pe care îl va aduce vrednicia sa. De cum se vor întoarce la cetățile 
lor, tarabostii vor trece la împărţirea moşiilor. Acesta a fost cuvîntul meu 
încă din vara anului trecut, însă mulți nu au vrut să dea ascultare. A venit 
apoi pericolul Romei, am lăsat totul deoparte, a trebuit să ne pregătim 
pentru un război pe care îl vedeam greu, istovitor, copleşitor. Toţi cei de față 
să întindeţi în ţară cuvîntul meu şi să luaţi aminte: tarabostele care nu va 
da urmare poruncii mele va fi supus judecății Marelui zeu! Comatii din sate, 


dacii noştri viteji, vrednici şi cumpătaţi să-şi păstreze încrederea în rege şi 
în Marele preot, pentru că nimic din ceea ce am hotărît nu va rămîne 
neînfăptuit. Cu aceste gînduri, mă rog Marelui zeu pentru sănătatea şi 
fericirea întregului popor dac! 

Mulțimea izbucni în urale şi chiote. Mulţi, de bucurie, aruncau în sus 
căciulile sau se îmbrățişau, în timp ce corul preoților interna un nou imn de 
slavă. Munţii şi văile răsunau pînă departe. 

Urmă apoi ceremonia aducerii Marii jertfe. Totul se desfăşură după 
datina cultului lui Zamolxis. Sorţii căzură pe un flăcău, fecior de comate, 
care îşi dădu sfirşitul îndată ce trupul îi fu străpuns de sulițele în virfurile 
cărora fusese aruncat. În suspinele şi lacrimile femeilor, toţi răsuflară 
uşuraţi, marele zeu primise jertfa, semn că nu mai era supărat pe poporul 
dac. Se întinse apoi ospăţul, cu belşug de bucate şi veselie multă, care se 
prelungi pînă după-amiază. În jurul regelui, căpeteniile şi tarabostii se 
întrecură în glume şi voie bună, fără să depăşească respectul cuvenit. Cei 
porniţi pe petrecere nu se reținură, goliră multe cupe de vin. Mai vorbăreți 
se arătară Cotiso, Rundacitulp şi Burrennus. 

— Mă uit la voi: Cotiso, Rholes, Zyraxes, Scorilo şi Sagitulp, sînteți nişte 
căpetenii încă în puterea vîrstei, se cade să mă ajutați cu mai multă 
dirzenie să port ţara pe drumul cel bun, zise regele. Eu şi Marele preot 
devenim cu fiecare zi ce trece tot mai neputincioşi, trebuie să ne gîndim pe 
cine lăsăm urmaşi să conducă poporul. 

— Mă rog Marelui zeu să vă dea viaţă lungă, Mărite rege şi Mare preot! 
rosti Cotiso săltind cupa. 

— Viaţă lungă îți urăm, Mărite rege! adăugară Rundacitulp şi 
Burrennus. 

— Trăiască Dacia şi Burebista! strigă tînărul taraboste Zoltes, iar după 
el mulți repetară, ridicînd cupele. 

Regele simţi o căldură împrăştiindu-se prin tot trupul, îl bucura 
împăcarea ce se săvirşise între el, căpetenii şi tarabosti. O clipă se simți 
împins de pornirea de a spune că pe Comosicus îl va lăsa ca urmaş, dar se 
abţinu, amină pentru un alt moment, cînd va fi şi el de față. 

— Mărite rege, plaiul este plin, poporul se înveseleşte, cîntă şi joacă, 
poate că nu ar fi rău dacă ai merge în mijlocul lui, te va bucura însuflețirea 
şi dragostea sa, îndemnă Cotiso. Soarele se apropie de culmi, în curînd se 
va lăsa amurgul. 

Zimbind, se întoarse spre marele preot: 

— Mergi, Deceneu? f 

— Sint obosit, Mărite rege... Mă retrag să mă odihnesc. 

— Cine ne mai însoţeşte? întrebă Cotiso, privind într-o anumită parte a 
mesei în formă de potcoavă. 

Ca la un semn, peste o duzină de tarabosti săriră în picioare. 

Porniră în sus pe plai, rizînd şi glumind. La cîțiva paşi în urmă venea 
Carpio cu garda. Într-un loc văzură strînsă lume multă şi se îndreptară 
într-acolo. Formînd un cerc larg împrejur, mulțimea urmărea cu nestăvilită 
curiozitate, încîntată peste măsură, jocul saltimbancilor, mimilor şi măs- 
căricilor veniţi în Dacia cu peste două luni în urmă. Priviră şi ei, îi uimea 
istețimea, îndeminarea şi darul de a înveseli al comedianțţilor. La un 
moment dat, regele cătă în jurul său. Văzu un bătrîn cu barba şi pletele tot 
aşa de albe ca ale sale. Se aplecă spre el şi îi şopti: 

— Te mai ține puterea? 

— Mulţumesc Marelui zeu, Mărite rege, mă simt tare. Dacă ne 
cotropeau romanii aş fi mers şi eu la luptă. Să mă fi văzut cum m-am bătut 
atunci cînd i-am alungat pe bastarni!... 

— Ai fost şi tu acolo? 

— D-apăi cum?! Am mers peste tot pe unde te-ai dus să goneşti 
triburile rătăcitoare, care se aşezaseră pe pămîntul dac. 

— Cum te numeşti, bătrine? 

— Decibalos... Sint de pe moşia tarabostelui Zoltes, dinspre Porolissum. 

— Ce zici, Decibalos, este mulțumit poporul? 

— Mărite rege, de cînd ai vorbit în fața Marelui altar mă roade gîndul, 
m-am frămîntat mult cum să fac să-ți vorbesc. D-asta, cînd te-am văzut aici 
mi-am tot făcut loc printre oameni să ajung lingă tine. 

— Ai dat de vreun necaz mare? 

Bătrinul Decibalos se apropie şi mai mult de urechea regelui: 

— Mărite rege, îndrăznesc să-ţi dau un sfat. Tu eşti ciobanul, noi — 
comatii — oile, iar tarabostii — lupii. Stai mai mult între oi, Mărite rege; le 
aperi pe ele de lupi, dar te fereşti şi pe tine. 

Regele prinse mina bătrînului şi o strînse cu căldură, murmurînd: 

— Îţi mulțumesc, Decibalos, la asta chibzuiesc de multă vreme! 

Pe plai se lăsa amurgul. Din loc în loc începură să se înalțe flăcările 
focurilor sau să se aprindă făclii. Părăsiră trupa comedianțţilor şi porniră 
mai departe. Ajunseră într-un loc unde plaiul cobora repede, iar povirnişul 
se pierdea în pădurea cuprinsă de întuneric. Mulțimea se rărise. 

Tarabostii se stringeau tot mai mult în jurul regelui, garda îi urma la 
mică distanță. Deodată se dezlănțui o învălmăşeală, la lumina flăcărilor se 
văzură lucind jungherele în brațele ridicate. Cu toată povara vîrstei, regele 
făcu o mişcare, repezindu-se spre gardă, dar nu făcu decit un pas, simți 
între umeri o durere vie. Strigă cit îl ținea puterea: 

— Sări, Carpio! Trădătorii mă străpung cu junghierele! 

Căzu în genunchi. Încercă să se ridice sub ploaia de lovituri, dar nu 
reuşi. Se prăbuşi apoi la pămînt. Garda năvăli cu sulițele întinse. Totul se 
transformă într-o goană spre pădure. Carpio prinse unul din urmă şi-l 
dobori dintr-o lovitură de spada. Altul se prăvăli străpuns de sulițe, într-o 
fulgerare ceata de taraboşti pieri în întuneric. Nu-i mai puteau urmări, 
trebuiau să vadă ce face cu regele. Ciţiva comati săriră în ajutor. Noaptea 
cuprindea tot mai mult zările. Vestea se întinse într-o clipă pe întreg plaiul, 
în toate părțile răsunau strigăte şi plinsete, veneau în fugă oameni cu făclii 
aprinse. Carpio înjghebă cu garda o targă din frunzare şi se grăbi să-l ducă 
în marele sanctuar, era clădirea cea mai apropiată. Alți comati se adunară 
în jurul celor doi taraboşti căzuți, năpădiţi de furie, dacă n-ar fi fost morti, 
i-ar fi ucis ei cu setea răzbunării. Toate îngrijirile date se dovediră de prisos, 
tirziu, după miezul nopții, regele îşi dădu sfirşitul în braţele marelui preot, 
murmurînd: 

— Să ai grijă de Dacia, Deceneul!... 

yum aleargă furtuna pe o cîmpie netedă s-a împrăştiat în țară 

vestea răpunerii regelui de către tarabosti, iar o dată cu ea doliul 

şi revolta au cuprins satele. Pretutindeni s-au întins 
dezorientarea şi teama, purtate de zvonurile ce se ţineau lanț, printre care 
şi acela că după răpunerea regelui şi Deceneu fusese trimis de capnoboți la 
marele zeu. Era însă şi un simlbure de adevăr, capnobotul Sargio cu o parte 
din garda de preoţi încercase în aceeaşi noapte să ia în stăpinire Kogaionul, 
însă intervenise cu hotărire Rundacis; după ce încereuise cu pilcul său de 
călăreți cetatea de scaun şi marele sanctuar, dăduse o luptă scurtă, Sargio 
fusese prins şi întemnițat în hruba din sînul muntelui. Cu toată bătrineţea, 
marele preot îşi încordase voința, făcuse efortul de a se ţine tare, de a 
domina evenimentele. După sfîrşitul năpraznic al regelui strinsese în sala 

de sfat căpeteniile şi tarabostii, pe cei ce nu făcuseră parte din conjurație, şi 
îi îndemnase ca dintre ei să aleagă un nou conducător pentru țară, iar 
aceştia, surprinşi, nepregătiți şi înfricoşați, susținuseră ca el, marele preot, 
să ia locul marelui dispărut, al cărui ajutor fusese timp de aproape treizeci 
de ani. Spre a preveni o opunere din partea unora, în care caz cei ce par- 
ticipau la sfat s-ar fi împărțit în două tabere, Deceneu nu le vorbise despre 
Comosicus, nu le adusese la cunoştinţă dorința lui Burebista ca el să-i fie 
urmaş, lăsase asta pentru mai tirziu, cînd se lămureau lucrurile în țară. Tot 
în acea noapte tragică se mai petrecură două fapte, ale căror urmări încă 
erau aşteptate: îndată ce un călăreț dusese în goana calului vestea că 
fusese răpus regele, Comosicus pornise cu oastea cea nouă spre 
Sarmizegetusa, iar Scorilo nu participase la sfat alături de celelalte 
căpetenii, ci pornise încă pe întuneric spre tabăra de lîngă Apulum, de unde 
luase pilcul de oaste al ținutului său şi se îndreptase spre cetatea de scaun. 
Au urmat zile de pregătire, apoi s-a făcut înhumarea pe Kogaion a ilustrului 
dispărut, plins de întreaga ţară. Ca rege, marele preot întrevedea ce ar 
putea să survină: în primul rînd, nesupunerea celor ce făcuseră parte din 
conjurație, în frunte cu Cotiso, iar în al doilea rînd, opunerea fățişă a unora 
de a se împărți comatilor jumătate din pămînturile moşiilor cetăților. 
Crearea unor astfel de situaţii îl îngrijora mult. Pe de altă parte, se 
convenise ca două din căpeteniile de ţinuturi — Rholes şi Zyraxes — 
oscilau, erau cînd de partea sa, cînd de aceea a răzvrătiților, susținind că 
răposatul rege făcuse unele greşeli. Comosicus nu dădea semne de 
nerăbdare. Ajutat de Rundacis, Durasis, Scorilo, Zoltes şi Lacterius Babirus 
pregătea marea lovitură, după ce se conturau limpede intenţiile celor ce-l 
urmau pe Cotiso. Trăia momente marele preot cînd, spre a evita o împărțire 
a ţării în două tabere, care ar fi ajuns să se războiască între ele, dorea o 
împăcare, mergînd cu gîndul pînă acolo încît să nu se mai împartă pămînt 
comatilor. Singurul lucru ce îi întărea curajul era încrederea nestrămutată 
ce o avea în Comosicus, pe care îl vedea neşovăitor, deşi nu ieşea din 
cuvintul său. Ciocnirea între cele două tabere îl îngrijora mult, ştia că 
oastea cea nouă, deşi cu altă disciplină, mai bine organizată, înzestrată cu 
armele trimise de cetăţile pontice, totuşi avea un număr mai mic de 
luptători decît aceea a căpeteniilor de ţinuturi, astfel că nu îndrăznea să 
spere că victoria putea fi de partea ei. Tinea cu îndirjire ca, atita vreme cât 
va conduce ţara ca rege şi mare preot, să nu fie părtaşul unui război 
fratricid, care ar fi întins pretutindeni ura şi setea de răzbunare. Şi totuşi îşi 


dădea seama că trebuie să întreprindă ceva, pentru ca poporul dac să iasă 
din situaţia grea ce se crease. Într-un astfel de moment de grea cumpănă 
sufletească se afla cînd spuse lui Carpio să-l cheme pe Comosicus. Nu 
aşteptă mult. 

— Ce facem? Te-ai mai gîndit? Iscoadele spun că țara este în fierbere... 

— Da, Mărite rege şi Mare preot, toată vremea nu fac altceva decit să 
chibzuiesc la cele ce mi-ai spus. Gindesc că pentru a împiedica vărsarea de 
singe între frați trebuie să ne întărim cu răbdare, pentru că timpul lucrează 
în favoarea noastră, în curînd oastea cea nouă va fi mult mai puternică, 
vom putea să cerem ascultare căpeteniilor şi tarabostilor. 

— Spui că pentru a împiedica vărsarea de singe trebuie răbdare... apoi 
că oastea cea nouă va fi mai puternică şi putem cere ascultare... Adică, întîi 
răbdare, apoi război?! 

— Nu, Mărite rege, nu văd aşa lucrurile. Nu va fi război, pentru că nu îl 
vrea poporul. Din toate părțile vin comati şi cer să intre în oastea noastră. 
Nu va fi război, pentru că tarabostii şi căpeteniile nu vor avea pe cine să 
împingă la luptă. Acum mă frămînt: îmi trebuie un om de încredere, vreau 
să-l trimit în tabăra lor. M-am gîndit în multe chipuri, acesta ar putea fi un 
preot sau un capnobot, care s-ar duce în tabăra de lîngă Apulum pentru 
treburile cultului lui Zamolxis... 

— Sînt mulți dintre capnoboţi de partea lor... Comosicus îşi trecea 
domol degetele prin barba ce se încheiase, frumos crescută după 
întoarcerea de la Roma. Nu dădea semne de nerăbdare. 

_— Ştiu, Mare preot, de aceea nu prea mă încred în ei. Voi trimite unul 
din oamenii mei, poate pe Durasis. El este comate, se va înțelege uşor cu 
comatii de acolo. Dar n-am aflat încă ce vor răsculații, ce gînduri nutresc... 
Să nu uităm, Mărite rege, asasinii trebuie să-şi primească pedeapsa, 
întreaga țară să ştie că moartea lui Burebista a fost răzbunată, iar osinda 
se ştie: arderea de vii! 

— Pentru asta trebuie aflați şi prinşi vinovații... 

— l-am aflat, îi ştim, Mare preot. Cei ce au pus la cale ticăloşia sînt: 
Burrennus, Rundacitulp şi Cotiso. 

— Da, Cotiso l-a îndemnat pe Burebista să pornească în sus pe plai, el 
a fost căpetenia conjurației!... 

Tăcu. Îl văzu pe Carpio intrînd grăbit. 

— A venit Sagitulp! Roagă să fie primit! 

— Sagitulp?! se miră Comosicus; îl ştia în tabăra de la Apulum. Ne 
aduce veşti noi, Mărite rege, în el am toată încrederea. Adu-l repede, Carpio! 

Sagitulp avea fața ca purpura, broboane de sudoare îi luceau pe frunte. 
Erau semne ce arătau că venise în goana calului. Cînd îl văzu, Deceneu se 
îngrijoră. 


— Marele zeu să-ți dea sănătate şi viață lungă, rege şi Mare preot! 
salută el, înclinîndu-se cu supunere. 

— Şi eu mă rog pentru tine, Sagitulp! Spune, ce s-a întîmplat, ai fugit 
din tabăra de la Apulum? 

— Nu, Mărite rege, m-am grăbit pe drum de nerăbdare, deşi am venit ca 
sol, sînt trimisul lor. 

— Vor să se supună, să cădem la o înțelegere? 

— Mărite rege, Comosicus ştie ce simțămînt nutresc în suflet. Poate că 
l-a mirat întîrzierea mea acolo, dar trebuia să stau, să aflu tot ce se pune la 
cale. Am prins momentul, m-am oferit să fac pe solul. De altfel dintre cei ce 
au luat parte la răpunerea ilustrului dispărut nici unul nu a avut curajul să 
vină încoace. Mărite rege şi Mare preot, a sosit clipa hotăritoare, vom trece 
printr-o grea încercare, dar nu mi-am pierdut curajul, îmi păstrez 
convingerea nestrămutată că vom ieşi învingători. Acum fac pe solul: cei din 
tabăra de la Apulum l-au ales ca rege pe Cotiso şi se pregătesc... 

— Alături de Cotiso sînt Rholes şi Zyraxes... murmură marele preot. 

— Da şi nu, Mărite rege... Ei nu vor să se pună rău cu tarabostii din 
ținuturile lor şi, cum Cotiso — ca rege — s-a legat să oprească împărţirea de 
pămînt comatilor, nu s-au arătat împotriva lui; au şi început să-i dea 
ascultare. 

— Şi ce pregătesc? 

— Vor porni cu oastea spre Sarmizegetusa, o vor încercui şi vor da 
lupta, daca voi nu vă supunețţi. Asta v-o spune solul Sagitulp, nu căpetenia 
Sagitulp. La plecarea de acolo, Cotiso a ţinut să-mi repete încă odată: 
„Spune-i Marelui preot Deceneu că venim cu gînduri bune, el rămîne tot 
Mare preot, dacă nu se opune şi mă unge ca rege în fața Marelui altar. Altfel 
cucerim prin luptă cetatea de scaun, iar pe el îl supunem judecății Marelui 
zeu. Să-i mai spui că nu se vor împărți moşiile, comatii vor continua să aibă 
ca stăpini pe tarabostii pe lingă cetăţile cărora trăiesc.” Acum uite ce vă 
spune căpetenia Sagitulp: să nu vă temeţi de ei, pentru că poporul este 
împotriva lor. De aceea am rămas cu comatii mei acolo. Ne zbatem să 
convingem pe cît mai mulți să se rupă de ei şi să ne urmeze încoace. 


Tia i 2 a 9 > pe 2 
sal Ea a ENT Cat x. 


r + = Li - ra) 
n -— N AA z4 
-i Q P. KEES > FE TIR 
7 a a i ea | ai 


— Pentru asta m-am gîndit să-l trimit acolo pe Durasis! se grăbi 
Comosicus. 


— De ce? Vrei să-i faci să bănuiască? reluă Sagitulp. Am ajutoare 
destule pentru treaba asta, sint toți comatii din pilcul meu de oaste. 
Întrebarea e: care ar fi momentul cel mai potrivit pentru a-i părăsi? Să ne 
rupem de ei înainte de a porni spre Sarmizegetusa oastea de la Apulum? 

Comosicus privea cu multă prețuire şi admiraţie pe Sagitulp, arăta 
aidoma chipului luptătorului dac, aşa cum şi-l închipuise din copilărie, 
ascultind poveştile şi întimplările trăite de bunicul său. Pe pieptul lat al 
căpeteniei de la Porolissum luceau cîteva zale de-ale pieptarului acoperit în 
sus de barba bogată. Cînd acesta tăcu, el făcu o mişcare scurtă ca o 
tresărire. Asupra răspunsului la întrebarea lui chibzuise cu mult înainte, se 
hotărise, alesese momentul cel mai potrivit. 

— Pe mine nu mă îngrijorează rezultatul luptei, ştiu că vom învinge 
ceea ce va mai rămîne din oastea lor, mă frămîntă cum punem mîna pe cei 
trei ticăloşi care l-au răpus pe rege?... 

— Nu sînt trei, ci doi, ţinu Sagitulp să precizeze. Prin tabăra de la 
Apulum, Rundacitulp şi Burrennus nu scapă nici un prilej, se laudă şi 
povestesc cu multe amănunte cum au înfipt junghierele în trupul 
neputincios al bătrinului Burebista. Pe Cotiso trebuie să-l privim numai ca 
o căpetenie a răsculaților, a tarabostilor care nu vor să dea pămînt 
comațţilor. Eu cred că de mult nutreşte visul de a deveni rege al Daciei. Dar 
m-am luat cu vorba. Deci, sînt două întrebări, cărora urmează să le găsim 
un răspuns: care e momentul potrivit să ne rupem de ei şi cum facem să 
punem mîna pe cei doi mari vinovați? 

— Răspunsul la amîndouă întrebările este unul singur, Sagitulp: îi 
părăsiți în momentul cînd oastea lor va fi încercuită de oastea cea nouă. 
Rămaşi puțini, strinşi ca într-un cleşte, îşi vor pierde capul; îi înfrîingem 
uşor şi îi prindem pe ucigaşi. De va fi cu putinţă, ne vom zbate să punem 
mîna pe toată ceata de taraboşti care l-au însoțit pe Cotiso în seara cînd l- 
au răpus pe rege, fiindcă de la ei vom putea afla întregul adevăr, tot ce s-a 
pus la cale. Pe cei mai puțini vinovaţi îi vom ierta, dacă se vor supune îi 
vom lăsa în pace. 


— Atunci aşa facem, interveni marele preot. Tu, Sagitulp, pleci înapoi 
cu răspunsul. Spui lui Cotiso că îi cer să se supună, să lase luptătorii să se 
ducă acasă, iar tarabostii să împartă pămînt comatilor îndată ce ajung la 
cetăţile lor. Îi mai spui că peste o lună voi chema la Sarmizegetusa pe toate 


căpeteniile şi pe toţi tarabostii pentru o adunare a Sfatului ţării. lar tu, 
Comosicus, faci tot ce crezi spre a apăra cetatea de scaun şi Kogaionul, 
adică pentru a înfriînge oastea răsculaților. Mă voi ruga zi şi noapte Marelui 
zeu pentru izbînda noastră! 

După o săptămînă începură mişcările. Iscoadele, călărind cai mărunți şi 
iuți pe poteci de munte, urmăreau îndeaproape cum înaintau pilcurile de 
luptători pornite unele de la Apulum, iar altele de la Rasidava. Cele două 
oşti: a lui Cotiso şi aceea a lui Comosicus, porniseră să se înfrunte, să 
hotărască viitorul Daciei cu armele. În cea de a treia zi, una venind din 
susul, iar alta din josul văii rîului Maris, se întilniră în cîmpia din dreptul 
cetății Germisara. Peste noapte însoțit de Durasis şi de Zoltes, Comosicus 
urcă pe dealurile împădurite din împrejurimi şi dădu roată taberii lui 
Cotiso, căutînd să vadă pe unde ar putea să scape căpeteniile şi tarabostii 
pe care ţineau cu îndirjire să-i prindă, atit pentru a răzbuna moartea 
regelui Burebista, cît şi pentru liniştirea şi reînfrățirea întregului popor. Mai 
era mult pînă la ivirea zorilor cînd făcu încercuirea cu toate pilcurile sale. 
Cînd soarele începu să lumineze cerul, pe crestele din jur se înălțau suluri 
de fum pe care vintul le întindea în lungul văii. Pentru Sagitulp era 
semnalul. Deodată, din tabăra lui Cotiso şi de la pilcurile ce o încercuiau 
răsunară urale şi strigăte. Dinăuntru şi dinafară comatii porniră în iureş 
unii spre alții. Cotiso se bucură, era convins că luptătorii săi fiind în număr 
mult mai mare vor pune repede pe fugă adversarii. Dar totul se schimba 
fulgerător; ajunşi față în față, comatii se aruncară unii în brațele altora, se 
îmbrăţțişară, apoi porniră împreună, strîngînd cercul în jurul căpeteniilor şi 
tarabostilor răsculați, rămaşi numai cu gărzile şi cu puţini dintre oamenii 
ce le erau mai supuşi, mai credincioşi. Cu disperarea pe care o dădea clipa 
plină de pericol, Cotiso strigă ca toţi să se adune în jurul său, se formă un 
pile de cete, fiecare ceată avînd căpetenie cîte un taraboste, apoi porniră ca 
o furtună în partea unde pădurea era mai aproape. Dar tot acolo aştepta şi 
Comosicus cu un pilc de luptători. Ciocnirea a fost scurtă, comatii se 
aruncară cu dirzenie asupra fugarilor, mulți taraboşti dintre cei care nu 
luaseră parte la omorirea regelui se predară. Printre cei prinşi prin luptă 
erau Rundacitulp şi Burrennus. Avind gărzi mai puternice, cele trei 
căpetenii de ţinuturi: Cotiso, Rholes şi Zyraxes se făcură nevăzuţi în 
pădure. Comosicus opri pe Sagitulp şi Durasis, nu-i lăsă să-i urmărească, 
păstra convingerea că pînă la urmă vor recunoaşte pe marele preot ca rege 
şi se vor supune cuvîntului său. Nu voia să se împartă din nou ţara, să se 


facă o răzleţire, poporul dac să fie iarăşi rupt sub mai mulți regi. Ceea ce 
țintise, Cornosicus obținuse, oastea lui Cotiso se destrămase, dar nu în 
sensul că luptătorii ei deveniseră nişte fugari ascunşi prin păduri, ci 
îngroşaseră rîndurile pilcurilor sale, întăriseră oastea cea nouă. 

upă zeuduirile sufleteşti prin care trecuse, bătrinul Deceneu nu- 

şi mai regăsea liniştea. Ca rege şi mare preot se văzuse, în egală 

măsură, purtind două poveri: una, aceea a grijii de ţară, iar 
cealaltă a neputinței pe care o adusese virsta. Nu mai avea nici somn bun, 
odihnitor; se culca devreme, ațipea timpul ce se scurgea între două cîntări 
ale cocoşilor, apoi se trezea, se frămînta pe pat, veghea pînă se iveau zorile 
şi ieşea din casă. Îşi dădea seama că Dacia lui Burebista era pe cale de a se 
dezmembra, din partea celor trei căpetenii fugare — Cotiso, Rholes şi 
Zyraxes — nu primise nici un semn de supunere. Pentru a-i aduce la ascul- 
tare, nu vedea altă cale decît aceea de a-i înfriînge cu armele, ceea ce ar fi 
însemnat un război singeros între frați. Regele Burebista — gîndea el — 
săvirşise marea unire a dacilor prin alungarea triburilor cotropitoare: 
taurisci, boii, scordisci, adrişi, bastarni şi sarmațţi, atunci întreg poporul se 
arătase dornic de a trăi într-o singură țară, întinsa, bogată, puternică. 
Aştepta, nu se îndoia că trimişii la cetăţile Argedava, Tamasidava şi 
Capidava se vor înapoia cu un răspuns. De aproape o lună dăduse sfoară în 
țară ca toate căpeteniile de ţinuturi şi toți tarabostii să vină la 
Sarmizegetusa însoțiți de cît mai mulți comati. Sosise multă lume în cetatea 
de scaun, numai cei plecaţi la Cotiso, Rholes şi Zyraxes întirziau. Cu o zi în 
urmă avusese loc judecarea celor trei vinovaţi de îndemn la răscoală şi de 
omorire a regelui: tarabostii Rundacitulp şi Burrennus, împreună cu 
capnobotul Sargio. Îi judecase el, în calitate de mare preot, în faţa tuturor 
celor veniți, se arătase necruţător, pe toți trei îi socotise trădători şi îi 
osîndise să fie arşi de vii. Cînd se lăsase amurgul totul fusese încheiat: 
slujitorii cultului aflați pe Kogaion stinseseră rugul, strinseseră osemintele, 
cărbunii şi cenuşa, le aruncaseră în prăpastia din apropiere, apoi mătu- 
raseră şi spălaseră lespezile din fața marelui altar. Pe lingă frămîntarea ce-l 
chinuia, judecarea şi osindirea îi provocaseră o stare de oboseală, îl 
făcuseră să se simtă şi mai neputincios, de aceea toată noaptea nu reuşise 

să ațipească. Nu trecea printr-o mustrare de conştiinţă, cei trei îşi meri- 
taseră pedeapsa, pentru că nu fuseseră vinovați numai de îndemn la 
răscoală, ci şi de omorirea regelui. Se sculase din pat, chemase pe preotul 
ce-l slujea să-l ajute să se îmbrace, ieşise din casă cînd răsărea soarele şi se 
îndreptase spre marele sanctuar. În liniştea dinăuntru se rugase mult 
marelui zeu, îi ceruse să-l ajute să potolească discordia din ţară, apoi să-l 
ia, sus la el în cer. Uitase de scurgerea timpului, îşi depănase viața, se 
revăzuse preot tînăr, firav, umblind prin cetăți şi pe la temple din ţări 
îndepărtate de la miazăzi, setos de a prinde învăţătura timpului, apoi 
revenit în țară se alăturase regelui, îl ajutase să alunge pe cotropitori şi să 
unească poporul dac. Tirziu, cînd soarele urcase către prînz, ieşise din 
sanctuar şi pornise încet devale, spre cetate, unde trebuia să vadă de 
treburile ţării. Simţea în ființa sa doi oameni, cu îngrijorări şi frămîntări 
deosebite: unul era marele preot, iar celălalt regele. Rugîndu-se marelui 
zeu, giîndise că dacă regele nu mai putea ţine unit poporul pe calea 
supunerii, revenea marelui preot datoria de a-l lega strîns prin credință. La 
poarta cetății îl aştepta Carpio. 

— Mărite rege şi Mare preot, s-au întors cei trei trimişi la Cotiso, Rholes 
şi Zyraxes, se grăbi să raporteze. 

— Au adus veşti bune? 

— După cum arată feţele lor, nu pare ceva îmbucurător. 

— Bine, vom vedea, vreau să stau de vorbă cu ei. Să vină şi Comosicus. 

În aşteptare, începu din nou să-şi depene viaţa. În aceeaşi încăpere se 
vedea stîind de vorbă cu Marele dispărut, îi simțea prezența, parcă aştepta 
să-i vorbească. Hotărîrea o luase, nu-i uitase dorinţa. În ziua următoare va 
aduna Sfatul ţării şi va aduce la îndeplinire legămîntul. Comosicus intră 
însoţit de cei trei trimişi. 

— Ne rugăm Marelui zeu pentru sănătatea ta, Mărite rege şi Mare preot! 
salută cel mai în vîrstă, înclinîndu-se cu supunere. 

— Din zori şi pină acum eu m-am rugat pentru întreg poporul, deci şi 
pentru voi, murmură cercetindu-i îngrijorat. Te-am chemat, Comosicus, să 
ascultăm împreună veştile, apoi să chibzuim. Să începem cu cel care a fost 
la Cotiso. Ce răspuns ne-ai adus din partea lui? 

— Mărite rege şi Mare preot, Marele zeu nu m-a ajutat, nu m-a primit 
prea bine căpetenia de la Argedarva. De fapt el nici nu se mai socoteşte 
căpetenie, ci rege, iar ţinutul său ţară. Mi-a spus că vrea să stea de vorbă 
cu tine, dar nu ca supus, ci de la egal la egal, iar întîlnirea să se facă la 

hotar, adică la jumătatea văii rîului Alutus, în dreptul celor mai înalte 
creste ale munţilor. Tu poți să te duci la el oricînd, pentru că eşti Marele 
preot al lui Zamolxis, la care ei vor continua să se roage. Mi-a mai spus că 
va face din Argedava o cetate tot aşa de mare şi de întărită ca şi 
Sarmizegetusa. Asta e tot, Mărite rege... să nu-l aştepţi pentru Sfatul țării... 

În încăpere se lăsă o linişte grea. La o astfel de veste nu se aşteptaseră. 
Privind spre Comosicus, marele preot rupse tăcerea: 


— Să-l ascultăm acum pe cel care a fost la Rholes. Şi el vrea să se 
răzlețească de ţară? 

Trimisul — scurt, gros, îndesat, cu privire vie — îşi aşeză mai bine pe 
şolduri, chimirul, căutînd vorbele, nu vedea cum să înceapă. 

— Eu... Mărite rege şi Mare preot... nu ştiu ce să spun... murmură, apoi 
deodată săltă capul: Rholes m-a primit bine, zicea că mă socoteşte un sol al 
regelui de la Sarmizegetusa. 

— Un sol al regelui... repetă Comosicus. Aşa, şi altceva? în vorbele lui ai 
văzut duşmănie, aşa cum a vorbit Cotiso? 

— Nu, nu era duşmănie, dar nici supunere. Cînd i-am spus că trebuie 
să vină încoace la Sfatul țării, el a început să se vaite, zicea că se simte cam 
bolnav, că are multe de făcut în ţinutul său, de unde a lipsit prea îndelungă 
vreme, şi că o să se mai gîndească. Doar atita lucru bun am auzit de la el: 
m-a îndemnat să-ți spun, Mărite rege, că nici el nu l-ar fi vrut pe Cotiso ca 
rege la Sarmizegetusa, pentru că îl ştie lacom şi înfumurat. 

— Rege la Sarmizegetusa... Îl ştie lacom... repetă Marele preot. Asta 
înseamnă că se socoteşte deoparte, că de Cotiso s-ar fi temut să nu 
pornească spre ținutul său cu oastea, să-l aducă la ascultare... Tu ce zici, 
Comosicus? Nu asta trebuie să înțelegem? 

— Vom vedea, Mărite rege... Să ne mai gîndim... Acum să-l ascultăm şi 
pe cel care a fost la Zyraxes. 

Era trimisul cel mai în vîrstă, cel care salutase îndată ce intrase. Vorbi 
fără grabă, barba căruntă îi tremura uşor: 

— Nici eu nu am adus o veste limpede, Mărite rege şi Mare preot. Şi pe 
mine Zyraxes m-a primit bine, dar nu mi-a spus că mă socoteşte solul 
Sarmizegetusei. Nici el nu vine la Sfatul țării, zicea că are mult de alergat, 
pentru că cetăţile de pe țărmul Pontului Euxin — Histria, Tomis, Callatis — 
îndată ce au aflat de moartea Marelui Burebista, nu se mai socotesc legate 
de ţară, şi a pregătit fiecare oaste pentru a se apăra, caută să-şi întindă 
stăpînirea pînă către Dunaris. „Trebuie să mă descurc singur, se văita el, 

ştiu că cei de la Sarmizegetusa nu mai pot să vină tocmai pînă aici, să mă 
ajute. Ca să treacă încoace ar trebui să înfrîngă oastea lui Cotiso. De fapt de 
Cotiso mă tem şi eu”. Nu ştiu dacă am înţeles bine, mie mi s-a părut că 
Zyraxes se socoteşte un părăsit, o căpetenie ce se vedea prea departe de 
Sarmizegetusa. De fapt el ar vrea să fie legat cu ţara. Eu ştiu ce să mai zic. 
Mărite rege?!... 

Marele preot tuşi uşor şi se mişcă neliniştit în scaun. Îşi întoarse apoi 
privirea spre Carpio: 

— Să-i iei, să-şi potolească foamea şi setea, apoi să-i laşi să se 
odihnească. Se vede că sînt tare obosiţi. Vă mulțumesc, luptătorilor, voi v- 
ați făcut datoria, rămîne ca noi să chibzuim. 

După ce ieşiră, Marele preot rămase un timp tăcut, cătiînd în jos spre 
pardoseală, ca şi cum număra florile de pe covor. În sinea sa nu se mai 
socotea rege, îşi dădea seama cît era de neputincios, de aceea Cotiso, 
Rholes şi Zyraxes se vedeau ca şi rupţi de țară. Dacia avea nevoie de un 
rege în puterea vîrstei, hotărît, viteaz, înțelept, pe care întreg poporul să-l 
urmeze cu supunere. Săltă capul şi privi spre Comosicus. 

— Ai înţeles în ce situație ne aflăm... Aşadar cele trei căpetenii nu vor fi 
miine aici, vom ţine Sfatul țării fără ei. 

— La Cotiso nu mă aşteptam să vină; se teme, a fost părtaş la moartea 
regelui, însă Rholes şi Zyraxes... 

Ei aşteaptă, Comosicus, vor să vadă ce se va întîmpla, cine va 
rămîne mai tare, tu sau Cotiso... 

— Dar, de ce eu?! 

— Bine, o să afli mîine. Pînă atunci străduieşte-te să chibzuieşti, să-ți 
dai seama ce ar fi de făcut. Vor veni toate căpeteniile şi toți tarabostii ce ne 
urmează cu bună-credință, împreună cu comatii ce-i însoțesc, adică aceia 
care au luat parte la judecarea lui Rundacitulp şi a lui Burrennus. Să aduci 
cu tine cît mai multe căpetenii din oastea cea nouă. Eu mă voi ruga Marelui 
zeu să ne îndrepte paşii pe calea cea bună! 

În ziua următoare, de cum se iviră zorile, cei sosiți se îndreptară spre 
sala de sfat, dar nu statură mult, Carpio le spuse să urce pe Kogaion şi să 
aştepte în fața marelui sanctuar. Soarele urcase deasupra crestelor 
munților cînd veni Comosicus, însoțit de Rundacis, Durasis, Scorilo, 
Sagitulp, Lacterius Babrius, Zoltes şi bătrinul Jder. Ceva mai în urmă erau: 
Arigio — făurarul, Brodus — olarul şi Pothiris — aurarul. Cînd corul 
preoților intona un imn de slavă marelui zeu, din clădirea folosită ca oficiu 

al cultului lui Zamolxis ieşi marele preot, purtînd odăjdii de ceremonie, 
însoțit de capnoboți şi de gardă. Alături de marele altar îl aştepta Carpio, cu 
garda regelui. Căpetenia capnoboţilor oficie o scurtă slujbă, după ritual, cu 
rugăciuni şi mulțumiri către marele zeu, acompaniat de cor, în timp ce de 
pe altar se ridicau valuri de fum plăcut aromat. Nu se aduse nici o jertfă. În 
frunte cu marele preot şi rege, întregul alai se îndreptă spre cetate, către 
sala de sfat. Pe multe fețe se vedea încordarea, fiecare se întreba ce va 
aduce nou adunarea la care participa. Fusese un an cu prea multa 
frămîntare şi îngrijorare, cu impasuri grele căzute pe ţară prin lovitura data 
de conjuraţia taraboştilor şi prin răzlețirea celor trei căpetenii. Bătrinul 
Deceneu se aşeză în jilțul regelui, lăsînd gol pe acela al marelui preot. În 
spatele său se aliniară cele două gărzi, iar între ele trompetiştii şi tulnicerii. 
Curiozitatea făcea să crească încordarea. Era o linişte grea, întreruptă rar 
de sciîrțiitul vreunei bănci sau de vreo tuse înfundată. La un semn al lui 
Carpio, trompetiştii începură să sune intrarea regelui. Întreaga sală întoarse 
privirea uimită spre uşă, fără să înțeleagă ce se petrecea. Cu mişcări 
domoale, cu o uşoară tremurare a miîinilor, bătrinul rege şi mare preot se 
săltă din jilt. Începu să vorbească potolit, cu tăria dată de puterea slăbită, 
stăpînindu-şi greu tulburarea: 

— Da, să nu vă mirațţi, eu am pus să sune intrarea regelui. De acolo din 
cer, de lingă Marele zeu, Marele Burebista ne priveşte şi ne trimite aici 
sufletul său. Îl simt alături de mine, el mă îndeamnă să rostesc cele ce vă 
spun. De aceea ne-am rugat la Marele altar lui Zamolxis, să-l lase pe rege 
să vină între noi. Ne este dat nouă să purtăm povara pe care destinul a 
aruncat-o asupra poporului dac. Am ajuns să nu mai ştim cînd şi pentru ce 
Marele zeu este supărat pe noi, pentru că prea am trecut prin multe încer- 
cări — unele ne-au îndurerat sufletele, altele s-au arătat pline de speranțe. 
După înfiorătorul cutremur, nesupunerea tarabostilor şi pericolul legiunilor 
romane, a urmat moartea duşmanului, a lui Caesar, pe care am privit-o ca 
pe o adevărată minune, apoi a căzut asupra noastră îngrozitoarea lovitură, 
răpunerea bravului şi înțeleptului nostru rege. Acum, ca şi cum lanțul 
nenorocirilor nu s-a sfirşit, am primit vestea că trei dintre căpetenii: Cotiso, 
Rholes şi Zyraxes — toţi trei astăzi lipsă dintre noi — sînt pe cale să se 
răzlețească de țară, să devină regi ai ținuturlior lor. De multă vreme Cotiso 
uneltea, visa să devină rege al Daciei Mari, el a fost căpetenia conspirației 
pornită împotriva lui Burebista şi a mea. Acum datoria noastră este să-l 
prindem şi să-l ardem de viu ca trădător. Să nu ne pierdem cu firea, să ne 


încordăm puterea şi voința pentru a înfringe grelele încercări la care ne 
supune Marele zeu. Poporul dac dăinuie pe aceste meleaguri din vremuri ce 
se pierd în negura trecutului, noi nu rătăcim ca triburile pe care le-am 
alungat de pe pămîntul nostru şi care continuă să ne dea roată hotarelor. 
Dar voi aşteptaţi de la mine fapte, nu vorbe — continuă după o scurtă 
pauză, rotindu-şi privirea prin sală — pentru că sînt multe de făcut. Vă văd 
cum mă ascultați cu încordare, desluşesc pe feţele voastre zimbete şterse, 
ce vă oglindesc descumpănirea din suflete, şi poate descurajarea, gindesc 
că este firesc să vă întrebaţi: ce am putea face urmiîndu-l pe acest bătrin? 
Da, bravilor luptători — căpetenii, tarabosti şi comati — am ajuns la o 
vîrstă cînd nu mai poate fi înfrintă neputinta, iar voi nu pe un astfel de rege 
trebuie să-l urmaţi. Este nevoie ca în fruntea țării să avem pe un bărbat în 
deplină putere, hotărît, înțelept, viteaz, cu dragoste de țară şi milă de popor. 
El, Marele Burebista, se giîndise la asta şi alesese, mi-a spus pe cine să ung 
ca rege, după ce el va pleca la Marele zeu, dar eu n-am putut să-i 
îndeplinesc dorința, pentru că nu voiam să întețesc lupta dintre cele două 
tabere. Acum însă o pot face, a sosit momentul, o cere ţara. Începînd de 
astăzi, rege al Daciei este Comosicus! Ne vom ruga cu toţii Marelui zeu să-i 
dea sănătate şi viață lungă, să-l ajute să potolească duşmăniile şi să 
păstreze țara în hotarele lăsate de Burebista. 

O clipă în sală se lintinse liniştea, apoi deodată din mai multe părți 
izbucniră strigăte şi urale: 

— Trăiască regele Comosicus! 

— Marele zeu să-l ajute să conducă ţara! 

— Trăiască Dacia şi noul rege! 

— Vom urma cu toţii pe regele Comosicus. 

— Să reîntregeşti ţara, Mărite rege! 

Comosicus asculta împietrit, copleşit de cuvintele ce se rosteau din 
adîncul inimilor cu căldură şi dragoste, pline de îndemn. Cînd sala se 
umplu de urale, întreaga lui ființă fu străbătută de un fior, se simți 
puternic, ascultat, respectat, avea impresia că era purtat pe umeri de 
întregul popor. Deceneu săltă brațele, cerind linişte. Se trase încet alături, 
în dreptul jilțului său de mare preot. Îndemnă apoi cu vocea potolită: 

— Vino să stai în jilțul tău, Mărite rege! Cei de față, iar prin ei tot 
neamul dacilor, sînt nerăbdători să-ţi audă voia, să le spui cum vei conduce 
țara. 

Era tot năpădit de tulburare şi înflăcărare. Niciodată nu visase să 
devină rege, iar marele preot nu-i făcuse nici o destăinuire. Păşi cu hotărire 
spre jilțul regal, urcă pe estradă şi se întoarse spre cei din sală. Rosti cu o 
uşoară vibraţie a vocii: 

— Marele zeu îmi este martor, m-am zbătut alături de Marele Burebista 
pentru binele poporului şi pentru salvarea ţării de primejdia Romei, fără să 
gîndesc vreodată la un moment ca acesta. Îmi dau seama că nu este uşor să 
fii rege, ştiu că vor apăsa pe umerii mei răspunderi grele. Dar dacă acesta 
îmi este destinul, mă voi supune lui. În sufletul meu recunoştinţa nu se va 
topi niciodată, pentru iubirea, însufleţirea şi încrederea voastră. Îi 
mulțumesc din toata inima Marelui preot şi îl rog să mă ajute să conduc 
țara. Ştiu ce au bun şi rău romanii şi grecii, mă voi strădui ca dacii să nu 
rămînă în urma acestor popoare. Cine a fost mai multă vreme alături de 
mine a văzut ce fel de om sînt. Ca rege, în grija mea neabătută față de popor 
şi de ţară, voi pedepsi fără cruţare trădarea! Ne legăm cu toții — căpetenii, 
taraboşti şi comati — să ducem la îndeplinire în totul cuvîntul Marelui 
dispărut. Acum se cade ca aici, în fața Marelui preot, să ne legăm prin 
jurămiînt. Eu, Comosicus, rege al Daciei, jur că voi sluji cu devotament, 
neodihnă şi hotărire țara şi poporul! lar voi, cei ce vă găsiţi aici, şi prin voi 
toți dacii, trebuie să-mi jurați credinţă, ascultare şi supunere! 

— Jurăm! răsună ca un tunet legămîntul, făcînd să se cutremure sala, 
apoi totul se pierdu în urale. 

Comosicus asculta cu înfrigurare, însuflețirea se oglindea pe feţele 
tuturor. Îl văzu pe bătrînul Jder săltindu-se de pe scaun şi ieşind în față. 
Făcu semn pentru linişte. 

— Vrei să ne dai vreun îndemn, bătrine? îl întrebă, învăluindu-l într-o 
privire plină de căldură. Noi doi am stat deseori de vorbă... 

— Am stat, Mărite rege, dar atunci nu ştiam că destinul tău era să urci 
spre acel jilt. Acum vorbesc regelui, nu feciorului tarabostelui Oroles. Să ai 
grijă de ţară, Mărite rege, să nu urgiseşti poporul. Comatii încă aşteaptă, 
mai speră să primească pămînt. Să nu te înconjuri de oameni lacomi, cu 
porniri rele, învățați să trăiască în îmbuibare, sărăcind norodul. Să fii bun 
şi drept cu cei vrednici şi viteji, şi aspru, neînduplecat, cu cei ce vor răul 
țarii! Mă voi ruga Marelui zeu pentru sănătatea ta! Să trăieşti, Mărite rege! 

— Îţi mulţumesc pentru cuvintele rostite, moş Jder, reluă Comosicus, 
ele mi-au mers la inimă. Prin tine parcă mi-a vorbit întregul neam al 
dacilor. Să nu fii neîmpăcat în suflet, toţi tarabostii care sînt de față vor 


împărți pămînt comatilor îndată ce ajung la cetăţile lor. Scribii ţării vor 
întinde vestea că am dat cuvînt ca fiecare comate să fie intabulat în scripte 
cu bucăţica pe care o va primi din moşie. Cei ce se vor dovedi că fac altfel 
vor primi pedeapsă aspră. Comatii Daciei încep de astăzi să aibă aceleaşi 
drepturi şi datorii față de ţară cum au plebeii romani. Şi să mai ştii ceva, 
moş Jder, vom cere cetăților greceşti de pe țărmul Pontului Euxin, fiindcă 
sint pe pămîntul nostru, să nu ne trimită numai mărfuri, ci şi dascăli — 
gramatistos — care să ne ajute să înființăm şcoli în cetățile de apărare. Eu 
nu voi pregeta să colind țara, voi trece pe la fiecare taraboste, mă voi opri în 
sate şi voi asculta păsurile poporului. Avem bogății destule, numai să ştim 
să le folosim. Vom trimite cît mai multe mărfuri spre cetățile pontice. Ştiţi 
că am trăit mulți ani la Roma, îi cunosc bine pe romani, va trebui să 
chibzuim adînc asupra legăturilor noastre cu ei. Acolo am auzit des o zicală: 
„Pe cel puternic să ţi-l faci prieten, nu duşman, dacă vrei să trăieşti liniştit.” 
Vreau ca legiunile romane să nu mai fie o primejdie pentru noi. Marele 
Burebista se gindise să mute cetatea de scaun dincolo de munţi, la 
Argedava, să înalțe acolo o urbe întinsă, cu amfiteatre, şcoli, sanctuare şi 
terme, cu case mari, frumoase, încît să se asemene cu Roma. Dar acolo este 
Cotiso, el vrea să facă din ţinutul sau o țară ruptă de Dacia. Vom vedea pe 
ce cale pornim, a împăcării sau a înfruntării. Tot aşa se pare că.giîndesc şi 
celelalte două căpetenii — Rholes şi Zyraxes. Ar fi o cruntă pedeapsă pentru 
noi, din partea Marelui zeu, ca ținuturile dacilor să înceapă din nou să se 
lupte între ele, ca dacii să se omoare unii pe alții. Trebuie să ne străduim cu 
toţii să refacem la loc Dacia Mare a lui Burebista! Astfel de gînduri nutresc, 
acestea vor fi faptele mele ca rege. Vă cer tuturor ajutor, iar prin voi 
întregului popor dac! Să ne rugăm cu toţii, în frunte cu Marele preot, ca 
Marele zeu să ne arate calea cea mai bună de urmat. În această clipă de 
hotăritoare răscruce în viață pentru mine, fac neamului nostru cele mai 
calde urări de sănătate, belşug şi fericire! 

În sală izbucniră strigăte şi urale. La un semn al lui Carpio, trompetiştii 
şi tulnicerii începură iarăşi să sune intrarea regelui. În acelaşi timp, marele 
preot se săltă din jilt, se apropie de Comosicus şi îl îmbrățişa, apoi rosti 
către adunare: 


— Mulţumesc Marelui zeu că m-a ajutat să trăiesc această clipă! Acum 
pot să plec liniştit la el, acolo sus, în cer. Cum zilele mele mai sînt puţine, 
fac îndemnul ca, după săvîrşirea mea din viaţă, regele Comosicus să-şi 
aleagă un înțelept Mare preot! Cu asta Sfatul țării de astăzi a luat sfîrşit. 


Din nou sala răsună de strigăte şi urale. Marele preot îl luă pe 
Comosicus de braț şi se îndreptă cu el spre ieşire, în liniştea de afară îi 
spuse: 

— Mergem amindoi sus, în Marele sanctuar. Vreau să ne rugăm 
împreună Marelui zeu, apoi să stăm de vorbă. Cît am trăit alături de bunul 
Burebista, am cunoscut greutățile ce le întimpină un rege. Nutresc speranța 
că vei da ascultare sfaturilor mele. 


În după-amiaza zilei, Comosicus intră în sala de sfat, se aşeză pe un 
scaun şi se pierdu în gînduri. Era tulburat. Ştia că se cereau multe de 
făcut, însă nu se putea hotări cum şi cu ce să inceapă. Ezita să se ducă în 
încăperea de lucru a regelui, s-ar fi simţit stinjenit, pentru el încă se găsea 
acolo sufletul marelui său înaintaş. Se revăzu sclav, apoi gladiator în Circul 
cel Mare de la Roma, îşi reaminti de răzbaterea din zilele cînd pregătea 
omorirea lui Caesar, iar în cele din urmă se revăzu la Carsidava, stînd lîngă 
patul de muribund al bătriînului său tată. Ca un ecou venit de departe, îi 
răsunară în suflet ultimele cuvinte rostite de el: „Să-l ajuţi pe rege, 
Comosicus, să lupţi fără odihnă pentru țară. Rămii singur, Andra are casa 
şi familia ei, ai nevoie de un suflet lingă tine. Ai rătăcit destul, trebuie să te 
potoleşti. Am aflat cîtă dragoste îți poartă Serena încă din copilărie; mi-a 
destăinuit-o Andra. Şi regele este bătrin, aşa că după el Serena rămîne 
singură. Îndemnul meu este ca tu şi ea să vă legaţi vieţile, să fiți sprijin 
unul altuia.” Săltă capul şi privi spre un punct nedefinit de pe peretele din 
spatele jilțului regal. Inima începu să-i bată cu putere, o căldură se 
împrăştie prin tot trupul. Luă hotărîrea, se ridică, ieşi şi se îndreptă spre 
clădirea destinată ca locuinţă a regelui. O găsi pe Serena în peristil, şedea 
pe aceeaşi bancă pe care cu un an în urmă stătuse cu tatăl ei şi îl implorase 
să nu-l mai ţină închis pe Comosicus. Cînd îl văzu, pe faţa ei se întinse 
paloarea. Se trase într-o parte şi îi făcu loc să se aşeze, murmurînd: 

— Stai, Comosicus. Am aflat, acum eşti rege. Poate că ăsta ţi-a fost 
destinul sorocit de Marele zeu. De astăzi trebuie să locuieşti aici, în lăcaşul 
regelui... Eu voi pleca, mă voi duce la Carpina... 

— Serena, ceea ce ai păstrat în suflet atît de mulţi ani, totul s-a 
spulberat? 

Ea îl privi stăruitor, căutînd să-i pătrundă în suflet. Pe față paloarea îi 
crescu şi mai mult. 

— Nu ştiu... Nu mai aştept nimic de la viață! 

El o cuprinse peste mijloc şi o strînse la piept. 

— Pentru noi doi viața abia acum începe, Serena. Nu vei p 


regelui, pentru că din această clipă tu eşti regina! 


Această carte în format electronic, face parte dintr-o serie de 
romane grupate sub genericul 

